
Era seara devreme, iar grădina-restaurant se umpluse doar pe 
jumătate. Clienţii încercau s-o ia ușor, pentru că, până la urmă, 
era vorba despre Los Angeles, cu vedete câtă frunză și iarbă. 
Totuși, majoritatea nu se puteau abţine să nu se uite pe furiș la 
Venus cea platinată, o celebră stea internaţională, care ciugulea 
dintr-o salată de legume bine mărunțţită. 

La masă cu ea stătea Lucky Santangelo, o frumuseţe brună al 
cărei nume apăruse de-a lungul anilor în titlurile ziarelor de 
scandal. Lucky - fosta proprietară și directoare a Panther 
Studios - era o femeie de afaceri extraordinară, care deținea în 
prezent hotelul de lux, cazinoul și complexul de apartamente 
The Keys din Las Vegas. 

Cele două femei alcătuiau un cuplu extrem de reușit. La 
Hollywood, locul unde felul în care arăţi înseamnă totul, Venus 
și Lucky erau stăpâne. Venus, cea cu părul blond, atrăgea 
imediat atenţia cu uimitorii ei ochi albaștri și trupul zvelt și 
musculos. lar Lucky, periculos de seducătoare, cu ochii mai 
negri ca noaptea, ten măsliniu-închis, buze pline și senzuale, o 
claie de păr ca smoala și un corp micuţ și proporționat. 

— Am început să cred că ești dependentă de sex, zise Lucky 
încet, zâmbindu-i bunei sale prietene. 

— Ce-ai zis? replică Venus, ridicând o sprânceană perfect 
arcuită și trasată. Săptămâna trecută m-ai făcut devoratoare de 
bărbaţi, iar acum, dependentă de sex. Chiar așa, Lucky? 

Dându-și pe spate coama de bucle în dezordine, Lucky zâmbi 
ștrengărește: 

— O, da, mare greșeală am făcut, rosti ea tărăgănat și 
sarcastic. Pare-se că nu tu te-ai culcat săptămâna trecută cu 
partenerul tău de film de 22 de ani și nu tu te-ai tăvălit cu 
regizorul tău de 6o de ani, două zile mai târziu. 

— Hai, lasă, o rugă Venus, cu un gest de lehamite. Sunt pe 
cale să divorțez, ce-ai vrea să fac? Să mă duc la mănăstire? 

— Asta ar fi culmea, zise Lucky, zâmbind la gândul că Venus 


ar face prăpăd într-o mănăstire. Dar oricum - sunt sigură că știi 
ce faci. 

— Pun pariu pe fundul tău frumos că știu, afirmă Venus cu 
vehemenţă. Billy e pe tot internetul și în reviste cu pițipoanca 
aia tânără de care se pare că e vrăjit. Exact ca și Cooper. Se opri 
să se gândească mai bine. Un alt trădător împuţit. Da' bine mai 
știu să-i aleg! 

— Al naibii de bine, încuviință Lucky, gândindu-se la Cooper 
Turner, soțul lui Venus înainte de Billy Melina, care era cu totul 
altfel. Cooper era o stea de cinema mult mai în vârstă, cu un 
trecut cam la fel ca al lui Warren Beatty, și toată lumea știa că 
are s-o înșele până la urmă. Billy - nu atât de mult. Deși era cu 
treisprezece ani mai tânăr decât Venus, Billy părea încântat să 
fie cu ea. Și de ce nu? Ca și Madonna, Venus era celebră și avea o 
droaie de fani în toată lumea. 

— Nu-mi vine să cred că Billy e așa un ratat, zise Venus, 
hotărâtă să-l desființeze măcar cu vorba pe cel care în curând nu 
avea să-i mai fie soț. 

— Nu-i deloc așa, nu se putu abţine Lucky să nu remarce. 
Ultimul lui film a făcut încasări de peste o sută de milioane. Nu- 
i prea rău. 

— Da, da, mai slăbește-mă, izbucni Venus iritată. Cariera lui 
e în plin avânt, dar ca bărbat, te asigur că e o pierdere de vreme. 
Îşi miji ochii. Da' ce-i cu tine azi? N-ar trebui să fii de acord cu 
mine, în loc să mă baţi la cap cu încasările filmului lui? 

— Ei... Să nu zici că nu te-am avertizat să nu te măriţi cu un 
bărbat mult mai tânăr ca tine, îi răspunse Lucky. 

— Billy nu e cu mult mai tânăr, insistă Venus. Oricum, lui 
Demi și lui Ashton le merge bine. În afară de asta, am crezut că- 
l placi. 

— L-am plăcut, zise prudentă Lucky. Și încă-l plac. Dar, când 
te căsătorești cu un bărbat mai tânăr... e de presupus că te va 
înșela. 

— O, mulțumesc, zise Venus încruntându-se. De când ai 
ajuns așa cinicâ? 

— Nu cinică, mai degrabă pragmatică. 

— Asta zici tu, pufni Venus. 


— Ştii doar că spun lucrurilor pe nume, observă Lucky, 
luându-și paharul și sorbind o înghiţitură de vin. 

— Da, toţi știm asta. Nimeni nu ţi-o interzice. 

— Foarte adevărat. Eu cred în adevăr. 

— Şi cred că pentru tine chiar funcționează. 

Lucky se uită la superba ei prietenă și se întrebă de ce și-ar 
dori vreodată s-o părăsească un bărbat care are norocul să fie cu 
ea. Venus avea de toate - frumuseţe, inteligenţă, talent. 

— Mai exact, de ce divorțezi de Billy? o întrebă. 

— Pentru că el... 

— Te-a înșelat, sfârșiră amândouă propoziţia și izbucniră în 
râs. 

— Fi bine, a fost minunat cât a durat, zise Venus pe un ton 
înțelept. Optsprezece luni împreună şi şase luni căsătoriți. 
Acum sunt aproape liberă și, crede-mă, nu-i deloc rău. Îmi place 
să fiu independentă. Cu Billy mă simţeam ca într-un cămin 
studenţesc. E așa bine că nu mai trebuie să adun de pe jos șosete 
și lenjerie intimă și că pot să-mi pierd nopţile prin baruri și să 
fiu stăpână pe viața mea. 

— Dar ești sigură că n-ai fost întotdeauna? 

— Nu cred. Doar mă cunoști... Când nu lucram, singura mea 
preocupare era să fac pe nevasta perfectă, și vezi unde-am ajuns. 

— Liberă să te culci cu partenerul de film și cu regizorul, 
comentă Lucky. Nu-i așa rău. 

Venus zâmbi păcătos. 

— Știu. Păcat că am terminat de filmat. 

— Poate ar trebui să iei avionul și să te duci la Las Vegas în 
weekendul ăsta, îi sugeră Lucky. Așa n-o să te mai gândești 
mereu la Billy. 

— Ce mai e prin Las Vegas... în afară de fantasticul tău hotel? 

— Fac o ședință cu toţi investitorii mei și, pentru că tu ai fost 
unul dintre primii, ar fi grozav să-ţi faci apariţia. Toţi au să se 
bucure. Și - chiar mai bine - am hotărât să dau o petrecere de 
ziua lui Max, deși puștoaica asta mă scoate din minţi. Tot o ţine 
una și bună că vrea să plece la New York. 

— Nu-mi vine să cred că Max face optsprezece ani. Micuța 
Maria, majoră! 


— Mie îmi zici, oftă Lucky. Timpul zboară. 

— Îţi dai seama că la optsprezece ani nu mai poți s-o 
împiedici să facă tot ce vrea? 

— Din păcate, îmi dau foarte bine seama, zise Lucky 
clătinând din cap. Şi, dacă-mi cunosc bine fata, are să profite din 
plin. 

— Ei, tu te-ai măritat tânără, remarcă Venus cu vioiciune. 
Poate că va fi la fel de deșteaptă ca și tine. 

— Am fost măritată, vrei să spui, de scumpul meu tătic Gino, 
zise Lucky, scuturând din cap, de parcă nu i-ar fi venit nici acum 
să creadă că Gino o obligase să se mărite împotriva voinţei ei. 
Poţi să-ți închipui că Gino s-a gândit să mă protejeze de firea 
mea nărăvașă? Ce glumă a fost până la urmă! 

— Cum de nu te-ai împotrivit? 

— Aveam șaisprezece ani, spuse Lucky, amintindu-și cum o 
copleșiseră neputinţa și spaima în ziua nunţii. Cred că n-am 
avut destulă putere să spun nu. 

— Haide, Lucky, nu ţi-a făcut rău deloc, zise Venus. Uite câte 
ai realizat. Ai construit hoteluri, ai condus un studio 
cinematografic, ai făcut trei copii și ești căsătorită cu Domnul 
Minune. Recunoaște că ești o femeie extraordinară! 

— Nu, răspunse Lucky după o clipă de gândire. Sunt o femeie 
care a riscat mereu. A trebuit să lupt pentru independenţa mea. 
Mult timp. Crede-mă, n-a fost ușor. 

— Așa e, zise Venus. De-aia ne înțelegem așa bine noi două. 
Amândouă știm că nu e deloc ușor să ajungi o femeie puternică 
și de succes în orașul ăsta: ești mereu singură și ţi se pun multe 
piedici. 

— De acord, zise Lucky. Încasezi ca un bărbat, dar ești 
considerată târfă, pentru că te zbați. 

— Asta-i purul adevăr, încuviință Venus. 

— Da' ştii ceva? întrebă Lucky retoric. Eu știu cine sunt - și 
n-aș fi obținut nimic altfel. 

— Nici eu! 

— Cred că trebuie să bem pentru femeile puternice și 
invincibile, zise Lucky, ridicând paharul. 

— Ai dreptate, surioară, spuse Venus în șoaptă. Ciocniră 


paharele și își zâmbiră. 

— Tot voiam să te întreb, zise Lucky, cine rămâne cu 
apartamentul din The Keys, tu sau Billy? 

— Sigur că eu, răspunse ferm Venus. l-am spus deja 
avocatului că nu renunţ la el. E al meu. Billy n-are decât să facă 
pe dracu'-n patru ca să pună mâna pe bucata asta de proprietate 
imobiliară. 

— Mă bucur. În lumea asta, trebuie să ţii cu dinţii de ce e al 
tău. 

— E al dracului de adevărat. Apartamentul e în hotelul tău, 
eu sunt prietena ta, așa că la naiba cu Billy! 

— 'Ține-o tot așa! zise Lucky, dând din cap aprobator. 

După ce își băură cafeaua și mai petrecură o vreme la taclale 
- mai ales despre cât de porc era Billy - Lucky ceru nota. 

Un chelner tânăr, care se zgâise la ele toată seara, îi aduse 
imediat nota. Lucky aruncă pe masă cârdul negru de credit 
American Express. 

— Asta înseamnă că-i rândul tău, așa cred, zise Venus și își 
scoase oglinjoara din trusa Chanel, ca să-și cerceteze imaginea 
perfectă. Știa că la ieșire o aștepta o hoardă de paparazzi și că 
nimic nu le făcea mai mare plăcere decât să surprindă o vedetă 
arătând ca dracu'. N-avea de gând să le dea o asemenea 
satisfacţie. 

Chelnerul rămase pe loc, dregându-și glasul. Deși era 
emoționat, sesizase ocazia și nu voia s-o lase să-i scape - chiar 
dacă ar fi însemnat să-l dea afară șeful, dacă îl vedea deranjând 
o clientă. 

— lertați-mă, domnişoară... ăăă... Venus, îndrăzni el, 
bâlbâindu-se puțin. Am scris... un scenariu care vi se potrivește 
mănușă. Speram... ăăă... să vă găsiți timp să-l citiți. 

Venus îi aruncă o privire - celebra ei căutătură rece ca un 
Martini cu gheață - și îl cercetă cu ochii ei albaștri. 

„O, nu, se gândi Lucky. Iar începe. Diva se dezlănţuie.” Venus 
nu o dezamăgi. 

— Arăt eu oare a agent? toarse ea ca o pisică. Chiar așa? 

Chelnerul se făcu alb ca varul, luă repede cardul de credit al 
lui Lucky și o șterse. 


— Bietul băiat, zise Lucky compătimitoare. Încerca și el 
marea cu degetul. 

— Păi, s-o încerce în altă parte, spuse Venus pe un ton de 
mare doamnă. Nu pot să sufăr să fiu hărțuită când vreau să mă 
relaxez. 

— O, Doamne, ce javră poţi fi! o mustră Lucky. Nu-i bine să te 
calce cineva pe coadă. 

— Așa să fie, zise Venus cu un zâmbet crispat. Mergem? 


Max Santangelo Golden, o adolescentă de 17 ani, putea să 
intre într-un fel sau altul în orice club poftea. Acte de identitate 
false. Nicio problemă. Bacșișuri generoase portarilor. Nicio 
problemă. Să-și cultive prieteniile cu promoterii. Nicio 
problemă. 

„Când e vorba să intru undeva, eu sunt stăpâna”, se lăuda 
adesea Max. 

Cei mai buni prieteni ai ei, Cookie, fata cu pielea ciocolatie a 
idolului muzicii soul Gerald M., și Harry, fiul gay al unui 
barosan de la un canal de televiziune, erau de acord cu ea. În 
schimb, lui Ace, iubitul ei din când în când, nu-i făcea plăcere. 
Cluburile din L.A. nu-l pasionau. Nu bea, nu lua droguri și nu-l 
interesau vedetele dezlănțuite din astfel de locuri. Dar Max, la 
cei 17 ani ai ei, se extazia. Nu că ar fi băut mult sau că ar fi luat 
droguri, dar se înnebunea să vadă celebrități și să danseze pe 
mese. Muzica o vrăjea - mai ales rapul și soliștii unor formaţii 
englezești necunoscute, cu mutre de vicioși. Da, era total 
subjugată de acest stil de viață. Ace era, fără îndoială, foarte 
atractiv, dar Max îl considera câteodată un tip prea de treabă și 
și-ar fi dorit o relație mai cu năbădăi. În afară de asta, Ace nu 
locuia în Los Angeles și nu era mereu lângă ea când voia ceva de 
la el. 

— Unde mergem astă-seară? întrebă Cookie, stând picior 
peste picior pe pat și decojindu-și oja de pe unghiile verzi. 

— E o formaţie veche de rock la House of Blues, e foarte în 
vogă, zise Harry cu voce tare. Cred că ne putem strecura acolo 
dacă aveţi chef. 

Harry era cel mai palid băiat de pe lume, aproape livid la față 


și doar piele și os, cu părul țepos dat cu gel și vopsit negru 
tăciune. De-abia recent își recunoscuse orientarea sexuală, dar 
Max și Cookie știau de mult timp și acceptaseră fără rezerve 
faptul că era gay. Mai trebuia să-i mărturisească și tatălui său 
dominator, dar probabil că l-ar fi dezmoștenit. 

— Nu pot să sufăr House of Blues, își spuse Max părerea, iar 
ochii ei scânteietori aruncară fulgere de dezaprobare. E 
întotdeauna plin de oameni care vor să devină celebri și, în afară 
de asta, n-am reuși nici odată să ajungem în Foundation Room. 

— Şi de ce nu? întrebă Cookie, aplecându-se să ia cutia de 
7UP care stătea într-un echilibru periculos pe marginea mesei. 

— Da, chiar așa. De ce nu? Credeam că tu poți să intri 
oriunde vrei. 

— Oriunde vreau, răspunse Max apăsat, dându-și pe spate 
norii negri de păr ondulat. Cine naiba are nevoie de Foundation 
Room? E întotdeauna plină de rockeri bătrâni care dau pe gât 
pumni întregi de Viagra. Așa că nu-i mișto. 

Cookie lăsă să-i scape un chicotit. 

— Sunt sigură că și taică-miu ia Viagra, zise ea sorbind din 
7UP. Cred că înghite cu zecile de pastile. 

— Așa fac ăi bătrâni, zise Harry cu un zâmbet atotștiutor. 
Altfel, nu și-o pot scula. 

— Mă dezguști, chițăi Cookie. Nu vreau să mă gândesc la 
taică-miu cu o mătărângă cât casa! 

Max hotărî că Harry și Cookie erau câteodată greu de 
suportat. Cei trei crescuseră împreună, merseseră la aceeași 
școală și trecuseră prin aceleași experienţe interesante și uneori 
înfricoșătoare, dar Max simţea că, într-un fel, se maturizase mai 
repede decât ei. Plănuia ca, odată ce împlinea 18 ani, să-și ia 
zborul spre New York și spre libertate. Nu că părinții ei n-ar fi 
fost grozavi, dar erau foarte greu de mulțumit. Lucky, care 
realizase absolut orice își dorise. Și Lennie, scriitor și regizor 
talentat, care își făcea propriile filme independente. Max se 
săturase să fie considerată doar fiica lor. Îi ajunsese până-n gât 
să tot fie mânată de la spate să realizeze ceva excepțional. 

Bobby, fratele mai mare, era modelul - Bobby, care scăpase de 
acolo și își alesese propriul drum în viaţă. Îi dădea, cu siguranţă, 


un exemplu bun, iar ea îl adora. Deși el avea acum o prietenă 
permanentă, Denver Jones, procuror-adjunct, pe care ea o 
admira cu rezerve, tânjea să-l aibă pe Bobby numai pentru ea 
când venea în L.A. 

— Ne-am înţeles, zise Max în cele din urmă. De ce n-am 
merge diseară la Château? E tot timpul ceva nou acolo. 

— Cât timp nu dau nas în nas cu babacul, zise Cookie 
strâmbându-se. Și-a luat altă gagică tâmpită și cred că stă la 
Château când vine în oraș. 

— Şi care-i treaba cu ea? întrebă Max. 

— E englezoaică get-beget, cu un accent de doamnă, și-și 
vâră fundulețul ei tare peste tot. Se crede a doua Keira 
Knightley. De parcă... 

— Babacul tău are grijă de toate, remarcă Harry, trăgându-și 
în sus gulerul hainei sale lungi, ca de vampir. 

— Mie-mi zici, spuse Cookie, oftând obosită. Am avut mai 
multe mame vitrege decât tu gânduri murdare despre Chace 
Crawford! 

— Bine, bine, îi întrerupse Max. Ea lua decizii rapide, nu-i 
plăcea să-și piardă timpul șovăind. Am putea încerca la noul 
club deschis acum câteva săptămâni. River îi spune. Sunt sigură 
că putem intra acolo. 

— Atunci, să mergem, zise Cookie jucându-se cu șuvițele 
împletite de culoarea ciocolatei care îi încadrau chipul de o 
frumuseţe ieșită din comun. 

— Crezi că vine și Chace Crawford pe-acolo? întrebă Harry cu 
speranţă în glas. 

— Liniştește-te, îl îndemnă Max, aruncându-i o privire. Chiar 
nu știi? Chace Crawford e nebun după fete. 

— Asta zic toţi, mormăi Harry. Da' știu eu mai bine. 


— Lucky ne-a invitat în Las Vegas weekendul următor, zise 
Bobby Santangelo Stanislopoulos, întinzându-se cât era de lung 
pe canapeaua modernă, dar veche, a lui Denver Jones. Dă o 
petrecere de ziua surorii mele, care împlinește 18 ani; va fi un 
mare eveniment în familie. 

Denver își privi tremurând ușor iubitul cu care era de câteva 


luni. O, Doamne, mereu o cucereau părul lui lung și negru, ochii 
întunecaţi ca noaptea, nasul grecesc și linia puternică a 
maxilarului. De n-ar fi fost atât de al naibii de chipeș! De n-ar fi 
fost atrasă de el încă din liceu! De n-ar fi fost un iubit atât de 
grozav, care știa exact ce să facă! 

— Mama ta mă intimidează, zise ea în cele din urmă, 
mângâindu-și câinele pe burtă. 

Amy Winehouse stătea pe spate și scotea chelălăituri de 
fericire. Amy era o corcitură pe care ea și fostul ei prieten, Josh, 
o găsiseră rătăcind pe Venice Beach. Îi dăduseră numele de Amy 
Winehouse pentru că mârâia încet și răgușit. În plus, celebra 
Winehouse era una dintre cântăreţele preferate ale lui Denver. 

Bobby izbucni în râs - avea un râs extraordinar. Normal. 

— Hai, fii fată bună, o dojeni el. Sunt sigur că Lucky crede că 
ești cel mai bun lucru care mi s-a întâmplat vreodată. 

Denver își ridică o sprânceană. 

— Lucru? zise ea pe un ton rece. 

— Ştii la ce mă refer. 

— Problema e, spuse Denver, căutând cu disperare o scuză, 
că săptămâna viitoare mă mut la Secţia Narcotice, așa că o să am 
o mulțime de lucruri de studiat. 

— Poţi să-ţi iei laptopul cu tine - așa poți să cercetezi tot ce 
vrei. E o călătorie de 48 de ore, iubito. Sun pentru avion. 

Nu-i plăcea deloc când Bobby spunea chestii din astea: „Sun 
pentru avion”. Suna așa de elitist, exact ce nu era ea. Unele fete 
se pot obișnui cu tot luxul acesta, cu avioane particulare, cu 
petreceri opulente, dar nu era pentru ea să stea în ilustra familie 
a lui Bobby. În plus, nici nu-i prea plăcea Las Vegasul, însă nu i- 
o spusese lui Bobby - detesta să se ducă la exclusivistul său club, 
Mood. Dar mai ales ura faptul că femeile mișunau în jurul lui, îi 
făceau avansuri revoltătoare, nebăgând-o în seamă deloc, de 
parcă nici nu exista. 

Adevărul era că îl iubea pe Bobby. Dar ura tot ce însemna 
poziţia lui socială. 

Bobby se întinse din nou și căscă. 

— Ei, ce spui? 

— Zic că mă mai gândesc. 


— Sună bine, zise el, întinzând braţele spre ea ca s-o tragă 
lângă el pe canapea. 

Ea se lăsă în braţele lui. De abia se întunecase și ei n-aveau 
niciun plan pentru seara aceea, așa că ce era rău să se mai 
relaxeze un pic? 

Se întâlniseră cu intermitențe în ultimele trei luni. Fuseseră 
împreună doar când venea Bobby în L.A. Și nu se văzuseră în 
perioadele pe care el trebuia să le petreacă la cele două cluburi 
ale sale. Mood din Vegas și Mood din New York. Când erau 
împreună, era minunat. Când trebuiau să se despartă, îi era dor 
de el și se întreba ce face, dar și încercau să facă sex prin telefon, 
ceea ce îi făcea pe amândoi să râdă isteric. 

Niciunul dintre ei nu rostise cuvântul „dragoste”. Deși 
aduceau mereu vorba că relaţia lor era exclusivă. 

Amândurora le era teamă să se lege prea tare. Dar în taină și- 
o doreau. Acum însă lăsau lucrurile în voia lor, fără prea multă 
patimă. 

Bobby începu să-i mângâie părul. Denver se mândrea cu 
părul ei; era lung și des, castaniu și cu reflexe aurii naturale. Ştia 
că părul era unul dintre atuurile ei, alături de ochii depărtați de 
culoarea alunei și de buzele pline. Dacă ar fi trăit în alt oraș 
mare, ar fi fost considerată o fată de nota zece. Dar în L.A., nu 
credea că merită mai mult de șapte. Insă nu avea dreptate. 

Mâinile lui Bobby ajunseră mai jos, la sâni, și, cu o mișcare 
iute, se strecurară pe sub tricou și îi scoaseră sutienul, apoi 
începură să se joace cu sfârcurile ei. O, da, sânii ei erau naturali, 
lucru neobișnuit în L.A. 

Oftând la gândul plăcerii ce o aștepta, îl strânse în brațe. Nu 
conta câtuși de puţin că mai făcuseră dragoste și dimineaţa. 
Dorinţa era dorinţă, și aveau amândoi chef. 

Câteodată, nu se putea abţine să nu se întrebe cât va dura. 
Josh, fostul ei prieten stabil, fusese un iubit destul de bun în 
primele șase luni ale relaţiei lor de trei ani, apoi - un dezastru. 

— La ce te gândești? îi șopti Bobby la ureche în timp ce-și 
făcea de lucru și cu limba. 

— Ce întrebare de fată! murmură ea jucându-se cu fermoarul 
de la blugii lui. 


— Mă faci fată? întrebă el, pe jumătate serios. 

— Ai unele trăsături feminine, îl tachina ea. 

— Cum ar fi? replică el, provocând-o să spună ceva. 

— A, zise ea vag, dându-i jos blugii, încântată că nu avea 
nimic pe dedesubt. Ai buzele moi... 

— Numai bune ca să te sărut... și o întoarse repede, prinzând- 
o sub el. Buze moi și scula tare, glumi el. Cât de feminină e 
treaba asta? 

— Bobby! exclamă ea. 

Apoi încetară să se tachineze și pasiunea începu să se 
dezlănțuie. Făcea dragoste cu ea în așa fel, încât o obliga să 
renunţe la toate inhibiţiile pe care le avusese vreodată. Pentru o 
clipă, o dezmierda încet, iar în cealaltă accelera ritmul acţiunii, 
și tot așa, până o aducea în pragul extazului. Voia mai mult și 
mai mult... 

Când se termină totul, erau obosiţi, unul în braţele celuilalt, 
somnoroși și mulțumiți. 

Denver își dorea mereu ca aceste clipe minunate să dureze la 
nesfârșit. Doar ei doi. Fără să-i deranjeze nimeni. 

Dar lumea din afară își făcea întotdeauna simțită prezenţa, 
iar ei trebuiau să trăiască în ea. Bobby urma să conducă mâine 
până la Las Vegas, iar de acolo să ia avionul de New York, unde 
avea câteva întâlniri importante. lar ea trebuia să-și vadă de 
slujba ei de procuror-adjunct, care acum, de când se transferase 
la Secţia Narcotice, o pasiona și o provoca. Se vor despărți încă o 
dată. 

Cel mai bun lucru era că își iubea meseria. Era o muncă 
istovitoare, dar rezultatele finale îți dădeau satisfacție. Era 
mulțumită că își schimbase activitatea. De la puternica firmă la 
care era avocat pledant, reușise să ajungă procuror-adjunct, 
trimițând oamenii în judecată, și era încântată. Unul dintre 
cazurile ei importante fusese acela al unui actor celebru care 
pusese pe cineva să-i omoare soţia. Asta a fost picătura care a 
umplut paharul, de aceea hotărâse să-și schimbe meseria. De ce 
să apere un tip care era, probabil, vinovat - când putea să facă 
un lucru mult mai bun, cum ar fi să-i pună pe cei răi în spatele 
gratiilor? Ce bine era să-i urmărești pe ticăloșii care vindeau 


droguri și făceau din puști niște drogaţi la o vârstă fragedă! Asta 
da, satisfacţie în meserie! 

— Ei, zise Bobby, vrei să mergem la un film și să mâncăm o 
pizza? 

Da, asta voia să facă împreună cu omul ei. Lucruri normale. 

Măcar de ar rămâne toate în felul ăsta. 

Nu știa de ce, dar presimţea că n-are să fie așa. 


capitolul 2 


Prinţul Armand Mohamed Jordan își folosea rar întregul 
nume, doar când mergea în patria sa, Akramshar - o ţară mică, 
dar bogată, din Orientul Mijlociu, situată undeva între Siria și 
Liban. 

Fiind naturalizat în America și om de afaceri de mare succes, 
găsea o cale să nu-și popularizeze titlul, deoarece nu făcea bine 
afacerilor să-și dezvăluie originile. 

Majoritatea oamenilor cu care avea de-a face îl cunoșteau sub 
numele de Armand Jordan, un tip uneori crud, dar extrem de 
puternic, care se aștepta ca toate să meargă după voia lui, iar de 
obicei așa se și întâmpla. Niciunul dintre partenerii lui de 
afaceri nu știa că tatăl său era regele Emir Amin Mohamed 
Jordan, un om care își conducea țărișoara bogată în petrol cu o 
mână de fier. Un om cu șase neveste și șaisprezece copii. 

Armand nu credea în prietenie. Singurul om în care avea 
încredere era Fouad Khan, mâna lui dreaptă, pe care îl adusese 
din Akramshar cu mulți ani în urmă. Fouad îi știa toate secretele 
și păstra o tăcere mormântală asupra lor. Era confidentul și 
omul de taină al lui Armand, mereu la dispoziţia sa. 

Din fericire sau din nefericire pentru Armand, el era al 
nouălea fiu al regelui și, în consecință, considerat nu prea 
important. Așa că, atunci când mama lui americancă - Peggy, 
fostă dansatoare în Las Vegas - îl rugase s-o lase să-și ia băiatul 
în America, regele nu ridicase niciun fel de obiecţii. Regele Emir 
se săturase de americanca roșcată cu picioare lungi, așa că 
fusese fericit s-o vadă plecată. Cu toate că Peggy savurase 
aventura traiului într-un harem, unde era răsfăţată cu daruri 
scumpe - era destul pentru ea -, acum trebuia să se întoarcă în 
lumea civilizată. La 26 de ani, avea toată viața înainte și 
intenționa să și-o trăiască din plin. Singura cerință a regelui 
fusese ca băiatul să se întoarcă în fiecare septembrie la 
Akramshar, pentru ca tânărul Armand să fie prezent la ziua de 
naștere a tatălui său - cea mai importantă sărbătoare a anului 


din Akramshar. 

Peggy se supusese. Banii primiţi de la rege erau suficienți ca 
să-și împlinească orice dorinţă. 

Așa că Peggy și fiul ei se stabiliseră la New York, iar Armand 
se obișnuise repede cu stilul de viață american. În scurt timp 
ajunsese să iubescă tot ce însemna America: nesfârșitele 
spectacole TV, pline de veselie și aventură, filmele violente de 
acțiune, muzica tare și tulburătoare, precum și fetele. O, da, mai 
ales fetele, care erau mult mai îndrăznețe decât cele din 
Akramshar. 

În fiecare septembrie, maică-sa îl trimitea, așa cum 
promisese, cu avionul la Akramshar, unde juca, vreme de mai 
multe săptămâni, rolul de tânăr prinţ, petrecându-și timpul cu 
frații și surorile lui vitrege, pe care abia că-i mai cunoștea. Nu 
reușiseră să se împrietenească. 

Faptul că trăia două vieţi îl tulbura; îl făcea să se simtă 
special, diferit de ceilalți copii care mergeau la aceeași școală 
particulară din New York. El era prinţ, iar ei nu erau nimic. 
Simţea că le e superior. 

La vârsta de 13 ani, într-una dintre vizitele anuale la 
Akramshar, tatăl său îl luase deoparte și îi spusese că sosise 
timpul să devină bărbat. Unul dintre servitorii regelui îl 
condusese imediat într-o încăpere unde erau două prostituate 
întinse pe pat, în așteptarea tânărului prinţ. 

Următoarea experienţă, avută cu două femei mai în vârstă, îi 
lăsase lui Armand o impresie de neșters. Deși se mai ţinea după 
fetele de la școală, acest episod a fost cu totul diferit. 
Prostituatele - una rusoaică și cealaltă olandeză - aveau în jur 
de 20 de ani și erau machiate din belșug. Purtau lenjerie sexy și 
pantofi cu tocuri înalte, și îl inițiaseră în mai multe poziţii, unele 
care i-au plăcut, iar altele care l-au dezgustat. Când simţiseră că 
nu mai aveau ce să-l învețe, îl anunţaseră că toate actele sexuale 
trebuiau plătite. Nu că i-ar fi cerut bani - oamenii regelui 
avuseseră grijă de partea materială - era doar ceva ce ele 
considerau că trebuie să știe. „Femeile trebuie plătite pentru 
sex”, ziceau ele, schimbând priviri amuzate. Au fost cuvinte 
înțelepte, pe care nu le uitase niciodată. 


Făcându-și apariția după câteva ore, frații lui mai mari îl 
ironizaseră și râseseră de el. Până la urmă, se luase la bătaie cu 
ei și se alesese cu nasul rupt. Îşi ura fraţii: toți îl invidiau pentru 
că era altfel decât ei. 

Mama lui - o roșcată extrem de atractivă - se recăsătorise la o 
lună după ce el împlinise 18 ani. De această dată, Peggy făcu o 
alegere rațională și se mărită cu Sidney Dunn, bancher de 
succes, care era cu 25 de ani mai mare ca ea. 

Armand îl respecta pe Sidney; simţea că are multe de învăţat 
de la bătrân, aşa că îl asculta cu atenţie. În loc de colegiu, alese o 
școală de afaceri, iar Sidney îl ajuta mereu cu sfaturile sale 
înțelepte. 

În ziua în care Armand împlini 21 de ani, tatăl său îl chemase 
la Akramshar să-i facă o vizită, în afara celor convenite. Armand 
se dusese - cam în silă, ce-i drept. Nu era de-ajuns o vizită pe 
an? Cu toate acestea, până la urmă a fost o călătorie 
memorabilă, căci sfetnicul de taină al regelui îl anunţase că, pe 
viitor, regele ar putea să aibă nevoie de el - din când în când - ca 
să se ocupe de feluritele lui afaceri din America. 

Dornic să-i facă pe plac tatălui său, Armand fusese de acord. 
lar regele îi dăduse ca dar pentru împlinirea celor 21 de ani ai săi 
un cec de un milion de dolari, pe care îi folosi cu înțelepciune. 
La sfatul lui Sidney, îi investi într-un teren cu case dărăpănate 
din Queens, pe care construi într-un an mai multe complexuri 
de apartamente, iar vânzându-le, își scosese de trei ori investiția 
inițială. 

După aceea, nu s-a mai oprit. A fondat Jordan Developments 
și începu să cumpere proprietăţi, să le renoveze și să le vândă cu 
un profit substanţial. Se ocupa și de afacerile tatălui său, care 
trebuia din când în când să „spele” mari sume de bani. În afară 
de Jordan Developments, mai înființa și multe filiale, inclusiv o 
firmă de import-export care doar îi purta numele. Până la 30 de 
ani, cumpărase hoteluri și clădiri de apartamente pe toată 
Coasta de Est. 

La vizita anuală în Akramshar, tatăl său se uitase blând la el, 
strălucind de mândrie. „Iu ești fiul cu care mă mândresc”, îl 
lăudase el. „Eşti inteligent, înţelept și de încredere. Tu ești cel 


care ar trebui să-mi moștenească într-o zi regatul.” 

Vorbele regelui nu le picară bine fraților lui vitregi, care îl 
priveau acum cu suspiciune și îl urau și mai mult. 

Un singur lucru îl nedumerea pe rege. „De ce nu te-ai însurat 
până acum?” îl întrebase. „Potrivit tradiţiei, la vârsta ta trebuia 
să ai mai multe neveste și copii.” 

Armand ridicase din umeri. Sexul era o distragere de care nu 
avea nevoie. Dorinţele lui erau pe deplin satisfăcute de niște 
prostituate care îi făceau toate poftele ori de câte ori le chema 
prin telefon. Femeile erau ființe umane inferioare, asta îl 
învățase tatăl său încă de la o vârstă fragedă. „Femeile sunt mai 
degrabă niște recipiente pe care le folosim ca să ne potolim 
instinctul sexual și ca să ne poarte copiii”, îi spusese regele. „Să 
nu ai niciodată încredere în ele și să nu le dai inima ta.” 

Tatăl său avea dreptate. Femeile fac orice pentru bani - 
absolut orice. lar pe deasupra, mai erau și proaste. 

La un an după ce tatăl lui îl întrebase de însurătoare, Armand 
tocmai venise la Akramshar în obișnuita vizită pentru ziua de 
naștere, când tatăl lui îl dusese în grabă la unul dintre palatele 
sale. Odată ajunși acolo, îl anunţase că darul pe care i-l va face 
de ziua lui de naștere avea să fie căsătoria cu fiica unui bun 
prieten de familie cu care făcea regele afaceri. „Nu vei avea 
niciun fel de obligaţii”, îl asigurase el. „Soţia ta va rămâne aici și, 
cu voia lui Dumnezeu, îți va purta copilul. Asta îmi doresc 
pentru tine, dragul meu fiu. Acesta este darul meu.” 

Fata era o frumuseţe de 15 ani. O chema Soraya. 

Mai târziu în acea zi, avu loc o ceremonie nupţială fastuoasă, 
iar în noaptea ce urmă, Armand îi răpi fecioria nevinovatei 
Soraya. Copila tremura de frică, ceea ce nu îl tulbură pe mirele 
care voia să împlinească dorința tatălui său. Nu-l interesau 
temerile ei. Fata era aici să-și facă datoria, asta era tot. O călări 
cu violență, neluând în seamă ţipetele ei de durere. Era doar un 
recipient pe care el trebuia să-l umple, numai la asta era bună. 

La o săptămână de la nuntă luase avionul și se întorsese în 
America. 

Când se întorsese în Akramshar după un an, nu mică îi fusese 
mirarea să afle că avea un băiat. În n ani, mai deveni tatăl a trei 


copii, numai fete, ceea ce nu îi prea plăcea, dar pe rege l-au făcut 
fericit atâtea nepoate. 

În mintea lui, Soraya și odraslele ei alcătuiau familia lui 
imaginară. Ei trăiau într-un loc numit Akramshar, unde femeile 
erau docile și ascultătoare, făcând tot ce li se spunea. Un loc în 
care bărbaţii erau la putere. 

Armand locuia într-un apartament luxos, în Park Avenue din 
New York, în care banii erau un afrodiziac, iar femeile pe care le 
plătea, jucăriile lui. Cele două lumi se interferau doar în 
septembrie, când regele își sărbătorea ziua de naștere. Și așa 
trebuia să fie. 

Armand împlinise acum 42 de ani și îl frământa ceva. 
Cucerise Coasta de Est, dar dorea mai mult. Ultimele lui planuri 
erau să-și consolideze poziţia în Las Vegas, oraș unde petrecuse 
ceva timp. Era un jucător împătimit, iar fetele de acolo erau 
ieftine și îi împlineau orice dorinţă - oricât de extravagantă. Pe 
lângă aceasta, în Vegas simţea că are niște legături de familie. 
Mama lui dansase la Caesars Palace, tatăl său o remarcase acolo 
și o dusese cu el în Akramshar. Legăturile de familie însemnau 
ceva pentru el. 

Oamenii lui făcuseră o analiză a situaţiei financiare a 
majorităţii hotelurilor mari. Imperiul lui Steve Wynn era uluitor 
și profitabil, iar Palms, Four Seasons și lanţul hotelier Harrah 
erau niște posibilități, dar hotărî în cele din urmă să cumpere 
complexul hotelier The Keys. 

Da, The Keys era o achiziţie fără cusur. O clădire măreaţă, 
construită la cele mai înalte standarde cu nici doi ani în urmă. 
Nimic țipător ca în Vegas, ci doar lux și rafinament. Un cazinou 
uimitor. Magazine și restaurante de talie internațională. Grădini 
amenajate cu mult bun gust și terenuri în jur cât niște parcuri. 
Un măreț complex de apartamente. Mai multe piscine. Două 
spa-uri. Un lac artificial. Un excelent teren de golf. Dar mai era 
și hotelul în sine. 

The Keys era făcut pentru Armand. Îl voia și avea să pună 
mâna pe el. Habar n-avea că The Keys era proprietatea lui Lucky 
Santangelo. 

Iar Lucky n-avea să renunţe niciodată la el. 


capitolul 3 


Aflându-se în drum spre Malibu, la volanul superbului ei 
Ferrari roșu, străbătând Pico Boulevard, iar apoi trecând pe 
autostrada de pe coastă, Lucky uitase deja de Venus și de 
problemele ei cu bărbaţii. Mintea ei se concentra mai mult 
asupra lui Max și a plecării ei inevitabile. Lucky era destul de 
inteligentă ca să știe că nu putea s-o rețină în niciun fel pe fiica 
ei cu ochii verzi, deșteaptă și frumoasă. Max pleca să ducă o 
viață independentă, fie că le plăcea sau nu ei și lui Lennie. lar 
adevărul era că ei nu-i convenea deloc, dar n-avea ce face. Așa 
cum nu uita nimeni să-i amintească, și ea își făcuse de cap când 
avea 16 ani. După ce părăsise pensionul sever din Elveţia și 
plecase în sudul Franţei, tatăl ei Gino reușise să-i dea de urmă și 
s-o mărite în grabă cu enervantul și plicticosul ăla de Craven 
Richmond - fiul senatorului Richmond. Craven era un amărât 
ratat, pe care nu-l iubea, ba și mai rău, nici măcar nu-l respecta. 
Dar ea refuzase să se lase prinsă în capcană. Așteptase 
momentul favorabil și, atunci când Gino fusese nevoit să plece 
din ţară pentru neplata taxelor, ea rupsese toate legăturile cu 
familia Richmond și venise repede aici ca să preia înfloritoarea 
afacere hotelieră a lui Gino. Obţinuse divorțul și nu mai 
aruncase nicio privire în urmă. 

Acum, Max era gata să-și ia zborul, dar avea oare fiica ei 
suficientă minte să nu cadă pradă ușoară tuturor rechinilor care 
îi dădeau târcoale? Și, dacă Max hotărâse să plece la New York, 
cum are să mai poată Lucky s-o apere? 

— N-ai să poți, îi spusese Lennie, care era mereu atât de 
rațional. Trebuie s-o lași pe Max să plece. Va face propriile 
greșeli și va învăţa din ele. 

Chiar și Gino fusese de acord. 

— Las-o să plece, drăguţo, îi zisese el. Are să stea pe 
picioarele ei, ca și tine. Așa să fie. 

Deși era trecut de miezul nopţii, Max nu se întorsese acasă. 

Hotărâtă să nu-și facă griji, Lucky îi telefonă lui Lennie, care 


era la filmări în Utah. Vorbiră un timp, iar el îi liniști temerile în 
privinţa lui Max, îi spuse să nu exagereze și adăugă că va veni 
acasă pentru petrecerea de ziua fetei. 

Lucky se hotărî să-l asculte măcar de data aceasta. 

Avea să dea o petrecere de pomină. lar după aceea, are s-o 
lase să plece pe drumul ei, binecuvântând-o și sperând să nu i se 
întâmple nimic rău. 


— Frankie? zbieră Max, repezindu-se la tipul care tocmai 
ieșea dintr-un Grand Sport Corvette decapotabil. Eşti chiar tu? 

Frank Romano se opri la jumătatea drumului, coborându-și 
încet ochelarii de soare Ray-Ban, de care nu ar fi avut nevoie, 
căci era deja întuneric afară, dar pe care îi purta ca să facă pe 
grozavul. 

— Doamne sfinte! exclamă el după ce o măsură cu privirea de 
sus și până jos. Tu ești micuța Max? 

— Nu mai sunt așa mică, răspunse ea cu mândrie, aducându- 
și aminte de ultima dată când îl văzuse pe prietenul fratelui ei, 
arțăgosul de Frank Romano. 

Era mai slab decât și-l amintea, dar arăta mișto - haine din 
piele, ochelari retro, părul negru strâns la spate într-o coadă de 
cal. Exact ca un tânăr la modă din L.A. 

Făcu semn spre intrarea în noul club, unde se agitau un grup 
de fete îmbrăcate provocator și o gașcă de zurbagii, care sperau 
să agate ceva și încercau să-i convingă pe cei trei oameni de pază 
vânjoși să-i lase înăuntru. 

— Nu ne lași să trecem pe mine și pe prietenii mei? întrebă 
Max, aruncându-i lui Frankie un zâmbet cuceritor. 

— Hei, zise Frankie dând din cap. Dacă eu nu pot, atunci 
nimeni nu poate. După mine! 

Max îi înșfacă de braț pe Harry și Cookie și, fără să ezite, se 
luară toți după Frankie. 

Unul dintre portari îl salută respectuos. 

— Oho! exclamă Max impresionată. Se poartă cu tine de 
parcă ai fi proprietarul sau așa ceva. 

— Chiar și sunt, se lăudă Frankie, deși nu era cazul. E al meu 
în întregime. 


Max făcu ochii mari. Ultima dată când auzise de Frankie, îl 
părăsise Annabelle Maestro, iubita lui de mult timp, și își căuta 
de lucru. lar acum pretindea că deţine acest nou club în vogă 
din L.A. Se întreba dacă Bobby știa de asta, pentru că, din câte 
îşi amintea, cei doi se certaseră din cauza obiceiului lui Frankie 
de a se droga. Păcat. Întodeauna îl plăcuse pe Frankie într-un 
mod ciudat, deși încercase s-o seducă pe când avea 16 ani și 
stătea cu Bobby la New York. 

— Bobby știe că te ocupi de cluburi? îl întrebă ea pe Frankie 
pe când îi ducea direct la un separeu. 

— Crezi că Bobby se pricepe să conducă un club? replică 
Frankie, în timp ce i se zbătea ochiul stâng în spatele ochelarilor 
de soare. Eu eram D.J. înainte să intre el în lumea cluburilor. l-aș 
fi dat ocazia să investească în River, dar nu mai păstram legătura 
cu el. Păcat pentru el. 

— A pierdut ocazia, spuse Max în treacăt, cercetând cu 
privirea localul, care părea un jaf față de Mood. 

— De când umblă cu târfa aia de avocată, trebuie să știi că 
frate-tu e total dus, zise Frankie cu ţâfnă. Nu mai știu nimic de 
el. 

— Denver nu e avocată, e procuror-adjunct, preciza Max. 

— Și mai rău, fornăi Frankie. Îl ţine bine în mână. S-a pus 
între noi când nu trebuia. 

— Credeam că... 

— Ce? zise Frankie aruncându-i o privire tăioasă. 

— Nimic, bâigui ea, mușcându-și buza de jos. 

Bobby îi spusese că nu mai putea tolera dependenţa lui 
Frankie de cocaină, mai ales acum, că Denver era procuror- 
adjunct. 

— Și așa, micuța Max s-a făcut mare, zise Frank, dându-se 
mai aproape de ea și apăsându-și coapsa pe piciorul ei. Nu te- 
am văzut de ceva timp. Ce-ai mai făcut? 

— Grozav, răspunse Max, trăgându-se de lângă el, pentru că 
ultimul lucru pe care îl dorea era să se dea Frankie la ea. 

— Eşti sexy, continuă el. Foarte. 

— Mulţumesc, spuse ea stânjenită. 

Oare era drogat? Probabil. 


— Oho! exclamă Cookie. Locul ăsta e fenomenal! 

Frankie își mută atenţia la ea. 

— Îţi place? o întrebă. Chiar eu l-am conceput. 

Altă minciună. 

— Ne place, răspunse Cookie, dându-i un ghiont lui Harry, în 
timp ce se întreba câţi ani are Frankie și dacă era prea bătrân 
pentru ea. Nu bem ceva? 

— Ai dreptate, spuse Frank, pocnind din degete ca să-i atragă 
atenţia unei chelnerițe pe jumătate goală, cu unghii lungi cât 
niște gheare și cu un un zâmbet profesional pe față. Sper că 
aveți toţi acte false la voi. 

— Nu plecăm fără ele, îi întoarse Cookie vorba, lingându-și 
buzele pline și fluturând din genele date cu rimei violet. 

— Asta și voiam să aud, zise Frank, gândindu-se că fata era 
tânără, dar dornică să facă sex. 

Și, ce naiba - tinereţea avea să fie farmecul acelei nopți. 


Pizza și filmul se transformară în sushi la Matsuhisa, unul 
dintre localurile preferate ale lui Denver. 

— Îmi place restaurantul ăsta, zise ea, servindu-se cu un corn 
California. 

— De ce crezi că l-am ales? spuse Bobby, întinzând mâna 
peste masă după a ei. 

— Pentru că ai vrut să-mi faci o surpriză? 

— O, ce deşteaptă e! exclamă el, dăruindu-i unul dintre 
zâmbetele lui cuceritoare. 

— Şi e îmbrăcată ca pentru o pizza și un film, zise ea 
mâhnită. 

— Dar arată superb, o asigură el. 

— Mulţumesc, Bobby, spuse ea, luând o gură de sake cald. 

— Pentru ce? 

— Pentru că mă faci tot timpul să mă simt bine. 

— E uşor. 

— Chiar așa? 

— Ştii foarte bine că este. 

— Ei bine, tu spui întotdeauna ce trebuie. 

— Şi, că veni vorba, vii cu mine la Las Vegas, la petrecerea lui 


Max, în weekendul următor. Nu-i așa? 

— Nu știu... o să-ncerc, spuse ea, încă ezitând. 

— Ce-i asta, „încerc”? 

— Păi, ştii... serviciul... 

— Doar ţi-am spus. Plecăm vineri și ne întoarcem duminică. 
N-ai să pierzi nimic. 

— Trebuie să mă-nţelegi, Bobby. Transferul la Secţia 
Narcotice e mare lucru pentru mine. Vreau să fiu bine pregătită. 

— Cum ţi-am zis - îţi iei cu tine laptopul. O să avem o 
mulțime de timp liber. 

— Pot să mă mai gândesc? îl întrebă ea încercând să-l 
convingă. 

— Auzi, o să se gândească! exclamă el exasperat. Nu ţi-am 
spus niciodată ce femeie încăpățânată ești? 

— Doar pentru că nu-ţi zic tot timpul da... 

— Nu, nu-mi zici, așa-i? spuse el, uitându-se lung la ea. Oare 
de-asta îmi placi? 

— Hmm... făcu ea gânditoare. Cred că prea te-ai obișnuit să- 
ți spună femeile numai da la toate. 

Bobby izbucni în râs. 

— La ce femei te gândești? 

— Îţi aduci aminte de liceu? ie și lui M.J. vă cădeau fetele în 
braţe ca fructele din copaci. 

— Hai, Denver, zise el cu o expresie ironică pe față. Acum ne 
întoarcem la anii de liceu? Cum de ţi-ai amintit de asta tocmai 
acum? 

— Pentru că să-l văd pe fotbalistul nostru genial marcând un 
gol era cea mai mare distracție pe care o aveam în acea zi. 

— Atunci, mă bucur că totul a trecut și că acum te am pe 
tine. 

— Chiar așa? îl tachina ea. Oare mă ai? 

— Da, nu-i aşa? zise el zâmbind. De cât timp suntem 
împreună? 

— Nu știu, afirmă ea, deși știa precis de cât timp. Poate să fie 
trei luni. 

Bobby scutură din cap. 

— l-auzi la ea, „poate”! Ar trebui să-mi spui și câte minute au 


trecut. 

— Eu? 

— Da, tu. 

Îşi zâmbiră, savurând clipa. 

Unul dintre motivele pentru care îi plăcea să stea cu Bobby 
era că aveau atât de multe să-și spună. Adesea îi istorisea povești 
despre familia răposatului său tată, ai cărei membri erau toţi în 
Grecia, în afară de nepoata lui, Brigette. Brigette stătea la New 
York și fusese odată top model. Împreună cu Bobby, moștenise 
cea mai mare parte din averea Stanislopoulos. Deși nu-i plăcea 
să vorbească despre bani, Bobby îi spusese lui Denver că 
hotărâse să nu se atingă de moștenire, căci prefera să-și câștige 
propriii bani din afacerea de succes cu cluburile. 

Ea îl admira pentru dorinţa de a reuși de unul singur. Doar 
din când în când își mai permitea câte o extravaganță, cum ar fi 
să folosească avionul familiei Stanislopoulos. 

Uneori, îi spunea și ea câte ceva despre familia ei, pe care 
Bobby nu o cunoscuse până în prezent. Ea nu prea voia să-l 
prezinte părinţilor ei - mama, activist politic, iar tata, avocat 
nonconformist. Ca să nu mai vorbim de fraţii ei. Toţi îl plăcuseră 
mult pe fostul ei iubit, Josh, iar ea nu credea că trebuie să-l 
arunce în arena cu lei până nu era sigură că vor fi împreună mai 
mult de câteva luni. Bobby râsese de ideile ei. 

— Nuss destul de bun să-ţi cunosc familia, nu? o tachina el. 

— Ai s-o cunoști, îți promit, îl asigura ea. 

Sigur că avea să-l ducă într-o zi la familia ei. Dar nu acum. 
Era prea devreme. 

— Bobby! exclamă femeia frumoasă ca un model care se opri 
la masa lor. O, Doamne! Nu te-am mai văzut de la petrecerea 
dată de Grayton în New York. Cum îți mai merge? Ce faci în 
L.A.? 

— Păi... reuși Bobby să spună. Habar n-avea cine era femeia și 
nici nu-i prea păsa. Vă cunoașteţi? întrebă el arătând înspre 
Denver. 

Fata îi aruncă lui Denver o privire rapidă, apoi nici n-o mai 
băgă în seamă. 

— Trebuie neapărat să ne vedem, toarse ea, aplecându-se 


spre Bobby. Mi-a fost dor de tine. Sună-mă, sunt la hotelul 
Mondrian. 

Apoi se îndepărtă legănându-se pe tocurile ei de 15 
centimetri, părând mulțumită de sine. 

— Drăguță, remarcă Denver. 

— Îți jur că habar n-am cine e, repetă Bobby. 

— E-n regulă. Denver nu voia să facă o criză de gelozie 
pentru un fleac. Și eu am foști iubiți peste tot. 

— Nu mi-a fost iubită, zise el categoric. Nici n-am idee cine 


— Nu contează, Bobby. 
— Nu. Tot ce contează e că sunt aici cu tine. 
Bobby știa întotdeauna să spună ce trebuie, așa era el. 


Max era gata de plecare, ca și Harry, dar Cookie avea chef de 
ceartă. 

— Vreau să stau, zise ea cu încăpățânare. Frankie va avea 
grijă de mine. 

— Nu poţi rămâne, o contrazise Max. Am venit cu mașina lui 
Harry. 

— O să găsesc eu o mașină, zise Cookie. 

— Da, și de unde, mă rog? izbucni Max. 

— Frankie are să mă ducă acasă, dădu Cookie din umeri. 

— Pe dracu'! exclamă Max. Nu-ţi dai seama că tot ce vrea 
Frankie e să facă sex cu tine? 

— Şi ce? răspunse Cookie, ameţită și zâmbind vag. Ce-i așa 
rău în asta? 

Mai băură câteva Mojitos în separeu și se ciorovăiră în 
continuare. Frankie ieșise să întâmpine clienţii, făcând pe marea 
gazdă, dar Max nu-și dăduse seama. Tot ce voia era să plece. Și 
Harry la fel. 

— Nu te putem lăsa singură aici, zise Max, uitându-se la 
Harry în așteptarea unui ajutor. 

— Doar ţi-am spus - Frankie va avea grijă de mine, afirmă 
Cookie, așezându-se mai comod pe canapea. 

— Frankie e drogat și bătrân, rosti Harry batjocoritor. N-ai 
nevoie de așa un tip. 


— Dar nu e așa bătrân și mai e și sexy, insistă Cookie. Voi doi 
cărați-vă de-aici, pentru că eu rămân. 

Max se hotărî să n-o contrazică; îl știa pe Frankie, iar dacă 
fata voia să meargă pe această cale, ea nu avea ce-i face. Cookie 
nu mai era fecioară, umblase toată adolescența din floare în 
floare prin Hollywood. 

— Orice-ar fi, nu te culca cu el, o avertiză Harry. Nu face de 
tine, crede-mă, o știu. 

— Mulţumesc pentru sfat, îi răspunse Cookie sarcastic. Vă 
sun eu mai încolo. 

— Neapărat, zise Max, uitându-se la ceas. Și nu face nimic 
din ce-ai putea să regreți, adăugă ea. 

— La revedere, chicoti Cookie. Și căraţi-vă odată de aici. 

Max îl luă pe Harry de braţ. 

— Eşti în stare să conduci? Harry dădu din cap că da. 

— Atunci, să mergem. 

Omul trebuie să renunţe la ceartă, dacă știe că nu va avea 
câștig de cauză; asta o învățase tatăl ei, Lennie, când avea cinci 
ani. 

Învăţase multe de la ambii părinţi, iar uneori chiar îi plăcea 
cum gândeau ei. Totuși, de-abia aștepta să plece pe propriul ei 
drum. 

În curând. Foarte, foarte repede. 


capitolul 4 


Billy Melina era parcă făcut pentru libertate. Căsătoria cu o 
vedetă de talie mondială îi plăcuse doar un sfert de oră, dar 
după câteva luni, când văzuse că toţi îi cădeau la picioare, vraja 
se spulberase. El era o stea de cinema de primă mână, dar, când 
ieșea cu Venus în public, nimeni nu dădea nici doi bani pe el. 
Asta nu-i măgulea deloc orgoliul. O, nu, câtuși de puţin. 

Când nu era cu Venus, lui Billy i se dădea imediat o groază de 
atenţie. Fete din belșug. Fani peste tot. Îl respectau agenții, 
directorii și avocaţii, care își dădeau seama ce potenţial imens 
are. În definitiv, de-abia împlinise 30 de ani, avea toată cariera 
înainte, iar ultimul lui film adusese încasări record. 

Billy avea peste 1,80 înălțime, părul decolorat de soare și un 
bronz de surfer pe tot corpul său vânjos și bine lucrat. Mușchii 
abdominali îl interesau cel mai mult. Exersa două ore pe zi ca să 
se asigure că erau perfecţi. Îi plăcea să-și vadă poza în reviste 
sub titlul CEL MAI FRUMOS CORP DE PE PLAJĂ. Să mori de 
ciudă, Matthew McConaughey! Du-te la naiba, The Situationt!! 
Billy Melina era regele nedeclarat al mușchilor abdominali. Și, 
datorită divorțului său de diva divelor, atât el, cât și viitoarea lui 
fostă soție apăreau mereu pe copertele tuturor revistelor. 

Copertele îl mulțumeau. Copertele erau rațiunea lui de-a fi. 
Copertele îl făceau să se simtă bine. 

Ca și felaţiile. Nimic nu-i aducea așa un zâmbet luminos pe 
buze ca o felație reușită. În ultimul timp, că tot era liber, îi 
plăcea la nebunie să agate câte o fată, s-o aducă la casa lui 
închiriată și s-o pună să-i facă o felaţie afară, la piscină. Era 
grozav să și-o simtă în gura unei necunoscute, cu apa albastră și 
scânteietoare a piscinei pe fundal și cu soarele mângâindu-i 
trupul; asta chiar că-l excita. 

Venus avea impresia că se încurcase cu ultima starletă cu care 
jucase în film, Willow Price - o blondă fără inhibiţii, cu buze 
senzuale și o carieră promițătoare. Dar nu era cazul. Dădea bine 
să se afișeze cu Willow la petreceri și festivități de premiere, dar 


nu era nimic între ei. Fata prefera sexul cu lesbiene, iar el nu o 
plăcea, dar pentru amândoi era bine să fie văzuți împreună. 

Simţindu-se excitat, Billy se sui pe Harley-ul său și porni la 
vânătoare. 

Nu îi luă mult timp să găsească exact ce căuta. Fata pe care 
pusese ochii se plimba pe Melrose Boulevard, purtând o fustă de 
blugi care abia îi acoperea fofoloanca, un tricou minuscul pe 
care scria îmi place repede și blând şi sandale cu platformă. 

— Hei, o salută el, mergând pe lângă ea cu motocicleta. Nu 
ne-am întâlnit ieri-seară la SoHo House? 

Fata se opri, îl măsură cu privirea, îl recunoscu și nu-i veni să 
creadă ce noroc dăduse peste ea. După 20 de minute, stătea în 
genunchi în faţa lui, lângă piscină, servindu-l cât de bine putea. 

Când termină, Billy îi chemă un taxi și dusă a fost. 

Lui Billy nu-i era deloc greu să găsească fete. 


Micul dejun în Malibu era momentul zilei preferat de Lucky. 
Îi plăcea să stea pe terasa care dădea spre ocean, cu un pahar de 
suc proaspăt de portocale și cu o farfurioară de fructe tăiate în 
bucățele în față: papaia, smochine și mango. Pentru că se trezea 
întotdeauna devreme, înainte de restul familiei, profita de aceste 
clipe de singurătate. Îi plăcea să-și planifice ziua dis-de- 
dimineață și să decidă ce anume avea să facă imediat după 
aceea. Acum era mulțumită de cum mergea The Keys. Chiar și 
Gino era impresionat de ce reușise să realizeze. Construise cel 
mai grozav și mai măreț complex din Las Vegas, care cuprindea 
totul, de la un cazinou important la un hotel remarcabil și 
apartamente de lux. „Mai pune și o pistă de curse, și-ai să ai 
totul”, glumise Gino. 

Ea zâmbise. Nu era o idee rea. Pe atunci, Gino se gândea la 
lucruri cu adevărat măreţe. 

Spera că următorul proiect are să-l convingă pe Lennie să-și 
ia o pauză binemeritată. Era așa de obsedat de munca lui, trecea 
imediat de la un film la altul. Aveau o căsnicie extrem de reușită, 
dar nu le-ar fi stricat să petreacă mai mult timp împreună. În 
unele zile și nopți îi era tare dor de el. 

Îi sună mobilul. Era avocatul ei din New York, Jeffrey 


Lonsdale. 

— Da, Jeffrey, ce e? întrebă ea, mirându-se că telefonase așa 
de devreme. 

— Ai zis cuiva că vrei să vinzi The Keys? se interesă el. 

— Ce? zise ea încruntându-se. Ce te face să afirmi așa ceva? 

— Tot primesc telefoane de la un tip care reprezintă Jordan 
Developments.  Pretinde că vrei să vinzi, iar Jordan 
Developments e dispus să cumpere. 

— E o prostie fără margini, zise Lucky. Și cine naiba mai e și 
Jordan Developments? 

— O mare companie imobiliară. Tocmai mă interesez de ea. 
Trebuie să fiu sigur. 

— Jeffrey, spuse Lucky cu răbdare în glas, cred că știi că, în 
caz că aș vrea să vând, tu ai fi primul pe care l-aș anunța. 

— Bineînţeles. Dar Fouad Khan - reprezentantul Jordan 
Developments - părea foarte informat și foarte insistent. 

— Bine, spune-i domnului Khan să insiste în altă parte. The 
Keys nu-i de vânzare. Nici acum, nici altă dată. 

— Mesajul e puternic și clar. 

— Mă bucur că l-ai recepționat. 

— Trebuie să-ți spun, Lucky, m-am gândit că trebuie să fie o 
glumă. Toată lumea știe cât suflet ai pus în construirea acestui 
complex, așa că eram sigur că nu se putea să-l pui în vânzare. 

— Ai înţeles foarte bine. 

— Mă bucur c-am lămurit asta. 

— Aşa e. 

— O zi bună! 

— Și ţie, Jeffrey. 

— Din păcate, în New York plouă. 

— Îmi pare rău să ţi-o spun, dar aici e un soare orbitor, zise 
ea, privind lung la vasta întindere a oceanului. 

— Ah, Lucky, mereu știi să mă-nţepi. 

— Ar trebui să fii obișnuit, doar ești avocat, spuse ea 
zâmbind. 

— Contez pe tine să mi-o amintești. 

— Oricum, zbori la Vegas pentru ședința consiliului de 
conducere de vineri, așa că ai să te bucuri și tu de soare. 


— Cum? Într-o sală de ședințe? întrebă Jeffrey supărat. 

— Rămâi în weekend, îi sugeră Lucky. Dau o petrecere pentru 
Max, o să ne distrăm. 

— Poate. 

— Nu poate, Jeffrey. Spune da. Adu-ţi și nevasta. 

— Suntem în divorţ. 

— Atunci, vino cu prietena. 

— N-am niciuna. 

— Bine, bine, destul despre viaţa ta amoroasă. Însă, dacă 
rămâi în weekend, anunţă-l pe secretarul meu. Se va ocupa de 
tine cu toată grija. 

Închise telefonul, gândindu-se ce aiurea începuse ziua asta. 

The Keys era realizarea ei cea mai de seamă. Nu l-ar vinde 
niciodată. Pentru nimic în lume. 


Bobby se deșteptă și părăsi apartamentul înainte să se 
trezească Denver. Avea o întrunire importantă în Vegas cu 
investitorii ruși care, potrivit partenerului său M.J., erau gata să 
perfecteze afacerea prin care își băgau toţi banii în cluburile 
Mood din Miami și L.A. Hotărâse să le arate personal ce tare era 
Mood din Las Vegas. Nu era ușor să negociezi cu rușii, dar ei 
aveau banii necesari pentru ca el să facă lucrurile pe care le 
dorea. După ce termina cu rușii, avea mai multe întâlniri 
programate în New York, iar apoi se va urca în avion la timp ca 
s-o ia pe Denver și s-o ducă la Vegas, să-și petreacă împreună 
weekendul ca doi îndrăgostiţi. 

Se implica din ce în ce mai mult în relația cu Denver. Cu cât 
petrecea mai mult timp cu ea, cu atât se îndrăgostea mai tare de 
ea. Era o ființă așa normală, dar cu mult mai deșteaptă decât 
alte fete cu care ieșise. Și era frumoasă - și pe dinăuntru, și pe 
dinafară. Și așa de pasională, că nu se sătura niciodată de ea. 

Ar fi dorit să petreacă mai mult timp cu Lucky, pentru ca 
aceste două femei să se cunoască mai bine. Era important 
pentru el ca mama lui să fie de acord cu fata de care se simţea 
din ce în ce mai legat. Nu-i spusese nimic lui Lucky; ea era cea 
care trebuia să descopere singură cât de minunată era Denver, 
iar petrecerea de ziua lui Max din weekend era o ocazie 


perfectă. 

Următorul pas pe care voia să-l facă era să cumpere o casă în 
L.A., în care să stea împreună. Apartamentul lui Denver era prea 
mic pentru el, avea nevoie de mai mult spaţiu. Adusese vorba 
despre asta de mai multe ori, dar ea îi spusese că era prea 
devreme să se gândescă la un trai comun. 

— lubito, dar tot locuiesc aici când vin în L.A., remarcase el. 

— Nu, doar stai aici, îl corectase ea. Nu-i același lucru cu a 
locui împreună. 

O, Doamne, ce dificilă putea fi! Multe fete ar fi în culmea 
fericirii dacă ar cumpăra o casă pentru ele. Dar o parte din 
farmecul lui Denver îl constituia faptul că nu era ca majoritatea 
fetelor, iar acesta era un alt lucru pentru care o iubea. 

Urcându-se în noul său Lamborghini Murcielago argintiu, îl 
dădu tare pe Jay-Z și plecă în viteză spre Las Vegas. 


— Nu pot să te înţeleg, zise Carolyn, cea mai bună prietenă a 
lui Denver, legănând căruțul de lângă ea, în grădina căsuţei sale 
din West Hollywood, situată în spatele supermarketului 
Pavilions, pe o străduţă liniștită. Bobby e un băiat grozav, și îți 
sare în ochi că e nebun după tine. 

— Crezi? întrebă Denver, nesigură pe ea, în timp ce sorbea 
dintr-o ceașcă de cafea. 

— Nu cred, știu, afirmă Carolyn, dându-și în spate o buclă 
rebelă din părul ei auriu ca mierea. E minunat, și a fost atât de 
drăguţ cu mine. 

— Cine n-ar fi? zise Denver, punându-și ceașca de cafea pe 
masa instabilă din grădină. Să nu uităm în ce situație cumplită 
ai fost. Răpită, ostatică și gravidă... 

— Atunci ați apărut tu și cu Bobby, care, ca niște îngeri, ați 
salvat-o pe amărâta de mine, zise Carolyn, luând ușor acea 
situație nefericită și primejdioasă. 

— N-aș fi putut face mare lucru fără Bobby, zise Denver. Mi-a 
fost de mare ajutor. 

— Fără voi doi... se auzi încet vocea lui Carolyn, care încerca 
să nu se mai gândească la calvarul prin care trecuse. 

Lucra la Washington, ca secretară a senatorului Gregory 


Stoneman, un bărbat căsătorit, și avea cu el o aventură 
pasională. Și, ca majoritatea bărbaţilor căsătoriți, senatorul îi 
promisese că va divorța de nevasta lui, dar nici nu se gândea la 
așa ceva, iar, când Carolyn îi spusese că e însărcinată, pusese la 
cale să fie răpită, în speranţa că va pierde sarcina. Dumnezeu 
făcuse ca Bobby și Denver s-o găsească la timp. 

După ce stătuse în spital câteva zile să se refacă, fata fugise 
din Washington și se dusese la LA., unde născuse copilul - un 
băiat pe care îl botezase Andy - și jurase să nu-l mai vadă 
niciodată pe senatorul Stoneman. Nu că el ar fi alergat după ea - 
nu mai avea vești de la el de când plecase. Dar nu-i păsa. Andy 
era numai al ei și nu l-ar fi lăsat niciodată pe Gregory să se 
apropie de el. 

— Problema mea e mama lui Bobby, spuse Denver, dornică 
să-și descarce sufletul. E așa de... cum aș putea s-o descriu? 

— Încearcă, o îndemnă imediat Carolyn. 

— Ca să încep, e frumoasă de pică, își urmă vorba Denver, 
care încerca să-i facă un portret cât mai fidel extraordinarei 
Lucky Santangelo. E înaltă, cu pielea măslinie, cu păr și ochi 
negri incredibili. Este o italiancă superbă. 

— Şi ce-i așa rău în asta? interveni Carolyn. Cu siguranţă că i- 
a dat genele ei bune lui Bobby. 

— Mai e și o femeie care a realizat foarte multe la viaţa ei, 
continuă Denver, întrebându-se cum putea să se compare cu o 
forță a naturii ca Lucky. Își construiește propriile hoteluri, a 
condus odată și un studio cinematografic. A născut trei copii și, 
de parcă asta nu-i de ajuns, mai are și obsesia perfecțiunii, face 
totul singură, și se pare că are o căsnicie lungă și reușită cu 
Lennie Golden. 

— Starul? 

— A fost. Acum scrie și regizează filme independente de 
mare succes. 

— Sună de parcă Bobby ar avea la înălțimea cui să se ridice. 

— Lennie nu e tatăl lui, explică Denver, luându-și ceașca de 
cafea. Credeam că ţi-am spus - tatăl lui e un armator grec 
miliardar care a murit. De la care a moștenit avionul companiei, 
care îi stă tot timpul la dispoziţie. Alt lucru care mă intimidează. 


— Oprește-te, Denver, îi ceru Carolyn cu fermitate. Nimic n- 
ar trebui să te intimideze. 

— Chiar așa, spuse Denver, făcând o grimasă. Mama lui 
Bobby e perfectă, iar eu nu sunt. 

— O, Doamne! făcu Carolyn, deschizând braţele în semn de 
exasperare. Te trezești vorbind. 

— Ce? întrebă Denver, supărată că prietena ei nu o înţelegea. 

— Eşti nemaipomenită, Denver. Ai o carieră grozavă în care 
faci lucruri importante. Eşti tânără, inteligentă, frumoasă și ai 
un prieten extraordinar. Carolyn se opri o clipă, apoi adăugă: E 
clar că nu prea mai ai alte atuuri. Dar pun pariu că Bobby nu stă 
cu tine pentru talentele tale culinare. 

Denver nu se putu abţine să nu râdă. 

— Nu sunt frumoasă și nici nu mai sunt așa de tânără, dar 
sunt inteligentă, recunoscu ea. 

— O, da, zise Carolyn. 27 de ani e chiar o vârstă 
impresionantă. Lasă-mă să te corectez... frumusețea ta nu-i 
perfectă, e caldă și naturală - cu atât mai prețioasă, pentru că tu 
habar n-ai ce grozav arăţi. 

— Mulţumesc, dar ar trebui să le vezi pe fetele de la clubul 
lui Bobby. Ca să nu mai vorbim de cele care se iau de el când 
ieşim împreună. Sunt topite după el. 

— Și ce-ţi pasă? Doar e cu tine, nu? 

— Așa cred... 

— Așa crede... o îngână Carolyn, dându-și ochii peste cap. 
Tipul e nebun după tine, o știe toată lumea. Cât despre fetele 
alea, lasă-mă să ghicesc: slabe-băţ pentru că nu mănâncă nimic. 
Sâni enormi - falși. Buze enorme - false. Pomeţi înalți - falși. 
Şi... 

— Oprește-te! o rugă Denver, izbucnind în râs. Ele lucrează 
în industria de divertisment, trebuie să arate cât se poate de 
bine. 

— Prostii! exclamă Carolyn. Şi nu o lua așa personal. Uite, 
schimb subiectul... la mine... 

— Bine, răspunse Denver. Care-i treaba cu tine? 

— M-am hotărât să devin lesbiană, o anunță Carolyn. 

Lui Denver îi rămase cafeaua în gât. 


— Cum așa? îngăimă ea. Nu poţi decide să fii lesbiană. Sau 
ești, sau nu ești. 

— Acum sunt, spuse Carolyn hotărâtă. Am întâlnit-o pe 
femeia aia minunată la yoga. M-a invitat în oraș. Și știi ce? Mă 
duc. 

— De ce o faci? 

— Pentru că nu mai vreau să am niciodată de-a face cu un 
bărbat. Mai întâi, am fost cu Matt, care m-a înșelat. Apoi cu 
Gregory, care a fost un mincinos, un ticălos mizerabil. Am 
pătimit destule de pe urma sexului masculin - nu mai vreau să 
am nimic de-a face cu un bărbat. Nu-i greu de înţeles, nu? 

— Bine..., începu Denver, dar nu mai apucă să zică altceva, 
căci Andy se puse pe plâns, și, uitându-se la ceas, văzu că 
trebuia să plece, altfel întârzia la serviciu. Atunci crezi c-ar 
trebui să mă duc la Vegas? întrebă ea, luându-și cheile de la 
mașină și îndreptându-se spre ușă. 

— Sigur că da, zise Carolyn, aplecându-se să-și ia băiatul. 

— Bine, așa am să fac, spuse Denver, hotărând să se ducă. lar 
tu... simte-te bine cu... cum o cheamă? 

— Vanessa, răspunse Carolyn, zâmbind. Și-ţi promit că o să 
mă simt bine. 


Să bâjbâie după mobil când încă dormea nu era nimic nou 
pentru Max. 

— Cine e? mormăi ea în BlackBerry. 

— Ghici cine sunt, sună răspunsul în șoaptă. 

— Cookie? 

— Da, eu sunt, chicoti Cookie. Micuța de mine. 

Max deschise un ochi. 

— Unde ești? întrebă ea, deși avea o bănuială oribilă că știa 
răspunsul. 

— Ghici! 

— Nu vreau să ghicesc, spuse Max pe un ton iritat, zvârlind 
plapuma cât colo. Unde naiba ești? 

— În patul lui Frankie și a fost grozav, oftă Cookie. Cum e 
sexul cu un necunoscut. 

— Prostii! exclamă Max, ridicându-se în capul oaselor. Nu te- 


ai culcat cu el, nu? 

— Ba da, chicoti Cookie triumfătoare. 

— O, Doamne, o mustră Max. Nu trebuia să te culci cu un tip 
ca Frankie. 

— Și de ce nu? 

— Pentru că nu trebuia. E un ușuratic și un drogat. 

— Dar a fost așaaa minunat, se entuziasma Cookie. Vrei să-ţi 
spun detalii? 

— Nu, mulțumesc, zise prompt Max. Aș prefera să nu. 

— Ei - n-ai deloc haz, se plânse Cookie. Mai bine îl sun pe 
Harry, lui îi plac așa mult detaliile. 

— N-ai decât. 

Ce tâmpenie! Frankie Romano, fostul prieten dependent de 
droguri al lui Bobby, și Cookie. Era numai vina ei, nu trebuia s-o 
lase pe Cookie în club. Frankie era o canalie detestabilă, care 
fusese proxenet, împreună cu prietena lui de-atunci, Annabelle 
Maestro. Se va folosi de Cookie, apoi se va debarasa de ea, iar 
fata are să sufere. Va fi obligată să suporte săptămâni în șir 
văicărelile și suspinele lui Cookie. 

Ce proastă a fost! De ce s-o fi dus acolo, doar ca să intre cu 
toții cu Frankie în nenorocitul ăla de club? Trebuia să fi știut 
mai bine ce face. 

Înșfăcând un tricou supradimensionat, se prăvăli din pat, 
întrebându-se cum putea să remedieze situația. 

Din păcate, nu-i veni nimic în minte. 


Bobby arăta foarte serios când își trase mașina în parcarea 
privată de la The Keys. M.]., care nu îi era doar partener de 
afaceri, ci și cel mai bun prieten și confident, veni agale să-l 
întâmpine. Se îmbrăţișară ca bărbaţii puternici. 

M.J. era un afro-american arătos, deși cam scund. Era însurat 
cu Cassie, o tânără cântăreață cu ambiţii mari. Se căsătoriseră în 
Las Vegas dintr-o toană, iar acum, după doar un an, Cassie era 
gravidă. M.J., care se mutase de la New York în Las Vegas ca să 
supravegheze deschiderea clubului, era încântat. Cassie nu era. 
La nici 19 ani împliniţi, își dorea o carieră, nu un copil. Părinţii 
bogaţi ai lui M.J. — tatăl său era neurochirurg, iar mama, fostă 


cântăreață de operă - nu ziceau nimic, așteptând să vadă ce se 
întâmplă mai departe. Cassie nu era soţia pe care și-o doriseră 
pentru fiul lor, ca de altfel nici cariera de manager de bar, oricât 
de mult succes putea să aibă. 

Lui M.J. nu-i păsa. Era nebun după nevastă-sa, dar acum, cu 
un copil pe drum, trebuie să fie o șmecherie la mijloc, de care 
de-abia aștepta să discute cu Bobby. 

— Grozavă mașină, exclamă M.J., studiind din priviri 
Lamborghiniul lui Bobby. 

— Da, încuviință Bobby, acum că petrec atâta timp pe Coasta 
de Vest, m-am hotărât să-mi iau mașină. Poate atinge și 340 de 
kilometri pe oră. E o nebunie, dar savurez fiecare clipă. Nu și 
Denver. 

— Nu mai spune! făcu M.J., dând ocol mașinii ca s-o 
cerceteze mai îndeaproape. Mă întreb de ce. 

— E prea ţipătoare și rapidă. 

— Păi, frate, discretă nu poate fi. 

Amândoi râseră și își dădură câte un pumn amical. 

— Ce mai face discreta ta iubită? întrebă M.J. pe când intrau 
în marele hol cu pereţi de sticlă. Tot îi mai trimite la pușcărie pe 
băieții răi? 

— Denver e grozavă, zise Bobby. E o fată deosebită. 

— Înţeleg ce simţi pentru ea. Nu te-am văzut niciodată așa 
prins. 

— Ce să-ți spun? zise Bobby, zâmbind din toată inima. 
Femeia asta mă face fericit. 

— Și asta-i tot ce contează, frate. 

— Ce dreptate ai! 

— Că veni vorba de fericire, am și eu niște vești. 

— Ce ai să-mi spui? 

— Cassie e gravidă. 

— Măiculiţă! Eşti pregătit pentru asta, M.].? 

— Sunt și voi fi. 

— Le-ai spus părinţilor? 

— Nu încă, dar o voi face. 

— Ar fi bine. 

— Să nu crezi că nu știu. 


— Se vor bucura pentru tine. 

— Crezi? 

— Sigur că da. Şi acu' hai să ne batem cu investitorii, iar apoi 
sărbătorim. 


capitolul 5 


Odată ce Armand Jordan își dorea ceva, nu se mai răzgândea, 
fie că era vorba de o femeie, un tablou de mare preţ, o delicatesă 
rară, o mașină unicat sau o clădire. Nimeni nu îl refuzase 
vreodată pe Armand, iar dacă se întâmpla asta pur și simplu 
oferea un preț mai mare. 

De obicei, prefera prostituate de lux - femeile acelea știau 
niște chestii de care altele n-aveau habar. Chestii de amănunt. 
Chestii murdare, la care alți bărbați doar visau. 

Foarte rar dădea peste o femeie care nu era de vânzare. Asta 
nu-l tulbura pe Armand, pentru că era convins că toate aveau un 
preţ al lor. lar uneori nu era vorba de bani. 

Câteodată îl amuza să descopere care era prețul. Era un joc pe 
care Armand îl juca pentru propria plăcere, iar când juca, 
trebuia neapărat să câștige. 

Ultima lui cucerire era Nona, soția lui Martin Constantine, 
unul dintre competitorii lui în afacerile imobiliare, considerat de 
unii aproape la fel de puternic ca și el. 

Cât de mult se înșelau! 

Nona era exact genul de provocare după care tânjea. Măritată 
acum și cu un copil mic, fusese înainte una dintre reginele 
frumuseții din Slovacia, cu pomeţii înalți și ochii migdalați. 
Soţul ei o iubea la nebunie, dar instinctul său infailibil îi spunea 
lui Armand că, de când născuse, Martin nu i-o mai trăgea așa 
cum își dorește o femeie focoasă. 

Armand îi făcuse curte pe îndelete și, deoarece frecventau 
aceleași cercuri din societatea New Yorkului - participând la 
vernisaje, acțiuni caritabile și serate restrânse - îi fusese foarte 
ușor s-o abordeze. Mai ales că venea întotdeauna cu o fată la 
braţ. Doar el știa că așa-zisele lui „iubite” erau plătite în așa fel 
că nu-i dădeau niciodată bătăi de cap și nu aveau nicio 
pretenţie. Regula lui de aur era să nu apară niciodată însoţit de 
aceeași femeie. 

Amfitrioanele din New York îl considerau pe Armand Jordan 


o achiziție importantă. Întotdeauna încercau să-l prindă în 
mreje, dar el le scăpa mereu. El era atractiv într-un fel ușor 
misterios, cu mustața neagră bine tunsă, cu sprâncenele 
stufoase deasupra ochilor posomorâţi și cu bunul gust cu care se 
îmbrăca. Doar haine de cea mai bună calitate pentru Armand. 
Purta ciorapii și lenjeria doar o dată, apoi le arunca. Cămășile 
puteau fi puse de două ori, dar nu mai mult. lar costumele sale 
cusute manual nu stăteau niciodată în garderoba lui mai mult 
de o lună. 

Femeile perseverau nu numai pentru că Armand era bogat ca 
un nabab, ci și pentru că se zvonea că în țărișoara din Orientul 
Mijlociu de unde provenea ar avea un titlu nobiliar. 

El nu vorbea niciodată despre asta. 

l-au trebuit câteva luni ca să o aducă pe Nona în 
apartamentul său de lux, sub pretextul că voia să-i arate un 
tablou rar de Picasso pe care îl cumpărase recent. Nu îl 
deranjase așteptarea, ba chiar se bucura gândindu-se la clipa 
când o va cuceri pe acea femeie. 

Ea sosi la n dimineaţa, o oră foarte potrivită pentru o 
doamnă. Purta un taior roz pal de la Chanel, o bluză de dantelă 
pe dedesubt și pantofi Louboutin bej, ale căror tocuri țăcăneau 
pe dalele de marmură lucioase ca oglinda, în timp ce el îi arăta 
ceremonios apartamentul. În cele din urmă, ajunseră în 
dormitorul principal, o cameră tipic masculină, în care se aflau 
canapele comode din piele de culoarea vinului de Burgundia, iar 
patul supradimensionat era acoperit cu o cuvertură de cașmir 
negru. 

— Nu văd poze de familie, remarcă Nona, uitându-se prin 
dormitorul elegant. Râse cu cochetărie. Armand, ești un bărbat 
așa de misterios, și nu înţeleg de ce te văd mereu cu altă fată. 
Eşti sigur că vrei să găsești femeia cu care să-ți împărţi viața? 

— De ce mi-aș dori așa ceva când pot avea o femeie ca tine? 
zise el uitându-se în ochii ei de parcă era chiar convins de ce 
zicea. 

Și așa, toate eforturile lui asidue au fost răsplătite. Toate 
complimentele, atenția parșivă și cuvintele măgulitoare, 
măgulitoare, măgulitoare. 


Era în sfârșit a lui. A lui ca s-o folosească, s-o abuzeze, s-o 
umilească. 

Pentru că aceasta era plăcerea lui, capriciul lui. 

Mai întâi o sărută, apăsându-și brutal buzele de ale ei, apoi 
vârându-i limba în gură și nelăsând-o să scoată niciun sunet de 
protest. Pe urmă, total pe neașteptate, îi băgă mâna sub fustă, 
iar degetele lui groase se strecurară pe sub chiloți, până la 
ridicătura de carne moale, umedă, pregătită și dornică să 
descopere lucruri noi. 

Niciun preludiu pentru femeia asta. Nona era deja excitată 
când intrase la el în apartament. Îl dorea. Și avea să i-o tragă. 
Tare. 

Trecându-și degetele prin peticul de păr pubian cârlionțat, îl 
excită desimea lui. Și răsuci niște fire de păr pe degete până 
când ea ţipă de durere. Asta îi plăcu. Dacă și-ar fi dorit o femeie 
rasă jos ca o copilă, ar fi avut o copilă. 

— O, Armand, îngăimă ea, roșie în obraji și cu răsuflarea 
întretăiată. N-ar trebui să facem așa ceva... 

Era cam târziu pentru proteste. Prea târziu. 

O azvârli pe pat și se gândi la Martin Constantine și la 
camera ascunsă care înregistra totul. La aceste gânduri, penisul i 
se întări mai mult ca oricând. Băgându-și mâna în sertarul de la 
noptieră, scoase un plic de cocaină și îi presără praful alb pe 
sfârcurile întărite. 

Ea se zvârcolea sub el în timp ce bărbatul priza praful de pe 
sânii ei. Apoi, când ea îl imploră s-o reguleze, o penetra cu 
violență, împingându-și penisul în ea cu putere, iar pe urmă o 
întoarse și i-o trase pe la spate, neluându-i în seamă protestele și 
tipetele de durere. 

Dându-și seama că lucrurile nu mergeau așa cum sperase ea, 
femeia se zbătu să scape de atacurile lui furibunde, dar era 
inutil, căci el o călărea sălbatic, pedepsind-o cu penisul său, 
pentru că era o căţea necredincioasă. 

Armand se simţea puternic și invincibil. Era bărbat, iar o 
femelă îi demonstrase încă o dată că toate femeile erau niște 
curve împuţite. 

Poate în afară de soţia lui. Dar cui îi păsa de ea? Lui, în niciun 


caz. 


După ce o regulă fără milă pe Nona Constantine în toate 
poziţiile posibile, îi spuse că era o târfă împuţită și trădătoare, o 
târî la propriu din dormitor și o azvârli afară din casă. 

Șocul suferit i se citi femeii pe față în clipa când el o îmbrânci 
de la ușă și aruncă după ea cu hainele de firmă. 

— Ce? Ce-am făcut? suspina femeia când el trânti ușa după 
ea. 

El nu catadicsi să-i răspundă. 

Pentru el era o satisfacţie să știe că Nona nu avea cui să se 
plângă și nu putea să facă nimic. Era umilită în mai multe feluri. 

Văzându-se scăpat de cucerirea lui, Armand mai priză niște 
cocaină și îl chemă pe Fouad, care lucra într-un apartament de 
la parter. „Vino aici, îi porunci Armand. Imediat.” Fouad urcă în 
grabă la apartamentul de la ultimul etaj. 

— Ce mai e cu The Keys? întrebă Armand de îndată ce Fouad 
intră pe ușă. 

— E o femeie pe jumătate goală care plânge în fața ușii tale, 
remarcă Fouad, observând că prinţul nu purta decât un halat de 
baie și avea o urmă de praf alb sub nas. Armand priza din ce în 
ce mai multă cocaină, ceea ce îl îngrijora pe Fouad, care îl vedea 
devenind și mai irațional și irascibil. 

— Sper că n-ai băgat-o în seamă, zise Armand îndreptându- 
se intenționat cu pași mari spre baia lui demnă de un rege. 

— Cine e? întrebă Fouad. 

— Nevasta lui Martin Constantine, se făli Armand. Ţi-am zis 
că pot să am orice femeie vreau. Toate sunt niște curve. 

Fouad dădu din umeri și se duse după el în dormitor. 
Cunoștea înclinațiile lui Armand când făcea amor. În sinea lui, 
le considera o boală, dar nu îndrăznea să spună nimic nimănui. 
Deși în ultimul timp, boala lui Armand, combinată cu excesul de 
droguri, începuse să devină aproape un pericol. 

— Curva aia plângăreață a meritat din plin ce i-am dat, zise 
Armand, lăsând să-i cadă halatul de pe el. M-am îngrijit de ea 
într-un fel pe care n-are să-l uite niciodată. 

— Nu te gândești că ar putea să-i spună lui bărbată-su? 


— Nu mă face să râd, Fouad. A venit aici din proprie voinţă. 
O dorea. M-a implorat să i-o trag. Acum scoate DVD-ul din 
cameră, fă două copii și pune-le la mine în seif. 

— Da, Armand. 

Avea să facă trei copii și să-și păstreze una. Era bine să te pui 
la adăpost când aveai de-a face cu un om ca Armand. 

— Şi The Keys? întrebă Armand, intrând în cabina de duș, 
toată din marmură, fără să se rușineze de goliciunea lui. Cum 
merge? 

— Am primit câteva telefoane, zise Fouad, nedorind să-i 
spună că vorbise cu avocatul proprietarului, care îl anunţase că 
era aproape imposibil ca The Keys să fie de vânzare. 

— De ce durează așa mult? întrebă Armand în timp ce patru 
capete de duș aruncau jeturi puternice pe el. 

— Dar mi-ai zis abia acum două zile că vrei să-l cumperi, se 
justifică Fouad. Sunt vremuri când e prudent să ai răbdare. 

Armand ieși de la duș încă ud. 

— Eu nu sunt un om prudent, Fouad. Dintre toți oamenii, tu 
ești cel care ar trebui s-o știe cel mai bine. 

Fouad observă penisul enorm al prințului și încercă să-și 
ferească privirea, deși îl mai văzuse de multe ori. Prințul - ca și 
tatăl său, regele - nu știa ce-i rușinea. 

— Înţeleg, Armand, zise el pe un ton calm. Las' că rezolv eu. 

— Ai face bine, răspunse Armand, ștergându-se viguros cu 
prosopul. Oricare-i prețul, sunt gata să-l plătesc. 

— Desigur, încuviință Fouad, pentru că era mai simplu să 
aprobi decât să contrazici. 

— Ce mai face nevastă-ta? întrebă Armand, schimbând brusc 
subiectul. 

Fouad ezită o clipă; nu voia să vorbească despre soţia lui cu 
Armand. Știa foarte bine că Armand nu era de acord cu căsnicia 
lui. Armand credea că făcuse o greșeală căsătorindu-se cu o 
americancă. Dar Fouad își adora nevasta și pe cei doi copilași, și 
nimic din ce zicea Armand nu-i putea schimba sentimentele. 

— Alison e foarte bine, răspunse el cu prudență. 

— Nu te-a înșelat încă? întrebă Armand cu un dispreţ 
răutăcios în glas. 


Fouad păstră o tăcere mândră. 

— Toate americancele își înșală soții până la urmă, afirmă 
Armand. Uită-te la târfa pe care tocmai am dat-o afară. E un 
exemplu clasic de curvă bogată pe care o mănâncă fofoloanca. 

Fouad hotărî să ignore vorbele murdare ale lui Armand. 
Câteodată le găsea inexplicabile, mai ales că mama lui Armand 
era americancă. Însă relația lui Armand cu mama lui fusese 
întotdeauna conflictuală. 

— Du-te să dai niște telefoane, îi ceru brusc Armand, 
punându-și pe liber credinciosul consilier. Și până diseară, vreau 
să-mi spui că The Keys e al meu. 

— Ce mai e astăzi? Ceva care mă interesează? îl întrebă 
Denver pe Leon, un tânăr detectiv cu care se împrietenise. 

Leon fusese acela care o încurajase să se transfere la Secţia 
Narcotice, lucru care o surescita. 

Leon era un afro-american cu mult calm; era excelent în 
meseria lui și o ajutase să se adapteze de când venise aici. Între 
ei se crease o relație amicală, care ea spera să dureze, pentru că 
avea uneori o vagă bănuială că Leon era pe punctul de a o invita 
la o întâlnire. 

„Ie rog, nv’, îi șoptea vocea firavă din minte. „Sunt a altcuiva. 
În afară de asta, ar fi jenant” 

Nu că Leon n-ar fi fost un bărbat atractiv. Pentru că era. Avea 
un fel de aer cool, ca și Will Smith, iar femeile se uitau mereu 
după el. Denver îl tachina, iar el făcea pe timidul, dar ea știa că 
era de fapt un armăsar focos. 

— Acum trebuie să negociem pentru un ostatic, explică el. 
Un drogat de mexican și-a înhăţat bebelușul și s-a baricadat în 
casă cu un arsenal de arme. Plec imediat acolo. Au trebuit să 
evacueze cartierul și să închidă strada. 

— De parcă ar fi vreo noutate, replică Denver, mirându-se 
imediat ce blazat îi suna vocea. 

Așa și trebuia, pentru că, dacă n-ar fi fost o luare de ostatici, 
atunci ar fi fost vorba de niște focuri trase pe stradă, o nouă 
bandă, un omor sau o urmărire cu mașina în mare viteză. 
Asemenea lucruri se întâmplau tot timpul, iar acum nu-i venea 
să creadă în ce izolare lucrase la renumita firmă de avocatură 
din Beverly Hills, unde evenimentul unei zile era vreo starletă 
drogată de la Hollywood, care fusese prinsă de două ori 
conducând sub influența drogurilor și care voia să evite 
pedeapsa cu închisoarea, sau vreun prânz plicticos la Spago. 

— Nu-i de-ajuns pentru tine, nu? zise Leon, zâmbind cu gura 
până la urechi. Și cum se face că ai întârziat azi-dimineață? 

— Eu... dă... 


— E iubitul tău în oraș? întrebă el, punându-și coatele pe 
birou. 

— Da, Bobby e aici, admise ea un pic sfioasă. Dar nu are de-a 
face cu... 

— Sex de dimineaţă, spuse Leon. De asta vorbesc acum. 

— Poftim? replică ea, prefăcându-se că nu știa la ce face el 
aluzie. 

— Ai strălucirea aia, fato, o tachină Leon. De la sex ţi se trage. 

La naiba! Ştia că o avea și nu putea face nimic în privința asta. 
De câte ori făcea sex, se citea pe fața ei. Ce chestie enervantă! 

— Am de lucru, zise ea, deschizând computerul. Așa că, dacă 
ești bun... 

— Am și plecat de-aici, afirmă Leon, ridicându-și braţele. 
Gata, plec. Pa! Adios! 

— Ai grijă. 

— Întotdeauna, zise el. 

De îndată ce Leon plecă, gândurile i se îndreptară spre Bobby. 
Era ridicol, dar, de câte ori nu era cu el, tot ce putea face era să 
se gândească la el. Era ceva așa copilăros. Parcă erau din nou în 
liceu, și cine ar putea să uite acele vremuri? Bobby Santangelo 
Stanislopoulos, cel mai îndrăgit băiat din școală. Vedetă la 
fotbal, atlet excelent, primul în clasa lui la toate. Toate fetele îl 
doreau cu pasiune, inclusiv ea. Dar el n-o băgase niciodată în 
seamă, nici nu era conștient de existenţa ei. lar acum, după zece 
ani, ea era iubita lui; nu-i ciudat? 

„Nu te mai gândi la Bobby și apucă-te de treabă. Bine, bine, 
așa voi face” 


— Ce devreme te-ai trezit! zise Lucky, uitându-se la fiica ei, 
care ieșise din casă și venise pe terasă. 

Fata avea picioare bronzate până-n gât, un trup de mânz 
tânăr, ochii verzi încă lipiţi de somn și o claie de păr negru. 

— O noapte grea? o întrebă Lucky, gândindu-se ce frumoasă 
copilă făcuseră ea și Lennie. Cu toate acestea, Max nu mai era 
copil, ci o tânără femeie gata să-și ia zborul. 

— Ce? mormăi Max. 

— Mă refeream la Beatles. 


— Uau, mamă, uneori ești atât de subtilă, se plânse Max, 
aruncându-se pe un scaun. 

— Îţi zic și eu bună dimineaţa, spuse Lucky pe un ton 
reținut. 

Căscând, Max își luă cana cu suc de portocale. 

— Pe unde ai mai umblat noaptea trecută? întrebă Lucky. 

— Of! Doar n-ai să mă supui la un interogatoriu, nu? zise 
Max, aruncându-i o privire scârbită. 

— De ce? Ai ceva de ascuns? replică Lucky, ușor amuzată. 

— O, da, ca toţi din jurul tău. 

— Frumos, zise Lucky, gândindu-se ce mult îi amintea Max 
de ea însăși când era adolescentă. Neliniștită, impertinentă, 
dorindu-și aventură, hotărâtă să facă doar ce vrea, totuși, încă 
nesigură pe ea. 

— Îmi pare rău, catadicsi Max să spună după câteva clipe de 
tăcere. Nasoală noapte. 

— E-n regulă, zise Lucky, voind să pară înţelegătoare. 
Apropo, am vorbit ieri cu frate-tu - a zis că te iubește mult. 

— Bobby? exclamă Max, însuflețindu-se brusc. 

— Nu, Gino Jr. Îi place călătoria, ca și lui Leonardo. Acum 
sunt în Elveţia, unde schiază ca nebunii. Se pare că se distrează 
de minune. 

— Unde e Bobby? întrebă Max, neștiind dacă să-i spună de 
Frankie. Mai bine nu. Probabil că mai întâi are să o certe că i-a 
dus pe Cookie și pe Harry la River. Dar de unde să știe ea că era 
clubul lui Frankie? Nu era în stare să citească gândurile. 

— Nu știu prea bine, zise Lucky. Și nu-s prea sigură că va veni 
în Vegas la petrecerea de ziua ta. 

— Mamă... îndrăzni Max. M-am tot gândit la asta și nu cred 
că vreau o petrecere. 

— Să nu încerci să dai înapoi, zise Lucky cu fermitate, 
împlinești 18 ani. Asta e ceva. Va veni toată lumea. Gino, Lennie, 
Bobby... 

— O aduce Bobby și pe prietena lui? 

— Care dintre ele? 

— Ştii foarte bine pe care. Denver. E o relaţie foarte serioasă. 

— Oare? zise Lucky într-o doară. 


— Hai, te rog! spuse Max, râzând. Doar știi. 

— Nu, de fapt, nu știu. 

— Uau! Atunci ești singura. De ce crezi că tot vine Bobby în 
L.A., când cluburile lui sunt în Vegas și în New York? 

— De unde știi că vine des în L.A.? 

— Pentru că știu. 

Lucky rămase tăcută un timp. Nu-și dăduse seama că Bobby 
avea o relație serioasă cu cineva. Crezuse că Bobby e un tip 
ușuratic, ca și bunicul lui. Nu avea încă 30 de ani, prea tânăr 
pentru o legătură stabilă. O văzuse pe Denver doar o dată, dar 
nu-i dăduse mare atenţie - ca și celorlalte de dinaintea ei -, căci 
nu crezuse că Denver o să stea prea mult cu băiatul ei. Se părea 
că se înșelase. De aceea, dacă Bobby o aducea la petrecerea lui 
Max, ar trebui să facă un oarecare efort s-o cunoască mai bine. 

Într-adevăr, o mirase că Bobby, potrivit lui Max, petrecea 
mult timp în L.A., și nici nu-i dădea telefon. Cine era fata asta? 
Şi cum de-l vrăjise pe Bobby? Avea tot timpul să afle. 


— Vei avea un copil, zise Bobby pe când se îndrepta cu MJ. 
spre liftul Art Deco de sticlă care mergea sus, la Mood. Asta 
chiar că e ceva. N-ai crezut niciodată că va veni și ziua în care să 
fii tătic, M.J.! 

— Așa e, spuse M.J. cu melancolie în glas. E cam ciudat, nu? 

— Să te căsătorești la Vegas peste noapte, asta e ciudat! 
remarcă Bobby. Întemeierea unei familii începe cu căsătoria. Dar 
ce contează, dacă ești fericit! 

— Fericit peste măsură, răspunse M.J. după o scurtă pauză. 

— Eşti sigur? întrebă Bobby, aruncându-i lui M.J. o privire 
fugară și gândindu-se că nu părea chiar în culmea fericirii. 

— Fără îndoială că-s sigur, zise M.J., ezitând o clipă înainte să 
adauge: Cu excepţia unor amănunte neînsemnate. 

— Şi care sunt astea? 

— Cassie nu vrea să aibă un copil chiar acum, mărturisi M.J. 
Mă tot ameninţă că face avort. Bobby se încruntă. 

— Îţi baţi joc de mine, nu? 

— Nici pomeneală. Şi ce dracu' să fac eu în situația asta! 

— Rahat, frate, zise Bobby. De unde să știu eu? 


— E o problemă, admise M.J. O problemă al naibii de mare. 

— Te-ai gândit cum o rezolvi? M.J. dădu din umeri a 
neputinţă. 

— Fac pe duru'. Îi zic că dacă face așa ceva... totul s-a 
terminat între noi. 

— Serios? 

— Cât se poate de serios. 

— Păi, zise Bobby, nemaiștiind ce să mai spună, îți doresc 
noroc, frate. Se pare că ai mare nevoie. 

Liftul se opri și cei doi ajunseră în zona de primire de la 
Mood. 

Bobby se uită de jur împrejur la clubul său. Întotdeauna îi 
dădea un sentiment de împlinire să vadă cu ochii lui ce 
realizaseră el și M.J. Clubul lor era frumos și atrăgător, avea 
separeuri spațioase cu canapele din piele de culoarea aurului 
vechi, importate din Italia, mese din lemn brazilian, pereţi de 
sticlă fumurie și o lumină discretă subliniată de lumânări. În 
mijloc se afla piscina - înconjurată de separeuri pentru cină - 
locul în care se stătea jos. Și, desigur, un sistem de sunet 
ultraperformant - cel mai bun de pe piaţă. Întreaga atmosferă 
emana bun gust și eleganță, confort și distracţie. 

Chiar de la deschidere, Mood devenise clubul preferat al 
barosanilor aflaţi în vizită la Hollywood, al oamenilor de seamă 
din Vegas și al artiștilor care, după ce își terminau spectacolele, 
căutau un loc unde să se distreze și să se relaxeze. Turiștii nu 
prea erau primiţi aici. Era un club exclusivist. 

Da, Mood era tare - cel mai bun. 

— Ţi-amintești de Sukie din liceu? începu M.J., îndreptându- 
se spre bar. Fata pe care am lăsat-o gravidă? 

— A fost o alarmă falsă, nu? zise Bobby, ducându-se după el. 

— O, nu, spuse M.J. Nu ţi-am mai zis, pentru că plecai să-ți 
petreci vara în Grecia cu familia ta de-acolo. În afară de asta, 
Sukie m-a pus să jur că voi păstra secretul. 

— De ce n-ai zis nimic, frate? întrebă Bobby pe un ton serios. 
Te-aș fi ajutat, doar știi. 

— Da, știu, zise M.J., ducându-se în spatele barului și 
deschizând unul dintre frigidere. Dar trebuia să facem repede 


ceva, căci Sukie era pe-atunci în aproape patru luni. 

— Şi ce-aţi făcut? întrebă Bobby, urcându-se pe un scaun de 
bar. 

— Omul de serviciu de la școală ne-a zis de „moașa aia din 
oraș”, spuse M.]., scoțând câteva sticle de Cola dietetică. Ne-a zis 
că are ea grijă de toate pentru 5oo de dolari. Nicio problemă. Îi 
împinse peste bar o cutie și lui Bobby. 

— Şi? întrebă Bobby, deschizând-o. 

— Ne-am dus cu mașina la o casă prăpădită dintr-un cartier 
mizer, unde ne-a primit o chinezoaică bătrână, a băgat-o repede 
în „camera de operaţie” și ne-a cerut banii în numerar. 

— Măiculiţă! Și aţi avut destui? 

— Îhî. Îi furasem din dulapul tatei în dimineaţa aia. Altfel nu 
puteam face rost de-atâţia bani. 

— Şi pe urmă? 

— Eram amândoi speriați de moarte. 

— Cred și eu. 

— Oricum, i-am dat banii și am așteptat. După un timp, 
zgripțuroaica a intrat în camera unde stăteam eu. De data aia, 
ţinea în mână o găleată mare în care era copilul mort. Baba mi l- 
a și arătat, de parcă era cine știe ce trofeu. „Uite-l”, a zis ea, ca și 
cum se mândrea cu asta. „lotu-i gata.” 

— La naiba! 

— Da, chiar așa. Îţi jur că n-am să uit niciodată ce-am văzut. 
Doamne, Bobby, mi-am vomitat și maţele din mine. M.J. scutură 
din cap, de parcă nu suporta amintirea, apoi, după o pauză 
lungă, continuă: De-abia așteptam să plec de-acolo. Am suit-o 
pe Sukie în mașină, dar pe drumul către casă, a început să aibă 
dureri mari. Sângera, așa că m-am speriat și l-am sunat pe tata. 
A dus-o la spital. Cred că a salvat-o de la moarte. Urmă o altă 
tăcere lungă. N-o să uit niciodată cum arăta bebelușul ăla, 
adăugă MJ. cu tristeţe. Era băiat, băiatul meu. Și acum îmi arde 
ochii imaginea aia. 

— Nu-mi vine să cred că nu mi-ai spus nimic despre asta 
până acum. 

— Era prea dureros, Bobby. Mi-a fost prea rușine de ce-am 
făcut. 


— Da, te înţeleg. Dar trebuie să-i spui și lui Cassie ce simți. 

— Nici gând. N-ar înţelege, zise M.J., scuturând cu putere din 
cap. Și nu mai vorbi cu nimeni despre asta. 

— Lasă, frate, zise Bobby. Erai puști — aveai 16 ani. Nu știai ce 
faci. Nu trebuie să te simţi vinovat. 

— Așa cred, spuse M.J. nefericit. Da' tot îmi vine rău când mă 
gândesc la ce-am făcut. N-a fost corect, n-a fost deloc drept. 

— Înţeleg, zise Bobby pe un ton compătimitor. 

— E ceva cu care trebuie să trăiesc, spuse M.]., adăugând cu 
hotărâre: Da', crede-mă, n-am să mai las niciodată să se 
întâmple așa ceva. 

— Atunci, trebuie să-i spui și lui Cassie, insistă Bobby. Are să 
procedeze corect după aceea. 

— N-o ştii pe Cassie. 

— Fă-o să te asculte. N-ai de ales. 

Massa de prânz era un adevărat ritual pentru Armand. Alegea 
întotdeauna alt restaurant și alt invitat și plătea el fără nicio 
excepție. Armand nu voia să rămână dator nimănui. Era treaba 
lui, și nimeni nu trebuia să se îndoiască de asta. 

Astăzi se gândea mai mult decât de obicei la masa de prânz, 
căci invitatul său era Martin Constantine, și la satisfacția pe care 
o va avea să stea la masă față-n faţă cu el și să-și aducă aminte 
de ce făcuse dimineaţă cu frumoasa, necredincioasa și târfa de 
nevastă a lui Martin. Dar ultima afacere pe care amândoi 
încercaseră să o facă ajunsese în mâna lui Martin, iar asta îl 
înfuria și mai tare pe Armand. De aceea își bătuse joc de nevasta 
lui. Așa își pedepsise concurentul în afaceri. Simţea o mare 
mulțumire că știa doar el cum o regulase în toate poziţiile 
posibile. 

Martin Constantine era un newyorkez în jur de 60 de ani, cu 
fața buhăită, obrajii rameni, bărbia moale și ochii tiviți cu roșu. 
Martin Constantine mai era și miliardar, deși Armand bănuia că 
doar pe hârtie. 

Cei doi bărbaţi își strânseră mâinile și se așezară la o masă 
din colț. Martin acceptase invitația doar pentru că era curios să 
afle ce voia Armand. Trebuia să fie ceva, fiindcă cei doi nu erau 
câtuși de puţin cei mai buni prieteni, ci mai degrabă niște 
dușmani civilizați. Nu că Martin l-ar fi considerat pe Armand un 
om civilizat - de fapt, nu-l putea suferi. Detesta faptul că 
Armand făcea pe grozavul prin oraș, mereu cu altă femeie la 
braţ, faptul că încerca să dea impresia că proprietăţile lui erau 
holdinguri imobiliare de primă mână, iar ale celorlalți, 
inferioare. Din câte știa Martin, Constantine Holdings puteau să 
cumpere și să vândă Jordan Developments fără niciun efort. 

În timpul prânzului, nu se întâmplă nimic important. Vorbiră 
de una, de alta. Despre afaceri. Făcură haz de cariera în 
televiziune a lui Donald Trump și ajunseră la concluzia că 
niciunul dintre ei nu s-ar coborî până la nivelul lui. Emisiunile 


de tip reality-show erau pentru ţărani, nu pentru oameni de 
calitate. 

Armand avea impresia clară că Martin și-ar fi dat și mâna 
dreaptă pentru succesul de care se bucura Donald Trump, pe 
care el îl admira foarte mult, deși n-ar fi recunoscut niciodată. 

La cafea, Armand se gândea dacă să-i spună lui Martin ce 
făcuse cu nevastă-sa în acea dimineață. Dorea mult s-o facă, dar 
își dădu seama că era mai bine să aștepte până avea nevoie de 
ceva de la Martin. 

— Ce mai face frumoasa ta soție? întrebă el când se 
pregăteau să plece. „Am regulat-o azi-dimineață. l-am băgat-o 
în fundul ei strâmt, iar ea zbiera ca o apucată. Am violat-o în 
toate felurile. Tare i-a plăcut. l-am făcut niște chestii pe care tu 
n-ai să îndrăznești niciodată să i le faci.” 

— Nona e o femeie grozavă, se lăudă Martin. Sunt foarte 
fericit că am găsit-o. Ea e lumina ochilor mei. Se opri o clipă, 
apoi își urmă: Ar trebui să vezi cum e căsnicia, te-ar putea 
surprinde plăcut să fii mereu cu aceeași femeie. 

— A, da, răspunse Armand, fără să-și schimbe expresia, 
pentru că aflase că, înainte ca Martin s-o „găsească” pe Nona, ea 
fusese prostituată de lux la Amsterdam. Armand își avea 
informatorii lui. Sunt convins că instituția căsătoriei este una 
respectabilă. 

Își strânseră mâinile și se despărțiră. Armand se urcă în 
Mercedesul său zâmbind în sinea lui. Ce cretin bătrân mai era și 
Martin Constantine. Divorţase după 30 de ani de căsnicie și se 
însurase cu o prostituată. 

Satisfacţia lui era imensă. 

Dar Armand nu avea să spună nimic. Până când se va ivi 
prilejul potrivit. 

Mai târziu în acea zi, Armand îl chemă pe Fouad la el în 
birou. 

— Ceva nou cu The Keys? întrebă el, rezemându-se de 
spătarul fotoliului de piele de la birou și bătând nerăbdător 
darabana pe tăblia mesei. 

Fouad nu răspunse imediat. Ştia că Armand va izbucni într- 
una din crizele lui de furie și va zbiera la el. Cu veștile pe care 


avea să i le dea, era imposibil de evitat. 

— Din păcate... începu Fouad. 

Armand se uită urât la el. 

— Cum din păcate? întrebă el, mijindu-și ochii până ajunseră 
niște fante. Ai zis din păcate? 

— Da, așa am spus, făcu Fouad, căruia îi apăruseră broboane 
de sudoare pe frunte. Pentru că, din păcate, The Keys nu e de 
vânzare. 

Se lăsă o tăcere mormântală pentru mai mult timp, după care 
Armand începu să zbiere. 

— Cum adică nu-i de vânzare? urlă el, dând cu pumnul în 
birou. Totu-i de vânzare. Toţi oamenii, toate clădirile, toate 
afurisitele de lucruri de pe lumea asta. 

Fouad rămase tăcut. Nu mai avea nimic de spus. 

— Cine ţi-a zis că nu e de vânzare? continuă Armand. Ce 
idiot a putut să scoată pe gură așa o tâmpenie? 

— Avocatul proprietarului, Jeffrey Lonsdale. 

— Ce proprietar? întrebă Armand în bătaie de joc. The Keys 
nu are proprietar. The Keys aparține unei companii. lar acea 
companie trebuie să vândă complexul. Mie. Plătesc oricât, 
Fouad. Mă auzi? Oricât. 

„Comportamentul lui tipic”, se gândi Fouad. „Arată-i ceva ce 
nu poate să aibă și va face pe dracu'-n patru ca să pună mâna pe 
acel lucru.” Fouad își aminti de cazul frumoasei fete cu chip de 
înger, pe care o chema Armand uneori. Într-o seară, îi solicitase 
serviciile, dar i se spusese la telefon că se lăsase de meserie și se 
măritase cu un star rock. Lui Armand i se urcase sângele la cap. 
O dorea și o va avea, așa că născocise un plan complicat, care 
presupunea ca starul rock să se culce cu o prostituată, iar Chip- 
de-înger să-i prindă asupra faptului, iar apoi el avea s-o pună 
într-un avion spre New York pentru o partidă de sex în grup. Îl 
costase o droaie de bani, dar pentru el meritase. 

— The Keys este deținut de o companie particulară. lar 
compania aparține unei femei, Lucky Santangelo, zise Fouad. 
Am vorbit cu avocatul ei, care mi-a spus că nu intenționează să 
vândă, indiferent de preţul oferit. 

— O femeie, spuse Armand dispreţuitor. O nenorocită de 


femeie, scutură din cap de scârbă. Văd că trebuie să mă ocup 
personal de treaba asta. Mâine plec la Akramshar pentru ziua 
tatălui meu, iar când mă întorc, vom merge la Vegas sau unde 
naiba o putem găsi pe această Lucky Santangelo, și-ai să vezi 
cum o conving să-mi vândă The Keys. Aranjează o întrevedere. 
Și află tot ce trebuie să știm. Fouad, câteodată mă minunez cât 
ești de prost. Se pare că uneori, dacă nu mă implic eu, nu se face 
nimic. Poate că faptul că te-ai căsătorit cu o americancă ţi-a 
tocit instinctul pentru afaceri. Nevasta te zăpăcește la minte - 
atâta câtă ai. 

Armand făcea încă o dată remarci insultătoare la adresa 
căsniciei lui Fouad. Asta îl înfuria pe Fouad, care știa că într-o 
zi, nu prea îndepărtată, va trebui să plece din slujba lui Armand. 
Dar, până să vină acea zi, era pur și simplu obligat să suporte în 
tăcere insultele adresate soţiei și căsniciei sale. 

— E-n regulă, Armand, zise el calm și politicos ca 
întotdeauna. Mă ocup eu de toate aranjamentele pentru zborul 
și sejurul nostru la Vegas. 

— Vreau apartamentul prezidenţial de la The Keys, declară 
Armand. Și-ai să vezi - în curând, va fi în întregime al meu. 


capitolul 8 


Era miezul zilei când Frankie Romano se dădu jos din patul 
său supradimensionat, cu obișnuitele cearșafuri de satin negru, 
și se privi în oglinda de deasupra chiuvetei din baie. Se 
considera un tip arătos. Nu avea o frumuseţe clasică, ci mai 
aspră - și mult tupeu -, dar știa cum să și-o pună în valoare. Și 
știa, cu siguranţă, cum să le-o tragă femeilor. O, da! Frankie 
Romano era un armăsar de primă mână, nimeni nu o nega. 

Aseară, făcuse sex de zile mari cu acea Cookie, fetița 
atrăgătoare a lui Gerald M. O adolescentă cu țâțe adevărate și cu 
un real apetit. Nu o blondă din aceea de la Hollywood, de vreo 
20 de ani, care avusese parte de mai multe partide fierbinți 
decât de cine fierbinți. O, nu, Cookie era altceva - un adevărat 
trofeu. 

Frankie se duse în camera de zi — toată cu mobilă din piele și 
crom și cu ferestre până în tavan, care dădeau în Sunset Strip. Îşi 
puse câteva linii de cocaină pe măsuța din sticlă și făcu sul o 
hârtie de 20 de dolari. 

Oare visa sau ce? După ce se despărţise de vechea lui iubită — 
Annabelle Maestro - crezuse un timp că era terminat. Dar, după 
ce o văzuse pe Annabelle vedetă de televiziune, se amărâse rău 
și luase din nou legătura cu Rick Greco - un fost idol al 
adolescenților, care își refăcuse cariera distrusă printr-un turneu 
de succes, ca promotor de cluburi. „Ar trebui să deschidem un 
club împreună”, îi sugerase lui Rick. „Ne-am putea împărți între 
noi doi nenorocitul ăsta de oraș. Cine crezi că i-a lansat lui 
Bobby Santangelo clubul de la New York? Eu am fost ăla, frate. 
Numai eu.” 

Nu era deloc adevărat, dar ce-i păsa? Frankie era în stare să 
inventeze povești geniale. Adevărul era că fusese D.J. în clubul 
lui Bobby, dar nimic altceva. Mai avea și o afacere clandestină și 
profitabilă cu droguri de primă mână, pe care le vindea la 
prețuri exorbitante, iar apoi fusese afacerea aceea de succes cu 
prostituate, făcută cu Annabelle. Din păcate, din toate se alesese 


praful. Din fericire, era Frankie Romano și nimic nu-l descuraja. 

Lui Rick Greco îi surâsese ideea de a intra în afaceri cu 
Frankie. Frankie avea gura mare și multă personalitate, și de asta 
era nevoie în cluburi - un om de paie care să-i cunoască pe toți 
și să-i facă să se simtă importanți. 

Frankie nu cunoștea pe toată lumea, dar învăţa repede, și cu 
siguranță că se pricepea la afacerile cu cluburi. Așa că Rick 
strânsese o mână de investitori, și așa se născuse River. Era un 
club nou, dar Frankie era hotărât să-l facă la fel de celebru ca și 
Mood din New York și Vegas. Să-i ia naiba pe Bobby și pe MJJ. 
Amândoi îl lăsaseră baltă când avusese nevoie de ei. Bobby topit 
după gagica lui procuror-adjunct și M.J., după nevestica aia a lui 
fierbinte și sexy. Dracu' să-i ia. 

Din nefericire, Rick nu îl luase ca asociat cu drepturi depline. 
Venise cu scuza penibilă că, întrucât Frankie nu băgase niciun 
ban în afacere, îi era imposibil. Așa că trebuise să se 
mulțumească cu un procent din profit. Dar găsise un mod să 
câștige bani pe cont propriu. 

Când o văzuse pe Max Santangelo, se bucurase enorm; 
întotdeauna o plăcuse pe micuța și atractiva soră a lui Bobby. 
Dar, când își dăduse seama că nu ajungea nicăieri cu ea, își 
mutase atenţia la drăgălașa ei prietenă - care nu era nici ea rea, 
pentru că avea un tată celebru - idolul muzicii soul, Gerald M. 
Imediat, lui Frankie îi trecuse prin minte că, dacă începea să se 
vadă cu acea Cookie, avea să apară repede în tabloide și să dea 
lovitura. 

Era un plan. 

Lui Frankie îi plăcea să aibă un plan. 


— Uite care-i programul meu, o anunţă Lucky pe Max. Mâine 
zbor la Vegas și stau acolo până după petrecerea ta. Vineri am o 
ședință cu investitorii și alte treburi de care să mă ocup 
personal. 

— Pare distractiv. 

— Nu-ţi bate joc, Max, pentru că într-o zi ai să înţelegi cât de 
amuzant e să-ți conduci propria afacere. 

— Nu-i de mine, zise Max, scuturând din cap. 


— Şi atunci, ce-ai vrea să faci? întrebă Lucky, oarecum 
exasperată că Max nu avea înclinația asta. 

— Nu știu, zise Max, dând din umeri cu nepăsare. Am să-mi 
trăiesc viața și-o să văd. 

„Desigur”, se gândi Lucky, „ai să vezi pe săturate. Lucrurile nu 
sunt întotdeauna așa ușoare cum par." 

— Oricum, continuă ea, ai să găsești pe computer bilete 
electronice de Vegas pentru tine, Cookie și Harry. Pentru joi, 
zborul de la cinci. Făcu o pauză. Crezi că te descurci singură 
acasă? 

„Dacă mă descurc?” se gândi Max. „Grozav! O ocazie 
minunată! O să-mi fac propria petrecere. Fără părinți sau rude. 
Le dau liber și servitoarelor. Vom fi de capul nostru! De-abia 
aştept.” 

— Mamă, zise Max pe un ton ironic, e doar o noapte. Cred că 
mă descurc. 

— Vine și Ace în oraș? întrebă Lucky. 

De ce o tot ținea Lucky cu Ace? Oare credea că are așa o bună 
influență asupra ei? 

— Nu ştiu, mormăi ea. Poate. 

— Ar trebui să-l inviţi la petrecerea din Vegas. 

— Desigur, zise Max, răspunzându-i lui Harry la mesajul de 
pe telefon. Așa o să fac. 

— Aţi putea veni la Vegas înainte de joi, dacă vreţi să ieşiţi 
undeva, îi sugeră Lucky. Ce zici? 

— E-n regulă, zise Max, gândindu-se că nimic nu i-ar 
displăcea mai mult. Vreau să fiu eu pe picioarele mele. Așa o să 
mă pot gândi la viitor. 

— A, la viitor... 

— Da, mamă, viitorul meu- Se poate să nu vorbim acum 
despre asta? 

— Tot mai vrei să pleci la New York? 

— Poate că da, poate că nu, răspunse Max în doi peri. i-am 
mai zis - o să iau o decizie. 

— Eşti absolut sigură că nu vrei să mergi la facultate? 

— Tu n-ai făcut facultate, replică Max, iritată că Lucky tot 
aducea în discuţie acest subiect. De ce m-aș duce? 


— Atunci erau alte vremuri, preciză Lucky 

— Da. Un Ev Mediu întunecat, zise Max, dându-și ochii peste 
cap. 

Lucky scutură din cap. N-avea rost să se necăjească. Nu 
câştiga nimic. 

— Ciudat lucru, ripostă ea, că aveam telefoane în Evul Mediu. 
În loc să ne dăm mesaje, chiar vorbeam. Îţi poţi închipui? 

— Ce grozav, rosti Max tărăgănat. 

„Ce obrăznicătură!” se gândi Lucky. „O răsfăţată din Beverly 
Hills. Dar e obrăznicătura mea, și în curând se va maturiza, ca și 
mine.” 

— Plec, zise Lucky, ridicându-se. Câteodată nu-i plăcea să 
joace rolul de mamă îngrijorată. Își iubea copiii, dar, când 
ajungeau la o anumită vârstă, era mai bine să-i lași să-și ia 
zborul. Vii acasă la cină? 

— Nu cred, replică Max. les cu Harry și Cookie. 

— Bine. Atunci, ne vedem mâine-dimineaţă înainte să plec. 
Să nu uit, dacă vorbești cumva cu Bobby, spune-i să mă sune. 

— Sigur. 

Max așteptă până când Lucky dispăru din raza ei vizuală, 
apoi îl sună pe Harry. 

— Facem chef la mine mâine-seară, îl informă ea. Anunţă-i 
pe toţi și șutește cât mai multă băutură din barul lui taică-tu. 
Înţeles? 

Harry înţelese. 


O dată la câteva luni, Lucky lua prânzul cu vechiul ei prieten, 
Alex Woods, legendarul și imprevizibilul regizor de film. Aveau 
un trecut comun, o prietenie lungă și o noapte de pasiune 
dezlănțuită cu mulți ani în urmă, când Lennie dispăruse, iar 
Lucky credea că murise. Alex nu uitase niciodată ce fusese între 
ei, iar ea știa asta, dar nu voia încă să renunțe la el ca prieten. El 
era loial, nebun și grozav de talentat, dar putea fi convingător și 
sincer când avea chef. Pe când deţinea Panther Studios, 
produseseră un film împreună, iar când se apucase să 
construiască The Keys, Alex luase parte și el la proiect ca unul 
dintre principalii ei investitori. 


Dacă nu l-ar fi luat pe Lennie, ar fi fost cu Alex, și o știau 
amândoi, deși nu vorbiseră niciodată despre asta. 

În acest timp, Alex se vedea cu asiatice. Nimic serios. Cu 
niciuna nu dura mai mult de câteva săptămâni. Lui nu-i păsa. Să 
facă filme era pasiunea lui, ca și a lui Lennie - femeile și 
aventurile veneau pe locul doi. In afară de Lucky, care, în ochii 
lui, se făcea mai frumoasă și mai atractivă cu fiecare an care 
trecea. 

O studie cu privirea în timp ce intra la Mr. Chow. Purta 
pantaloni albi, un sacou nepretenţios și multe bijuterii de aur în 
stil gypsy. Mergea ca o panteră, cu mișcări grațioase, ochii negri 
îi străluceau, iar buclele ei senzaţionale, negre ca smoala, erau 
ca de obicei în dezordine. Alex se ridică de la masă. 

— Eşti așa un gentleman, îl tachină ea, pe când el îi ieși în 
întâmpinare și o sărută pe amândoi obrajii, inspirând parfumul 
exotic cu care ea se dădea mereu. Ce mai faci, Alex? îl întrebă, 
așezându-se. Muncești mult, nu? 

— Tu ce crezi? zise el cu un zâmbet strâmb. Sunt în faza de 
postprocesare a unui film de război pe care l-am făcut recent în 
Maroc, iar editorul mă înnebunește. Pe deasupra, am depășit cu 
mult bugetul, ca de obicei, iar pe cei de la studio i-au apucat 
pandaliile. Să-i ia dracu'. 

— Eşti mulțumit de film? întrebă ea, cercetându-i chipul. 

Arăta cam obosit. Alex bea și fuma în exces, ceea ce nu-i 
făcea bine. Dar era încă un bărbat extrem de atractiv, iar ea 
ţinea mult la el - ca prieten. 

— Sunt eu mulțumit vreodată de ceva? replică Alex, luându- 
și în mână paharul de Jack Daniel's. Doar mă cunoști, Lucky, 
poate mai bine ca oricine. 

— Nu e cam devreme pentru alcool așa tare? întrebă Lucky, 
făcând semn spre pahar. 

— Doamne Dumnezeule! exclamă Alex. De când ai ajuns tu 
să reprezinți Alcoolicii Anonimi? De ce nu le lași pe gagicile 
mele să-și facă griji că beau prea mult, doar ele îmi freacă 
ridichea mereu? 

— Ce drăguţ! 

— Numai de dulcegării n-am eu chef acum. 


— Bine, atunci, interveni Lucky, ar trebui să nu te mai ţii 
după actrițe și să încerci să găsești o fată - vreau să spun o 
femeie - cu care să ai o relație decentă. E timpul să renunți să 
mai alergi după fuste. 

— Crede-mă, dragă, că ele aleargă după mine, afirmă el sec. 

— Nu-mi zici dragă. 

— De ce nu? 

— Să le spui așa aventurilor tale de-o noapte. 

— Şi tu ai fost una... 

— Alex! îl opri ea cu o privire înverșunată. 

Se aventura pe un teritoriu interzis și ei nu-i plăcea câtuși de 
puţin. 

— Da, da, am înţeles, zise el, luând o altă înghiţitură de Jack. 

Lucky comandă o sticlă de Evian și se aplecă peste masă către 
el. 

— Spune-mi despre film. 

— Nu vreau să te plictisesc. 

— De ce să mă plictisești, Alex? 

— Pentru că ştii exact ce-am să spun. 

— Şi ce-ai să zici? 

— Am să-ţi spun ce mână de nenorociţi sunt actorii mei. 

— Atunci de ce-i angajezi? 

— N-am încotro. Din păcate, am nevoie de ei. 

— Ce necaz pentru tine! 

— Da, roboții îmi plac mai mult, zise el, râzând cu cinism. 

— Închipuie-ţi-i jucând! 

Alex zâmbi. Indiferent în ce dispoziţie era, Lucy îl făcea să se 
simtă mai bine. 

— Ai auzit că Venus divorțează de Billy? întrebă ea. 

— Ar trebui să mă mire? Să lucrezi cu Billy e ca și cum ai urca 
pe Himalaya fără șerpași. Puţoiul ăla mic voia să cucerească noi 
vârfuri. 

Lucky râse. 

— Billy aduce câștiguri fabuloase. Publicul pare să-l iubească. 

— Toți știm că publicul are niște gusturi de căcat. 

— Asta-mi place la tine, Alex. 

— Știam eu că trebuie să fie ceva, zise el rânjind strâmb. 


— Spui lucrurilor pe nume. 

— Așa sunt eu, Lucky. Nu mă învârt după deget. 

— Eşti unic. 

— Și tu la fel, zise el și-i făcu semn chelnerului să-i mai 
aducă un pahar. Ce mai face Lennie? 

— Foarte bine. 

— Păcat, spuse el, dând din umeri resemnat. Speram că a 
căzut de pe-o stâncă. 

— Gata! îi ceru ea cu severitate. 

— Ştii că asta n-are să se întâmple niciodată, ripostă el. Chiar 
niciodată. 

Se uitară lung și fix unul la altul, dar Lucky întrerupse în cele 
din urmă acest schimb de priviri. 

— Bine, zise ea, trăgând adânc aer în piept. Vreau să vii la 
Vegas. 

— Urăsc din toată inima nenorocitu' ăsta de Vegas, rosti Alex 
pe un ton vehement. Mai ales după ce-am păţit acolo cu Ling. 

Lui Lucky îi veni în minte smintita de prietenă a lui Alex, care 
îi trimisese bilete amenințătoare și urzise un plan s-o omoare. 
Totul era foarte ciudat, dar, când o prinsese Alex pe Ling cu 
pistolul în poșetă la festivitatea de inaugurare a lui The Keys, îl 
apucase nebunia și o dăduse afară. 

— Sunt două motive pentru care vreau să vii la Vegas, zise 
Lucky cât de convingător putea. 

— Dă-i drumul! Încearcă să mă convingi. 

— Primul motiv: Max împlinește 18 ani și dau o petrecere. Știi 
ce mult i-ar plăcea să fii și tu acolo. La urma urmei, o cunoști de 
când s-a născut. 

Alex oftă. 

— Ăsta-i șantaj, zise el categoric. Șantaj sentimental. 

— Nici vorbă! sări Lucky. 

— Şi al doilea? 

— Fac şedinţă cu toți investitorii de la The Keys. 

— Doamne! Îmi trimit directorul financiar. El se ocupă de 
tâmpeniile astea. 

— Sunt sigură că Max va fi încântată să-l vadă, dar mă aștept 
să vii tu. 


— Va fi și Lennie acolo? întrebă Alex, aruncându-i o privire 
cu subînțeles. 

— Desigur. 

— Ăsta ce stimulent mai e? 

— Las-o baltă, Alex. O faci pentru mine. E-n regulă? 

— Orice ordonă șefa. 

— Să te ia dracu', Alex! 

— Sunt gata oricând. 

— Atunci vii? 

— Doar dacă... zâmbi el senzual. 

Lucky nu băgă în seamă cuvintele lui cu dublu înțeles. 

— Îţi rezerv un apartament. Nu mă dezamăgi! 

— Doamne Dumnezeule! Eşti al naibii de autoritară, se 
plânse Alex. Dar cred că am să vin. Pentru tine - îţi voi sta 
întotdeauna la dispoziţie. 

— Mulţumesc, Alex. 


De îndată ce Max se convinse că Lucky părăsise casa, începu 
să dea mesaje prietenilor despre petrecerea de la Malibu pe care 
o plănuia. La naiba cu Vegas, va avea propria petrecere nebună, 
iar cu întreaga casă pe mâna ei, avea să fie fenomenal. 

Să-l invite pe Ace și să n-o cheme pe Cookie, asta era 
întrebarea. Nu știa ce să facă în privinţa lui. Ace putea fi absolut 
grozav sau, așa cu subliniaseră Cookie și Harry, și absolut 
enervant când făcea pe șeful. Pe lângă asta, nici nu era 
îndrăgostită de el. 

Max își închipuia că se îndrăgostise doar o dată, în liceu, de 
un băiat pe nume Donny Leventon, care îi frânsese inima și o 
lăsase zdrobită și deziluzionată. 

Nu spusese nimănui că îi frânsese inima. Chiar râsese de el 
când îl prinsese în Houston cu altă fată. 

Avea 16 ani pe atunci. Donny avea 17, și nu se culcaseră 
niciodată împreună, deși făcuseră multe alte chestii în schimb. 
Să experimentezi era distractiv. Să facă sex nu era o opţiune, cel 
puţin până nu-și găsea Alesul. 

Când aflase că Donny se întâlnea cu altă fată, fusese distrusă. 
Asta o făcuse să apeleze la internet, unde era hotărâtă să 


găsească pe cineva și să-și piardă fecioria cu un tip 
corespunzător - fie că era Alesul sau nu. Își dăduse întâlnire cu 
un băiat de 22 de ani, care postase o poză din care reieșea ce 
bine dotat era. După ce vorbiseră să meargă la Big Bear, ajunsese 
acolo doar ca să vadă că tipul atât de bine dotat era un pervers 
urât și scârbos, care pe urmă o răpise și o încuiase într-o casă 
părăsită din pădure. 

Aceste amintiri o înfiorară. Mulțumită lui Dumnezeu, Ace 
ajunsese acolo exact la timp și o salvase. 

Nu era îndrăgostită de Ace. Îi plăcea de el în doze mici, și asta 
era bine, pentru că el nu stătea în L.A. Nu făcuseră sex, dar, ca și 
cu Donny, o mulțime de alte chestii. 

Da, era încă virgină, iar asta începea s-o enerveze, mai ales că 
prietena ei Cookie se culcase cu un regiment de bărbaţi și se tot 
lăuda cu ei. 

Dar ea nu era Cookie și nici nu voia să fie. 

Aștepta - oare ce anume? 

Nu știa, dar când se va întâmpla, se va dărui cu totul. 


capitolul 9 


Bobby fiind în Vegas, Denver hotărî să petreacă o noapte 
singură la ea acasă. Era fericită când Bobby venea în oraș. Dar 
era fericită și când nu venea. 

„Nu știu ce-i cu mine”, se gândi ea. „Îl iubesc, dar nu vreau să- 
l iubesc. Nu vreau să sufăr. Nu vreau să devin vulnerabilă” 

DAR ÎL IUBESC! 

Se gândi s-o sune pe Carolyn, apoi își aminti că ieșise la o 
întâlnire cu o lesbiană. Asta era chiar aiurea. Carolyn nu păruse 
niciodată atrasă de femei, dar toată lumea avea secretele ei... și, 
dacă ea voia s-o ia pe acest drum, așa să fie. 

Deschise televizorul și se uită la știri. Cazul cu mexicanul și 
copilul - baricadaţi în casă - era pe toate posturile. Denver spera 
că Leon nu păţise nimic - începuse să-l placă - și toată lumea 
ştia că un nebun cu o armă în mână constituie un pericol major. 
Lucrase cu Leon la două cazuri - ambele în legătură cu 
drogurile - și le câștigase pe amândouă. Făceau o echipă bună. 
El îi prindea pe băieţii răi, ea îi trimitea în judecată. Leon 
urmărea acum o pistă care spera să-l ducă la marii traficanţi de 
droguri, iar după aceea, ea avea să lucreze la un caz de mare 
importanţă. 

Deschise frigiderul și se uită înăuntru. Îngheţată, pizza 
congelată, jumătate de pachet de napolitane și niște sos de 
spaghete dubios într-un borcan de plastic fără capac, peste care 
se pusese gheaţa. 

La naiba! Nimic ce să poată mânca la cină, așa că trebuia să 
mergă la cel mai apropiat fast-food din Santa Monica. 

Amy Winehouse îi aruncă o privire ce parcă spunea: „Facem o 
plimbare sau ce? Am nevoie de mișcare.” 

— Da, zise Denver cu voce tare, ca răspuns la privirea tristă a 
lui Amy. Mergem la plimbare. 

Amy începu să dea din coadă. Câinele înțelegea bine engleza. 

După ce își puse pe ea niște blugi, o cămașă ecosez cu 
mânecile suflecate și adidași, Denver luă lesa lui Amy și ieși din 


casă. 

Amy era într-o formă excelentă și o trăgea după ea pe stradă 
cu pași repezi. Când ajunse la fast-food de-abia mai putea să 
răsufle. Se opri o clipă, gândindu-se că trebuia să petreacă mai 
mult timp la sala de fitness. 

Ah... de-ar avea mai mult timp. Serviciul îi ocupa cea mai 
mare parte, iar Bobby, restul. Nu că s-ar fi plâns, nopțile și 
weekendurile cu Bobby erau grozave. Dar un weekend în Las 
Vegas cu familia lui nu era ceva care să aștepte cu nerăbdare. 

— Denver? îi rosti cineva numele, iar ea se întoarse. 

— Sam? zise la rândul ei. 

Amândoi râseră și se îmbrățișară. 

— Ce faci pe-aici? îl întrebă, venindu-i în minte ultima dată 
când îl văzuse pe Sam, prietenul ei scenarist din New York, un 
bărbat sfrijit, cu dinţii strâmbi și cu un extraordinar simț al 
umorului. Stătuse la ușa ei de la apartamentul din L.A. atunci 
când se întorseseră ea și Bobby, după ce o salvaseră pe Carolyn 
la Washington. Doar stătea acolo, în mână cu o geantă în care 
avea niște schimburi și cu o expresie plină de speranţă pe chip, 
ceea ce o uimise, pentru că nu-i era iubit. Doar petrecuseră 
împreună o noapte de pasiune dezlănţuită în apartamentul lui 
din New York și luaseră un mic dejun delicios a doua zi 
dimineaţă. Asta fusese tot. 

După ce Bobby plecase, îl invitase să bea ceva la ea, îi spusese 
că are pe cineva și de atunci nu mai vorbiseră. 

— Îmi fac filmul, zise Sam zâmbind cu gura până la urechi. 
Ți-amintești — ţi-am spus că am vândut scenariul. 

— Vrei să spui că se produce deja? întrebă ea, sincer mirată, 
pentru că nu-și închipuise niciodată că Sam era un scenarist de 
succes. 

— Îţi vine să crezi? M-au făcut şi regizor de platou. Asta 
înseamnă că stau prin platou și fac remarci extrem de 
inteligente, pe care nu le ascultă nimeni, nici măcar actorii. 

— Tu ești scenaristul, zise ea repede. De ce te-ar asculta? 

— Ai priceput, spuse el, aplecându-se s-o mângâie pe Amy. 
Salut, amice. 

— E fată, preciza Denver, în timp ce Amy se bucura de 


atenția primită. 

— Așa sunt eu, zise Sam pe un ton ambiguu. Întotdeauna 
confund sexele. 

Denver zâmbi. Avea amintiri plăcute despre Sam, era un tip 
interesant și amuzant. 

— Ce faci în clipa asta? o întrebă Sam. Pot să-ţi fac cinste cu 
un hamburger? 

— Nu, replică Denver. Eu o să-ţi iau unul. Te rog să nu uiţi că 
L.A. e orașul meu, iar tu ești doar în vizită. 

Sam ridică o mână. 

— Mama m-a învăţat că, atunci când o femeie frumoasă vrea 
să-ți dea ceva - orice - trebuie să accepți. 

— Mama ta e o femeie înțeleaptă, zise Denver, plăcându-i că 
o considera frumoasă. 

— Așa e, aprobă Sam, conducând-o la o masă de plastic de pe 
terasă. M-a învăţat o mulțime de lucruri. 

O chelneriță, care își unduia trupul de actriță șomeră pe 
patine cu rotile, veni la ei și le dădu meniurile. 

Denver își băgă nasul într-al ei, studiind diferitele feluri de 
hamburgeri. Mexicani, portoricani, din Sud-Vest, germani (cum 
germani?). Se întrebă dacă pe Bobby l-ar deranja că ia masa cu 
un vechi prieten. 

Hmm... un vechi prieten cu care se culcase, dar numai o dată. 
Și nu mai intenţiona s-o facă din nou. Sam îi era doar prieten. 
Atât. 


Acum că divorța de Diva Divelor, Billy era hotărât să se 
bucure de libertatea redobândită. Era și timpul. Se simţea de 
parcă scăpase dintr-o colivie de aur și putea în sfârșit să facă tot 
ce dorea. 

Dar ce dorea? 

Să meargă pe Harley. 

Să i se ia la cioc lângă piscină. 

Să se trezească la prânz când nu trebuia să lucreze. 

Să flirteze cu cine vrea, fără ca Venus să-i supravegheze orice 
mișcare. 

Să nu mai poarte niciodată smoching. 


Să tragă pârțuri în pat. 

Să bea lapte direct din cutie. 

Să joace jocuri video toată noaptea. 

Să se uite la wrestling la miezul nopții. 

Și la filme porno ori de câte ori avea chef. 

Da, era bine să fii liber. Îi plăcea grozav. 

Avocatul său îi spusese recent că Venus o să-i sară la jugulară. 
Avea impresia greșită că el se încurcase cu partenera lui din film, 
cu toate că nimic nu putea fi mai neadevărat. 

Căsnicia lor era pe butuci, pentru că Venus nu mai credea 
nimic din ce-i spunea el. Începuse să-i verifice e-mailurile, 
postările de pe Twitter, îl căuta prin buzunare, îi citea mesajele. 

Îi era credincios. Dar ea nu voia să-l creadă. 

Începuse divorțul. 

Se simţea ușurat. 

Era liber să-și ia viața înapoi. 


Max, Cookie și Harry își trimiteau mesaje cu duiumul. 

— Va fi un rave super marfă, hotărî Cookie. Comandăm 
haleală de la In-N-Out Burger - mă ocup eu. Pot folosi cartea de 
credit a tatei, oricum n-are să-și dea seama. 

— Trebuie să avem și pizza, remarcă Harry. La toţi le place 
pizza. Tata are cont deschis la Cecconi's. Am să comand de- 
acolo. 

— Fără murături și ratați, ordonă Max. Nu trebuie să fie decât 
puști pe care îi cunoaștem și în care avem încredere. Şi nu vreau 
să umble nimeni prin casă - pot să stea doar pe terasă, la 
piscină, sau pe plajă. 

— Cum zici tu, încuviință Cookie, fluturându-și mâna cu 
degetele pline de inele. Am să-i spun lui Frankie că n-are voie să 
aducă decât tipi trăsnet. 

Max se încruntă. 

— ÎL inviţi pe Frankie? zise ea, evident nemulțumită de ce 
auzise. De ce faci asta? 

— Şi de ce nu? răspunse Cookie imediat, pe un ton combativ. 
E mișto. Ai să vezi că se potrivește în peisaj. Și, în afară de asta, 
s-ar putea să fie viitorul meu prieten. 


— Mai lasă-mă în pace, mormăi Harry, pufnind dezgustat. 

— Şi dacă l-aș invita și eu pe Bobby? ripostă Max. Ştii că s-au 
cam certat. 

— Bobby? Aici - la petrecerea noastră? zise Cookie, 
trăgându-se de codițe. Bobby strică mereu cheful tuturor - ne-ar 
interzice să mai bem și alte chestii din astea. E fratele mai mare 
mult prea protector, nici să nu te gândești să-l inviți. 

— Cookie are dreptate, zise Harry, trecându-și degetele prin 
părul lui țepos, ca să stea și mai în sus. Bobby verifică întoteauna 
ce și cât bei și stă cu ochii pe tine. E nebun. 

— Asta pentru că ţine la mine, replică Max, luându-i 
înverșunată apărarea. 

— Sper că nu vrei să țină la noi, mai ales când încercăm să ne 
distrăm, remarcă prietena lui Max. Ce distracție mai e și asta? 

— Da, admise Max. Cred că ai dreptate. 

— Îl chemi pe Ace? se interesă Harry. 

Max se gândi o clipă. Oare să-l invite pe Ace? Sau va face ca 
Bobby și n-o va lăsa să se simtă bine? lar ea chiar voia să se 
distreze, poate și să facă nebunii. De ce nu? Cam era timpul. 

— Nu știu, răspunse ea vag. Poate. 

— Sau poate nu, zise Cookie cu un zâmbet atoateștiutor. În 
locul tău, eu n-aş ține seama de nimic. Cine știe ce ne aduce 
ziua de mâine. Hai să ne dezlănțuim. Hai să PETRECEM! 


Investitorii ruși ai lui Bobby și M.J. erau doi bărbaţi solizi și o 
femeie înaltă cât o girafă, de peste 5o de ani, cu dinţii galbeni ca 
de vampir, picioare subțiri și o atitudine arogantă și critică. Și să 
nu mai vorbim de taiorul ei bărbătesc, de un roșu fucsia 
groaznic. Ea le vorbea în limba ei maternă celor doi însoțitori ai 
ei și practic îi ignora pe Bobby și M.]., care le arătau clubul. 

Bobby devenea din ce în ce mai îngrijorat. Femeia era o 
zgripțuroaică inflexibilă, iar el nu o putea suferi. Totuşi, 
investitorii aduceau bani mulți în afacere, așa că încercă să-și 
ţină cumpătul. 

M.J. Îl linişti. 

— Au fost deja de acord să bage toți banii în cluburile din 
L.A. și Miami, îi zise el încet. Asta e doar o vizită de curtoazie. 


Am pregătit contractele, rămâne doar să le semneze. 

„Să-i ia naiba”, gândi Bobby. „N-am nevoie de banii lor. Pot 
finanța ambele cluburi cu propriii mei bani.” Dacă voia s-o facă. 
Dar nu voia. 

Hotărâse de mult că succesul lui nu va depinde de banii 
moșteniți. 

Dintr-un motiv nebunesc, îi intrase în cap că trebuia să 
reușească prin propriile forțe. Era ceva de care se simţea sigur. 

Rușii își terminară în sfârșit vizita, după care M.J. le propuse 
să meargă într-un separeu ca să semneze contractele pe care le 
aprobaseră deja avocaţii ambelor părți. 

— Semnăm, semnăm, zise Dinţi-de-Vampir, cu ruj stacojiu 
dat din abundență pe buzele ei subțiri. Dar mai încolo. Revenim 
aici mai târziu, să vedem întâi tot clubul. 

— Sigur, zise M.J., numai lapte și miere, conducându-i spre 
liftul de sticlă. 

— Sigur pe naiba, bombăni Bobby după ce plecară. Trebuie 
să zbor la New York diseară. Am întâlniri importante. 

— Nu-ţi face sânge rău, zise M.J. Mă ocup eu de ei. 

— Nu, ai prea multe pe cap. O să iau un zbor de dimineaţă și 
rămân aici cu tine. Asta-i o treabă prea importantă ca s-o dăm 
în bară. 

— Vrei să zici că eu am dat-o în bară? 

— În niciun caz, frate, dar trebuie să fim amândoi aici. 
Trebuie să-i punem să semneze contractele diseară. 

— Ai dreptate, zise M.J. O să sun la agenţie să-ți schimbe 
zborul. 

Bobby dădu afirmativ din cap. Ultimul lucru pe care îl dorea 
era să rămână blocat în Vegas, fără Denver. Dar unele treburi 
trebuie neapărat făcute, iar acesta era unul dintre ele. 


În timp ce tot dădea mesaje și telefoane despre petrecerea din 
acea seară, Cookie se aștepta s-o sune Frankie, dar, cum nu se 
întâmpla așa ceva, se îmbufnă. 

— Îl sun eu pe el, anunţă ea. 

— Să nu faci asta! o avertiză Max. 

— De ce? 


— Că ai să pari disperată. 

— Pe naiba! ÎI sun. 

Cei trei - Cookie, Max și Harry - se strânseseră în camera lui 
Harry de la mansarda vilei din Bel Air, un loc deprimant de când 
mama lui, o creștină renăscută, fugise cu pastorul ei, iar acum 
stătea în Arizona. 

Camera lui Harry era întunecoasă și înfricoșătoare, cu 
draperii grele de culoare violet, care nu lăsau să pătrundă 
lumina soarelui, dar lui îi plăcea așa de mult, că își zugrăvise și 
baia în negru. 

— Nasoală cameră ai! se plânse Max, uitându-se de jur 
împrejur la încăperea sumbră. E chiar deprimantă. Nu știu de 
ce-am venit aici. 

— Ca să luați băutura, îi aminti Harry. Babacu' nu vine acasă 
până la miezul nopții, iar eu nu pot să car singur 12 sticle de 
tequila și 12 baxuri de bere străină. 

— Așa e, zise Cookie, distrată, pentru că spera s-o sune 
Frankie. 

— Cum adică 12 sticle de tequila? întrebă Max. 

— Į le-a trimis un actor ca să-i dea un rol într-unul dintre 
spectacolele lui. Primește întotdeauna daruri din interes. Nici n- 
o să-și dea seama că lipsesc. 

— Mito, zise Max. 

— Mită, răspunse Harry. Și tâmpitul ăla de actor nici n-a 
primit rolul. 

— Dacă se dezlipește Cookie de telefon, poate reușim să le 
încărcăm, sugeră Max, gata de plecare. 

— În a cui mașină le punem? se interesă Harry. 

— În a mea, hotărî Max. Ca să putem descărca totul după ce 
pleacă Lucky. 

— La ce oră pleacă? întrebă Harry. 

— Dimineaţa devreme, sper. Cu cât se cară mai repede, cu 
atât mai curând putem începe petrecerea. 

— Eşti sigură că babacu' tău n-are să pice pe neașteptate ca 
să-ți facă o surpriză? întrebă Cookie. 

— Cine - Lennie? replică Max. Imposibil. Le-am dat liber 
servitoarelor și vom fi singuri, de capul nostru! De-abia aștept! 

Armand nu deținea un avion - prea multe probleme. Prefera 
să închirieze unul ca să zboare oriunde dorea. Când se ducea o 
dată pe an la Akramshar, îi plăcea să se oprească la Londra 24 de 
ore, unde își petrecea timpul la Dorchester Hotel solicitând tot 
felul de prostituate. Insista ca matroana - o femeie cu carte care 
stătea într-o vilă din Belgravia - să i le trimită numai pe cele mai 
bune. Tinere englezoaice educate, de familie bună, cu accent 
aristocratic și corpuri zvelte. 

Îi plăcea să umilească englezoaice. Le îndopa cu droguri și se 
uita la ele cum se prostituau, făcând tot ce le cerea. Era o 
schimbare bine-venită după curvele americance, despre care 
avea impresia că se prefăceau uneori. 

În ultimul timp, Armand ajunsese din ce în ce mai dependent 
de cocaină, așa cum bănuia Fouad. Înainte, îi plăcuse doar să 
privească femeile cum renunțau la toate inhibiţiile când 
consumau droguri. Dar, după un timp, se trezise că îl fascina 
forța sexuală pe care i-o dădea cocaina în doze mari. Și chiar 
așa, de ce nu? Era invincibil. Putea să facă tot ce dorea. 

Îi plăcea mai ales să prizeze cocaină de pe corpurile lor - 
folosindu-le, jucându-se cu ele, înjosindu-le în toate felurile 
imaginabile. 

Cu poftele sexuale satisfăcute, era gata în cele din urmă să 
petreacă 48 de ore în Akramshar, evitându-i pe Soraya și pe cei 
patru copii ai lui, pe care abia dacă-i cunoștea. Făcea această 
călătorie anuală doar pentru că el și tatăl său aveau interese 
comune de afaceri. 

Când regele Emir Amin Mohamed Jordan avea să moară, în 
urma lui va rămâne o avere enormă, care se va împărți între fiii 
lui. Femeile din familie nu aveau să moștenească nimic, iar 
Armand trebuia să se asigure că va primi partea cuvenită. Nu că 
ar fi avut nevoie de ea, dar ar fi fost al naibii de bine să se vadă 
în posesia ei. În plus, companiile pe care le înființase cu regele 
aveau să fie toate ale lui. 


Era perfect conștient că tatăl său îl prefera pe el dintre toţii 
fiii lui, care erau acum unsprezece. El era cel care plecase de 
acasă și făcuse o avere imensă în America. El era singurul de 
valoare. Și tot el era cel în care regele avea încredere să-i ducă 
banii în America, în caz că va avea vreodată nevoie de ei. 

Întoarcerea la Akramshar era întotdeauna o experiență dură — 
să plece din lumea occidentală și să ajungă într-un oraș în care 
bărbaţii erau stăpâni absoluţi, fapt ce i se părea o chestie 
primitivă, dar care, în mod ciudat, îl mulțumea. Femeile supuse 
se comportau în felul în care ar trebui s-o facă toate femeile. Dar 
numai încearcă să le spui americancelor așa ceva. 

La aeroport, îl aștepta un Mercedes negru ca să-l ducă la 
palatul său. Da, avea un palat, pe care i-l pusese regele la 
dispoziţie. Se întreba uneori ce ar simți gazdele lui slabe și 
ambiţioase din New York dacă ar afla că era prinţ și trăia într-un 
palat. S-ar da de ceasul morţii să pună mâna pe el. 

Îl întâmpinară mulți servitori, dar Soraya nu era acolo, și nici 
nu-i păsa. Copiii nu aveau voie să iasă din camerele lor - un alt 
avantaj. 

La sosire, își schimbă hainele, bucurându-se de confortul 
robei tradiționale pe care o purtau toți bărbaţii. Majoritatea 
femeilor din Akramshar trebuiau să-și acopere mereu tot corpul, 
și pe bună dreptate. Mama lui îi spusese că, sub burka, femeile 
din harem purtau haine scumpe, cumpărate de la Roma sau 
Milano, orașe în care se ducea câteodată regele cu nevestele lui 
preferate să petreacă un weekend prelungit. Regele era mare 
amator de lenjerie de mătase, așa că, în aceste călătorii, își 
încuraja soțiile să cheltuiască, să cheltuiască, să cheltuiască. 

Peggy n-avusese nevoie de niciun îndemn să facă așa ceva. În 
anii petrecuţi la Akramshar, strânsese o colecție impresionantă 
de bijuterii, precum și cufere întregi cu haine de firmă. 

Armand încerca să nu se mai gândească așa mult la mama 
lui. Sidney Dunn murise cu un an în urmă, iar de atunci, Peggy 
îl tot bătea la cap - îi telefona la orice oră, pretindea că nu îl 
vede destul de des, îl întreba mereu de ce nu se însura, ca să 
aibă și ea nepoți. Deoarece rupsese toate legăturile cu cei din 
Akramshar, nu știa că el avea nevastă și copii. 


Armand era perfect conștient de coșmarul pe care l-ar trăi 
dacă ea ar afla că are deja o familie. Un coșmar la care nu era 
pregătit să facă față. Ar insista să se implice, iar, când Peggy voia 
ceva, nimeni nu-i putea sta împotrivă. 

Fouad era singurul om care știa de familia lui, dar avea 
încredere în el că va păstra tăcerea. Fouad nu l-ar trăda 
niciodată, avea loialitatea în sânge. 

După ce își puse roba, se retrase pe o terasă rezervată doar 
bărbaţilor, departe de Soraya și de copii. Un servitor îi aduse 
imediat o ceașcă de ceai negru și tare și o farfurie cu biscuiţi 
dulci. Un alt servitor îl întrebă dacă nu vrea un masaj. 

Da, un masaj era exact lucrul de care avea nevoie. 

Îşi bău ceaiul, apoi intră în camera de alături, unde cânta o 
muzică blândă, iar două femei îl ajutară să-și scoată roba și, 
după ce rămase în pielea goală, să se urce pe masa de masaj. 

Femeile acelea nu erau prostituate, ci servitoare care îl tratau 
ca pe un prinţ ce era. Îi picurară ulei cald pe piept și pe stomac, 
înaintând încet spre zona inghinală cu mâinile lor 
mângâietoare. Purtau niște robe albe, pe care le porunci, după 
un timp, să le dea jos. Erau tinere - dar nu destul de tinere ca 
să-l atingă cu buzele lor moi. 

Se simţi excitat, dar rămase nemișcat până îl aduseră la 
orgasm. N-avea sens să le umilească. 

După ce terminară, ceru să-l lase singur ca să se gândească pe 
îndelete la trofeul pe care era pe cale să-l obţină la întoarcerea în 
America. 

The Keys. 

Hotelul lui. 

Locul în care se hotărâse să fie fericit pentru totdeauna. 


capitolul 11 


Era plăcut să-și petrecă timpul cu Sam. Denver chiar îi 
aprecia simțul fin al umorului. Era așa de calm, prietenos și nu 
prea arătos, deși avea un farmec excentric, asemănător cu cel al 
lui Owen Wilson. De asemenea, nu provenea dintr-o familie de 
potentaţi, după cum știa ea, iar acesta era alt atu. Fraţii ei l-ar 
plăcea pe Sam - era genul lor de băiat. Pe Bobby - nu prea mult. 
Simţeau că Bobby nu e ca ei. 

„Şi nici ca mine”, se gândi ea cu ironie. „Aproape deloc ca 
mine” „Sau nu. 

În ultimul timp, tot încerca să se convingă că trebuie să se 
despartă de Bobby, Parcă simţea că nu-l merită, ceea ce era 
ridicol. 

Sau nu? 

N-o băgase niciodată în seamă la liceu, așa că de ce stătea 
acum cu ea? Ea era aceeași. Ei... aproape. În afară de aparatul 
dentar, părul neîngrijit și formele plinuţe. 

Sam o condusese acasă, dar ea nu-l invitase sus. 

— Tot te mai vezi cu tipul ăla cu care erai când am venit eu 
ultima dată aici? o întrebă el, străduindu-se să nu sune forțat. 

— Cam așa, răspunse ea. 

Cam așa! Bobby ar face un acces de furie dacă ar auzi pe ce 
ton indiferent vorbea ea despre relaţia lor. De ce nu spusese: 
„Da, suntem împreună. Categoric. ÎI iubesc și mă iubește. Îmi 
pare rău, Sam, de asta nu te invit la mine.” 

— Bine atunci, zise Sam. Poate vrei să vii într-o zi la studio — 
să vezi cum mă ignoră toți. Ea râse. Aș putea să-ți ofer un prânz 
pe cinste de la camionul care ne aduce mâncare, adăugă el. Ce 
zici? 

— Pare minunat. Dar nu uita că am și serviciu. 

— Filmăm săptămâna viitoare, zise el, hotărât să nu renunțe. 
Ce-ar fi să vii sìmbătă sau duminică? 

— Cred... că va trebui să plec la Vegas, spuse ea, lăsând 
lucrurile în suspensie. Dar... te sun eu. 


„Bravo, Denver. Să arăţi prea multă prietenie unui fost iubit 
nu i-ar plăcea lui Bobby. Ce-i cu tine?” 

Nimic. Sau totul. 

Deodată, i se făcu un dor nebun de Bobby. 


Frankie răspunse într-un final celor șapte apeluri ale lui 
Cookie. Max și Harry schimbară priviri ușurate. Cookie îi 
înnebunise tot vorbind despre Frankie, ce armăsar e și cum ar 
putea ea să se îndrăgostească serios de un tip ca el și DE CE 
NAIBÎI NU-I RĂSPUNDEA LA TELEFON? 

— Vrea să mă duc la club, îi anunţă ea, aruncându-le lui Max 
și Harry o privire triumfătoare. Veniţi și voi? 

— Nu, mulțumim, spuseră ei în cor. 

— De ce? întrebă Cookie, gândindu-se deja cu ce să se 
îmbrace. 

— Fiindcă trebuie să fac pregătirile pentru petrecere, zise 
Max. 

Aștepta cu nerăbdare petrecerea, era prima dată că avea casa 
din Malibu în întregime la dispoziție. Și era un loc minunat, 
ideal pentru o petrecere senzațională. Cât timp nu lăsa pe 
nimeni să intre în casă, ce se putea întâmpla rău? Se gândea să 
încuie dormitoarele, sala de proiecţii și birourile lui Lucky și 
Lennie. Imensa terasă, piscina cea mare și plaja vor constitui un 
spațiu mai mult decât suficient pentru ca toată lumea să se 
distreze de minune. Socotea că invitaseră vreo 30 de oameni, 
care probabil vor aduce fiecare unul sau doi prieteni — așa că vor 
fi în jur de 60-70 de persoane. Numărul perfect de invitaţi. 

Harry se ocupa cu angajarea unui D.J. pe care îl cunoștea, iar 
Cookie comandase deja camioneta de la In-N-Out Burger 
pentru ora 10 seara, așa că totul era în ordine. 

Max nu se hotărâse încă dacă să-l invite sau nu pe Ace. Avea 
să ia decizia în ultima clipă. 

Cookie plecă, iar Max se gândi că ar fi o idee bună să se ducă 
la culcare devreme, așa că, după ce ea și cu Harry terminară de 
umplut portbagajul cu atâtea baxuri de tequila și bere cât 
încăpeau, îl îmbrăţișa și se duse acasă. 

Mâine avea să fie grozav de ocupată. 


Bobby nu era mulțumit. Trebuise să-și amâne zborul la New 
York, iar acum stătea într-un bar de striptease cu M.]. și cei doi 
investitori ruși bărbaţi și cu femeia cea retrasă, care era evident 
lesbiană convinsă, după cum umplea cu hârtii de 100 de dolari 
slipurile minuscule ale stripteuzelor. 

La naiba! Voia să plece de-acolo. Dar nu putea să-l lase pe 
M.J. singur cu ei. Erau un trio viclean. Ceruseră mai întâi o cină 
și un spectacol. Stătuseră la Mood zece minute - slavă 
Domnului că doar zece minute. În cele din urmă, M.J. îi pusese 
să semneze actele, după care insistaseră să sărbătorească 
perfectarea afacerii la un club de striptease pentru bărbaţi din 
Vegas. 

Bobby avea o puternică aversiune față de barurile în care 
evoluau stripteuze. Nu era genul de om care să se entuziasmeze 
când vedea o mână de fete plictisite și disperate despuindu-se 
pentru plăcerea publicului. Îi părea rău pentru fete și îi era chiar 
milă de ele că trebuiau să facă față obișnuiţilor beţivi care 
stăteau acolo cu gura căscată, sperând ca vreun sân rătăcit să 
ajungă în dreptul lor. 

Stripteuzele se adunară imediat în jurul lui Bobby și M.J. — 
Doi bărbați arătoși și aparent nebăuți. 

— Vrei să mergem undeva, într-un separeu? șopti la urechea 
lui Bobby o roșcată cu sânii siliconaţi, ai căror sfârcuri erau 
împodobite cu ciucurași, și îl atinse ușor pe obraz. 

— E... nu în seara asta, reuși el să îngaime. 

— N-ai să regreți, toarse ea, lingându-se pe buze. Am niște 
mișcări pe care n-ai să le vezi la Dancing with the Stars. 

— Te cred, zise el, dându-se înapoi și arătându-i-o pe Miss 
Rusia, care își dăduse jos haina de la taior și expresia severă de 
pe faţă și se uita lung la o blondă micuță cu ochi languroși. la-o 
pe ea la separeu - plătesc eu. 

— Îmi strici cheful, șopti roșcata, dar se îndreptă spre 
rusoaică, o luă de mână și o duse într-unul din separeuri. 

Bobby se aplecă peste masă spre MJ. 

— Au semnat actele. Crezi că putem scăpa de-aici? 

Înainte ca M.J. să răspundă, lui Bobby îi sună telefonul. 


Acesta de-abia îl auzi, din cauză că îl acoperea Lady Gaga, care 
ţipa în boxe ceva despre Paparazzi, plus hărmălaia generală. 

Era Denver. Încercase să dea de ea mai înainte și să-i spună că 
nu plecase încă la New York, dar nu răspunsese. 

— Hei, zise el. 

— Hei, îi răspunse ea. 

— E-o poveste lungă, o anunţă el, încântat să-i audă vocea. 

— Eşti în New York? întrebă ea. 

— N-am ajuns încă, zise el, făcându-i semn să plece unei 
blonde tupeiste cu inele prinse de sfârcuri (dureroasă 
procedură!), care îi împodobeau voluminoșii sâni siliconați. 

— Ce? Nu te aud. 

— Te sun eu din nou. 

— Nu, mă duc la culcare. Sună-mă mâine. 

— E-n regulă. 

Închise mobilul. Nimic nu putea fi mai rău decât o seară care 
se sfârșea așa. 


capitolul 12 


Un regiment de directori harnici avea grijă ca The Keys să 
funcționeze cât se putea de bine, având în vedere că acolo 
lucrau mii de oameni. De la șeful corpului de pază la femeia care 
se ocupa de relațiile cu clienţii, toți puneau umărul, căci Lucky 
dădea stimulente fiecărui angajat - orice post ar fi avut - ca să-și 
facă treaba cât de bine putea. 

Când construise hotelul, înființase și un consorțiu al 
investitorilor, care dețineau un număr egal de acţiuni în 
compania privată pe care o crease. Spera ca investitorii să 
înceapă să-și primească banii înapoi în curând. The Keys mergea 
bine, dar investiţia inițială fusese uriașă, iar recesiunea era un 
motiv de îngrijorare. Cu toate acestea, cazinoul era unul dintre 
cele mai renumite din Vegas - mulțumită unui grup de angajaţi 
care se pricepeau cel mai bine la meseria asta. Hotelul avea de 
obicei un grad de ocupare de 90 %, iar în plus, apartamentele se 
vânduseră la prețuri record. 

Lucky era mulțumită de cum mergeau treburile. The Keys era 
creația ei - cea mai dragă - născută din dorinţa de a construi o 
oază perfectă în Vegas, orașul pe care își pusese prima dată 
amprenta, când preluase hotelul lui Gino, după ce el fusese 
obligat să părăsească ţara pentru neplata taxelor. 

Avea și amintiri plăcute, și neplăcute. Partenerii de afaceri ai 
lui Gino refuzaseră să trateze cu o femeie, așa că îi făcuse unuia 
dintre ei o vizită în toiul nopții, îi ţinuse cuțitul la boașe și îl 
somase să-și plătească datoria - că altfel avea să se întoarcă să i 
le taie. 

Și surpriză! Achitase totul. O, da, asta era o amintire 
amuzantă. 

Însă nu mai era deloc amuzant să-și amintească de Marco, 
logodnicul ei, care fusese împușcat mortal lângă piscină. Sau de 
fratele ei, Dario, care fusese omorât și aruncat dintr-o mașină. 

Lucky refuza să se gândească la trecut. După ce se răzbunase 
cum trebuia, mersese înainte. Era singurul mod de-a 


supraviețui. 

The Keys era un omagiu adus lui Marco, lui Dario și 
frumoasei ei mame, Maria, tot o victimă a crimei organizate. 

Lucky se întreba adesea dacă Max avea idee despre povestea 
familiei lor. Max nu punea niciodată întrebări, nu părea s-o 
intereseze subiectul. Lucky avea de gând ca, într-o zi, s-o oblige 
să stea jos și să asculte tot ce avea ea să-i spună. Max trebuia să 
ştie de bătăliile pe care le dăduse familia Santangelo și din care 
ieșise învingătoare. Și trebuia să cunoască celebrul ei motto - Nu 
te pune niciodată cu un Santangelo. 

Până acum, Lennie n-o lăsase să-i spună lui Max saga familiei 
ei. „Ai răbdare să mai crească”, zisese el., Ai tot timpul.” 

Lennie Golden. Soţul ei. Cel mai bun om de pe pământ. Când 
îl întâlnise prima oară, făcea un număr de stand-up la hotelul ei. 
Îi declarase dragostea ei. Dar el o refuzase. Apoi, când se 
văzuseră din nou, ea era măritată cu armatorul grec miliardar 
Dimitri Stanislopoulos și, printr-o coincidență ciudată, el era 
însurat cu Olympia, răsfățata fiică a lui Dimitri. O situaţie 
penibilă. 

Dar până la urmă, se rezolvase totul și ea putuse să afirme cu 
toată sinceritatea că Lennie era iubirea vieţii ei. Se potriveau în 
toate. Adevărate suflete pereche. 

Înainte să plece la Vegas, aruncă o privire la Max, care 
dormea încă. Fata ei părea așa inocentă în somn. Pleoapele cu 
gene lungi îi acopereau ochii verzi și strălucitori, iar părul ei 
negru și cârlionțat se răsfira pe pernă. 

Lucky se uită lung la Max pentru o clipă, amintindu-și de 
ziua în care se născuse și de expresia de pe faţa lui Lennie când 
își ținuse pentru prima oară fata în braţe. Îi dăduseră numele de 
Maria, după mama lui Lucky - nume pe care ea și-l schimbase 
în adolescenţă în Max, căci avea impresia că i se potrivea mai 
bine. Așa că micuța Maria devenise micuța Max. Numele se 
potrivea cu felul ei de-a fi - fusese întotdeauna o fire 
dominatoare și se purta aproape ca un băiat. Max Santangelo 
Golden. 

Lucky oftă. Max va fi în curând pe propriile ei picioare. Toţi 
copiii creșteau așa de repede, timpul zbura cu viteza luminii. 


— Pa, iubito, șopti ea, aplecându-se s-o sărute pe Max pe 
frunte. Pe curând! 

În clipa când Lucky ieși din cameră, Max - care se prefăcuse 
că doarme - sări din pat și alergă la fereastră ca s-o vadă pe 
mama ei plecând. Se prefăcuse că doarme, pentru că nu voia să 
fie întrebată ce avea să facă în absenţa părinților. Prea riscant, 
dacă te gândeai că ea nu prea știa să mintă, iar Lucky avea o 
intuiție de detectiv. 

Destul de curând, o văzu pe Lucky ieșind cu pași grăbiţi din 
casă și urcându-se în taxiul care urma s-o ducă la aeroport. 

Max își luă imediat mobilul și îi sună pe Cookie și pe Harry, 
dându-le instrucțiuni clare. „Mișcaţi-vă fundurile încoace, avem 
multe de făcut”, le zise ea. 

Următoarea ei treabă era să scape de cele două menajere, care 
ar fi putut constitui o problemă. Erau două surori din 
Guatemala, angajate de curând. Din fericire, nu le strica deloc o 
zi liberă. Lucky nu considera necesar să aibă mult personal în 
casă - era foarte pragmatică în această privință, prefera să facă 
singură unele treburi. Nu voise niciodată să-și răsfeţe copiii, 
punându-le la dispoziţie atâţia servitori. 

Cookie ajuse prima, cu un zâmbet încântat pe fața ei drăguță. 

— Nu mă mai combin cu băieți, anunţă ea, făcând un gest cu 
mâna de parcă i-ar fi alungat din viaţa ei. Doar cu bărbați. 

— O, pentru numele lui Dumnezeu! răspunse Max, dându-și 
ochii peste cap. ÎI ai pe Frankie. Ține-l bine. E un ratat perfect. 

— Nu-i deloc așa, ripostă Cookie. Tu nu-l cunoști. 

— Îl cunosc de mai mult timp ca tine, nu te supăra, își luă 
Max revanșa. 

— Nu așa cum îl cunosc eu, zise Cookie, zâmbind cu 
subînţeles. 

— Să nu-mi zici că ai făcut iar sex! exclamă Max, sperând să 
se înșele, dar fiind totodată sigură că are dreptate. 

— N-ai vrea să știi, chicoti Cookie. 

— Nu prea, zise Max, alergând la fereastră să vadă dacă cele 
două tinere servitoare se urcaseră în taxiul pe care li-l 
comandase ca să le ducă la familiile lor. 

Le spusese să nu se întoarcă până a doua zi la prânz și le 


dăduse câte 50 de dolari, plus banii de taxi, ca să fie sigură că au 
înțeles ca lumea. Sora mai mare fusese îngrijorată că are să afle 
Lucky, dar Max o asigurase în bruma de spaniolă învățată în 
liceu că Lucky n-o să știe niciodată. 

Odată plecate servitoarele, cei trei alergară la parter și 
începură să descarce băutura din mașina lui Max și s-o ducă la 
barul de lângă piscină. 

— Cine o să prepare băuturile? întrebă Cookie, umplând 
frigiderul de afară cu sticle de bere. Frankie mi-a spus că îl 
putem lua pe unul dintre barmanii lui. Ce zici? 

— Și așa, l-ai invitat până la urmă? zise Max, întorcându-i 
supărată spatele. 

— Ţi-am spus doar, ripostă Cookie. 

— Dar nu ne-am pus de acord, obiectă Max. Poate ai uitat că 
e petrecerea mea. 

— Mai termină, izbucni Cookie. Eşti doar geloasă că eu mi-o 
trag și tu nu. 

— Rahat, zise Max, deși era poate un pic iritată că, pentru 
Cookie, sexul părea ceva atât de simplu. Și apropo, puţi a iarbă. 

— Vreţi și voi? le oferi Cookie, scotocind prin poșetă. 

— Eu vreau, zise Harry, repezindu-se la ea, cu o sticlire 
pofticioasă în ochi. 

Max îi aruncă o privire ucigătoare. 

— Nu, mulțumesc, îi zise ea lui Cookie. Și nu vreau nici 
barman. Fiecare se poate servi singur. Mă duc la magazin să iau 
o tonă de pahare de plastic de unică folosinţă. 

Cookie căscă, prefăcându-se plictisită. 

— Cum vrei, mormăi ea. E petrecerea ta. 

— Lăsaţi, fetelor, consideră Harry necesar să intervină. Avem 
treabă. Hai să ne apucăm de ea. 


Situaţia ostaticului se rezolvă cu bine, iar Leon veni 
dimineața devreme la biroul lui Denver. De câteva săptămâni, 
urmărea un traficant care își vindea marfa prin licee și era 
aproape de arestare. Dar amândoi știau că el nu voia să prindă 
un traficant mărunt, ci pe furnizor, așa că planul lui nu era să-i 
citească tipului drepturile, ci să-l facă să ciripească și apoi să-i 


dea drumul. 

Denver îi știa planul și era absolut de acord. Să-l trimită în 
judecată pe furnizor era scopul lor principal, apoi, după ce 
câștigau procesul, să-l azvârle după gratii, acolo unde îi și era 
locul. Ea de-abia aștepta să se apuce de treaba asta. 

— Ce-ai făcut aseară? se interesă Leon, foindu-se pe lângă 
biroul ei. 

— Mai nimic, răspunse Denver. Dar tu? 

— M-am dus la o întâlnire cu o cubaneză care voia să facem 
sex în liftul din blocul unde locuia. 

— Poftim? zise Denver, ridicând o sprânceană. 

Leon izbucni în râs. 

— Era una din alea cărora le place riscul - știi, să vedem dacă 
ne prinde cineva. 

— Minunat! 

— A trebuit să spun nu, apoi ea mi-a tras-o. 

— În sens sexual? 

— Aș fi vrut eu, zise el, râzând din nou. Proasta aia mi-a zis 
că-s laș și mi-a dat papucii. 

— Pentru că n-ai vrut să faci sex cu ea în lift? 

— Crezi că vreau să fiu arestat pentru exhibiționism? Mă și 
văd la proces cu tine ca procuror. 

— Dacă păţești vreodată așa ceva, n-am să-ți fac necazuri, 
promise ea binevoitoare. 

— Pe naiba! 

Amândoi izbucniră în râs. 

— Sincer să fiu, Denver, zise Leon, îmi place să lucrez cu tine. 
Eşti ca unul dintre băieţii mei. 

— Oare? se miră ea, luându-i vorbele ca pe un compliment. 

— Da, toţi gândesc așa și, crede-mă, e un semn de apreciere. 

— Păi... nu știu ce să zic. 

— Nu trebe să spui nimic. 

— Atunci n-o s-o fac. 

Leon înconjură biroul. 

— Ştii, în weekendul ăsta, partenerul meu Phil și nevastă-sa 
fac un grătar. Nimic pretenţios, dar vin mulți dintre băieți și mă 
gândeam că poate ai vrea să fii și tu pe-acolo. Să vă cunoașteţi 


mai bine. 

— E foarte drăguţ din partea ta, Leon, dar în weekendul ăsta 
mă duc la Vegas cu... ăăă... iubitul meu. 

Se simţea prost să pronunţe cuvântul „iubit”, dar exact asta 
era Bobby pentru ea. Oricum, trebuia să-i spună lui Leon că era 
implicată într-o relaţie, deși era sigură că el o știa deja. 

— La Vegas zici? spuse Leon, neputând să-și ascundă 
dezamăgirea. Acu' nu te duce să-ți pui pirostriile într-una din 
capelele alea unde te cunună un popă care-l face pe Elvis 
Presley. 

— Promit că nu. 

— Atunci, cred că trebe să te las să pleci. 

— Am permisiunea ta, nu? zise ea amuzată. 

— Da, Denver. Pune tot pe norocosu număr 7 și nu te- 
ntoarce fără o avere. 

— Înţeles, domnule! 

Lui Denver îi sună mobilul. Era Bobby. Leon înţelese și plecă. 

— Unde-ai fost noaptea trecută? îl întrebă ea. N-am înţeles 
nimic din ce ziceai. 

— E-o poveste lungă și plictisitoare, răspunse Bobby, 
hotărând să nu pomenească de barul de striptease. Investitorii 
ăia ruși de care ţi-am mai zis au tot lungit-o, așa că a trebuit să 
rămân peste noapte în Vegas. 

— Sărmanul de tine. 

— Am luat avionul dimineață devreme și tocmai am aterizat 
la New York. Făcu o pauză. Dar să nu mai vorbim despre mine. 
Tu ce mai faci? 

— Mă simt singură. 

— Asta voiam să aud. 

— Mi-e dor de tine. 

— Şi mai bine. 

— Când te întorci? 

— Joi noapte. Apoi, vineri zburăm la Vegas. Te rog să spui da. 

Alternativele erau: să-i facă o vizită lui Sam la studio sau să 
mergă cu Leon la un grătar la care veneau mulți polițiști. 
Niciuna nu-i spunea mare lucru. 

— Da, Bobby, zise ea cu blândeţe în glas. 


— Așa, fata mea. Te sun mai târziu. O zi bună. 


Intrând pe site-urile unor tabloide, Frankie se bucură să 
găsească mai multe poze cu el și Cookie aproape unul peste altul 
la River. Fata era sexy, arăta cam ca Janet Jackson. 

Scană repede comentariul. 


Cookie, 18 ani, fiica idolului muzicii soul 
Gerald M., foarte apropiată de noul ei 
prieten, Frankie Romano, la clubul lui, River. 


Perfect! Planul lui funcționa de minune. Le dăduse voie 
paparazzilor să facă pozele de la club, apoi le vânduse. 
Bineînţeles că Rick Greco se va supăra că ziariștii numeau River 
clubul lui, dar el era omul din faţă, el aducea lumea acolo. Da! 
Toţi îl iubeau pe Frankie Romano. Ştia cum să le satisfacă 
poftele perverse. Nimic rău în asta. 

Fără să știe Rick, Frankie avea un secret prin care asigura o 
clientelă fidelă, iar acesta era afacerea profitabilă cu droguri de 
care se ocupa pe lângă slujbă. Cocaină, pastile, ecstasy, 
metamfetamină, iarbă. Doar să zici de ce ai nevoie și Frankie îţi 
procura. Clienţilor săi bogați și celebri le plăcea gândul că au o 
așa-zisă farmacie la îndemână. Frankie avea toate legăturile 
necesare și începea acum să scoată bani frumoși. 

Păcat că Rick nu-l făcuse asociat cu drepturi depline, poate 
că s-ar fi gândit să împartă cu el câștigul. 


capitolul 13 


După ce petrecu câtva timp cu tatăl său, care se odihnea 
înaintea festivităților fabuloase și extravagante de ziua lui, 
Armand se întoarse la palatul lui și la familia pe care n-o văzuse 
încă. 

În acest timp, Soraya îl aștepta să-i ureze bun venit. Erau 
căsătoriți de n ani, iar el trebuia să admită că fata de 15 ani pe 
care o luase de nevastă devenise o femeie superbă. Era înaltă și 
zveltă, cu plete negre, lungi și drepte și ochii mari și triști. 
Corpul îi era acoperit cu tradiționala burka. 

Se trezi întrebându-se cum ar arăta femeia pe care abia o 
cunoștea în haine europene și dacă - atunci când nu era el acolo 
- ea chiar le purta. Adevărul era că nu-i păsa, chiar dacă îi 
născuse patru copii - copiii lui. 

Soraya rareori vorbea în prezenţa lui, doar îi răspundea când 
îi adresa vreo întrebare. 

— Unde e Tariq? o întrebă el, rostind numele fiului său. 

— Dacă vrei, ţi-l aduc, răspunse ea. 

Observase că nu-l privea niciodată în ochi. Evita orice fel de 
contact, chiar și pe cel fizic. Nu mai făcea sex cu ea de mai mulți 
ani. Nu mai voia să aibă o altă fată, și, de fiecare dată când se 
atingea de ea, se părea că rămânea gravidă. De altfel, nu avea 
nicio plăcere să se culce cu ea. De cele câteva ori când făcuse sex 
cu ea, femeia stătea sub el ca o stană de piatră, fără să aibă nicio 
reacție. 

Așa să fie. Erau multe femei care ar face orice le cerea el - 
nimic nu li se părea prea ciudat. Chiar ieri, la Londra, avusese 
două femei care se târau în patru labe prin tot apartamentul, cu 
zgărzi de câine la gât, servindu-i cina și făcându-și plăceri una 
alteia ca să-l distreze, în timp ce el stătea impasibil și priza 
cocaină, până se plictisise și le trimisese pe târfe acasă. 

Soraya ieși din încăpere și se întoarse cu Tariq, un băiat înalt 
și slab de n ani. Flăcăul purta un tricou american cu echipa 
Lakers, blugi și adidași. 


Armand se aprinse de furie. 

— De ce e Tariq îmbrăcat așa? întrebă el. Asta-i lipsă de 
respect față de mine. Trimite-l imediat să se schimbe. 

— Da, șopti Soraya, zicându-i băiatului să plece din cameră. 

— Când vin aici, zise Armand cu o voce aspră și 
poruncitoare, mă aștept să la supunere și respect. Ai înțeles? 

Soraya lăsă capul în jos, tot ferindu-și privirea de-a lui. 

Lui Armand nu-i păsa. Când regele avea să moară și își va 
moșteni partea lui, poate că va pleca din Akramshar și nu se va 
mai întoarce niciodată. Pentru că nu era ţara lui, căminul lui. 
America era patria lui. lar Soraya și progeniturile ei nu erau 
familia lui. 

Regele Emir Amin Mohamed Jordan respecta tradiția - 
propria sa tradiţie. În fiecare an era la fel - parada fastuoasă 
organizată de droaia lui de nepoți, de care era foarte mândru, 
urmată de o proclamaţie către cetățenii din Akramshar - care își 
adorau regele cel mărinimos. Aveau loc și petreceri cu un 
caracter mai privat. În primul rând, un banchet măreț, la care se 
serveau miel la proțap, capre și alte animale. Bărbaţii stăteau 
într-o parte a enormului cort ridicat special pentru festivități, 
femeile și copiii în cealaltă. Ca să distreze musafirii, vreo zece 
dansatoare din buric durdulii își arătau măiestria timp de mai 
multe ceasuri, până când femeile și copiii erau în cele din urmă 
trimiși afară, și începea defilarea unor femei superbe din Europa 
de Est, îmbrăcate în rochii de seară lungi și mulate, încălțate pe 
piciorul gol cu pantofi cu toc cui și fardate din abundență. 

Femeile formau un șir, iar regele le alegea pe cele care să 
rămână cu el și cu fiii lui. Mai târziu, regele se împerchea cu una 
sau trei femei alese de el, apoi era rândul fiilor săi să aleagă ce le 
plăcea. Întrucât Armand nu era fiul cel mai mare, avea de 
așteptat. Asta îl enerva grozav. Avea impresia că, datorită 
afacerilor pe care le făcea cu tatăl lui, el trebuia să fie următorul 
după rege. Dar tradiţia era stăpână aici. Când îi veni rândul, 
alese o ucraineancă având sângele fierbinte și părul ca mierea. Îi 
amintea de Nona Constantine și se bucura să retrăiască 
seducerea Nonei. Însă nu și prostituata de lux, care fusese 
plătită cu o mică avere ca să nu facă mofturi, dar Armand tot se 


distră cu ea, umilind-o în toate felurile posibile. Când îi spusese 
într-un final să plece, văzu ura din ochii ei. Însă nu îl deranja. 
Era o târfă plătită, de ce i-ar păsa de ea? 

An de an, serbările de ziua regelui se repetau neschimbate. 
lar a doua zi dimineața, Armand se urca în avionul care îl ducea 
înapoi în lumea civilizată, la viața pe care prefera s-o trăiască. 

La revedere, Akramshar! 

La revedere, Soraya! 

La revedere, familie pe care nu și-o dorise niciodată. 


capitolul 14 


Întorcându-se de la serviciu cu mașina pe Pico Boulevard, 
Denver se gândi s-o sune pe Carolyn. Era curioasă să afle cum se 
desfășurase întâlnirea lui Carolyn cu o femeie. I se părea o 
chestie așa de aiurea - să-ți schimbi preferințele sexuale fără 
niciun motiv anume. 

— A venit Bobby în oraș? întrebă Carolyn. 

— Nu. E la New York, răspunse Denver, oprindu-se la stop. 
De ce? 

— Pentru că mă gândeam că poate iei o salată de pui 
chinezească de la Chin Chin și treci pe la mine. 

— Pare o idee bună, zise Denver, încântată să facă întocmai. 

Nu avea chef să mai petreacă o noapte singură acasă și, cu 
toate că nu îi plăceau la nebunie copiii, trebuia să admită că 
Andy era un bebeluș drăgălaș și adorabil. 

O apelase Sam și lăsase un mesaj. Ea nu-l mai sunase, nu voia 
să-i dea speranțe. La urma urmei, îi spusese că are pe cineva - 
sau cam așa ceva. Poate că nu o luase în serios, deși ar fi trebuit 
s-o facă. 

După ce se opri la Chin Chin, o luă drept spre casa lui 
Carolyn. 

Aceasta stătea în grădina din spate, legănându-l pe Andy pe 
genunchi. Cei doi formau o imagine perfectă, parcă luată din 
revista Mama modernă. 

Denver se întreba dacă prietena ei avea de gând să meargă în 
curând la serviciu. Tatăl lui Andy, trădătorul de senator 
Stoneman, cu siguranță că nu-i trimitea nicio alocaţie pentru 
copil. Cine știe, poate că nici nu știa că are un copil. Şi, de când 
se despărțiseră, probabil că părinţii lui Carolyn nu erau dispuși 
s-o ajute cu bani la infinit. Pe deasupra, Denver socotea că i-ar 
face bine lui Carolyn să-și găsească o slujbă și să uite de trauma 
suferită la Washington. 

— Hei! zise ea voioasă. Am lăsat mâncarea în bucătărie. Nu 
încui niciodată ușa de la intrare? Am deschis-o și am intrat. 


— N-au nimic de furat în afară de mine și Andy, afirmă 
Carolyn, complet nepăsătoare. Și sunt sigură că nimeni n-are 
nevoie de noi. 

— Dar televizorul, computerul, camera de filmat? preciza 
Denver. Sunt lucruri de valoare. 

— Nu cred că-i tentează pe hoți. 

— Toată lumea trebuie să ia măsuri de precauţie, o dojeni 
Denver. Tot timpul se săvârșesc infracțiuni. 

— Vorbești ca un adevărat procuror. 

— Şi așa, zise Denver, aruncându-se pe un scaun de grădină. 
Mor de curiozitate să-mi spui cum a fost să-ți schimbi 
orientarea sexuală? 

— Interesant, zise Carolyn pe când se auzi soneria de la 
intrare. Se ridică și îi dădu copilul lui Denver. Unii sună înainte 
să intre, comentă ea. 

— Unii oameni nu te cunosc de când aveai 12 ani, răspunse 
Denver caustic. Aștepţi pe cineva? 

— Vei vedea, zise Carolyn, dispărând în casă. 

— N-am adus salată decât pentru două persoane, strigă 
Denver în urma ei. Şi mor de foame, nu sunt dispusă să împart 
cu nimeni. 

Andy râgâi cu zgomot și un firicel de salivă i se scurse din 
gură. Neîndemânatică, Denver încercă să i-l șteargă cu dosul 
palmei. Nu era obișnuită cu bebelușii, instinctul matern nu i se 
trezise încă. 

Atunci apăru o femeie superbă, cu păr blond natural, moale 
și buclat, ochi blânzi și o siluetă generoasă. Carolyn era chiar în 
spatele ei. 

— Denver, ţi-o prezint pe Vanessa. 

Denver era mirată și șocată. Într-un fel sau altul, și-o 
închipuise pe Vanessa masivă și masculină, cu părul scurt, 
nemachiată și îmbrăcată cu o geacă de piele bărbătească. 

— Bună, zise Denver, stânjenită de faptul că avea o imagine 
atât de plină de clișee despre cum trebuia să arate o lesbiană. 

— Bună, spuse Vanessa, strângându-i mâna cu fermitate și 
zâmbindu-i prietenos. Carolyn vorbește mult despre tine. Sunt 
așa încântată că te-am întâlnit în cele din urmă. 


„În cele din urmă?” O singură întâlnire și Vanessa se purta 
acum de parcă ar avea o relaţie de lungă durată. „Ce naiba?” 

— Vanessa lucrează la o companie de producţie TV, zise 
Carolyn, zâmbindu-i fericită noii sale prietene. Documentare și 
altele. 

— Adevărat? exclamă Denver, simțind deodată că locul ei nu 
era aici. 

— Da, afirmă Vanessa, aplecându-se să-l ia pe Andy din 
braţele lui Denver. Sper s-o conving pe Carolyn să vină la noi. Cu 
experienţa ei de la Washington, ar fi o achiziție valoroasă. Vrei 
să vorbeşti și tu cu ea? 

— O să încerc, zise Denver, schițând un zâmbet. 

Carolyn chicoti. Carolyn nu chicotea de obicei. 

— Mă gândesc încă, zise ea cu sfială. Nimeni nu trebuie să 
mă convingă de nimic. 

— Atunci, gândește-te mai repede, te rog, o dojeni Vanessa, 
iar cele două schimbară o privire cu un caracter intim. 

„O, Doamne!” se gândi Denver. „Se poartă de parcă ar fi deja 
un cuplu. Cine-ar fi crezut?” 


Apartamentul lui Lucky din The Keys era casa ei de vis. Nu că 
nu i-ar fi plăcut vila din Malibu, unde putea să-și petreacă 
timpul cu copiii, dar locul acesta deosebit era paradisul ei din 
Vegas, în care, de câte ori venea, se simţea cu inima împăcată. 
Avea uneori nevoia să fie singură, să stea în apartamentul ei de 
lux cu vedere la bulevardul principal - să se uite pe fereastră la 
luminile strălucitoare ale orașului, ceea ce îi dădea o imensă 
satisfacție. Toate acestea îi reînviau amintirile legate de Vegas. 

Uneori, aducerile-aminte o copleșeau, plăcute sau neplăcute. 

Ridicând receptorul de la telefonul fix, îl sună la parter pe 
Danny, secretarul ei personal, care era ochii și urechile ei în 
Vegas, atunci când lipsea. Lucra pentru ea de doar un an, dar 
părea să fie cel mai bun secretar pe care îl avusese vreodată. Era 
tânăr, avea în jur de 20 de ani. Gay fiind, avea o relaţie stabilă cu 
Buff, colegul lui din liceu. Și știa totul. Așa că avea încredere în 
el. 

— N-a venit Gino? întrebă ea. 


— E aici, răspunse Danny. Năbădăios ca întotdeauna. Nici 
nu-mi vine să cred ce în vârstă e! 

Lucky zâmbi, gândindu-se la tatăl ei, care nici la peste go de 
ani nu încetinea ritmul. 

— Da, e grozav, nu? zise ea. 

Gino își avea propriul său apartament în The Keys, și nimic 
nu-i plăcea mai mult decât să stea într-un șezlong la piscina de 
lângă cabana lui particulară și să se uite la fetele frumoase care 
treceau. Nu degeaba primise porecla de Gino Berbecul. De-a 
lungul anilor, cu siguranță că nu-și dezminţise reputaţia. 
Căsătorit cu Paige, a cincea lui nevastă, o femeie cu zeci de ani 
mai tânără ca el, Gino părea să aibă mai multă energie decât 
toți. 

— E totul pregătit pentru ședința consiliului de conducere de 
vineri? întrebă Lucky. 

— Desigur, răspunse Danny. Totul e-n ordine. 

— L-am convins și pe Alex Woods să vină. Ai grijă să i se 
asigure cazare corespunzătoare. Şi să fie mașini la aeroport 
pentru toată lumea. 

— Am înţeles, Lucky. 

— Atunci e-n regulă, zise ea, dându-și pe spate coama de păr 
negru ca tăciunele. Mă duc la Gino. Vorbim mai târziu. 


Petrecerea din Malibu începu cu puţină lume. Câţiva invitați 
stăteau la piscină bând bere și Coca-Cola direct din cutii, 
râzând, pălăvrăgind și simțindu-se la largul lor. 

Max se uită prin jur și regretă că nu-l invitase pe Ace. Poate că 
asta ar fi fost noaptea în care și-ar fi consumat relaţia, trecând la 
alt nivel. Dacă tot împlinea 18 ani, nu era oare timpul să ducă 
lucrurile până la capăt? 

Aruncă o privire fugară la ceas, văzând că era doar un pic 
trecut de opt, și, dacă îl chema acum, probabil că ar fi reușit să 
vină în vreo două ore. Dar o să fie supărat că nu-l anunţase 
dinainte, așa că era mai bine s-o lase baltă. 

Cookie se tot învârtea pe lângă DJ-ul adus de Harry. Tipul era 
latino și arăta trăsnet, ca o reclamă la hainele lui Calvin Klein. 
Dacă Frankie nu-și făcea apariţia, Cookie poate l-ar fi ales pe 


băiatul ăsta. Ştia meserie - punea orice, de la Usher și Drake la 
Miley, la muzică soul din anii '8o și piese clasice ale formaţiei 
Beatles. 

„O să fie o seară perfectă”, se gândi Max. „Un mod matur de a- 
și sărbători împlinirea a 18 ani. După aceea, plec la New York, 
departe de pisălogeala părinţilor. Am să fiu exact ca Bobby, o să- 
mi croiesc propriul drum în viaţă.” 

Făcând ce? 

„Nu m-am hotărât încă” 

O zbughi înăuntru ca să vadă dacă încuiase toate camerele 
importante. Bineînţeles că nu voia să intre nimeni în casă; Lucky 
avea să se supere. 

Harry o urmă, cu părul lui țepos dat cu mai mult gel ca de 
obicei. 

— Trebuie să-i spui lui Cookie să-și ia labele de pe Paco, zise 
el, cu o undă de neliniște în voce. 

— Cine-i Paco? 

Faţa lui palidă se înroși. 

— DJ-ul. 

— De ce vrei să facă asta? 

— Pentru că am o presimțire că va fi mai mult pe gustul meu 
decât pe-al ei, zise Harry. 

— Ce rahat! exclamă Max, pricepând despre ce era vorba. 

— Aşa că fă ceva cu ea, o rugă Harry. 

— O să-ncerc, promise Max. Dar o știi pe Cookie... 

Da, toți o cunoșteau pe Cookie. Dacă se dădea vreo petrecere, 
ea nu lipsea. Dacă era vreun tip ca lumea, ea se ținea după el. 
Cookie își pierduse virginitatea la 14 ani, cu unul dintre prietenii 
celebrului ei tată, și nu se uitase niciodată în urmă. 

O cam irita pe Max că era atât de neștiutoare în privința 
sexului, dar totuși nu voia să fie dezvirginată de oricine. Prima 
dată trebuia să fie ceva deosebit, așa că o să aibă grijă de asta. 


Întors în New York, Bobby trecu pe la apartamentul său, își 
verifică e-mailul, făcu un duș, își puse haine curate și se 
îndreptă spre Mood. Era trecut de zece când ajunse acolo, și 
barul era plin. În nopţile de miercuri, erau de obicei evenimente 


deosebite, la care era invitat un DJ, și toată lumea se bucura de 
schimbare. Directorul lui, Paolo, un italian agreabil, îl asigură că 
lucrurile mergeau bine. 

Bobby își făcu turul de rigoare, oprindu-se pe la mese, 
cinstindu-i pe clienţi, făcând complimente femeilor. Nu îi plăcea 
prea tare să joace rolul de gazdă perfectă, dar o făcea, deoarece 
știa că era bine pentru afaceri. 

Martin Constantine - adevăratul mogul în imobiliare - 
insistase să vină la masa lui și a soţiei sale Nona ca să bea un 
pahar de șampanie. La un moment dat, Bobby se gândi să-l 
întrebe pe Martin dacă nu era interesat să investească în noi 
cluburi, dar apoi se hotărî să renunţe, pentru că Martin nu s-ar 
fi limitat să dea banii, ci s-ar fi implicat în afacere. 

Nona nu flirta ca de obicei. Bobby se simţi ușurat. Nu știuse 
niciodată cum să se poarte cu nevestele ahtiate după sex ale 
oamenilor bogaţi, și se mira cât de multe se dădeau la el. 
Nevestele excitate prezentau un risc în afaceri, pe care încerca 
să-l evite. 

După ce bău repede ceva cu Martin și Nona, merse mai 
departe ca să stea la masă cu Charlie Dollar și Cooper Turner - 
doi monștri sacri în vârstă, care încă atrăgeau o droaie de fete 
frumoase. Actorii celebri aveau ceva aparte, care împiedica 
lumea să-i considere bătrâni perverși. Era sindromul Jack 
Nicholson/Al Pacino. 

După un timp, se apropie Paulo și îi spuse discret la ureche că 
Zeena, scandalosul superstar, îi cerea să vină la masa ei. 

Ah, Zeena! Se văzuseră întâmplător de câteva ori, ultima dată 
în Vegas, unde apăruse pe neașteptate în cabina lui de duș și îi 
făcuse sex oral, iar altă dată, aproape că o spusese pe scenă în 
mijlocul concertului ei, toate acestea întâmplându-se în timp ce 
era la prima întâlnire cu Denver. Nu îi fusese ușor să-i explice lui 
Denver acel mic incident, așa că relaţia lor debutase anevoios. 
Dar, din fericire, totul se rezolvase, și ultimul lucru de care avea 
nevoie acum era ca Zeena să încurce din nou lucrurile. 

Îi spuse lui Paolo să se asigure că nu se făceau poze în club — 
trebuia să se uite după telefoane mobile - apoi se îndreptă în 
silă spre masa Zeenei, care era, ca de obicei, înconjurată de 


pierde-vară și de ultimul ei iubit, un celebru actor englez, care 
slăbise ca un ţâr pentru a juca rolul unui vampir însetat de 
sânge dintr-un serial TV. 

Zeena era, ca de obicei, exagerat de entuziastă - pe jumătate 
braziliancă, pe jumătate amerindiană, cu acea fascinantă 
frumuseţe exotică. 

— Bobbiii, toarse ea cu vocea joasă și răgușită. Zeena nu te-a 
văzut de prea mult timp. Pe unde a umblat Boobiii al meu? 

El se uită în ochii ei ca de pisică și își dădu seama că n-o mai 
dorea de mult. 

— Pe-aici, zise el nepăsător, strângându-i mâna prietenului ei 
alb ca varul la față. 

— Poate că Zeena ar trebui să-ți facă o vizită, sugeră ea. Ţi-ar 
plăcea? 

Iubitul ei cu mutră de vampir interveni: 

— Nu, nu i-ar plăcea, și nici mie, zise el pe un ton categoric. 

În sfârșit! Zeena se încurcase în cele din urmă cu cineva 
căruia nu-i era frică s-o înfrunte. 

Bobby râse, încercând să calmeze spiritele. 

— Zeena face mereu glume, rosti el pe un ton egal, bătându-l 
pe umăr pe prietenul ei. Vă mai trimit șampanie la masă. Din 
partea casei. Distraţi-vă! 

Și, înainte să apuce ea să-l mai ispitească, deja se îndrepta 
spre alt separeu, unde se ascundeau Adrian Brody și prietenul 
lui, Dieter Abt, cu un grup de modele frumoase, atât bărbaţi, cât 
și femei. 

Scăpase ușor. Mai uşor nu se putea. 


— Ştii, zise Lucky cu afecţiune în glas, dacă nu ţi-aș cunoaște 
vârsta, aș putea să jur că n-ai nicio zi peste 70 de ani. Eşti 
uimitor! 

Gino râse în hohote. Surprinzător, avea încă toți dinţii în 
gură, părul îi încărunţise, dar nu pierduse niciun fir din el. 
Vârsta nu-l îngenunchease. 

— Am 9o de ani, puștoaico! zise el. Am trăit mai mult decât 
toți. Și nu regret o clipă viața pe care am avut-o. Poate cu 
excepția perioadelor în care n-am vorbit cu tine. 


— Dar n-au durat mult, nu? spuse ea, amintindu-și de 
certurile lor monstruoase de-a lungul vremii. 

— Nu. Ştiam că așa o să fie, răspunse Gino, zâmbind. Tu ești 
înțelegătoare. 

— Sigur că sunt, replică Lucky cu sarcasm în voce. 

Stăteau împreună la o masă din restaurantul preferat al lui 
Lucky de la The Keys, un local italian, mic și intim, vârât într-un 
colț al clădirii și numit, desigur, Gino. Restaurantul servea toate 
felurile de mâncare care îi plăceau lui Gino. Chifteluţe cu 
usturoi și mult sos de roșii. Paste penne. Cotlete gustoase de 
vițel cu cartofi copţi ca în Toscana și nenumărate legume. Plus o 
varietate de pizza, numite după membrii familiei Santangelo. 

Paige hotărâse să nu vină cu ei, pretinsese că e obosită, dar 
Lucky știa că Paige era destul de isteață ca să-și dea seama că lor 
le plăcea să fie doar ei doi. 

— Ce mai face micuța Max? se interesă Gino. Tot mai vrea să 
plece? 

— O, da, zise Lucky cu mâhnire în glas. Pe ea n-o poți opri. 

— E ca tine, nu? remarcă Gino, dând din cap și gândindu-se 
la propria lui fiică. 

— Sper că nu. Eu eram mai nebună. 

— Și încă ești, puştoaico, încă ești. 

— Mulţumesc, Gino, dar eu nu cred. 

— Ei bine, eu da. Ai moștenit curajul nesăbuit al familiei 
Santangelo, de-asta câștigi mereu. Și trebuie s-o înveţi și pe Max 
cum să procedeze. 

— E destul de isteață, Gino. 

— Nu așa deșteaptă ca tine la vârsta ei... 

— Are tot timpul să înveţe, îl întrerupse Lucky. 

— Timpul zboară, puștoaico, nu trebuie să te mire. 

— Pentru tine s-a oprit în loc. 

— Ştii, Lucky, își coborî el vocea răgușită, dacă vrei să știi ce- 
mi umblă prin minte, am să-ți spun - mă tot gândesc că am 30 
de ani. Un zâmbet îi lumină faţa. Ce zici de asta? 

— Ai dreptate, replică Lucky. lar eu am 16 ani și mă mărit cu 
un cretin. Fiu de senator, pentru că tata crede că mă va struni. 
Mare noroc cu asta. 


— Uite ce face, oftă Gino. Mereu dezgroapă morții. 

— Doar te tachinam, Gino, zise ea voioasă. Nimic nu-mi 
place mai mult decât să te pun în încurcătură. 

Și mai zâmbi o dată, dându-și seama că nimic nu era mai 
plăcut decât să-și petreacă timpul cu tatăl ei, pentru că nimeni 
nu știa cât mai avea de trăit. 


Willow Price și șleahta ei de puștoaice - toate cu părul vopsit 
în diferite nuanţe de blond și pline de viaţă - hotărâseră să dea o 
raită prin cluburi. Și, deoarece Billy nu avea ceva mai bun de 
făcut după ce le oferise tuturor o cină la un restaurant scump, s- 
a gândit să meargă și el cu ele. La urma urmei, imaginea lui era 
oricum șifonată și asta îi plăcea într-o anumită măsură. Plecarea 
de la restaurant cu preferata tabloidelor, Willow Price, și 
blondul ei anturaj îi garanta o bună expunere media și, întrucât 
Venus fusese văzută ieșind cu tânărul ei partener de film și cu 
regizorul bătrân și cărunt al filmului pe care îl făcea acum, era 
cât se poate de potrivit să facă și el la fel. 

De asemenea, avocatul lui Venus îl anunţase pe al său că ea 
voia să păstreze pentru sine apartamentul din The Keys, și, cum 
și el plătise jumătate, asta îl supărase foarte tare. La naiba cu 
Venus. La naiba cu marea vedetă care credea că poate avea orice 
îşi dorea. 

„Mai gândește-te, iubito.” Poate că era mai tânăr cu 13 ani 
decât viitoarea lui fostă nevastă, dar nu era ușor de dus de nas. 

Willow se agăţă de braţul lui ca să-i vadă paparazzi. Fotografii 
se năpustiră asupra lor ca o haită de câini turbațţi, strigându-le 
numele, în timp ce alte necunoscute blonde se învârteau pe 
lângă ei chicotind și expunându-și sânii și picioarele lungi care 
le ieșeau din fustele minuscule, încântate să participe la acest 
linșaj mediatic. 

— Eşti un băiat foarte, foarte manierat, îi șopti Willow la 
ureche, țuguindu-și buzele către camerele de luat vederi. Am să 
te las mai încolo să vezi cum ling o păsărică. 

Billy se gândi la scena pe care o avea ea în minte. Privitul nu 
era de el. Dacă nu participa activ, nu-l interesa. 

— E-n regulă, mormăi el. Ce-ar fi să ne suim în mașină și să 


oprim la River? 
— O, da, toarse Willow. Mi-ar plăcea. 
O ultimă poză și plecară. 


capitolul 15 


După trei ore de petrecere dezlânată, se dezlănțui iadul. Max 
nu-și putea închipui cum de se întâmplase. Pe lângă cei 70-80 
pe care îi invitaseră, începură să vină mulți alții, într-un ritm 
îngrijorător - mașini pline de puști pe care nu-i cunoștea și nici 
nu voia să-i cunoască, dar nu putea face nimic în această 
privinţă. Și nu veneau numai puști, ci și o mulțime de bătrâni 
perverși - probabil agenţi sau producători - în strălucitoarele lor 
mașini Porsche și Bentley - ca să nu mai vorbim de cetele de 
fete venite la agăţat, în ţinute minuscule, fără spate și uneori 
aproape fără partea din faţă. 

Mai mulți aduseseră băutură cu ei. Un băiat în costum de 
Batman târa după el un butoi. Două fete veniseră cu un aparat 
de făcut mărgărita. Unii fumau iarbă, alții prizau cocaină. O 
grămadă de bărbaţi și femei se zbenguiau în piscină, iar alții 
stăteau pe terasă. Era o nebunie. Și nici Cookie, nici Harry nu 
erau de vreun ajutor. Harry era parcă lipit de Paco, D.].-ul, și nu 
voia să se desprindă de el, iar Cookie priza, bea și se distra de 
minune. Amândoi erau drogaţi. Amândoi nu simțeau nicio 
durere. 

Max bea rareori și nu lua droguri. Se părea că era singura. 

Oamenii începeau să-și facă drum spre casă. Intraseră deja în 
living, iar un grup de fete bete încerau să spargă broasca de la 
ușa dormitorului lui Lucky și Lennie. 

Speriată la culme, Max se gândi să dea un telefon anonim la 
poliție și să se plângă de zgomot, dar nu o ajuta cu nimic, căci i 
s-ar fi făcut dosar pentru deranjarea liniștii publice, iar Lucky și 
Lennie ar fi aflat. Nu era o mișcare inteligentă. 

Dar ce-ar fi putut face pentru a opri invazia? 

Lucky ar fi scandalizată dacă ar afla vreodată ce se petrecea la 
ea în casă. Max știa că va fi pedepsită săptămâni întregi, poate 
chiar luni. S-ar termina cu noua ei viaţă și o știa prea bine. 

„Dar nu te pripi”, se gândi ea. „în câteva zile, împlinesc 18 ani 
și nu mai pot să mă pedepsească.” 


„Sau oare pot?” 

Ce puteau să facă era să nu-i mai dea bani de buzunar, să nu-i 
plătească biletul de avion până la New York și chiria pe șase 
luni, darul pe care i-l promisese Lucky de ziua ei. 

După ce se adună, se confruntă cu fetele care încercau să 
intre cu forța în dormitorul lui Lucky. l-au zis să se ducă 
dracului. 

Țipă și ea la ele că era casa ei, iar ele să facă bine s-o șteargă, 
sau chema poliția și le acuza de încălcarea proprietăţii. 

Ele se răzbunară făcând niște gesturi obscene și insultând-o, 
apoi se îndepărtară clătinându-se. 

Lui Max îi părea rău că nu-l invitase pe Ace - el ar fi știut ce 
să facă. Ea nu. În ceea ce o privea, petrecerea se transformase 
într-un coșmar de nestăvilit, iar ea era total neajutorată în 
această privinţă. 

Lucky ar fi știut ce să facă. 

A naibii chestie. De ce nu putea fi ca mama ei în asemenea 
situații? 


Soneria de la ușă îl trezi brusc pe Bobby. Bâjbâind după ceas, 
văzu că era patru dimineaţa. 

Firar a dracului de treabă! Cine putea fi la ușa lui la patru 
dimineaţa? Şi ce făcea nenorocitul ăla de portar de lăsa pe 
cineva să urce neanunţat? 

Bombănind în sinea lui, se dădu jos din pat și duse spre ușă 
doar în chiloţii Calvin Klein. 

Apoi se opri. Rămase nemișcat. Exista doar o ființă care ar fi 
avut curajul să vină la ora asta. Zeena. Sigur! 

Soneria continuă să ţârâie, iar el stătea fără să scoată un 
cuvânt în holul de la intrare și încerca să se gândească la 
următoarea mișcare. 

Apoi îi trecu prin minte că nu exista decât o atitudine de 
adoptat, iar aceasta era să nu facă absolut nimic și să spere că 
marea vedetă pornită la vânătoare va renunța la pradă, 
dispărând în noapte. Nu era prima dată că se înfiinţa la ușa lui la 
o oră imposibilă. Era o femeie al naibii de insistentă care, când 
voia ceva, se aștepta să și obțină. lar în noaptea asta, era evident 


că îl dorea pe el. 

Existase ceva între ei. Pe vremuri, nutrea o dorință vagă față 
de ea. Apăruse în apartamentul lui din New York și se 
dezlănțuiseră amândoi ca niște sălbatici. O dată era de ajuns. 
Gata cu dorința. Dar, din nefericire, ea continuase să se țină 
după el, totul culminând cu scena jenantă din cabina de duș, 
care avusese loc în noaptea primei lui întâlniri cu Denver. Asta 
era o amintire, nu glumă. Pătrunsese în camera lui de hotel din 
Vegas, se dezbrăcase în pielea goală și intrase în duș, de parcă 
era la ea acasă. 

Nu mai auzise de ea de atunci, iar în noaptea asta, fusese 
mulțumit să o vadă cu ultima ei cucerire. 

Se părea, totuși, că englezul ăla nu era de ajuns ca s-o 
satisfacă pe Zeena, pentru că acum se afla la ușa lui. 

Şi ce trebuia să facă el în privinţa asta? 

Absolut nimic. 


— Cine vrea să meargă la o petrecere în Malibu? îi întrebă 
Frankie pe Billy, Willow și însoţitoarele ei. 

— A cui petrecere? se interesă Billy. 

— Ce importanță are? replică Willow, gata mereu de 
distracție. După ce ajungem acolo, va fi petrecerea noastră, fără 
nicio îndoială. 

Mai pierdură cu toţii ceva vreme pe la club, iar Frankie le 
oferi iarbă de cea mai bună calitate și avu grijă să li se pună la 
socoteală toate băuturile. Zăpăcitele de prietene ale lui Willow 
dansau pe mese pe muzica lui Kate Perry, în timp ce Willow se 
uita la ele bătând tactul, cu un zâmbet ciudat pe buzele ei date 
cu gloss, căci se gândea la scena care va avea loc mai târziu. 

Billy stătea comod, dând pe gât o votcă sau două. Părea 
plictisit. Chiar era plictisit. Partida de sex cu fata pe care o 
agățase pe Melrose nu-l satisfăcuse decât pe moment. Dar 
uneori își dorea mai mult decât o felație rapidă la piscină. În 
ultimul timp, se gândea că ar fi o schimbare bine-venită să 
găsească o fată cu care să poarte o conversaţie adevărată. 

Willow nu era, cu siguranţă, acel gen de persoană, și nici 
grupul ei de puștoaice. Dar de asta părea să aibă parte 


deocamdată. 

În acest timp, Frankie trăgea la măsea. Era un avantaj să aibă 
celebrităţi la el în club, mai ales că îi plăcea la nebunie să-și 
petreacă timpul cu ele. Celebrităţile dădeau sens vieții lui. 

Cookie îi telefonase de mai multe ori ca să-l întrebe când 
ajungea la petrecerea din Malibu. Ultima dată când îl sunase, o 
asigurase că e pe drum și, întrucât Cookie era pașaportul lui 
pentru o viață mai bună, nu avea de gând s-o dezamăgească. 
Dacă venea însoţit de Willow și Billy - două dintre cele mai în 
vogă staruri — avea s-o impresioneze peste măsură. 

După un timp, îi adună pe Billy, Willow și pe fete. 

— Ne așteaptă jos două limuzine, e timpul s-o luăm din loc, 
îi anunță el. Răcoritoarele în limuzină, adăugă el, făcând cu 
ochiul, în timp ce se întreba dacă avea cât de cât șanse cu 
Willow - deși se zvonea că ar fi lesbiană get-beget. 

Dar el era Frankie Romano, cine știe ce se putea întâmpla? 


Ca să-i mai treacă supărarea, Max înșfacă o sticlă cu bere și se 
refugie pe plajă. Altceva nu știa ce să facă. Poate dacă stătea 
departe de toată zăpăceala, aveau să plece, pe rând, toți acasă. 

Ar fi vrut ea. 

Cine avusese ideea tâmpită să dea o petrecere? „Eu! Eu! Eu!” 

Cât despre Cookie și Harry, cei doi nu îi erau de niciun ajutor. 
Crezuse că îi erau măcar loiali, dar voiau să petreacă din plin, 
negândindu-se decât la ei. Deși pe Harry nu-l învinuia așa mult: 
găsise în sfârșit un gay de care să se agaţe și nu voia să-și 
irosească șansa. 

„De ce nu pot să mă distrez și eu?” se gândi ea. „Să mă 
droghez și să mă îmbăt ca toţi ceilaţi?” 

„Pentru că n-am pe nimeni cu care să mă simt bine. Și, în 
afară de asta, sunt o Santangelo, trebuie să rămân cu mintea 
limpede.” 

Se aruncă pe nisip, închise ochii și se liniști la auzul 
freamătului valurilor care se spărgeau de țărm. 


După ce petrecu vreo două ore jenante cu Vanessa și Carolyn, 
Denver se duse acasă, frământată de sentimente contradictorii. 


Ce era în mintea lui Carolyn? Cum putea să decidă pur și simplu 
că era lesbiană și cu asta basta? 

Erau cele mai bune prietene de la 12 ani. Își împărtășeau totul 
- gândurile, visurile și problemele cu bărbaţii din viaţa lor. 
Acum, Carolyn pornise pe alt drum, iar Denver nu se putea 
abține să nu simtă că era într-un fel lăsată în urmă. Nu că n-ar fi 
plăcut-o pe Vanessa - femeia era caldă și prietenoasă, de fapt, 
chiar fermecătoare. Atunci ce era? 

„Oare sunt geloasă?” se gândi ea. „Simt că mă va părăsi 
Carolyn?” 

Sau poate că avea senzația că prietenia lor se ducea de râpă, 
pentru că acum Carolyn făcea un cuplu cu Vanessa, în care 
probabil că nu mai rămânea loc pentru ea. Trist, dar adevărat. 

Ar fi vrut ca Bobby să fie acasă și s-o aștepte. 

Dar nu, Bobby era la New York, așa că trebuia să se descurce 
și fără el. Și asta era una dintre problemele unei relaţii la 
distanță: despărţirile erau greu de suportat. 


Odată ajunși la petrecere, Billy hotărî că nu are dispoziția 
necesară pentru a se amesteca cu o șleahtă de drogaţi pe care 
nu-i cunoștea și care îl tot băteau la cap doar fiindcă făcuse un 
film de mare succes. Dacă n-ar fi fost un star, n-ar fi dat nici doi 
bani pe el. Ar fi fost doar un tip arătos care voia să se distreze. 
Ştia bine asta, din cauza experiențelor prin care trecuse când 
venise la Hollywood fără niciun ban în buzunar și niciun viitor 
previzibil. Dăduse nenumărate probe fără niciun rezultat, 
dormise pe jos pe la prieteni, fusese chelner ca să se întrețină 
până dădea lovitura pentru care se ruga în fiecare zi - nu că ar 
fost credincios, dar o rugăciune sau două, bine ţintite, nu 
puteau face niciun rău. Marea lovitură fusese filmul lui Alex 
Woods, Seduction, în care îi dăduse replica celebrei Venus, un 
star de renume internaţional. 

Așa începuse... Cariera lui zbuciumată. Drumul spre 
celebritate, căsătoria cu Venus și necazurile care veniseră odată 
cu ea. 

Petrecerea și oamenii de acolo îl călcau pe nervi, așa că, după 
un sfert de oră de conversații aiurea, o luă spre treptele care 


duceau la plajă, lăsându-i pe petrecăreţi în urmă. 

Pe când se plimba pe fâșia de nisip, îi atrase atenţia o fată 
care se făcuse covrig la adăpostul unei stânci. Se îndreptă spre 
ea. 

— Hei, zise el, dându-i un ghiont ușor cu vârful piciorului și 
sperând că nu era bolnavă sau moartă, ori că i se întâmplase 
ceva peste măsură de tragic. Eşti în regulă? 

Max tresări și se ridică. Uau! Băuse o bere, închisese ochii și o 
prinsese somnul. Asta da, evadare! 

— Sunt... ăăă,.. bine, mulțumesc, zise ea de îndată, oarecum 
jenată. 

El îi întinse mâna. 

Ea i-o strânse și el o ajută să se ridice. 

— Ce faci aici, singură? o întrebă. 

— Probabil că ce faci și tu, zise ea, dându-și părul de pe faţă. 
Încerc să scap de cretinii ăia. 

Billy râse și se mai uită o dată la tânăra sexy cu bucle negre ca 
tăciunele și cu faţa de o frumuseţe ieșită din comun. Purta niște 
blugi rock'n'roll rupţi, o bluză albă înnodată sub sâni și avea 
multe lanțuri de argint și cruci care îi atârnau la gâtul subțire. 
Îşi miji ochii. 

— Te cunosc, zise el, gândindu-se că o știa de undeva. 

— Şi eu te cunosc, răspunse ea, uitându-se lung la starul viril 
cu plete, ochi albaștri pătrunzători și torsul musculos care se 
vedea sub tricoul negru mulat pe corp și cu pantalonii negri. 
Sigur că-l cunoștea. Toată lumea îl știa. 

— Mi-ai văzut filmul, nu? zise Billy, gândindu-se că 
celebritatea lui era un subiect numai bun să deschidă discuţia. 

lar fata asta era grozav de sexy - părea mai matură. Lăsase cu 
Willow trupa de puștoaice care săreau goale în piscină și îl durea 
în cot de ele. 

— De fapt, nu, minți Max, gândindu-se că arată mult mai 
bine în carne și oase decât pe ecran, căci îi văzuse ultimul film. 
De două ori. Dar n-avea să-i spună. 

— Atunci, de unde ne cunoaștem? întrebă Billy, conștient că 
fumase prea multă iarbă și dăduse pe gât prea multe cocteiluri 
cu votcă, de aceea se și dusese pe plajă, să se mai răcorească. 


— Păi... ai fost căsătorit cu cea mai bună prietenă a mamei, i- 
o trânti Max. 

— Cine-i cea mai bună prietenă a mamei tale? 

— Venus. 

Billy arăta șocat. 

— Atunci ești... 

— Da, sunt Max. Fiica lui Lucky. 

— Îţi baţi joc de mine! exclamă el. 

— De ce-aș face-o? întrebă ea cu o voce inocentă. 

— Măiculiţă! zise el, gândurile zburându-i în toate părțile. Mi 
s-a părut mie cunoscută casa. Cred că am fost aici de câteva ori. 
Făcu o scurtă pauză, apoi reluă: Unde sunt Lucky și Lennie? 

— Lucky e-n Vegas. Lennie la filmări, zise Max, un pic 
emoționată, pentru că în faţa ei stătea Billy Melina, unul dintre 
actorii ei preferaţi, pe lângă Johnny Depp și Rob Pattinson. Se 
îndrăgostise în taină de el cu luni de zile în urmă, de când îi 
văzuse ultimul film. 

— Să nu-mi zici că tu dai petrecerea asta, zise Billy, făcând 
semn spre casa din depărtare, de unde se vedeau lumini și se 
auzea muzica urlând. 

Cineva se gândise să aducă artificii, așa că, la fiecare câteva 
minute, cerul parcă lua foc, iar zgomotul era asurzitor. 

— Din păcate, da, recunoscu ea. E un balamuc total, nu? 

— Fă-mă să pricep, zise Billy. E petrecerea ta și tu ai venit pe 
plajă. De ce? 

— Tocmai ţi-am spus - e un balamuc total, repetă ea, dând 
din umeri a neputinţă. Am vrut să scap de-acolo. Am vreo vină? 

— Hmm... făcu el, aruncându-i o privire lungă și 
întrebătoare. Părinţii tăi știu cum te distrezi? 

— Tu ce crezi? răspunse ea, uitându-se în ochii lui de un 
albastru fermecător. 

— Bănuiesc că nu. 

— Şi ai cumva de gând să le zici? 

— Hei, zise el, ridicând din umeri nepăsător. Abia ne vorbim, 
pentru că Venus mă bârfește tot timpul. 

— A, da, zise Max pe un ton caustic. Mătușica Venus. 

— La naiba! oftă Billy ironic. Nu mai zice asta că mă faci să 


mă simt bătrân. 

— Dar ești bătrân, zise ea cu îndrăzneală. 

— Treizeci, puicuţă. Dar tu? 

— Optsprezece, răspunse ea, dar nu era o minciună așa de 
mare, pentru că în trei zile avea să-i împlinească. 

Schimbară o privire lungă, una care o făcu să se înfioare. 

„Ce Dumnezeu se întâmpla? 

Da, asta era. Cu siguranță.” 

— Hei, zise el, luându-și ochii de la ea. Vrei să facem o 
plimbare? 

Max încuviință din cap. El era Billy Melina, nu era chip să-i 
spună nu. 

Plecară să se plimbe pe plajă, aproape de țărm, iar după un 
timp, Billy începu să vorbească. Cu cât vorbea, cu atât se simțea 
mai atrasă de el. Începu să-i spună de filmul în care juca acum și 
o mulțime de povești interesante și amuzante despre actori și 
echipa de filmare. Peste puţin timp, îi zise și ea despre planurile 
ei de a se muta la New York și de a începe o viață nouă, departe 
de părinți. Era plăcut că el o asculta cu interes și îi spuse că 
făcea o mișcare inteligentă și trebuia neapărat s-o ducă la bun 
sfârșit. 

Da, era mai sexy în realitate decât în film. Îl mai văzuse și 
înainte, de câteva ori, cu Venus, dar de departe, și își amintea 
vag că el râsese și glumise cu Lucky și cu Lennie la inaugurarea 
lui The Keys. N-o băgase niciodată în seamă, dar acum era altfel; 
de data asta, parcă se crease un câmp electric între ei. 

Se întreba dacă simţea și el la fel. 

Brusc, nu mai avu altă dorință în afară de a-l atinge, de a-i 
simți pielea pe a ei, de a lua tot ce avea el de oferit. 

O, Doamne! Așa era? Își găsise Alesul? 

Billy Melina. 

În curând va fi fostul soț al celei mai bune prietene a mamei 
ei. 

Starul cel atrăgător și celebru. 

Cu cine altul să-și piardă virginitatea? 


Câteodată, Frankie se lua la bătaie, avea și el dușmanii lui. Un 


promotor de club, cu care fusese la cuțite în trecut, se dădea la 
Willow și la nimfele ei goale din piscină, făcându-le în toate 
felurile și fiind foarte dezagreabil. 

Stând pe un șezlong din hol cu o Cookie drogată care 
chicotea tot timpul, Frankie se simți foarte bine până când fata 
nu i-a șuierat la ureche: 

— Fă naibii ceva! 

Și el făcu așa cum îi zisese ea și a fost bătut măr pentru asta. 

— La naiba! exclamă el, ţinându-se de falcă și întrebându-se 
de când ajunsese el apărătorul lesbienelor. 'Ticălosul ăla putea 
să-mi zboare toţi dinţii din gură! 

— Ei bine, n-a făcut-o, zise Cookie nepăsătoare, în timp ce 
„ticălosul ăla” era scos de pe proprietate de doi tipi gay virili care 
o adorau pe Willow Price și ar fi făcut totul pentru ea. 

— Unde naiba erau când aveam nevoie de ei? mormăi 
Frankie. 

— Nu te mai necăji, gânguri Cookie, ridicându-se și luând-o 
cu el spre casă. Hai să-ți mai fac o felaţie, știi c-ai să te simți 
mult mai bine. 

Era aproape patru dimineaţa și petrecerea începea să se 
spargă. Mai rămăseseră doar câţiva tipi în camera de zi. Harry îl 
ajuta pe D.]. să-și strângă echipamentul. 

Cookie habar n-avea unde era Max și nici nu-i păsa. Pentru 
Frankie, venise timpul să se lase, și nu doar de cocaină. 

Cookie era foarte fericită. 


— Poate ar trebui să ne întoarcem în casă? sugeră Billy după 
un timp. 

— Sigur, zise Max, pe deplin conștientă că între ei se crease o 
legătură puternică și că exista o atracţie irezistibilă. 

— Sau... El se apropie de ea și îi puse mâinile pe umeri. Am 
putea rămâne aici. 

„Da, și el simte la fel! Ce bine! 

Max se aplecă, să fie mai aproape de el. 

— Poate c-ar trebui să rămânem aici, reuși ea să spună. 

— Poate c-ai dreptate, aprobă el. 

Apoi, nelăsându-i timp de gândire, își apăsă buzele pe ale ei, 


cu insistență și forță. 

Îl sărută și ea, trecând-o fiori de dorință prin tot corpul, o 
dorință așa de intensă, că îi venea să-și smulgă hainele de pe ea 
sau să-l lase pe el s-o facă. 

După câteva clipe, el începu să-i desfacă bluza, apoi i-o 
scoase și îi atinse sânii cu vârful degetelor, apropiindu-i unul de 
altul, înainte să-și aplece capul ca să-i sugă încet fiecare sfârc. 

— Billy, murmură ea, vârându-și mâna între picioarele lui și 
mângâindu-l așa cum îi plăcea lui Ace - singurul cu care 
mersese așa de departe. El era Billy Melina, starul de cinema, 
prietenul părinţilor ei, în curând fostul soţ al lui Venus. 

Nu-i păsa. Nu-i păsa de nimic în afară de a-l avea strâns lipit 
de ea. 

Cu gesturi grăbite, Billy își smulse tricoul și-l aruncă pe nisip, 
apoi o așeză pe el și s-a așezat peste ea, iar în câteva minute, 
erau amândoi goi și vrăjiți unul de celălalt. 

Billy era oarecum conștient că nu trebuia să facă asta cu fiica 
lui Lucky. Dacă ar afla Venus, și-ar ieși din minţi. Dar, Doamne 
sfinte, nu se mai simţise așa de când făcuse prima dată dragoste 
cu prietena lui din liceu. Max avea ceva aparte, nu era ca fetele 
pe care le agăța pe stradă. 

O, da - pe de o parte, știa că sexul cu ea avea să-i aducă 
numai necazuri. Pe de altă parte, nu-i păsa nici cât negru sub 
unghie. 

Max simţea la fel ca el, cedase unor senzații mult mai 
puternice decât ea. Asta era. Acesta era bărbatul pentru care se 
păstrase și, în ceea ce o privea, nimic nu putea opri inevitabilul; 
la naiba cu consecinţele! 

El începu să facă dragoste cu ea, încet, sigur pe el, luând-o cu 
blândeţe. 

Ea închise ochii și intră în ritmului lui. 

„Miroase așa de bine”, se gândi ea. „Ca un săpun puternic 
parfumat, amestecat cu mirosul trupului lui de bărbat.” 

„Miroase dulce ca păcatul”, se gândi el. „E un miros care mă 
excită teribil.” 

„Are un corp mortal” 

„Are exact corpul pe care l-am visat. 


Piele netedă 

Locuri tari 

Sfârcuri excitate.” 

A ei - un trandafir ascuns 
A lui - neagră ca noaptea 
Cred că iubesc 

Cred că-s în culmea plăcerii 
Prima dată 

Atingeri blânde 

Asudă roua 

Mă-nfioară dorința 

Sunt în paradis 
Continuă, nu te opri 

Să-i simt forța 

S-o simt primindu-mă 
Facem amor 

Așa de blând 

Așa de moale 

Şi tare 

Fără suflare 

Uau! 

Minunat 

Fructul interzis 

Abia copt 

Parfumat 

Otrăvitor 

Cad în extaz 

În sfârșit împreună. 

Când se întoarse la New York, Armand a fost trecut de 
punctul de control de un reprezentant al aeroportului, apoi dus 
la limuzina din parcarea pentru VIP-uri, unde îl aștepta Fouad. 
De cele mai multe ori, îl însoțea pe Armand la Akramshar, dar 
de această dată, Armand hotărâse să meargă fără el. 

Înainte ca Fouad să scoată un cuvânt, Armand se interesă ce 
se întâmpla cu The Keys. 

„Tipic pentru Armand”, se gândi Fouad, „fără amabilități, 
direct la afaceri.” 

— Avem mâine o întâlnire la Vegas, zise Fouad, dregându-și 
glasul. N-a fost ușor s-o aranjez. Așa cum ţi-am mai spus, 
avocatul acestei Santangelo pretinde că femeia nu vrea să vândă, 
așa că l-am anunţat că ne putem gândi să-i finanțăm pe viitor 
alte proiecte. Avocatului părea să-i placă ideea unui capital de 
investiții nelimitat. 

— Pentru numele lui Dumnezeu, pufni disprețuitor Armand. 
De ce naiba ai zis așa ceva? 

— A fost singurul mod în care am putut aranja o întâlnire, îi 
explică Fouad. 

— Tare prost mai ești, bombăni Armand. 

— În acest timp, am alcătuit un dosar despre Lucky 
Santangelo, zise Fouad, înmânându-i lui Armand un plic gros. 
M-am gândit că te-ar putea interesa. 

— Interesa? zâmbi Armand batjocoritor. Arată-mi o femeie 
interesantă, iar eu am să-ți arăt un monstru. 

— Ea nu e ca femeile cu care te vezi tu, zise Fouad pe un ton 
măsurat. În locul tău, eu l-aș citi. 

— Din păcate pentru tine, nu poți fi în Locul meu, răspunse 
Armand cu o undă de dispreţ în voce, aruncând plicul pe 
podeaua limuzinei. 

Pe Fouad nu-l mira. În ultimele luni, Armand devenise și mai 
arogant și mai greu de mulțumit. Fouad știa și cauza: consumul 
din ce în ce mai mare de cocaină, care îl îngrijora. La început, 


Armand priza ca să se relaxeze, dar mai târziu, părea că are 
mereu nevoie de drog. 

Fouad era total împotriva consumului oricăror droguri, dar, 
când încercase să-i spună lui Armand că obiceiul pe care îl avea 
devenise o dependenţă greu de controlat, acesta avusese unul 
dintre accesele lui de furie. 

Înainte vreme, Fouad se bucura să lucreze cu Armand, dar, de 
când se însurase și avea viaţa lui, Armand începuse să nu-l mai 
trateze ca pe un egal, ci ca pe un angajat. Lui Fouad nu-i plăcea. 
Armand îi arăta mereu dispreţ. 

— Mama ta vrea să discute cu tine, zise Fouad, cu o expresie 
impasibilă pe faţă, pentru că o cunoștea pe Peggy, mama lui 
Armand; era singura femeie din lume pe care acesta nu o putea 
stăpâni. 

— Nu i-ai zis că sunt plecat? izbucni Armand cu o voce ostilă 
ca o rachetă inamică. 

— Ştie, răspunse Fouad pe un ton calm. Ştie foarte bine data 
la care te duci în fiecare an în țara ta. 

— Şi ce vrei să spui cu asta? 

— Vrea s-o suni imediat ce te întorci. 

Armand îi aruncă o privire furioasă. Dar își luă mobilul și o 
sună. 


De la moartea soțului ei, Sidney, Peggy Dunn își dăduse 
seama că, fără un soț bogat lângă ea, nu era decât o văduvă 
singuratică din Manhattan. La început, toate prietenele ei o 
asiguraseră că o s-o invite la dineuri, diverse evenimente sau 
petreceri. Dar, după un timp, începuse să observe că invitaţiile 
se răreau mereu, până ajunsese să fie chemată la vreun dineu o 
dată pe lună. 

Unul singur pe lună! Pentru o femeie care ieșea cinci zile pe 
săptămână, era un lucru șocant. Avea 60 de ani, era cu zece ani 
mai tânără ca Raquel Welch și, ca și actrița, arăta încă bine. 
Sigur că nu mai era la fel de frumoasă ca fata de 18 ani pe care o 
răpise regele Emir Amin Mohamed Jordan din corul unui 
spectacol din Vegas și o dusese la Akramshar să-i fie a cincea 
soție, însă își păstrase farmecul. Părul - datorită unuia dintre cei 


mai buni stiliști din New York - îi era tot roșu aprins. Pielea - 
netedă și bine îngrijită, datorită tratamentului facial aplicat o 
dată pe săptămână și masajelor făcute de două ori pe săptămână 
- îi era încă fără cusur. Corpul ei arăta destul de bine, în ciuda 
celor cinci kilograme în plus, pe care nu reușea să le dea jos. 

După ce murise Sidney, se așteptase să întâlnească pe 
altcineva. Totuși, asta nu se întâmplase, și nu-i plăcea să fie 
singură. 

Era supărată pe unicul ei copil, Armand, care își făcuse un 
nume în afaceri - doar datorită banilor pe care îi dăduse tatăl lui 
când împlinise 21 de ani, plus că Sidney îl sfătuise cum să-i 
investească mai bine. 

Armand era acum miliardar mulțumită celor doi bărbaţi din 
viaţa ei. Ei trebuia să-i fie recunoscător pentru averea lui imensă. 
Şi cum o răsplătea? Cu aproape nimic. Când trăia Sidney, ei trei 
luau cina împreună la câteva săptămâni, dar, de la decesul lui, 
abia dacă-și mai vedea fiul și, de fiecare dată când îl suna, se 
scuza că are prea mult de lucru. Pe deasupra, Armand nu se 
căsătorise niciodată și de aceea nu avea copii. La 42 de ani era 
încă burlac. 

Peggy credea că îi făcuse o nedreptate nedăruindu-i nepoți. 
Într-un timp, ea și Sidney se temuseră că era gay, dar îl 
întâlniseră întâmplător la unele evenimente din oraș, iar el avea 
întotdeauna la braţ o fată drăguță, așa că temerile le fuseseră 
risipite. 

— E un bărbat care se hotărește mai greu, o asigurase Sidney. 
Nu vrea să se lege la cap așa repede. E de-nţeles. 

Sidney le știa întotdeauna pe toate. Ce dor îi era de el. 

Totuși, venise timpul să se ocupe de Armand, și chiar asta și 
avea de gând. Dacă nu-și putea alege singur o soţie, avea s-o facă 
ea pentru el. Era datoria ei de mamă. 

Când o sună, era gata să se apuce de treabă. 

— Cum a fost călătoria, Armand? întrebă ea. 

— La fel ca de obicei, sună răspunsul lui. 

— Și regele ce mai face? 

— Tot la fel. 

— Și noile soţii? 


— Nu am văzut alte soții. 

„Sigur că nu vede asemenea chestii”, se gândi Peggy, puţin 
supărată că fiul ei nu-i aducea niciodată bârfe proaspete când se 
întorcea din vizita sa anuală. 

— Păi, oricum, zise ea, vreau să te văd. 

— Când mă întorc, spuse Armand, întrebându-se ce 
Dumnezeu voia ea să afle. 

— Tocmai te-ai întors, afirmă Peggy, punând accentul pe 
realitate. 

— Da, zise el nerăbdător. Dar diseară trebuie să zbor la Vegas 
pentru o întâlnire importantă. 

— La ce oră diseară? 

— Chiar contează? 

— Da, Armand, contează, zise ea, păstrându-și calmul. 
Pentru că vin și eu cu tine. 

Când se trezi joia devreme, Bobby se simți mulțumit de el. 
Nu deschisese ușa persoanei care venise la patru dimineaţa, care 
trebuia să fi fost Zeena. Singura lui temere era că putea fi 
însoţită de o gardă de corp, care ar fi fost în stare să spargă 
broasca de la ușă. Din fericire, nu se întâmplase așa ceva, 
soneria se oprise după un sfert de oră, iar el se băgase din nou în 
pat. Acum se făcuse dimineaţă și era în siguranţă. 

Frate! Ce situație aiurea! Să se sperie de o vedetă orgolioasă, 
ahtiată să facă sex cu el. Cine ar fi crezut? 

După ce se bărbieri și făcu un duș, o sună pe Denver, care era 
la serviciu. 

— Sper să prind avionul de ora trei, îi zise el. Asta înseamnă 
că, dacă nu are întârziere, voi fi cu tine pe la șase. 

— A... ce-ai zice să luăm cina la ai mei? se aventură ea, 
gândindu-se că sosise timpul. În familia mea, tradiţia este să 
luăm cu toţii cina joi seara și, dacă tot nu te-ai văzut cu ai mei, 
m-am gândit... 

— Și zici că vrei să mă prezinţi familiei tale? o tachină el. Ce-i 
cu tine, ai luat droguri? 

Ea râse încetișor. 

— Asta înseamnă că da? 

— Bineînţeles. 

— Atunci te poţi considera ca și invitat. 

— O, şi ce mai oaspete! 

Lucrurile începeau să meargă bine. Va face în sfârșit 
cunoștință cu familia lui Denver. Nu mai putea de nerăbdare. 


— Neaţa, zise Billy, care era bronzat și în formă, cu părul lui 
blond și ciufulit căzându-i pe frunte. 

Max se răsuci pe nisip și deschise încet ochii. Aici era, Billy 
Melina, în picioare, puţin aplecat asupra ei, cu un pahar cu suc 
de portocale în mână. „Nu fusese totul doar un vis nebunesc! E 
aici, ca și mine.” 


— De unde... de unde ai adus asta? întrebă ea, pe când el îi 
dădea paharul. 

— Din casă, spuse el cu mult calm. Nu-mi place să ţi-o zic eu, 
dar e prăpăd acolo. O să avem nevoie de o echipă de curăţenie. 

„Noi, a zis noi. Ce cuvânt tulburător!” 

Soarele de-abia răsărea și era încă răcoare. Tremurând ușor, 
încercă să-și amintească detalii din noaptea trecută. Ajunsese să 
facă dragoste cu Billy, știa, dar totul era parcă învăluit într-un fel 
de ceaţă vrăjită. De un lucru era sigură: fusese minunat și nu 
regreta nicio clipă petrecută cu el. 

— Eşti încă aici, murmură ea, întinzându-și braţele deasupra 
capului. 

— Sigur că sunt aici, răspunse el vesel. Ce credeai? Că fug și 
te părăsesc? 

Max se uită în sus, la ochii lui de un albastru infinit, și un 
zâmbet îi lumină întreaga față. 

— N-ai face asta, nu? zise ea fericită. 

Îi zâmbi și el. 

— Nu, spuse el cu sinceritate. N-aș face așa ceva. 

— Nici n-am crezut aşa ceva. 

— Ce bine mă cunoști! o tachină el, așezându-se pe nisip 
lângă ea și înconjurându-i umerii cu brațul. Ea se cuibări în el. 

— Ştii că noaptea trecută... ăăă... a fost prima dată pentru 
mine, murmură ea încet. 

— Da, zise Billy dând din cap. Mi-am dat seama. 

— Şi-ai fost dezamăgit? îl întrebă îngrijorată să audă ce avea 
el să spună. 

— Îţi baţi joc de mine? zise el, aruncându-i o privire mirată. 
Ai așteptat până la 18 ani, e de-a dreptul un record... 

— Îhî... de fapt, abia sâmbătă împlinesc 18 ani, îi mărturisi ea, 
vrând să fie sinceră cu el. 

— Ce? 

— Da, te-am minţit un pic, recunoscu ea. 

— O, Doamne! oftă el. 

— Ce s-a întâmplat? 

— Asta înseamnă că n-ai vârsta legală. 

— Aproape, zise ea repede. 


— Aproape nu-i de-ajuns, zise el, imaginându-și titlurile din 
ziare, în caz că se afla. Îţi dai seama că aș putea fi închis pentru 
ce-am făcut noaptea trecută? 

— Dar cine știe? 

— Tu, eu și nimeni altcineva, da? spuse el, înghițind cu 
greutate. 

— Da, a fost ea de acord. 

— Nu trebuie să spui nimănui - absolut nimănui. Ai înțeles? 

— Dar cui să-i spun, de exemplu? întrebă ea, mai venindu-și 
în fire. 

— Lui Lucky, de exemplu. 

— Eşti nebun? izbucni ea. Lucky e ultima fiinţă de pe pământ 
căreia i-aş spune. 

— Şi care ar fi prima? 

— Nu știu... răspunse ea vag. Revistele The National Inquirer, 
Star, TMZ... 

Billy se întinse peste ea și se rostogoliră amândoi prin nisip 
râzând. Sucul de portocale se vărsă, dar nu le păsa nici unuia 
dintre ei. 

— Eşti nostimă, zise el. 

— Încerc, replică ea, rămânând brusc fără aer. 

— Și o mincinoasă perversă, adăugă el, dar fără intenţia de-a 
o jigni. 

— Îmi pare rău, zise ea, însuflețindu-se. 

— Dar îmi placi, veni rapid răspunsul. 

— Şi eu te plac, îi zise ea la fel de repede. 

— Măiculiţă! E o nebunie ce facem, nu? întrebă el, atin- 
gându-i fața. 

— Mare nebunie, răspunse ea, minunându-se de focul din 
ochii lui albaștri și de forța corpului de peste ea. 

De fapt, era mai mult decât o nebunie. Dacă, în afară de 
petrecere, Lucky și Lennie aflau de noaptea ei de pasiune cu 
Billy, aveau să-și iasă complet din minţi! Probabil că nu-i va 
deranja prea mult că și-a pierdut virginitatea, dar s-o facă 
tocmai cu Billy Melina era PREA MULT! 

Dar cui îi păsa? Tocmai petrecuse cea mai grozavă noapte din 
viaţa ei, în care învățase ce e iubirea. Tot ce dorea mai mult 


acum era să fie de capul ei, ca să poată retrăi fiecare clipă 
minunată. 

— Cred c-ar trebui să ne mișcăm fundurile de-aici și să 
vedem ce e prin casă, spuse Billy. 

— Ai dreptate, zise ea, îngrijorată la gândul distrugerilor pe 
care avea să le găsească acolo. 

— E mai bine să te avertizez - n-ai să fii încântată, afirmă 
Billy, sărind în picioare și ajutând-o și pe ea să se ridice. 

— Mai e cineva acolo? 

— Vreo doi rătăciţi. 

Spera ca rătăciţii să fie Cookie și Harry, dar se îndoia. După 
cum îi știa, se căraseră amândoi și o lăsaseră pe ea cu toate pe 
cap. 

— E multă mizerie? 

— Ai să vezi. 

— Ce-am să mă fac? gemu ea. Cum să o curăţ totul? 

— Nu te osteni. 

— Ei bine, zise ea, căutând o soluţie; cel puţin, menajerele se 
întorc la prânz. 

— E nevoie de mai mult de două servitoare pentru ce-i acolo, 
spuse Billy, scuturând din cap. 

— Așa crezi? întrebă ea cu nervozitate. 

— Hai, liniștește-te, îi zise, trăgând-o după el pe treptele care 
duceau spre casă. L-am și sunat pe managerul meu - o să aducă 
o echipă. 

— Nu poţi face așa ceva, zise ea, încruntându-se. Nu trebuie 
să afle nimeni. 

— Nu-ţi face griji, directorul meu e un tip mişto, n-o să știe 
nimeni a cui casă e. 

— Eşti sigur? întrebă ea, convinsă că, într-un fel sau altul, are 
să fie descoperită. O, Doamne! Mânia lui Lucky și Lennie avea să 
fie fără margini. 

— Absolut sigur. 

„Billy e extraordinar”, se gândi ea, uitându-se cu admiraţie la 
el. „Nu mă lasă el baltă. E un tip care își asumă 
responsabilitatea, nu ca Ace, care șovăie mereu când e vorba să 
decidă ce să facă în viaţă” 


Totuși... Ace îi fusese prieten, cu intermitențe, timp de 18 
luni, iar acum trebuia neapărat să se despartă de el. Îl plăcuse, 
dar nu suficient ca să facă din el Alesul ei. Adevărul era că, și 
dacă n-avea să-l mai vadă niciodată pe Billy, era bucuroasă că el 
fusese Alesul. Asta era puterea nebănuită a karmei. 

Când ajunseră sus și se apropiară de piscină, o zonă cândva 
imaculată, Max scoase un țipăt de groază. 

— O, Doamne! strigă ea, încercând să-și stăpânească atacul 
de panică. Mi-au distrus casa! 

În jurul piscinei era totul devastat. Șezlonguri răsturnate, 
scrumiere arhipline, mucuri de ţigări stinse pe pavajul de 
marmură din jurul piscinei, peste tot cutii goale de artificii, plus 
urme de arsuri pe unele umbrele. Ca să nu mai pomenim de 
cutiile de bere strivite, sticlele sparte, hamburgerii mâncaţi pe 
jumătate, cutiile de cartofi prăjiți, ketchup, care zăceau peste 
tot, şi gunoi, gunoi, gunoi. 

Piscina semăna cu o pubelă. Ce nu fusese aruncat în jurul ei 
era acum înăuntru. Resturile pluteau la suprafața apei. 

— Lucky are să mă omoare, se tângui Max, are să mă 
asasineze! 

— Stai liniștită, zise Billy, care preluase comanda - ceea ce și 
îi plăcea. Mă ocup eu de toate. 

Venus nu-l lăsase niciodată să-și asume responsabilităţi, avea 
„oameni” care făceau totul. Situaţia asta îl înviora, îl făcea să se 
simtă cu adevărat bărbat și folositor, pe deasupra. 

— Când? întrebă Max, gândindu-se la toate pedepsele 
imaginabile. Cum? 

— E pe drum, o asigură Billy. 

— Cine e pe drum? 

— 'Ți-am zis doar că mi-am sunat managerul. O echipă de 
curățenie va fi aici din clipă-n clipă. 

— Crezi? zise ea, încercând să se liniștească, pentru că nu 
voia s-o vadă ca pe un copil isteric. 

La urma urmei, era obișnuit cu Venus - care nu era numai o 
vedetă de talie mondială, ci și întruchiparea frumuseţii - chiar 
dacă era bătrână. Ei bine, nu chiar bătrână, dar cu siguranță 
mult mai în vârstă decât ea. 


— Totul e aranjat, rosti el calm. Așa că liniștește-te. 

— Dacă zici tu. 

— Da, așa zic, repetă el, luând-o de mână și ducând-o la 
barul de afară, unde se urcară pe două taburete înalte. 

— Plec... la Vegas azi mai târziu, îi scăpă lui Max. Lucky dă 
sâmbătă o petrecere de ziua mea. 

— Serios? făcu el, luând o sticlă de Evian pe jumătate plină și 
bând cu poftă din ea. 

— Nu asta-mi doresc, adăugă ea repede. Deloc. 

— Nu mai dai petreceri, nu? zise el, gândindu-se ce trăsnet 
arăta ea, cu părul negru și buclat, pielea măslinie și ochii verzi 
strălucitori. Așa diferită de Venus, care era o blondă perfectă, 
extrem de seducătoare, cu musculatura bine toninată. 

Dar Max era tânără - poate prea tânără? 

Nu, pe naiba, el era Billy Melina, putea să aibă pe cine voia. 

— Sigur că nu, zise ea, scuturând din cap. Apoi, după ce făcu 
o pauză lungă, adăugă: Nu cred... Tăcu și se uită la el cu 
speranţă. 

El pricepu ce voia și îi spuse repede: 

— Îmi pare rău - dar nu. Oricât mi-ar plăcea să stau aici cu 
tine, n-are să se mai întâmple. „Nici gând, iubito. Glumești? 
Lucky m-ar mânca de viu.” 

— Nu? 

— Nu. 

— Înţeleg, oftă ea. 

Apoi se gândi: „Dar nici gând să renunţ la Billy Melina. 
Imposibil.” 


O dată pe an, Lucky ţinea o ședință de consiliu cu toți 
investitorii ei inițiali, sperând să sărbătorească astfel faptul că 
The Keys mergea așa de bine, în pofida recesiunii. Orașul Vegas 
primise o mare lovitură, dar nu și The Keys - o, nu, afacerile 
luau avânt. 

Cu o zi înainte de ședință, convocase un grup de directori 
importanți, care primiseră acțiuni ale companiei. Participarea 
efectivă era cel mai bun stimulent și toți apreciau generozitatea 
lui Lucky. Învăţase de la Gino cum să-i facă pe oamenii care 


lucrau pentru ea să simtă că fac parte din afacerea familiei; era o 
mișcare inteligentă. De fapt, se bucura că relaţiile personale nu 
se puteau compara cu formarea unui grup loial de directori, care 
o ajutau întotdeauna. 

Se adunau cu toţii să ia prânzul în curtea interioară plină cu 
flori, unde Lucky discuta cu fiecare dintre ei între patru ochi. 
Avea darul de a-și aminti numele fiecăruia, precum și pe cel al 
soțiilor, copiilor și al animalelor de companie (dacă era cazul) pe 
care le avea fiecare dintre ei. Lucky era adorată de cei care 
lucrau pentru ea. Îi erau foarte devotați și se străduiau să facă 
pentru The Keys tot ce le stătea în putinţă. 

Pe când Lucky trecea de la unul la altul, se spuneau povești 
despre clienţii năzuroși, barosani care nu meritau să-ți dai 
osteneala pentru ei, farsori, staruri și orgoliile lor, hoţi de 
bijuterii, pungași, identități false și femei frumoase care 
pretindeau că sunt din înalta societate - când, de fapt, erau 
prostituate de lux. Toate hotelurile și cazinourile sufereau din 
cauză că se înmulțiseră escrocii, dar lui Lucky îi plăcea să creadă 
că personalul ei de pază își făcea din plin datoria. Îi plăcea să 
asculte poveștile întotdeauna interesante, uneori ciudate, iar 
adeseori greu de crezut. 

Jerrod, șeful serviciului de pază, era cel mai bun. Nimeni și 
nimic nu trecea de fostul căpitan din armata israeliană. 

Jerrod era omul de încredere al lui Lucky, la fel ca Danny. 


„O, Doamne! Ce-am făcut?” se gândi Denver, ușor panicată. 

„L-ai invitat pe Bobby să-ți cunoască familia”, îi răspunse 
vocea interioară, calmă și stăpână pe ea. 

„De ce?” se întrebă ea, încă speriată. 

„Pentru că știi că a venit timpul. 

Problema e... o să-l placă? Dar el? 

Trebuie doar să aștepți și vei vedea, nu?" 

Din fericire, trebuia să meargă la tribunal ca să dea în 
judecată o actriță celebră, care era acuzată de furt din magazine, 
așa că nu prea avea timp să se gândească la Bobby și la familia ei 
un pic excentrică. Dar tot îi era teamă, dorea atât de mult să-l 
placă pe iubitul ei. 


Și așa se va întâmpla. 

Dar dacă nu va fi așa? 

„Nu te mai frământa” 

În drum spre tribunal, primi un mesaj de la Carolyn, care o 
întreba ce credea de Vanessa. 

Hmm... interesantă întrebare, dar acum nu avea timp să-și 
exprime părerea despre Vanessa. Avea de câștigat un caz 
important de furt din magazine, o cină în familie pentru care să- 
și facă griji și o călătorie la Vegas la care trebuia să se gândească. 

Tastă repede un mesaj. „Pare simpatică.” Dar evită să adauge 
„sau nu”. Trebuia să-și păstreze optimismul. Era vorba de viața 
lui Carolyn. 

Apoi, intră în sala de judecată, având o mulțime de lucruri în 
minte. 


Acum că viclenii investitorii ruși semnaseră în sfârșit 
contractul prin care își băgau banii în cluburile lui din L.A. și 
Miami, Bobby era mai mult decât pregătit să se vadă cu 
arhitecţii și proiectanţii pe care îi alesese să lucreze cu el. Mood 
din L.A. trebuia să fie atât de bun încât să câștige competiția 
acerbă din oraș. În L.A., cluburile se deschideau și se închideau 
tot timpul, dar Mood trebuia să se impună drept locul unde 
trebuie să mergi. 

Bobby își imagina localul pe acoperiș, cu vedere panoramică 
asupra orașului, cuprinzând o piscină de peste 18 metri cu boxe 
sub apă, un bar de piatră de 12 de metri, înconjurat de vreo 
duzină de separeuri, un restaurant trăsnet, condus de un 
maestru bucătar renumit, un ring de dans spaţios - totul într-o 
atmosferă ca la tropice. Simplu, elegant, un loc perfect. 

Întâlnirile se întinseră mai mult decât se aștepta și era așa de 
absorbit de detalii că, atunci când se uită la ceas, își dădu seama 
că nu avea să prindă avionul. 

La naiba! Denver urma să se supere, dar nu avea ce să facă. 

Ce păcat! Așteptase cu nerăbdare să-i cunoască familia. 


capitolul 18 


Oamenii din echipa de curăţenie se puseră pe treabă, ca niște 
adevăraţi profesioniști. 

Billy îi aruncă lui Max o privire triumfătoare și zise: 

— Vezi? Se ocupă ei de toate. Nu-ţi face griji. 

Ea trebui să admită că avea dreptate, erau rapizi și meticuloși. 
Până să vină înapoi servitoarele, totul arăta mult mai bine. 
Totuși, când femeile își dădură seama ce fusese acolo, îi 
aruncară lui Max priviri disprețuitoare și începură să șușotească, 
pentru că știau că, în caz că vreun obiect de preț era spart sau 
lipsea, vina avea să cadă pe capul lor. 

Din fericire, Billy vorbea o brumă de spaniolă, așa că se puse 
pe treabă și le vrăji, apoi le puse să jure că nu vor scoate o vorbă 
în fața părinților lui Max. După ce a fost sigur că au priceput, le 
dădu fiecăreia câte 500 de dolari ca să-și țină gura. 

Max era impresionată. El o proteja, ceea ce nu se putea spune 
despre Cookie și Harry - care o șterseseră amândoi, fără să se 
gândească la cum va reuși ea să rânduiască totul ca înainte. 
Frate, erau de un egoism feroce! N-avea să-i mai invite la Vegas. 
Cum  de-au avut neobrăzarea s-o lase într-o asemenea 
încurcătură? 

Sau... poate încercaseră să dea de ea, dar fără succes, pentru 
că se retrăsese cu Billy pe plajă. 

Însă, dacă așa se întâmplase, n-ar fi trebuit să-și facă griji 
pentru ea? 

Era pe lista de persoane dispărute și nimeni nu dădea doi 
bani pe ea. 

Asta era... 

La puţin timp după ora două, Billy se uită la ceas și mormăi: — 
Rahat! 

— Ce? întrebă Max, încă strălucind de fericire să-l aibă 
aproape. 

Stătuseră în bucătărie, unde îi pregătise un sendviș cu ton în 
timp ce se uitau la echipa de curăţenie care își termina treaha. 


Era așa de bine - de fapt, era absolut minunat. 

— Cred c-am ratat interviul cu Rolling Stone, o anunţă el. PR- 
ul meu o să fie ofticat la culme. 

— Asta înseamnă că trebuie să pleci? întrebă Max, încercând 
să-și ascundă dezamăgirea. 

— Da, dar sper să mă-ntorc mai târziu. Ce pot să-mi facă, să 
mă-mpuște? zise el cu un zâmbet crispat. Problema e că n-am 
cu ce să mă duc. 

— Te duc eu, spuse ea iute ca fulgerul. 

— Nu, se opuse el, dând nonșalant din umeri. Chem un taxi. 

— Şi de ce? întrebă ea, hotărâtă să stea cu el cât mai mult 
posibil, pentru că cine știe când avea să-l mai vadă. N-ai 
încredere că șofez bine? 

— Sigur că am, iubito. Dar, dacă nu stau pe locul șoferului, ci 
alături, am să-ţi fac viața un iad. Crede-mă, nu ţi-ar plăcea 
deloc. 

Simţea cum o cuprinde disperarea. 

— Dar dacă ai conduce tu? îi propuse ea. Așa, am să stau eu 
pe locul de lângă șofer. 

„Prea te umilești, Max, vino-ţi în fire! Nu mai vorbi ca o 
disperată! 

— Nu merge nici așa, zise el. Trebuie să ajung repede la 
interviu. E la Sunset Towers, și n-ar fi o idee bună să conduc 
până acolo cu tine așezată lângă mine. 

— Bine, atunci, zise ea, născocind un plan ca să-l mai vadă și 
în viitor. Poţi să mergi cu Ferrariul lui Lucky și îl iau de la tine 
mai târziu. 

— Hai, lasă, spuse Billy neîncrezător. Nu cred că Lucky ar fi 
de acord să-i conduc mașina. 

— Nu s-ar supăra, minți Max, știind foarte bine că Lucky 
ţinea enorm la Ferrariul ei, așa de mult că nu l-ar fi lăsat nici pe 
mâna omului de la parcare. Eu merg cu el tot timpul, adăugă ea. 
Crede-mă, Lucky nu-l folosește aproape deloc. 

O minciună gogonată - dar era o urgenţă. 

— Eşti sigură? zise Billy, încă ezitând. 

— Absolut sigură, afirmă Max convingător. 

— Atunci, așa facem, zise el, care era mare amator de mașini 


puternice, de când îi cumpărase Venus primul Ferrari, pe care îl 
vânduse cu puţin timp în urmă. Dar cum ai să-l iei de la mine, 
dacă azi pleci la Vegas? 

La naiba! Uitase de Vegas și de petrecerea ei apropiată. 

— Ăăă... de fapt, nu plec până mâine-dimineaţă. 

Altă minciună. Dar, dacă îi permitea să-l vadă din nou pe 
Billy, merita cu prisosință. 


Să pui sub acuzaţie o actriță celebră nu era mare lucru. 
Avocaţii femeii (avea trei) erau extrem de bine plătiţi, dar proști 
ca noaptea. Denver le ascultă scuzele penibile în privința 
comportamentului femeii, apoi veni cu martorii ei - o serie de 
vânzători și directori de magazine supăraţi, care suportaseră ani 
de zile mania de a fura a actriței. 

Juraţii nu erau impresionați de faima femeii. Prea multe 
celebrități scăpau ușor - da, așa era - uneori chiar și cele 
acuzate de crimă. 

Șeful direct al lui Denver îi spusese să aducă orice probe avea. 
Așa și făcu. lar argumentul ei final a fost decisiv. Juriul delibera 
doar 20 de minute, după care dădu verdictul de vinovat. 

Șeful îi spuse că făcuse o treabă excelentă, apoi o invită să bea 
ceva cu el ca să-și sărbătorească victoria. 

„O chestie deplasată”, se gândi ea. „De ce oare, dacă o femeie 
e singură și atractivă, toți bărbaţii simt nevoia să-i facă 
avansuri?” 

Era gras, avea 50 de ani și era căsătorit și, pe deasupra, era 
șeful ei, așa că de ce s-ar fi pus într-o situaţie așa penibilă? 

Mormăi ceva gen altă dată. Bineînţeles că n-o să fie nicio altă 
dată, pentru că ea avea alte treburi. „Îmi pare rău, obligaţii de 
familie”, adăugă ea și se îndreptă spre mașină. 

Da, obligaţii de familie. Să-și prezinte prietenul mamei, 
tatălui și celorlalți membri ai clanului Jones. Nu putea face 
altceva decât să spere. 


Danny îi transmise lui Lucky că Max nu avea să vină joi seara, 
așa cum stabiliseră, ci în ziua următoare. 
Lucky era dezamăgită. Vorbise cu Gino și Page să ia cina 


împreună și știa că Gino aștepta cu nerăbdare să petreacă un 
timp cu îndrăzneața lui nepoată. Lui Gino îi plăcea să facă 
glume cu Max. 

Familia. Membrii ei își luau întotdeauna libertatea de a-și 
schimba planurile în ultima clipă, neținând seama de toate 
modificările care decurgeau. Bobby ar face bine să fie pe drum. 

Lucky îl sună ca să fie sigură. 

— Tocmai mă îmbarce în avion, o anunţă el. 

— Spre Vegas? întrebă ea, sperând că va sosi la timp pentru 
cină. 

— Nu. Sunt în New York și o să plec la L.A. Ajung în Vegas 
mâine. 

— La fel și Max. Poate veniţi cu același avion. 

— Ăăă... eu iau avionul familiei Stanislopoulos, zise Bobby 
cam cu sfială. 

— Chiar așa? se miră Lucky, știind că Bobby folosea acel 
avion doar pentru treburi importante. Cu ce ocazie? 

— Nicio ocazie, răspunse vag Bobby. Am impresia că trebuie 
să-l folosesc din când în când, să știe și rudele că n-am murit 
încă. 

Rudele la care se referea Bobby erau cele două surori ale 
tatălui său și familiile lor, care făceau parte din consiliul de 
conducere al Stanislopoulos Shipping și trăiau în Grecia. Bobby 
nu era foarte apropiat de rudele lui din Grecia - America fusese 
întotdeauna patria lui. Dar era, la urma urmei, împreună cu 
nepoata lui, Brigette, principalii moștenitori ai imensei averi 
deținute de Stanislopoulos Shipping. 

— E-n regulă, zise Lucky. Atunci poţi să-i iei în avion pe Max 
şi pe prietenii ei. 

— Desigur, încuviință Bobby, deși fără chef, pentru că nu îi 
voia în avion pe Max și gașca ei. Se gândise să facă o călătorie 
romantică doar cu Denver. Dar pe Lucky nu puteai niciodată s-o 
refuzi. 

— Îi spun lui Max să te sune, zise Lucky. Și, dacă ajungi la 
timp, poate luăm prânzul în familie. 

— Ăăă... nu-s așa sigur, zise Bobby, încercând să găsească 
repede o scuză. Voia să mai stea singur cu Denver, înainte să 


înceapă festivitățile din familie. 

— Bine, spuse Lucky. O să fac aranjamentele și sper c-ai să 
reușești să vii. Zbor plăcut! 

Acestea fiind stabilite, Lucky parcurse cu Danny programul 
de vineri. Micul dejun luat devreme cu Venus, care pleca joi pe 
seară cu avionul, apoi întâlnirea cu Jeffrey Lonsdale și tipii care 
voiau să cumpere The Keys, deoarece păreau acum interesați să 
investească în viitoarele ei proiecte. Pe urmă, poate un prânz 
târziu cu Bobby și Max, dacă soseau la timp, iar în cele din 
urmă, cina cu Lennie, doar ei doi. 

Ah, Lennie... Fuseseră departe unul de altul șase săptămâni, 
prea multă vreme, deși să recupereze timpul pierdut era mereu 
grozav de excitant. 

Noaptea de vineri îi rezervată numai lui Lennie. Nimic n-avea 
să-i deranjeze. Fără familie. Doar ei doi. De-abia aștepta... 


Billy se bucura la culme să împrumute Ferrariul lui Lucky, 
mai ales că era unul dintre ultimele modele, un Ferrari 
California - aerodinamic și rapid, într-un cuvânt, fenomenal. 
Citise recent despre model, și de-abia aștepta să conducă o 
mașină care atingea o viteză de 310 kilometri pe oră. De fapt, se 
și gândise să-și cumpere una, așa că va avea ocazia să facă o 
probă. 

— Ce minunăţie! zise el, suindu-se la volan. 

Max se învârtea pe lângă mașină, mușcâdu-și nervoasă buza 
de jos. 

— Și... când să vin s-o iau? întrebă ea. 

Atenţia lui Bobby se concentra asupra Ferrariului, nu a ei. 

— Treci pe la mine pe la șapte, zise el, atingând volanul cu 
mișcări blânde. Poate ieșim să mâncăm ceva. 

„Era oare o invitaţie la cină? Grozav! 

Billy îi dădu adresa, o sărută în fugă și plecă în viteză. 

„Ie rog, Doamne”, se gândi Max, pe când urmărea cu privirea 
mașina mamei sale până când o pierdu din vedere. „Fă ca 
prețiosul Ferrari al lui Lucky să scape nevătămat. Altfel, pot să- 
mi iau adio de la viață.” 


— Unde e tipul ăla, Bobby, de care ne tot vorbești? întrebă 
Derek, tatăl lui Denver, cu vocea lui puternică, unii ar spune 
Chiar tunătoare. Era un avocat nonconformist, care cam 
obișnuia să intimideze oamenii. 

— Ţi-am mai spus, tată, explică Denver cu răbdare. Avionul 
cu care a plecat din New York are întârziere. Va ajunge la noi 
mai târziu. 

— Dar vine oare? zise Derek pe un ton profund neîncrezător. 

— Da, afirmă Denver, încercând să pară sigură pe ea. Va veni. 

— Sigur? 

— O, pentru numele lui Dumnezeu, tată, nu e sfârșitul lumii! 

— Cuiva îi sare ţandăra, zise Scott, fratele ei, cu o voce 
cântată. Ce e așa grozav la tipul ăsta? 

— N-am susținut niciodată că e grozav, ripostă Denver, 
uitându-se urât la el. 

— Da' e al dracu' de sigur că te porți de parcă ar fi, replică 
Scott, enervând-o și mai tare. 

— Ai grijă cum vorbeşti! îl avertiză Autumn, mama lui 
Denver, o femeie înaltă și impozantă, cu părul cărunt strâns la 
ceafă într-o coadă de cal, nemachiată și cu aceeași preferință 
pentru îmbrăcămintea hippy ca și în adolescență. Dacă nu poți 
vorbi ca lumea, mai bine taci. 

De parcă ar fi înțeles aluzia, Hanna, fetița de cinci ani a lui 
Scott, năvăli în cameră strigând: 

— Rahat! Rahat! Rahat! 

Scott o ridică pe fetiță și o scutură ca să tacă din gură. 

— Dezgustător, ţipă Autumn, când se năpusti în cameră și 
vărul de șapte ani al Hannei, ținând în mână un pistol cu apă pe 
jumătate plin, cu care începu să tragă în Hanna, care se porni 
imediat să zbiere din nou. 

În casă domnea iadul. 

„Doar o altă reuniune normală de joi seară în casa familiei 
Jones”, se gândi Denver. „Sunt nebuni cu toţii, inclusiv copiii.” 

Și, deodată, se necăji că Bobby nu reușise să vină. 


— Ce dracu'? zbieră Max la Cookie prin telefon. Eşti așa o 
vacă. 


— Ce s-a mai întâmplat? bâigui Cookie cu cea mai inocentă 
voce posibilă - vocea pe care o folosea când știa că dăduse de 
bucluc. 

— Nu face pe niznaiu'”, se plânse Max, care o prinsese în 
sfârșit pe Cookie la telefon, după ce îi dăduse patru mesaje - 
toate inutile. lar acum - minune - Cookie răspunsese la mobil. 
Ai fugit și m-ai lăsat cu toată mizeria aia pe cap. Doar știai că 
mi-au porcăit casa în ultimul hal. Cum de-ai putut să pleci? 

— Chiar așa au făcut? zise Cookie pe același ton de 
mironosiță. N-am știut, eram ocupată cu Frankie. 

— Sigur că erai, replică Max fierbând de mânie, în dormitorul 
meu. Mersi frumos, aţi lăsat urme de cocaină în chiuveta din 
baie. Și v-aţi tras-o în nenorocitul meu de pat. 

— Ce te face să crezi că am fost noi? 

— O, nu ştiu, poate pentru că tu și Harry eraţi singurii care 
știau unde-mi ascund cheile. 

— lartă-mă! zise Cookie, pe un ton melodramatic. Ce era să 
fac dacă aveam chef să mi-o trag cu iubitul meu? 

— Frankie Romano nu e deloc iubitul tău, o luă în râs Max. 

— Ba da, este, i-o întoarse Cookie. Uită-te pe RadarOn-line și 
Perez Hilton. Poza noastră e peste tot. 

— Cred că ţi-ai pierdut minţile! 

— Aș inventa eu? 

— Taică-tu o s-o ia razna. 

— Lu' tata nu-i pasă, zise Cookie pragmatică. E prea 
preocupat de propria lui imagine. 

— Oricum, replică Max, hotărând că era mai prudent să nu-i 
spună lui Cookie de ea și Billy. Cookie avea gura mare și era 
mult mai bine să nu se încreadă în ea. Azi nu mergem la Vegas. 
Plecăm mâine-dimineaţă. Am schimbat zborul. 

— Hmm... cât despre Vegas, se aventură Cookie, ezitând o 
clipă. Ar fi ceva... 

— Ce? zise Max tăios. Să nu îndrăznești să mă lași baltă. Îţi 
jur că te omor. 

— N-ar fi mişto să-l invit și pe Frankie? 

— Și de ce ai face-o? 

— Că... ţi-am zis doar... e iubitul meu. 


— Dar ţi-am zis că Frankie și Bobby nu-și mai vorbesc. 

— Atunci, ar avea o bună ocazie să se împace, zise Cookie, 
însuflețindu-se. Frankie mi-a spus că îi simte lipsa lui Bobby. Nu 
e ca și cum s-ar fi certat înfiorător, doar s-au despărţit. La urma 
urmei, erau cei mai buni prieteni. 

— Nu știu... răspunse Max nesigură. Credeam că MJ. e 
prietenul lui cel mai bun. 

— M.]., Frankie, erau toţi în aceeași gașcă. Și, în afară de asta, 
e petrecerea ta, zise Cookie, încercând s-o convingă. Asta 
înseamnă că nu depinde decât de tine să-l accepţi pe Frankie ca 
invitat. 

— Tu ce crezi? 

— Să vină cu noi. Nu-ţi cer ceva tot timpul. 

— Ba da, obiectă Max. Tot timpul. 

— Trebuie să faci asta pentru mine, se rugă Cookie. Fă-o, și o 
să-ți rămân veșnic recunoscătoare. 

Max se înmuie. De ce nu? Nu-l ura pe Frankie și nu avea ceva 
cu el. Și, pe deasupra, Frankie fusese acela care îl adusese pe 
Billy la petrecere... 

— E-n regulă, acceptă ea în cele din urmă, adăugând cu 
severitate: Numai că fără droguri - păstraţi-le pentru clipele 
voastre de plăcere. 

— Eşti o dulce! chițăi Cookie. Frankie va fi tare bucuros și îți 
promit că nu vom lua cu noi nicio substanţă ilegală. E-n regulă? 

— Da, încuviință Max, sperând că Bobby nu-și va ieși din 
minți. 


capitolul 19 


Normal că Armand dădu vina pe Fouad pentru că mama lui 
dorea să vină cu el la Vegas. Cineva trebuia să răspundă pentru 
solicitarea ei enervantă. Nici măcar o solicitare, mai degrabă o 
declaraţie de intenţie - „Vin cu tine”, zisese ea pe tonul unuia 
care nu ia prizonieri. 

La naiba! Ce mai voia de la el? 

Armand era furios, dar fusese totuși de acord, pentru că nu 
putuse niciodată s-o refuze pe Peggy. De câte ori se afla în 
prezenţa ei, se simțea mai puțin bărbat, mai mult un băieţel. 
Din păcate pentru el, nu putea să facă nimic, așa fusese mereu. 

Nu avea amintiri plăcute din copilărie. La câteva săptămâni 
după ce împlinise u ani, Peggy îl prinsese chinuind pisica 
vecinilor, lucru pentru care îl pusese să-și dea jos pantalonii în 
faţa mai multor prieteni ai ei și îl bătuse la fund cu o curea lată 
de piele. 

Nu uitase mult timp profunda umilință la care îl supusese, 
amestecată cu durerea și teama de mama lui. După aceea, ori de 
câte ori făcea ceva rău, avea grijă ca ea să nu afle. 

Pe drumul spre aeroport, Armand îl atenţionase pe Fouad să-i 
spună șoferului să oprească pentru a o lua pe Peggy. Ea ieși din 
casă și se îndreptă agale spre limuzină, cu cinci valize Louis 
Vuitton. Ca de obicei, era îmbrăcată ca să atragă atenţia - purta 
un taior galben de la Valentino, pantofi Louboutin asortați, iar 
părul roșu ca focul îi scotea în evidenţă tenul alb. 

Armand se strădui să nu-i inspire parfumul puternic. Acest 
miros familiar îi făcea greață. Îi amintea de perioada când se 
mutaseră din Akramshar la New York și când ea insista ca în 
fiecare dimineaţă să vină la ea în pat să se cuibărească la pieptul 
ei. Îmbrăţișarea presupunea să-i simtă sânii moi băgați în el și 
parfumul ei puternic, care îl învăluia cu totul. Avea opt ani pe 
atunci, și mirosul îi rămânea în nări toată ziua. Nu-i plăceau 
amintirile din copilărie. 

— Bună, Peggy, zise el, salutând-o rigid, dar spunându-i pe 


nume, deoarece, după ce intrase în adolescenţă, ea îi ceruse să 
nu-i mai zică mamă, pretinzând că o face să se simtă bătrână, 
așa că rămăsese Peggy pentru el. 

— Doamnă Dunn, spuse Fouad, întotdeauna politicos și 
manierat. Mă bucur să vă revăd. Cred că a trecut prea mult timp. 

Armand îi aruncă o privire scârbită. Cum îndrăznea Fouad s- 
o încurajeze, s-o facă să se simtă bine-venită? Nu era bine-venită 
deloc. 

— Și eu sunt încântată să te revăd, Fouad. Acum, zi-mi ce 
mai face scumpa ta familie, se interesă Peggy, mereu amabilă. 

— Foarte bine, mulțumesc de întrebare, răspunse Fouad. 

— Nu-mi doresc decât ca Armand să-și găsească o fată 
drăguță și să-și întemeieze o familie, oftă Peggy. Iu ești 
exemplul cel mai bun, Fouad. Te admir. 

— Mulţumesc, doamnă Dunn. 

— Dar ce te-a apucat așa deodată să mergi la Vegas? o întrebă 
Armand cu bruscheţe. 

— Şi de ce nu? zise Peggy, încântată că hotărâse să-și 
însoţească unicul fiu la Vegas. A fost odată căminul meu, doar 
știi, adăugă ea, de-abia așteptând să revadă orașul din care 
fusese smulsă la vârsta de 18 ani. 

Trecuseră 42 de ani, dar Peggy nu-și uitase niciodată viața de 
atunci. Ca dansatoare într-unui dintre cele mai senzaţionale 
spectacole din oraș, primise mai multă atenție decât i se 
cuvenea. Cu părul ei roșu și pielea albă și fină, ieșea în evidență 
peste tot, iar bărbaţii nu se mai saturau de ea. Apoi, regele Emir 
Amin Mohamed Jordan apăruse în oraș și o dorise doar pentru 
el. O copleșise cu bijuterii și cadouri de preţ, iar ea fusese orbită 
de strălucirea lor. Era misterios și atractiv, ca un Făt-Frumos din 
basme. Fără să se gândească prea mult, acceptase cererea în 
căsătorie a regelui și îl urmase în ţara lui, părăsindu-l pe 
directorul de teatru și iubitul ei, Joe Piscarelli, pe care îl bănuise 
întotdeauna că avea legături cu lumea interlopă. Când îl 
anunţase că pleacă, pe Joe îl apucaseră pandaliile, o făcuse 
profitoare josnică și îi pusese în vedere să nu mai calce niciodată 
în Vegas. 

Nici n-o făcuse până acum. 


Oare ce devenise Joe Piscarelli după 42 de ani? 

„Probabil că era mort, se gândi Peggy cu un fior de 
satisfacție. „Îngropat într-un șanț pe undeva prin deșert. Să se 
învețe minte să mă mai facă în tot felul.” 

Pe atunci, Vegas era un loc grozav pentru o fată cu visuri 
ambiţioase. Visurile ei se împliniseră - se căsătorise cu un rege, 
al doilea soț fusese un om fabulos de bogat, iar fiul ei era 
miliardar. Nu era prea rău pentru o fată care pornise de jos. 

La aterizarea în Vegas, au fost turbulențe. Armand nu se 
speria de asemenea lucruri, dar Fouad, de când devenise tată a 
doi copii, le ura. Fusese îngrozit în timpul aterizării, dar apoi se 
apucă să aranjeze valizele în limuzina imensă care îi aștepta pe 
pistă, lângă avion. 

Pe Armand îl enerva faptul că Peggy venise cu atâtea bagaje. 
Stătea în limuzină, în spate, și spumega. 

— Am venit pentru o zi sau două, bombăni el. De ce 
Dumnezeu ţi-ai luat atâtea? 

— Nu se știe niciodată, răspunse ea, dând încet din mână. 
Poate stau mai mult. 

Afirmația ei îl îngrijoră pe Armand, pentru că, după ce 
cumpăra The Keys, ultima ființă pe care voia s-o vadă prin 
preajmă era Peggy. Mama lui aparținea New Yorkului, așa că 
acolo trebuia să stea. 

— Ce întâlniri ai aici, Armand? întrebă ea pe când mașina 
părăsea în viteză aeroportul. 

„Nu-i treaba ta”, i-ar fi spus lui Peggy, dacă ar fi fost o femeie 
normală. 

Dar nu era normală. 

Era mama lui. 

Singura femeie de care se temuse vreodată. 

Armand era cazat în apartamentul prezidenţial de la The 
Keys. Patru dormitoare, două livinguri, o saună, cinci băi, un bar 
cu de toate, o masă de biliard și o piscină și un jacuzzi personale 
pe acoperiș. Era mai luxuos decât apartamentul lui din New 
York, așa că hotărî ca, după ce avea să cumpere complexul, să 
locuiască acolo, până își va construi o casă impresionantă pe 
proprietate. 


Fără îndoială că în capul lui nu era decât că The Keys va fi al 
lui. Fără umbră de îndoială. 

— Găsește-i lui Peggy alt hotel, nu vreau să stea cu mine, îl 
anunţase el în Fouad în drum spre oraș. Spune-i că nu mai sunt 
camere la The Keys. 

— Eşti sigur că asta vrei? îl întrebase Fouad. 

— Desigur, replicase Armand, enervat că Fouad îl bătea la 
cap. 

Fouad reușise să găsească pentru Peggy un apartament cu un 
dormitor la Cavendish, un hotel foarte aproape de The Keys. 
Femeia se miră când o lăsă limuzina mai întâi pe ea. 

— Nu mai sunt camere libere la The Keys, se răsti Armand, 
aruncându-i lui Fouad o privire care însemna de ce nu i-a spus! 

lisuse Hristoase! Oare trebuia el să facă totul singur? 

— Singurul motiv pentru care am venit aici a fost să petrec 
mai mult timp cu tine, Armand, se plânse Peggy, cât se poate de 
dezamăgită. Avem multe lucruri de discutat. 

— Din păcate, la The Keys sunt cazaţi participanţii la o 
conferință importantă, explică Fouad, încercând să aplaneze 
situația. Nu mai erau apartamente libere. Și, bineînțeles că 
Armand n-a acceptat să stai într-o singură cameră. Pentru tine 
vrea doar ce e mai bun. 

Peggy nu bănuia că Armand ocupa un apartament cu patru 
dormitoare. Dacă ar fi știut, ar fi insistat să stea cu el. 

— Foarte bine, zise ea, strângând din buze. Și la ce oră vii să 
mă iei la cină? 

Lui Armand nici nu-i trecuse prin minte s-o scoată pe mama 
lui la cină. Era în Vegas, orașul cu cele mai scumpe și mai 
inventive prostituate. Fete care acceptau să facă orice, indiferent 
cât de ciudat era. Cât timp avea bani gârlă, totul era posibil, iar 
el avea de gând să profite din plin. Linia de credit a lui Armand 
în Las Vegas era nelimitată, plus că el călătorea întotdeauna cu o 
valiză plină cu numerar, pentru situaţii neprevăzute. 

Da, el era gata să se lase în voia plăcerilor, iar Peggy se aștepta 
s-o invite la cină? La naiba! Nu asta era călătoria pe care și-o 
imaginase. 

— Credeam că ai să fii obosită după zbor, zise el răspicat. 


Poate comanzi ceva în cameră. 

Peggy îi aruncă o privire disprețuitoare. 

— Obosită, Armand? Eu? Câţi ani crezi că am? Optzeci? 

— N-am vrut... 

— Vino să mă ei la opt, ordonă ea, întrerupându-l. Și ai grijă 
să mă duci într-un loc ca lumea. Mă voi îmbrăca elegant. 

În clipa în care Peggy cobori din mașină, Armand mai dădu 
niște instrucțiuni. Îi înmâna lui Fouad o carte de vizită pe care 
scria Yvonne Le Crane, un număr de telefon și o adresă. 

— Zi-i să trimită două femei la mine în apartament la ora 
cinci, porunci el. Am să le ţin două ore. Pe urmă, la miezul 
nopții, mai vreau încă trei fete. Albe, preferabil blonde din 
Texas. 

Fouad rămase mut de uimire. De când îl făcuse codoș? Nu era 
un secretar oarecare, ci director executiv la Jordan 
Developments, un om care merita măcar un minimum de 
respect. lar acum îi poruncea să-i comande prostituate? Era pus 
într-o situaţie ridicolă. 

— Ţi-aş sugera să dai tu însuţi telefonul ăsta, zise Fouad, 
stăpânindu-și furia. S-ar putea ivi întrebări la care nu știu să 
răspund. Și nu vreau să fii dezamăgit. 

Armand luă aminte la vorbele lui Fouad și, surprinzător, a 
fost de acord. Da, avea anumite pretenţii de la femeile pe care le 
plătea. Avea s-o sune el însuși pe Yvonne Le Crane - ca să i se 
dea exact ce solicita. Nu admitea greșeli. 

La urma urmei, el era prinț, nu un om ca toţi ceilalți, și 
merita tot ce e mai bun. 


capitolul 20 


Bobby îi trimisese lui Max un mesaj în care o anunţa să fie cu 
prietenii ei în salonul VIP din LAX a doua zi la prânz, ca să ia 
avionul familiei Stanilopoulos spre Vegas. 

Max era dornică să zboare cu avionul lui Bobby, dar și mai 
dornică să petreacă un timp cu fratele ei mai mare, pe care îl 
adora. 

Din fericire, după ce îi dădu voie lui Cookie să-l aducă pe 
Frankie la Vegas, fata o anunţă că ei vor veni cu mașina, căci 
Frankie avea nevoie de mașină acolo. Max a fost încântată, 
pentru că, în caz că ar fi venit la întâlnirea cu Bobby cu Frankie 
după ea, ar fi fost o situaţie foarte stânjenitoare. 

Harry se bucură că fusese invitat în avionul particular, dar și 
mai mult când află că Paco avea un spectacol în Vegas, așa că 
putea să împuște doi iepuri dintr-un foc! 

Max îl încurajă, apoi își zise: „Ce frumos, toţi au pe cineva în 
Vegas, numai eu nu. 

Dar nu avea acum timp de asta, prima ei grijă era cu ce să se 
îmbrace când se ducea diseară la Billy, ca să-l impresioneze. 
Avea în dulap o groază de haine, dar nimic nu i se părea potrivit. 
După ce răscoli prin toate lucrurile, se hotărî în cele din urmă 
să-și pună niște blugi negri mulaţi, un top alb simplu și un 
hanorac negru de cașmir. Sobru, dar mișto. Așa îi plăcea să 
arate, mai ales după ce-și punea și vreo zece brățări subțiri, 
cercei lungi, un șnur lung de piele cu cruci și dinți de rechin și o 
curea pe șolduri. 

Uitându-se în oglindă, se întrebă dacă arăta schimbată. Ar 
ghici oare cineva că făcuse treaba aia? Imposibil. 

„Dar eu știu”, șopti ea în sinea ei. „Și e așa de bine.” 

Apoi, Ace strică totul când îi trimise un mesaj că vine în L.A. 
cu mașina ca să sărbătorească împreună ziua ei de naștere. 

Rahat! Nu-i spusese nimic de Vegas. Și, bineînţeles că n-avea 
de gând să-i zică de Billy. Ce trebuia să facă o fată în situația ei? 

Îi răspunse repede la mesaj, sperând că nu era deja pe drum. 


„Mama vrea să mă duc la Vegas”, tastă ea, fără să mai dea alte 
explicaţii. „Te sun când mă întorc.” 

Asta trebuia să-l oprească. lar când se întorcea, avea să spună 
că totul se terminase între ei. 

„Îmi pare rău, Ace. Foarte. A fost amuzant cât a durat” 

În acest timp, o obseda gândul la Billy. Nu se putea abţine să 
nu retrăiască noaptea lor împreună, discuţiile lungi, senzaţia 
trupului lipit de al ei. Era ca un vis frumos, un vis care nu mai 
voia să se termine niciodată. 

„Billy Melina. Cine ar fi crezut?” 


— Billy Melina. Cine ar fi crezut? zise reporterița, pe când 
Billy se strecura lângă ea în separeu. 

Fata avea aproape 30 de ani, era drăguță și tupeistă, cu sânii 
mari și fusta minusculă. Fusese trimisă de revista Rolling Stone 
și nu părea să-i pese că el întârziase trei ore la interviul din club. 

Dar lui Bambi, PR-ul lui personal, îi păsa. Și PR-lui de la 
studio. La fel și stilistului angajat cu ziua pentru ca Billy să arate 
tot timpul cât se poate de bine. Toţi se învârteau nerăbdători pe 
lângă masă până când Billy le făcu semn să plece și le spuse să 
se întoarcă într-o oră. 

Reporterița, care se numea Melba, își repetă vorbele. 

— Scuze pentru întârziere, zise Billy, rezemându-se și 
comandând o Cola dietetică. Am fost reținut pe plajă. 

— Ai făcut sex? îl întrebă Melba, lingându-se pe buze și 
aruncându-i o privire cu subînțeles, de parcă ar fi știut totul 
despre el, sau era pe cale să afle. 

— Poftim? zise Billy, mijindu-și ochii. Fata asta părea 
hotărâtă să se ia de el, iar lui nu-i plăcea deloc. Să dai un 
interviu unei reporterițe putea fi uneori o treabă al naibii de 
complicată. 

— Întotdeauna îmi place să încep un interviu în forță, zise 
Melba cu un zâmbet cam încrezut. 

— Chiar așa? 

— Da, vreau să știu cum stă treaba de la început. Să intru 
repede în subiect. Cu cât mai repede, cu atât mai bine. 

Oare îi făcea avansuri? Probabil. Acum că era mare star, toate 


fetele o făceau. Și băieţii, pentru că întotdeauna se zvonea 
despre un actor tânăr și celebru - ceea ce era valabil și în cazul 
lui - că era gay. Dar nu era. Nu încercase niciodată. Nu avea 
nicio dorinţă să facă sex cu un bărbat. Nu că ar fi fost ceva rău în 
asta. 

În mod normal, s-ar fi gândit s-o ia pe fata asta acasă ca să-i 
facă o felaţie la piscină, ca și celelalte. Dar, după ce fusese cu 
Max, nu se mai simţea tentat. Max avea ceva aparte, ceva 
incredibil de proaspăt și atractiv, și începuse să creadă că n-ar fi 
rău s-o cunoască mai bine. Dar exista o mare problemă - era 
fata lui Lucky și Lennie, și, cu tot scandalul iscat în jurul 
divorțului de Venus, nu putea să se vadă cu Max. 

Trebuia să se despartă de ea cu blândeţe, era tânără și 
vulnerabilă și părea să țină mult la el. Nu voia s-o facă să sufere, 
așa că hotărî ca, atunci când va veni să ia Ferrariul lui Lucky, să-i 
spună că avea alt interviu și s-o trimită acasă. 

— La ce te gândești, Billy Melina? îl întrebă Melba, lingându- 
se iar pe buze. Nu te concentrezi. 

— Dar tu? ripostă el. Interviurile în cluburi nu erau punctul 
lui forte, iar acum nu presimţea nimic bun. 

— Divorțul tău, zise Melba, așteptând o bârfă suculentă. Cât 
de urât o să fie? 

— Nu depinde de mine, spuse Billy nonșalant. Pe mine mă 
aranjează. 

— Niciun fel de scandaluri? îl presă Melba. Ceva indecent, o 
chestie pe care n-o știe nimeni? 

— Îmi pare rău să te dezamăgesc - dar nu. 

— Păcat. Credeam că apar tot felul de probleme în căsnicia 
cu o femeie mai bătrână și dominatoare. 

— Tu o să le afli prima, zise Billy, păstrându-și calmul și 
regretând că își rugase PR-ul să plece. Nicio problemă. Dar... n- 
ar trebui oare să vorbim despre filmul meu? 


Uneori, lui Denver îi venea să-și omoare familia cu zâmbetul 
) 
pe buze. Nu o slăbiseră toată seara cu întrebările despre Bobby. 
„Vine?” 
„De ce întârzie așa mult?” „Cine-i tipul ăsta?” „Cu ce se ocupă 


exact?” „Îți place, chiar că-ţi place” 

Primise de la Bobby mai multe mesaje pline de scuze pentru 
că anulase sau amânase zborurile, iar ea se simțea dezamăgită 
chiar înainte să plece acasă. De ce nu putuse el să facă mai 
multe eforturi să-i întâlnească familia pentru prima oară? O 
supăra mult că nu încercase. 

Amy Winehouse o întâmpină de parcă n-o mai văzuse un an. 
Latră fericită și o linse pe față. Era un sentiment minunat să te 
simți dorit. 

O scoase pe Amy la plimbare prin jurul blocului, iar când se 
întoarse, văzu că Sam îi mai dăduse un mesaj. Era, fără îndoială, 
un tip insistent. 

Și normal. 

Şi atractiv. 

De ce să nu-l aleagă pe el în locul strălucitorului, bogatului și 
mult prea chipeșului Bobby Santangelo Stanislopoulos? 

„Bună întrebare. 

La care era ușor de răspuns. 

Îl iubesc pe Bobby și altceva nu mai contează” 


Colindând prin aeroportul Kennedy, Bobby avu impresia clară 
că se rătăcea în labirintul de baruri, restaurante fast-food, 
gogoșerii și standuri, și multe alte magazine inutile. Zborul pe 
care trebuia să-l ia fusese anulat în ultima clipă, iar cel la care 
făcuse rezervare avea întârziere. 

Îi veni în minte ce tâmpit fusese să nu ceară să-l ia din New 
York avionul familiei Stanislopoulos. O greșeală așa prostească. 
Ce fusese în capul lui? 

După ce încercă să ia un avion mai devreme - la care nu mai 
erau locuri - se întoarse în sala de așteptare cu ultimul thriller al 
lui Harlan Coben și se strădui să citească și să se liniștească. Dar, 
în curând, descoperi că îi era imposibil să se concentreze - îl 
frământau prea multe. Cluburile pe care avea de gând să le 
construiască erau o adevărată provocare. Tulburătoare, dar și 
înfricoșătoare. Cucerise cu Mood New Yorkul și Vegasul, de ce 
nu s-ar extinde și în L.A. și Miami? lar apoi, cine știe? 

Marea lui ambiţie era să creeze un imperiu. Imperiul lui. Şi 


poate că, așa cum făcuseră Gino și Lucky înaintea lui, urma să 
treacă pe urmă la afaceri în domeniul hotelier. Avea în minte 
niște hoteluri-boutique, care să fie pe gustul unui anumit tip de 
clienți, oameni în căutarea a ceva special și intim. 

— Bobby? 

Îşi ridică privirea și o văzu lângă el pe Annabelle Maestro, 
fosta iubită a lui Frankie, acum o apariție minoră la TV, de când 
fusese omorâtă mama ei, vedeta de cinema, iar tatăl ei, starul 
filmelor de acţiune, arestat. Annabelle era o adevărată creație a 
Hollywoodului. Scrisese o carte despre copilăria și adolescența 
ei în L.A., având ca părinți celebrități, și dezvăluise totul despre 
anul în care fusese matroană în New York. Ca mulți alții care 
ajunseseră vedete de reality-show, făcuse carieră doar 
învârtindu-se de colo-colo, apărând la vreun talk-show și 
nefăcând mai nimic. 

— Annabelle Maestro! exclamă Bobby, punând jos cartea. Ce 
mai faci tu, străino? 

Annabelle se așeză imediat lângă el, fără să fie invitată. 

— Îmi merge așa bine că mă și mir, izbucni ea, drăguță și 
pudrată ca o păpușă, cu părul ei lung auriu-roșcat, pomeții înalți 
și buzele prea pline ca să fie naturale. 

Bobby o cunoscuse înainte ca ea să se combine cu Frankie. Ei 
doi, precum și M.J., Dever și Carolyn, mergeau la același liceu 
din Beverly Hills. 

— Am un program groaznic de încărcat, continuă Annabelle. 
De când cu succesul cărții... 

„Ce carte?” a fost Bobby tentat să întrebe, dar își aminti vag 
că-i pomenise Denver ceva. 

— Viaţa mea - Prinţesa de la Hollywood dezvăluie totul, zise 
Annabelle, amintindu-i titlul. A ieșit recent în ediție broșată, 
iată de ce sunt în New York, să-i fac reclamă. Am apărut în 
Watch What Happens Live săptămâna asta cu drăguţul de Andy 
Coben. Ai văzut emisiunea? 

„Oare glumea?” 

— Mă tem că nu, zise el, deschizând un pachet de alune ca s- 
o servească. Am făcut doar o călătorie scurtă. 

— Călătorie? întrebă ea curioasă, dându-și pe spate părul 


lung. Credeam că locuiești în oraș. 
— Aăă... da, dar acum stau mult timp pe Coasta de Vest. 


— Hmmm..., făcu  Annahelle, aruncându-i o privire 
pătrunzătoare. Să nu-mi zici că ești tot cu Denver! Asta da, 
surpriză. 


— De ce-ar fi o surpriză? întrebă Bobby, așteptându-se la un 
răspuns răutăcios. 

— Doar știi, zise Annahelle, dând din umeri cu nepăsare. 
Denver nu prea e fata pe care o văd cu tine. 

— Așa! exclamă Bobby, nefiind dispus să-i înghită măgăriile. 
Și pe cine ai vedea cu mine? 

— Pe cineva ca mine, chicoti ea sfioasă. 

lisuse Hristoase, chiar își închipuia că ar alege vreodată pe 
una ca ea? Toată falsă - de la extensiile de păr de la pomeţii 
evident operaţi. Nici gând. 

— Chestia e, zise Annabelle, netulburată că el nu-i 
răspunsese, că tu și cu mine provenim din același mediu. 
Suntem câini de rasă, pe când Denver e un fel de potaie. 

— Eşti o ticăloasă fără pereche! exclamă Bobby. Îți dai seama 
ce spui? 

Annabelle dădu din umeri. 

— Adevărul e câteodată greu de suportat. Făcu o pauză, apoi 
urmă: Unde ţi-e avionul? N-ar trebui să-l luăm până în L.A.? 

Bobby se ridică brusc. 

— Du-te dracului! zise el tare și apăsat. Apoi plecă. 


Lua din nou cina cu Gino - nu era ceva așa rău. De data 
acesta, era cu el și Paige, a treia lui nevastă. Și Jeffrey Lonsdale 
veni la masă, împreună cu proprietarii hotelului Cavendish - un 
cuplu de lesbiene, Renee și Susie, pe care Lucky le plăcea foarte 
mult. Renee era o curvă bătrână și curajoasă, iar partenera ei, o 
fostă nevastă de la Hollywood. Cele două aveau multe de 
povestit, iar lui Gino îi plăcea compania lor. 

Lucky rezervase o masă la ferestră la Francois, cel mai bun 
restaurant franțuzesc din Vegas. Pentru că se afla în vârful 
turnului The Keys, panorama spectaculoasă a luminilor orașului 
îți tăia respiraţia. 


Stând în fața lui Gino, Lucky nu se putea abţine să nu îl 
privească lung și să se întrebe ce avea să se facă fără el. Aveau un 
trecut comun tumultuos, dar îl iubea din tot sufletul și îl apăra 
cu ferocitate, pentru că era sânge din sângele lui. De-a lungul 
anilor, se luptaseră cu nenumăraţii dușmani ai lui Gino, dar în 
cele din urmă, îi înfrânseseră, deși nu le fusese ușor. 

„Nu te pune cu un Santangelo”, mottoul familiei. Pe faţa lui 
Lucky apăru un zâmbet. Era o deviză în viață. 

Mai devreme, o sunase pe Max, ca să vadă ce mai face. Nu 
răspunsese nimeni acasă. Nici la mobil. Lucky nu-și făcea griji — 
Max se descurca. Reușise să scape și din ghearele perversului 
ăluia nebun, care încercase s-o răpescă acum un an, și ieșise 
învingătoare. 

În adâncul sufletului, Lucky știa că Max era o Santangelo și 
putea să se apere în orice împrejurare. 


Max luă un taxi până la Billy acasă. Ca majoritatea șoferilor 
de taxi din L.A., și al ei abia că vorbea englezește și conducea de 
parcă era urmărit de poliție. Taxiul puţea a usturoi, iar șoferul 
tot mormăia ceva pe limba lui. De câteva ori, pusese frână așa de 
brusc, că era cât pe ce să cadă de pe banchetă. Minunat! 

Până să ajungă la Billy, era deja nervoasă și agitată, atât din 
cauza cursei nebune, cât și pentru că avea să-l vadă din nou pe 
Billy. Nu vorbise cu nimeni despre cele petrecute între ea și Billy, 
nici chiar cu Harry, pe care se putea baza uneori să păstreze un 
secret. Harry trecuse pe la ea mai devreme, scuzându-se că o 
lăsase singură cu tot balamucul și mizeria, apoi fumase un joint 
și bătuse câmpii despre Paco o oră întreagă. În cele din urmă, 
Max îi spusese că mai bine ar pleca, deoarece ea trebuia să se 
pregătească pentru o întâlnire amoroasă. Trezindu-i-se 
interesul, Harry o întrebase cu cine se întâlnea. Ea reușise să-și 
ţină gura, deși murea de dorință să se confeseze cuiva. 

Ajungând la casa lui Billy, Max a fost îngrozită să vadă o 
mână de paparazzi învârtindu-se în jurul porţilor. Îi spuse 
repede taximetristului să nu oprească acolo și s-o lase după colț, 
unde își scoase mobilul și îl sună pe Billy. 

— E o alee în spatele casei, îi zise el. la-o pe acolo, iar eu o să 


am grijă să las deschisă poarta din spate. 

Îi bubuia inima în piept. Avea întâlnire cu Billy Melina. Chiar 
și-o trăsese cu Billy Melina. Sau el i-o trăsese. Nu conta. O 
făcuse și asta era tot ce conta. 

Frate, era fantastic! 


La cafea și desert, Lucky îl tot pisă la cap pe Jeffrey în privința 
întâlnirii de dimineaţă. 

— De ce crezi că trebuie să mă văd neapărat cu tipii ăia de la 
Jordan Developments? îl întrebă ea. 

— Pentru că au o groază de bani de investit în viitoarele 
noastre proiecte și, în opinia mea, e prudent să ai la dispoziţie 
banii ăștia, îi explică Jeffrey. Cine știe ce vrei să mai faci, Lucky. 
După felul în care se prezintă economia, investitorii cu bani 
lichizi sunt o mină de aur. 

Jeffrey lucra cu Lucky de mai mulți ani și încercase mereu să 
fie cu un pas sau doi înaintea ei. Cunoscându-i modul de a 
gândi, știa că în cele din urmă va dori să se extindă, așa că avea 
grijă să pregătească terenul pentru această eventualitate. 

— Am verificat compania, continuă el. E solidă. Armand 
Jordan face afaceri legale. Este miliardar și e bine să-l 
cunoaștem. Fouad Khan e mâna lui dreaptă. 

— Nu-i asta compania de care mi-ai zis că vrea să cumpere 
The Keys? întrebă Lucky, sorbind dintr-un limoncello. 

— Iniţial, da. Dar știu că nu e o opţiune fezabilă. Nu e rău să 
vedem ce au de oferit. 

— Am impresia că vrei neapărat să-i văd, zise Lucky. 

— E doar o întâlnire, răspunse Jeffrey ferm. Ce-ai de pierdut? 

— Bine, spuse ea și dădu repede pe gât restul de limoncello. 
Și acum, e timpul să vorbim și despre probleme mai personale. 
Ce-i chestia aia cu divorțul? 

Jeffrey se foi jenat - nu se așteptase la o asemenea întrebare. 

— Zi-mi totul, continuă Lucky. Nu-mi ascunde nimic. 

Fără tragere de inimă, Jeffrey îi povesti totul în amănunt. 
Lucky avea talentul de a-i face pe oameni să vorbească - ar fi 
fost un anchetator grozav. 

— Destul, zise Gino într-un final, râzând pe înfundate. Mai 


lasă-l în pace pe bietul băiat. Scoţi și untul din el. 

— Sigur că da, spuse Lucky, zâmbind nu prea convinsă. Am 
să-l las din gheare pe Jeffrey. Doar dacă recunoști că aș fi putut fi 
un psihiatru celebru. Însă, Jeffrey, după ședința de consiliu de 
mâine, aștept să-mi spui mai multe despre căsnicia ta, așa că 
pregăteşte-te... 

— Da, și ai face bine să vii cu ceva detalii picante, adăugă 
Gino, râzând șmecherește. O știi pe Lucky a mea, intră 
întotdeauna în miezul problemei. 

— A, da, e clar de la cine am învăţat, răspunse Lucky, 
făcându-i cu ochiul. 

— Cred că-i timpul pentru un toast, anunță Paige, soţia lui 
Gino, ridicându-și cupa de șampanie. Pentru familia Santangelo! 
Să se sfădească mereu! 

Toţi râseră și își ciocniră paharele. 

— Hei, zise Billy, salutând-o pe Max la poarta din spate, în 
picioarele goale, îmbrăcat cu blugi simpli și o cămașă decolorată 
din același material. 

— Hei, răspunse ea, gândindu-se că era atât de atractiv că i se 
tăia respiraţia. 

„Leonardo, Taylor, Rob, nu voi sunteți pe primele locuri. Billy 
Melina e cel mai sexy tip din oraș - din toate orașele” 

— Ce s-a întâmplat? o întrebă Billy, luând-o spre living. 

— Şoferul de taxi a condus ca dracu', se plânse ea, urmându- 
|. A mers pe autostradă ca un nebun. Am crezut că mor înainte 
să ajung la tine. 

— Nasol. 

— Foarte, zise ea, cercetând cu privirea livingul, care avea 
peste tot suprafeţe curbe din beton și mobilă modernă. E altfel 
decât altele, remarcă ea. 

— E închiriat, explică el. Nu-i chiar stilul meu. 

— Frumoasă piscină, zise ea, mergând spre ușile de sticlă 
prin care se ieșea afară. 

Pentru o clipă, el fu tentat s-o ducă la piscină ca să-i facă o 
felație așa cum îi plăcea, iar apoi s-o trimită acasă. 

Dar nu. Max nu era o fată din alea. 

— Cred că, după ce se termină divorțul, am să-mi cumpăr 
ceva, zise el. Poate o casă pe plajă. Îmi place la Malibu. 

— Şi când are să fie asta? întrebă ea, gândindu-se ce grozav ar 
fi să-l aibă pe Billy ca vecin. El dădu din umeri nepăsător. 

— Nu știu. Curând, sper. 

— Şi cum a fost interviul? se interesă ea, întrebându-se dacă 
să se așeze sau dacă aveau să meargă afară. 

— O fată obraznică și țţâfnoasă care m-a enervat, zise el. Tot 
ce voia era să vorbim despre Venus și despre divorţ. După ce i- 
am suportat tâmpeniile vreo zece minute, am lăsat-o baltă, cu 
interviul ei cu tot. 

— Şi ce-a zis PR-ul tău? Cred că s-a supărat. 


— Cui îi pasă? replică el și se îndreptă spre bucătăria fără 
pereți despărțitori. Vrei să bei ceva? 

— Da, te rog, acceptă ea, punându-l la încercare. O votcă 
dublă cu gheaţă și un strop de lămâie. 

— Foarte nostim. 

— Tu m-ai întrebat. 

— O Coca-Cola? 7UP? Sprite? 

— Ce te face să crezi că nu beau? 

— Dar bei? 

— Nu mult. 

Billy îi aruncă o privire întrebătoare. 

— Cum e să fi fata lui Lucky? 

— Nu-mi zice așa. 

— Vă împăcațţi bine, nu? 

— Semăn cu fratele meu, Bobby, explică ea. Sigur că îi iubesc 
pe Lucky și pe tata. Dar trebuie să mă descopăr pe mine însămi, 
de-asta plec la New York. Ezită o clipă apoi continuă: Nu știu, 
poate. Pentru că acum, că îl găsise pe Billy, nu mai era așa de 
sigură că dorea să se mute pe Coasta de Est.. 

— Înţeleg, zise Billy, dând din cap. Așa m-am simţit și eu cât 
am fost căsătorit cu Venus. Eram terminat, nu mai puteam fi eu 
însumi. Oricât de celebru deveneam, tot ea era mai celebră. Nu 
faci progrese dacă vrei să ai tot atâta succes ca altul. 

— Nu ştiu cum vine asta. 

— Ba cred că știi! Ai două exemple de felul ăsta. Pe maică-ta 
și pe Lennie. 

— E adevărat, încuviință Max, încântată că el o înțelegea. Să 
fii fata a doi părinţi celebri nu-i ușor. 

Billy deschise frigiderul, scoase o cutie de 7UP și i-o întinse. 

— Așa bănuiesc, zise el. 

— Şi bănuiești bine, răspunse ea, deschizând-o și luând 
câteva înghițituri. 

Billy hotărî că sosise timpul să-i spună că avea altceva de 
făcut, dar nu se îndura. Îi plăcea s-o aibă în casă, să stea cu ea. 

— Şi... ai de gând să ieși sau ce faci? întrebă ea, dar regretă 
imediat ce spusese, pentru că nu voia să-i pară - Doamne ferește 
- băgăreaţă. 


— Nu-i o idee bună, îi zise el. Ştii, cu toți paparazzi ăștia pe- 
aici. Mă încolţesc tot timpul din cauza divorțului. 

— O, da, spuse ea repede. Înţeleg perfect. 

— Dar, adăugă el, observându-i dezamăgirea, asta nu 
înseamnă că nu putem comanda de mâncare. Ce-ai avea chef? 

„Aș avea chef să mă săruțţi și să-mi spui că noaptea trecută a 
însemnat ceva pentru tine. Că nu sunt doar o altă linie pe 
răbojul tău de mare star de cinema. Că vrei să mă mai vezi. De 
multe ori...” 

— Păi, pizza, zise ea. 

Billy zâmbi. Ea observă că are gropițe minunate și niște dinți 
de un alb strălucitor. 

— Nu mă coști mult, remarcă el. Credeam c-ai să ceri caviar. 

— Nu-mi place caviarul, zise ea, strâmbând din nas. E 
scârbos și are gust de pește. 

— Așa e! aprobă Billy din toată inima. Venus a tot încercat să 
mă convingă că e bun. „Caviarul are un gust deosebit, cu care 
trebuie să te obișnuiești”, îmi zicea ea. Păcat pentru ea că nu m- 
am obișnuit niciodată. 

Max chicoti, apoi regretă, și își dori ca el să nu mai 
pomenească tot timpul de Venus; se întrebă dacă aveau s-o mai 
facă o dată și spera ca el să facă prima mișcare. 

Dar el nu o făcu. Ridică receptorul și comandă două pizza 
Margarita mari de pe Mulberry Street. 

— Şi... cum a fost să conduci un Ferrrari? se aventură ea. 

— Grozavă mașină! exclamă el entuziast, gândindu-se că era 
mai bine să nu-i spună că fusese nevoit să tragă pe dreapta la 
San Vicente, unde au apărut deodată vreo zece paparazzi, care 
fotografiaseră totul, orbindu-l cu o mie de blițuri. Era să iau 
amendă pentru depășirea vitezei legale, dar polițistul m-a 
recunoscut și m-a lăsat să-mi văd de drum. 

Max se simţi ușurată că nu luase amendă, pentru că ar fi fost 
trimisă automat proprietarului mașinii. Sau poate că nu. Era 
oare o amendă pentru depășire de viteză la fel cu una pentru 
parcare în locuri interzise? Habar n-avea și nici nu-i păsa. Cât 
timp Ferrariul lui Lucky era întreg, asta era tot ce conta. 

— Cred că e mișto să fii recunoscut, zise ea, întrebându-se 


dacă avea să fie vreodată celebră. Nu că și-ar fi dorit. Planul ei 
era să reușească în afaceri, ca și Bobby. Deși nu prea știa de ce 
afaceri să se apuce. 

— La început, da, zise Billy, căscând relaxat. Apoi, te 
obișnuiești, ajunge să te supere. Faima are și multe dezavantaje. 

— Dar îți aduce o groază de bani, o trânti ea, sperând ca acel 
căscat să nu fie o aluzie că trebuia să plece. 

„De ce am spus așa o prostie? Nici nu-mi pasă dacă are bani 
sau nu.” 

— Trebuie să plătesc agentul, managerul, PR-ul, contabilul, 
directorul general, finanţistul. Nu-i așa mult cum crede lumea, 
zise Billy ironic. Cel puţin, nu trebuie să-i dau lui Venus pensie 
alimentară și nici eu nu vreau nimic de la ea. Nu ne batem decât 
pentru câteva proprietăţi. 

Max își dori încă o dată să nu o mai pomenească pe Venus. 
De câte ori o făcea, o trezea brutal la realitate. 

— Vrei să vorbim despre noaptea trecută? o întrebă Billy, 
luând-o prin surprindere. 

Nu! Nu voia să vorbească despre noaptea trecută. Prea jenant. 
Chiar credea că puteau să poarte o discuţie relaxată despre cum 
îi răpise fecioria? „Nu, mulțumesc! 

Regreta că-i mărtusisise că era prima oară pentru ea. La urma 
urmei, era ca și cum i-ar fi spus că n-avea deloc experienţă cu 
băieţii. Făcuse multe chestii murdare cu unii dintre ei. Sexul oral 
nu era ceva nou pentru ea - deși Billy nu-i ceruse așa ceva. Ea și 
Ace fuseseră cât pe ce să facă sex, dar se opriseră la timp. 

Oricum, nu era mare lucru. Era bucuroasă că așteptase. Și 
încântată că Billy fusese Alesul. 

Dacă i-ar mărturisi vreodată lui Cookie, prietena ei i-ar 
spune: „La ce naiba ai așteptat atâta, fată? Nu numai băieții se 
pot distra! 

— A fost... grozav noaptea trecută, îngăimă ea. La ce oră vine 
pizza? 

El își ridică o sprânceană amuzat. 

— Mori de foame sau te grăbești? 

— Ambele, răspunse ea repede. 

— Da' n-ai zis că ai timp să ieși la cină? spuse el, mijindu-și 


ochii. 

— Păi, nu mergem, nu? ripostă ea pe un ton oarecum caustic. 

— Dezamăgită? 

— De ce-aș fi? 

El dădu din umeri, puţin uimit că ea își schimbase dispoziția 
enervându-se. Spusese el ceva nelalocul lui? Făcuse ceva rău? 

Femeile! Mercuriene, mereu schimbătoare. Toate erau la fel, 
chit că aveau 17 sau 40 de ani. 

— Am să sun din nou să se grăbească, se oferi el. 

— Nu-i nevoie. 

— Păi, dacă te grăbești... 

— Nu-i chiar așa, zise ea, simțindu-se ca o proastă. De ce-i 
făcea greutăţi? Nu avea intenţia asta. 

— Atunci, de ce n-am merge afară, să stăm la piscină, să 
punem niște muzică și să ne relaxăm? propuse el. 

Și chiar când se gândea ea ce minunat are să fie, sună cineva 
la ușă. 


Era trecut de miezul nopţii când Bobby ajunse în sfârșit în 
L.A., așa că se duse pe furiș la apartamentul lui Denver. Deși nu 
făcu niciun zgomot, Amy îl auzi la ușă și ieși imediat din 
dormitor, dând din coadă. 

Liniști repede câinele, apoi începu să-și scoată hainele în 
drum spre dormitor. 

Așa cum bănuia, Denver dormea, acoperită doar cu un 
cearșaf, ca de obicei. 

Se strecură în pat lângă ea, lipindu-se de trupul ei catifelat. 
Frate, avea pielea ca mătasea. 

S-o ia naiba pe Annabelle Maestro că a făcut-o javră. Era o 
târfă geloasă, pentru că Denver nu era numai o femeie superbă, 
dar și deșteaptă, atentă și dedicată serviciului, dar, mai presus 
de orice, naturală în toate sensurile. Fiecare calitate a ei, 
adăugată la celelalte, forma o combinaţie mortală. Să fi avut 
Annabelle norocul ăsta! 

— Am venit, îi şopti el lui Denver la ureche, simțind că se 
excită ca de obicei. 

— Mmmm... murmură ea, întorcându-se încet cu fața la el. 


Era și timpul. De ce ţi-a luat așa mult? 

— N-am vrut să te trezesc, somnoroaso. 

— E-n regulă, zise ea pe un ton blând, uitând că era supărată 
pe el de îndată ce își vârîi mâna sub cearșaf și începu să-i 
mângâie erecţia din ce în ce mai evidentă. 

— Chiar că n-am vrut să te trezesc, repetă el. 

— Sigur că nu, spuse ea tărăgănat, tot mângâindu-l. 
Importantul și onestul membru al societății nu m-ar fi trezit 
deloc. 

— M-am gândit să te cruţ, zise el în glumă, bucurându-se de 
atingerea mâinilor ei. 

— Foarte drăguţ din partea ta, răspunse ea, înnebunită de 
dorință. 

Omul ei venise acasă, asta era tot ce conta. 

— Mi-a fost dor de tine, zise el, lipindu-se și mai tare de ea. 
Chiar că mi-a fost. 

— Pe bune? 

— Sigur că da. 

— Şi mie mi-a fost, răspunse ea, fericită să-l simtă tare pe 
coapsa el. 

Și, fără să mai vorbească, mâinile lui începură să-i exploreze 
corpul, atingând-o în toate locurile în care știa că-i place. Îi 
sărută sânii, îi dezmierdă sfârcurile, zvârli cearșaful cât colo și, 
mergând mai jos cu limba, îi linse fiecare centimetru de piele. 

Când ajunse între picioare, îi desfăcu încet coapsele și își vâri 
limba în locul unde era umedă, făcând-o să-și acopere faţa cu 
mâinile și să geamă de plăcere. 

După câteva minute, se ridică să ia o gură de aer. 

— E așaaa bine, oftă ea, savurându-și plăcerea. Continuă, te 
rog. Cred că mi-a lipsit. 

— E un ordin? întrebă el, râzând cu înţeles. 

— Ai face bine să-l execuţii, oftă ea din nou. 

Și, fără să se mai întrebe dacă trebuia să fie cu Bobby sau nu, 
se dărui cu totul clipei, savurând-o din plin. 


În pragul ușii lui Billy stătea cel mai bun prieten al lui, Kev, 
un drogat inveterat, de-abia sosit din New York, cu tot cu 


bagaje. Kev era scund, cu părul sârmos și o expresie îngâmfată 
pe faţă. 

— La naiba! strigă Billy, bucuros să-l revadă, deoarece Kev îi 
era prieten vechi - de dinante să ajungă celebru, să fie adulat și 
să se însoare cu un star de talie mondială. 

De fapt, atunci când venise la Hollywood, dormise pe jos în 
singura cameră a lui Kev, iar mai târziu, când dăduse în sfârșit 
lovitura, Kev ajunsese secretarul lui personal Fuseseră 
nedespărțiți până când se căsătoriseră amândoi. Căsnicia lui 
Billy durase ceva mai mult decât a lui Kev. 

— De ce nu m-ai anunţat că vii? întrebă Billy, îmbrățișându-l 
pe Kev bărbătește. 

— N-am vrut să te exciţi prea tare, glumi Kev, îndreptându-se 
spre living, apoi oprindu-se brusc când o văzu pe Max. 
Măiculiță! exclamă el. Întrerup ceva? 

— Nu, frate, zise Billy. Salut-o pe Max. 

— Bună, fată frumoasă cu-nume-de-băiat, zise Kev. 

Max își dădu ochii peste cap. 

— Nu ești primul care mi-o zice. 

Billy râse. 

— Ăsta-i amicul meu, Kev, şi cred că voi doi o să vă-nţelegeţi 
de minune. 

Max îl studie repede cu privirea pe Kev. Observase deja cele 
două genţi de pânză de la intrare; se părea că prietenul lui Billy 
venise ca să stea. Îi amintea de personajul E din Entourage, unul 
dintre serialele ei preferate de televiziune. 

— Tocmai am comandat pizza, anuță Billy. Max moare de 
foame și se grăbește. 

Max simţi că-i ard obrajii. Oare Billy o alunga acum că-i 
venise prietenul? Ce dezamăgire! 

— Pizza și o bere sunt exact ce am nevoie, zise Kev, 
aruncându-se pe canapea, de parcă ar fi locuit acolo. lar dacă 
bagajele erau un indiciu - era pe punctul de a se muta aici. 

— Şi așa, Max, zise Kev, pe când Billy îi dădea o cutie cu bere, 
cum de porți nume de băiat? 

Era o întrebare stupidă, dar îi răspunse totuși, pentru că era 
prietenul lui Billy şi credea că e mai bine s-o placă. 


— Numele meu de botez e Maria, răspunse ea tărăgănat, îți 
poţi închipui și singur de ce mi l-am schimbat. 

Kev se uită la Billy de parcă ar fi zis: „Ce naiba? Maria mi se 
pare în regulă.” 

— Prea e ca-n Sunetul muzicii, explică ea, sperând ca ei să 
înțeleagă. 

Dar, după feţele lor impasibile, se părea că niciunul din ei nu 
era pasionat de filme. Lucky și Lennie organizau seri de 
vizionări de când era ea mică. De la Grease și Febra de sâmbătă 
seara și până la Strălucirea dansului, văzuse pe DVD toate 
filmele clasice de valoare. 

— Cât timp ai de gând să stai? întrebă Billy, îndreptându-și 
atenția spre Kev. 

— Cât mă ţii, replică Kev, făcându-i vesel cu ochiul. 

Max simţi un junghi în stomac. Lucrurile nu mergeau bine. 
Deloc. 


capitolul 22 


Las Vegas. Orașul luminilor. Orașul păcatului. Un loc magic și 
misterios unde se putea întâmpla orice, iar de obicei chiar se 
întâmpla. 

De pildă, prostituatele, care erau ființe îndatoritoare, gata de 
treabă tot timpul. Așa că, atunci când Armand o sună pe Yvonne 
Le Crane, o femeie cu care mai tratase de câteva ori, ea îi trimise 
imediat două dintre cele mai bune fete: Tia, o asiatică minionă, 
și Fantasy - o fată un pic mai solidă, o frumuseţe neagră căreia i 
se spusese că seamănă cu Naomi Campbell. 

Sosiră în apartamentul lui Armand de la hotel dotate cu o 
serie de jucării sexuale, cătușe, bice, bikini din latex, ţigări de 
marijuana rulate, diverse loţiuni, Viagra și Cialis și o mână de 
prezervative, și gata să-și facă fericit clientul. Aveau amândouă 
toate cele necesare, îngrămădite în gentile lor Gucci 
supradimensionate. Genţile scumpe erau un dar din partea unui 
prinț din Malaysia, care fusese mai mult decât satisfăcut de 
talentele lor. Atât de mulțumit, că, pe lângă tariful obișnuit, 
genţile erau burdușite cu hârtii de o sută de dolari. 

Nici n-aveau idee că erau pe cale să-și ofere serviciile tot unui 
prinț. Însă nu unul așa de generos. 

Fantasy fusese angajată de aproape doi ani, însă Tia nu 
lucrase niciodată. Amândouă veniseră în Vegas să găsească 
posturi de dansatoare într-unul dintre marile spectacole, dar nu 
reușise niciuna din ele. Apoi le apăruse în cale Yvonne Le Crane, 
o matroană între două vârste, care era mereu în căutare de fete, 
așa că amândouă hotărâseră să se umple de bani făcând un 
lucru pentru care nu cereau de obicei nimic era o perspectivă 
mult mai bună decât să dănțuiască într-un spectacol șase seri pe 
săptămână. 

Până acum, nu se plânsese nimeni de ele. Dar, până acum, 
nu-l întâlniseră pe Armand. 

— Dezbrăcaţi-vă, le ordonă el în clipa în care intrară în 
apartament. 


— Unde e baia, iubitule? întrebă Fantasy, cu vocea sexy 
rezervată clienților. 

Ăsta era, fără îndoială, un bărbat care voia să trecă imediat la 
treabă, dar nu era nicio problemă. Cu cât mai repede ajungea la 
orgasm, cu atât mai curând urmau să plece. 

— Încearcă să taci, nu-mi zice mie „iubitule”, replică Armand 
cu o voce aspră și poruncitoare. Scoateţi-vă hainele, dar păstraţi- 
vă pantofii și urcați pe masa de biliard. 

Fantasy și Tia se uitară una la alta. După toate aparențele, nu 
avea să fie scena de sex pe care o jucaseră de atâtea ori. Aveau să 
aibă parte de una ciudată, de cea mai murdară speță. 

— Sigur, iubi... începu Fantasy. Apoi întâlni privirea fixă și 
rece a lui Armand și tăcu imediat. 

Tia, fata cea minionă, se dezbrăca deja. O rochie simplă de 
mătase, o tanga roșie - asta era totul. Își păstră în picioare 
sandalele cu bride și tocuri înalte. Ochii lui Armand sticliră 
văzând-o goală. Prea slabă pentru gusturile lui, iar sânii țanţoși 
erau sigur siliconaţi și prea mari pentru corpul ei. Nu trebuia să 
uite pe viitor să ceară femei cu sâni naturali. 

Fantasy era, pe de altă parte, genul de curvă dată naibii pe 
care îi plăcea s-o umilească. Avea să riposteze când îi va cere să 
facă anumite chestii. Avea să-l distreze. 

În timp ce Fantasy își scotea hainele, o fustă scurtă și un top 
decoltat, fără lenjerie pe dedesubt, nu se putu abține să nu-i 
admire trupul. Piele neagră strălucitoare, picioare lungi, un 
piercing în buric și altul la un sfârc. În mod normal, se uita și le 
spunea ce să facă, nu-i plăcea să le atingă pe prostituate, era 
prea pretenţios. Dar cu asta poate avea să facă o excepţie. 

— Pe masa de biliard, porunci el. 

Fetele se supuseră. 

— Acum puneţi-vă în patru labe și faceți pe cățelele. 

— Poftim? zise Fantasy. 

— N-auzi bine? o ironiză Armand. Lingeţi-vă în fund și 
prefaceţi-vă că vă place. 

— Pervers nenorocit, șopti Fantasy abia audibil. 

Dar se execută, pentru că o așteptau banii după ce-și făcea 
numărul ca orice profesionistă, așa că ce mai conta? 


După două ore, Armand se duse să-și ia mama. În acest timp, 
Fantasy își aștepta mașina și se plângea prietenului ei, omul de 
la The Keys însărcinat cu parcarea, de clientul ciudat din 
apartamentul prezidenţial, un bărbat care îi ceruse ei și Tiei să 
facă tot felul de obscenităţi și sex anal, iar apoi refuzase să le dea 
bani în plus. 

— Zgârcitul dracu, bombăni Fantasy pe când se urca în 
mașină. Cine naiba se crede? 

În curând, printre membrii personalului se răspândi zvonul 
că în apartamentul prezidenţial stătea un zgârcit pervers. Nu 
peste mult timp, bârfa ajunse la urechile lui Jerrod. 

Prostituatele nu erau văzute cu ochi buni la The Keys, dar, 
întrucât constituiau o realitate în viața din Vegas, erau tolerate. 
Totuși, Jerrod avea anumite principii, și, dacă tot veneau să-și 
ofere seviciile la hotelul în care el era șeful corpului de pază, 
atunci trebuiau plătite pentru munca lor. 

Jerrod se hotărî să facă o anchetă discretă. 


Armand decise s-o ducă pe Peggy, împreună cu Fouad, la 
Francois, restaurant cu care știa că ea va fi de acord. În locul 
acela atât de select și de scump, hotărâse s-o facă pe Peggy 
fericită și mai ales s-o îmbete, căci scumpa lui mamă era foarte 
amatoare de o sticlă de vin. Avea să-i dea destul, apoi s-o ducă la 
hotel, unde va dormi ore în șir. 

De câte ori nu o văzuse făcând așa când era mic? Prea multe 
ca să le ţină socoteala. Mama lui, beţiva. Trebuia să-i 
mulțumească lui Dumnezeu că apăruse Sidney Dunn, se 
căsătorise cu ea și i-o luase de pe cap. 

Acum că Sidney murise, ea chiar se aștepta să se agate din 
nou de el? 

Mai devreme, se distrase cu târfele, mai ales cu negresa. 
Femeile fac orice pentru bani, o constatase de nenumărate ori și 
avea înregistrări video care o dovedeau. Două târfulițe la treabă. 
O altă probă concludentă de adăugat în bogata lui colecţie. 

Îşi ținea DVD-urile cu etichete pe categorii: 


Femei măritate 
Curve 

Femei necăsătorite 
Femei celebre 


Da, avusese parte și de câteva femei celebre care voiau cu 
orice preț să pună mâna pe un miliardar - fiind cu el, le-ar fi 
crescut penibila cotă de celebritate în revistele glossy viu 
colorate. 

„Blonda cu slăbiciune pentru băieţii bine făcuţi.” „Bruneta 
slabă ca un ţâr care se jura că nu era anorexică.” 

„Fata care își scrisese biografia, considerându-se o prințesă de 
la Hollywood.” „Blonda cretină cu țâțe mari.” „Cântăreaţa celebră 
dependentă de cocaină.” 

Toate pentru o noapte. Era decizia lui, nu a lor. Nu era 
niciuna printre ele cu care s-ar mai fi culcat o dată. 

Restaurantul era plin. Șeful de la cazinou îi făcuse rezervarea. 

Mai târziu, avea să joace până vor veni să-l distreze cele trei 
texane blonde pe care le comandase pentru miezul nopții, căci, 
în privința sexului, Armand era un adevărat voyeur și un 
pervers. 

— Nu-mi place masa asta, se plânse Peggy cu voce tare. De ce 
nu avem o masă la fereastră? Prefer să stau într-un loc cu 
vedere. 

Armand îl trimise pe Fouad să aranjeze lucrurile. 
Restaurantul era plin, dar pentru un bacșiș de 500 de dolari, 
șeful de sală avea să le găsească masa potrivită. 

După câteva minute, clienţii de la masa bine poziționată se 
ridicară să plece. 

Probabil că șeful de sală le spusese să elibereze naibii masa 
aceea, se gândi Armand, mulțumit că putea obţine orice cu 
bani. 

— Vezi? îi spuse mamei sale, cu o licărire de triumf în ochi. 
Vrei ceva și gata, se face. 

Dar Peggy nu-l asculta; atenția i se concentra asupra 
oamenilor care tocmai plecau. 

— La ce te uiţi așa fix? o întrebă Armand. 


— Bătrânul, zise Peggy foarte agitată. Cred că-l cunosc. Află 
cum îl cheamă. 

Armand nu se mai putu stăpâni. 

— Pentru numele lui Dumnezeu! izbucni el, strâmbându-se. 
Eşti caraghioasă. 

Peggy îi făcu cinstea de a-i arunca o privire glacială. 

— E prea greu pentru tine? 

Armand se încruntă și se întoarse spre Fouad. 

— Fă ce vrea. 

Acesta a fost momentul în care Fouad hotărî că venise timpul 
să-și vadă de viața lui și să iasă din mediul toxic creat de 
Armand. Avea copii după majoritatea DVD-urilor lui Armand cu 
scene explicite de sex. 

Se săturase să fie tratat ca un servitor care trebuia să-i 
împlinească stăpânului său și cea mai mică dorinţă. 

Aici nu era Akramshar, ci America, și, de îndată ce se vor 
întoarce la New York, avea să părăsească acest serviciu. 

— Sigur, Armand, zise el, ridicându-se de la masă. Mă ocup 
imediat de asta. 


Cele trei blonde erau exact pe gustul lui Armand. Micuţe și 
frumoase, cu sâni naturali și păr pubian des de culoare deschisă, 
erau taman ce-i trebuia după cina înfiorător de plictisitoare cu 
mama lui. Peggy îl irita peste măsură. Avea darul de a cere 
mereu ceva. În ultimul timp, îl tot bătea la cap să se însoare și să 
facă plozi. Dacă ar fi știut... 

Într-un acces de generozitate, care nu-i prea stătea în fire, îl 
poftise pe Fouad să se alăture lui și femeilor. Îl înfuriase refuzul 
lui. Ce prost era Fouad că-i rămânea credincios amărâtei lui de 
soții americane! Ce cretin! 

Blondele făcură tot ce le ceru. Sex normal și oral, nu 
protestară când le porunci să-și bage în fund sticle vechi de 
Coca-Cola, se linseră una pe alta și acceptară să facă tot ce dorea 
el. 

Satisfăcut pe deplin de cele două împuţite cu care se distrase 
cu câteva ore înainte, mai mult se uitase, prizase grămezi de 
cocaină și le dăduse instrucțiuni. 


Când a fost în sfârșit excitat, le puse pe toate trei să facă 
felație. Apoi, le dădu papucii, trimițându-le la treaba lor, fără să- 
și dea seama că una dintre ele era transexual. Dacă ar fi știut, l- 
ar fi dat afară în șuturi. 

După ce femeile plecară, dormi neîntrerupt toată noaptea, 
mulțumit la gândul că a doua zi The Keys avea să fie al lui în 
întregime. 


capitolul 23 


Vineri dimineață, Denver se trezi devreme. Își întoarse capul 
și îl văzu pe Bobby întins lângă ea pe burtă, cu spatele expus 
privirii ei. Își plimbă ușor degetele de-a lungul șirei spinării, dar 
el rămase nemișcat. Pentru câteva clipe, se întoarse cu gândul în 
adolescență, când se îndrăgostise de Bobby de la distanță. Acum 
era în apartamentul ei, în patul ei și în întregime al ei. 

Partida de sex de noaptea trecută fusese ceva diferit. Atât de 
intens pasională și sentimentală. Legătura dintre ei era 
incredibil de puternică și nu se baza doar pe sex, mai era și 
altceva. Se iubeau și se plăceau, dar exista între ei și o bună doză 
de respect. Spera că și el simțea la fel. 

Coborî din pat, înșfacă un tricou lăbărțat, se duse în 
bucătărie și puse de cafea. Ea prefera ceaiul verde, dar lui Bobby 
îi plăcea la nebunie cafeaua - trebuia să fie tare și neagră ca să 
poată înfrunta o nouă zi. 

Azi plecau la Vegas, probabil cu avionul familiei 
Stanislopoulos. 

Denver oftă pe când umplea cafetiera. Câteodată i se părea 
ciudat că Bobby nu-i vorbea despre tatăl lui și nici despre uriașa 
avere pe care o moștenise. Ştia că nu voia să discute despre bani 
- pentru el era important să reușească pe cont propriu. Mai știa 
și că avea anumite obiective și că intenționa să și le 
îndeplinească. 

Dar de ce să se folosească de avion? Era o chestie care nu se 
prea potrivea cu planul lui de ansamblu. 

Are să-l întrebe într-o zi, dar nu azi. 

După câteva clipe, Bobby se învârtea prin bucătărie în halatul 
alb flaușat, pe care i-l cumpărase ea când începuse să rămână 
peste noapte în apartamentul ei. Arăta sexy și viril în el, cu părul 
lui negru și cârlionţat și tenul măsliniu. Doamne, ce arătos era, i 
se făcea pielea de găină când se uita la el. 

— Neaţa, frumoaso! zise el, luând-o de mijloc. 

— Neaţa, frumosule! îi răspunse ea. Tocmai voiam să-ți aduc 


cafeaua la pat. 

— Lasă cafeaua, ce-ai zice să vii tu în pat? sugeră el, luând-o 
de mână și trăgând-o după el în dormitor. 

— Eşti insaţiabil! remarcă ea cu un zâmbet visător pe buze și 
îl lăsă s-o ducă după el. 

— Eşti irezistibilă! răspunse el, aruncând-o în pat și începând 
să facă dragoste cu ea. 

O mângâia așa de bine, că nu-i putea rezista. Cu fermitate și 
blândeţe. O învăluia în căldura lui. Era tare și de data asta - 
grăbit. 

N-avea ce-i face. Nu se sătura niciodată de el. 

După ce terminară, au mers să facă duș împreună, ceea ce a 
dus la și mai multe mângâieri, în timp ce Amy stătea la ușa de 
sticlă, încercând să intre în cabina de duș, sub jetul de apă. În 
cele din urmă, reuși. 

leșiră într-un final, chicotind, cu Amy udă toată, care, după 
ce se scutură umplându-i de păr pe amândoi, începu să alerge 
prin cameră ca posedată. 

— E timpul să ne îmbrăcăm, la prânz decolăm, zise Bobby, 
luându-și pantalonii. A, da, am uitat să-ți spun - vine cu noi și 
surioara mea. 

— De ce? întrebă Denver, nu prea încântată de companie, 
apoi se îmbrăcă în viteză. 

— N-am putut face nimic, zise el, încheindu-și nasturii de la 
cămașă. Dar îți place de Max, nu? 

— Abia o cunosc, răspunse Denver, deschizând dulapul și 
aruncând niște schimburi într-o geantă. 

— Păi, dacă o cunoști pe Max, sigur ai s-o iubești, afirmă 
Bobby. E o nebunatică. 

— Hmm... făcu Denver, întrebându-se dacă petrecerea avea 
să fie elegantă și dacă trebuia să-și ia cu ea singura ei rochie de 
seară, semnată Diane von Furstenberg. 

Ce să se mai gândească, sigur că trebuia. Mergea la Vegas și la 
familia Santangelo. Grozav! 

— De ce nu ești sigură? o întrebă Bobby, cu părul încă ud 
cârlionțat peste gulerul cămășii. 

— Păi, încercă să spună Denver, m-am întâlnit cu Max numai 


de două ori și nu a fost prea vorbăreață. 

— Max e câteodată timidă. Nu uita, e doar o puștoaică. 

— Oare? zise Denver, nevrând să-i spună că Max o evitase și 
o ignorase total. 

Și împlinea 18 ani, nu mai era copil. Dar poate că ea și Max se 
vor împrieteni acum că stătea de mai mult timp cu Bobby. 

Poate era cuvântul cheie. 


— De ce apare Ferrariul maică-tii pe tot internetul cu Billy la 
volan? o întrebă Cookie la telefon. 

— Ce? făcu Max, trecând-o un fior de gheaţă pe șira spinării. 
Despre ce naiba vorbești? 

— Uită-te și tu, fată, zise Cookie, neștiind ce panică 
provocase. Crezi că i l-a împrumutat Lucky? De ce-ar face-o, cu 
tot divorțul ăsta? Nu e Venus prietena ei cea mai bună? 

— Habar n-am, zise Max, deja repezindu-se la laptop și 
căutând site-urile tabloidelor. 

Aici era un filmuleţ cu Billy coborând din Ferrariul roșu de 
comandă al lui Lucky, așa ușor de recunoscut, la o benzinărie 
din Pacific Palisades. 

S-a oprit să pună benzină! De ce a trebuit s-o facă? 

Și, de parcă nu ar fost deajuns, mai erau și numeroase 
fotografii cu el și cu un agent de circulaţie care îi cerea să tragă 
pe dreapta! 

— Mi se pare ciudat, continuă Cookie. Poate o întreb pe 
Lucky care-i treaba. 

— Nu! strigă Max, îngrozită. Să nu faci asta! 

— De ce? 

— Că... poate nu vrea să afle Venus. 

— Oho... chițăi Cookie. Crezi că-i combinată cu Billy? 
întotdeauna trebuie să stai cu ochii pe cea mai bună prietenă. 
Asta ar fi ceva! 

— Eşti așa scârboasă. 

— Ce e scârbos în asta? Billy Melina e un armăsar pe cinste. 
Mi-aș trage-o oricând cu el. 

„Sunt sigură”, se gândi Max, jignită la culme că prietena ei se 
gândea la Billy la modul ăsta. 


— Oricum, continuă Cookie, știai că Frankie l-a adus pe Billy 
la petrecere? Credem că a plecat cu Willow Price. Frankie zice 
că-i lesbiană convinsă. Doar eu cred că ea și Billy și-o trag ca 
iepurii. Trebe' să mă-ntâlnesc cu amândoi. 

— Grozav! zise Max distrată, gândindu-se că, dacă ar știi 
adevărul, Cookie și-ar ieși din minți. 

— Da, zise Cookie cu nonşalanţă, mulțumită de sine. I-ai fi 
putut întâlni dacă erai pe aici. Unde ai fost toată noaptea? 

— Şi tu acum! Unde erai tu când trebuia să curățăm totul? 

— Bine, bine, zise Cookie cu nerăbdare în glas. Te-am lăsat 
baltă. Să nu ne enervăm din cauza asta. 

— Să ne enervăm? spuse Max indignată. Să te ia naiba! 

— Plecăm la Vegas peste puţin timp, anunță Cookie, 
nepăsându-i deloc că Max se supărase. La ce oră crezi că sosești? 

— În după-masa asta, zise Max, punându-i-se un nod în gât, 
dar încercând să-și păstreze calmul, căci, dacă Lucky vedea 
pozele cu Billy în Ferrariul ei, chiar că dădea de belea. Și, 
Cookie, adăugă ea imediat, să nu-i spui nimic lui Lucky de 
mașină. 

— De ce nu? 

— N-ar fi bine. 

După ce scăpă de Cookie, Max încercă să găsească o scuză 
valabilă, în caz că Lucky ar da din întâmplare peste poze. Nu că 
ar putea s-o facă ea însăși. Pe Lucky n-o interesau deloc site- 
urile tabloidelor. 

Dar dacă i le-ar arăta cineva? Și dacă le-ar vedea Venus? 

I s-ar face rău! 

Nu era destul că apăruse cel mai bun prieten al lui Billy și îi 
stricase ceea ce putea fi o seară minunată? Kev, cu remarcile lui 
stupide și fața de prostovan. Îl urase instinctiv, așa că, după ce 
mâncase o felie de pizza, se cărase și, spre durerea ei, Billy nu 
încercase s-o oprească. Și când a condus-o la mașină, Kev se 
ţinuse după ei! Ce ticălos nesimțţit. 

Billy o bătuse ușurel pe obraz, o sfătuise să conducă atent, și 
asta fusese totul. Se părea că Billy nu voise decât să și-o tragă o 
noapte cu ea. Pentru că era un star de primă mână, credea 
probabil că se comportase mulțumitor. 


Atunci, să-l ia naiba! Să-l ia toți dracii din iad! 

Acum știa sigur că Lucky putea afla oricând că Billy îi 
condusese mașina. Cum Dumnezeu i-ar putea explica așa ceva? 

Cum de se transformase visul acelei seri într-un coșmar 
înfiorător? 

Îl ura pe Billy Melina. 


Lui Danny îi plăcea să-i spună lui Lucky toate bârfele, 
indecente sau nu, care circulau prin hotel. Danny strângea 
aceste informaţii fără niciun efort, i se dădeau fie că voia sau nu 
să plece urechea la ele. Da, Danny atrăgea ca un magnet bârfele 
suculente; le aduna la cafeaua luată dis-de-dimineaţă cu o parte 
din personal, înainte ca fiecare să-i dea raportul de serviciu. 

Pe Lucky o amuza să afle tot ce ce întâmpla în hotelul ei, iar 
Danny era întotdeauna o sursă prețioasă. 

Vineri dimineaţă, era vorba despre directorul cazinoului care 
fusese prins înșelându-și soția cu o femeie căsătorită care lucra 
la departamentul de aprovizionare. Apoi, mai era și drăguțul și 
foarte tânărul PR, logodit cu o crupieră, care avea o aventură cu 
o cântăreață adolescentă de senzaţie, care venea des la Vegas. 
lar în cele din urmă, porcul pervers din apartamentul 
prezidenţial, care refuzase să plătească prostituatele pentru 
serviciile speciale neincluse în preţ. 

— Frate, exclamă Danny, uitându-se la șefa lui. De ce mai 
comanzi dacă nu ești dispus să plătești? 

— Ah, oftă Lucky, pe când se îndreptau spre terasa luxosului 
apartament de la ultimul etaj, unde micul dejun festiv era pus 
pe o masă din marmură. Bărbaţii sunt uneori ființe misterioase, 
ca și femeile. 

— Eşti prea îngăduitoare, zise Danny pe un ton tăios. Dar 
crede-mă - majoritatea bărbaţilor sunt niște porci ticăloși. 

— Chiar așa gândești? întrebă Lucky pe o voce blândă. 

— O, da, chiar așa, răspunse Danny. Pot să-ți spun multe 
despre bărbaţi. Ştii, înainte ca eu și Buff să fim împreună... 

Lucky îl întrerupse: 

— Oricât aș vrea să aud poveștile din viața ta, Danny, aș 
prefera să o iei pe Venus și s-o însoțești până aici. 


— Într-o zi, spuse Danny, puţin supărat că Lucky refuzase să 
audă ce avea de zis, va trebui să-mi asculți poveștile. 

— Da, într-o zi fără îndoială, îl asigură Lucky. Dar nu azi. 

— Eşti așa un robot, zise Danny, dând din cap cu un aer 
atoateștiutor. Toate și toți trebuie să meargă șnur - nu e loc de 
greșeală. 

— Şi, din fericire pentru tine, Danny, tu nu faci niciodată 
greșeli, zise repede Lucky. Așa că-ți propun să-ți mişti fundul ăla 
drăguţ și s-o aduci pe Venus. 

— În anumite cercuri, remarca asta ar fi considerată hărțuire 
sexuală, se smiorcăi Danny. În afară de asta, știi că Venus o să 
mă facă să aştept - este așa o divă. 

— La revedere! zise Lucky, gândindu-se că unul dintre 
motivele pentru care se înțelegea așa bine cu Danny era că 
băiatul nu se temea de ea. Din cauza a tot ce realizase, unii 
ziceau că-i intimidează. Danny nu se simţise niciodată 
intimidat; avea o fire plăcută, dar uneori perversă, iar pe 
deasupra, era eficient și plin de energie. Era secretarul perfect 
pentru ea. 

Danny apăru din nou cu Venus după un sfert de oră. Venus 
era superbă în treningul complet alb, împodobit cu fir de aur, și 
cu părul blond platinat strâns într-un coc în creștet. 

Danny o conduse pe terasă, la Lucky, apoi se retrase. Cele 
două se îmbrăţișară cu afecțiune. 

— Ce bine îmi pare c-ai venit! zise Lucky. Nu eram sigură că o 
să reușești. 

— Și ce mult îmi place Vegasul, remarcă Venus. Mă gândeam 
că am putea să facem fitness după micul dejun. Făcu o piruetă 
complicată. Vezi, m-am îmbrăcat corespunzător. Asta-i din noua 
mea linie vestimentară - Body by Venus. Îți place? 

— Senzaţional, dar azi nu am voie să asud, zise Lucky, 
regretând că n-are timp. Am o întâlnire, urmată de o ședință de 
consiliu cu potenţialii investitori, la care ai promis că vii. Ţi- 
aminteşti? 

— Cine? Eu? replică Venus pe un ton inocent. 

— Chiar tu, o asigură Lucy. 

— La naiba! 


— Ce dracu', doar ești superstar, zise Lucky, râzând. Îţi faci 
apariţia doar când toată lumea strigă după tine. Se vede că ești 
dependentă de atenţia publicului. 

Venus zâmbi. Era adevărat. Nu se sătura niciodată să fie în 
lumina reflectoarelor. 

— Cred că Danny poate să facă fitness cu mine, zise ea, 
examinând preparatele de pe masa cu mâncare. Așa-i, Danny? 

— Îmi pare rău să te dezamăgesc, afirmă Lucky, luându-și o 
farfurie cu șuncă și ouă jumări. Dar Danny va fi cu mine și va 
nota discuţiile. 

— Îmi strici cheful, spuse Venus, alegând un iaurt și afine. 
Puteai să mi-l dai măcar pe Danny. 

— Să nu-mi zici că ai zburat până aici de una singură! 
interveni Lucky. N-ai personal la dispoziţia ta? 

— Am eu nevoie? întrebă Venus, coborându-și ochelarii de 
soare Dolce & Gabbana. 

— Se pare că da. Nu poţi să te duci de colo-colo singură. 
Unde ţi-e stilistul? Dar coaforul? Dar echipa de machiaj? 

— Am crezut că weekendul ăsta suntem în familie, așa c-am 
venit singură. 

— Ce femeie matură ești! 

— Așa e, admise Venus. Am o surpriză care trebuie să fie deja 
pe drum. 

— Aha! exclamă Lucky. Știam eu! 

— Sigur că ştiai. 

— Şi cine e? 

— Ei bine... rosti Venus, cu un zâmbet malițios pe buzele ei 
senzuale. Ieri, la filmarea pentru noua mea linie vestimentară, 
au angajat ca figurant un armăsar foarte arătos. Făcu o pauză de 
efect. Păi... continuă ea, nu puteam să-l las de izbeliște pe bietul 
băiat, nu? 

— Eşti incorigibilă, zise Lucky, râzând. 

— O, dar tu nu erai la fel când n-aveai soţ? ripostă Venus. 
Parcă mi-amintesc că îi schimbai ca pe ciorapi, mai rău ca un 
bărbat. 

— Necăsătorită, protestă Lucky. Am fost odată. Și, te rog, să 
nu te scapi niciodată în faţa lui Max. 


— Ei, bine, acum sunt eu necăsătorită, zise Venus, și n-am de 
gând să irosesc nicio clipă. 

— Așa cum faci întotdeauna, zise Lucky sec. 

— Apropo, adăugă Venus, are 20 de ani, e brazilian și nu știe 
aproape niciun cuvânt în engleză. Făcu o pauză de efect. Cred că 
sunt îndrăgostită! 

— Asta înseamnă că n-am să te mai aud văicărindu-te după 
Billy? o întrebă Lucky cu speranţă în glas. 

Venus zâmbi din nou maliţios. 

— Care Billy? 


Frankie își conducea mașina decapotabilă Corvette Grand 
Sport ca un nebun, vorbind tot timpul la Black-Berry, 
aplecându-se să schimbe CD-ul, dând mesaje, intrând și ieșind 
de pe benzile de circulație, de parcă era într-o mașinuțţă de la 
bâlci. 

Lui Cookie nu-i păsa, îi plăceau senzațiile tari, iar Frankie i le 
oferea din plin și chiar mai mult. Când venise s-o ia, prizaseră 
câteva linii de cocaină ca să se pregătească pentru drumul de 
patru ore, iar ea îi făcuse sex oral, promițându-i altă partidă 
imediat ce ajungeau în deșert. 

— În timp ce conduc, zise el, salivând la gândul ăsta. 

— Și eu ce primesc în schimb? întrebă ea. 

— Depinde cum te descurci. 

— Ha, ha! exclamă Cookie. Cine crezi că a câștigat concursul 
de sex oral de la școală, când aveam 14 ani? 

Frankie era intrigat. Puștoaice care se dedau la concursuri de 
sex oral, se gândi el, era o legendă urbană. Bucuros să știe că e 
adevărat și că gagica lui era campioană. Ce să zici de asta? 

Gagica lui. Prima relaţie stabilă de la Annabelle Maestro, 
care, în cele din urmă, îl tratase ca pe un păduche. N-avea s-o 
ierte niciodată pentru asta. Annabelle scrisese în tâmpită aia a ei 
de carte și despre el, dar deloc măgulitor. Se gândise s-o dea în 
judecată, dar toţi îl sfătuiseră să n-o facă. Nu merita pierderea 
de timp, banii daţi avocaţilor și frustrarea pe care o presupunea 
un astfel de proces, așa că până la urmă renunțase. 

Măcar de ar fi avut inspiraţia să înregistreze scenele de sex cu 


Annabelle. Ce lovitură ar fi dat! 

Dar, nu, nu o făcuse; dăduse cu piciorul unei asemenea 
ocazii. Vivid Entertainment i-ar fi dat o groază de bani. Lui Paris 
Hilton îi dăduseră milioane, ca și lui Kardashian, aia cu fundul 
mare - ar fi dat ceaţă la toţi. Colin Farell, ţine-te bine! 

Acum era prea târziu. 

Apoi îi veni o idee - ce ar fi să se înregistreze cu drăguţa de 
Cookie? Ea avea destul simţ al aventurii. Și avea s-o asigure că o 
făceau doar ca să se uite ei și să retrăiască clipele plăcute... 

Da. Ca și Annabelle, al cărei tată, Ralph Maestro, era star de 
filme de acțiune, Cookie avea și ea un tată; celebru - Gerald M., 
idolul muzicii soul. Totuși, de când rapul și hip-hopul dominau 
lumea muzicii, Gerald M. nu mai avea atâta succes. Dar era încă 
un mare star în Europa, unde era îndrăgit stilul romantic al lui 
Lionel Ritchie sau Barry White. 

Era primul lucru pe care avea să-l facă odată ce ajungeau în 
Vegas. Să-și cumpere o cameră de filmat și să se pună pe treabă. 

Da, era un plan excelent. 


— Să trecem la planul de rezervă, zise Bobby. Se simţea prost 
că o dezamăgise pe Denver și voia să o împace. Când mă 
întâlnesc cu familia ta? 

— Nu există niciun plan de rezervă, răspunse Denver, în timp 
ce stăteau pe bancheta din spate a taxiului ce ducea la aeroport 
și la avionul lui Bobby. Ai avut o șansă. 

— N-a fost vina mea, protestă Bobby. Dacă există un singur 
lucru pe care nu-l pot controla, acela sunt companiile aeriene. 

— Se pare că poţi, ripostă Denver. Apoi, nu se putu abţine să 
nu atingă punctul sensibil. Unde era avionul tău când aveai 
nevoie de el? Și cum de îl folosim azi? E vreo chestie 
extravagantă? 

— Întrebări, întrebări... o tachina Bobby, încercând s-o 
înveselească. lubitei mele, procuroarea, îi place să pună 
întrebări. 

— Procuror-adjunct, îl corectă Denver. Și iubita ta este tare 
dezamăgită că n-ai venit. 

— Dar am încercat, iubito, zise el pe un ton natural. Am avut 


intenţii bune. 

— Uneori, nici cele mai bune intenţii nu sunt de ajuns, 
preciza Denver, simțind că, în ciuda minunatului sex de 
dimineaţă, tot mai era supărată că el nu reușise să ajungă la 
timp ca să-i întâlnească familia. Chiar voiam să vii - toți te 
așteptau. Faptul că nu ai apărut m-a făcut să par o proastă. 

— Haide, iubito, zise el, aruncându-i o privire rapidă. Tu nu 
poți niciodată să pari proastă. Eşti cea mai deşteaptă fată pe care 
am cunoscut-o. 

— Așa zici tu. 

— Nu trebuie să mă mai ataci, insistă el. Ăsta ar trebui să fie 
începutul unui weekend romantic, așa că nu-l strica. 

„Foarte romantic, se gândi Denver, înconjurată de întreaga ta 
familie care mă va evalua, să vadă dacă sunt destul de bună 
pentru ca prințul moștenitor să mă... cine știe ce.” 

Scoase un oftat prelung. 

— Fie ce-o fi, murmură ea. 

Bobby nu se putu stăpâni să nu râdă. 

— Acum vorbești de parcă ai avea 12 ani, remarcă el. 

— Câteodată, zise ea cu nostalgie, aș vrea să mai am vârsta 
aia. 


capitolul 24 


— Bine aţi venit! au fost cuvintele cu care îi întâmpinară pe 
Bobby și Denver la bord cele două stewardese, Hani și Gitta, cu 
ochi scânteietori și pline de voie bună. 

Denver mai zburase cu acel avion de două ori înainte, dar nu 
de când devenise prietena oficială a lui Bobby. Se întrebă dacă 
Hani și Gitta știau că ea și Bobby formau acum un culplu, apoi 
hotărî că da, pentru că păreau genul de femei cărora nu le scăpa 
NIMIC. 

Max, Harry și Paco erau deja la bord. Harry era în extaz că se 
bucura de luxul unui avion particular împreună cu noul său 
prieten, iar Paco era un pic intimidat. Max căzuse în depresie 
din cauza modului în care o tratase Billy la sfârșit. Cum 
îndrăznea? Ea nu era o cucerire de o noapte. Nu era vreo fată 
din cele cărora le-o trăgea și apoi le trimitea la plimbare. Și el 
era cel care îi luase virginitatea. l-o furase ca un hoț în plină 
noapte. Se simţea profund jignită. 

Îi trecură prin minte tot felul de pedepse îngrozitoare. Le-ar 
putea spune lui Lucky și Lennie că Billy o violase. Aha! Dacă 
Lucky ar crede că el făcuse așa ceva, era în stare să-i pună 
cuțitul la gât. Mama ei nu lua prizonieri, toată lumea o știa. 

Sau... ar putea să-i zică lui Bobby, care nici n-o băga în seamă, 
acum că avea o prietenă stabilă. 

Rahat! Detesta faptul că Bobby părea atât de înnebunit după 
acea Denver. De ce nu continuase să se ţină după femei? Fetele 
se dădeau în vânt după Bobby. Cu fizicul și personalitatea lui 
atrăgătoare, avea de unde alege. Atunci de ce o alesese pe 
Denver? 

Mai așteptă puţin, apoi decise să-și exercite autoritatea, să-i 
arate lui Denver cine conta cu adevărat în viaţa lui Bobby. 

— Frățioare, ţipă ea și se duse repede la el, luându-l cu 
braţele de după gât. Nu te-am văzut de secole. Mi-a fost așaaa 
dor de tine! 

Luat prin surprindere, Bobby se smulse din braţele ei. 


— Ţi-o amintești pe Denver? întrebă el, subliniind cuvintele. 

— O, da, desigur, zise Max, făcând intenţionat să sune de 
parcă nu-și aducea aminte de ea. 

— Bună, Max, spuse Dever, presimţind pericolul. Îmi pare 
bine să te revăd. 

— Hei...! răspunse Max, fluturând vag din mână în direcţia ei. 

„La naiba! se gândi Denver. Acum trebuie să ţin piept unei 
adolescente agresive, care nu e deloc încântată că sunt cu fratele 
ei, pe care e clar că-l adoră. Grozav începe weekendul ăsta în 
care n-am vrut să vin de la bun început.” 

— Vă rog să staţi pe locurile dumneavoastră și să vă închideţi 
mobilele, anunţă Gitta. Ne pregătim să decolăm. 

Denver își puse centura. Bobby îi luă mâna. 

— Zbor plăcut, iubito! Suntem pe cale să plecăm într-un 
weekend de neuitat. Fii pregătită pentru distracţie pe cinste! 

Avionul rulă bubuind pe pistă și se îndreptară în curând spre 
Vegas. 


— Ce-i cu tine, frate? se interesă Kev. Eşti cu minţile aiurea, 
de parcă ai călători prin spaţiul cosmic. 

— Mda, răspunse Billy distrat. Mă gândesc că am putea da o 
fugă la Vegas. 

— Vegas! exclamă Kev, ciulind urechile. Vegas era genul lui de 
oraș. Sunt cu totul de acord. Când plecăm, frate? 

— Azi, zise Billy, hotărându-se pe loc. 

Se gândise la Max toată dimineața. Dar adevărul era că se 
gândea la ea de când Kev îl târâse la un club noaptea trecută, iar 
imediat ce ajunseseră acolo, se ținuse scai de el un cârd de fete, 
dar pur și simplu nu-i plăcea niciuna dintre ele. Îi promisese lui 
Max să o scoată la cină, dar, cum Kev sosise pe neașteptate, o 
lăsase să plece, nici el nu știa de ce, pentru că nu-și dorea deloc. 

Era greșeala lui și numai a lui. Ea era așa de tânără, că se 
speriase un pic și se simțise vinovat, dar nu știuse cum să 
procedeze în această situaţie. Sosirea lui Kev îi dăduse un 
pretext convenabil să scape de fată. Dar, după ce se gândi mai 
bine, constată că nu era un pretext bun, căci voia de fapt să 
petreacă mai mult timp cu Max. Da, era tânără, dar era 


deosebită și proaspătă. Poate era prea devreme să fie sigur - dar 
avea senzaţia ciudată că ea era sufletul lui pereche, fata cu care 
trebuia să fie. 

Și totuși... o lăsase să plece, iar acum era probabil supărată pe 
el, pentru că fetele erau sensibile la chestii din astea. Mai ales că 
el fusese primul cu care făcuse sex. 

Era furios pe el însuși. Cum s-o împace? 

Vegas. Ziua ei. Să-i arate că-i pasă de ea. 

Nu putea să apară pe neașteptate la petrecere, pur și simplu 
nu mergea. Își imagina expresia de pe faţa lui Lucky în caz că 
avea și cea mai mică bănuială că i-o trăsese fiicei ei. Și de pe a lui 
Lennie. 

Dar... putea să fie în Vegas și să se întâlnească pe ascuns cu 
Max. Lucky nu trebuia să știe. 

Părea un plan care să funcţioneze. Avea s-o facă, și să-l ia pe 
Kev cu el. 


După micul dejun luat cu Venus, Lucky se duse la întâlnirea 
de dimineaţă cu Jeffrey Lonsdale și cu tipii de la Jordan 
Developments. Întrucât nu avea acum niciun proiect nou, nu 
era sigură că va accepta să se vadă cu ei. Strângerea de fonduri 
nu fusese niciodată o problemă, dar Jeffrey părea să creadă că i- 
ar fi de folos dacă, de exemplu, ar dori să construiască un The 
Keys în Atlantic City sau în oricare alt mare oraș american unde 
jocurile de noroc erau permise de lege. Jeffrey n-o lăsa niciodată 
să investească vreun cent din banii ei. El nu era șeful ei, totuși 
Lucky ascultase întotdeauna un sfat înţelept. Jeffrey era deștept. 

Danny veni s-o însoțească la birou. 

— Am vești incredibile, o anunță Danny, strălucind de 
satisfacţie. 

— Ce? întrebă Lucky, îndreptându-se cu pași mari spre lift, 
îmbrăcată elegant în pantaloni negri de piele, cizme și o bluză 
din cașmir, cu părul lung și răvășit căzându-i pe umeri și cu 
cercei mari de diamant galben Ia urechi. 

— Sunt grozave, exclamă Danny, sperând să ţină pasul cu ea. 

— Dă-i drumul, Danny, sau nu mai zici nimic, îl zori Lucky. 

— Ai să-l întâlneşti în curând pe perversul ăla din 


apartamentul prezidenţial, de care ti-am vorbit mai devreme. 

— Ce? 

— Armand Jordan, de la Jordan Developments. 

— Glumești? 

— Chiar el. 

— Mai spune-mi o dată despre ce e vorba. 

— Se pare, zise Danny, savurând fiecare cuvânt, că domnul 
Jordan a comandat două prostituate de lux, le-a pus să facă tot 
felul de chestii revoltătoare, apoi a refuzat să le dea bani în 
plus... ăăă... pentru unele numere trebuie să plătești mai mult. 

— Frumos. 

— Eşti sigură că vrei să-l întâlnești? 

— De ce nu? răspunse Lucky, dând din umeri nepăsătoare. E 
foarte posibil să-l constrâng să plătească. N-ar fi amuzant? 

— Şi ai s-o faci, nu? zise Danny, încântat la gândul de a-și 
vedea șefa în plină acţiune. Lucky rânji. 

— Fetele care muncesc merită fiecare ban câștigat. Poate că o 
să fac azi o faptă bună. Tu ce crezi, Danny? 

— Sunt absolut convins! 


Rulând pe autostradă și având capul lui Cookie în poală și 
membrul în gura ei, Frankie se simţea în culmea fericirii. 

Ce putea fi mai bine ca asta? Drake - se auzea tare și senzual 
la combină. Soarele le încingea pielea. Corvette-ul îi legăna la 
viteza de 130 de kilometri pe oră. Plus senzaţia teribilă că îl 
aștepta un orgasm cutremurător. 

Frate, Frankie era în al nouălea cer! 

Până când... afurisita de sirenă. Mașina poliției îi ajunse din 
urmă și un curcan roșu la față le semnala ca nebunul să tragă pe 
drepta. 

Făcu întocmai, iar polițaiul veni la fereastră. 

— Îmi pare rău, domnule ofiţer, zise Frankie pe un ton spășit. 
E muzica prea tare? 

— Permisul și talonul, îi ceru Curcanul cel furios. leșiţi din 
mașină. Se uită bănuitor la Cookie. Și dumneavoastră. 

Cookie, care se dădea cu un nou strat de gloss lipicios, se 
încruntă. 


— Da' ce-am făcut? întrebă ea iritată. 

— Comportament indecent într-un vehicul în mers, preciza 
Curcanul cel furios. Cred că am să vă arestez pe amândoi. 

Frankie încercă să-și amintească unde ascunsese cocaina, 
iarba și pastilele pe care le luase cu el - principalul motiv pentru 
care nu dorise să ia avionul. Apoi își aduse aminte că erau în 
geanta de voiaj, împreună cu trusa de bărbierit. 

Rahat, asta înrăutăţea lucrurile. 

Când Cookie ieși din mașină, Curcanul cel furios îi aruncă o 
privire bănuitoare și stăruitoare. 

— Câţi ani ai? o întrebă el. Ai băut? 


După decolare, Denver decise să facă efortul de a fi drăguță 
cu agresiva soră a lui Bobby. Se duse lângă ea. 

— Bobby zice că vrei să te muţi la New York, spuse ea. Sună 
grozav. 

Max mormăi ceva. 

— Ai idee ce-o să faci acolo? insistă Denver. Alt mormăit. 

— Oricum, continuă ea, cred că mamei tale îi va fi dor de 
tine. Maică-mea a fost foarte supărată când am plecat de-acasă, 
deși locuiam în același oraș, așa că-mi închipui cum e. 

Nicio reacţie. 

Denver renunță. La naiba! Ce-i păsa ei dacă sora lui Bobby 
era de acord cu ea sau nu? Era foarte clar că Max simţea că era 
ceva serios între ea și Bobby și nu suporta ca vreo fată să se 
apropie prea mult de el. 

Bobby stătea în față și vorbea despre muzica la modă cu Paco, 
iar Harry îi asculta, pe chipul lui palid citindu-se fascinația. 

— Dacă vrei, cât stăm în Vegas, vino la mine la club pentru 
câteva ore, îi propuse Bobby. Suntem mereu în căutare de tinere 
talente și D.J. În curs de afirmare, nu ca alții. 

Harry dădu din cap entuziasmat. 

— Paco e cel mai bun, afirmă el cu mândrie. Sunt sigur că 
vrei să vezi ce poate. 

— Am deja un angajament în Vegas, zise Paco, politicos și 
emoționat în același timp. Dar să vin la clubul tău e o onoare 
pentru mine. 


— Ne gândim noi la ceva, zise Bobby, luând-o de braț pe 
Denver, care veni să se așeze lângă el. Fetei ăsteia îi plac Adele, 
Winehouse, Mayer. Nu și mie - mie îmi place toată muzica, 
adăugă el, strângându-i mâna. 

— Da, așa sunt eu, zise Denver crispată. Fata căreia îi place 
muzica sentimentală. 

— Nimic rău în asta, zise Paco pe un ton serios, încercând să- 
și ascundă tulburarea că stă cu acești oameni într-un avion 
particular. Familia lui, ai cărei membri locuiau toți în Bronx, nu 
l-ar crede niciodată. Tot ce contează e să le mixezi - rap, ritmuri 
cubaneze, rock, muzică sentimentală - toate au farmecul lor. 
Așa-i aduci pe oameni pe ringul de dans. 

— Vezi? zise Denver, aruncându-i o privire lui Bobby. Băiatul 
ăsta știe meserie. 

— Da, da, îmi dau seama, fu de acord Bobby, încă zâmbind. 

Hani le aduse cocteiluri Mimosa în pahare înalte. Bobby îi 
dădu unul lui Denver, apoi își luă și el un pahar. 

— Ăsta-i weekendul nostru, iubito! exclamă el, ciocnind cu 
ea. O să ne distrăm pe cinste. 

Denver zâmbi, gândindu-se că îl iubea profund și era fericită 
cu el, n-avea ce-i face. 

— Beau și eu pentru asta, zise ea cu blândeţe. 

Și descoperi brusc ce încântată era că acceptase să vină cu el 
în weekendul din Vegas. 


Porniră din nou la drum în plină viteză, cu mașina Corvette 
care vâjâia pe autostradă. Cookie reușise să-l îmbrobodească pe 
Curcanul cel furios că erau pe cale să se căsătorească și că se 
înșelase, nu făceau sex în mașină, și că tatăl ei - Gerald M., o, 
da, acel Gerald M. - de-abia aștepta să-i întâmpine cu mai multe 
echipe de filmare și cu o grămadă de paparazzi de tot rahatul - 
doar că evitase cuvântul „rahat”, încercase să vorbească frumos. 

La început, Curcanul cel furios nu o crezuse că era fiica lui 
Gerald M., dar ea avea dovezi - mai multe poze pe iPad, cu ei 
doi împreună, și ultimul lui disc în poșetă. ÎI avea tot timpul la 
ea pentru asemenea ocazii. 

Soţia Curcanului cel furios era înnebunită după cântăreț, așa 


că polițistul se mai îmbună, iar, după ce le ținu o predică despre 
regulile de circulaţie, le dădu drumul, avertizându-i să fie mai 
atenţi pe viitor. 

— Ar trebui să te faci actriță, exclamă Frankie cu admirație 
sinceră. Scena pe care ai jucat-o a fost o nebunie! 

— Știu, zise Cookie, chicotind cu multă modestie. Am talent, 
nu? 

— Nemaipomenit, încuviință Frankie. 

— Tata m-a învăţat să pomenesc numele lui ca să scap de 
belele. Trebuie să ai și niște avantaje când esti copilul lui. 

— Tatăl tău pare un tip inteligent. 

— Nu mereu. Când e vorba de fete, e un cretin sadea. 

— Mi-ar plăcea să-l cunosc, zise Frankie, gândindu-se ce 
posibilități i s-ar putea ivi. 

— Într-una din zile, răspunse Cookie vag. 

— Ei bine, oricum sunt impresionat, afirmă Frankie. 
Credeam c-o să ne salte poliția. 

Cookie chicoti din nou. 

— E al cincilea CD pe care l-am dat ca mită. Merge 
întotdeauna. 

— Așa? zise Frankie. Atunci spune-mi - cu câţi tipi ai fost 
prinsă făcând sex oral într-un vehicul în mers? 

— Nu cred că ai vrea să știi, murmură Cookie misterioasă. 

Nu. Chiar că nu voia. Nu era bine să spui unele lucruri. 


Plângându-și de milă, Max decise că un cocteil Mimosa era o 
idee bună. Așa că, deși nu bea de obicei, dădu două pe gât și se 
simți imediat ameţită. 

Foarte bine. Nimănui nu-i păsa. Bobby era prea ocupat cu 
prietena lui ca să observe, iar Harry era total subjugat de Paco, 
care nu părea deloc gay - atunci ce se petrecea? Se înșelase 
Harry? Sau chiar se întâmplase ceva? Nu se osteni să-l întrebe, o 
preocupau prea mult propriile probleme. 

Îi veneau lacrimi în ochi. „Revino-ţi”, se luă singură la rost. 
„Stăpânește-te și nu te mai purta ca o proastă. Eşti o Santangelo. 
Nu te mai plânge. Ai avut o noapte de dragoste cu Billy Melina. 
Ce mare lucru!” 


Nu se protejaseră. 

Ce prostie! 

Mai mare nici că se putea. Dacă era însărcinată? 

Șocul produs de acest gând o trezi complet și se retrase într- 
un colț, departe de ceilalți, se așeză, își puse centura și încercă 
să se izoleze de restul lumii. 


— Trebuie să recunosc că te pricepi de minune să-mi faci 
cunoștință cu oameni de primă mână, se plânse Lucky lui Jeffrey 
când se văzură în biroul ei de lângă sala de conferințe. 

— Despre ce vorbești? întrebă Jeffrey, arătând nedumerit. 

— Tipii ăia de la Jordan Developments, zise Lucky, dându-și 
părul pe spate. 

— Ce-i cu ei? întrbă Jeffrey, dregându-și glasul. 

— Se pare că au intrat în raiul curvelor și nu vor să plătească. 

Jeffrey își potrivi pe nas ochelarii cu ramă de baga, pe care îi 
purta întotdeauna la întâlnirile de afaceri. 

— E ceva ce-ar trebui să știu? întrebă el, vizibil deranjat că 
Lucky părea să știe mai multe ca el. 

— Da, replică Lucky, așezându-se la biroul ei enorm, în stil 
Art Deco. Dacă am aflat eu, trebuie să știi și tu. 

Jeffrey își trase un scaun de piele în faţa biroului. 

— Şi cum ai aflat asta? întrebă el. 

— Foarte bine, răspunse Lucky, bătând darabana pe birou, 
pentru că Danny reprezintă ochii și urechile mele în hotelul 
ăsta. Așa-i, Danny? 

Danny, care era ocupat să-și instaleze laptopul pe o măsuţă, 
ca să poată înregistra tot din întrunirea următoare, dădu din cap 
afirmativ. 

— Dar ce-ai auzit, exact? întrebă Jeffrey. 

Danny repetă povestea. Se bucura să fie în centrul atenţiei; 
era o schimbare bine-venită în viața lui petrecută în umbră. 

Jeffrey se încruntă. Asta nu prevestea nimic bun pentru 
întâlnirea ce va avea loc. Dacă o cunoștea pe Lucky, nu-i păsa 
nici cât negru sub unghie că tipul cu care se întâlnea chemase la 
el prostituate. Dar faptul că le înșelase o enervase peste măsură. 

Înainte ca Jeffrey să aibă timp să mai chibzuiască, persoana 


de la recepție anunţă că sosiseră oamenii de la Jordan 
Developments. 

Pe faţa lui Lucky apăru un zâmbet periculos, iar din ochi îi 
scăpărară scântei. 

— Să-nceapă spectacolul, rosti ea tărăgănat. Ar putea fi 
interesant. 


capitolul 25 


Armand se întreba adesea cum ar fi fost viața lui dacă ar fi 
fost crescut ca oricare băiat din America. Dar el nu era oricine, o 
știa. Era deosebit. Era prinț. Copilăria petrecută în Akramshar 
fusese oricum, dar nu normală. Se născuse într-un palat, fusese 
îngrijit de femei în veșminte lungi și negre, care abia dacă-i 
vorbeau când era mic. Și nu stătuse mult cu mama lui până se 
mutaseră la New York, când el avea opt ani. Până atunci, nu-și 
prea văzuse mama. Peggy era pentru el doar superba roșcată 
care intra din când în când în camerele copiilor, purtând rochii 
decoltate din mătase și bijuterii impresionante. 

În ţara regelui, regulile pentru femei nu erau aceleași. Femeile 
sărace nu aveau dreptul la educaţie și trebuiau să poarte 
veșminte lungi care le acopereau mereu tot corpul. Cele bogate 
puteau să facă orice doreau. Majoritatea fetelor din familiile 
avute erau trimise la școală în Europa și multe se stabileau 
acolo, căci căsătoriile aranjate de rege nu erau ieșite din comun. 
Soraya, soția lui Armand, era una dintre cele care se întorseseră 
în țară. 

Armand nu se prea gândea la Soraya. Era mama copiilor lui, 
ceea ce îi plăcea regelui, și să-l mulțumești pe marele 
conducător era tot ce conta. 

Vizitele anuale în Akramshar jucaseră un rol important în 
viaţa lui Armand. Era prinț prin naștere, așa că, într-o zi, s-ar 
putea simți tentat s-o spună lumii, căci știa bine ce impresionați 
erau occidentalii de titlurile de nobleţe. 

Dar nu acum. Astăzi avea să cumpere un hotel, care o să 
ajungă în curând nestemata imperiului său imobiliar, cel mai 
renumit din Vegas. 

Armand era convins că are dreptul să se răsfeţe. După ce 
priză câteva linii de cocaină, stătu mult timp în duș, apoi își 
unse corpul cu tot felul de loţiuni, petrecând exagerat de mult 
timp să-și maseze organele genitale atât de virile. Prostituatele 
din noaptea trecută îl făcuseră să se întărească așa mult, că n- 


avea de ales decât să se satisfacă singur. Nu era convenabil, dar 
își făcea mai multă plăcere decât să facă sex cu orice femeie. 

Când termină, mai făcu un duș, se mai dădu cu niște loțiuni, 
se uită un timp în oglindă și în cele din urmă se îmbrăcă. Mai 
întâi, își puse o cămașă Turnbull & Asset, făcută special pentru 
el la Londra, o cravată de 350 de dolari de la Neiman Marcus din 
Beverly Hills, iar la urmă, un costum de 800 de dolari, de 
culoare gri perlă, cu dunguliţe fine. 

Admirându-se încă o dată în oglindă, trebui să admită că 
arăta trăsnet; nu era de mirare că femeile se țineau ca scaiul de 
el. Revista New Yorker îl pusese recent pe lista celor mai doriți 
burlaci din oraș. 

Din New York. Dar din lume? 


Peggy nu dormise deloc bine. Gândurile nu-i dădeau pace. Îi 
treceau frenetic prin minte amintiri despre fata care fusese în 
centrul atenţiei la Vegas. 

Ah... își amintea atât de bine acele vremuri. Şi-l amintea și pe 
Gino Santangelo. Când îi spusese Fouad cum îl cheamă pe 
bătrân, fusese foarte tulburată. Se gândise că era el, dar nu 
fusese sigură. Acum era. 

Era chiar o surpriză să-l vadă pe Gino după atâţia ani. Îi 
adusese în minte toate acele clipe minunate de demult... 


LAS VEGAS 1968 


Peggy Lindquest. O tânără ambițioasă din Ohio. O fată cu 
picioarele până-n gât, piele translucidă și păr roșu ca focul. O 
fată care atrăgea atenţia tuturor bărbaţilor. 

Peggy venise în oraș ca o torpilă, mânată de dorinţa de a face 
carieră sau cel puţin de a pune mâna pe un bărbat bogat. Avea 
18 ani și arăta trăsnet. 

N-a durat mult până a găsit la Caesars Palace o slujbă de 
dansatoare în trupa care evolua într-un spectacol senzațional. 
Dansa și își arăta uneori sânii, îmbrăcată într-un costum 
sclipitor, numai paiete și pene. Sânii ei erau adevăraţi și 
fenomenali. Purta cupa 36C și avea sfârcurile ca niște boboci de 


trandafir. Bărbații mureau de dorință după sânii ei perfecţi. 

Peggy nu era virgină. Făcea sex de la vârsta de 13 ani. Ştia ce 
voiau bărbaţii și îi lăsa să se roage de ea în genunchi. 

L-a întâlnit pe Joe Piscarelli la o petrecere. Cu 12 ani mai mare 
ca ea și grozav de arătos, dar ca un gangster, fetele erau leșinate 
după el. Dar nu și Peggy. L-a tot respins până a implorat-o să se 
mute cu el. În cele din urmă a acceptat, și au fost pe deplin 
fericiți pentru un timp, până când i-a descoperit temperamentul 
detestabil, care izbucnea uneori în accese de furie violentă, iar 
când se întâmpla așa ceva, Peggy fugea la una dintre prietenele 
ei. 

Într-una din aceste perioade, l-a întâlnit pe Gino Santangelo. 
Gino era un bărbat mai în vârstă, dar puternic și charismatic. 
Toată lumea din Vegas îl cunoștea pe Gino, era un fel de 
legendă. Și un donjuan. 

Peggy s-a culcat cu el. O dată. A fost o noapte de neuitat. 

A doua zi, era din nou în patul lui Joe. lar după două 
săptămâni, în drum spre Akramshar, cu regele. 

Dar Peggy nu uitase niciodată noaptea de iubire cu Gino 
Santangelo. Și, revăzându-l după atâta amar de ani - chiar dacă 
el era acum bătrân -, tot îi revenea în minte noaptea lor de 
pasiune dezlănțuită. Era o amintire la care ţinea nespus. 


Mulţumit de cum arăta, Armand își mai puse butonii din aur 
masiv și o brățară din onix cu diamante, așa cum purtau 
bărbaţii, iar la cealaltă mână, un ceas incrustat cu diamante de 
250 ooo de dolari. 

În sfârșit, era gata să se ducă la întâlnire. O întâlnire ce avea 
să-i schimbe viața. Era sătul de New York, de cluburi, de femei și 
evenimente de societate. Avea nevoie de o schimbare. 

Vegas avea atâtea de oferit; era un oraș pe placul său. 

Și în curând urma să-l stăpânească. 


capitolul 26 


— Mor de foame, scânci Max către Bobby care ieșea de la 
baia din avion. 

Ştia că părea neajutorată, dar nu se putea stăpâni: avea o 
nevoie impetioasă de a-și vărsa furia pe cineva. 

— Cum de ţi-e așa foame? o întrebă Bobby, dornic să ajungă 
mai repede la Denver. E aici un bufet cu de toate. 

— Aș vrea un hamburger, insistă Max. Ce-ar fi să mergem la 
Hard Rock după ce aterizăm? 

— Îmi pare rău, puștoaico, zise Bobby. Sunt ocupat. E și Gino 
în oraș, sună-l când ajungem, te va duce el. 

— O, făcu ea cu dispreţ în glas. Chiar că vreau să iau un 
hamburger cu bunică-miu. 

— Îţi aduc aminte că bunicul tău e unul dintre cei mai grozavi 
oameni pe care ai să-i întâlnești în viața ta, spuse Bobby, 
încruntându-se. El e cel care a inventat Las Vegas, poate ar fi 
bine să asculți odată ce are de spus; ai avea ce învăţa. 

— De ce ești așa rău cu mine? întrebă Max, cu ochii în 
lacrimi. 

— Eu, rău? În niciun caz. 

— Ba da, zise ea aprigă. Mi se pare că nici nu mă bagi în 
seamă. 

Bobby clătină din cap exasperat. 

— Ce-i cu tine astăzi? De ce te porţi ca un copil răsfățat? 

— Dar nu sunt deloc, zise ea supărată. Tu ești și cu aia. 

— O cheamă Denver, rosti Bobby pe un ton sever. Ar trebui să 
fii mai drăguță cu ea. 

— Şi de ce? întrebă Max, mijindu-și ochii. Ai de gând să te- 
nsori cu ea sau ce? 

De îndată ce rosti aceste cuvinte, regretă ce făcuse. Ultima 
persoană pe care voia să o îndepărteze era Bobby. Spera că va 
uita ce spusese ea adineauri, o va îmbrăţișa și se va purta cu ea 
ca un frate mai mare. De ce n-o făcea? 

În schimb, se uită urât la ea și se întoarse la locul lui, în timp 


ce Gitta îi anunţa că vor ateriza în 15 minute, rugându-i să-și 
pună centurile. 

Max se cufundă în fotoliu, iar mintea i-o luă razna. Ce făcea 
Billy? leșise în oraș și agăța vreo femeie ușoară ca să i-o tragă, 
doar pentru că putea? 

Să fii star de cinema însemna să te regulezi oricând aveai 
chef. lar ea trebuia s-o știe. Provenind dintr-o asemenea familie 
celebră, nu era deloc naivă. 

Dar nu - i se aprinseseră călcâiele după așa un fante. 
„Proastă! Proastă! Proastă! 

Ace, unde ești când am nevoie de tine?” 


Ace era de fapt la volanul jeepului său și gonea spre Vegas. Se 
simțea binedispus că avea să-i facă o surpriză lui Max de ziua ei. 
Ea nu se aștepta câtuși de puţin să-și lase slujba din construcții 
de la Big Bear, așa că va avea un adevărat șoc, mai ales că-l 
îndemna mereu să se relaxeze și să fie mai spontan. 

Ei doi aveau o relaţie la distanță, ce părea să meargă bine, dar 
el spera ca într-o zi să strângă destui bani ca să se mute la LA., 
iar apoi să vadă cum decurg lucrurile când sunt amândoi în 
același oraș. 

Era dependent de Max. Într-o clipă, era fata vulnerabilă și 
blândă pe care o întâlnise pentru prima oară. In cealaltă, se 
transforma într-o ființă dezlănțuită căreia îi plăcea să danseze 
pe mese în cluburile din L.A., cu grupul ei de prieteni cam 
superficiali. Harry era un ciudat, cu părul vopsit negru și fața 
lividă, dar Ace n-o înghițea mai ales pe Cookie; o influența în 
rău pe Max, din cauza stilului ei de viață dezordonat și a 
consumului de cocaină. 

Problema lui Max era că nu avea încă idee despre ce voia să 
facă în viaţă. Dar, cel puţin, nu și-o trăgea cu unul și cu altul 
precum Cookie; se stăpânea bine. 

Cât despre sex, nu o obligase niciodată să meargă mai 
departe decât dorea ea, deși urma să împlinească în curând 18 
ani... 

Ace avea aproape 21 și nu intenționa să aștepte la infinit să 
ducă lucrurile până la capăt. Avea și el nevoile lui, iar dacă Max 


nu i le satisfăcea, poate că era timpul să reflecteze din nou la 
relaţia lor. 


Mergând spre aeroport, Billy atrăgea toate privirile. Paparazzi 
îl urmăreau pas cu pas, fetele își trimiteau mesaje că l-au văzut, 
personalul de pe aeroport îl trata ca pe un rege, nelăsându-i pe 
el și pe Kev să aștepte la rând. Sigur că lui Kev îi plăcea, cum să 
nu? 

— Ar trebui să facem ceva împreună, sugeră Kev, bucurându- 
se din plin de atenţia ce i se acorda. 

— Şi cam ce? întrebă Billy, dând autografe la trei femei de la 
pază care își părăsiseră posturile și se uitau la el cu adoraţie. 

— Nu știu, răspunse Kev nehotărât. Poate producem 
următorul tău film. Mă pricep de minune să tratez cu actorii și 
tot restul. O să am succes. 

Billy ştia prea bine că prietenul lui n-avea deloc aptitudini în 
relațiile cu oamenii, dar îi era loial; din păcate, nu-și putea 
păstra mult timp un serviciu, chiar dacă se străduia, căci își 
repeta de nenumărate ori greșelile. 

— Producţia nu e de tine, Kev, zise Billy, pe când o escortă 
servilă a aeroportului le făcea loc cu coatele spre o ușă privată 
de securitate. 

— Atunci, de ce n-aş scrie scenariul? propuse Kev, ţinându-se 
după el. O comedie cu prietenari, de genul Marea mahmureală. 
Și partea bună - tu să fii protagonistul. 

— Îmi pare rău să ţi-o spun, zise repede Billy, dar am 
angajamente serioase în următorii cinci ani. 

Kev ridică din sprâncene. 

— Ce naiba! Îţi baţi joc de mine? 

— Mă tem că nu. Totul e semnat, parafat și stabilit. 

— Atunci aș putea să-ți fiu manager, îndrăzni Kev, nedorind 
să renunţe. Ar merge. Aș fi un manager dat dracului. 

— Am deja unul din ăsta, zise Billy, întrebându-se unde voia 
Kev să ajungă. 

— Am nevoie de o slujbă, Billy, rosti Kev, devenind deodată 
serios. Trebe să plătesc pensie alimentară vacii cu care am fost 
căsătorit cinci minute. Am și datorii până peste cap în New 


York. Mi-am închipuit că, dacă mă întorc la LA., ai să-mi găsești 
ceva... 

— Nu-ţi face griji, zise Billy, amintindu-și de zilele când 
dormise pe jos la Kev și era falitul faliților, fără nicio perspectivă. 
Găsesc eu ceva. 

— Sigur? zise Kev și se lumină la faţă. 

— Contează pe mine, îl asigură Billy. Nu te las eu de izbeliște. 

Zicând acestea, intrară în salonul VIP, unde Billy a fost asaltat 
de și mai multe solicitări de autografe și de adoratoare. 


Și pe când Billy lua avionul, Venus își lua în primire 
armăsarul brazilian din poză. Îl chema Jorge și era superb. 

În clipa în care intră agale în apartamentul ei, pășind ţanţoș, 
puternic și viril, cu ochii săi focoși care trimiteau semnale 
pătimașe, ea era deja gata să facă sex. Venus nu pregeta 
niciodată să se ofere. 

Jorge nu era chiar foarte sigur că dăduse norocul peste el. 
Într-o clipă, n-avea o leţcaie, dorind să devină model și lucrând 
între timp ca picolo la Cecconi din L.A. de câteva săptămâni, iar 
în cealaltă, era scos din anonimat de către un agent bătrân și 
mitocan care îi făcuse rost de un rol în filmulețul lui Venus. Și, 
înainte să se dezmeticească, Venus îl și invitase la Vegas în 
weekend, iar acum era aici. 

Venus îl primi sărutându-l pe obraji, iar apoi îl duse în 
apartamentul ei somptuos de la The Keys. Era un loc 
senzațional - peste tot mobilă albă din piele și obiecte de lux. O 
statuie enormă a lui Buddha îi întâmpina pe musafiri în hol. 
Lumina difuză părea vrăjită, căci Venus trăsese toate jaluzele. 
Lumânările aromate îmbălsămau aerul. 

Nu făcuseră încă dragoste, dar amândoi știau că era 
inevitabil. 

Lui Venus nu-i plăcea să-și piardă timpul. La câteva minute 
după ce Jorge intră pe ușă, ea îl invită: 

— Vino să-ți arăt apartamentul. 

Îl luă de mână și îl duse la pat, și, fără să rostească un cuvânt, 
amândoi începură să se dezbrace. Jorge rămase fără grai când o 
văzu pe Venus goală. Era superbă. 


— Fă ceva! îi ordonă ea. 

Jorge își reveni, îi pipăi sânii și o trânti pe pat cu o mișcare 
sigură, pe care ea o acceptă fără să crâcnească. Corpul lui gol se 
năpusti asupra ei, ca un șoim asupra prăzii, apoi intră în ea, 
penetrând-o năvalnic de mai multe ori, timp de 20 de minute 
întregi. 

Actul lor sexual a fost o învălmășeală de limbi, secreții și 
poziţii acrobatice. Era tot ce spera ea, ba chiar mai mult, căci lui 
Jorge îi lipsea priceperea, dar compensa prin forța brută și un 
penis uimitor de frumos și necircumcis. Jorge era un adevărat 
armăsar, pe lângă faptul că nu știa engleza, lucru care o excita și 
mai mult. 

După ce terminară amândoi, Venus se declară în sinea ei 
nespus de mulțumită de noua ei jucărie sexuală. Era cu mult 
peste ultimele ei două cuceriri. De-abia aștepta să se laude cu el. 

„Să te ia naiba, Billy Melina! Mi-a trecut iubirea pentru tine.” 


Aterizarea în Vegas a fost foarte dificilă. Fixată bine cu 
centura de locul ei, Max se gândi serios că avionul avea să se 
prăbușească și toţi vor sfârși în flăcări. Sau doar Denver va avea 
parte de moartea asta cumplită, iar ea și Bobby vor scăpa ca prin 
minune. 

Da, era un scenariu tare mișto. Billy va auzi de accident și va 
alerga la ea, cerându-și iertare pentru felul urât în care s-a 
purtat cu ea. Apoi, aveau să fugă imediat și să se căsătorească la 
una dintre acele capele trăsnite unde oficia un preot care aducea 
cu Elvis Presley. 

Mișto. Bobby avea să le fie cavaler de onoare. lar prietenul lui 
Harry, D.].-ul, va pune cea mai bună muzică pentru această 
ocazie. 

Chicoti la acest gând. 

Avionul ateriză, rulă pe pistă și se zgudui la oprire. Nimeni 
nu muri în flăcări. 

Bobby își desfăcu centura și veni la ea. 

— Mă bucur că te văd zâmbind, zise el, aplecându-se peste 
ea. O să petrecem un weekend grozav. Fără certuri - așa-i, 
surioară? 


Habar nu avea el de ce zâmbea ea. Denver era moartă. Billy se 
întorcea la ea. Și totul era bine pe lume. 

— Îmi pare rău, Bobby, zise ea cu blândeţe. Ai dreptate, o să 
fie un weekend pe cinste. Îți promit c-o să mă port frumos. 
Zâmbetul i se lăți pe faţă. „Vezi să nu!” 


capitolul 27 


Lucky se așeză la birou, cu Danny pe undeva în spatele ei, 
pregătit să noteze totul la computer. Jeffrey stătea în faţa ei. 

Îi aruncă lui Armand, care intra în birou, o privire lungă și 
glacială. În faţa ei apăru un bărbat arogant, îmbrăcat impecabil, 
care nu arăta deloc rău, cu mustăcioara bine îngrijită și ochii 
aspri și reci. Omul care îl însoțea era mult mai șters și părea 
ușor jenat. Lucky se considera o expertă în limbajul trupului, așa 
că înțelese imediat - Armand Jordan era șeful, iar Fouad Khan, 
credinciosul său servitor. 

După ce îi prezentă pe cei doi bărbaţi, Jeffrey adăugă: - 
îngăduiți-mi să v-o prezint pe doamna Lucky Santangelo. 

Armand nu-i întinse mâna. În schimb, dădu din cap cu 
nepăsare, fără să se uite în ochii ei. Fouad luă cuvântul: 

— E o plăcere să întâlnesc o femeie de afaceri atât de 
remarcabilă ca dumneavoastră, zise el, făcându-l pe Armand să-i 
arunce o privire plină de mânie. 

Lui Lucky nu-i scăpă câmpul energetic creat între cei doi 
bărbaţi. Fouad părea încântat că venise la ea, pe când Armand, 
deloc. 

— Mulţumesc, zise ea, luând un cuţitaș de argint pentru 
deschis scrisori, cu inscripţia Nu te pune niciodată cu un 
Santangelo. Bobby i-l dăruise Crăciunul trecut - o amintire cu 
mottoul familiei. 

— Domnilor, zise ea pe un ton rece, vă rog să luați loc. 

— Ar trebui să trecem imediat la afaceri, îi spuse Armand lui 
Jeffrey din scaunul de piele cu spătar înalt, în care stătea ţeapăn. 
N-am timp de pierdut. Sunt sigur că nici dumneavoastră. 

Lucky era amuzată de dificultatea evidentă a acelui bărbat de 
a trata cu o femeie. Mai întâlnise și alții ca el. Bărbaţi speriaţi de 
moarte în prezența unei femei puternice. Bărbaţi care începeau 
să tremure la gândul de a face afaceri cu o femeie. Bărbaţi care 
trebuiau întotdeauna să plătească pentru sex, altfel erau 
impotenți. 


A, da, avusese de-a face de multe ori cu bărbați ca Armand. 
Erau ființe jalnice, incapabile de sentimente, care aveau 
categoric nevoie de ajutor. 

Se gândi că Jeffrey n-ar fi trebuit să-i ceară să participe la 
această întâlnire, pentru că nu avea nicio intenţie să se 
aventureze în afaceri cu netrebnicul arogant din fața ei. În 
primul rând, nu avea nevoie de banii lui, iar în al doilea rând, 
nici de atitudinea lui misogină. 

— Nu avem nimic concret despre care să discutăm, zise 
Jeffrey, dându-și brusc seama că Lucky nu avea să intre niciodată 
în afaceri cu Armand Jordan. 

Această întâlnire era inutilă și ar face bine să-i pună capăt cât 
mai repede cu putinţă, pentru că, știind-o pe Lucky, n-avea nicio 
îndoială că va aduce în discuţie incidentul cu prostituatele, dacă 
îi venea cheful să-l pună în încurcătură pe Armand. 

— Domnul Khan mi-a solicitat această întrevedere cu privire 
la viitoarea finanţare a unor proiecte importante pe care ar dori 
doamna Santangelo să le întreprindă, continuă Jeffrey. A 
considerat potrivit să ne bazăm pe aceleași principii, iar eu am 
fost de acord. Totuși... 

— Trebuie că Fouad v-a lăsat o impresie greșită, interveni 
Armand cu grosolănie, tot neadresându-se lui Lucky personal. 
N-am venit aici să discut despre vreo viitoare finanțare. Am 
venit să cumpăr The Keys. Și pe deasupra, sunt dispus să plătesc 
oricât îmi cereți. 

Lucky îi aruncă lui Jeffrey o privire care însemna „Îţi baţi 
naibii joc de mine”. 

Fouad se cufundă mai adânc în scaun. 

Danny își ridică ochii de pe laptop, pe deplin conștient că 
urmau necazuri. Ştia mai bine ca oricine că Lucky detesta să 
piardă timpul, iar acea întrevedere nu era decât timp irosit 
iremediabil. 

— Fără îndoială că a fost o mare neînțelegere, zise Jeffrey, 
potrivindu-și ochelarii pe nas. l-am spus foarte clar domnului 
Khan când mi-a făcut o vizită la biroul din New York că The 
Keys nu e de vânzare, se întoarse el spre Fouad. Nu-i așa? 

Fouad se foi stingherit și încercă să spună ceva, dar Armand 


scutură din cap, făcându-l să tacă. 

— Nu cred că auziţi bine ce vă spun, zise Armand, vorbind 
foarte răspicat, de parcă s-ar fi adresat unui copil retardat. Vreau 
să cumpăr The Keys și vă dau oricât cereți. Asta nu-i o 
negociere, ci o ofertă pe care n-o puteţi refuza. 

Lucky interveni în cele din urmă. 

— Chiar așa? întrebă ea, cu sarcasm în voce. 

Armand făcu greșeala de a continua s-o ignore, adresându-se 
încă o dată lui Jeffrey. 

— N-am timp de pierdut, zise el tăios. Trebuie să încheiem 
imediat afacerea asta. 

— De ce atâta grabă? întrebă Lucky, jucându-se cu el. 

— Avocaţii mei din New York așteaptă să-i sunați, îi zise 
Armand lui Jeffrey. Mă aştept să le dați un telefon chiar astăzi. 

— Domnule Jordan, începu Lucky, obligându-l să se uite la 
ea. Deși îmi dau seama că vă amăgiţi singur, cred că a sosit 
timpul să punem lucrurile la punct. 

— Poftim? zise Armand pe un ton rece. Cu mine vorbiți? 

— The Keys nu e de vânzare nici pentru dumneavoastră, nici 
pentru altcineva, afirmă Lucky pe un ton la fel de tăios ca o 
daltă. Oricare ar fi oferta. 

Armand îi aruncă o privire severă. Strâmbă din buze, 
arătându-și dezgustul că trebuia să vorbească despre afaceri cu o 
femeie. Pentru el era cât se poate de clar că ea era doar o 
figurantă și că Jeffrey Lonsdale era șeful. 

— Poftim? repetă el, enervat că o femeie îndrăznea să i se 
adreseze cu atâta insolență. 

— Sunteţi din America, domnule Jordan? îl întrebă Lucky, 
începând să suspecteze că provenea dintr-o ţară îndepărtată, cu 
idei învechite despre femei. 

— Sigur că sunt american, răspunse el cu asprime în glas. 

Cine naiba credea târfa asta că e el? Cum îndrăznea să-l ia la 
întrebări? Îi era atât de inferioară că situația devenea ridicolă. 
Dacă ar fi fost în Akramshar, ar fi azvârlit-o în închisoare pentru 
o lipsă de respect atât de revoltătoare. 

— Aș pune totuși pariu că nu v-aţi născut aici, nu? continuă 
Lucky, tot bănuitoare. 


— Domnul Jordan e originar din Orientul Mijlociu, zise 
Fouad, încercând să liniștească spiritele. A devenit cetățean 
american la vârsta de opt ani. 

Lui Armand nu-i venea să creadă ce auzea. Fouad tot 
trăncănea, de parcă el, Armand Jordan, dădea o probă în fața 
târfei ăsteia cu tupeu. Fouad trebuia să-și țină gura și încă 
repede. 

— Pierdem timp preţios, zise el, stăpânindu-se să nu-și iasă 
din fire. Nu vă dați seama că oferta mea e prea bună ca s-o 
refuzați? Vă spun să stabiliți un preț. „Fă-o, târfo! Acum!” 

Lucky ridică din sprânceană cu cinism. 

— Îmi spuneți mie? 

„Începe”, își zise Danny. „lar eu de-abia aştept” 

Armand refuză să cedeze. În sfârșit, întâlnind privirea lui 
Lucky, își repetă cuvintele. 

— Da, zise el pe un ton aspru, vă spun. 

— Hmmm, rosti Lucky, rămânând surprinzător de calmă. 
Lăsaţi-mă să vă dau un sfat preţios. Luă deschizătorul de scrisori 
gravat cu Nu te pune niciodată cu un Santangelo și îl cântări în 
palmă. Pentru o clipă, Danny avu impresia că are să-l înjunghie 
pe bărbat. Dar nu o făcu, ci continuă să vorbească: Uite cum stă 
treaba, domnule Jordan. Dacă vreți să mai faceţi afaceri în 
America, vă sugerez să vă învingeţi, oricât v-ar costa, vizibila 
frică de femei. Vă face să păreți impotent și slab, și nu vreți așa 
ceva, nu? 

Armand se uită chiorâș la ea, încercând să și-o închipuie 
goală, târându-se în patru labe în timp ce el urina pe ea, căci 
acesta era exact genul de tratament pe care îl merita târfa asta. 

— M-ai făcut să înţeleg foarte bine de ce femeile trebuie 
privite, dar nu ascultate, zise el în cele din urmă. Cum 
îndrăznești să pretinzi că mă cunoști? Nu știi nimic despre mine. 

— Dar știu bine că ești un ticălos, zise Lucky, pierzându-și 
răbdarea să se mai joace cu el. 

— Şi tu, replică Armand, cu venin în glas, nu ești decât o 
femeie proastă și nerușinată, lipsită total de minte. 

Jeffrey începu să vorbească - dar Lucky îi făcu semn cu mâna 
să tacă. 


— După cum am mai spus, zise Lucky adresându-i-se direct 
lui Armand, cu ochii ei negri ca noaptea ucigători ca ai unei 
feline, ești un nenorocit cu ambele picioare înfipte bine în Evul 
Mediu. Așa că îți sugerez să încheiem chiar acum această 
conversaţie ridicolă. Îți repet pentru ultima oară: The Keys nu e 
de vânzare. Să-ţi intre bine asta în capul ăla plin de prostii și ieși 
naibii afară din hotelul meu. Ah, da și, să nu uit, adăugă ea 
furioasă, cele două femei cu care ţi-ai tras-o azi-noapte vor banii 
pe care li-i datorezi. Așa că fii bărbat măcar odată și plătește-le. 

Lui Danny îi venea să aplaude. Cine mai avea un șef atât de 
hotărât și de perfect precum Lucky Santangelo? Era unică. 

Cuprins de o furie oarbă, Armand se ridică brusc și se 
îndreptă în grabă spre ușă. Când ajunse acolo se opri și se 
întoarse, ignorându-l pe Fouad care încerca să îl conducă afară. 
Aruncându-i o privire cruntă lui Lucky, își scuipă ultimele 
cuvinte: 

— Ticăloaso, te asigur că nu se sfârșește aici, că e doar 
începutul unei bătălii pe care o vei pierde. Așa că dă-te jos de pe 
calul tău înalt și întoarce-te în dormitor unde ţi-e locul. The 
Keys o să fie al meu - nimeni și nimic nu mă va opri să-l am. Ai 
grijă, pentru că voi face orice să-l obțin. lar când spun orice, 
chiar vorbesc serios. lar asta, draga mea, nu e ameninţare, ci 
cruda realitate. 

Lucky se ridică în picioare, cu ochii negri trimițând semnale 
periculoase. Se săturase de neisprăvitul acela îmbrăcat în haine 
de firmă. 

— Pleacă dracului din hotelul meu, prostănacule. Și nu te 
mai deranja să te întorci. Pentru că, dacă o faci, îți promit că vei 
regreta. 

Înainte ca Armand să-i poată răspunde, Fouad îl scoase pe 
ușă afară. 

lar din punctul de vedere al lui Fouad, asta era ceva ce nu se 
va întâmpla niciodată. 


capitolul 28 


Ajungând La The Keys, Max se simțea ca și cum venea acasă, 
căci cunoștea locul la fel de bine ca pe casa ei din Malibu. 
Înotase în fiecare piscină, profitase de toate facilitățile cu care 
erau dotate spa-urile, mâncase la toate restaurantele, făcuse 
cumpărături la toate magazinele de firmă și explorase de 
nenumărate ori grădinile luxuriante. La hotel avea propriul ei 
apartament, situat la un etaj special amenajat pentru familie și 
prieteni. 

În apartamentul lui Lucky nu avea voie să intre nimeni. 

„Este oaza mea de pace și linişte”, îi explicase Lucky când 
începuse să-și petreacă mai mult timp în Las Vegas. „Copiii nu 
au voie decât invitaţi.” 

La început, Max se enervase când mama ei le spusese tuturor 
să respecte această regulă. Însă mama ei era Lucky Santangelo și 
toată lumea știa că Lucky făcea numai cum o tăia capul. Acum 
Max știa că putea să vină și să plece după bunul plac și să-și 
invite prietenii oricând avea chef. Era o treabă foarte mișto, în 
special când erau prin preajmă frații ei mai mici, Gino Jr. şi 
Leonardo, fratele ei vitreg. Din fericire, cei doi băieţi plecaseră 
în Europa pe toată durata verii, împreună cu un însoțitor. 
Lennie venise cu ideea ca ei să vadă și altceva decât Beverly Hills 
și Las Vegas. Max era în culmea fericirii că scăpase de ei; 
amândoi erau mai mici decât ea și foarte enervanţi, mai ales 
când trebuiau să stea cu toții în Vegas. 

Bobby stabilise să-l aștepte Lamborghiniul la aeroport, așa că, 
în momentul în care ajunseră acolo, el și cu Denver porniră la 
drum. Un SUV îi luă pe Max, Harry și Paco direct la hotel. 

— Eşti sigur că Paco e gay? îi șopti Max lui Harry în drum 
spre The Keys. Mie nu mi se pare. 

— Gura, o certă Harry, făcându-se roșu ca sfecla la față. Ce 
tâmpenii mai spui și tu! 

— Doar am întrebat, i-o întoarse Max iritată, gândindu-se că 
Harry ar trebui să fie mai drăguţ cu ea, dat fiind că ea îl lăsase 


pe noul lui prieten să meargă cu avionul lui Bobby. Nu-i nevoie 
să te burzuluiești la mine. 

— E la doi pași de noi, șuieră Harry. Ce pana mea - mai taci 
din gură! 

Super... Avea să fie o petrecere de milioane. Bobby era prost 
dispus, Harry se purta ca un bou, ea n-avea prieten, iar Cookie 
nu-l va lăsa pe drogatul ăla în pace după ce ajungeau. 

Va fi de vis. Mai bine se îneca acum într-una dintre piscine. 


— Ce drăguţ din partea ta - e mașina mea preferată, spuse 
Denver pe un ton reținut, pe când se așeza cu grijă pe locul de 
lângă șofer din Lamborghini. Îmi place că nu iese în evidenţă. 

— Hei, spuse Bobby, zâmbind vioi. Un băiat trebuie să aibă 
niște jucării. 

— lar tu ești băiatul ăla, îi răspunse ea. Nu se putu abţine să 
nu râdă, pentru că era adevărat. 

Uneori, Bobby părea foarte serios, dar nu-i putea rezista când 
era glumeţ. Avionul privat, mașina la modă - toate erau niște 
jucării pentru băieți mari. El nu va recunoaște asta niciodată, 
dar avea gusturi foarte scumpe. 

— Apropo, spuse Bobby, ambalând motorul, ghici cu cine m- 
am întâlnit pe aeroportul din New York? 

— Stai să ghicesc... Cu Papa? Cu președintele? 

— Eşti foarte amuzantă. 

— Încerc. 

— Cu Annabelle Maestro. 

— lisuse! Nu cu Annabelle, spuse Denver, amintindu-și de 
prietena ei din școală care o tratase mereu ca pe o rudă săracă - 
deși nu erau nici măcar înrudite. lar când mama lui Annabelle, 
steaua de cinema, fusese ucisă, iar Denver îl apărase la proces pe 
celebrul tată al lui Annabelle, tot mai era tratată ca o rudă 
săracă, deși era o avocată respectabilă care lucra la o firmă de 
top în Beverly Hills. Ce mai face? 

— E tot o javră împuţită, dar fără Frankie. 

Acum Denver se gândea la „fostul” lui Annabelle - Frankie 
Romano, dependentul de cocaină, care fusese odată cel mai bun 
prieten al lui Bobby. 


— Ei bine, zise ea, amintindu-și cât de arogantă era 
Annabelle, nu cred că se va mai schimba vreodată. Ce ţi-a spus? 

Bobby se hotărî să nu-i dezvăluie lui Denver că Annabelle 
spusese despre ea că e „un fel de potaie'. 

— Nu prea multe, îi zise el, înscriindu-se în trafic. Tot turuia 
despre cartea pe care a publicat-o. 

— O, da, Viaţa mea - Prinţesa de la Hollywood dezvăluie 
totul. Ce prostie patentată! 

— Să înţeleg că nu ești una dintre admiratoarele ei? o întrebă 
Bobby amuzat. 

— Să fii sigur că nu, îi spuse Denver scuturând din cap. 
Annabelle a fost mereu dificilă. Nu-i așa că-ți amintești cum era 
în liceu? 

Da, își amintea de Annabelle, dar prefera să uite. El și cu M.J. 
o regulaseră la balul de absolvire - cu consimțământul ei - când 
se îmbătaseră cu toţii. Nu va spune asta nimănui, cu atât mai 
puţin lui Denver, care cu siguranţă nu ar fi fericită să audă așa 
ceva. 

— Cred că Frankie a scăpat ușor, îndrăzni Bobby, pe când 
trecu ca glonțul în fața unui Cadillac. 

— Cred că amândoi, spuse Denver, punând repede capăt 
subiectului. Annabelle Maestro era ultima persoană de care avea 
chef să vorbească acum. lar Frankie Romano era un ratat total. 

— Când ajungem la hotel, spuse Bobby, despachetează și 
pune-ţi ceva lejer pe tine. 

— De ce? 

EI îi zâmbi larg. 

— O să vezi, îi spuse el, în timp ce rata la mustață un pieton 
care traversa aiurea. 

— Misteriosule, îi șopti ea, plăcându-i la nebunie că era 
romantic. 

— Da, îi spuse el, zâmbind în continuare. Nu-i așa că-ți 
place? 

„Da, Bobby, da” 


— Am ajuns și îmi place la nebunie, cântă Cookie când își 
scoase picioarele bronzate din mașina lui Frankie, arătându-i 


omului din parcare fusta mini, sub care nu purta chiloți. 

Frankie nu se obosise să rezerve o cameră, căci Cookie îi 
spusese că se va ocupa cineva de asta. Nu își dăduse seama că 
aveau să stea în locul pe care Max îl numea etajul Santangelo. 
Când coborâră din lift, iar se simţea excitat, deși Cookie i-o 
trăsese în mașină. Vegasul avea acest efect asupra lui: puţin sex, 
ceva jocuri de noroc. 

O negresă încruntată, mai în vârstă, stătea la recepţia din fața 
liftului cu o listă lungă de invitaţi. 

— Hei, Betty! îi spuse Cookie, dând să o îmbrăţișeze cu 
afecțiune. Stăm în camera obișnuită? 

Betty îl examina cu dezaprobare pe Frankie din cap până în 
picioare. 

— E-n regulă, spuse Cookie binedispusă. E prietenul meu. 

Betty își puse ochelarii de vedere și consultă lista. 

— Şi cum îl cheamă? 

— Frankie Romano, îi spuse el iritat. Și nici să nu te gândești 
să ne dai o cameră - avem nevoie de un apartament. Și asigură- 
te să ajungă la mine orice telefon primesc. Mă cheamă Romano. 
ROM... 

— Ştiu cum se scrie Romano, îi replică Betty cu sarcasm. Și 
cred că toate apartamentele sunt rezervate. 

— Ei bine, scoate pe alţii dintr-unul, îi ceru Frankie, uitându- 
se urât la ea. Lucky ar vrea să am parte de confort. 

Frankie și Betty se uitau fix unul la altul, și nu prietenește. 

— O să văd ce se poate face, îi spuse Betty în cele din urmă, 
umblând prin hârtii. 

Frankie băgă mâna în buzunar și puse o bancnotă de o sută 
de dolari pe tejghea. 

— Vezi ce poți să faci, scumpo. 

Betty luă banii și-i dădu înapoi. 

— Nu-i nevoie. 

— Te rog să-i iei, insistă Frankie și-i împinse din nou spre ea. 

— Nu, mulțumesc, făcu Betty, pe când îi dădea lui Cookie 
cartela magnetică a camerei. 

Cookie o înșfacă și-l trase pe Frankie după ea de la recepţie. 

— Hai să mergem, îi spuse ea pe o voce cântată. Nu te pune 


cu Betty, că poate fi foarte a dracu'. Se mai uită o dată la Betty. 

— Un apartament, îi spuse el. Vezi ce faci. Betty tot nu-l băga 
în seamă. 

— Eu și Max venim tot timpul aici, îl puse Cookie în temă, în 
timp ce se năpustea în marele dormitor albastru cu un balcon 
care dădea spre piscina principală. Asta e de obicei camera mea. 

— M-ai auzit bine, îi spuse Frankie cu nemulțumire în glas. 
Avem nevoie de un apartament. Când ajunge Max aici, rezolvă. 

— N-o lua în seamă pe Betty, îi zise Cookie. Își face doar 
meseria. O să fac rost de-un apartament, nu te mai agita atât. 

— Ai face bine, îi spuse Frankie, în timp ce o apucă de fund și 
o strânse cu putere. Nu-mi place să stau prin spelunci. 

— Să-ţi spun veștile bune, îl anunţă Cookie. Totul e moca - 
spa-ul, restaurantele, piscina, spectacolele. Numai să spui ce vrei 
și totul e gratis. Pescui din geantă o carte de credit auriu cu 
negru, pe care era scris numele ei. Asta este biletul meu de 
intrare, se lăudă ea. Lucky le-a dat anumitor persoane când s-a 
deschis The Keys. Marfă, nu? 

Frankie își dorea și el un card la fel. Cum de Bobby nu-i 
dăduse niciodată unul? 

Intră și valetul cu valizele lor. Frankie îi dădu bancnota de o 
sută de dolari pe care vaca aia de la recepţie refuzase să o 
primească. Era bine să se ducă vestea că venise un cheltuitor pe 
acolo. 

Se întreba dacă acea carte de credit magică al lui Cookie 
acoperea și jocurile de noroc, apoi se încruntă la gândul că avea 
să piardă banii lui Lucky Santangelo în cazinoul ei. Ce lovitură 
avea să dea! 

Gândindu-se la mama fâșneaţă a lui Bobby, își dădu seama că 
nu o mai văzuse de ceva vreme, de când se răcise prietenia 
dintre el și Bobby. Lucky și Lennie se purtaseră mereu frumos cu 
el. Erau un cuplu influent, pe lângă care trebuia să stai. Se 
decise să-i vadă mai des, să-i invite la clubul lui și să reînnoade 
prietenia. 

Da. Avea să fie un weekend de pomină, iar Frankie Romano 
se aștepta să profite la maximum de ce avea Vegasul de oferit. 


— Unde-o să stăm? întrebă Kev pe când se îmbarcau în 
avion. 

Billy își dorise atât de mult să meargă la Vegas, încât nu se 
ostenise să se ocupe de detalii. Nu era o idee bună să stea la The 
Keys. O sună pe Bambi, PR-ul lui, și îi spuse să-l cazeze la 
Cavendish. 

— Şi de ce vrei să mergi la Vegas? îl întrebă Bambi curioasă. 
Te duci să vezi marele meci? 

— Ştii că nu mă dau în vânt după box. 

— Atunci, zise Bambi, se întâmplă ceva și eu nu-s la curent? 

— A nu, doar o să joc ca nebunul, împreună cu prietenul meu 
Kev, o liniști Billy. 

— În regulă, spuse Bambi cam bosumflată. Nu uita că luni 
trebuie să vii la ședința foto pentru Vanity Fair. 

— Nici prin gând nu-mi trece să lipsesc, Bamb. 

— Așa spui acum, îi ținu morală Bambi, îngrijorată că vedeta 
ei se pregătea să-i facă zile fripte. Totuși, ai făcut-o atunci pe 
reporterița aia de la Rolling Stone să aștepte trei ore, apoi ai 
decis să pui capăt interviului mai repede. Nu a fost foarte 
încântată și nu pot să spun că o învinovăţesc. 

— Această reporterița care n-a fost încântată voia să se culce 
cu mine, îi explică Billy. Ştii cum sunt anumite reporteriţe, vor 
să aibă doar beneficii. 

— Eşti băiat mare, Billy, îl admonestă Bambi. Cu siguranță că 
te poţi descurca. 

— Auzi, Bamb, schimbând el rapid subiectul, am o întrebare. 

— Da? 

— Când părinţii ţi-au dat numele de Bambi, se așteptau să 
devii starletă porno sau stripteuză? 

— Billy, ai cam sărit calul! 

— Întrebam și eu. 

— O să-ți rezerv o vilă gratis la Cavendish, i-o tăie scurt 
Bambi. Pa! Închise telefonul foarte sigură pe ea. 

— Cum arată? vru să știe Kev, închipuindu-și o blondă 
apetisantă îmbrăcată în pantaloni scurți și cu un maiou prin 
care se i vedeau sfârcurile. 

— Gândește-te cum o cheamă. Arată fix pe dos, îi spuse Bill. 


E o javră care poate să-ți reteze scula cu o singură mușcătură. 
Așa că ia-ți gândul de la ea. 

— S-a-nţeles, îi spuse Kev, trecându-l fiori reci în timp ce își 
imagina scena. 


Ace stătuse de câteva ori la The Keys cu Max, așa că știa cum 
mergeau lucrurile. Era o parcare subterană pentru familiile 
Santangelo/Golden și invitaţii lor, așa că se duse cu camioneta 
fix acolo. Omul de la parcare îl întâmpină ca pe un bun prieten. 
După un schimb de amabilităţi, își luă geanta de voiaj și se duse 
sus cu un lift privat care îl lăsă la etajul Santangelo/Golden. 
Acolo îl întâmpină Betty, recepționera între două vârste. Betty 
avea lista cu invitații care urmau să sosească. Din fericire, o 
cunoștea și îi spuse pe scurt că voia să-i facă o surpriză lui Max, 
așa că să nu sufle nicio vorbă că a fost pe aici. 

Betty încuviinţă fericită. După ce avusese de-a face cu Cookie 
și nenorocitul ei de prieten, Ace era o încântare - un tânăr 
arătos, înalt și zvelt și mereu politicos. 

— Ai idee când ajunge Max aici? o întrebă el. 

— Curând, îi răspunse Betty. Avionul familiei Stanislopoulos 
a aterizat acum 20 de minute. 

— Ce anume? 

— Avionul lui Bobby. 

— A, da, spuse Ace, amintindu-și cu cine avea de-a face. 

Fratele lui Max avea un avion la dispoziţie, iar ea era sigur în 
el. 

— O să aștept, spuse el, căutându-se prin buzunare ca să se 
asigure că mai era acolo cadoul pe care îl cumpărase pentru 
Max. 

Cheltuise 250 de dolari pe un pandantiv de aur și spera să-i 
placă. Era cel mai scump cadou pe care-l cumpărase cuiva. 


— Am o curiozitate, spuse Denver când ajunseră în cele din 
urmă în apartamentul lui Bobby din The Keys. De ce e mama ta 
atât de fascinată de Vegas? 

Bobby se duse la fereastră și admiră priveliștea care îl atrăgea 
mereu. 


— Bunicul din partea lui Lucky a construit unul dintre 
primele hoteluri de aici în anii '40, o lămuri el. Gino. L-ai 
cunoscut. 

— Da? se miră Denver, desfăcându-și valiza. 

— Sau poate că nu, spuse Bobby, uitându-se din nou la ea. 
Dar în weekendul ăsta sigur vei face cunoștință cu el. Bunicul 
meu e mare pișicher. Obișnuia să umble cu Meyer Lansky!>, 
Jake, Lucky Luciano&! - tot felul de gangsteri de pe timpuri. Pe 
atunci, tipii ăia controlau totul, iar Gino era la același nivel cu ei. 
l-a dat numele Lucky după cel al gangsterului - un fel de 
omagiu. 

Denver se opri din ce făcea. 

— Pe bune? 

— Da. Mişto, nu? 

— Cred și eu. 

— Oricum, Gino era în industria hotelieră, iar după zeci de 
ani, când a fugit din America din cauza acuzațiilor de evaziune 
fiscală, Lucky i-a luat locul și s-a implicat în construirea noului 
hotel. Avea cam 20 de ani pe atunci. 

— E ceva. 

— Să știi că e. Asta-i mama. Are sânge în instalație, râse el. 
Umblă zvonul că l-a ameninţat pe un amărât în toiul nopţii că-i 
taie scula dacă nu tespecta costurile de construcție pentru care 
semnase. 

— Şi s-a conformat? 

— Tu ce crezi? 

Denver era impresionată, dar și îngrozită. Admirase 
dintotdeauna femeile puternice, dar poate că Lucky Santangelo 
sărise calul. 

— Dar tu, Bobby? îndrăzni ea. Cât de greu ţi-a fost când a 
murit tatăl tău? 

— Eram prea mic să-mi mai amintesc ceva. 

— lar Lucky a fost o mamă bună? Era tot timpul lângă tine? 

— Ce-i cu toate întrebările astea, iubito? Parcă depun 
mărturie la proces. 

— Doar vreau să știu mai multe despre tine. E-n regulă? 

— Lucky e Lucky. E cea mai bună, îi spuse Bobby, venind spre 


ea. Oricum, eu sunt aici, nu mă plâng, așa că gata cu întrebările 
și hai s-o pornim din loc. O să ai parte de o surpriză de 
proporţii. 

— Şi anume? 

— Dacă-ţi spun, îi zise el încetișor, nu ar mai fi o surpriză, 
nu? 

— Ei bine, dacă pui lucrurile așa... 

lar Denver își dădu seama că el o abătuse de la subiect. Nu va 
mai afla nimic nou despre Lucky. Bobby pusese capăt acelei 
discuţii. 


După ce Armand plecă, Jeffrey se așteptă ca Lucky să aibă 
multe de spus și, sincer, nu ar fi învinovăţit-o. În schimb, ea nu 
scoase o vorbă, iar în momentul în care el începu să-și ceară 
scuze, ea i-o tăie din start. 

— Las-o baltă, îi spuse ea cu răceală. Cu toţii greșim. 

Deși părea calmă, în sinea ei clocotea de mânie. Armand 
Jordan era genul de bărbat pe care-l disprețuia profund - un 
porc arogant, egoist și șovin. O călca pe nervi faptul că Jeffrey o 
pusese în aceeași cameră cu ticălosul ăla. Poate că avocatul ei nu 
era atât de deștept pe cât îl credea ea sau poate că divorţul îi 
afecta capacităţile intelectuale. 

— Danny, îi zise ea, pe un ton profesional. Spune-le celor de 
la recepţie să-l dea afară pe Armand Jordan din hotelul meu 
până la ora prânzului. Nu știu cum veţi proceda, dar nu vreau 
să-l mai văd la față. 

Danny era din nou atent. 

— Da, Lucky, îi spuse el. Voi avea grijă să se rezolve. 

— Când termini cu asta, vreau să obţii toate informaţiile 
despre Armand Jordan. Se întoarse spre Jeffrey. Ar fi trebuit să 
știu totul despre el înaintea întâlnirii. 

Jeffrey era stânjenit. Știa că o dezamăgise pe Lucky, iar ăsta 
nu era un lucru bun, dat fiind că era cel mai important client pe 
care-l avea. 

— Are una dintre cele mai prestigioase companii, începu el. 
Armand Jordan e în topul Forbes. Nu ţi-aș aduce... 

— Pentru binele meu, îl întrerupse Lucky, nedorind să 


asculte scuzele lui Jeffrey, trebuie să știu cu cine am de-a face. 
Mai ales atunci când mă ameninţă. 

— Lucky, îmi cer din nou scuze... 

— E timpul pentru ședința de consiliu, spuse ea, fără nicio 
expresie pe chip. Doar în ochii negri i se putea citi mânia. Să 
mergem. Nu vreau să mă las așteptată. 

Danny închise laptopul și se ținu după ei, întrebându-se cum 
reușea Lucky să fie așa de calmă. O fi Armand un miliardar 
șovin, dar dacă el, Danny, ar fi fost în locul lui Lucky, i-ar fi tras 
două peste față, de s-ar fi auzit la zeci de kilometri depărtare. 

„A da, se gândi Danny visător. O palmă din acelea de modă 
veche pe care le dădeau vedetele de cinema: Bette Davis, Ava 
Gardner, Joan Crawford.” 

Danny închiriase și se uitase cu emoție la toate filmele lor; 
numai ținutele lor îi provocaseră o stare euforică. 

— Danny, îi spuse Lucky pe un ton ascuţit, întorcându-și 
capul. Nu te mai ține după noi și ai grijă să fie dat afară acel om 
din hotel. Vreau să te asiguri că părăsește acest hotel și să-i spui 
lui Jerrod să dea de știre tuturor să nu-l mai primească înapoi. 
Comprende!4/? 

— Mă ocup acum, îi spuse Danny, fiind din nou atent. Sigur 
nu ai nevoie de mine la ședința de consiliu? 

— Trimite-ți unul dintre asistenţi la ședință. 

— Sigur? întrebă mirat Danny; era dezamăgit, pentru că nu 
suporta să-i scape ceva. 

— Da, îl repezi Lucky. Nu uita că Lenny sosește la cinci. Să-i 
spui că mă găsește în apartament. Odată ce ajunge acolo, nu 
vrem să fim deranjați sub nicio formă. Ai priceput? 

— Da, repetă Danny. 

— Spune-le lui Bobby și lui Max că ne vom vedea mâine cu 
ei, la micul dejun. Și ocupă-te de orice îţi cer ei sau prietenii lor 
în seara asta. Plătesc eu. 

Danny încuviință. Înţelesese. De câte ori apărea Lennie în 
peisaj, Lucky își petrecea timpul doar cu el. lar Danny era 
încredințat că de aceea aveau o căsnicie atât de fericită și de 
trainică. 

Lucky își pusese în ordine prioritățile: nimeni și nimic nu 


intervenea între ea și soțul ei. 

Armand spumega de furie. Niciodată - dar niciodată nu-i 
vorbise cineva pe un asemenea ton, cu atât mai puţin o femeie! 
Era peste măsură de mânios. Simţea că o să-i explodeze capul de 
nervi. Vedea numai negru în fața ochilor. Fierbea de mânie. 

În momentul în care părăsiră biroul lui Lucky, se duse la 
Fouad și începu să arunce asupra lui o ploaie de invective, de 
parcă Fouad era vinovat de insuccesul întâlnirii lor. 

— S-o ia dracu' pe curva aia! Și tu să te duci în mă-ta! zbieră 
Armand, cu o venă pulsându-i pe frunte. Târfă nesimţită! 

Fouad nu era sigur dacă acea înjurătură îi era adresată lui sau 
lui Lucky Santangelo. Nu mai conta. Deja se hotărâse să treacă 
peste acest incident, iar atunci când își va aranja toate afacerile, 
îi va spune pa și pusi lui Armand Jordan. Abia aștepta să se 
întoarcă la New York. 

Totuși, în ciuda furiei care-l cuprinsese pe Armand, pe chipul 
lui nu se citea nimic. Îl avertizase pe Armand că The Keys nu era 
de vânzare, dar Armand insistase să o întâlnească pe Lucky. 
Dacă ar fi citit informaţiile pe care le strânsese asistentul lui 
Fouad despre Lucky Santangelo, și-ar fi dat seama că nu era o 
femeie obișnuită. Lucky Santangelo era o forță de temut. O 
femeie foarte influentă, cu un trecut dubios. O femeie puternică 
și inteligentă care putea obține orice își dorea. Pe deasupra, era 
și frumoasă. Pe Fouad îl impresionară frumusețea și calmul de 
care dădea dovadă. 

— Şi acum? întrebă Fouad, când Armand încetă în cele din 
urmă să țipe. Să fac rost de un avion? 

— Un avion? scrâșni Armand din dinţi și încleștându-și 
pumnii. De ce? Crezi că-mi iau tălpășița? Crezi că plec de aici 
fără să-mi iau premiul? 

Cum își închipuia Armand că putea să intre în posesia unei 
proprietăți care nu era de vânzare? Ca om de afaceri, își dădea 
seama că nu se putea ajunge la nicio înţelegere. Mai ales după 
discuţia aprinsă cu Lucky Santangelo. 


Toată situaţia era ridicolă. Armand se comporta ca un copil 
răzgâiat care nu primise o bicicletă de Crăciun. Cine putea să 
respecte un bărbat care se purta astfel? Lucky Santangelo și 
avocatul ei probabil că râdeau de el acum. Armand se 
comportase groaznic la acea întâlnire. Făcuse de râs Jordan 
Developments. 

— Nu o să vândă, Armand, îi spuse răbdător Fouad. Ai auzit- 
o. Nici ţie, nici nimănui altcuiva. 

— Să o ia naiba. Vreau hotelul ăsta, Fouad. Și ar fi timpul să- 
ţi intre în capul ăla sec că nu plecăm din Las Vegas până nu 
intru în posesia lui. 


Peggy mânca un mic dejun copios în fața piscinei de la 
Cavendish. Mai devreme își sunase fiul să vadă dacă avea chef să 
i se alăture, dar Armand nu răspundea la mobil și nici la 
telefonul din apartament. Nu-i păsa, întrucât era sigură că părea 
o femeie misterioasă și fermecătoare, îmbrăcată într-o rochie 
albă de vară, cu o pălărie de paie pe cap și ochelari Chanel pe 
nas, așa cum stătea singură la masă și se uita la turiștii care 
treceau pe lângă ea și la cuplurile tinere cu copii. Era încă 
devreme, așa că jucătorii împătimiţi și tipii de la petrecerile de 
burlaci nu-și făcuseră încă apariţia. 

Un bărbat între două vârste care avea pe el o cămașă colorată, 
aflat la altă masă cu soţia lui supraponderală, nu putea să-și ia 
ochii de la ea. Dorinţa se simţea în aer. Peggy o simţea de la o 
poştă. 

Zâmbi în sinea ei. Îi plăcea Las Vegas. Era ca și cum își 
amintea de tinerețea ei. Da, făcuse ceva vâlvă, căci era una 
dintre cele mai dorite și vânate fete din oraș. Mulţi bărbaţi 
căzuseră pradă farmecelor ei. Preţuia acele clipe de neuitat. 

Când îl văzuse pe Gino Santangelo, se cutremurase. Era un 
miracol că mai trăia. Trebuia să fi avut vreo go de ani, pentru că 
ultima noapte petrecută împreună avusese loc când el se 
apropia de 5o de ani, dar chiar și atunci fusese în putere, un 
adevărat armăsar. 

Se considera suficient de experimentată la 18 ani, dar Gino 
Santangelo îi arătase ce înseamnă să faci dragoste cu adevărat... 


LAS VEGAS 1968 


Peggy Lindquest și Joe Piscarelli făceau un cuplu reușit. 
Peggy arăta de milioane și nici Joe nu era rău, încercând să pară 
un gangster din filme. Relaţia lor era destul de instabilă, din 
cauza geloziei care-i cuprindea pe amândoi. La 30 de ani, Joe se 
culcase cu multe, ceea ce însemna că avea multe foste prin 
lume. Relaţii de o noapte, de două și așa mai departe. 

Peggy susținuse că se culcase doar cu un alt bărbat înaintea 
lui - prietenul ei din liceu. Evident că minţea, dar din moment 
ce abia ajunsese în Vegas, Joe nu avea cum să afle. 

Se certau ca chiorii, iar apoi se împăcau de parcă ar fi jucat 
într-un film porno. Așa făceau ei. 

Singurul lucru care o speria pe Peggy erau răbufnirile violente 
ale lui Joe; atunci când el se enerva, ea era nevoită să-și petreacă 
noaptea pe la vreo prietenă. Joe venea întotdeauna să o ia a doua 
zi dimineață - și lucrurile intrau pe făgașul obișnuit. Dar 
prietenele lui Peggy o avertizau că Joe putea oricând să se 
înfurie și să o lovească. Peggy refuza să creadă că Joe ar da în ea, 
într-o noapte îi sări țandăra și o izbi cu violenţă de un perete. 
Șocată, se duse cuprinsă de panică și plângând la prietena ei, 
Veronica. 

Veronica, o negresă superbă care dansa în spectacolul FoUes 
Bergeres la Tropicana, se ducea la o petrecere exclusivistă ce 
avea loc la Caesars Palace. Insistase ca Peggy să-și șteargă 
lacrimile și să vină cu ea. Peggy nici nu voia să audă, până când 
Veronica îi șopti la ureche: „S-ar putea să-și facă apariţia 
Sinatra”. 

Frank Sinatra. Visul oricărei dansatoare. 

Peggy se răzgândise, iar cele două s-au dus la petrecere, 
îmbrăcate de milioane. 

Sinatra nu și-a făcut apariţia, dar acolo era Gino Santangelo, 
un bărbat foarte cunoscut în Vegas. 

Peggy încercă să fie cât mai șarmantă și se duse la el. Nu-și 
închipuia că va avea parte de o experiență de neuitat. Bărbatul 
nu fusese poreclit degeaba Gino Berbecul. 


După ce au sporovăit la petrecere, a invitat-o sus, în 
apartamentul său luxos, a întrebat-o dacă sânii ei sunt naturali, 
iar apoi a început să o dezbrace, până când a rămas în faţa lui 
doar cu pantofii în picioare. 

Nu era timidă. Pe scenă era, oricum, aproape goală. 

El îi admiră trupul, băgându-și degetul în cele mai intime 
zone ale ei, și, când ajunse la concluzia că era pregătită, o duse 
în dormitor și o așeză pe pat cu picioarele desfăcute. Apoi îi 
făcu cunilingus încet, sigur pe el, până când o duse pe culmile 
plăcerii și îl rugă ea să i-o tragă. 

Dar el nu a făcut-o. A lăsat-o să aștepte, până când i-a 
provocat un orgasm cu limba. 

Ea stătea pe pat cuprinsă de pasiune, dornică să fie penetrată, 
uitând complet de Joe. 

Dar Gino nu s-a grăbit, excitând-o și mai mult. A luat-o din 
pat și a dus-o la duș; doar atunci s-a dezbrăcat și el și a intrat cu 
ea. A început să o săpunească peste tot până când ea a ajuns din 
nou la orgasm, ţipând de plăcere. 

În cele din urmă, s-au întors în dormitor, unde a făcut 
dragoste cu ea timp de ore întregi, iar la răsăritul soarelui a 
trimis-o acasă într-un sedan cu șofer, iar apoi ea nu a mai auzit 
nimic de el. 


Peggy avea ceva în minte, ceva de care nu fusese niciodată 
sigură și de care se întrebase mereu în sinea ei. 

În decursul unei săptămâni din 1968, se culcase cu Joe 
Piscarelli, Gino Santangelo și regele Emir Amin Mohamed 
Jordan. După o lună era însărcinată. 

Cine era oare tatăl biologic al lui Armand? 

Să fi fost Joe Piscarelli, iubitul ei gangster în devenire? 

Sau Gino Santangelo, cu care avusese o aventură de o noapte? 

Sau fostul ei soţ, regele Emir Amin Mohamed Jordan? 

Era timpul să afle... 

Şedinţa de consiliu era pe cale să înceapă, iar după dimineaţa 
zbuciumată și enervantă de care avusese parte, lui Lucky îi făcea 
plăcere să se afle în aceeași cameră cu investitorii ei - toți 
emanau energie pozitivă. 

Alex Woods era și el acolo, stând într-un colț și bând o cafea. 

Ea se îndreptă în direcţia lui. 

— Mersi că ai venit, îi spuse ea, atingându-i brațul. Nu știam 
dacă ai să vii, dar mă bucur că ai făcut-o. 

— Crezi că aș rata ziua de naștere a micuţei Max? îi răspunse 
el, uitându-se lung la ea. 

— Drăguţ din partea ta că te-ai deranjat. 

„lar ea e atât de formală”, remarcă el, aruncându-i încă o 
privire, de parcă voia să spună: „Am putea să facem dragoste ca 
nebunii, dar tu ești tot nebună după soţul tău”. 

— Știu ce ocupat ești. 

— Niciodată pentru tine, Lucky, îi răspunse el, fixând-o cu 
privirea. 

— În regulă, spuse ea, sperând să detensioneze atmosfera. Să 
nu ne lăsăm duși de val. 

El pescui un pachet de ţigări din buzunar și dădu să-și 
aprindă una. 

— Nu se fumează aici! îl admonestă ea. 

El se uită mirat. 

— Îţi baţi joc de mine? 

— Te rog, Alex, fă-o pentru mine. M-am lăsat și nu vreau să 
mă apuc din nou. 

— Nu vrei, nu? 

— Nu, mulțumesc. 

Puse ţigara la loc în buzunar. 

— Când se întoarce Lennie? o întrebă el. 

— Nu m-ai mai întrebat asta o dată în L.A.? 

— Si ce-are dacă te mai întreb o dată? 

— Încetează, Alex, îi spuse ea, părând deodată nerăbdătoare. 


Ştiu ce încerci să faci. 

— Poftim? 

— De ce nu ţi-ai adus o iubită cu tine? 

— Ce-ai zis? 

— O iubită, Alex, repetă ea. O fată superbă care să te țină 
ocupat, ca Lennie să nu aibă impresia că încă îți mai place de 
mine. 

— Aha, am înţeles, spuse Alex, mijindu-și ochii. Asta crezi 
tu? 

— Nu cred, știu. 

— Ei bine, spuse el sardonic, e bine de știut că orgoliul tău o 
duce bine-mersi în lumea fanteziei. 

— Hai, lasă vrăjeala, Alex, îi spuse ea. De ce nu-ţi faci o 
favoare și n-o suni pe una din haremul tău? 

— De ce să fac asta? 

— Pentru că ultimul lucru de care avem nevoie e să existe 
neînţelegeri între tine și Lennie, care ajunge mai târziu în 
această după-amiază, lucru pe care cred că ţi l-am spus deja. 

— Să te ia naiba, Santangelo, îi spuse Alex furios. 

— Ce ţi-ar mai plăcea, i-o întoarse ea. 

— lisuse! se văicări el. Ai luat-o razna! 

— Amândoi, nu-i așa? 

Înainte ca Alex să poată îngăima un răspuns, Gino veni la ei. 

— Mă mir că voi doi nu v-aţi combinat niciodată, remarcă el. 
Tot timpul sunteţi la cuțite. Împreună aţi face un cocteil 
exploziv. 

— Ți se pare că arăt ca o asiatică? rosti tărăgănat Lucky. 

— Am priceput, spuse Gino, râzând cu gura până la urechi. 
Lui Alex i se scoală doar pentru... 

— Nici să nu îndrăznești! îl avertiză Lucky știind ce cuvânt 
jignitor avea să scoată Gino pe gură. 

— Lasă-l să spună, îi spuse Alex cu un râs gâjâit. E bătrân, nu 
mai contează. 

— Cui îi spui tu bătrân? se burzului Gino la el. Îţi trebuie 
sânge să ajungi la vârsta mea și să mai stai pe două picioare. 

— Şi te respect pentru asta, îi spuse Alex. Ești eroul meu, 
Gino. Vreau să fiu ca tine când voi crește mare. 


— Pentru numele lui Dumnezeu! făcu Lucky. De ce nu vă 
duceți să v-o frecați în cerc și să isprăviți odată? 

— Este fiica ta, îi aduse aminte Alex. 

— Da, fu de acord Gino, râzând iar zgomotos. Ea e fiul pe 
care nu l-am avut niciodată. 

— Ai avut un fiu, pe Dario, îi aminti Lucky. Și nu trebuie să-l 
nesocotești doar pentru că era gay. 

— Puștoaico, n-am vrut să spun... 

— Ştii ceva? Să vă ia naiba pe amândoi, spuse ea, scuturând 
din cap. Sunteţi doi copii mari, așa că hârjoniţi-vă cât vreţi. Cam 
ăsta-i nivelul vostru. 

— Hei, obiectă Gino. Așa vorbești tu cu taică-tu? 

Lucky scutură din nou din cap. Câteodată, Gino parcă era un 
copil. 

— Unde e Paige? întrebă ea. N-ar trebui să aibă grijă de tine? 

— N-apuc eu ziua aia când o să aibă careva grijă de mine, 
gâfâi Gino. Oi fi eu bătrân, da' n-am murit încă. Oricum e la 
Cavendish și se ocupă de salonul ăla de rahat. 

— Ce e în neregulă cu salonul de acolo? 

— Are o fată deosebită acolo la Cavendish. Ce știu eu? 

— OK, am priceput. Îți sugerez ţie și lui Alex să luaţi loc și să 
începem odată ședința asta. 

Și așa se și întâmplă, ședința avu loc și totul se desfășură 
foarte bine. Toată lumea era uimită de cât de bine mergeau 
lucrurile la The Keys, în ciuda economiei șubrede. Hotelul 
funcționa la capacitatea maximă. Cazinoul nu putea fi mai 
aglomerat. Pe deasupra, mai era și o lungă listă de așteptare 
pentru cei care voiau să cumpere unul dintre apartamentele care 
valorau milioane de dolari. 

La jumătatea ședinței, veni și Venus să facă act de prezenţă, 
vrăjindu-i pe toți cu părul ei blond și cu șarmul de vedetă. Venus 
știa cu siguranță cum să atragă atenţia asupra ei. 

După aceea, se duseră la prânz, iar Lucky avu grijă să evite o 
confruntare cu Alex. Ar fi fost prea stânjenitor. Își dorea ca el să 
se căsătorească sau să aibă o relaţie stabilă. Alex dezlănţuit 
prezenta un pericol. Din păcate, încă mai erau foarte atrași unul 
de celălalt. Iar dacă Lennie nu era prin preajmă... 


„Nu? își spuse ea cu severitate. 
„Nici să nu te gândești la așa ceva! 


Jorge nu obișnuia să joace, însă Venus, da, iar după ce își făcu 
apariţia la ședința de consiliu, simțea nevoia de ceva acţiune. 
Jocurile de noroc o excitau mereu, mai ales când câștiga. 

Când intră la cazinoul din The Keys, Jorge simţi că-i vine rău. 
Câtă opulenţă, câți oameni care își aruncau banii pe fereastră. 
Ca să nu mai pomenim de barmanii arătoși și chelnerițele care 
satisfăceau toate cerinţele clienţilor. 

Se întrebă imediat dacă putea obține o slujbă acolo, căci era 
suficient de isteț să-și dea seama că relaţia cu Venus n-avea să 
dureze, iar când ea se va plictisi - ceea ce se va întâmpla - de el 
ce se va alege? Trebuia să se ducă înapoi la Los Angeles și la 
agenta aia grasă și obsedată de sex cu care fusese nevoit să se 
culce doar ca să obțină un post la ședința foto a lui Venus? 

Nu, Jorge nu fugise din Rio de sărăcie, unde crescuse de unul 
singur, ca să devină o jucărie în mâinile unor americance 
excitate. 

Venus era deosebită, dar era prea celebră pentru el, iar la 
patruzeci și ceva de ani, prea bătrână - deși era într-o formă 
excelentă, având un corp fără cusur și coapse musculoase. Mai 
devreme, în timp ce îi făcea sex oral, aproape îl strangulase cu 
coapsele ei puternice. Plin de secrețiile ei, trebuise să tușească și 
să geamă ca să-i dea drumul. 

Jorge se dădu înapoi în timp ce două gorile o însoțeau pe 
Venus prin cazinou. Curând văzu că începeau să se adune 
oameni în jurul ei și se întreba cum era să fii atât de celebru. 

Intr-o zi... odată, își jură că va afla. 


— Mai ţii minte când ai luat lăţei de la o vagaboandă cu care 
ţi-ai tras-o, apoi te-ai chinuit să-i bagi o scuză lui Venus? îl 
întrebă Kev râzând în hohote. Ce vremuri, moșule, ce vremuri! 

— Poate pentru tine, i-o întoarse Billy, zâmbind șters. A 
trebuit să-i spun lu' Venus că am luat lăţei de la o căcăstoare. Să 
n-ai impresia că m-a crezut. 

Kev pufni în râs. 


— Da, alea erau vremurile bune. Ce dor mi-e de ele! 

Acum se aflau într-o vilă de lux la Cavendish, iar Kev era 
înnebunit să joace; tot îl îmboldea pe Billy să facă la fel. 

— Tre' să dau niște telefoane de afaceri, spuse Billy, dându-i 
câteva bancnote de o sută de dolari lui Kev. Pune-le pe șapte. Şi 
ai grijă să câștig. 

— Da' cum să nu? mormăi Kevin, luă banii și se făcu nevăzut. 
Ne vedem în cazinou. 

— În zece minute, promise Billy. Nu uita - pe șapte. 

După ce Kev plecă, Billy se tot învârti de colo-colo un minut 
sau două, apoi o sună pe Max pe telefonul mobil. Niciun 
răspuns. Nu era sigur dacă să-i lase sau nu un mesaj, apoi hotărî 
să nu. Mai bine vorbea personal cu ea. 

Deși nu-i stătea în fire, îi era oarecum frică de ce avea să-i 
spună ea. Oare se va bucura că a venit după ea în Vegas? Sau o 
să-i dea papucii? 

Trebuia să aștepte și avea să vadă. 

— Te-ai gândit vreodată să renunţi la codițe? o întrebă 
Frankie, pe când el și Cookie stăteau tolăniți unul lângă altul în 
capul patului din camera lor de hotel, împărțind o ţigară cu 
marijuana. 

— Poftim? făcu Cookie, trăgând imediat de codiţele în stil 
Caraibe pe care le considera cartea ei de vizită. Nu s-a mai plâns 
nimeni de ele. 

— Mă gândeam să adopţi o imagine mai naturală, îi sugeră 
Frankie. 

— Parcă ești taică-miu, îi spuse Cookie, trăgând din ţigară. 
Îmi plac la nebunie codițele mele. Cine vrea să arate ca orice altă 
fată din Los Angeles? 

— Tu niciodată n-ai să arăţi ca ele, insistă Frankie, luându-i 
jointul dintre degete și trăgând cu nesaţ. Tu ești originală. 

— Atunci de ce mai întrebi? îl pistonă Cookie, gândindu-se 
că, puriu cum era, Frankie avea minţile acasă. Se descurca bine 
și în pat. Avea tot felul de droguri la dispoziţie și era o plăcere să 
fii prin preajma lui. Nu era plictisitor ca Ace, prietenul lui Max. 
Și nici vreun ciudat ca Harry - deși îi era cel mai bun prieten, 
trebuia să admită că era cam excentric uneori. 

— Ori de câte ori mi-o sugi, mă lovești cu codițele în biluțe, îi 
spuse Frankie, expirând rotocoale subțiri de fum. 

— Ce scârbos! râse Cookie. N-aș vrea să rănesc prețioasele 
tale cojones. 

— N-ai vrea, nu? o tachină Frankie. 

— Nu, pentru că atunci nu ţi s-ar mai scula. 

— Ce gură spurcată ai! 

— Şi nu-i așa că-ți place? îl întrebă Cookie, rostogolindu-se și 
urcându-se pe el. Și mă rog, adăugă ea, cu cine ai vrea să semăn? 

— Cu Janet Jackson în culmea gloriei, îi spuse Frankie, 
făcându-i cu ochiul. Eşti la fel de drăguță ca ea. 

Cookie chicoti din nou și îi luă jointul din mână. 

— O Janet Jackson slabă, îi spuse ea cu aplomb. Și cu țâțe mai 


mișto. 

— Stai așa, obiectă Frankie, dând-o jos de pe el. Trebuie să 
recunoști că femeia are niște țâțe super tari, doar le-am văzut cu 
toţii la Super Bowl. 

— Şi eu n-am? făcu Cookie îmbufnată. 

— Evident, ţâţe dulci. 

— Ţâţe dulci, râse ea în hohote. De unde naibii ai scos-o și pe 
asta? 

— De la Mel Gibson mi-a venit ideea. 

— Mai dă-l în puii mei pe Mei Gibson. Și, oricum, i-a spus 
polițistei ăleia „țâţe lipicioase”. 

— Tot aia e. 

— Nu. 

— Mi-a venit o idee. 

— Ce anume? 

— Mai bine mi-o sugi, țâţe lipicioase, și taci naibii din gură. 

Lui Cookie îi plăcea să fie tratată ca un adult. 


Surpriza lui Bobby consta într-o plimbare cu o ambarcaţiune 
particulară pe Lake Mead, un prânz târziu și rafinat și un 
chelner îndatoritor. Denver se putea lipsi de prânz și de chelner, 
dar nu îi spuse nimic, întrucât știa că Bobby era bine 
intenționat. 

Cu toate acestea, nu se putea abține să nu mai tragă un ochi 
la BlackBerry ca să vadă ce se mai întâmpla în L.A. Își luă liberă 
vinerea, ceea ce nu constituia un pas înainte în carieră, dar 
Bobby insistase atât, și ce mai conta dacă ea se muta la Secţia 
Narcotice? Câștigase ultimul proces, îl evitase pe șeful ei excitat, 
iar de luni va începe cu forțe proaspete. 

— Ce faci acolo? dori să știe Bobby, aplecându-se peste 
umărul ei. 

— Verificam cum stau lucrurile la muncă. 

— Nu, îi spuse el hotărât. 

— Nu ce? 

— Nu când suntem în prima noastră vacanţă. 

— Bobby, îi aminti ea cu blândeţe, nu e o vacanţă, e un 
weekend. 


— Și primul pe care-l petrecem împreună în altă parte, îi 
puse el în vedere, sărutând-o pe gât. 

— În regulă, zise ea și închise telefonul. Cum vrea stăpânul. 

— Ușurel! râse el. Nu sunt chiar atât de rău. 

— Eşti cam arogant. 

— Eu credeam că sunt romantic. 

— Ai dreptate, oftă ea. Las munca pe mai târziu. 

— Mai târziu s-ar putea să mai am alte surprize pentru tine. 

— Ooo... ceva ce să aştept cu nerăbdare? 

— Ai să vezi tu. 


— Am cântat odată pe stadionul Maracana din Rio, îl informă 
Venus pe Jorge; după succesul de care avusese parte la cazinou, 
acesta îi masa acum picioarele. 

Câștigase 25 ooo de dolari la blackjack, așa că era pe cai mari. 

— Mii de oameni și eu pe scenă, își aminti ea. A fost o noapte 
de pomină. 

— Da... Maracana, murmură Jorge. 

Vorbea mai multă engleză decât credea Venus și înțelegea 
aproape totul, dar prefera să lase impresia că încă nu stăpânea 
engleza la perfecție. Era mai bine să nu afle că la zece ani, el și 
cu niște prieteni intraseră pe furiș pe stadionul Maracana și o 
văzuseră pe ea cântând. Încă își mai amintea ce erecție avusese 
în acea noapte. 

Crescând într-o cocioabă cu două încăperi, alături de șapte 
frați și surori, fără tată și cu o mamă care trăia doar pentru 
carnaval, Jorge fusese nevoit să se întrețină singur. De la zece ani 
începuse să-i fure pe turiștii care vizitau Rio, iar de la 14 ani îi 
fura și le-o și trăgea, prinzând și puțină engleză de la ei. Când 
strânsese destui bani, făcuse rost de un pașaport și își 
cumpărase un bilet doar dus până la Los Angeles. Nu ducea 
lipsă de ambiţie. 

Acum ce să facă? Avea el 19 ani (Venus credea că are 20), dar 
era suficient de isteț încât să-și dea seama că acea supervedetă 
blondă era singura lui cale să reușească în viață. 

Nu știa exact ce, dar în acest weekend era hotărât să facă 
orice pentru a consolida relaţia lor. 


Hotărâtă să nu-și plângă de milă, Max intră în liftul care o 
duse sus. Harry și Paco plecaseră la farmacie să-și cumpere 
Dumnezeu știe ce. Harry era atât de amorezat, încât abia îl mai 
suporta. 

Betty stătea la locul ei. Max o îmbrățișă rapid. 

— A ajuns Cookie? o întrebă ea. 

Betty dădu din cap că da, iar în ochii ei scrutători se citea 
dezaprobarea. 

— Da, cu prietenul ăla al ei. 

— A, da, Frankie, zâmbi Max, cunoscându-l prea bine. 
Cookie a tras lozul cel mare, nu? 

— Cam bătrân pentru ea, remarcă Betty. Lingușitor și cu gura 
mare. 

— Hei, cu toţii o știm pe Cookie, spuse Max, luând un pumn 
de M&M de pe biroul lui Betty. E mult mai bine decât să aducă 
aici tot felul de dubioși în fiecare seară. 

— Nu mi-au plăcut niciodată apucăturile fetei ăsteia, spuse 
Betty, strângând din buze. Trebuie strunită. Unde sunt părinții 
ei? 

— Știi unde sunt, am mai vorbit despre asta, îi spuse Max. 
Apropo - fii pregătită. Harry are și el... un prieten. O să vină aici 
în câteva clipe. 

Betty ridică din sprâncene. 

— Un prieten? 

— Fii serioasă, Bets, chicoti Max. Știi că Harry e gay. 

— Da? întrebă ea cu răceală. 

— Te rog nu mă enerva. Acuși e ziua mea și amândoi au 
prieten, în timp ce eu sunt singură. Mișto, nu? 

— Nu-ţi face griji, draga mea, o îmbărbătă Betty, gândindu-se 
la tipul care îi pregătea o surpriză. Oricum o să te distrezi de 
minune. 

— Mersi, Bets, zise și o luă pe coridor spre apartamentul ei. 

După ce băgă cardul în fanta de la ușă, intră. 

— Surpriză! exclamă Ace, sărind să o întâmpine și zâmbindu- 
i larg. La mulţi ani! 

Fără îndoială, cel mai jignitor lucru care i se întâmplase lui 
Armand a fost să fie dat afară de la The Keys - un afront la 
adresa demnităţii lui. Când Fouad îi zisese că trebuiau să plece, 
Armand refuzase să-l creadă. Nu putea să creadă așa ceva. Dar 
așa a fost, iar când patru oameni de pază zdraveni veniseră să-l 
dea afară de pe proprietate, își dăduse în cele din urmă seama că 
Fouad vorbise serios. 

Armand nu plecă fără scandal. Îi ameninţă pe toți membrii 
personalului că-i va da afară când va prelua controlul asupra 
hotelului. Îl puse pe Fouad să le noteze numele și le spuse 
tuturor că în curând nu vor mai avea nicio slujbă. Clocotea de 
mânie. 

Danny, care se învârtea pe acolo, se sperie de furia nestăvilită 
ce îl apucase pe acel bărbat; nu mai văzuse în viaţa lui un om 
atât de furibund. 

Fouad chemase o limuzină. Presupusese că se vor duce direct 
la aeroport - chiar îi și lăsase un mesaj lui Peggy că aveau să o ia 
curând și pe ea. 

Dar Armand avea alte planuri. 

— Tu chiar crezi că aș pleca de-aici cu coada între picioare? îl 
întrebă furios Armand. De câte ori vrei să-ți repet? Te-ai dilit, 
Fouad? Nu mă asculți? Eşti idiot? 

„Da, se gândi Fouad, „sunt un idiot pentru că îţi suport 
potopul de invective. Murdărești orice atingi." 

— Rezervă-mi cel mai luxos apartament la Cavendish, îi 
porunci Armand, și încearcă să mă asculți măcar o dată, Fouad. 
Urmă o pauză ce nu prevestea nimic bun. Nu plecăm din Las 
Vegas până când The Keys nu e al meu. Curva aia nu va câștiga. 
Mai bine o omor decât să mă fac de râs. M-ai înțeles? MAI BINE 
O OMOR. 


În urmă cu mulți ani, Peggy hotărâse că, dacă afla cine e 
adevăratul tată al lui Armand, nu avea să-i spună niciodată 


fiului său. Armand credea că în vinele lui curge sânge albastru și 
ea nu voia să-i spulbere iluziile - dacă într-adevăr era o iluzie. 
Dacă nu era fiul regelui, consecințele puteau fi dezastruoase. lar 
dacă afla regele, cine știe ce ar face? Pedepsele erau aspre în 
Akramshar, mai ales pentru femei. Putea fi lapidată, potrivit 
tradiției străvechi, sau condamnată la ani grei de închisoare 
pentru că nu acordase respectul cuvenit unui bărbat. 

Nu că s-ar fi gândit Peggy să se întoarcă acolo. Nici prin gând 
nu-i trecea. Își făcuse o situație în America și aici va rămâne. 
Poate chiar în Vegas, dacă întâlnea bărbatul potrivit. 

Pentru o femeie în jur de 60 de ani - oricât de bine arăta - nu 
prea avea de unde alege la New York. Bărbaţii bătrâni care se 
bazau pe Viagra ca să li se scoale căutau de obicei femei în jur 
de 30 de ani - sau, dacă nu găseau, de 40. Și ei ce-i rămânea? 
Vegasul, unde erau cazinouri pline de jucători bogaţi, care ar 
putea fi interesaţi de o roșcată apetisantă în floarea tinereţii. 

Ei bine... cam trecuse de prima tinereţe, dar ce conta? 

După un mic dejun copios, se duse la spa, unde se răsfață, 
gândindu-se cum va putea să se apropie suficient de mult de 
Gino Santangelo ca să obțină o mostră de ADN. Se uitase la 
suficiente episoade din CSI la televizor ca să știe că paternitatea 
putea fi stabilită ușor. Un fir de păr, un muc de ţigară - pe 
internet erau reclame cu laboratoare cărora doar trebuia să le 
trimiți prin poștă mostra de ADN. Găsise unul chiar în Vegas, 
care - contra cost - garanta un răspuns în 24 de ore. 

Peggy avea emoţii. Se întrebase mereu cine e tatăl, iar acum 
putea afla. 

— Ai auzit vreodată de un bărbat pe nume Gino Santangelo? 
o întrebă pe bruneta înaltă care-i aplica o mască facială. 

Fata aproape se înecă. 

— Gino Santangelo este unul dintre cei mai cunoscuți 
oameni din Vegas, spuse ea, coborând tonul. Fiica lui a ridicat 
hotelul acesta. Cei din familia Santangelo sunt capetele 
încoronate ale Vegasului. 

— Gura, șuieră o blondă spălăcită, care îi făcea pedichiura lui 
Peggy. Nevastă-sa e acolo și-și face manichiura. 

— Nevastă-sa? întrebă Peggy, uitându-se prin încăpere. Văzu 


o femeie scundă cu o claie de păr arămiu cârlionţat și cu un trup 
bine făcut. Femeia se ţinea bine, dar Peggy - expertă în 
asemenea lucruri - era convinsă că avea aproape 70 de ani. 
Doamna Gino Santangelo. Poate că asta era ocazia pe care o 
aştepta Peggy. 
Da, ocazia de a afla adevărul, și era gata să profite de ea. 


Odată cazat la Cavendish într-o vilă de lux izolată, Armand 
nu contenea să tune și să fulgere despre cât de scârbit și furios 
era în privinţa eșecului discuţiei dintre el și Lucky Santangelo. I 
se părea de necrezut că o femeie putea să-i vorbească într-un 
mod atât de urât și de jignitor, fără să fie pedepsită. Se înfiora la 
acest gând. Își tot amintea cuvintele ei și simțea cum îl cuprinde 
din nou mânia. 

— În ţara mea ar fi fost omorâtă cu pietre pentru lipsa de 
respect de care a dat dovadă, zbieră el, umblând de colo-colo. 
Eu sunt prinț. M-ai auzit, Fouad? Un prinț. Am sânge albastru. 
Nu e decât o țărancă și o curvă; trebuie pedepsită! 

Fouad se uită fix la Armand și-și dădu seama că nu mai avea 
niciun control; pierduse orice contact cu realitatea. Chiar 
crezuse Armand că putea să vină la Vegas și să cumpere o 
proprietate ca The Keys pocnind din degete? Era atât de convins 
de puterea și de influența sa, încât credea că putea reuși să facă 
orice? 

De la chestia cu soţia lui Martin Constantine, Fouad simţise 
că era ceva în neregulă cu Armand. Părea că o ia razna, că 
puterea și banii de care dispunea îi luaseră minţile. Acum se 
credea prinţ - ceea ce și era -, dar acest titlu nobiliar nu avea 
nicio valoare în America. 

— Ştii, zbieră el, fixându-l pe Fouad cu o privire de om 
nebun, că într-o zi voi stăpâni Akramshar. Eu voi fi rege. 

— Credeam că intenționezi să rămâi în America, îi spuse 
Fouad, șocat de ideea lui Armand. 

— Tatăl meu se așteaptă ca eu să preiau frâiele, spuse 
Armand înfierbântat. Crezi că l-aș dezamăgi? Dacă ai impresia 
asta ești un bou, un cretin patentat. După câteva secunde, 
Armand reluă: Fouad, m-am gândit că ar cam trebui să mă 


descotorosesc de tine, pentru că ești inutil. 

Fouad era iar luat prin surprindere. Crescuse în Akramshar ca 
fiu al unei gărzi de la palat și auzise aceste insulte din partea 
regelui. Cuvântul „inutil” era una dintre insultele preferate ale 
regelui; o folosea când voia să-și jignească nevestele, supușii, 
copiii - pe oricine considera că merita să fie umilit. Scuipa 
aceste cuvinte veninoase, care păreau mai rele decât orice 
înjurătură. 

Oare Armand începea să semene din ce în ce mai mult cu 
tatăl lui? 

Oare suferea de megalomanie? 

Chiar credea că atunci când va muri regele Emir Amin 
Mohamed Jordan, el va ajunge rege în Akramshar? 

Era imposibil. Ceilalți fii ai regelui nu aveau să i-o permită 
niciodată. S-o fi născut Armand în Akramshar și trăise acolo opt 
ani, dar își părăsise patria și devenise un om de afaceri american 
putred de bogat. Nu avea să fie niciodată primit înapoi. Fouad 
aflase că singurul motiv pentru care regele îi acorda atâta atenţie 
lui Armand era că putea transfera bani prin intermediul 
proprietăților și firmelor lui. In America i se spunea spălare de 
bani. 

— Vreau să afli totul despre Lucky Santangelo, îi porunci 
deodată Armand. Dosarul ăla. Unde e? Dă-mi-l acum! 

— Te referi la dosarul pe care n-ai vrut să-l citești? îl întrebă 
ironic Fouad, neputând să nu-l înțepe un pic. 

— ÎI vreau acum, ridică tonul Armand. Acum. 

— O să ţi-l trimit. 

— Ce curvă impertinentă, șuieră Armand printre dinţi. Va 
plăti scump pentru că m-a înfruntat. 

Fouad nu putea să-și dea seama cum de ajunsese Armand la 
concluzia că Lucky Santangelo îl sfidase. Pur și simplu îi 
refuzase oferta de a cumpăra The Keys. Atâta tot. Dar cu 
siguranţă că asta îl făcuse să aleagă calea răzbunării. 

— Mai bine plec, spuse Fouad pe un ton egal. Ai nevoie de 
liniște. 

— Nu. Am nevoie de două curve cât timp mă gândesc ce-o să 
fac, spumegă Armand, negru la față de supărare. Ocupă-te! Le 


vreau aici imediat! 

Aici ajunsese - să cheme prostituate pentru a-i satisface lui 
Armand plăcerile perverse? 

Nu, până aici. Nu mai voia să facă așa ceva. 

Ducându-se la birou, luă carneţelul hotelului și scrise un 
număr de telefon. 

— Poftim, spuse el, înmânându-i carneţelul lui Armand. Mai 
bine suni tu. 

Și până să apuce să spună Armand ceva, o șterse englezește. 

„Ce bărbat de doi bani e Fouad ăsta”, se gândi Armand. „De ce 
naiba îi mai tolerez caracterul infect, soția americancă și 
tâmpiţii ăia de copii?” 

Nu că i-ar fi văzut vreodată pe copiii lui Fouad; de fapt, o 
întâlnise pe soţia lui de două ori. Era o blondă plictisitoare și 
ștearsă din Tennessee, care nici nu arăta cine știe ce. Îl stricase 
pe Fouad, îl transformase într-un om supus, incapabil să 
funcționeze cum trebuie în lumea afacerilor. De aceea eșuase 
întâlnirea în urma căreia urma să preia controlul asupra lui The 
Keys. Soţia lui Fouad îi tăiase boașele, ceea ce-l făcea slab și 
ineficient. Lucky Santangelo îi simţise slăbiciunea și o folosise 
împotriva lui. Curvă intrigantă! 

Da, Armand era sigur de asta. Acum trebuia să se ocupe el 
personal ca vânzarea să aibă loc. 

Se învârtea prin livingul din vilă - nu era la fel de luxoasă ca 
apartamentul prezidenţial în care stătuse la The Keys. 

După ceva vreme, puse niște linii de cocaină pe masă și le 
trase pe nas. Din fericire, mereu călătorea cu multe droguri la el 
- mulțumită traficantului din New York, care avea grijă să fie tot 
timpul bine aprovizionat. 

Până să-i trimită Fouad informaţiile despre Lucky Santangelo, 
se simţea pregătit nu numai să conducă Akramshar, ci și restul 
lumii. Era pe cai mari, furios și plin de resentimente. Trebuia să 
scape de sentimentul de frustrare, iscat din cauza faptului că nu 
primise ce-și dorise. 

O sună pe Yvonne Le Crane. 

Yvonne nu a fost încântată că sunase. Nu-i plăcea ca fetele ei 
să fie trase în piept. Dacă nu primeau suma de bani convenită, 


însemna să-și îndese în noua geantă de la Prada un comision 
mai mic - momentan era obsedată de Prada. Când o sună 
Armand Jordan și îi ceru mai multe fete, a fost foarte rece la 
telefon, mai ales că o persoană importantă din Vegas se tot 
interesa de el. 

— Nu mi-ai plătit fetele în întregime, îl acuză ea. 

— Cele două femei pe care nu le-am plătit pentru serviciile 
speciale erau lipsite de experiență și profesionalism, afirmă 
Armand cu răceală. Serviciile tale au de suferit. 

— Eu ofer cele mai bune servicii din Vegas, i-o întoarse 
Yvonne, simțindu-se insultată. Fetele mele sunt curate, 
frumoase și cinstite. 

— Fetele tale sunt niște curve împuţite! răbufni Armand. 

— Dacă asta crezi, atunci îți sugerez să încetăm colaborarea, 
precum și această conversaţie. 

— Nu, nu vom înceta nimic, îi spuse Armand pe un ton tăios, 
pe când se înfuria și se apleca peste măsuţa de cafea să mai tragă 
o linie de cocaină. Îmi vei trimite două fete cu sâni mari. Îţi voi 
da 30 ooo de dolari bani gheaţă. Să vină la șase. Eu sunt acum la 
Cavendish. 

Yvonne nu mai scoase nicio vorbă câteva secunde. Nu avea 
încredere în Armand Jordan și, în ciuda faptului că nu-l văzuse 
niciodată, simţea că e dubios, ceea ce nu-i plăcea deloc. Mai 
multe dintre fetele pe care le trimisese la el i se plânseseră că e 
un pervers scârbos, iar asta nu prea le stătea în fire. 

Totuși, își dădu seama că nu trebuia să-i trimită dintre fetele 
ei; putea să facă rost și din alte locuri. Armand Jordan era bolnav 
la cap; nu și-ar fi dat seama, căci tot ce făcea era să le umilească, 
așa că de ce nu? Până la urmă era o femeie de afaceri și nu putea 
să dea cu piciorul la 30 ooo de dolari. 

Da, se hotărî Yvonne, îi va trimite lui Armand Jordan exact 
genul de femei pe care le merita. 

După ședința de consiliu, Lucky se întâlni cu Danny, care o 
puse în temă cu accesul de furie al lui Armand. 

— Ce porc misogin! exclamă ea. E nebun, dus cu pluta. Cine 
se mai crede și ăsta? 

Danny printase tot ce găsise despre Jordan Developments, 
dar, pe când Lucky frunzărea dosarul gros, descoperi că nu 
existau detalii despre viața personală a lui Armand. Pe 
Wikipedia nu se prea găsea nimic important; nu se știa nici 
unde se născuse, ci doar că venise în America la opt ani, 
absolvise școala și facultatea, iar mama lui, Peggy, o femeie de 
societate, se recăsătorise cu un bancher de investiții - care 
murise. Cine fusese primul ei soț? Cu siguranță tatăl lui 
Armand. Nu se menţiona nicăieri dacă Armand avea nevastă, 
copii sau alte rude. 

Se știa doar că Armand Jordan era directorul executiv al 
Jordan Developments, care avea multe alte filiale. 

Din cauza amenințărilor lui cu privire la alte confruntări, 
Lucky simţea că trebuia să afle mai multe despre el. 

Danny accesă diferite site-uri ale tabloidelor și găsi câteva 
poze cu Armand la diferite evenimente din New York - 
întotdeauna la braţ cu o altă femeie. 

În timp ce Danny se ocupa de asta, Lucky intră pe Mac și se 
duse pe site-ul WireImage, tastă Armand Jordan în căsuţa de 
căutare și găsi iarăși poze - cu alte femei atrăgătoare. 

Omul ieșea cu una în fiecare zi; nu li se dădea numele 
partenerelor lui. Ciudat. Mai apăreau în fotografii și actrițe de 
mâna a doua, care îl însoțeau fiecare la un singur eveniment. 

Uitându-se cu atenţie la pozele fetelor fără nume, Lucky își 
dădu seama că erau prostituate de lux sau escorte. Le 
recunoștea - atrăgătoare, scumpe și anoste. 

Când Danny se uită pe unul dintre site-urile cele mai 
exclusiviste de escorte — care-ţi cerea o taxă de intrare de 10 000 
de dolari, pe care Lucky a fost de acord să o treacă pe cartea ei 


de credit - dădu peste pozele mai multor fete cu care se afișase 
Armand. 

— Ăstuia îi plac curvele! exclamă Danny, realizând că această 
anchetă era mult mai interesantă decât ședința de consiliu la 
care nu fusese prezent. Danny era tare fericit că dăduse peste o 
sămânță de scandal. 

— Cu siguranţă că da, fu de acord Lucky. Se pare că e unul 
dintre cei mai buni clienți. 

— Nu-i o surpriză atât de mare, pufni Danny. A chemat fete 
și aici; așa procedează el. 

— Știm la ce matroană a apelat? întrebă Lucky foarte 
curioasă. 

— O să aflu eu, spuse Danny, care hotărî să nu-i spună lui 
Lucky că-l văzuse pe net pe Billy Melina conducând Ferrariul ei. 
Despre ce era vorba? 

— Fă-o, îi spuse repede Lucky. Și pune-mă în legătură cu 
matroana de la New York. Vreau să aflu mai mult despre 
domnul Jordan. 


— Trebuie să mă văd cu M.J. până la cină, spuse Bobby, când 
ajunseră în cele din urmă înapoi la hotel. Nu te superi dacă te 
las singură o oră? 

— Bobby, îl asigură Denver, nu trebuie să stai după fundul 
meu. Mă descurc și singură. De fapt, o să am mai mult timp să 
lucrez pe laptop. 

— Ţi-a mai zis cineva că ești obsedată de muncă? 

— Şi tu nu ești? i-o întoarse ea pe un ton calm. 

— Touche, îi spuse el, luându-și sacoul. Ne vedem mai târziu, 
poate la cină. Doar tu și cu mine. O să fie și mai romantic decât 
la prânz. 

— Credeam că o să ne vedem cu familia ta. 

— Nu în seara asta, draga mea; azi vom fi doar noi. 

— Cum așa? 

— Pentru că azi e doar seara noastră. 

— Sună bine, zise ea, fiind încântată că nu va trebui să-i 
cunoască pe cei din clanul Santangelo/Golden până mâine. 

— Eşti atât de... frumoasă, îi spuse el, aplecându-se să o 


sărute. Să porţi ceva sexy. 

— Doar dacă faci și tu la fel, îl tachină ea, mângâindu-l pe 
obraz cu afecțiune. 

— Dacă port chiloţi negri tanga e bine? glumi el. 

— Pleacă de-aici, zise ea, zâmbind, imaginându-și-l pe Bobby 
cu o pereche de chiloţi tanga negri pe el. 

După ce el plecă, scoase telefonul BlackBerry și trecu prin 
mesaje. Printre ele se găsea un mesaj de Sam. Era evident că el 
credea că făcea parte din nou din viața ei; nu se dădea bătut 
ușor. 


Mă distrez de minune aici pe platou, nu mă bagă în seamă nici 
actorii, nici regizorul, decât când vor să le rescriu imediat o 
replică, apoi sunt Cel-mai-Tare și mă pupă toți în fund. Te-ai 
distra de minune ca o fină observatoare a specei umane ce ești. 
Cum e în Vegas? Ți-e dor de ouăle mele? 


Denver zâmbi. Se referea la ouăle jumări pe care i le făcuse la 
New York atunci când petrecuse o noapte la el în apartament. Îi 
amintea într-un fel nu prea subtil că în trecut se culcaseră 
împreună. Și făcuseră sex. 

Îi răspunse repede la mesaj. 


La Vegas e marfă. M-am lăsat de ouăle jumări, acum îmi plac 
fierte. Succes cu ignoratul. 


Apoi apăsă tasta TRIMITE înainte să se răzgândească. Erau 
prieteni, nimic mai mult, iar Bobby nu s-ar fi supărat dacă doi 
prieteni buni se tachinau. Sau poate s-ar supăra? 

Ghinionul lui. Nu erau căsătoriți sau altceva. 

„Uau? se gândi ea. „Cum de mi-a trecut prin minte căsătoria? 
Cu siguranță n-am de gând” 

Și Leon îi dăduse un mesaj, dar se referea doar la muncă. 
Denver aprecia că anunţase ce avea de făcut săptămâna viitoare. 
De-abia aștepta să lucreze cu Leon, căci el voia să-i prindă pe 
traficanţii de droguri - în special peștii cei mici care stăteau pe 
lângă licee - și care voiau să atragă în plasă copii de chiar 10 sau 


n ani. Leon era un tip serios, iar după ce lucrase la o firmă de 
avocatură din Beverly Hills apărându-i pe cei mai mult ca sigur 
vinovaţi, i se părea că, în sfârșit, făcea ceva cu adevărat 
important. 


Ace, prietenul ei, era acolo. Stătea în fața ei cu un zâmbet 
larg, ceea ce însemna că nu va fi singură de ziua ei. Se pare că 
Ace lăsase munca și condusese până în Vegas ca să fie cu ea. Ace 
era acolo. Ace o iubea, lupii! 

Dar de ce nu era fericită? De ce se simţea vinovată? De ce-și 
dorea ca el să nu fi făcut această călătorie? 

— Uau! exclamă Max, pe când Ace venea spre ea ca să o 
îmbrăţișeze. Asta-i o nebunie! Ce faci aici? 

— Tu ce crezi? îi răspunse el. Sunt aici de ziua ta. N-aș fi lipsit 
pentru nimic în lume. 

— Ce tare! reuși ea să îngaime, smulgându-se din brațele lui. 

— Da, zise el, încă zâmbind. Mă gândeam că vrei să-ți fiu 
aproape. 

— Să ştii că da, insistă ea. Doar că nu suntem singuri. Harry e 
jos cu un nou prieten. lar Cookie e pe undeva și știu că nu te dai 
vânt să fii prin preajma vreunuia din ei. 

— Mersi că m-ai avertizat, făcu Ace. Dar putem să ne furișăm 
undeva doar noi doi, nu? 

— Nu pot, îi zise ea. Au venit aici pentru mine, așa că n-ar fi 
frumos din partea mea să-i las baltă. Oricum - știi că sunt cei 
mai buni prieteni ai mei. 

— Da eu ce sunt? 

— Păi... prietenul meu, zise ea, aproape înecându-se cu acele 
cuvinte. 

— Şi de-aia nu vreau să ai de-a face cu acel gen de oameni, îi 
spuse el agitat. Nu te-am mai văzut de nu știu câte săptămâni, 
nu vreau să te împart. 

Îi treceau o mie de gânduri prin cap. Se gândea la Billy și la 
modul neașteptat în care se purtase cu ea. Se gândea la singura 
lor partidă de sex pe nisip, la felul în care o atinsese, la ochii lui 
albaștri, la râsul înnebunitor și mușchii abdominali tari ca 
piatra. 


Cum putea să-i spună lui Ace că nu mai era virgină? Doamne! 
Ar fi dezamăgit să știe că ea o făcuse deja cu altcineva, iar el o 
așteptase atâta vreme. 

Ce prietenă rea era! 

ÎI înșelase. 

Îi venea să plângă. 

— Uite, îi spuse Ace, atingând-o pe braţ. Nu te mai bosumfla. 
Dacă vrei neapărat, o să stăm cu Harry și Cookie, atâta vreme 
cât nu se droghează în fața mea. Știi că eu nu mă dau în vânt 
după rahaturile alea. 

Domnul Corect. Prietenul ei. Nu avea să se înțeleagă cu 
Frankie, asta era sigur. 

— Ştii ceva? îi zise ea. Din moment ce ne vedem cu ei mâine- 
seară, la petrecerea de ziua mea, cred că putem să ne fofilăm azi 
și să facem ceva împreună. 

— Așa mai vii de-acasă, îi spuse încântat Ace. Ştiam eu că ai 
să vezi lucrurile din perspectiva mea. 


Stând pe pat și fumând un alt joint în timp ce răsfoia o revistă 
din Vegas, Frankie a fost uimit să descopere că Gerald M. - tatăl 
lui Cookie - avea concert la Cavendish în acea seară. 

— Rahat! exclamă el, întrebându-se de ce Cookie nu îi 
spusese. 

— Ce anume? întrebă Cookie, intrând în cameră cu cardul, 
arătând proaspătă după patru ore la coaforul unde îi desfăcuseră 
codiţele. Durase mult, dar spera că merita. 

Frankie nici nu se uită bine la ea. 

— Tu știai că tac-tu apare la Cavendish în seara asta? o 
întrebă el. S-au vândut toate biletele. 

Se duse spre pat, se duse în fața lui cu părul care îi cădea în 
bucle în jurul chipului ei drăguţ și spuse: 

— Mai dă-l dracu pe taică-miu. Îți place cum îmi stă părul? 

— A da, părul tău, îi zise el neatent, aruncându-i o privire. E 
super, scumpo. Ţi-am zis: fără regrete. 

— Le-a luat o veșnicie, se plânse ea, așezându-se pe marginea 
patului. 

— Cred și eu. 


— Sigur îți place? Îţi place cu adevărat? Arăt senzațional? 

— Evident că da, o minţi Frankie, căci nu era sigur dacă îi 
plăcea sau nu. Acum arăta ca orice negresă drăguță, nu mai 
ieșea în evidență. Dar măcar avusese și el o după-amiază liberă 
pentru jocuri. Pierduse la barbut, dar era sigur că în această 
seată va câștiga. 

Până la urmă, era Frankie Romano. Întotdeauna ieșea 
învingător. 

— Deci ce facem cu concertu'? o întrebă el. Eu zic să mergem. 

— Pe bune? 

— Da, pe bune. 

— O să văd ce pot să fac. 


capitolul 34 


Lucky avea relaţii influente; suna și vorbea aproape cu 
oricine, iar dacă nu reușea, se ocupa Gino. După ce vorbi cu 
matroana de la New York care îi dăduse fetițe lui Armand Jordan 
și cu matroana din Las Vegas, Yvonne Le Crane, își dădu seama 
că tipul avea un anumit tipar. Alegea fetele cu care să fie văzut, 
iar dacă făcea sex cu ele, le umilea și își bătea joc de ele. 

„Ştiam eu că-i un nenorocit”, se gândi Lucky. „Nici nu cred că 
i se scoală.” 

Apoi hotărî că pierdea prea mult timp făcând investigații 
despre tâmpitul ăla de Armand Jordan - deja se plictisise. Era o 
glumă proastă, genul de om care nu prezintă pericol. Îi 
transmise lui Danny să întrerupă cercetările și adăugă răspicat: 

— Ai grijă să nu mai pună vreodată piciorul în hotelul meu. 
S-a înţeles? 

— Da, Lucky, a fost Danny de acord. O să-i spun lui Jerrod să 
dea poza lui tuturor. 

— Bun. Urmă o pauză. Ai idee dacă au ajuns Max și Bobby? 

— Amândoi au sosit. Și Betty mi-a spus că Ace, prietenul lui 
Max, i-a făcut o surpriză. 

— Ce surpriză frumoasă! exclamă Lucky încântată, pentru că 
îl plăcea mult pe Ace și părea să aibă o influență bună asupra lui 
Max. A cerut vreunul dintre ei ceva special în seara asta? 

— O să-i întreb pe toți în scurt timp. 

— Mersi, Danny, mereu te descurci. Sunt încredinţată că vei 
avea grijă să aibă tot ce-și doresc. 

Danny era fericit să fie lăudat pentru că se descurca atât de 
bine. 

— Ei bine, continuă Lucky, mă duc la saună, așa că ne vedem 
de dimineață. 

— Cu siguranţă, îi spuse Danny, încă nesigur dacă ar trebui 
să-i spună că l-a văzut pe Billy Melina în mașina ei. 

Dar nu, se hotărî el. Şefa lui se pregătea să-l întâmpine pe 
Lenny. De ce să-i strice seara? 


Să fii vedetă în Las Vegas și să nu-l ai ca gardă de corp decât 
pe Kev - care era la fel de încredere ca un adolescent drogat - se 
dovedise a fi o idee foarte proastă. Oriunde mergea Billy, fanii îl 
înconjurau. Fetele se uitau la el ca la un erou și îl divinizau. 
Cupluri de americani de condiție medie îl rugau să-i facă o poză, 
pentru că nepoata lor era cea mai mare admiratoare a lui. 
Homosexualii doar se uitau cu nesaţ la el. Vânători de autografe. 
Și femei între două vârste care credeau că, dacă fusese căsătorit 
cu Venus, se dădea în vânt după femeile mai în vârstă ca el. 

Kev se bucura de orice admirator și chiar le lua numerele 
fetelor cu forme apetisante. 

— Frate, nu mi-am dat seama că ești atât de celebru, îi spuse 
el, profitând la maximum de toate avantajele. Se poartă cu tine 
de parc-ai fi Johnny Depp sau Brad Pitt. 

Billy era conștient că Kev nu știa că faima are un preţ. Nu mai 
aveai intimitate, oamenii se zgâiau tot timpul la tine, fanii îți 
cereau tot felul de chestii. Era insuportabil. 

În plus, îl mai și atingeau. Billy nu suporta să fie atins. Străinii 
îl îmbrățișau de parcă aveau tot dreptul din lume. Fetele 
încercau să-i atingă părul. Le strângea mâinile lipicioase. Orice 
fel de contact fizic îl dezgusta; era o chestiune intimă de care se 
putea lipsi. 

El și Venus fuseseră tot timpul înconjurați de gărzi de corp 
când erau în public - acum își dădea seama de ce. 

Când era vorba de interacțiunea cu publicul, Venus era mult 
mai pricepută decât el. 

După ce încercase să joace blackjack la cazinoul din 
Cavendish, renunțase, se dusese înapoi în apartament și 
butonase până când găsise un canal de sport la televizor, se 
tolăni pe canapea și încercase să-și revină după asaltul fanilor. 

După un sfert de oră de fotbal, Billy încercă să o sune pe Max 
pe mobil. Îi intra direct căsuţa vocală. Se părea că nimic nu-i 
reușea. 


— Așa deci? întrebă Bobby, care se alătură lui M.J. În cafenea. 
— Ce anume? i-o întoatse M.J., amestecând în cafea, fără să i 


se citească pe chip vreo expresie. 

— Ştii ce te întreb, îi spuse Bobby, făcându-i semn chelneriței 
care se grăbea înspre ei. 

— Mda, fu de acord M.J. Dar încă n-am un răspuns pentru 
tine! 

— Vrei să-mi spui că n-ai vorbit cu Cassie dacă să păstraţi 
copilul? îl întrebă Bobby, pe când chelnerița îi turna cafea 
neagră în ceașcă. Stii că trebuie să o faci. 

— Păi... suntem într-un impas, recunoscu M.J., uitându-se 
nefericit la masă. 

— Nu e bine să fiți în impas, afirmă Bobby. 

M.J. oftă obosit. 

— Mie-mi spui? 

— Fii bărbat, insistă Bobby, e timpul. 

— Tocmai tu îmi spui? 

— Ce vrei să zici? îl întrebă Bobby, încruntându-se. 

— De când te-ai combinat cu Denver, nu mai mergi așa des 
în club, se plânse M.J. Nu ești niciodată aici. Și cu siguranţă nici 
în New York. 

Lui Bobby nu-i venea să creadă ce auzea. 

— Cred că-ţi baţi joc de mine, făcu el, încă încruntat. 

— Doar îţi spun cum stau lucrurile, îi răspunse MJ. 

— La naiba, M.]., știi că acum trei zile am pierdut vremea cu 
rușii. Nu prea ai ţinere de minte. 

— Ce onoare pe mine că ai venit! 

— Hai mai dă-te-n puii mei! Ce te tot iei de mine? 

— Acum mă iau de tine? îl întrebă M.J., pierzându-și calmul. 
Eu stau aici în fiecare noapte muncind pe brânci, în timp ce tu 
ești în LA. Și te distrezi cu gagică-ta. 

— Doamne! exclamă Bobby, iritat că M.J. își descărca nervii 
pe el. De unde naiba ai scos-o și pe asta? 

— Habar n-am, recunoscu M.J., ridicând din umeri. Mă simt 
prins în capcană. N-am vrut să mă iau de tine. 

— Uite, îi spuse Bobby înţelegător, te înțeleg. Lucrezi prea 
mult, ai nevoie de o pauză. 

— Aș vrea să o duc pe Cassie într-o vacanţă și s-o conving să 
procedeze cum trebuie. 


— Atunci asta trebuie să faci. 

— Vreau să avem copilul ăsta, Bobby, și tre' să-i spun ce simt 
până nu-i prea târziu. 

— Atunci du-te. 

— Mă gândeam să plecăm după petrecerea de ziua lui Max. 
Poate să mergem în Bahamas. 

— E-n regulă din partea mea. 

— Te ocupi tu pe-aici? 

— Sigur, îi spuse Bobby, anulându-și toate planurile pentru 
săptămâna viitoare. Și ca bonus - poți să iei avionul meu. 

— Ce tare! exclamă M.J. Da' văd că știi să te distrezi. 

— O, da, îi spuse Bobby, zâmbind. Să știi că da. 

— Mersi, omule, îi spuse ușurat M.J. Simţeam că o iau razna. 

— Te înţeleg, ţi-am mai spus. 

— Ce-ai zice să cinăm împreună în seara asta? îi sugeră M.J. 
Doar tu, eu, Cassie și Denver. 

Bobby ezită câteva secunde. M.J. avea probleme personale, iar 
când un prieten era la ananghie, el trebuia să-i fie aproape. 

— Desigur, îi răspunse el, întrebându-se cum va reacționa 
Denver când va auzi de schimbarea de plan. Ce zici de ora opt la 
steakhouse? 

— O să fim acolo. 


Ducându-se din nou la cazinou, încă păzită de gărzile de 
corp, Venus se întâlni cu Alex acolo. Lucraseră împreună în 
trecut și se înțeleseseră bine, deși se certaseră la cuțite pe 
platoul filmului pe care îl regizase Alex. 

— Alex, spuse Venus, aruncându-i una dintre privirile ei 
năucitoare. Asta e prietenul meu, Jorge. E din Brazilia. 

— Ce-i și cu ăsta? întrebă Alex ca un mârlan, studiindu-l cu 
privirea pe tânărul brazilian. Cine-i - fi-tu? 

— Alex! îl certă Venus, prefăcându-se supărată. Poartă-te 
frumos! 

— Aș încerca, dar tu scoţi ce-i mai rău din mine! 

— Serios? îi răspunse Venus, flirtând un pic cu el, pentru că 
Alex era un regizor fantastic și ar fi vrut să mai colaboreze cu el. 

— Ştii al naibii de bine. Mai ţii minte când am făcut filmul 


ăla și ne certam ca doi nebuni? 

— Cum să uit? oftă ea, jucându-se cu o buclă din părul ei 
blond platinat. L-ai distribuit pe Billy în el și îți mulțumesc 
pentru asta. 

Alex îi zâmbi strâmb. 

— Pentru asta îmi cer scuze. 

— Ei, zise ea, zâmbind vag, nu aveai de unde ști că voi fi atât 
de fraieră să mă căsătoresc cu el. 

— Doamne! făcu Alex, amintindu-și cât de mult pătimise cu 
Billy. Cu puştiul ăla era o corvoadă să lucrezi, dar trebuie să 
recunosc - era un puţoi talentat. 

— Mai degrabă puţă mică i s-ar potrivi, îi șopti Venus. 

„De ce oare, se gândea Alex, „atunci când o femeie se 
enervează, primul lucru pe care îl spune e că o are mică?” 

Nerăbdător, se uită prin cazinoul plin-ochi. 

— Azi ce vrei să joci? o întrebă el. 

— Mă gândeam la ruletă, spuse ea, pe când gărzile de corp îi 
ţineau la distanţă pe fanii ei disperaţi după autografe. 

— Evident, îi răspunse el. Un joc de noroc - îți pune din nou 
sângele în mișcare. 

— Să nu crezi că am nevoie să joc la ruletă pentru asta, îi 
răspunse ea, dând aproape pe nesimţite din cap în direcţia lui 
Jorge. 

Alex chicoti. 

— Cred că noi trei ar trebui să cinăm în seara asta, spuse 
Venus, luându-l de braț. Din moment ce Lucky e ocupată cu 
Lennie, măcar noi să ne distrăm, nu ești de acord? 

— Ce-i cu băiatul ăsta din Ipanema? întrebă Alex, arătând 
spre Jorge. Vorbește? 

— Nu foarte mult, răspunse Venus. Dar nici nu trebuie. 

— O să vină și el? 

— Îţi promit că va fi cuminte. 

— În regulă, Venus, vom lua cina. Și așa n-am altceva mai 
bun de făcut. 

— Unde mâncăm? îl întrebă ea, încântată că reușise să-l 
convingă. 

— La ceva cu specific asiatic. 


Venus zâmbi în cunoștință de cauză. 
— Evident. 


capitolul 35 


Peggy avea mult farmec și se folosise toată viața de el ca să 
obțină ce voia. Regele îi căzuse victimă, apoi bietul Sidney 
Dunn, care-i oferise stilul de viață pe care și-l dorise. Sidney o 
adorase. Micul secret al lui Peggy - complimente, puțin farmec 
și sex oral de nota zece - îl făcea pe un bărbat foarte fericit. 
Sidney nu se plânsese niciodată și nu se uitase la altă femeie, 
căci Peggy avusese multă grijă. 

Câteodată, în anii petrecuţi cu Sidney, tânjea după zilele și 
nopţile din tinerețea ei. Sexul nebun cu Joe Piscarelli, 
petrecerile, drogurile. Noaptea petrecută cu celebrul Gino 
Santangelo. Ca să nu mai vorbim de admiraţia atâtor bărbaţi, pe 
când ea se unduia pe scenă pe jumătate dezbrăcată. 

Regele făcea uneori sex cu două sau trei femei deodată. Din 
moment ce toate erau nevestele lui, Peggy nu se supărase; chiar 
îi plăcuse moliciunea buzelor unei alte femei și pielea ei 
catifelată. 

Dar lui Armand nu-i spusese nimic din toate acestea - ar fi 
fost şocat. Fiul ei era foarte ciudat, în niciun caz genul de bărbat 
cald și protector pe care și-l dorise ea. Armand era foarte rece, 
iar ea era nedumerită de lipsa lui de respect pentru femei. Oare 
a fost o mamă bună? Fusese mereu o prezență elegantă, tot 
timpul la dispoziţia lui. 

Dar nu, Armand nu apreciase ceea ce făcuse ea pentru el de-a 
lungul anilor. 

Mai devreme, Fouad o sunase să-i spună de mutarea lor și o 
anunţă că vor rămâne în Vegas mai mult timp. Voia să știe și de 
ce întrebase de Gino Santangelo. 

— Credeam că-l cunosc de undeva, minţi ea, vorbind pe un 
ton normal. Dar m-am înșelat, nu-l chema așa. 

Din fericire pentru Peggy, farmecul ei funcționa și la alţii, și, 
după ce intrase în vorbă cu Paige Santangelo la coafor, în scurt 
timp, soția lui Gino devenise foarte atentă la ce îi spunea ea 
despre fascinantul New York. 


— Am avut odată un apartament în New York, căzuse Paige 
pe gânduri, cuprinsă de nostalgie. Dar soțul meu, care e puțin 
mai în vârstă decât mine, a hotărât să ne mutăm în Palm 
Springs - și de atunci am stat acolo. E cam plictisitor. 

— Ai noroc că soțul tău mai trăiește, îi spusese Peggy, cerșind 
compasiune. Scumpul meu Sidney a murit acum un an. Avea cu 
20 de ani mai mult decât mine. Mi-a fost destul de greu să mă 
descurc singură, dar răzbesc cu ajutorul fiului meu și al dragilor 
mei prieteni. Nu mă refer la partea financiară - Sidney mi-a 
lăsat o grămadă de bani. Dar nu e ușor pentru o femeie singură 
de vârsta noastră. 

După puţin timp, cele două femei descoperiseră că aveau 
multe în comun. După puţină vreme, Paige o întrebase pe Peggy 
dacă ar vrea să ia cina cu ea și cu Gino. 

— Aș fi încântată, îi răspunsese Peggy. Spune-mi unde și la ce 
oră și voi fi acolo. 


Armand se uită prin informaţiile despre Lucky Santangelo pe 
care i le trimisese Fouad. Singurul lucru care i se păru interesant 
e că avea copii - doi băieţi și o fată. 

Aha... copiii... un punct slab pe care îl putea folosi împotriva 
ei. Din păcate nu erau copii mici; doi erau adolescenţi, iar 
celălalt bărbat în toată firea. 

Oricum... copiii te făceau vulnerabil. Da, majoritatea 
oamenilor ar fi făcut orice să-și apere copiii. Era un instinct 
primar. 

Peggy sună, întrerupându-i gândurile. Uitase de maică-sa, 
căci acum nu-i stătea mintea la ea. 

— Ce e? întrebă el repezit. 

Lui Peggy nu-i plăcu tonul vocii lui, dar hotărî să facă 
abstracţie de mârlănia lui. 

— Fouad mi-a spus că te-ai mutat la o vilă din Cavendish, 
unde stau și eu. Am auzit că-s foarte drăguţe vilele de aici. 

Armand se înfurie imediat. Ce naiba îl apucase pe Fouad? Nu 
putea să-și țină gura aia? Acum se mai trezea pe cap și cu Peggy, 
care să-l enerveze și mai rău. 

— Da, îi spuse el fără nicio inflexiune în voce. Dar nu pot lua 


cina cu tine. Am niște treburi de făcut. 

— Stai calm, dragă, îi spuse Peggy, surprinzător de bine- 
dispusă. Nici nu ţi-o cer. Am alte planuri. 

— Da? o întrebă el mirat. Cu cine? 

— Nişte prieteni vechi ai mei m-au invitat să iau cina cu ei. 
Făcu o pauză. Poate ne vedem mâine la micul dejun? 

— Vedem noi, îi răspunse Armand, ușurat că scăpase de 
Peggy în seara aceea; se părea că putea să-și poarte singură de 
grijă. 

— Te sun eu mâine-dimineaţă, îi spuse Peggy. Fouad mi-a zis 
că o să stăm mai mult și mă bucur. Merg bine întâlnirile de 
afaceri? 

— Trebuie să închid, o întrerupse el. Întârzii. 

— Prea bine, Armand, rămâne pe mâine. 

— Dacă pot, spuse el, închizând telefonul. 

Peggy. Mama lui. De ce ţinuse cu tot dinadinsul să vină în 
Vegas? Nu reușea decât să-l enerveze și să-i poarte ghinion. Ea și 
cu Fouad îl trăgeau în jos. Îi ura pe amândoi. Ei doi erau o 
pacoste pe capul lui. 

Dacă nu erau ei, The Keys ar fi fost deja al lui. 


Armand Jordan îi ceruse fete cu sâni mari. În acest caz, 
Yvonne Le Crane decisese să-i trimită fete cu sâni mari. Și dacă 
tot se ocupa de asta - de ce nu sâni enormi? Sâni ridicol de 
mari, sâni siliconaţi. 

Îi spusese lui Armand că îi va face rost, trimisese un mesager 
să ia banii, iar în curând cele două femei de care făcuse rost 
aveau să se ducă la el la hotel. 

Le luase dintr-un club de striptease din oraș, care se numea 
Dirty Denís). Yvonne se înțelegea foarte bine cu proprietarul, un 
fost boxer. Îl sunase, îi oferise o mie de dolari pentru fiecare din 
cele două ciudate, iar el fusese încântat. 

Perfectase afacerea. 

Să se învețe minte Armand Jordan să nu-i mai spună că fetele 
ei sunt târfe împuţite, când ele erau de fapt cele mai bune din 
tot Las Vegasul. 

Acum urma să se aleagă cu un profit de 28 ooo de dolari, așa 


că Armand Jordan putea să se ducă naibii. 
li dădea o enormă satisfacţie să știe că perversul ăla va avea 
parte de genul de fete pe care le merita. 


capitolul 36 


Secretul unei casnicii pasionale este să nu te gândești la copii, 
animale de companie, obligaţii de familie și afaceri. 

Lucky era în stare de așa ceva. Între ea și Lennie era o 
legătură care rămăsese la fel de puternică de când se 
cunoscuseră. Era o relaţie autentică, la care amândoi munciseră. 
Sexul era sex, iar amândoi hotărâseră că, dacă voiau să aibă o 
căsnicie fierbinte, trebuiau să țină mereu aprinsă flacăra 
pasiunii. Amândoi știau ce trebuie să facă. Câteodată trebuiau să 
joace un rol. Câteodată trebuiau să interpreteze diferite roluri în 
pat. Altădată nu. Dar oricum erau dispuși să facă orice. 

Regula numărul unu: Nu te gândi la problemele de familie. 

Regula numărul doi: Nu uita cum a fost prima oară. 

Regula numărul trei: Fără inhibiții. 

Și regula numărul patru - cea mai importantă dintre toate: 
Totul trebuie să se desfășoare fără nicio întrerupere. 

Așteptându-l pe Lennie, Lucky se simţea, ca întotdeauna, 
excitată. Nu stăteau niciodată prea mult unul cu altul ca să se 
plictisească. Avea grijă ca revederile lor să fie mereu speciale. 
Așa că, deși familia și musafirii erau în Vegas pentru petrecerea 
lui Max de a doua zi, Lucky se hotărâse că în această seară 
familia și prietenii trebuiau să se descurce pe cont propriu, căci 
ea și Lennie nu voiau să fie deranjați. El era mereu prioritatea ei. 
Acest lucru nu avea să se schimbe niciodată. 

Până să ajungă el, ea era gata să-l întâmpine, îmbrăcată într-o 
rochie neagră de piele, despicată până la coapse; părul negru îi 
încadra fața ovală, iar cerceii de smaralde pe care îi făcuse cadou 
Lenny de Crăciunul trecut erau singura ei podoabă. 

Astăzi nu era mamă. Era Lucky Santangelo cea dezlănţuită. 

În clipa în care Lennie intră în apartament, ea se îndreptă 
spre el și îi dădu băutura preferată - Black Russian!0). 

Lennie îi zâmbi. Surâsul lui era unul dintre lucrurile care-i 
plăceau la el. Îi încrețea colțurile ochilor verzi, mai palizi decât 
smaraldul strălucitor al lui Max. Îi iubea gura și părul lung de un 


blond spălăcit. Dar cel mai mult îi plăcea pasiunea de care 
dădea dovadă, talentul de regizor și sufletul său. Erau cu 
adevărat suflete pereche. 

— Cine ești astăzi? o întrebă el aruncându-și geanta jos. 

Lucky îi zâmbi misterios. 

— Oricine vrei tu. 

— Ştii foarte bine cine vreau să fii, spuse el, ducându-se spre 
ea. 

— Spune-mi, îi șopti ea pe când el începea să-i dea jos 
bretelele subţiri de la rochie. 

— Soţia mea, îi șopti el, strângând-o așa de tare la piept, că 
abia mai putea să respire. Viaţa mea, iubita mea, tu ești totul 
pentru mine. 


— Tre' să vii cu noi neapărat, o imploră Cookie pe Max la 
telefon. Frankie insistă să ne ducem la concertul lu' tata și nu 
cred să reușesc fără tine. 

— Ace e aici, îi spuse Max, stând pe marginea canapelei din 
apartamentul ei obișnuit, încercând să-și dea seama cum să 
procedeze cu el. 

— Poftim? o întrebă Cookie surprinsă. Credeam că nu-l mai 
inviți. 

— Fi bine, e aici și i-am promis că o să fim doar noi doi în 
seara asta. 

— Nici să nu te gândești, se văită Cookie. Am nevoie de tine, 
iar Harry se duce în nu știu ce bar cu amicul său mexican. 

— Paco, îi spuse Max răbdătoare. Pe tip îl cheamă Paco. 

— Da, bine, Madam Corectitudine. 

— Unde are loc concertul tatălui tău? 

— La Cavendish. Îți vine să crezi? lar Frankie a aflat cumva. 
Apoi mi-a zis că și-a dorit mereu să-l cunoască. 

— Ăsta-i Frankie - profitoru' de vedete. 

— Ba nu e, îl apără Cookie. 

— Atunci de ce vrea cu tot dinadinsul să-l cunoască pe taică- 
tu? 

— De unde să știu? o întrebă Cookie iritată. Poate îi place 
rahatu' ăla de muzică soul. 


— Pe bune? făcu Max, nevenindu-i să creadă. 

— Da, pe bune. După o scurtă pauză, întrebă: Ai de gând să 
vii cu mine sau nu? 

— Cred că da, îi zise Max, într-un fel ușurată, pentru că, dacă 
îşi petrecea noaptea singură cu Ace, ar fi fost foarte penibil, dat 
fiind ce se întâmplase recent între ea și Billy. 

— Eşti grozavă! exclamă Cookie. Poate Danny să ne facă rost 
de bilete și să ne întâlnim cu toţii la lift în juma' de oră? Și 
deschide-ți mobilul. Am tot încercat să dau de tine până m-am 
gândit să sun la telefonul din cameră. 

Max închise și cotrobăi în poșetă după mobilul pe care uitase 
să-l deschidă. Când se pregătea să-l deschidă, Ace ieși din baie. 
Făcuse un duș și-și pusese blugii și o cămașă din denim. Arăta 
bine, dar nu la fel de bine ca Billy. 

Ce avea să facă? Fl se aștepta să rămână în apartament, dar 
pentru ea totul se schimbase. 

— Uite care-i treaba, zise ea, simțindu-se vinovată. Am uitat 
complet. Tatăl lui Cookie are concert la Cavendish și i-am 
promis că mă duc. Scuze - chiar nu pot s-o las baltă. 

Ace scutură din cap de parcă nu o credea. 

— Ce nașpa, zise el, scărpinându-se în bărbie. 

— Ştiu, își ceru ea scuze, dându-și seama cât de prefăcută 
era. Dar ce pot să fac? 

— Poţi să-i spui că ai treabă, îi sugeră el. 

— Nu pot, îi spuse ea, sărind de pe canapea. 

— De ce? 

— Pentru că nu pot, de-aia, îi replică ea cu încăpățânare. 
Cookie e prietena mea. Trebuie s-o ajut. 

— S-a dus naibii noaptea noastră! 

— Da, ce păcat, îi spuse ea, încercând cu disperare să lase 
impresia că-i părea rău. Dar cum nu știam că vii, mi-am făcut 
planuri. Nu-i aşa mare scofală! 

— Tu și cu planurile tale, îi spuse el, aruncându-i o privire. 

— Trebuie să mă schimb de hainele astea, îi spuse ea repezit. 
Plecăm repede. 

— Vrei să vin și eu? 

— Pai, da. Doar dacă nu vrei să stai aici singur-cuc. 


— Nu, mersi. 

— les imediat, îi spuse ea, ducându-se în dormitor. 

La naiba! Ace o cunoștea foarte bine - simţise oare că se 
schimbase ceva în relaţia lor? Că ea se purta altfel? Că se culcase 
cu altul? 

La naiba! Spera că nu! 

Dar nu putea să-și facă griji acum, ci mai târziu. 


Până să se întoarcă Bobby la hotel, Denver închisese laptopul 
și se pregătea pentru cina romantică pe care i-o promisese el. 
Doar ei doi, fără să fie deranjaţi de nimeni. Abia aștepta, pentru 
că era vremea să poarte acea discuţie și să-și dea seama ce curs 
va urma relația lor. El îi spusese că vrea să cumpere o casă în 
L.A. și să se mute împreună. Oare venise timpul să spună da? 
Oare ajunseseră în acel stadiu al relaţiei lor? 

Era un gând minunat, dar și înfricoșător, pentru că el încă 
nu-i cunoscuse familia. 

Dar... erau atât de apropiaţi, iar ea știa că o iubește, așa că de 
ce să mai aștepte? 

Sau oare confunda dragostea cu dorința sexuală? 

Cu siguranţă se potriveau la pat. Sexul cu el era fenomenal. El 
era incredibil. 

„Nu te mai ascunde”, își spuse ea., îl iubești, e timpul s-o 
recunoști și să devii conștientă că și el te iubește. Așa că apucă 
taurul de coarne! 

Da, noaptea aceea va fi decisivă. Va avea siguranţă. 

Când Bobby se întoarse, alergă în întâmpinarea lui, îl luă pe 
după gât și-i șopti la ureche: 

— Ghici ce? Chiar că mi-a fost dor de tine! 

— Da? o întrebă el. Credeam că nu ai nevoie să stea cineva 
după tine. 

— Păi nu, dar asta nu înseamnă că nu mi-a fost dor de tine. Și 
de-abia aştept să cinăm - unde mă scoţi? 

— Mda, spuse el ezitând. În legătură cu cina romantică în 
doi... 

— Ce-i cu ea? 

— S-a transformat într-o cină în patru. 


— Tu-ţi baţi joc de mine? 

— Scuză-mă, iubito, dar M.J. chiar are nevoie de noi și nu pot 
să-l las baltă. 

— Chiar așa? făcu ea dezamăgită. 

— MJ. are o problemă. 

— Ce problemă? 

— Nu ţi-am zis înainte, pentru că am crezut că el și Cassie o 
s-o rezolve, dar e ceva grav. 

— Parcă s-au căsătorit. 

— În urmă cu un an. Uite care-i faza - ea e gravidă și vrea să 
avorteze, dar M.]. nu e de acord. 

Bobby se apucă să-i spună despre MJ, și fata pe care o lăsase 
cu burta la gură în liceu. 

Denver ascultă în tăcere, apoi spuse în cele din urmă: 

— Nu știu cum îi ajutăm luând cina cu ei. 

— O să-i sprijinim moral, îi explică Bobby. El încearcă să-i 
spună lui Cassie că, dacă avortează, căsnicia lor s-a terminat. 

— Nu e o chestie cam radicală? 

— Poate că da, dar așa simte el. 

— Şi contează numai ce simte el? 

— Nu, dar... 

— Câţi ani are Cassie? îl întrerupse Denver. 

— Habar n-am. Poate să fie mai mare cu un an sau doi ca 
Max. 

— Poate de asta nu e pregătită să aibă un copil acum. O 
sperie acest gând. E atât de tânără - iar un copil e o 
responsabilitate enormă. 

— Înţeleg. Dar M.J. are tot dreptul să se simtă trădat. 

— Desigur. Dar îl interesează cu adevărat ce vrea ea? Și 
nevoile ei sunt la fel de importante ca ale lui. 

— Cum ţi-am mai zis, iubito, M.J. este împotriva avortului 
din cauza experienţei prin care a trecut cu fata respectivă. Nu e 
de acord. 

— Dar tu? îl întrebă ea, dându-și brusc seama că nu știa 
foarte multe despre Bobby. 

El dădu din umeri. 

— Habar n-am, îi răspunse el cu grijă, pentru că i se părea o 


întrebare-capcană. Nu m-am gândit niciodată la asta. Dacă nu 
ești tu implicat, e foarte greu să-ți formezi o părere. 

— Interesant, spuse Denver, uitându-se urât la el. 

— Adică? o întrebă el, știind că erau pe cale să se certe. 

— Păi, ești de acord ca femeia să facă alegerea, nu? 

— Poftim? 

— M-ai auzit foarte bine. 

— Uite ce e, îi spuse el, simțind că se vor certa urât dacă vor 
continua așa, o să plece într-o călătorie imediat după petrecerea 
de ziua lui Max. Să sperăm că o să-și rezolve problemele. 

— Crezi tu? îl întrebă ea cu o notă de sarcasm în voce. O 
călătorie crezi că le rezolvă pe toate, nu? 

— Cine știe? Hotărî că era timpul să schimbe subiectul. Ceea 
ce știu cu siguranță este că va trebui să stau în Vegas și să am 
grijă de bunul mers al afacerilor. 

— Eu nu pot rămâne, știi că trebuie să mă-ntorc. 

— Nici nu mă aşteptam, draga mea. O să-ţi rezerv un bilet de 
avion până la Los Angeles și o să vorbim în fiecare zi. E vorba de 
numai o săptămână. 

Denver dădu din cap că da. Se pare că acea conversaţie 
importantă mai avea de așteptat, la fel și cina lor romantică. 

Acum nu prea mai era sigură de nimic. 


capitolul 37 


— Ce ţi-ai făcut la păr? făcu Max când se întâlniră cu toţii la 
lift. 

Conștientă de cum arăta, Cookie își duse mâna la cap și-și 
mângâie buclele care luaseră locul codițelor. 

— Am simţit nevoia unei schimbări, mormăi ea. 

— Dar e o schimbare de proporţii! exclamă Max, gândindu-se 
cât de ciudat arăta Cookie fără codiţele care o caracterizau. 

— A fost ideea mea, se lăudă Frankie. 

— Puteam să pun pariu, i-o întoarse Max, fulgerându-l cu 
privirea. 

— Ce, nu-ți place? întrebă Frankie cu o doză de agresivitate 
în voce. 

— Arată... altfel, zise Max, pe când venea liftul și se 
îngrămădeau toți în el. 

Danny le închiriase o limuzină, deși puteau ajunge la 
Cavendish și pe jos. 

Acum era rândul lui Ace să se uite la Max de parcă ar fi zis — 
„Şi limuzină pe deasupra. Ce glumă proastă!” Dar intrară cu 
toţii, iar după cinci minute, ajunseră la destinaţie. 

Cavendish nu era nici pe departe la fel de luxos sau 
strălucitor ca The Keys. Dar cele două proprietare - Renee 
Falcon Esposito și Susie Rae Young - făcuseră totul ca hotelul să 
constituie o alternativă. Când Lucky construise The Keys, nu se 
înțelesese la început cu ele, în special cu Renee. Aceasta își 
închipuise că The Keys reprezenta competiţia, dar se dovedise a 
fi chiar opusul. Cavendish mergea din nou foarte bine, dat fiind 
că era situat lângă un complex hotelier atât de luxos, iar afacerea 
prospera. 

Renee și cu Susie ţineau nespus de mult la Lucky, fiind 
dispuse să facă orice pentru ea. Lucky venea adesea la hotelul 
lor și stăteau de vorbă, mai ales de când ele adoptaseră un orfan 
vietnamez de cinci ani, care era lumina ochilor lor. 

Când Danny sunase să rezerve bilete în primele rânduri 


pentru Max și prietenii ei, pentru a participa la concertul cu 
casa închisă al lui Gerald M., Renee fusese bucuroasă să-i ajute, 
deși nu era prea sigură de ce era nevoie să facă ea asta, din 
moment ce una dintre prietenele lui Max era fiica lui Gerald M. 

Gerald M. era foarte iubit de americanii de condiţie medie. 
Femeile erau toate leșinate după el - era sexy ca pe vremuri. 
Câteva dintre ele își țineau o pereche de chiloţi în genţi, ca să-i 
arunce în direcţia lui atunci când li se ivea ocazia și să-i atragă 
atenţia două-trei secunde. 

Max și cu gașca ei ajunseră mai devreme la sala de spectacole 
din hotel. Au fost conduși la locurile lor de o plasatoare 
entuziastă, care era și o admiratoare înfocată a lui Gerald M. 

— Vreau să merg în culise după concert, îi spuse Frankie lui 
Cookie când se așezară pe scaune. Ştie că suntem aici, nu? 

— Ăăă... da, îl minţi Cookie. Ea spera că până se termina 
concertul și ajungeau ei în culise, tatăl ei să fi plecat spre 
aeroport, la avionul particular care-l aștepta mereu. Nu o 
încânta ideea ca Gerald M. să-l cunoască pe Frankie. Nu că tatăl 
ei s-ar fi opus să aibă un prieten mai mare ca ea, dar știa că ar fi 
fost imposibil ca ei să se împrietenească - să fumeze un joint 
împreună sau să tragă pe nas puţină cocaină. lar acest gând o 
îngrozea. 

Odată așezați, Ace vru să o ia pe Max de mână. Ea i-o ţinu pe 
a lui fără tragere de inimă, încă gândindu-se ce să facă. Oare să-i 
spună despre ea și Billy? Sau să se poarte de parcă nu s-ar fi 
întâmplat nimic? 

Era o dilemă din care nu putea ieși. Avea să găsească o soluţie 
până la urmă, pentru că oricum Billy nu mai era în peisaj, iar 
Ace era un băiat foarte arătos. 

Totuși, Lucky o învățase să fie cinstită, să spună adevărul și să 
facă față consecinţelor. 

Ce să facă? Îi era greu să ia o decizie. 

— Cine e tipul ăsta cu care e combinată Cookie? o întrebă 
Ace pe un ton scăzut și dezaprobator. L-am mai văzut pe 
undeva. 

— Este... un fost prieten al lui Bobby, îi spuse Max. Poate că l- 
ai văzut la inaugurarea lui The Keys. Annabelle Maestro a fost 


iubita lui. 

— Cine? 

— Nu contează. 

— Nu-mi prea place de el, îi spuse Ace. 

— Nu? 

— Are un aer de bogătaș libidinos. Ca să nu mai spun că e 
prea în vârstă pentru ea. 

— Mă rog, oftă Max. O știi pe Cookie, nu va dura prea mult. 

— După concert, o să fim doar noi doi, nu? 

Salvată de prezentatorul care se postase în mijlocul scenei și 
care le spunea tuturor să-și închidă mobilele, Max își aminti 
acum că nu îl deschisese pe al ei după aterizare. 

Apoi, în aplauzele furtunoase și uralele fanilor, Gerald M. 
veni pe scenă, strălucind în pantalonii purpurii din piele și 
cămașa descheiată până-n talie, având pe pieptul gol multe 
medalioane cu diamante care zdrăngăneau. Arăta mai degrabă 
ca Tom Jones decât ca Usher. Începu imediat să cânte un 
potpuriu alcătuit din cele mai celebre melodii ale lui - unele 
dintre ele vechi de 10 sau 20 de ani. 

Publicul, în cea mai mare parte feminin, scoase țipete isterice 
în timp ce se ridica în picioare. Curând aveau să zboare și 
chiloţii. 

Cookie îi aruncă lui Max o privire prin care parcă-i spunea 
„împușcă-mă acum!” în timp ce Ace gemu, iar Max chicoti. 

Frankie se întreba dacă putea să-i vândă lui Gerald M. niște 
medicamente. De ce nu? Trebuia să-l invite la River. Să devină 
un client fidel. Să umble cu fetele superbe lângă care era mereu 
fotografiat. Cookie putea să aranjeze o întâlnire. Era timpul să se 
facă și ea utilă. Uneori, un bărbat mai avea nevoie și de altceva 
decât de o partidă fantastică de sex oral. 

— Nu mi-ai spus că va fi atât de mișto, îi șopti Ace lui Max la 
ureche. Gagiu' ăsta are pe puţin 8o de ani. Nu-și dă seama că-i o 
epavă? 

— Taci din gură, îl admonesta Max. E tatăl lui Cookie, fii și tu 
drăguţ. 

Ace o strânse de mână. 

— Chiar ești o prietenă de nădejde, nu-i așa? 


Deodată, Max își aminti de ce-i plăcea de Ace. Întotdeauna 
avea grijă de ea și se purta frumos. Ace nu voia să facă parte din 
tagma celor mari și tari. N-ar părăsi o fată după ce ar dezvirgina- 
o. În niciun caz. 

Îl strânse și ea de mână. 

— Mă bucur că ești aici, îi șopti ea. Nu aș vrea să trec singură 
prin chinul ăsta. 

— Și reciproca-i valabilă, sărbătorito! 


— Să mă ia naiba! exclamă Kev, stând în picioare la masa pe 
care o împărțea cu Billy la restaurantul cu specific asiatic de la 
hotelul Cavendish. Nu o să-ţi vină să crezi cine a intrat aici! 

Billy începu să se întoarcă. 

— Nu face asta! îl avertiză Kev. E afurisita ta de fostă nevastă 
cu regizorul ăla de care te tot plângeai. 

— Alex Woods? îl întrebă Billy, stăpânindu-se să nu se 
întoarcă și să se uite fix la ei. 

— Chiar el. 

— Doar ei doi? 

— Mai e un puști care se ține după ei. 

— Minunat! spuse Billy abătut. 

Era enervat că nu putea să dea de Max, iar acum agasanta lui 
fostă soție își făcuse apariţia în oraș. De ce oare venise ea în 
Vegas? Şi de ce era cu tartorul de Alex Woods, nenorocitul ăla 
care îl forțase să facă tot felul de cascadorii pentru filmul în care 
jucase? Alex aproape îl omorâse cu pretenţiile lui ridicole. 

— Ghinionul meu, spuse el în șoaptă. Ne văd? 

— Nu, îi răspunse Kev, uitându-se cu atenţie. Stau într-un 
separeu din partea cealaltă a sălii. 

— Atunci hai să plecăm naibii de aici, îi spuse Billy, începând 
să se ridice. 

— De-abia am comandat, îi aminti Kev. Și nu știu de tine, da 
mie mi-e o foame de lup. Nu uita că n-am mâncat de prânz. 

— Hai, frăție! E stomacul tău mai important decât 
sentimentul meu de siguranță? 

— Cre' că da. 

— Dacă nu ne văd, e-n regulă, mormăi Billy, cufundându-se 


din nou în fotoliu. 
— N-au cum, frate, îl calmă Kev. Suntem practic invizibili. 


— Ştii cum să-ți întâmpini soţul, îi spuse Lennie, mângâindu- 
i încetișor coapsa lui Lucky pe când stăteau pe pat după ce 
făcuseră sex, satisfăcuțţi și liniștiți după două ore intense. 

Dat fiind că făcea un documentar despre sexul tantric, 
Lennie se pricepea de minune. Lucky nu obiectă. Sexul tantric 
nu era centrat pe orgasm, ci pe creșterea progresivă a plăcerii și 
pe starea de extaz atinsă odată ce se ajungea în punctul 
culminant. 

Când Lennie începuse să-l practice în urmă cu câțiva ani, ea îl 
bănuise că o înșela cu vreo fanatică yoghină de vreo 20 de ani, 
care îl învățase toate mișcările. Dar, după ce se apucase să-l 
practice și ea, începuse să-i placă. Ce femeie ar fi putut spune nu 
preludiului nesfârșit cu un bărbat care știa să facă totul ca la 
carte? 

Adeseori se gândea cât de mult se schimbase Lennie, căci 
atunci când îl cunoscuse făcea stand-up comedy. Vârsta și o 
serie de experiențe traumatizante îl îmblânziseră și îl 
transformaseră într-un om extraordinar de bun. 

Îl iubea atât de mult, încât uneori se speria. Se gândea 
câteodată că cei trei oameni la care ţinuse cel mai mult 
muriseră. Scumpa ei mamă, Maria. Fratele ei, Dario. Şi iubirea 
vieţii ei până să-l întâlnească pe Lennie, logodnicul ei, Marco. 
Toţi trei fuseseră asasinați la ordinul unui singur om, nașul ei, 
Enzio Bonnatti. 

Ea îl împușcase mortal pe Enzio în legitimă apărare, sau cel 
puţin așa li se păruse anchetatorilor. 

„Legitimă apărare. Cum să nu? Dacă asta credea toată 
lumea...” 

Adevărul e că înscenase totul și îl omorâse cu sânge rece pe 
nenorocitul ăla. O meritase. 

Adevărata dreptate făcută de un Santangelo. Nu îi păruse rău 
deloc, nici măcar o clipă. 

— Ce mai face micuța Max? o întrebă Lennie. E încântată de 
petrecere? 


— E adolescentă, Lennie. Singurul lucru care o face fericită e 
să stea cât mai departe de părinţii ei sau să petreacă o noapte 
nebună cu lan Somerhalder. 

— Cine naiba-i lan Somerhalder? 

— Joacă în Vampire Diaries la TV. E cu vampiri și sex. O 
rețetă garantată să excite orice adolescent. 

— Eu fac parte din lumea filmului — e cu totul altceva. 

— Da? îl întrebă Lucky cu o voce tărăgănată. 

— Da, pe bune. 

— N-aș fi ghicit niciodată. 

— Hai, mai taci din gură! 

— Uite ce-mi place la tine, Lennie, îi șopti Lucky la ureche. 
Faci exact ce-ţi dorești, și eu la fel. 

— De aceea merge căsnicia noastră așa bine, îi răspunse el. 
Nu suntem legaţi în lanţuri unul de altul. Nu suntem geloși. 

— Amin! fu de acord Lucky. 

— Şi avem o fată care ne seamănă amândurora, îi spuse 
Lennie zâmbind. Micuța Max. E o nonconformistă. Trebuie să o 
lași să procedeze cum o taie capul. 

— Vrei să insinuezi că o ţin eu în loc? 

— Draga mea, ești cam autoritară uneori. 

— Vai! exclamă Lucky. 

— Ce vai? i-o întoarse Lennie. 

— E un miracol că te mai iubesc după atâţia ani. 

— Ani? o întrebă mirat Lennie. Mie mi se pare că suntem 
împreună de câteva luni. 

— Ce lingușitor ești! 

— Nu-i așa că-ți place? 

— Uneori. 

— Auzi la ea, uneori! îi spuse Lennie, trâgând-o mai aproape 
de el. 

— În regulă, oftă ea. Recunosc. Întotdeauna. 

— Așa mai vii de acasă, Lucky. 

Ea îi zâmbi, iar ochii negri îi scăpărau. 

— Întotdeauna. 


Pe când Billy se gândea să plece din restaurant, Venus se 


distra cu Alex și Jorge. Doi bărbaţi extrem de atrăgători, pe care- 
i despărțeau zeci de ani; Jorge era un armăsar tânăr plin de 
testosteron. În schimb, Alex era obosit de viață, doar trecuse 
prin atâtea, iar Venus era nerăbdătoare să-l asculte. 

Brusc se simţi atrasă enorm de Alex. Avea aerul lui Jack 
Nicholson și, deși cam de aceeași vârstă cu el, încă avea un 
farmec irezistibil. 

La Hollywood se știa că lui Alex îi plăceau asiaticele; începuse 
deja să se dea la chelneriță, o thailandeză minionă cu niște 
frumoși ochi oblici și un văl de păr negru care îi flutura pe spate. 
Dar Venus nu scosese o vorbă despre faptul că lui îi cam plăcea 
de Lucky. Şi, cum Lucky îi era credincioasă lui Lennie, de ce să 
nu-și încerce ea norocul? 

După două Lychee Martini tari, simţea nevoia să se confeseze. 
Jorge înfuleca costiță de porc și iarbă de mare. Tânăr, frumos și 
prost. De ce naiba își mai dădea osteneala? 

A, da, era foarte mișto sexul cu un străin arătos. 

— Ştii, Alex, îi șopti ea, aplecându-se spre el și vorbindu-i pe 
un ton scăzut și seducător, n-am înţeles niciodată de ce noi nu 
ne-am combinat în timp ce turnam filmul ăla. 

— Poate erai prea ocupată să ţi-o tragi cu Billy? îi spuse el, 
ridicând una din sprâncenele lui groase. 

— Sau poate pentru că ţie ți se aprinseseră călcâiele după 
producătoarea noastră? contracară Venus, nevrând să se lase 
mai prejos. Știi că ăsta-i adevărul. 

— Dacă te referi la Lucky, îi spuse Alex pe un ton scăzut, 
întotdeauna am fost prieteni buni. 

— Sigur... 

— Ce vrei să spui cu asta? o întrebă Alex încruntat. Făcu o 
pauză lungă. Ţi-a zis ceva Lucky de mine? 

— Ce-ai mai vrea să știi, îl tachină Venus. 

— Draga mea, dacă ai ceva să-mi spui, dă-i drumul, îi spuse 
Alex tensionat. 

— De ce crezi că aș avea să-ți zic ceva? îi replică ea, încântată 
că-i găsise punctul slab. 

Era clar că încă mai tânjea după Lucky - femeia pe care nu va 
putea să o aibă niciodată. Ce comportament tipic! Arată-i unui 


bărbat puternic o femeie inaccesibilă, iar el o va dori. 

— Nu-ţi bate joc de mine, Venus, îi spuse Alex, încă 
încruntat. Nu-mi place să fiu jucat pe degete. 

Tonul lui Alex îi atrase atenţia lui Jorge. Tânărul brazilian lăsă 
costița din care ciugulea, se întoarse spre Venus și o întrebă: 

— Totul e-n regulă? 

— Vai, vorbește! îl ironiză Alex. 

— Da, Jorge, totul e în regulă, îi spuse Venus, ignorându-l pe 
Alex, în timp ce îl atinse pe armăsarul ei pe brațul lui musculos. 
Alex e un regizor foarte mare, adăugă ea, vorbind rar, în timp ce 
imita o cameră de filmat. E o persoană foarte importantă. 

— lisuse! exclamă Alex exasperat. Băiatul vorbește bine 
engleza, iar tu îl iei de prost. 

— Nu-i băiat, îi spuse Venus, enervată că se lua Alex de ea. 

— Dar atunci ce e? o întrebă el cu cinism. 

Înainte ca Venus să poată răspunde, o femeie plinuţă într-o 
rochie înflorată care reușise să treacă de gărzile de corp ale lui 
Venus aflate la o masă de lângă ușă își făcu apariţia la masa lor. 

— Sunteţi atât de drăguță, ganguri femeia, dând din mâini. 
Trebuia să v-o spun. Eu sunt din Kansas, și v-am văzut la Te Ve, 
dar sunteți mult mai drăguță în realitate. Femeia trase adânc aer 
în piept. Și, da, arătaţi și mai tânără. 

— Mulţumesc, îi spuse Venus recunoscătoare. „Și unde naiba 
sunt bodyguarzii când am nevoie de ei?” Aruncă pe furiș o 
privire la masa lor. Idioții mâncau și nu văzuseră că era asaltată. 
Paza, ce glumă bună! 

— Cu siguranţă sunteți în vizorul lor, făcu femeia. De când cu 
divorțu' și cu soțu' dumneavoastră - de fapt, fostu' - care stă 
acolo. lar el mai e încă tânăr. Și - se uită fix la Jorge - ăsta-i fiul 
dumneavoastră? 

Alex izbucni în râs. 

Venus nu mai putea scoate un cuvânt de furie, iar în acel 
moment una dintre gărzile de corp veni înspre ei - roșu la față 
de rușine, puse mâna pe umărul femeii și o luă repede de acolo. 

Alex încă mai râdea. Jorge nu schiţă niciun gest, de parcă nu 
înțelesese ce se întâmplase. Dar știa. 

— Cred că e vremea să plecăm, spuse Venus pe un ton glacial. 


Oare chiar era Billy aici în restaurant? Să-l ia naiba! 
Ce făcea el în Vegas? 


capitolul 38 


Armand prizase prea multă cocaină și era gata de acţiune, așa 
că se plimbă prin cazinou, în timp ce le aștepta pe prostituatele 
pe care le comandase. Avea nevoie de sex până să se decidă cum 
să procedeze cu javra aia de Santangelo. 

Nici nu-i plăcea hotelul. Cavendish era o bombă în 
comparaţie cu The Keys. 

Și de ce naiba stătea în spelunca asta? 

Din cauza lui Fouad și a maică-sii - cea mai curvă dintre 
toate mamele. 

Acum totul era limpede. Putea Peggy să-și pună pe ea tot 
felul de ţoale elegante și să miroasă a parfumuri scumpe, dar 
când o întâlnise regele, nu era decât o prostituată ca oricare alta. 

După ceva vreme, se duse la o ruletă și aruncă pe masă câteva 
mii de dolari. În schimb, primi de la un crupier binevoitor 
jetoane pe care erau înscrise sume mari. 

Șeful de sală cu privirea de oțel făcu un pas înainte și îi 
propuse să deschisă o masă doar pentru el. 

Armand fu de acord. De ce să se amestece cu toți muritorii de 
rând. Nu suporta mulțimile. 

De obicei nu juca la ruletă, dar azi avea chef de altceva. 
Simţea că azi îi va forța mâna lui Lucky Santangelo într-un fel 
sau altul. Nu știa cum, dar acest lucru se va întâmpla, pentru că 
el era atotputernic. O fi crezut Lucky Santangelo că ieșise 
învingătoare, dar ea nu știa că Armand Jordan era invincibil. 

Cu cât se gândea mai mult la ea, cu atât o ura mai tare. Era o 
vrăjitoare rea cu părul negru și ochii mai întunecați ca noaptea. 
Cuvintele care-i ieșeau din gură erau inacceptabile. Era 
întruchiparea răului. O curvă imorală cu inimă de câine. 

lar apoi îl străfulgeră următorul gând: NU MERITĂ SĂ 
TRĂIASCĂ. 

Acest gând îl zgudui ca un cutremur, dar acum știa ce să facă. 

Lucky Santangelo trebuia să moară. Era clar. 


Peggy își dăduse imediat seama că Gino Santangelo nu-și mai 
amintea de ea, și, deși era destul de sprinten pentru un bărbat la 
go de ani, ar fi mirat-o să-și aducă aminte de ceva. Îi părea rău 
pentru Paige, care era mai tânără cu vreo 30 de ani decât soţul 
ei. Măcar Sidney murise până să apuce să facă ea pe asistenta. 
Ce coșmar ar fi fost! Asistenta Peggy. Nu asta era chemarea ei în 
viață. 

De fapt, nu se aștepta ca Gino să și-o aminteacă. Cum ar fi 
fost posibil? Potrivit reputației sale, se culcase cu mii de femei. 
La cum stăteau lucrurile acum, mai bine că nu-și amintea 
noaptea lor pasională. Gino Santangelo credea că Peggy era o 
prietenă a soției sale. Paige o invitase și pe ea să ia o cină 
liniștită cu ei la Francois, iar ea acceptase cu încântare. 

Peggy începea o viață palpitantă, total diferită de rutina cu 
care era obișnuită. Se îmbrăcase adecvat cu o rochie de cocteil 
Valentino. În picioare avea pantofi negri Louboutin. Accesoriile 
erau de bun gust. Mai avea și o poșetă mare marca Hermes unde 
spera să pună probele de care avea nevoie. Un fir de păr, paharul 
din care urma să bea el, orice pe care putea să pună mâna. 

Gino îi ușură treaba. După un sfert de oră, strănută de mai 
multe ori la rând și își suflă nasul într-un șerveţel. De obicei, 
Peggy îi considera pe bărbaţii de acest fel niște inadaptaţi social, 
dar astăzi era încântată. 

Totuși, era o problemă - cum să facă să pună șerveţelul 
murdar în poșetă până venea chelnerul și îl lua de pe masă. 

Îi veni o idee, de parcă era un adevărat detectiv. Fără să se 
mai gândească, vărsă paharul de Martini, astfel încât să se 
împrăștie conținutul pe masă și în poala lui Gino. Toţi începură 
să se agite, iar Peggy reuși să bage șervețelul în geantă. Misiune 
îndeplinită! 

Peggy era foarte încântată și surescitată. După toţi acești ani 
în care se gândise cine e adevăratul tată al lui Armand, 
așteptarea avea să ia în cele din urmă sfârșit. 

Mai devreme în acea seară, ea intrase pe calculatorul de la 
hotel și-l căutase pe Joe Piscarelli. Și el era în viață și-i mergea 
bine, pentru că deținea un lanţ de distribuţie de mașini și câteva 
cluburi pentru bărbaţi. Joe nu era la fel de bătrân ca Gino 


Santangelo - și nici îngropat în deșert, cum își închipuise ea că 
va sfârși. Se părea că nu se mai implicase în afaceri ilicite și 
intrase în legalitate. Acum era căsătorit, avea doi copii mari și 
două afaceri de succes. 

Peggy nu se hotărâse cum să-l abordeze pentru a obţine o 
mostră de ADN. Momentan, reușise doar cu Gino. 


Pe fată o chema Luscious. Avea 22 de ani și era cam ofilită 
pentru o fată de vârsta ei. Se vedea că trecuse prin multe în 
viaţă. Pe vremuri, fusese cea mai drăguță fată din liceu, în ciuda 
supraocluziei dinţilor, iar acum era o dansatoare la bară obosită 
și ocazional prostituată; avea un prieten infractor, dar și ea avea 
antecedente penale: furt din magazine, prostituție și două 
amenzi pentru conducere în stare de ebrietate. Pe Luscious (de 
fapt o chema Sara Smitton și era din Oklahoma) nu o interesa 
nici cât negru sub unghie că avea cazier. Principala ei grijă era 
să-i atragă mereu atenţia prietenului ei, Randy - fost luptător 
profesionist, acum escroc, mardeiaș și star porno. Din păcate 
pentru Luscious, Randy și-o trăgea cu cine apuca - lucru care n- 
o deranja dacă făcea asta în fața camerelor de filmat. Dar se 
enerva la culme când îl bănuia că și-o trage și în spatele 
camerelor. 

Luscious și Randy. Un adevărat cuplu din Vegas, care încerca 
să scape de datorii și să devină oameni cumsecade, dar nu 
reușeau nimic din astea. 

Dar lucrurile începeau să intre pe un făgaș normaL Randy 
intrase în afaceri cu fratele său, Mikey, fost pușcăriaș, și se 
apucase de trafic de droguri. Mikey făcea rost de ele, iar Randy 
le distribuia, ceea ce îi convenea. Livra comanda, primea banii, îi 
împărțea cu Mikey și voilà - avea bani la teșcherea. 

Dar Luscious tot nu era mulțumită. Avea impresia că lui 
Randy îi cam plăcea de soţia lui Mikey - dansatoare ca și ea, cu 
numele de scenă Seducta Sinn!7 (de fapt, Norma Wilkas din 
Chicago). Luscious credea că Seducta era o țărancă cu sâni 
siliconați enormi și un fund uriaș. Dansau împreună la Dirty 
Den și erau tot timpul cu ochii în patru să vadă cine primea 
bacșișurile cele mai mari. Deși se regulau fiecare cu câte un 


frate, Luscious nu credea că asta le făcea prietene. Totuși, când 
cei de la Dirty Den îi oferiseră 500 de dolari ca să facă sex cu un 
client de la hotelul Cavendish și încă 500 ca să-și aducă o 
„prietenă', Luscious se gândise imediat la Seducta. De ce nu? 
Suma de bani era enormă, plus că putea vedea ce mișcări știa 
Seducta și ea nu. 

Evident că Seducta a fost de acord; mereu se plângea că ea și 
cu Mikey trăiau de azi pe mâine. 

„Mincinoasă împuţită”, se gândi Luscious. Era sigură că Mikey 
nu-i dădea suficienți bani din vânzarea drogurilor. Mikey era 
uns cu toate alifiile, iar Luscious nu avea nici cea mai mică 
încredere în el. Și nici în Seducta, dar Randy îi spusese că Mikey 
făcea parte din familie și că nu avea cum să-l trădeze. 

Luscious știa și ea câte ceva despre familie. Avusese o mamă 
drogată, un tată vitreg care încerca mereu să o penetreze cu 
penisul lui flasc și un unchi care o violase în mai multe rânduri 
când avea 12 ani. 

Ce mai familie! Te-ar fi înjunghiat în spate și te-ar fi îngropat 
dacă ar fi știut că pot scăpa basma curată. 


Armand parie 10 ooo de dolari pe numărul 1u. Ruleta se 
învârti și ieși numărul 11. Păstră pariul inițial și ieși iar numărul 
1. 

Câștigase 340 ooo de dolari în mai puțin de zece minute. Era 
vremea să plece de la masă. Sau să rămână. 

Nu conta. Nu-l interesa cât câștiga. Mintea îi lucra febril. 
Cum putea să angajeze un ucigaș plătit? Era ca-n filme? 

Nu, evident că nu. Trebuia să fie atent și să se gândească bine 
la asta. 

Era în Vegas. Orice se putea aranja în Vegas. 

Oare cât l-ar costa să plătească pe cineva? 

Nu conta suma, ci să găsească persoana potrivită. 

Unde era Fouad? Nu că ar fi fost de acord; nu mai era de mult 
lacheul pe care se baza Armand. Fouad era un tâmpit incapabil. 

Armand mai avea nevoie de cocaină. Gura-i era uscată, iar 
capul îi vâjâia. După ce luă o gură de whisky pe care i-l întinsese 
o chelneriță îmbrăcată sumar, îi lăsă un bacșiș gras crupierului și 


se ridică de la masă. Pe când se pregătea să plece, o fată drăguță 
se apropie de el - o americancă tipică. Avea părul blond arămiu, 
pomeţii înalți și se purta foarte natural când se așeză lângă el. 

— Armand, îl salută ea, de parcă erau prieteni de o viaţă, de 
când nu ne-am mai văzut! Ai venit aici pentru meci? 

— Ce meci? bolborosi el. 

— Hai, fii serios! râse fata zgomotos. Sunt sigură că ai cele 
mai bune locuri. 

Habar n-avea cine era, dar sigur îl cunoștea. 

— N-am venit aici pentru meci, îi zise el și se ridică de la 
masa de ruletă. 

— Ştii, îi zise fata pe un ton scăzut și aplecându-se în faţa lui. 
Am crezut că ne-am distrat de minune, dar tu nu m-ai mai 
sunat niciodată. 

— Aha..., zise el, încercând să-și amintească prin ceața 
drogurilor unde făcuse sex cu ea - la New York, Londra sau 
Vegas? Sau poate era una dintre fetele care fusese adusă cu 
avionul pentru ziua regelui din Akramshar? Te-am plătit? 

— Să mă plătești? îl întrebă ea jenată. De ce să mă plătești? 

— Spune-mi, te rog, îi zise el morocănos, cum te cheamă? 

În loc să se simtă insultată, era ușurată. 

— Atât de multe femei, iar memoria nu te ajută, îi spuse ea 
cu voioșie. Mă cheamă Annabelle. Annabelle Maestro. 

Îşi aminti. Annabelle, fata celor două vedete de la Hollywood 
- una dintre ele fusese ucisă cu bestialitate. Scrisese o carte 
despre crimă și despre zilele în care fusese matroană la New 
York, iar uneori, dacă preţul era bun, se oferea chiar și pe ea. 

Îşi amintea de ea acum. Se cunoscuseră la o petrecere în New 
York și o făcuseră în baie, între cele două feluri de mâncare. Ea 
nu se supărase când el o sprijinise de marmura rece a chiuvetei. 
lar apoi o dusese la premiera unei piese, pe urmă înapoi la 
apartamentul său - unde făcuseră sex sălbatic, cu 
consimțământul amândurora. 

Din câte își amintea, ea era dispusă să facă orice, așa că nu o 
mai sunase. Ce plăcere ar mai fi avut să o umilească? Nici n-o 
plătise. Ea avea impresia că el nu știa nimic despre trecutul ei 
tumultuos. 


Femeia era o târfă reformată. Una dintre cele mai bune. Poate 
îl ajuta să facă rost de ce avea nevoie. 

— Ai vrea să bem ceva, Annabelle? o întrebă el, întorcându- 
se spre ea, cu un zâmbet prefăcut pe faţă. 

Ea încuviinţă încântată. 

Avea planuri serioase cu ea. 

Deși Denver ţinea la M.J., nu prea o avea la inimă pe tânăra și 
mult prea ambițioasa lui soţie, Cassie. Fata aia turuia numai 
despre ea și cariera ei promițătoare - care, din câte își dădea 
seama Denver, nu luase încă avânt. Avusese șansa să înregistreze 
un CD și să cânte în câteva hoteluri, dar Cassie se tot lăuda că va 
semna ea cu un nou agent - un tip care-i promisese că-i va lansa 
o carieră fabuloasă, transformând-o în noua Rihanna. 

„Fata asta n-are de gând să păstreze copilul”, se gândi Denver. 
„Fata asta are planuri mari, iar copiii nu fac parte din ele.” 

— Sunt mai tânără decât Katy Perry, căzu Cassie pe gânduri, 
mult mai drăguță decât Ke$ha și mult mai mişto decât Taylor 
Swift. Ceea ce înseamnă că am șanse mari să ajung celebră. Nu-i 
așa, pisoi? întrebă ea, întorcându-se spre M.J., în sfârșit 
remarcându-l și pe el. 

M.J. dădu din cap că da, deși nu părea prea încântat de 
entuziasmul soţiei sale pentru o carieră care încă nu începuse. 

Denver înțelegea și de ce. EI își dădea seama cu siguranță că 
nu avea cum să o facă pe Cassie să se răzgândească în privința 
avortului. Îi aruncă o privire lui Bobby. Pe față nu i se citea 
nimic. Un lucru era sigur la Bobby - nu se certa decât dacă era 
absolut necesar. 

— Mă duc la toaletă, spuse ea, ridicându-se de la masă. 

— Vin şi eu! chițăi și Cassie, sărind în picioare. 

— Vorbește cu ea! o îndemnă Bobby pe Denver. 

Bun așa, deci de aia era ea în Vegas. Să convingă o viitoare 
vedetă pop să renunţe la visurile ei și să facă un copil. 

Cassie i-o luă înainte. Când ajunseră la toaletă, își puse 
poșeta sclipicioasă pe poliţă, se întoarse înspre Denver și o 
întrebă: 

— Poţi să ţii un secret? 

„O, nu? se gândi Denver. „Nu vreau să devin confidenta ta! 

Cassie era hotărâtă. 

— Deci poţi? repetă ea. 


— Nu prea le am eu cu secretele, îngăimă Denver, ducându- 
se repede într-o toaletă ca să scape de ea. 

Cassie o aşteptă până când ieși, stând în fața chiuvetei și 
dându-se cu degetul cu luciu de buze cu aromă de cireșe. 

— Eşti așa norocoasă că ești combinată cu unul ca Bobby, 
oftă Cassie. Toate fetele din club sunt topite după el. 

— Foarte bine, îi spuse Denver, spălându-se pe mâini în timp 
ce se gândea cine erau „toate fetele din club”. Clientele? 
Personalul? Ce mama mă-sii? 

— Prietena mea, Lindy, mi-a spus că Bobby te place pen' că 
ești așa deșteaptă. 

— Mă bucur să aflu asta, îi spuse Denver cu răceală. 

— Pun pariu că-i bun la pat. 

— Poftim? 

— Păi e? 

— Nu cred că privește pe nimeni în afară de mine. Cassie 
chicoti. 

— Ce doamnă ești! Cred că și de-asta te place Bobby. Ştii tu, 
lu' Bobby i s-a cam dus vestea că iubește și lasă, da' văd că tu 
reziști. 

„lisuse Hristoase!” se gândi Denver în sinea ei. „De ce trebuie 
să o ascult aici pe fata asta cum îmi spune ce bun e Bobby la pat 
și ce norocoasă sunt că e prietenul meu. E norocul lui că mă are 
pe mine." 

— Ne vedem la masă, îi spuse Denver, pregătindu-se să o ia la 
fugă. 

— Așteaptă! o imploră Cassie. Am nevoie de ajutorul tău. 

— De ajutorul meu? 

— Da... într-un fel. Vezi tu... 

Şi începu să-i spună cum rămăsese însărcinată - cum nu 
putea să păstreze copilul, cât de încăpățânat era M.J. Ce trebuia 
să facă ea? 

— Uite ce e, eu nu sunt consilier marital, îi spuse Denver cu 
răbdare. Oricum, trebuie să alegi - să păstrezi copilul și pe M.J. 
sau să-ți lansezi cariera. 

— Ştiu, o aprobă Cassie. Dar eu vreau să priceapă M.J. că pot 
face oricând un alt copil - însă cariera trebuie să mi-o încep 


acum. De ce nu înţelege? 

— Ar trebui să vorbești cu mama ta, îi sugeră Denver. Sunt 
sigură că-ți va da un sfat bun. 

— Am făcut asta deja, îi răspunse Cassie dând impasibilă din 
umeri. Nu-i pasă maică-mil. 

— Fii serioasă. Eu cred că-i pasă. 

— Nu, spuse Cassie, scuturând din cap. Nu ar vrea să fac un 
copil. Are doar 35 de ani și n-are chef să fie bunică. 

— Ei bine, îi spuse Denver repede, mi-aș dori să te ajut, dar 
din păcate nu pot. Încearcă să te gândești ce vrei mai mult. 

— Am priceput! îi spuse Cassie voioasă. Ştiam că ai să mă 
poţi ajuta. 

Denver se încruntă. 

Din punctul ei de vedere, Cassie nu rezolvase nimic. 


— Cre! că tre' să mergem la un club de striptease, îi spuse Kev 
când ieșiră de la restaurant. 

— Nici să nu te gândești, i-o întoarse Billy, rămânând 
nemișcat un minut. Tu crezi că vreau să ajung pe IMZ:! și nişte 
stripteuze să spună ce bacșiș le-am dat? 

— Unde-s ăia de la TMZ? îl întrebă Kev, făcând pe prostul. 
Nu-i văd ascunzându-se sub un palmier așteptând să dea atacul. 

— Crede-mă ăștia-s peste tot, îl asigură Bill, vrând cu tot 
dinadinsul să dea de Max din nou. 

Îl obseda gândul că nu răspundea la telefon. Zburase până la 
Vegas, pentru numele lui Dumnezeu, își dăduse peste cap 
întregul weekend, iar acum ea nu răspundea la rahatul ăla de 
mobil. Oare îi dădea cu flit? 

— Tu ce ai? începu să-l descoasă Kev. Te apăr eu de paparazzi. 
Știu să-i îndepărtez. 

— Pe bune? îl întrebă mirat Billy. Atunci unde erai când eram 
atacat mai devreme în cazinou? 

— Aia erau fard, îl lămuri Kev, de parcă asta explica totul. 
Tâmpite de fane care-ţi venerează scula. 

— Încetează, Kev. 

— Puteai să te culci cu oricare dintre ele. Știi și tu la fel de 
bine ca mine. 


— Mersi, îi spuse Billy pe un ton caustic. Cred că am gusturi 
mai bune de-atât. 

— Nu și Billy pe care-l știu io, rânji Kev. În trecut, ţi-ai fi tras- 
o și cu un buștean dacă îţi făcea cu ochiul. 

Kev începea să-l calce pe nervi pe Billy. Chiar că în trecut. 
Oare Kev chiar nu pricepea? Lucrurile se schimbaseră. Uitase 
cât de stresant putea fi bunul său prieten. 

Rămăseseră prea mult în fața restaurantului, pentru că, până 
să plece de acolo, Venus ieși ca o vedetă, alături de Jorge și cele 
două gărzi de corp. Alex rămăsese înăuntru sperând să se culce 
cu chelnerița. 

Billy își dădu seama că nu aveau cum să se evite. 

— Bună, îngăimă el, prins pe nepregătite. 

Pentru o clipă, Billy crezu că Venus o să-l ignore. Dar nu, se 
ținu dreaptă, se agăță de braţul lui Jorge și îi răspunse cu 
răceală: 

— Bună. 

Nu prea rămăseseră prieteni, după cum spusese ea într-un 
interviu. „Eu și Billy suntem și vom fi mereu prieteni foarte 
apropriaţi. Îi doresc tot binele din lume” 

Cunoscând-o foarte bine pe Venus, ea gândea de fapt 
următoarele: „Să-l ia naiba pe nenorocitul ăla. Sper să se aleagă 
praful de cariera lui și să nu-l mai văd niciodată în fața ochilor.” 

— Arăți foarte bine, îngăimă Billy. Nu-i venea altceva în 
minte. Venus era mereu într-o formă excelentă - niciun bărbat 
nu-i putea face față. 

Tipul de lângă ea era tânăr - mult prea tânăr să aibă habar în 
ce se băga. La 30 de ani, Billy se simţea ca un veteran de război. 
Poate trebuia să-l avertizeze pe sărmanul de el, să-i dea o mână 
de ajutor. 

— Venus, spuse Kev cu voce tare. De când nu ne-am mai 
văzut... 

Venus îi strânse cu putere mâna lui Kev - un gest pe care-l 
făcea când avea de-a face cu o persoană enervantă. Ea și cu Kev 
nu se înțeleseseră niciodată. Când Kev era asistentul lui, 
insistase pe lângă Billy să-l concedieze. El nu făcuse asta, iar ea 
începuse să-l disprețuiască și mai mult pe Kev. 


Deodată, din sala de concerte de lângă restaurant începură să 
iasă foarte mulți oameni. Concertul lui Gerald M. se terminase, 
iar sute de fani încântați umpleau strada. 

Gărzile de corp ale lui Venus se postară în jurul vedetei lor și 
o duseră de-acolo. 

Billy se hotărî să o ia din loc până să fie văzut. 

Prea târziu. Un cârd de femei surescitate venea spre el 
zbierându-i numele. Curând a fost înconjurat de fane care țipau. 

Unde era Kev când avea nevoie de el? 


— Nu-mi place aglomeraţia, spuse Ace, pe când se chinuiau 
să iasă din sala de concerte. Asta-i un coșmar. 

— Stai calm, îi șopti Max, pe când o femeie grasă o împinse 
din spate. Se va termina curând. Apoi o să mergem la un In-N- 
Out-Burger și o să te binedispui. 

— Să știi c-ai dreptate, îi spuse Ace luând-o de mână. 

— N-ar trebui să ne ducem în culise? întrebă nedumerit 
Frankie, oprindu-se și arătându-le o ușă în fața căreia se 
strânsese un grup select de VIP-uri care urmau să-i aducă un 
omagiu lui Gerald M. 

— Da, bine, îi răspunse vag Cookie. 

Ea spera ca el să nu fi observat acea ușă, dar era clar că știa 
cum se proceda. Vedetele își puneau asistenții să-i strângă pe 
admiratori, apoi să-i aducă înapoi la luxosul bar privat, unde 
aștepta fiecare să-l cunoască pe starul lor preferat. Ce rahat! 

Frankie schimbă direcţia și se îndreptă spre ușa din spate, în 
timp ce Cookie o înșfacă pe Max de braţ și-i șuieră: 

— Trebuie să vii cu noi, te rooooog! 

— Hai, mai dă-o-n mă-sa! se plânse Max. Văd că faci doar ce 
vrei tu în noaptea asta. 

— Doar zece minute, se rugă Cookie de ea. Apoi mergem 
unde vrea Ace. 

— Tot ce vrea el e să rămânem singuri, îi spuse Max, dorindu- 
și să fie oriunde în altă parte decât aici. 

— Păi, aveţi tot timpul la dispoziţie. 

— Nu chiar, pentru că Ace nu locuiește în același oraș. 

— Ar trebui să se mute, pufni Cookie. 


— Poate că da. Dar în seara asta trebuie să fac ce vrea el. A 
venit până aici ca să fie cu mine. Asta trebuie să însemne ceva. 

— Bine, bine, îi spuse Cookie nerăbdătoare. Doar zece 
minute, te rog eu. 

— OK, scoase Max un oftat. După aia chiar te las de capul 
tău. 


Pe Venus nu o bucură să dea nas în nas cu Billy. Bănuia că 
venise în Las Vegas pentru meci. Era alături de Kev, nesuferitul 
ăla de amic al lui, care fusese mereu un măr al discordiei în 
căsnicia lor. Întotdeauna considerase că acel Kev avea o 
influență nefastă asupra lui Billy, așa că nu avusese niciodată 
încredere în el. Era convinsă că încerca să-l combine pe Billy cu 
tot felul de muieri. 

Măcar Billy nu era cu stricata aia, Willow Price, partenera din 
ultimul său film - cunoscută pentru că și-o trăgea cu toţi 
fotografii din oraș. 

Gărzile de corp o conduseră prin cazinou, până la o limuzină 
care o aștepta la bordură. Jorge, care era în spatele ei, se trânti 
pe scaunul de lângă ea. 

— Unde mergem, domnișoară Venus? o întrebă șoferul. 

— Înapoi la The Keys, îi spuse ea șoferului, îndepărtând 
mâna lui Jorge de pe coapsa ei. Oprește-te la intrarea privată de 
la Mood. Se întoarse spre Jorge: Îţi place să dansezi? 

El dădu din cap că da. 

— Super, că vreau să mă dezlănţui. 


— l-ai spus lui Cassie de excursia în Bahamas? îl întrebă 
Bobby pe prietenul său. 

— O să-i fac o surpriză, îi răspunse M.]. O s-o duc la aeroport 
de la petrecerea lui Max. N-o să știe ce i se întâmplă. 

— Fetelor nu le plac surprizele, îl avertiză Bobby. Ele vor să se 
pregătească, alea, alea. 

— Ce să pregătească? făcu nedumerit M.J. Îi cumpăr ce vrea 
când ajungem acolo. 

— Dacă așa crezi tu de cuviinţă... 

— Da, sigur o să-i placă. 


— Bine, o să-i placă, îi spuse Bobby, deși nu credea asta 
absolut deloc. 

— Cassie vrea să mă întâlnesc cu nu știu ce mare agent care 
ar dori să o reprezinte, îi spuse M.J. În timp ce făcea semn să i se 
aducă nota de plată. O să bem ceva la Cavendish, apoi o să 
trecem pe la Mood. E-n regulă? 

— Bine, mă ocup eu. 

— Avem multe rezervări pentru VIP-uri în această seară, îi 
spuse M.J. Toată lumea e în oraș pentru meciul de duminică. 

— lar tu nu rămâi, îi zise Bobby. Cum așa? 

— Da, sincronizare proastă, făcu M.J. Dar am vești bune - îţi 
dau biletele mele. 

— Super! exclamă Bobby. E bună și dragostea adevărată la 
ceva. 

— Lângă ring, se lăudă M.J. În primul rând. Cele mai bune 
locuri. 

— Singura problemă e că nu cred că o să mă duc, îi spuse 
Bobby, uitându-se cum se întorceau Denver și Cassie la masă. 

— De ce nu? îl întrebă M.J. N-ai auzit? Lângă ring, omule. 

— Nu cred că lui Denver îi place boxul. 

— Ce nu-mi place? îl întrebă Denver, intrând în separeu. 

— Boxul, îi spuse Bobby. Nu prea e genul tău, nu? 

— Cum de-ai ghicit? îl întrebă ea cu răceală. Doi bărbați în 
toată firea care se pocesc nu e chiar o distracție pentru mine. 

— Mda, făcu Bobby. Mă gândeam eu că o să spui asta. 

— Mie-mi place boxul, se auzi vocea lui Cassie. Mergem 
duminică seară, nu-i așa, iubi? 

M.]. se uită la Bobby și dădu din cap că da. 

— Sigur că da. N-aș rata așa un eveniment. 

Denver se întreba ce se întâmpla la Los Angeles. Îi era dor de 
apartamentul ei, de câine și de slujbă. 

Nu prea-i plăcea Vegas - de-abia aștepta să ajungă acasă. 


capitolul 4o 


Luscious și Seducta porniră la drum cu Pontiacul de un roz 
țipător din 1988 al Seductei, de care era foarte mândră - era 
cadoul de nuntă pe care i-l făcuse Mikey atunci când îi 
cununase o sosie de-a lui Lady Gaga în urmă cu șase luni, după 
ce fusesese la o orgie cu mai mulți fotbaliști scoțieni. Seducta își 
amintea cu plăcere de acea zi; chiar și-o tatuase pe fund. 

— Cum de ţi-a luat Miki o mașină veche?, râse Luscious de 
ea, pe când se instala pe scaunul de lângă șofer și încerca să-și 
pună centura stricată în jurul taliei ei subțiri. 

— E mai bună decât porcăria pe care o conduci tu, i-o 
întoarse Seducta, referindu-se la Toyota din 2008 a lui Luscious. 
Pontiacul meu e de colecţie. 

Luscious nu prea înțelegea la ce se referea Seducta, așa că 
tăcu din gură. 

— Cine e clientul la care mergem? o întrebă Seducta în timp 
ce conducea nepăsându-i de soarta celorlalți șoferi. Ce-i place? 
Să și-o tragă două tipe în fața lui? Pentru că dacă-i așa, te 
avertizez - să nu-ţi bagi limba în fofoloanca mea - doar prefă-te. 
Ne-am înțeles? 

— De unde puii mei să știu cine e? îi spuse Luscious iritată. 
Idiotul ăla plătește foarte bine. Sfatul meu e să-ţi vezi de viaţa ta 
- pen' că ultimul lucru din lume pe care vreau să-l ling e 
păsărică aia a ta grasă. 

— Grasă? șuieră Seducta, bătând darabana pe volan cu 
lungile ei unghii false - câteva se rupseră. Umflată-i gura aia a 
ta. De când ţi-ai injectat porcăria aia în buze, parcă ai două 
râme. 

— lar ești invidioasă, îi spuse Luscious din nou, nevrând să se 
ia la ceartă cu ea. Lui Randy îi plac buzele mele. 

— Nu asta mi-a zis mie, îi spuse Seducta, râzând cu 
subînţeles. 

— De când vorbești tu cu prietenul meu? vru să știe Luscious. 

— Da' ce, n-am voie să vorbesc cu propriul meu cumnat? făcu 


Seducta. Uiţi că eu și Randy suntem înrudiţi, o familie. 

Luscious își coborî privirea. Seducta era proastă ca noaptea, 
iar ea nu voia să muște momeala, pentru că fix asta făcea 
Seducta - voia să o enerveze. Regreta că-i spusese Seductei de 
treaba asta așa de bine plătită - vaca asta grasă nu merita să 
câștige atâţia bani. Trebuia să fi luat altă fată. 

Dar era prea târziu. Cel mai bine era să strângă din dinți și să 
zâmbească. 


capitolul 41 


— Îmi place să fac surprize tuturor, spuse Lucky încet, pe 
când se dădea jos din pat într-un fel seducător. Știu că ţi-am 
spus că nu vom ieși până mâine, dar e doar n seara și sunt sigură 
c-o să fie toţi la clubul lui Bobby. Ce zici? Vrei să ne facem 
apariția? 

— Nevasta mea e mereu gata de acţiune, spuse Lennie, 
rezemându-se și zâmbind binevoitor. 

— Am avut parte de suficientă acţiune în seara asta, să-mi 
ajungă până la următoarea vizită, îi replică ea. 

— lisuse! izbucni Lennie în râs. Zici că sunt un marinar slinos 
în permisie. 

— Da, așa e: marinarul meu sexy - bărbatul care știe toate 
poziţiile. 

— Dacă spui tu, îi zise el și o trase înapoi în pat. Deși, dacă 
stau să mă gândesc, mai sunt poziţii pe care nu le-am încercat. 

— Crezi? 

— Da. 

— Când mai vii? îl întrebă ea, cuibărindu-se în braţele lui și 
mângâindu-l încet pe piept. 

— Încetează, o apostrofă el. Ştii că sunt la filmări. O să vin 
acasă de tot în câteva săptămâni. 

— Nimic la tine nu durează pentru totdeauna, Lennie. 

— Păi, nu așa îți place? 

— Cât de bine mă cunoști, rosti ea tărăgănat. 

— Da, recunoscu el, scărpinându-se în cap. În caz că te 
cunoaște cineva cu adevărat. 

— Am avut o întâlnire foarte ciudată azi, i se confesă ea. De 
fapt, a fost aproape înfricoșătoare. 

— Cum adică? o întrebă Lennie. 

— Nu sunt sigură - era un idiot care credea că poate să 
cumpere The Keys cât ai zice pește. Îţi închipui așa ceva? 

— Pe bune? făcu mirat Lennie, brusc interesat. Cine e tipul? 

— Unul pe nume Armand Jordan. Jeffrey a stabilit întâlnirea 


- credea că firma lui Armand voia să investească în viitoare 
proiecte. 

— Și să înţeleg că nu asta voia ăla. 

— Deloc. Armand părea chitit să cumpere The Keys la orice 
preț. Am simţit că e foarte ciudat - parcă avea pică pe toate 
femeile. 

— Da, iubito, îi spuse sec Lennie. Fix genul tău. l-ai pus 
pielea în saramură? 

— Nu, recunoscu Lucky, zâmbind pentru că Lennie o știa 
foarte bine. Dar l-am dat afară din hotel. 

— Vai de steaua lui, spuse Lennie râzând. N-avea idee cu cine 
s-a pus. 

— Cred că nu, spuse ea gânditoare. 

— Deci l-ai dat afară si s-a sfârșit bâlciul, nu? 

— Da. 

— Hai să trecem la lucruri mai importante. Ce mai face Max? 

— La fel. Vrea cu orice preț să-și croiască un drum în viaţă. 

— Ca și mama ei, nu? 

— Doar că eu am știut să-mi port mereu de grijă, sublinie 
Lucky. 

— lar eu îţi repet că și ea știe. Trebuie să te împaci cu gândul 
că Max e un spirit liber. Vrea doar să fie lăsată de capul ei. 

— Dar e lăsată în pace, dragă. Pe deasupra... dăm și o 
petrecere de ziua ei de naștere. Apropo, Ace a venit ca să fie cu 
ea. 

— Îmi place de Ace, pare un băiat de treabă. 

— Nu crezi că e prea tânără ca să stea cu un singur tip? îl luă 
Lucky la întrebări. 

— Nu, dacă e și potrivit pentru ea. 

— Aha, ca tine și cu mine? 

— Exact, draga mea, îi spuse Lennie râzând. 

— Pun pariu că nu mai ţii minte cum a fost prima noastră 
întâlnire, spuse Lucky, hotărându-se să-l provoace. 

— E cumva un test? o întrebă Lennie, sprijinindu-se într-un 
cot și uitându-se la ea ironic. 

— Poate că da, îl tachină ea. Vreau să văd dacă-l treci cu brio. 

— Fii serioasă! De parcă aș putea să uit prima noastră 


întâlnire. 

— Spune-mi atunci, îl provoacă ea. Vreau detalii. 

—A fost la New York, într-un restaurant cu specific 
chinezesc. Am băut o sticlă de votcă. 

— Sunt impresionată, făcu ea. Chiar îți amintești. 

— Chiar credeai că nu-mi amintesc? 

— Ei bine... am crezut că te vei referi la prima dată când am 
făcut dragoste pe o plută în sudul Franţei. Partida aia a fost de 
neuitat. 

— Să ştii că ai dreptate. Ar trebui să repetăm acel moment 
cât de curând, adică atunci când termin filmările. 

— Sunt de acord. 

— Și eu. 

Schimbară priviri afectuoase. 

— Dar trebuie să recunosc - și prima noastră întâlnire a fost 
foarte excitantă, îi spuse Lennie. După ce am băut votca aia, m- 
ai târât la nu știu ce local de jazz din Greenwich Village până la 
patru dimineața. 

— Apoi tu m-ai dus pe mine la nu știu ce cafenea, unde am 
băut nenumărate cafele și am vorbit câte în lună și în stele. 

— lar ţie, scumpa mea Lucky, ţi-a plăcut fiecare minut. 

— Nu neg. După o lungă pauză, spuse: Dar ce-a fost cel mai 
bine, adăugă ea, e că ne-am îndrăgostit în acea noapte. 

— Da? o întrebă el, prefăcându-se mirat. Nu că nu mi-aş 
aminti. 

— Nu te pune cu mine, Lennie Colden, îi spuse, încruntându- 
se amenințător. Ştii că vei suferi consecinţele. 

— Bine, bine, îi spuse el zâmbind cu gura până la urechi. 
Cred că ne-am amorezat și uită-te acum la noi - niște bătrâni 
căsătoriți de mulți ani care au o droaie de copii. 

— Vezi pe cine faci tu bătrân, îi spuse Lucky, aruncându-i 
mingea la fileu. 

— Cu toate acestea, doamnă Golden - sunteţi mai frumoasă 
ca oricând. În plus, îmi place o femeie mai experimentată. 

— Mai experimentată? 

— O, da! 

— Să te ia naiba, Lennie Golden! Cu o mișcare agilă, se așeză 


deasupra ei, prinzând-o sub el. 
— Draga mea, scopul meu în viață este să-ţi fac pe plac. 


Majoritatea vedetelor participau la o sesiune de meet and 
greet!” după concertele lor. Câteodată, Gerald M. nu voia să fie 
deranjat, dar nu știa ce star putea să fie în public, așa că în 
această seară rămăsese să vadă cine apărea. În fond, mai stătea 
oricum în oraș pentru meciul de box, și, cum se despărţise 
recent de ultima lui cucerire - o actriță ambițioasă (nu așa erau 
toate?) -, se hotărâse ca următoarea iubită să fie unul dintre 
talentele locale. 

Ultima persoană pe care se aștepta s-o vadă era fiica lui, care 
era aproape de nerecunoscut. Fără codițe, Cookie arăta complet 
schimbată. 

— Ce s-a întâmplat cu părul tău, puișor? o întrebă el, pe când 
ea și cu gașca ei erau conduși în cabina de probă aglomerată de 
lângă barul de primire. 

— Nu-mi spune așa, îi zise ea, rotindu-și ochii îngrozită. E 
atât de naşpa! 

— Fata asta e puișorul meu, fredonă Gerald M. În faţa fanilor. 
Chiar eu am clocit-o! Uitaţi-vă la ea cât a crescut. Un chelner îi 
dădu un pahar de rom cu Cola pe care îl bău din două 
înghițituri. Ce faci aici, scumpo? Ţi-a plăcut concertul? 

„Nu mi-a plăcut deloc concertul”, îi venea lui Cookie să-i 
spună. „Mi-a displăcut să-l văd pe taică-miu pe scenă, 
unduindu-și scula din pantalonii de piele în fața unui public 
format din femei purii și ratate, disperate să și-o tragă.” 

— A fost super concertul, spuse Frankie, trecând în faţa lui 
Cookie și strângându-i mâna lui Gerald M. Eşti cel mai tare 
cântăreț. Întotdeauna îi faci să se simtă excelent, în puii mei — 
scuze de limbaj. 

— Şi tu cine ești? îl întrebă Gerald M. dându-se înapoi. 

— Frankie Romano, prietenul lui Cookie. Încântat de 
cunoștiință, domnule. 

— Domnule! izbucni Gerald M. în râs. Da' tu cât pana mea 
crezi că am? 

„Rahat”, se gândi Cookie. E de rău. „Încep deja să se placă” 


Max stătea în spate. Își făcuse datoria de prietenă, iar acum 
ea cu Ace trebuiau să plece. Cookie nici nu voia să audă. 

— Trebuie să rămâi cu noi, o imploră ea. Dacă nu, Frankie o 
să vrea să stea la taclale cu tata, iar eu nu o să pot suporta! 

— Dar Cookie, încercă să obiecteze Max. 

— Te rooog eu! Nu-ţi mai cer nimic niciodată. 

Acestea fiind spuse, Max și Ace rămaseră în continuare. 


Bobby și Denver stăteau la o masă luminată de o lumânare, 
lângă piscina de la Mood, iar lumea roia în jurul lor. Se apropia 
de miezul nopţii, muzica era tare, iar clubul, plin ochi. Erau fete 
frumoase din belșug - chiar și chelnerițele arătau bine în 
uniformele lor sumare. Denver nu se simţea în largul ei. 
Cluburile nu se numărau printre preferinţele ei. 

— De ce ești supărată? o întrebă Bobby, dându-și seama că 
era prost dispusă. 

— De ce spui asta? i-o întoarse Denver, neputându-se stăpâni 
să nu-și descarce nervii pe el. 

— Pari așa, dădu el din umeri, nu știu, cam încordată. 

— Și să înţeleg că fetele care tot vin la masa asta și vorbesc cu 
tine nu sunt încordate? i-o întoarse ea, dorindu-și să nu pară 
foarte geloasă. 

— Hei, Denv, știi că-mi fac doar meseria, îi spuse Bobby, 
mângâind-o pe braţ. Din moment ce e clubul meu, ce vrei să fac, 
să le ignor? 

— E și asta o idee. 

— Haide, iubito, bea puțin și relaxează-te. 

— Credeam că în această seară vom fi doar noi doi. În 
schimb, eu încerc să o conving pe Cassie să nu avorteze, iar tu 
faci conversaţie cu clienţii. Nu prea e o cină romantică. 

— Îmi pare rău că te simţi prost. Dar știi că am ochi doar 
pentru tine? 

Î 

i aruncă o privire căreia nu-i putea rezista. 

Problema cu Bobby era că arăta atât de bine și, în plus, era 
drăguţ. Mai era și bogat - așa că femeile se ţineau scai de el. 
Dacă el îi era sortit, îi era clar că trebuia să se obișnuiască. 


— Ei bine, zise ea, pe un ton mai blând. Dacă pui problema 
așa... 

— Ştii tu unde vreau să ţi-o pun, îi șopti el la ureche. 

— Bobby! 

— După jumătate de oră, plecăm de-aici. Îți promit. 

— Vorbești serios? 

— Sigur că da, îi spuse el, aplecându-se și sărutând-o ușor. 

Îl sărută și ea. 

— Ştiu că mă port ca o femeie geloasă și nu înţeleg de ce, îi 
șopti ea. Știi că nu e deloc stilul meu. 

— Da, iubito, o asigură Bobby. 

— Da? 

— Cu siguranţă. 

— Atunci - poate mă lămurești și pe mine. 

Îi zâmbi larg din nou. Ce zâmbet strălucitor! 

— Pen' că mă iubești, îi cântă el. 

Ea stătea dreaptă, cu inima bubuindu-i în piept. Oare spusese 
cuvântul care începe cu I? Şi de ce îi băga el vorbe în gură? Nu 
trebuia să zică el primul? 

— Poftim? îl întrebă ea cu respirația întretăiată. 

— I-U-B-I-R-E, îi spuse Bobby pe litere. Şi, cum nu vrei să fii 
prima care-l va spune, o voi face eu pentru tine, căci și eu te 
iubesc, domnișoară Jones, și nu vreau să mă mai ascund. Așa că 
împacă-te cu acest gând. 


Într-un fel sau altul, Kev reușise să-l ducă pe Billy la un club 
de striptease, unde managerul - un admirator de-al lui, care 
avea sprâncene arcuite și o privire de obsedat sexual - îl remarcă 
imediat și îl duse în zona VIP, oferindu-i șampanie din partea 
casei și două dintre cele mai frumoase fete din club. 

Kev se simţea ca în rai. Dacă ar fi fost singur, ar fi stat lângă 
scenă, scurgându-i-se ochii după fetele atractive, ca toți ceilalți. 
Dar cu Billy era cel mai bine. Erau trataţi regește oriunde 
mergeau împreună. 

O blondă cu față de copil încerca să-i atragă atenţia lui Billy 
prin calităţile ei fizice - o pereche de ţâţe noi, un stomac plat, 
picioare lungi și păsărică rasă. Dar lui Billy nu-i păsa. 


— Am prietenă, o lămuri el. 

Kev era nedumerit, pentru că Billy era în mijlocul unui divorţ. 

— Îmi pare rău, gânguri fata, adăugând cu obrăznicie: Doar 
pentru că scula ţi-e ocupată, nu înseamnă că n-o mai poţi folosi 
din când în când! 

Billy râse, se gândi în treacăt dacă s-o facă, apoi se scuză 
grăbit, ieși din club și încercă să o sune din nou pe Max. 

lar nu i-a răspuns nimeni, așa că s-a hotărât să-i dea un 
mesaj. 


„Hei, sunt eu, Billy. Tu pe unde umbli? Am tot încercat să dau 
de tine. Sunt în Vegas. Vreau să te văd. Sună-mă.” 


Gata! O contactase, iar ea trebuia doar să-i răspundă. 


Toată lumea ajunse în partea de restaurant a clubului Mood: 
Gerald M. și anturajul său - care consta din cele două cântărețe 
care îl acompaniau și asistentul care-i făcea rost de tinere 
talente. Apoi mai erau Cookie și Frankie (care-l pupa atât de 
mult în fund pe Gerald M., că nu mai avea nimeni loc de el), 
Max și Ace, lipsit de orice entuziasm. 

— De ce nu ne-am furișat doar noi doi? o întrebă în șoaptă 
Ace pe Max, când se așezau la masă. 

Se obișnuise cu gândul că nu o va avea doar pentru el. 

— Așa e-n Vegas, se mai întâmplă lucruri de genul ăsta, îi 
răspunse ea, părând neliniștită. În plus, trebuie neapărat să ne 
vedem cu Bobby. Stă într-un separeu de lângă piscină. Hai să 
mergem la el. 

Până să poată protesta Ace, ea îl luă de mână și începu să-l 
tragă prin restaurant până pe terasa clubului. 

Bobby îi văzu cum se apropiau de el. 

— Ne strică seara, îi șopti el lui Denver. 

Max are darul de a pica în cele mai nepotrivite momente. 

— N-are de unde să știe, îi spuse Denver, simțindu-se un pic 
ameţită. Chiar aș vrea s-o cunosc. 

— Eşti sigură? o întrebă Bobby pe când Max venea înspre ei. 

— Hei, frățioare! îi spuse ea îmbrățișându-l în stilul ei. ÎI mai 


ţii minte pe Ace? 

— Cum să nu? făcu Bobby, dând din cap spre el. Și cu toţii o 
ştiţi pe Denver. 

Max dădu scurt din cap în direcţia ei, iar Ace îi spuse 
politicos: 

— Încântat de cunoștință. 

— Şi eu la fel, îi răspunse Denver, gândindu-se că Max făcuse 
o alegere bună, dacă acesta era prietenul ei. 

— Ace a venit cu mașina de la Big Bear doar ca să fie cu mine, 
spuse Max, stând lângă masă. 

— Ce drăguţ! făcu Denver. Pun pariu că ai fost încântată. 

Ca de obicei, Max o ignoră. 

— Ghici cine-i aici? îi spuse ea lui Bobby. 

— Ştii că nu le prea am cu ghicitul. 

— Cel mai bun prieten al tău, Frankie Romano. 

— Unde e? o întrebă Bobby. 

— Stăm cu el la masa tatălui lui Cookie în restaurant. Ar 
trebui să treci pe-acolo. Sunt sigur că i-ar plăcea să te vadă. 

— Poate mai târziu, îi spuse Bobby. 

Pe vremuri, el, Frankie și M.]. fuseseră cei mai buni prieteni, 
dar totul era acum de domeniul trecutului. 

— lar tu, adăugă el cu asprime, știi că nu ar trebui să fii în 
partea asta a clubului. 

— Cum așa? i-o întoarse Max. 

— Pentru că n-ai 21 de ani. Şi ne-am putea pierde autorizaţia 
de funcționare. 

— De parcă n-am avea toţi acte false, pufni Max. 

— Super, îi spuse Bobby cu sarcasm. Asta mă face să mă simt 
mult mai bine. 

Apoi, spre ușurarea lui, îi văzu intrând pe Lucky și Lennie. La 
ţanc, pentru că Max nu mai avea să fie problema lui. Să se ocupe 
Lucky de ea. 

— Uite-i pe-ai tăi, o avertiză el. Mai bine te duci la masa ta, 
fetițo, sau poate o să te bată mămica la poponeaţă. 

— Eşti așa de rău, îi spuse Max, făcând o grimasă. Te urăsc! 

— Nu sunt rău, vreau să te protejez. 

— Oricum, ce caută ei aici? îl întrebă Max, întorcând capul și 


văzându-i pe Lucky și Lennie cum se apropiau. Credeam că vor 
să stea singuri. Ce scârbos! 

— Frumos mai vorbești de-ai tăi, o apostrofă Bobby. 

— Sunt și ai tăi, îi atrase atenția Max. 

— Doar pe jumătate, o corectă Bobby. 

— Mă rog! 

Câteva clipe mai târziu, Lennie și Lucky veneau lângă ei, iar 
Lennie o îmbrăţișa pe Max, în timp ce Lucky o cerceta din cap 
până în picioare pe Denver, iar Bobby se gândea: „Dacă veneau 
cu jumătate de oră mai târziu, am fi putut să plecăm de-aici.” 

În lumea cluburilor, noaptea era abia la început. 


capitolul 42 


Lui Annabelle Maestro nu-i mai tăcea gura. Armand habar n- 
avea despre ce sau cine vorbea. Nu știa și nici nu-i păsa. Tot 
pomenea nume în timp ce stăteau într-unui dintre holurile 
deschise bând tequila cu limoncello și gheață - o combinaţie 
mortală inventată de Annabelle. Îi plăcea ameţeala pe care i-o 
dădea lichiorul. Era încântat că Fouad nu se afla prin preajmă să 
stea cu ochii pe el. 

— Dacă nu ai venit pentru meciul de box, atunci ce cauţi în 
Vegas? îl întrebă ea, trecându-și degetul arătător peste marginea 
paharului și așteptând un răspuns. 

— Cumpăr hotelul și cazinoul The Keys, o anunță Armand. 
„Da, așa voi face. Să te ia naiba, Lucky Santangelo. Vei afla în 
curând că, dacă Armand Jordan își dorește ceva, va obţine acel 
lucru. Sunt de neoprit. Și dacă spun că se va întâmpla ceva, să fii 
sigură că vorbesc serios, indiferent dacă ai impresia că mă poți 
opri sau nu. Dar cum mă poți împiedica dacă o să fii moartă? E 
imposibil” 

— Glumești! exclamă Annabelle, făcând ochii mari. 

Tipul nu era doar bogat, ci superbogat. Pusese ochii pe el de 
când se întâlniseră cu câteva luni în urmă. Deși făcuseră sex 
sălbatic o noapte întreagă, el nu o mai sunase. Lui Annabelle 
nu-i plăcea să fie respinsă, mai ales că se considera o celebritate, 
iar el trebuia să fie încântat s-o aibă drept iubită. 

În New York umbla vorba că Armand era distant și nu voia să 
se lege de nimeni. Dar Annabelle știa că el era o mină de aur, iar 
ea își dorea un prieten stabil. Nu mai avusese cu nimeni 
asemenea relație de când se despărțise de drogatul ăla de 
Frankie Romano. 

Mai devreme în acea seară, se certase la cuțite cu cel mai 
recent prieten al ei, Eddie Falcon, superagentul. Erau împreună 
de doar câteva săptămâni, dar astăzi descoperise - după ce-i 
umblase prin mesajele de pe telefon - că Eddie o înșela nu cu 
una, ci cu trei femei. Se pare că modelul lui în viaţă era Tiger 


Woodsio!. Ce nenorocit! Voia să-i dea papucii și să se întoarcă la 
New York, dar, când o luase prin cazinou să se mai liniștească, 
dăduse nas în nas cu Armand. 

Când i se ivea ocazia, Annabelle profita de ea. 

— Nu credeam că Lucky va vinde, spuse Annabelle. Când se 
va întâmpla? 

— Curând, îi răspunse Armand, simțind nevoia să se ducă la 
vila lui și să mai tragă câteva linii de cocaină până veneau 
„fetițele”. 

Îl rugase pe recepționer să-l anunţe când ajungeau și să-l 
aștepte în vila sa. Dat fiind că îi dăduse recepționerului un 
bacșiș de o mie de dolari, Armand credea că le-o va trage chiar 
el. 

— Atunci trebuie să vii la petrecerea de mâine-seară, îi 
propuse Annabelle. 

— Ce petrecere? întrebă Armand, gândindu-se să o invite la 
vilă, să vadă dacă putea să o convingă să se alăture 
prostituatelor. Atunci chiar ar fi avut parte de un spectacol. 

— Fiica lui Lucky, Max, împlinește 18 ani. Se dă petrecere 
mare la The Keys, îi spuse Annabelle. Din moment ce i-am dat 
papucii prietenului meu, aș putea să merg cu tine. Îi cunosc pe 
cei din familia Santangelo - sunt sigură că ar fi încântați să mă 
vadă. Eu și Bobby am făcut liceul împreună. 

— Cine-i Bobby? 

— Fiul lui Lucky - e patronul clubului Mood din cadrul The 
Keys. Suntem ca două fețe ale aceleiași monede. Ce-ai zice să 
bem ceva acolo? 

Ce naiba tot spunea acolo? Fata asta folosea un limbaj pe care 
nu-l pricepea și nici nu era interesat să-l înțeleagă. Dar îi putea 
fi de folos pentru că îi știa pe cei din familia Santangelo. 

— Ce zici? îl întrebă Annabelle, cu capul lăsat într-o parte. 

— Cred că întâi ar trebui să mergem la vila mea și să 
petrecem împreună ceva timp. 

Annabelle se gândi la propunerea lui. Nu voia să facă sex, iar 
apoi să nu o mai sune. Nu, nu avea să accepte așa ceva. 

Pe de altă parte, Armand era unul dintre cei mai râvniţi 
burlaci din New York, așa că poate trebuia să-i mai acorde o 


şansă. Ce avea de pierdut? 

— Bem ceva, îi spuse ea fericită. Apoi mergem la Mood. De 
acord? 

Armand dădu din cap. 

„De ce oare Dumnezeu le-a dat femeilor darul vorbirii? De ce 
naiba nu-și țineau fleanca?” 


Odată ce Peggy puse mâna pe trofeul mult dorit - șerveţelul 
în care strănutase Dino - era nerăbdătoare să se termine cina și 
să se ducă în apartamentul ei. 

Dar Paige nici nu voia să audă. Îi plăcea compania lui Peggy și 
îi sugeră să mai bea la Cavendish un pahar înainte de culcare. 

— Sunt cam bătrână pentru cluburi de noapte, îi spuse lui 
Paige cu modestie. 

— Dacă pot eu, poţi și tu, îi zise Gino, răsuflând din greu. Am 
două sute de ani, scumpo. Tu ești o puștoaică pe lângă mine. 

Pentru o clipă, Peggy fu tentată să-i amintească lui Gino de 
aventura lor de-o noapte, dar îi veni mintea la cap și nu spuse 
NIMIC. 

— Vezi cu cine trebuie să mă lupt? făcu Paige cu un zâmbet 
afabil. Omul ăsta e plin de energie. Nici nu doarme foarte mult. 

— De ce să-mi pierd viaţa dormind? o întrerupse Gino. Când 
oi muri, n-o s-o fac în liniște, ci în toiul unei petreceri. 

Paige scutură din cap. 

— Are energie în el să mai dea și la alţii, spuse ea. Am face o 
avere dacă am îmbutelia-o. 

Într-o fracțiune de secundă, Peggy își aminti cum făcuse 
Gino dragoste cu ea. Chiar că avea energie debordantă. Fusese 
un amant nesățios. Alţi bărbaţi nici nu se puteau compara cu el, 
în special regele Emir, care după un timp începuse să sufere de 
ejaculare precoce - lucru care nu părea să-l deranjeze în 
calitatea lui de monarh, căci cine să îndrăznească să-l critice? 

— Bănuiesc că nu strică să mai bem un păhărel, îi spuse 
Peggy, scoțându-și pudriera din geantă și uitându-se în oglindă. 

— N-arăţi rău pentru o muiere în vârstă, îi spuse Gino pe un 
ton libidinos. 

— Credeam că sunt o puștoaică, i-o întoarse Peggy. 


Şi avu impresia că o recunoscuse, căci în ochii săi negri și 
bătrâni i se zărea un licăr. 


Carlos, șeful recepției de la Cavendish, un hispanic bine făcut 
și îngrijit, le însoți personal pe Luscious și Seducta până la vila 
lui Armand Jordan. Cele două femei miroseau a parfum ieftin, a 
transpirație abundentă, a tutun și băutură. Nu era o combinaţie 
atrăgătoare. 

Carlos era surprins să le vadă pe aceste femei de cea mai joasă 
speţă. Cu siguranță un bărbat ca Armand Jordan avea gusturi 
mai bune de atât. 

Luscious se învârtea prin living încălțată cu pantofii ei roșii 
cu toc de 15 cm și cu o ţigară ce-i atârna între buzele injectate. 
Nu purta ciorapi, iar pe pulpa stângă avea tatuat un tip care 
trăgea de fiare și care făcea cu ochiul. 

— Unde e... ăăă... domnu'? întrebă ea. 

— O să vină în scurt timp, răspunse Carlos, gândindu-se că 
nu era bine să le lase singure în vilă. Păreau genul de femei care, 
dacă erau lăsate de capul lor, ar fi furat orice nu era țintuit la 
pământ. Și aici nu se fumează, adăugă el. Așa că vă rog să nu... 

— la mai du-te-n mă-ta! se răsti Luscious la el, suflându-i 
fumul în față. Dacă fac cancer și mor, să știi că nu dau vina pe 
tine. 

Seducta râse zgomotos și se trânti pe canapea, cu un picior 
bronzat artificial pus nonșalant pe cotieră. Sânii ei mari aproape 
îi ieșeau din tricoul mulat pe care îl purta, în timp ce chiloţii 
tanga alb cu albastru se vedeau în toată splendoarea lor. 

— Aș bea ceva cât așteptăm, spuse ea, uitându-se urât spre 
Carlos. 

El se uită la ceas. Oare trebuia să le ofere acelor târfe ceva de 
băut? I-o fi dat Armand Jordan un bacșiș generos, dar Carlos nu 
era servitorul nimănui. 

— În curând o să vină domnul Jordan, spuse el. E decizia lui 
dacă vă lasă să beţi ceva. 

— Ce puii mei? se văicări Luscious. Relaxează-te, omule! Și tu 
muncești, ca și noi. Așa că scoate-ţi bățu' din fund și dă-ne ceva 
de băut, ce mama mă-sii! 


— Da, mi-e sete de mor, fu de acord Seducta, ridicându-se în 
picioare. Dacă-mi dai de băut și te porţi frumos, îți arăt țâţele. 

— Eu nu... 

— Ba da, știu că vrei, îi spuse Seducta, dându-și jos tricoul și 
arătându-i cei mai mari sâni falși pe care-i văzuse Carlos 
vreodată. 

Femeile erau peste măsură de vulgare, dar și el era bărbat 
până la urmă, iar erecţia din pantaloni îi aminti asta. Trebuia să 
plece imediat, până nu-și înșela soţia cu care era căsătorit de 
șase luni. Să fure ce-or vrea! Avea să treacă tot ce șterpeleau pe 
nota de plată a domnului Jordan. 

— Dulăpiorul cu băuturi e în spatele barului, le spuse el, 
îndreptându-se grăbit spre ușă. Serviţi-vă singure. 

— Pa, dragă, îi spuse mieros Seducta, dând din sânii enormi 
spre el. Ne mai vedem noi! 


— De ce te-ai certat cu tipul cu care ai venit în Vegas? o 
întrebă el, pe când ieșea din cazinou cu Annabelle și se 
îndreptau spre vila lui. 

Nu-l interesa deloc răspunsul ei, dar învățase să se prefacă 
interesat în societate. Trebuie să le faci să te placă, iar apoi să 
întorci foaia. 

— Era unul dintre mahării ăia de la Hollywood, care-și dau 
mare importanţă, se plânse Annabelle. Era un mincinos ordinar 
care a crezut că-s o vacă bună de muls. Mi-a promis un reality 
show numai al meu, iar când am ajuns aici, am aflat nu numai 
că ofertase o altă vedetă, dar mă mai și înșela cu ea. 

Armand scoase un sunet compătimitor din fundul gâtlejului, 
de parcă îi păsa cu adevărat. Nici cât negru sub unghie. 

— Spune-mi despre petrecerea de mâine-seară - ziceai că e 
pentru fiica lui Lucky Santangelo? 

— Da, răspunde Annabelle. Lucky își iubește la nebunie fiica. 
E o chestiune de orgoliu - Max e o versiune mai tânără a mamei 
ei. Se opri să tragă aer în piept. Normal că ești invitat, dat fiind 
că vei cumpăra The Keys, nu? Nu văd de ce nu te-ar invita. 

— Nu amestec afacerile cu ocaziile speciale, îi spuse Armand. 
Și tu, cum ești unul dintre puţinii oameni cărora le-am spus de 


achiziționarea unui asemenea complex, ţi-aș fi recunoscător 
dacă vei păstra discreţia și nu vei spune nimănui. 

— Evident, fu de acord Annabelle, flatată că era printre 
puţinii care știau, deși dezamăgită că Armand nu avea invitaţie 
la petrecere. 

Ea îi aruncă o privire. Era un tip atractiv - nu arătos ca tatăl 
ei, o adevărată stea de cinema, dar nu arăta deloc rău la corp. 

Trebuia să scape de mustață, poate era bine să se și tundă, iar 
hainele îi erau prea de modă veche și formale. Dar ea putea să-l 
aducă pe drumul cel bun. Ar fi fost un trofeu cu care se putea 
întoarce la New York. 

Da. În seara asta avea să încheie „afacerea”, Nu avea nicio 
îndoială. 

Lui Gerald M. îi plăcea foarte mult ca oamenii să-i soarbă 
fiecare cuvinţel. Se simţea fericit în lumina reflectoarelor - își 
masca altfel teama că muzica lui devenea perimată. P. Diddy, 
Jay-Z şi Akon dominau acum lumea muzicii, iar în fiecare 
săptămână un nou rapper făcea senzaţie. 

Managerul lui Gerald M. îi sugerase într-un fel nu prea subtil 
să dea un nou avânt carierei sale - poate să înregistreze un CD 
cu melodii de succes, ca Rod Stewart, sau poate să cânte pe 
scenă o piesă sau două cu un rapper celebru. Dar Gerald 
refuzase cu obstinaţie să ia în considerare această idee. El cânta 
muzică soul. Un soul clasic care le excita pe femei, iar pe bărbaţi 
îi ajuta să agaţe femei cu care să se culce. 

În Europa rămăsese un superstar. În America nu prea, deși în 
această seară veniseră mulți fani, iar asistentul său strânsese de 
pe scenă mulți chiloți. 

Gerald M. se simţea excelent. 

Cookie, nu. Max avea dreptate, Frankie Romano se dădea 
bine pe lângă toate celebrităţile. Nu-l lăsa pe taică-su două 
secunde în pace, de parcă Gerald M. ar fi fost lisus Hristos. Ea 
nu era băgată în seamă, ceea ce o enerva la culme. 

Max - care revenise acum la masă - își mușcă limba să nu-i 
spună: „[i-am zis eu. Frankie a fost mereu așa. E un ratat." 

— Ce naiba are? se plânse Cookie. Se poartă ca un nenorocit 
de fan. Mi-e și scârbă să mă uit la el! 

— Majoritatea se poartă așa în preajma starurilor, încercă 
Max să-i explice. Când Lucky deţinea Panther Studios, 
pupincurismul era la ordinea zilei. 

— Da' mă ignoră așa, pe față! spuse Cookie, iar ochii îi 
scăpărară de furie. 

Deși Max încerca să fie atentă la ce-i spunea Cookie, spre 
groaza ei o văzu pe Venus făcându-și apariția. 

„O, Doamne! Cea mai bună prietenă a lui Lucky. În curând 
fosta soţie a lui Billy. O, Doamne!” 


Întorcându-se spre Cookie, îi spuse: 

— Ştii ce, ar trebui să plecăm. Spune-i prietenului tău să-ți 
acorde mai multă atenţie. Bobby se supără dacă mai stăm, 
pentru că nu vrea să-și piardă licenţa, așa că nu putem nici să 
dansăm sau să bem ceva, bașca mai sunt și ai mei aici, așa că de 
ce să nu mergem la un club unde putem să facem ce vrem fără 
să se uite toți după noi? 

— Mda, aprobă Cookie, tot uitându-se urât la Frankie. Hai să 
mergem! îi arăt eu lui Frankie Romano! 


Stând lângă Lucky Santangelo, Denver se simţea din nou 
nesigură pe ea. Bobby tocmai îi spusese că o iubește, apoi 
nesimţita aia nesuferită de Max se băgase ca musca în lapte 
peste ei, iar acum veniseră Lucky și Lennie Golden la masa lor. 
Era copleșită, pentru că Lucky se purta foarte frumos cu ea. În 
plus, arăta extraordinar. 

La fel și Lennie. 

Simţea că nu mai suportă. 

— Așa deci, îi spuse Lucky lui Bobby, în timp ce-i zâmbea 
călduros lui Denver. Ea e femeia pe care ai ținut-o ascunsă de 
ochii noștri. 

— Nu e niciun secret, îi răspunse Bobby, zâmbind timid. V- 
ați mai văzut, nu? 

— O dată, pe fugă, îi spuse Lucky, sorbind dintr-un Martini. 

— Ei bine, noi sigur nu ne-am mai întâlnit, îi zise Lennie, 
întinzându-i mâna. Încântat de cunoștință. Unde te-a ţinut 
Bobby ascunsă? 

Dacă până atunci se simţise intimidată, acum era complet 
derutată. Lennie Golden era o forță. Îi plăcuseră dintotdeauna 
filmele regizate de el, ceea ce agrava lucrurile. Ce situaţie 
jenantă! Nu era de-ajuns că vor fi din nou împreună și mâine- 
seară? 

O, Doamne! De ce oare nu se combinase ea cu Sam, care avea 
o viaţă foarte simplă și relaxată? De ce îl alesese pe Bobby? 

Sau oare el o alesese pe ea? 

Nu știa. Nu era sigură. Era confuză. 

— Bobby mi-a spus că ești procuror, îi spuse Lucky, 


aplecându-se spre ea, ca și cum ar fi fost interesată de răspunsul 
pe care urma să i-l dea. 

— Da, de fapt procuror-adjunct - așa... ni se spune. 

„Of, Doamne, parcă sunt o cretină care vine cu o singură 
rochie în Vegas - și ce naiba o să port mâine-seară? lar mama lui 
Bobby e superbă - zveltă și sexy, îmbrăcată cu un tricou argintiu 
și o pereche de pantaloni negri de piele, cu multe brățări din 
diamant la mâna ei tonifiată și bronzată și un smarald enorm pe 
inelar. Arată ca un top-model exotic.” 

— Ar trebui să-l cunoști pe fratele meu, Steven, spuse Lucky. 
Locuiește momentan la Rio, dar când ne va face o vizită, trebuie 
să ne vedem cu toții. 

Ce naiba - încerca oare Lucky să-i facă lipeala? „Te rog, nu” 

— Steven a fost avocat, iar acum e procuror, îi explică repede 
Bobby, dându-și seama că era nedumerită. 

— Serios? îi șopti Denver. 

— Da, îi spuse Bobby. Sigur aveți multe în comun. Steven a 
fost mai întâi avocat, apoi și-a dat seama că nu i se potrivește - 
ca și tine. 

— Tu ai fost avocat? o întrebă Lennie, care părea și el 
realmente interesat. 

— Da, bâigui ea. La firma Saunders, Fields, Simmons & 
Johnson din Beverly Hills. 

— Şi de ce vrei acum să te faci procuror? 

— Eu... am fost unul dintre apărătorii lui Ralph Maestro. 
Treaba... s-a complicat. 

Doamne, chiar se afla într-un club de noapte din Las Vegas și 
stătea la taclale cu însuși Lennie Golden! 

— Îmi pot închipui, îi spuse Lennie, strângându-i mâna lui 
Lucky. 

„Se pare că sunt cuplul perfect”, se gândi Denver. „lot se 
iubesc și nu le pasă de ceilalți.” 

Oare ea și cu Bobby vor putea să fie vreodată așa apropiați? 

„Da! Nu-ţi mai fie frică și fii mulțumită cu ce ai!” 

Înainte să se mai îmbărbăteze o dată, apăru o brunetă 
planturoasă într-o rochie mulată. Fata se apropie de Bobby din 
spate, îi acoperi ochii cu mâinile ei îngrijite și ganguri: 


— Ghici cine-i! 

Spre lauda lui, Bobby nu se panică, rămase calm, îi îndepărtă 
fetei mâinile și se uită la ea. 

— Hei, Gia, îi spuse el fără să ezite. O știi pe Denver, prietena 
mea? 

Zâmbetul îi îngheță fetei pe față. Denver parcă știa la ce se 
gândea tipa: „Ce prietenă? Ce zici de asta! Bobby e un donjuan. 
Nu mai pot să mă distrez cu el” 

— Nu, spuse Gia într-un final. Nu știam că... 

Nelăsând-o pe Gia să-și termine propoziția, Bobby sări în 
picioare, însoțind-o până afară din separeu. 

— Riscurile meseriei, remarcă sec Lucky, observând că 
Denver era jenată. 

— Poftim? întrebă Denver, încercând să nu pară afectată. 

— Fetele care se dau la șeful cel arătos, explică Lucky. 

— Nu mă deranjează, spuse Denver, încercând să pară 
degajată și senină. Nu voia s-o compătimească Lucky. 

— Nici pe mine nu mă deranjează, replică Lucky. Și la Lennie 
se dau tot timpul multe fete. Sau se dădeau. 

— Stai așa, o întrerupse Lennie, scuturând din cap. Cum 
adică „se dădeau”? Și acu' trebuie să le alung cu băţul. 

— Cum să nu, scumpule! făcu Lucky. Și ai grijă ca „băţul” să 
rămână în pantaloni, altminteri... 

— Altminteri ce? 

— Ştii tu. 

Cei doi chicotiră ca niște adolescenţi în călduri. Denver 
simțea că le invadează intimitatea; nu văzuse în viața ei doi 
oameni atât de apropiați. 

Bobby se întoarse la masă. Bobby cel arătos, atât de atractiv 
în cămașă și pantaloni negri. Avea păr negru, ochi pătrunzători 
și o linie puternică a maxilarului. Normal că era un magnet 
pentru gagici. 

— Scuză-mă, draga mea, îi spuse el așezându-se. 

— O fostă iubită? îl chestiona Denver, deși „fostă iubită” suna 
total deplasat. N-ar fi fost mai potrivit să zică o iubită tânără și 
sexy care arată ca și cum ar fi ieșit din paginile unui catalog 
Victoria's Secret? 


— Am ieșit de câteva ori, recunoscu Bobby. N-a fost nimic 
serios între noi. Și te asigur că totul s-a întâmplat înainte să te 
întâlnesc. 

— Tu și cu mine, îi șopti Denver, adăugând: Să știi că și eu am 
foşti iubiți. 

— Ştiu, spuse Bobby, cântându-i în strună. Și am să le dau 
două în gură dacă o să-și facă vreodată apariţia. 

— Serios? 

— Dacă trebuie. 

Îşi zâmbiră amândoi. 

— Şi eu ce să fac cu fostele tale? îl întrebă ea, simțindu-se 
prost. 

— Ignoră-le, îi sugeră Bobby. Eu cu tine sunt, și așa ne-a fost 
scris. O luă pe după gât și o trase lângă el. Sper că și tu simți la 
fel. 

— Da, îi șopti ea. Doar știi că da. 


Chicotind isteric, Cookie și Max se urcară într-un taxi cu Ace 
care era cătrănit. Nu-i plăcuse că rămăseseră cu Cookie pe cap, 
dar era fericit că scăpase de Gerald M. și de fanii lui extaziaţi. 
Nu-l încânta să fie în preajma acelui gen de oameni. 

— Unde mergem? întrebă el. 

— E un club aici pentru cei sub 21 de ani. Nu se servește 
alcool, da-i muzică mișto, îi spuse Max, gândindu-se că nu le-ar 
fi stricat să se zbenguie pe ringul de dans. Noul prieten al lui 
Harry, Paco, o să fie D.J. în seara asta. Tre' să vedem cum e. 

— Ce mai așteptăm? întrebă Cookie, trecând în revistă 
mesajele de pe telefonul ei mobil, ca să vadă dacă Frankie îi 
simţea lipsa. 

Nu-i trimisese nimic. 

Păi, nici n-avea timp, dacă tot îi ridica osanale lui Gerald M. 

— Cine vrea un joint? întrebă ea, scotocind prin poșetă. 

Ace scutură din cap pe când Cookie găsi ce căuta și-și aprinse 
o ţigară. 

— Pe bune acum, într-un taxi? îi spuse Ace dezgustat lui 
Max. 

— E supărată, îi șopti Max. Oricum, e doar un joint. Nimeni 


n-o să ne aresteze pentru atâta lucru. 

— Eşti incredibilă, bombăni Ace. Eu am făcut atâta drum și 
pentru ce? Pentru asta? 

— Scuze, i-o întoarse Max, dar știi foarte bine că nu te 
aşteptam. 

— Mersi mult, îi spuse el nervos. Mă faci să mă simt foarte 
bine-venit. 

Proasta dispoziţie a lui Ace o afecta și pe ea. Nu era suficient 
că o părăsise Billy? Acum trebuia să-l suporte și pe Ace cu 
hachiţele lui! 


De ce nu se relaxa și nu înceta cu criticile? 


capitolul 44 


— Mi se pare mie, sau am văzut-o pe micuța Max fugind de- 
aici? întrebă Venus, când veni la masa din ce în ce mai plină a 
lui Bobby de lângă piscina de la Mood. 

— Nu-mi spune că a plecat, făcu Lenny încruntat. Abia o văd 
pe copila asta. 

— Ah, tăticul iubitor, oftă Venus, așezându-se lângă el. lar 
dumneavoastră, domnule Golden, arătaţi excelent, ca de obicei. 
De când vă știu - nu v-aţi schimbat deloc. 

— Şi eu pot spune același lucru despre tine, Venus. 

— Atunci spune. 

— Arăți incredibil pentru o bătrână... 

— Lennie! îl avertiză Lucky. 

— O tachinez, îi spuse Lennie rânjind. Ştie și ea. 

— Bineînţeles că da, îi zise ea zâmbind. Eu și Lennie avem o 
relație deosebită. 

— Sper că nu prea specială, făcu Lucky. 

— Tu ce crezi? o întrebă Venus. Apoi adăugă, întorcându-se 
spre Lennie: Cum merg filmările? 

— Încă două săptămâni de muncă intensă și mă întorc în Los 
Angeles, îi spuse Lennie în timp ce lua în mână paharul cu 
băutură. 

— O să stea cinci minute, spuse Lucky cu ironie. Îl știu eu pe 
Lennie - o să plece în curând. Nu poate sta într-un loc prea mult 
timp. Așa e el. 

— Şi așa îţi și place, i-o întoarse Lennie. 

— Soţul meu e obsedat de muncă, oftă Lucky. Dar asta nu 
înseamnă că nu mi-e dor de tine, i se adresă ea lui Lennie. 

— Ştiu, iubito, dar, dacă am sta tot timpul împreună, ne-am 
sfâșia de vii. 

— Asta așa e, încuviință Lucky. 

— De parcă aș avea eu încredere să vă las pe tine și pe „relaţia 
ta specială” la filmări cu bătrânelul meu, făcu Lucky o glumă. 
Cred că știți ce se spune despre prietenii foarte buni. 


Ascultându-i cum se tachinau, Denver rămase mută de 
admiraţie. Nu numai că stătea lângă minunațţii părinţi ai lui 
Bobby, dar acum era cu ei și superstarul Venus! Totul i se părea 
un vis. Mai întâlnise vedete când lucrase la Saunders, Fields, 
Simmons & Johnson - erau o mare firmă de avocatură din 
Beverly Hills, iar ea reprezentase niște nume mari. Dar acum era 
altfel. Aici stăteau toți la masă și purtau discuţii extrem de 
personale. 

— Plecăm după ce sosește M.J., spuse Bobby, aplecându-se și 
șoptindu-i la ureche. 

— Sigur? îi şopti ea. 

— Da, stai aici. Am niște treburi de rezolvat. Și plecă - 
dispăru din localul cu muzică tare, lumini pâlpâitoare și pahare 
care se ciocneau. 

— Salut! se auzi o voce. 

Se întoarse spre bărbatul care se așezase lângă ea. Avea alura 
unui model și era foarte tânăr. 

— Mă cheamă Jorge, zise el cu un accent puternic. Sunt aici 
cu Venus. 

— Bună! zise ea, simțindu-se la fel de nelalocul ei ca și el. Pe 
mine mă cheamă Denver. Am venit cu Bobby. 

— Bobby? întrebă el nedumerit. 

— Păi... o ştii pe Lucky? 

— Lucky? Scutură din cap că nu. Ochii lui căprui plini de 
viață semănau cu cei ai unui cățeluș rătăcit. 

— Lucky, prietena lui Venus, îl lămuri Denver. Ea e mama lui 
Bobby, iar el e prietenul meu. 

Cuvântul „prieten” o făcu să se simtă penibil, de parcă era la 
liceu. Dar el era „prietenul!” ei - sau poate că era mai nimerit să-i 
spună iubit. 

— Aha, bâigui Jorge. 

„Ar fi drăguţ”, se gândi Denver, „dacă Venus și-ar prezenta 
tuturor însoțitorul, în loc să stea la taclale cu Lennie Golden.” 

Uitându-se la Lennie, hotărâse deja că arăta foarte bine. 
Poate era mai în vârstă, dar emana un sex-appeal aparte, ca 
George Clooney. Lucky chiar că le avea pe toate: un hotel și un 
cazinou de mare succes, o familie minunată și un soț talentat și 


inteligent. Ce-și putea dori o femeie mai mult? 

— Mergem să dansăm? îi propuse Jorge, vorbind cu o voce 
surprinzător de profundă. 

O invita la dans? Oare ar fi fost deplasat dacă accepta? 

Deja el era în picioare și pregătit - nu putea să-l lase așa. 

— Bine, zise ea, uitându-se la Venus, cu care nici măcar nu 
făcuse cunoștință. 

Vedeta platinată tot stătea la taclale cu Lucky și Lennie. Oare 
avea să-și dea seama Venus că prietenul ei lipsea? 

Probabil că nu. 

Fără să mai stea pe gânduri, se ridică și-l urmă pe Jorge pe 
ringul de dans aglomerat. Bobby nu dansa - îi spusese de la 
începutul relației că nu îi plăcea. Măcar era ceva în care nu 
excela. 

Pe de altă parte, ei îi plăcea la nebunie să danseze, iar Jorge se 
distra și el, așa că, în curând, amândoi se simțeau bine 
mișcându-se pe ritmurile cântecelor lui Bruno Mars sau ale 
Aliciei Keys. 


Wonderball era unul dintre cele mai frecventate cluburi din 
Las Vegas, pentru că avea o politică antialcool și antidroguri 
foarte strictă. În schimbul unei intrări de 25 de dolari, toți tinerii 
sub 21 de ani puteau să danseze rave până cădeau din picioare. 
La Wonderball, trupele care cântau live și D.J. invitaţi 
introduceau cantități mari de droguri și alcool. 

Când sosiră Max, Cookie și Ace, clubul era plin ochi. Abia 
sosiseră înainte ca șeful pompierilor să pună pe ușă anunţul NU 
MAI INTRĂ NIMENI. 

— Nu-i prea rău, spuse Cookie, uitându-se prin încăperea 
întunecată, înțesată cu trupuri asudate care se frecau unele de 
altele; muzica era atât de tare, că nu se putea face conversaţie. 
Cred că o să-mi placă, ţipă ea, ducându-se spre ringul de dans. E 
genu' meu de nebunie. 

— O să încercăm să-i găsim pe Harry și Paco, zbieră Max ca 
să acopere zgomotul. Dacă mixează Paco, o să stăm pe lângă 
cabina lui. Ne vedem acolo. 

— Bine, încuviință Cookie, dansând și uitându-se pe telefon 


în același timp, ceea ce îi reaminti lui Max că nu își deschisese 
mobilul. 

Făcu asta repede și văzu că are câteva mesaje. 

Primul era de la fraţii ei mai mici plecaţi prin Europa, care îi 
urau la mulți ani. Al doilea era de la nepoata lui Bobby, Brigette. 
lar al treilea, de la Billy. 

DA, DE LA BILLY! 

Inima îi tresaltă în piept. Când îi dăduse mesaj Billy? Cum de 
nu-l văzuse? „Ce mama mă-sii!” 

Mâinile începură să-i tremure, pe când citea mesajul de la el. 

Hei, sunt eu, Billy. Tu pe unde umbli? 

„Sunt aici, chiar aici! 

Am tot încercat să dau de tine. 

„Da???” 

Sunt în Vegas. 

„O, Doamne! 

Vreau să te văd. Sună-mă. 

— Ce faci acolo? urlă Ace, încercând să se facă auzit. 

— Nimic, spuse ea, închizându-și rapid telefonul. 

— Îl căutăm pe Harry sau ce facem? o întrebă Ace. 

— Da, bineînţeles, îi strigă ea, întrebându-se cum avea să 
scape de-acolo. Billy era în oraș, iar ea trebuia neapărat să-l 
vadă. 


Bobby se întâlni cu MJ. și Cassie la ușă. Erau cu un bărbat 
într-un costum scump care avea pe nas ochelari fumurii de 
aviator. Părul îi era negru și lins și se purta de parcă el și cu 
Bobby erau buni prieteni. 

— Mă cheamă Eddie Falcon, îi spuse el lui Bobby, 
întinzându-i mâna. Ne-am întâlnit când am fost pe la Brett 
Ratner acasă. Tu erai cu doi „iepurași” Playboy, iar io de capu' 
meu. 

Lui Bobby nu-i plăceau „iepurașii” Playboy. Habar n-avea cine 
era acest Eddie Falcon și nici nu-i prea păsa. 

M.]. îl puse la curent în timp ce Cassie și Eddie se duceau să 
se așeze la o masă. 

— Eddie e agentul cu care vrea să semneze Cassie, îl lămuri 


M.J. Ea spune că-i pe val. 

— lar am picat prost? remarcă Bobby. 

— Mă gândeam că, dacă își face rost de un agent, o să fie 
fericită, se gândi M.J. Şi apoi, se poate concentra asupra carierei 
ei muzicale cât timp e însărcinată. Ştii că-i place să-și scrie 
cântecele, așa că ar fi o cale bună de urmat. 

Câteodată, Bobby era uimit de cât de naiv putea fi M.J. când 
venea vorba de soţia lui. Ea nu voia să facă un copil acum. Ea își 
dorea o carieră. lar Bobby bănuia că nu avea să se răzgândească, 
indiferent ce i-ar spune M.J. Dacă semna cu un agent competent 
și vorbăreţ, Cassie ar fi fost și mai hotărâtă să-și pună cariera pe 
primul plan. 

„Nu mă privește pe mine”, se gândi Bobby. „Trebuie să plec 
naibii de-aici, ca să stau și eu singur cu Denver.” 

Și chiar când se gândea cum să-și ducă prietena la extaz, îl 
bătu o mână pe umăr și auzi o voce tunătoare: 

— Hei, eu sunt, Frankie. M-am întors! 

Peggy n-avea chef să stea acum la băute cu Paige și Gino. Ca 
un adevărat detectiv, voia să acționeze repede și să trimită 
mostra de ADN. Apoi își dădu seama că avea nevoie de una și de 
la Armand. Îi spusese că era ocupat cu tot felul de întâlniri, așa 
că putea să se ducă în dormitorul lui și să-i ia câteva fire de păr 
din perie... 

Ştia deja unde sunt vilele și, cu cât ajungea mai repede, cu 
atât ar fi fost mai bine. Dar Gino, la vârsta lui înaintată, nu părea 
să dea semne de oboseală. Omul ăla era o minune a naturii. 
Oare i se părea ei, sau Paige, care dădea pe gât al patrulea pahar 
cu vin, devenea un pic cam prea prietenoasă? 

Peggy mimă căscatul și spuse: 

— Va trebui să mă scuzaţi, dar sunt zăpăcită de diferența de 
fus orar și mă tem că sunt și foarte obosită. 

— O să te lăsăm să pleci cu o singură condiţie, îi spuse Gino 
cu supărare în glas. Așa că ascultă la mine! 

— Ce anume? întrebă politicos Peggy. 

— Să cinăm împreună și mâine-seară. 

— Gino, îi reaminti Paige, mâine e petrecerea de ziua lui 
Max. 

— Așa că Peggy va veni la petrecere, spuse Gino cu 
mărinimie, făcându-i încă o dată cu ochiul. 

Oare chiar își amintea noaptea lor de pasiune? Avusese loc în 
urmă cu atât de mult timp, dar... 

— Mi-ar face plăcere, răspunse Peggy, ridicându-se în 
picioare. 

— Te sun eu mâine-dimineaţă, îi spuse Paige și, până ca 
Peggy să poată reacționa, o sărută apăsat pe gură. După aceea, 
Peggy se grăbi să plece de acolo. 


Carlos, recepționerul, avusese dreptate în legătură cu 
Luscious și Seducta. Dacă ceva nu era fixat în pământ, ele îl 
șterpeleau. 


Seducta avea o poșetă din piele artificială, pe care o furase de 
la K-Mart. Era suficient de încăpătoare încât să intre toate 
accesoriile pentru o noapte toridă de sex plătit: prezervative, un 
vibrator negru cu două capete și tone de lubrifiant. Totuși, pe 
când cerceta vila, mai găsi loc în geantă și pentru câteva 
săpunuri scumpe de la hotel, câteva pahare de cristal pentru 
shoturi, niște aperitive și câteva sticle mici cu băutură de la 
minibar, plus două scrumiere din marmură și câteva suluri de 
hârtie igienică. Orice era bun. Și de ce să nu-i fi adus lui Mikey 
niște cadouri? 

Luscious era mai selectivă. Se duse în dormitor și cotrobăi 
prin lucrurile personale ale lui Armand, luă o cravată de mătase 
încă ambalată în celofan și două perechi de butoni din aur 
masiv. Tipul nu avea să-și dea seama că îi lipseau unele lucruri, 
pentru că avea cu duiumul. Chiar prea multe. 

Luscious se întreba cine era tipul. Cu siguranță putred de 
bogat. Poate că voia să vadă două tipe făcând sex, din moment 
ce ceruse două. 

Încă o noapte, alt pervers. 

Luscious era dispusă, atâta timp cât Seducta se purta frumos. 
Nu mai „lucraseră” niciodată în faţa unui client. Trebuiau să 
impună un anumit ritm, astfel încât clientul să ajungă la 
orgasm. 

Luscious știa exact ce trebuia să facă. Oare și Seducta? 


Când fusese construit hotelul Cavendish, echipa de arhitecți 
proiectase un număr de vile de lux pe proprietate numai pentru 
cei bogaţi - erau private și discrete - la mică distanţă de hotelul 
principal, iar dacă oaspeţii aveau chef, puteau s-o ia și pe mai 
multe cărări umbroase. 

Armand hotărî să meargă pe acele cărări, cu Annabelle lângă 
el. 

— Cât de departe e? întrebă ea după câteva minute de mers 
anevoios. Pantofii ăștia de la Jimmy Choo nu-s făcuți pentru 
drumeții. 

Armand o ignoră; avea altele pe cap. Recepţionerul-șef îi 
dăduse un mesaj în care îi scria că femeile pe care le ceruse îl 


așteptau acum la vilă. Poate că, dacă făcea sex, avea să mai uite 
de griji. 

Abia aștepta să vadă ce față avea să facă Annabelle când își va 
da seama că nu erau singuri. 

Oare avea să dea bir cu fugiţii? 

Sau va rămâne? 

Ar fi vrut ca ea să rămână. Îi știa pe cei din familia 
Santangelo, așa că îi putea fi de folos. Poate că nu ar fi fost în 
avantajul lui s-o ignore. 

Dar ce anume ar fi fost în avantajul său? 

Cu ochii minţii, o vedea moartă pe Lucky Santangelo. 
Împușcată. Glonţul o lovea direct în gura aia mare, cu care 
îndrăznise să-l insulte. 

Dar cum să-și pună în aplicare planul? 

Fouad nu-l va ajuta. Fouad era un lacheu sclifosit care se 
gândea numai la el. Armand era foarte furios că, după atâţia ani, 
nu putea să conteze pe Fouad. 

Dacă dădea suficienți bani, ar fi făcut rost de persoana 
potrivită, dar de unde s-o ia? Oare de pe internet? Nu, aproape 
sigur că nu. 

— Mă dor picioarele, repetă Annabelle, dorindu-și ca el să fie 
mai atent cu ea. 

— Scoate-ţi pantofii, îi sugeră el, oprindu-se pentru o clipă. 
Picioarele goale sunt foarte sexy. 

— O, nu, se vaită Annabelle amuzată, încercând să-l facă să 
zâmbească. Nu-mi spune că ai un fetiș pentru picioare. 

— Te-ar deranja? o întrebă el, vrând s-o pună la încercare. 

Annabelle se gândi o clipă, apoi se sprijini de el cât timp își 
scoase pantofii cu toc cui. Chit că avea un fetiş pentru picioare 
sau nu, ea pusese ochii pe el, iar de data asta nu mai avea să-i 
scape. 

Armand profită de acel moment și o sărută apăsat, băgându-i 
limba în gură, în timp ce-i vâri o mână pe sub fustă - 
îndreptându-se spre punctul de maxim interes. 

Ea tresări, dar nu se împotrivi - măcar era interesat de ea. 
Asta era șansa ei, iar de data aceasta trebuia să profite de ea, 
pentru că avea mari probleme financiare. De când publicase 


scandaloasa ei carte, tatăl ei nu-i mai dăduse niciun ban, așa că 
acum era cam strâmtorată, ceea ce însemna că avea nevoie de 
cineva ca Armand Jordan să o întrețină și să-i confere 
credibilitate. Armand avea tot ce-și dorea ea: bani, influenţă, 
statut social, iar, când va deține The Keys, ea va putea să se 
distreze acolo cu prietenii ei. Ce putea fi mai bine de atât? 

— Ușurel, îi șopti ea, pe când degetele lui groase îi dădură 
chilotul tanga la o parte și se înfipseră în păsărica ei, care nu era 
tocmai umedă și dornică, dar mergea. 

Și de ce nu? Îl prinsese în gheare pe Armand Jordan. 


Peggy ceru ajutorul unui recepționer amabil, care, în 
schimbul a 50 de dolari, a fost bucuros să o transporte cu 
căruciorul pentru echipamentul de golf până la vila lui Armand 
și apoi să i-o deschidă. Cine ar fi crezut că această femeie 
elegantă, care purta cele mai scumpe bijuterii, era altcineva 
decât pretindea? Îi spusese că era mama lui Armand Jordan și că 
trebuia să ia niște documente foarte importante de la vila fiului 
ei. El nu avea niciun motiv să se îndoiască de ea. 

— Să vă aştept? o întrebă recepționerul. 

— Ar fi minunat, îi răspunse Peggy, nedorind să meargă atâta 
pe jos până la hotelul principal. Nu durează mai mult de un 
minut sau două. 

Intră în vilă și se miră să vadă două femei foarte ciudate. Se 
învârteau pe scaunele înalte de la bar, bând cocteiluri și fumând. 
Luscious și Seducta erau și ele surprinse s-o vadă pe Peggy. 

— Unde-i Armand? au fost primele cuvinte pe care le rosti 
Peggy. 

— Cine? făcu Seducta, aranjându-și sânii care aproape că-i 
ieșeau dintr-un top verde cu câteva măsuri mai mic. Luscious, 
mai rapidă din fire, o lămuri: - Vine acu'. Da' tu cine ești? 

Peggy se ținea dreaptă, încercând să-și mascheze 
dezamăgirea că fiul său umbla cu asemenea femei. Cu siguranță 
nu erau niște doamne - păreau prostituate ieftine, de genul 
celor care jucau în Lege și ordine. 

— Eu sunt mama lui Armand, spuse Peggy cu aroganță, 
îndreptându-se spre dormitorul lui. 


— Ce pervers! făcu Seducta. 

— Taci... o certă Luscious pe un ton scăzut. Nu cred că baba 
rămâne aici. 

— Atunci în ce naiba ne-am băgat? o întrebă Seducta, dând 
pe gât un cocteil. E vreun fătălău d-ăla ciudat care n-are parte 
de sex? 

Luscious dădu din umeri. Nici ea nu era sigură. 

După câteva clipe, Peggy ieși din dormitor și se grăbi spre pe 
ușă. Luase ce-i trebuia și nu voia în niciun caz să-l vadă pe 
Armand în compania acestor femei oribile. Scârba pe care o 
simţea era atât de palpabilă încât nu se obosi să le mai spună 
ceva când se strecura afară din vilă. Mâine voia să stea de vorbă 
cu Armand în legătură cu gusturile sale la femei. O fi el adult, 
dar era evident că avea nevoie de un sfat. 

Era mama lui. 

Avea tot dreptul. 

— Am putea merge în alt club, sugeră Kev. 

— De ce? îl întrebă Billy. 

— Ce puii mei ai, frate? îl întrebă Kev, uitându-se chiorâș la 
el. Tu nu vrei să faci nimic. 

— Poate că nu, i-o întoarse Billy. 

Pur și simplu n-avea chef și, cu cât mai mult timp petrecea cu 
Kev, cu atât mai tare îl scotea din sărite amicul său. Există 
anumiți oameni de care te saturi repede. Kev era unul dintre 
aceia. 

— Frate, suntem în Vegas, Vegas, în pana mea! îi spuse Kev, 
ţinutul păsăricilor și al „smântânii”. 

— Păi fă-ţi rost de una, îi sugeră Billy. Eu mă duc la hotel. 

— De ce? se plânse Kev. Ar trebui să ieșim în oraș și să 
chefuim până dimineața. 

— Așa cum spuneam, te las. Nu ai nevoie de mine. 

— De ce nu? îl luă la întrebări Kev, simțind că nu va avea 
parte de o noapte de desfrâu. Eşti magnet pentru gagici. Fetele 
juisează doar când te văd. 

— Mersi, Kev, îi spuse Billy morocănos. Fix asta voiam să aud. 

— E un nenorocit de compliment, frate, insistă Kev. 

— Da, da. Magnet de păsărici, îi spuse Billy din ce în ce mai 
iritat. Fix complimentul pe care mi-l doream. 

— Nu mă-nţelege greșit, îi spuse Kev, dându-și seama că îl 
iritase pe Billy și era timpul să bată în retragere. 

— Dar ce să-nţeleg, Kev? 

— Bine, bine, hai înapoi la hotel! 

— Poţi să stai aici și să te distrezi, n-am nevoie de escortă. 

— Ba cred că da. Sunt petreceri de burlăcițe în holul 
hotelului. Trebuie să fiu acolo să te-ajut. 

Lui Billy îi sună telefonul. Întorcându-se cu spatele la Kev, îl 
pescui din buzunar și răspunse. 

— Alo, spuse Max, părând emoţionată. Eu sunt. Ce faci aici în 
Vegas? 


Deși Jorge dansa bine, după un timp, Denver își dădu seama 
că murea să-i vorbească. Se pricepea să citească gândurile 
oamenilor, iar săracul de el părea așa de disperat, încât nu știa 
ce să facă. 

— De cât timp sunteţi tu și cu Venus împreună? îl întrebă ea, 
deși n-o interesa, dar dorea să poarte o conversaţie cu el. 

— Azi, în seara asta, spuse Jorge dând neajutorat din umeri. 
Nu-i sigur dacă și mâine. 

— Păi, dacă Venus te-a invitat la Vegas, sigur te place, îi spuse 
încurajator Denver. 

— Mă ignoră, îi spuse Jorge posomorât. În față la alţii, mă 
tratează ca un animal. Ca un câine. 

— Of, dragul de tine, îi spuse ea cu milă în glas. Nu e bine. 

— Nici măcar nu mă prezintă, se plânse Jorge. Că eu nu 
contez. 

— Venus e vedetă, sunt sigură că nu o face intenționat. 

— Vede eu, îi spuse Jorge resemnat. Am venit de departe la 
America ca să am succes. 

Apoi, fie că voia sau nu să audă, Jorge începu să-i depene 
povestea vieţii lui. 

Denver își dădu seama că nu avea cale de scăpare, dar îi părea 
și rău de el, așa că rămase pe ringul de dans și-l ascultă. 


Frankie Romano, cu toată lăudăroșenia lui, era un tip 
interesant. 

— Ce faceţi? îi întrebă el pe Bobby și M.J., bucuros că-i vede. 

— La fel ca întotdeauna, îi răspunse M.J., ridicând pumnul în 
aer în semn de salut. 

— Hei, făcu și Bobby, repetând același gest. De când nu ne- 
am mai văzut! 

— Voi doi nu v-aţi schimbat deloc, le spuse Frankie, făcându- 
le cu ochiul stâng. Să mă ia naiba! Sunteţi cei mai tari! Doi 
armăsari! 

— Şi tu arăţi bine, îl complimentă Bobby, deși n-o credea. 

— Aţi auzit? îi întrebă Frankie. Mi-am deschis și eu un club 
în L.A.: îi zice River. Mă rog, nu se compară cu ce-i aici. La Mood 


sunt foarte mişto piscina, luminăţia și priveliștea. Da' tre' să 
apreciați că măcar mi-am revenit, iar acum sunt patron de club 
și afacerea merge ca pe roate. 

Bobby auzise de River. Era clubul la care te duceai în caz că 
erai amator de orice fel de droguri: cocaină, metadonă, 
barbiturice, ecstasy, iarbă, pastile. Evident că-i mergea bine. În 
L.A. era ușor să strângi clienți de genul ăsta. Fiecare era în secret 
dependent de ceva - alții însă nu se ascundeau. 

Odată, Bobby îi sugerase lui M.J. în glumă că le-ar merge mai 
bine dacă ar deschide centre de reabilitare în loc de cluburi. Se 
pare că vedetele erau dispuse să plătească mii de dolari pe 
săptămână ca să lase impresia că se vindecaseră de dependenţă. 
În aceste centre se făcea sex și se luau pastile mai ceva ca 
oriunde. După o săptămână se externau și consumau din nou 
droguri după pofta inimii. 

— Ce bine că v-am văzut, le spuse Frankie. Mi-a fost dor de 
fețele voastre zâmbitoare. 

— Ne bucurăm că-ți merge bine, îi zise Bobby pe un ton 
neutru. 

Doar pentru că Frankie venise în clubul lui, asta nu însemna 
că erau din nou prieteni buni. Acele zile luaseră sfârșit. Într-un 
fel, îi era dor de Frankie. Într-altul, nu. Dependenţa de cocaină a 
lui Frankie depășise orice limită și nimic nu se schimbase, căci 
părea consumat și emaciat. 

— Ai venit pentru meciul de box? îl întrebă M.J. 

— Dacă fac rost de locuri lângă ring, spuse Frankie. Aveţi 
ceva pile? 

— S-ar putea să-ţi fiu de ajutor, îi zise M.J., mereu îndatoritor. 

— Eşti cel mai tare, exclamă Frankie, bătându-l pe M.J. pe 
spate. Întotdeauna erai la curent cu tot ce se întâmpla. Apropo - 
mai ești căsătorit? 

— Da, îi răspunse M.J. Căsătoria-i foarte tare, frate. 

— Dar tu, Bobby? îl întrebă Frankie, trăgând o dușcă din 
paharul cu votcă pe care-l ţinea în mână. Tot mai ești cu avocata 
aia bună? 

— Dacă te referi la Denver, îi spuse Bobby, enervat de faptul 
că Frankie era atât de mârlan, mai suntem împreună. 


— Foarte tare! Eu nu pot să stau prea mult cu vreuna. 
Annabelle a fost ultima mea mare greșeală. Mai bău niște votcă, 
apoi mai trase cu ochiul să vadă dacă se mai întâmpla ceva la 
masa lui. Acum vreau să fiu pe cai mari. les cu fiica lui Gerald 
M., Cookie, poate ai văzut pe internet niște poze cu noi. Cookie 
e tânără, mișto și tot timpul pusă pe petrecere - dacă mă 
înţelegi. 

— Prietena lui Max? îl întrebă Bobby șocat. 

Ce naiba făcea Frankie cu o adolescentă? Cu siguranță o 
învăţa numai rele. 

— Exact, dar crede-mă, e o puicuţă tare excitată. Înainte să 
venim aici, ea... 

— Trebuie să plec, spuse Bobby, vrând să o șteargă de-acolo 
din două motive: își amintise de ce el și Frankie nu mai ieșeau 
împreună și voia să vadă ce face Denver pe ringul de dans cu 
tipul ăla. Tocmai o văzuse și nu era deloc încântat. 

Fir-ar al naibii! Voia să-l facă gelos? 

Dacă da, n-avea să-i meargă. 


Eddie Falcon nu pierdu timpul și se proțăpi la masa lui 
Bobby, sorbind-o din ochi pe Venus, ceea ce nu-i conveni deloc 
lui Cassie, care făcea feţe-fețe. Asta trebuia să fie seara ei. 

Venus era încântată de atenţia care i se acorda. Chiar voia să- 
și schimbe agentul de ceva vreme, iar Eddie nimerise chiar la 
țanc. Eddie avea o reputaţie excelentă. Era nou în acea lume și 
foarte pornit pe treabă - fix tipul de agent care-i trebuia. 

— Pot să-ți fac rost de cine vrei, se lăuda Eddie în faţa lui 
Venus. Oricine. Fie un regizor, un actor celebru - Clooney, 
DiCaprio, Depp - spune-mi cu cine vrei să lucrezi, iar eu voi face 
totul posibil. 

— Serios? îi spuse Venus cam neîncrezătoare - fusese în 
industrie de prea mult timp ca să mai creadă în vorbele unui 
agent debutant, dar o încânta entuziasmul lui. 

Agenţii ei de acum nu făceau nimic pentru a-i găsi roluri în 
filme și era obosită să tot plece într-un turneu mondial ori de 
câte ori scotea un nou CD. Când se va termina divorțul, avea să 
se concentreze pe cariera ei cinematografică, iar Eddie Falcon 


era exact genul de agent de care avea ea nevoie. În plus, Billy era 
un superstar de cinema; sosise vremea să revină și ea în atenţia 
publicului. 

— Ce se întâmplă? întrebă Lucky, întrerupându-le 
conversaţia. 

Îl ştia pe Eddie de când lucrase în camera de corespondență 
de la Panther Studios. Fusese mereu ambițios și era fericită să 
constate că nu se schimbase deloc. 

— Îţi promite cumva Eddie luna de pe cer? o întrebă ea 
amuzată. 

— Şi stelele, îi surâse Venus. Să-l cred? 

— Ei bine, zise Lucky, încă zâmbind, în ziua în care o să crezi 
pe cuvânt un agent de la Hollywood, atunci trebuie să-ți faci 
bagajele și să pleci din oraș. 

— Mersi, Lucky, făcu Eddie. E bine de știut că mă susţii 
necondiționat. 

Cei trei râseră cu gura până la urechi. 

— Așa e showbizul, oftă Lucky. Nu-mi lipsește deloc acea 
lume. 


— Am nevoie de ajutorul tău, spuse Max, înghesuind-o pe 
Cookie într-un colț al toaletei, unde o mulțime de fete 
îmbrăcate sumar și fardate strident se chinuiau să prindă un loc 
în fața oglinzilor. 

Camera era plină de fum, deși fumatul era interzis, iar în aer 
plutea un miros greu de parfum ieftin și transpirație abundentă. 

— [ți vine să crezi că bou' ăla nu mi-a dat niciun mesaj să mă 
întrebe unde sunt? zise Cookie furioasă, uitându-se din nou pe 
telefon. Nici nu cred că și-a dat seama că nu mai sunt acolo. Ce 
idiot! 

— Puteam să-ți spun și eu asta, îi zise Max, apucând-o de 
braţ și încercând să-i atragă atenţia, dar acum vorbim despre 
mine. 

— Nu, o contrazise Cookie în timp ce-și dădea cu roșu în 
obraji. Eu trebuie să-l suport pe cretinul de taică-miu, pe care-l 
pupă toţi în fund. Ai avut dreptate cu Frankie, îi place să 
lingușească vedetele. 


— Uite, eu tre' să plec, îi spuse Max, dorindu-și ca prietena ei 
cea mai bună să fie atentă și ea o dată. E foarte urgent. 

— De ce? Unde mergem? o întrebă Cookie, pusă pe șotii. 

— Noi nu mergem nicăieri. Eu trebuie să plec... să mă 
întâlnesc cu cineva. 

— Cu cine? întrebă Cookie, care era acum curioasă. 

— Cineva de care nu vreau să știe Ace. 

— Ooo! Acum chiar mi-ai atras atenţia, îi spuse Cookie, ai 
cărei ochi căprui se luminară. 

— Ideea e că nu pot reuși fără ajutorul tău, continuă Max. 
Trebuie să-i spui lui Ace că mi-a dat telefon Lucky și că a trebuit 
să plec. În regulă? 

— Glumești, nu? o întrebă Cookie, strâmbând din buze. Tu 
cum crezi că o să fac asta pentru tine dacă tu nu-mi spui cu cine 
te vezi? 

— E doar un tip, îi spuse Max disperată. 

— Ce tip? întrebă Cookie. Cine e? E mișto? Mai mișto decât 
Ace? 

— Te rog, fă asta pentru mine, Cookie, o imploră Max, 
ridicând tonul. Mâine îţi spun totul. 

— Nu știu... începu Cookie. 

— Să te ia naiba! ţipă Max la ea, pierzându-și cumpătul. Am 
făcut tot ce-ai vrut în seara asta - măcar atât să faci și tu pentru 
mine. Spune-i lui Ace că ne vedem mai târziu la hotel și vezi să 
nu sune ciudat. 

Și-o întinse de-acolo, lăsând-o în urmă pe Cookie cu gura 
căscată. 

Când ajunseră la vila lui Armand, Annabelle nu era foarte 
sigură dacă în acea seară va reuși să intre în viața lui. De data 
asta nu-l va mai lăsa să-i scape printre degete - era un trofeu 
prea tentant. 

Îl lăsase să-i bage degetele în păsărică pe drumul spre vilă, iar 
acum era timpul să-și arate talentele în dormitor. Când trăia cu 
Frankie Romano, el îi spusese mereu că felaţiile ei erau 
excepționale - cele mai bune de care avusese vreodată parte. 
Acum avea ocazia să-și etaleze tehnica (învățată de la un prieten 
gay pe când avea 15 ani) în faţa lui Armand. Bărbaţilor le plăcea 
ca femeile să le-o sugă. Annabelle știa că ei se simțeau puternici 
- o femeie frumoasă în genunchi le făcea felaţie, iar mâinile lor 
le apăsau cu putere pe cap. Era cea mai mișto senzaţie din lume. 

Îşi aminti că, atunci când ea și Frankie erau proxeneți la New 
York, „fetițele” spuneau o mulțime de povești scandaloase 
despre clienţii lor și ce le plăcea lor să facă. Felaţiile erau cel mai 
important subiect de conversaţie. Odată ce un bărbat se 
căsătorea, nu i se mai făcea sex oral. Păcat, pentru că erau 
mereu prostituate gata să le ofere ce nu găseau acasă. 

Cam asta îi trecea prin cap lui Annabelle pe când intrau în 
vilă, dar se opri brusc când văzu două femei pe jumătate 
dezbrăcate stând pe scaunele de la bar. 

— Bună seara, doamnelor, le salută Armand, deloc surprins 
că avea companie. 

Doamne! Glumea? Astea două parcă erau luate de pe stradă. 

— Salut! îi spuse Luscious, întâmpinându-și clientul cum 
credea ea că se cuvine. 'Ncântată de cunoștință. 

Seducta, care băuse prea multă votcă, râgâi discret. 

Armand se uită cu viclenie la Annabelle. Expresia de pe fața 
ei era tot ce avea nevoie pentru a-i crește dorința sexuală. Se 
duse în spatele barului și deschise o sticlă de șampanie. Trebuia 
să sărbătorească, pentru că avea să fie o seară de neuitat. 
Sărbătorea ceea ce era sortit să i se întâmple lui Lucky 


Santangelo. 
În cele din urmă. 
Era clar. 
Trebuia doar să-și facă un plan. 


Telefonul sună în apartamentul lui Peggy. Crezu că era cineva 
de la serviciul de curierat unde sunase și care venise acum să 
ducă mostrele de ADN la laboratorul de genetică. Contra cost, 
cei de acolo fuseseră de acord să lucreze în weekend, ca ea să 
afle rezultatele mai repede. Doar în Vegas se putea întâmpla așa 
ceva. 

Dar nu era nimeni de la serviciul de curierat, ci Paige 
Santangelo. 

— Am vrut să fiu sigură că ai ajuns cu bine în camera ta, îi 
spuse Paige cu o voce răgușită și seducătoare. 

— Stai liniștită, îi tăspunse Peggy. Îți mulțumesc mult pentru 
cina minunată. 

— Mă bucur că ai putut să stai cu noi, îi spuse Paige. E plăcut 
să cunoști oameni noi. Uneori, e greu să-ți petreci timpul doar 
cu Gino. 

— Cum adică greu? 

— Gino e bătrân, are tabieturile lui. Când era tânăr, era ca 
spirtul. 

„O, da! Știu!” se gândi Peggy. 

— Oricum, continuă Paige oftând, Gino nu mai e cel de 
altădată - dacă înţelegi unde bat. „Unde baţi?” se întrebă Peggy. 

— Pot să fiu sinceră cu tine? 

— Desigur, îi răspunse Peggy, întrebându-se când venea 
curierul. 

— Adevărul e că Gino nu mă mai satisface din punct de 
vedere sexual. 

„Deci asta era”, se gândi Peggy în sinea ei. „lot bătuse 
apropouri toată noaptea, dar eu eram prea preocupată ca să mă 
prind.” 

— Înţeleg, îi spuse Peggy pe un ton calm. 

— Da? o întrebă Paige agitată. 

— Da, ce? 


— Înţelegi că am și eu nevoi care trebuie satisfăcute și am 
impresia că și tu ești în aceeași situație ca mine. 

Peggy își dădu seama că Paige îi făcea avansuri și, cu toate că 
nu ca un bărbat, tot se simţea măgulită. Viaţa ei sexuală intrase 
pe linie moartă de când dăduse Sidney ortul popii, așa că de ce 
nu s-ar fi bucurat de puțin amor lesbian? Mai fusese și cu alte 
femei - deși cu mult timp în urmă - când trăise o viaţă ca-n 
basme la curtea regelui. O fi Paige mai purie, dar și ea era la fel. 
Amândouă erau atrăgătoare și se țineau bine pentru vârsta lor. 

— Tăcerea ta mă face să mă simt prost, îi spuse Paige. Așa că 
hai să dăm totul uitării. Eu o să... 

— Nu, o întrerupse Peggy, începând să-i fiarbă sângele în 
vine. Înţeleg ce spui. Urmă o lungă tăcere. Dacă vrei să vii la 
mine să bem un păhărel, aș fi foarte încântată. 


— Nu știam că aveai oaspeţi, făcu Annabelle, dându-și norul 
de fum de pe față, pe când Seducta făcea alte rotocoale. 

— Femeile astea nu-mi sunt musafire, îi răspunse Armand în 
timp ce sorbea șampanie. Sunt prostituate. O să facă tot ce vrem 
noi. Te excită asta, Annabelle? 

Ea stătu o clipă pe gânduri, dându-și seama că intra pe un 
teritoriu periculos. Nu se așteptase deloc la așa ceva. Cu toate 
acestea, dacă voia să pună mâna pe Armand, trebuia să-i facă pe 
plac sau să spele putina. 

— Scuzaţi-mă, spuse Luscious, dându-se jos indignată de pe 
scaunul de la bar. Om fi noi plătite, da' asta nu înseamnă că ne 
poţi ignora. Și noi suntem oameni... 

— Dezbrăcaţi-vă și tăceți din gură, le porunci Armand. 
Acum! 

Fără să aștepte un răspuns, se întoarse spre Annabelle și îi 
puse iar cu brutalitate mâna sub fustă. 

Annabelle i-o dădu la o parte din instinct. Totul se întâmpla 
prea repede. 

— Mai toarnă șampanie, te rog, zise, încercând să-și păstreze 
calmul în acea situaţie foarte neplăcută. 

— O să-ţi dau ceva mai bun de-atât, îi spuse el, ducându-se 
în dormitor și întorcându-se cu mai multe punguţe pline cu 


cocaină. Ne drogăm? îi spuse el, îndreptându-se spre măsuţa cu 
blat din sticlă. 

„La naiba!” se gândea Annabelle. „Și ăsta-i ca Frankie 
Romano. Îi aleg și eu..” 

În acest timp, cele două prostituate se dezbrăcau haotic prin 
cameră, aruncându-și hainele într-un colț, până când rămaseră 
goale pușcă, cu excepţia pantofilor. Apoi se opriră pur și simplu, 
așteptând instrucțiuni. 

Până atunci, Armand băuse șampanie și trăsese câteva linii 
de cocaină, simțindu-se extatic și având impresia că putea 
stăpâni întreaga lume. Și așa avea să fie. După ce se va 
descotorosi de Lucky Santangelo, nu-i va mai sta nimeni în cale. 

Cum mintea îi era otrăvită de alcool și de cocaină, Armand 
devenea din ce în ce mai sigur că Lucky trebuia... care era 
cuvântul? A, da - asasinată! 

Cuvântul îl încânta și îl tot repeta ca pe o mantră. Curva aia 
merita să moară. lar el va reuși să-i vină de hac. 

Dacă ar fi fost în Akramshar, ar fi cerut să fie lapidată, 
îngropată până la gât, în timp ce se aruncau pietre mari și 
ascuţite în ea, până când murea încet și în chinuri. Din 
nefericire, în America nu era posibil. Ce păcat, pentru că Lucky 
Santangelo era cea mai curvă dintre toate femeile și merita o 
sumedenie de pedepse. 

Lucky era scumpa lui mamă care își freca sânii de el când era 
mic, înainte să-l bată cu o curea, în prezenţa prietenilor ei. 

Lucky însuma toate târfele cu care făcuse sex - curvele 
murdare, dezgustătoate și ahtiate după bani. 

Lucky era tâmpita de nevastă-sa care-i dăruise copiii pe care 
nu și-i dorise niciodată. 

Da, Lucky Santangelo era femeia care trebuia pedepsită 
pentru păcatele tuturor. Așa și trebuia. 

lar după moartea ei, The Keys va fi numai al său, iar viaţa lui 
avea să fie, în cele din urmă, perfectă. 

Atunci când Lucky îl văzu pe Alex intrând în club cu o 
asiatică atrăgătoare la braţ, decise că ea și cu Lennie trebuiau să 
plece de acolo. Ştia că Alex băuse câteva pahare, iar când se 
ameţea, orice se putea întâmpla, așa că se gândi că cel mai 
înţelept lucru era să plece acum. 

Dar Lennie avea alte planuri. El voia să mai stea. 

Lucky știa că nu-l poate convinge să se răzgândească. Lennie 
făcea numai ce voia, ca și ea de altfel, și nu avea de gând să plece 
decât când avea chef. 

El și cu Alex avuseseră o relaţie tensionată, întrucât nu numai 
că le plăcea amândurora de Lucky, dar mai erau și regizori/ 
producători/scenariști. Nu că ar fi fost în competiţie unul cu 
altul. Lennie făcea filme independente cu buget redus, iar Alex 
filme de studio cu buget mare. De obicei, filmele pe care le 
făceau erau controversate și, în general, fie apreciate unanim, fie 
desființate, în funcţie de critic. Faptul că amândoi aveau aceeași 
ocupaţie îi făcea interesanţi. Se contraziceau tot timpul - despre 
filmele altora, cărți, politică, sport sau orice altceva le trecea 
prin cap. 

Lennie era perfect conștient că Alex o plăcea pe soţia lui, dar 
nu știa că odată, cu mult timp în urmă, atunci când fusese răpit 
și Lucky crezuse că murise, ea se culcase cu Alex. O dată. O 
singură dată. Alex nu uitase niciodată acea noapte petrecută 
împreună. Lucky încercase s-o uite. Pentru ea constituia o 
greșeală regretabilă. 

— Aici mi-eraţi, spuse Alex, mergând fix spre separeul lor, 
urmat de asiatică. Putem sta cu voi la masă? 

— Așezaţi-vă, îl invită Lennie mărinimos. E loc pentru toată 
lumea. 


Tot căutând-o pe Denver pe ringul de dans, Bobby simţea 
acum ceva nou. Gelozie. Era gelos! Nu-i venea să creadă așa 
ceva. Denver, femeia pe care o iubea - femeia care-i spusese că îl 


iubește și ea - dansa alături de un puști drăguţ și musculos. 

D.].-ul pusese niște muzică lentă, iar tipul de pe ringul de 
dans profita din plin. O trăsese pe Denver mai aproape de el, iar 
ea părea să se simtă bine. 

La naiba! Bobby era furios la culme. Se duse în grabă la 
pupitrul D.].-ului. 

— Ce naiba muzică-i asta? făcu el. Pune ceva ritmat! Ce-i 
aici, morgă? 

Speriat, D.].-ul puse ceva de la Pitbull, iar Bobby fu mulțumit. 
Se uită pe ringul de dans să-i vadă despărțiți unul de altul, dar 
nu se întâmplase așa ceva. 

Ce naiba? Tipul ăla era surd? Tot o ţinea strâns pe Denver, iar 
ea nu schița niciun gest de împotrivire. 

Bobby simţea cum îl mistuie gelozia pe dinăuntru și nu-i 
plăcea senzaţia. Gelozia era amestecată și cu o furie crescândă, 
care-l îndemna să acționeze cumva. Dar ce să facă? Nu mai 
fusese pus niciodată într-o asemenea postură. De când se știa, 
fetele se certau tot timpul pentru el: fetele din liceu, fetele din 
Grecia, unde-și petrecuse verile cu familia tatălui său, fetele de 
la facultate, fetele din cluburi. Numai fete, fete, fete. Bobby 
Santangelo Stanislopoulos. El era mereu trofeul mult râvnit, 
tipul pe care și-l doreau toate. 

Nu, nu se mai aflase niciodată într-o asemenea situație, și era 
groaznic. 

Dădu roată ringului de dans, sperând ca Denver să-l observe. 
Dar nu se întâmplă asta, pentru că tipul cu care dansa îi și 
vorbea la ureche în timp ce o ţinea lipită de el. Toată lumea 
plecase de pe ringul de dans. 

— Ce s-a întâmplat, Bobby? îl întrebă Gia, care apăru lângă 
el. Gia cea sexy, cu care petrecuse câteva nopţi fierbinţi 
împreună. 

— Mai nimic, îi spuse el. Gia înţelese. 

— Se pare că prietena ta se simte bine, îi șopti ea, în ochi 
ivindu-i-se un licăr răutăcios. Cine-i tipul? E drăguţ. Bobby se 
uită urât la ea. 

— ÎI cunoşti? o întrebă el. 

— Nu, îi răspunse Gia, râzând încetișor. Dar mi-aș dori. 


Frustrat, Bobby o luă pe Gia de braţ și o trase pe ringul de dans. 
Să vedem cum se va simți Denver acum. 


Max luă un taxi până la Cavendish, ca să ajungă la una dintre 
vilele de lux unde îi spusese Billy că stătea. I se părea normal — 
era un star de cinema, iar vedetele erau tot timpul cazate în cele 
mai bune condiţii. 

Era peste măsură de emoţionată. Billy venise special în Vegas 
pentru ea, și, după tristețea și deznădejdea pe care le simţise 
după ce petrecuseră atât de puţin timp împreună, nu se 
așteptase la asta, de aceea acum era în culmea fericirii. Nu-și 
putea dori un cadou mai frumos de ziua ei. 

„Billy Melina este cadoul de ziua mea”, se gândi ea. „A venit 
în Vegas pentru mine.” O... DOAMNE! 

Apoi își aminti că și Ace făcuse atâta drum până-n Vegas 
pentru ea și se simți vinovată că se purta așa urât cu el. 

Ace era un tip de treabă, dar Billy era mult mai mișto. 

Tremurând la gândul că-l va vedea din nou pe Billy, își zise că 
ar fi trebuit să se fi îmbrăcat mai bine. Avea pe ea pantaloni 
mulațţi, cizme înalte, un top și un pulover larg. Nimic ieșit din 
comun, dar era drăguţ. 

Slavă cerului că Billy nu se cazase la The Keys. Ar fi fost 
aiurea. Cum ar fi reacționat Lucky dacă o vedea pe scumpa ei 
fată cu fostul soț al celei mai bune prietene ale ei? În plus, mai 
era și Venus în oraș și, cu siguranță, venea la petrecerea de ziua 
ei. 

Max se simți iar vinovată, dar nu prea mult. Nu era ca și cum 
se băgase în căsnicia lui Billy cu Venus; divorțul era în 
desfășurare când ea și cu Billy se combinaseră. 

După ce taxiul o lăsă în fața hotelului, o porni spre cazinou și 
apoi pe cărările umbroase care duceau la vile. 

Billy păruse foarte încântat să-i audă vocea, și, dacă spunea 
adevărul, venise la Vegas doar pentru ea. Cât de tare, nu? 

„Billy, sunt pe drum?” se gândi ea, tremurând iar de emoție. 


Frankie trase o linie sau două cu Gerald M. În toaleta 
bărbaţilor. Se înțelegeau de minune. 


Frankie habar nu avea habar unde e Cookie, dar era sigur că 
se distra ea pe undeva, iar asta nu-l deranja, pentru că deja 
obținuse ce-și dorise de la acea relație - o legătură solidă cu 
celebrul ei tată. Îi plăcea de Gerald M. Tipul era un superstar și 
se purta ca atare. 

Dacă Frankie ar fi fost pus să aleagă între Cookie și Gerald, 
Tati ar fi ieșit învingător - fetele îi dădeau mereu târcoale lui 
Gerald M. Fete drăguţe, sexy, dispuse să facă orice pentru a 
ajunge mai aproape de el. 

Cookie era drăguță, dar încă o copilă, iar el era prea mare 
pentru ea. 

Până la urmă, el era Frankie Romano. Trebuia să ţintească 
mai sus. 


Jorge aproape își terminase de istorisit povestea - avusese o 
copilărie nefericită, niciun adult nu-i purtase de grijă, cerșise de 
mâncare, îi furase pe turiști, se culcase cu turistele, iar apoi 
ajunsese în America și o întâlnise pe Venus. 

— Ea m-a folosit, îi spuse el cu hotărâre, întunecându-se la 
față. Asta știu sigur. 

„Dar poate o folosești și tu”, vru să-i spună Denver. Dar se 
abținu, pentru că Jorge părea să se enerveze din ce în ce mai 
mult pe măsură ce vorbea. 

— Uite, îi spuse Jorge, arătând spre masa lor. Mă ignoră. Mă 
tratează ca un cahat. 

— Rahat, îl corectă Denver, gândindu-se că era timpul să-l 
caute pe Bobby și să plece, cum îi și promisese că va face, după 
ce își termina el treburile. 

Apoi îl văzu dansând cu Gia și amuţi. 

În primul rând, Bobby dansa! Și nu foarte bine. În al doilea 
rând, de ce era pe ringul de dans cu o fostă iubită a lui? 

Era inacceptabil. 

— Scuză-mă, îi spuse ea, dând să plece de lângă Jorge. 
Trebuie să mă ocup de ceva. 

— Vin şi eu? o întrebă Jorge, în ochii lui de căţeluș citindu-se 
supunerea. 

— Nu, îi zise Denver. Tu du-te la Venus. Sunt sigură că-i e dor 


de tine. 
Și se îndreptă hotărâtă spre Bobby și Gia. 

Când Paige bătu la ușa apartamentului ei, Peggy se simţi ușor 
încordată. Oare Paige venise doar să stea de vorbă? Sau și să facă 
sex? 

Oricum, Peggy hotărî să meargă până la capăt. De ce nu? Era 
singură, nu mai făcuse sex de când murise Sidney și nu 
întinerea. Avea un fiu căruia îi plăceau prostituatele, o viață 
socială lipsită de strălucire și niciun bărbat cu ea. Pe deasupra, 
nu uitase niciodată moliciunea buzelor unei femei, de când se 
sărutase și făcuse chiar mai multe în haremul regelui. Își 
amintea cu plăcere de acele clipe. 

Deși era târziu, Paige schimbase tot felul de ţinute și, în loc să 
rămână îmbrăcată cu rochia de seară de un albastru pal, purta 
acum pantaloni de piele, un pulover negru pe gât și o haină de 
piele cafenie. Scundă și îndesată, cu părul ei scurt și arămiu, 
putea fi confundată de la distanţă cu un bărbat. Era clar că lui 
Paige îi plăcea acest stil. Peggy se simțea ca o novice, dar și 
feminină în același timp. 

Îi pregăti o băutură lui Paige și se așezară pe canapea, unde 
musafira ei începu să-i spună ce se întâmplase când o prinsese 
Gino făcând sex cu fosta lui soție, Susan Martino. După aceea, 
partidele în trei erau la ordinea zilei. 

— Gino a fost un iubit minunat, i se confesă Paige. Apoi se 
uită cu luare-aminte la Peggy și adăugă: Dar deja știi asta, nu? 

Peggy simţea cum i se înroșesc obrajii. Deci Gino își amintise. 

— Nu credeam că-și va aduce aminte de acea noapte 
îndepărtată în timp, spuse ea. S-a întâmplat o singură dată, dar 
da, trebuie să recunosc - a fost un amant de excepţie. 

— O fi Gino bătrân, dar are o memorie de elefant, îi spuse 
Paige, jucându-se cu o brățară de aur. Din clipa în care te-a 
văzut, și-a amintit. 

— Nu de asta am intrat în vorbă cu tine, o lămuri Peggy. 
Faptul că tu ești soţia lui Gino a fost o coincidenţă. 

— Sunt sigură de asta, îi răspunse Page. Dar ce contează? 


Acum suntem amândouă aici și nu ne va deranja nimeni. 

— Nu se supără Gino? 

— Gino nu știe. l-am dat un somnifer la culcare, așa că o să 
doarmă până dimineaţă. 

— Aha, făcu Peggy, pe când Paige se aplecă și o atinse ușor pe 
obraz. Atunci presupun... 

— Presupui bine, toarse Paige ca o pisică, atingând sânii încă 
apetisanţi ai lui Peggy. 

Peggy închise ochii, gândindu-se cât de bine era să fii 
obiectul dorinței cuiva. 


Luscious începuse să se cam sature. Le-o fi dat tipul cu ochii 
ca de șarpe și atitudine arogantă o cârcă de bani, dar de ce naiba 
le lăsase să tremure în curu' gol într-un colț, în timp ce el bea 
șampanie și trăgea linii cu tipa pe care o văzuse la TV de câteva 
ori? Ce naiba însemna asta? 

Singurul lucru bun din toată afacerea era că apucase să se 
uite la corpul Seductei - după care se pare că poftea Randy. 
Țâţele Seductei erau ridicol de mari. Parcă avea două mingi de 
baschet agăţate de piept. Două mingi rotunde de baschet, 
fiecare cu o cireașă în vârf! Avea și cicatrice sub sânii ei enormi, 
cicatrice oribile, pentru că Seducta apelase la o clinică ieftină. 

Luscios zâmbea în sinea ei. De ce oare o dorea Randy când o 
avea pe ea? N-o fi având ea sâni uriași, dar măcar ai ei erau 
naturali. 

Deși n-avea s-o recunoască niciodată, Luscious era furioasă 
că Seducta se căsătorise cu Mikey. Ea era cu Randy de aproape 
un an și bărbatul nici măcar nu pomenise de căsătorie. Era 
sigură că o va face cândva, pentru că o iubea. Nu că i-ar fi spus 
vreodată, dar ce naiba? Unde va mai găsi el o fată ca ea, care să-i 
suporte consumul de droguri și indolența? Nu crâcnea în fața 
lui, nu-l cicălea și i-o sugea de câte ori dorea. Luscious se 
considera amanta perfectă. 

Îi aruncă o privire Seductei, care scosese câteva sticluțe de 
whisky din spatele barului și le dădea pe gât într-un ritm 
alarmant. 

Curvă beţivă! Luscious voia să rămână trează. Nu se știa 


niciodată când un client începea să ia la poceală o fată. I se 
întâmplase o dată și încă mai avea cicatricele. Un rocker bătrân 
căruia îi plăcea să i se răhățească fetele pe față o bătuse când 
refuzase să facă așa ceva. Ajunsese la spital, unde i se puseseră 
șaisprezece copci sub bărbie și câteva pe frunte. De atunci purta 
breton și mult machiaj ca să nu observe nimeni, dar știa că avea 
urme, iar asta o motiva suficient ca să rămână trează. 

Se mai uită o dată pe furiș la client, care era tot aplecat peste 
măsuţa de cafea prizând cocaină cu prietena lui - deși tipa nu 
părea atât de încântată ca el. Prietena lui dădea înapoi, asta era 
clar. 

Lui Luscious îi venea să râdă în gura mare. Idioţii ăștia bogaţi 
habar n-aveau de nimic. Te puteai droga mai repede dacă fumai 
crack. Asta era mişto, iar Luscious o știa prea bine, căci se 
apucase și se lăsase de multe ori de la vârsta de șaisprezece ani. 

Pe de altă parte, Randy prefera speedballt» - jura că-l făcea să 
se simtă în al nouălea cer. O linie de cocaină și după aia puţină 
heroină - Randy spunea că-i cea mai tare combinaţie, pentru că- 
i provoca o stare euforică. 

Luscious încercase și ea de câteva ori. Se speriase, așa că se 
limitase la drogul cu care era obișnuită. 

Acel amestec o făcea să se simtă ca de pe altă planetă. Planeta 
nebunilor. 


— Nu, mersi, îi spuse Annabelle politicos lui Armand, care 
punea și mai multe linii. Nu era obsedată de cocaină ca Frankie 
Romano, care devenise atât de dependent, încât se săturase de 
el. Aș mai vrea un pahar cu șampanie. 

— Ai vrea, nu-i așa? îi răspunse Armand, vorbind un pic 
împleticit. 

— Dacă nu te deranjează, îi zise Annabelle, având impresia că 
totuși Armand nu era bărbatul viselor ei. 

Toată această situaţie era incredibilă. Târfele goale din colț. 
Grămezile de cocaină de pe masă. O fi înșelat-o Eddie Falcon, 
dar, din câte știa ea, nu-i plăceau prostituatele sau drogurile. 

Se întreba unde era Eddie. Se certaseră monstruos, iar ea 
plecase ca o furtună din cameră, dar asta nu însemna că nu 


putea să se întoarcă. Nu era prea târziu. 

Armand nu schița niciun gest să-i mai toarne un pahar de 
șampanie Cristal. Annabelle își dădea seama că târfele erau 
agitate, în special cea mai scundă, vopsită prost și tatuată în mai 
multe locuri pe trupul ei slăbănog. De unde naiba le găsise 
Armand pe ciudatele astea două? Și ce planuri avea cu ele? 

Annabelle luă o decizie. Indiferent ce planuri avea el, ea nu 
voia să ia parte. Trebuia să o șteargă de acolo. 

— Scuză-mă, te rog, îi zise ea. Mă duc la toaletă. 

Pe când trecea pe lângă cele două prostituate, încercă să nu 
se uite la ele. Dar știa că ele o urmăreau cu privirea, întrebându- 
se ce se întâmpla de fapt. 

I se zbârli părul de pe ceafă. 

Ajunse la baie, închise ușa, scoase telefonul și-l sună pe 
Eddie. Din fericire, răspunse, deși abia îl auzea din cauza 
zgomotului de fond. 

— Unde ești? îl întrebă ea. 

— Te-ai calmat? o întrebă el. 

— Dar tu? i-o întoarse ea. 

— Sunt la Mood cu niște oameni interesanţi, îi spuse el. Vrei 
să vii și tu? 

— Ştii ce? Cred că da, îi răspunse ea, ușurată că el nu părea 
să-i poarte pică. Îi aruncase vorbe grele, dar asta îi plăcea la 
Eddie - era un tip isteţ, cu un viitor luminos în față. Dacă putea 
să-l facă să n-o mai înșele, poate că relația lor ar fi mers mai 
bine. Vin și eu repede. 

În living, Armand se hotărâse în cele din urmă să apeleze la 
serviciile celor două prostituate. Nu erau exact ce ceruse el — 
prostituate de lux cu care se obișnuise -, dar era prea beat și 
drogat ca să-i mai pese. 

— Târfele o să danseze pentru noi, o anunţă el pe Annabelle, 
făcându-i semn să vină pe canapea. Asta înainte să le-o trag 
până leșină. 

„Minunat”, se gândi Annahelle, stând pe marginea canapelei. 
„Sunt exact unde vreau să fiu.” 

Armand ridică braţul, pocnind din degete înspre Seducta și 
Luscious. 


— Hai aici! le porunci el. Acum! 

Denver se simţea câteodată foarte puternică, în special atunci 
când era în sala de judecată, un loc în care se simțea minunat. 
Credea că e o persoană foarte discretă, care nu răbufnea în 
public. Cu toate acestea, vederea lui Booby dansând cu Gia, care 
părea vag triumfătoare, a fost suficientă ca să reacționeze. După 
ce îl lăsă singur pe Jorge - care oricum o călca pe nervi - își făcu 
drum spre Bobby, care se prefăcea că nu o vede apropiindu-se. 

— Hei, îi spuse ea, bătându-l pe Bobby tare pe umăr. 
Credeam că plecăm. 

— Mda, îi răspunse el, uitându-se cu coada ochiului la ea. O 
să mergem. Mai vorbesc un pic cu Gia, apoi ne vedem la masa 
noastră. 

— Serios? îl întrebă Denver cu răceală în glas. Asta vrei să fac, 
să mă întorc la masă? 

— Da, iubire, îi spuse el, refuzând să cedeze. Poate te 
conduce amicul tău. 

— Care amic? făcu ea nedumerită. 

— Tipul cu care ai dansat toată noaptea. 

„Aha, deci despre asta era vorba. Ce prost! 

— Cred că te referi la amărâtul de prieten al lui Venus, îi 
spuse ea pe un ton ridicat. 

— Nu-mi pasă cine e, îi răspunse Bobby într-un mod foarte 
ciudat pentru el. Ai fost cu el toată noaptea. 

Gia, sexy ca un model de la Victoria's Secret, îl strânse pe 
Bobby de braţ și îi zise: 

— Dansăm sau nu? 

Bobby nu știa ce să facă: să danseze cu Gia sau să-i arate lui 
Denver că nu putea să-și bată joc de el. Înainte să se hotărască, 
Denver se făcu nevăzută. 

La naiba! Procedase greșit. Trebuia să știe că lui Denver nu-i 
plăceau astfel de jocuri. 


Ace nu era deloc încântat că Max îl lăsase cu buza umflată, 


iar Cookie nu era foarte fericită că trebuia să-i spună. Mai era 
furioasă și că Frankie nu încercase să dea de ea. Îl pupa atât de 
tare pe taică-su în fund, încât nu mai putea să și gândească în 
același timp. Ce idiot! Trebuia s-o fi ascultat pe Max. 

Când îi dădu lui Ace veștile proaste, el îi spuse că pleacă. 

— Unde te duci? întrebă ea, gândindu-se că ar fi fost o idee 
bună să se țină după el. 

Ace dădu din umeri. Nu avea chef de companie, în special de- 
a lui Cookie. 

— Mă duc să mă plimb, îi spuse el scurt. 

Cookie scutură din cap; plimbatul nu era de ea. 

— Ne vedem la hotel, strigă după el pe când se îndepărta. 

— Da, îi zise Ace peste umăr. Ne vedem mai târziu. 

Cookie se întreba cu cine era Max acum. Trebuia să fie cineva 
special dacă îl lăsase pe Ace de izbeliște. Până la urmă, sărmanul 
băiat venise până în Vegas ca să-și petreacă timpul cu ea. 

Tot gândindu-se la asta, Cookie ajunse la pupitrul D.].-ului, 
unde Harry se distra cu Paco. Îl descusu pe Harry, dar nici el nu 
știa nimic, așa că își mai verifică o dată telefonul. Nimic. 
Absolut nimic. 

Să-l ia naiba pe Frankie Romano, care acum era primul pe 
lista ei neagră. Dacă avea impresia că va dormi în același pat cu 
ea, se înșela amarnic. 


Nu era ușor să scapi de Kev. Era hotărât să se ducă la multe 
cluburi de striptease și să se distreze, dar problema era că voia 
să-l aibă și pe celebrul Billy lângă el. Așa că, atunci când Billy îl 
anunţă că se duce la vilă, Kev îi spuse că merge și el. 

— Nu! îi spuse Billy cu vehemenţă. 

— Nu, ce? se miră Kev, ridicând din sprâncene. 

— Schimbare de planuri, îi spuse Billy, ducându-se până la 
bordură și făcând semn unui taxi. Nu poți să vii la vilă cu mine. 

— De ce? îl întrebă Kev, încercând să-și dea seama ce se 
întâmplă. 

— Nu se poate. Aştept pe cineva şi nu te vreau prin preajmă. 

— Cre! că-ti bati joc de mine, făcu Kev mirat. 

— Nu. 


— Hai, frate, îl rugă Kev. Ai două dormitoare. Eu mă bag în al 
meu, și persoana aia care vine nici n-o să știe că-s în casă. 

— Nici să nu te gândești, îi spuse Billy. De data asta era 
hotărât ca totul să se desfășoare ca la carte, iar Kev să nu mai fie 
prin preajmă ca să-i strice ploile. Rezervă-ţi o cameră la hotel și 
spune-le să o treacă-n contul meu. 

— Pe bune? făcu Kev, surprins că e dat deoparte. 

— Scuze, Kev, îi spuse Billy în timp ce se urca în taxi. Asta e! 


Mânioasă la culme pe Bobby, Denver se hotărî să nu se 
întoarcă la masă. Bobby o înfuriase peste măsură! Avea impresia 
că ea avea chef de copilării? Ştia că ea se simţea nesigură, căci el 
se culcase, probabil, cu duzini de femei, și doar din cauză că ei i 
se făcuse milă de tânărul armăsar al lui Venus, el considerase 
necesar să danseze cu una dintre multele lui foste. Și, pe 
deasupra, o fostă deosebit de frumoasă. 

Făcuse o mișcare greșită, iar ea nu avea de când să-i cânte în 
strună. 

Nu era mulțumită nici de cum decurgea așa-zisul lor 
weekend romantic. Ce se întâmplase cu cina romantică în doi? 
Nu numai că fusese un eșec, dar o mai avusese pe cap și pe 
tânăra soţie a lui M.J., pe care încercase s-o convingă să nu 
avorteze. După aceea, trebuise să stea la masă la Mood, 
înconjurată de Lucky, de soţul ei celebru și de prietenii lor, în 
timp ce Bobby se ocupa de afaceri pe undeva. Era prea mult! 

După această confruntare, avea nevoie de aer, așa că plecase 
pur și simplu. 

Acum era lăsată în plata Domnului în mijlocul cazinoului de 
la The Keys și nu știa ce să facă în continuare. 


— Îmi place de prietena ta, remarcă Lennie când Bobby se 
întoarse în sfârșit la masă. E deşteaptă, ar trebui să ţii de ea cu 
dinţii. Mai e și frumoasă pe deasupra. Cum de n-am mai 
întâlnit-o până acum? 

— Poate pentru că ești mereu la filmări, îi răspunse Bobby, 
uitându-se prin mulțime fără să o zărească pe Denver. Unde era 
oare? Tipul cu care dansase stătea acum lângă Venus, care părea 


mai interesată să discute cu Eddie Falcon. Ai... văzut-o cumva? îl 
întrebă Bobby pe Lennie, tot căutând-o cu privirea. 

— Tu mă întrebi pe mine? făcu Lennie cu ironie în glas. E 
prietena ta. Tre' să fii cu ochii pe ea. E o tipă mişto. 

— Cine-i prietena lui? îl întrebă Lucky, aplecându-se pe după 
Alex, care se așezase exact lângă ea. 

— Aia deșteaptă, o lămuri Lennie. Eu o plac. Tu? 

— Bobby obţine tot ce vrea, afirmă Lucky, zâmbindu-i 
drăgăstos fiului ei. 

— Ca și tine, Lucky, îi spuse Alex, făcându-și de lucru cu 
paharul mare de whisky din faţa lui. 

— Şi tu știi, nu? i-o întoarse Lennie, petrecându-și posesiv 
braţul pe după umerii lui Lucky. 

— O ştiu, pentru că suntem prieteni foarte buni, făcu Alex, 
refuzând să dea înapoi. 

„lar începem”, se gândi Lucky, „din nou se vor lua în coarne 
ăștia doi tauri. De ce n-om fi plecat când am zis eu?” 

— Ştii ceva, Alex, mănânci rahat, îi spuse Lennie. De ce crezi 
că Lucky e cea mai bună prietenă a ta? 

— Te deranjează? îl tachină Alex. Ești îngrijorat că, atunci 
când ești plecat... 

Lucky se ridică în picioare. 

— Tăceţi amândoi din gură, zise ea pe un ton ferm. Ce naiba 
ai, Alex? i-am mai spus că întreci măsura, așa că încetează cu 
aceste comentarii copilărești. Nu mai am prieteni buni din clasa 
a șaptea. 

Alex se uită furios la ea și se întoarse spre asiatica de lângă el. 

Lennie părea amuzat. 

Bobby plecă de la masă, crezând că Denver era la toaletă. 

— Mergem acum? îl întrebă Lucky pe Lennie. Cred că e 
suficient pentru seara asta. 

— Da? o întrebă Lennie calm. Eu cred că doar începe. 

La naiba cu Lennie! Putea fi cel mai încăpățânat om de pe 
pământ. Și poate de-aia îl iubea atât, pentru că nu asculta de ea. 

Dacă voia să se certe cu Alex, era problema lui. 

Lennie putea fi uneori tare enervant, dar Lucky era 
conștientă că nu dorea să fie altfel. 

— Dansaţi, le porunci Armand, uitându-se chiorâș la cele 
două femei goale care stăteau în fața lui. Nu le deslușea foarte 
bine. 

Oare pe astea le comandase? Își amintea că parcă îi ceruse 
sâni mari, dar vaca asta grasă nu se ridica la standardele fetelor 
pe care i le trimitea Yvonne Le Crane, și nici cea slabă. 

Nu conta. Dacă o punea și pe Annabelle lângă ele, se va distra 
copios - toate erau curve până la urmă. Și poate că avea să li se 
alăture atunci când va avea chef. 

Dar acum se gândea la altceva. Se vedea ejaculând pe faţa 
drăguță a Annabellei. Avea să-și închipuie că e fața lui Lucky 
Santangelo și avea să o pângărească în cele mai groaznice 
moduri cu putință. Apoi urma să le pună și pe târfele alea s-o 
umilească. 

Da, o să o chinuie pe Annabelle ca și cum ar fi fost Lucky 
Santangelo, cea mai curvă dintre toate. O să le-o tragă tuturor 
până când îl implorau să înceteze. 

Asta era soarta lor. 

Și a lui. 

Până la urmă, el era prințul Armand Mohamed Jordan, în 
curând regele Akramsharului. Nicio femeie nu-l va mai jigni. NU 
VOR MAI ÎNDRĂZNI NICIODATĂ! 

Armand avea un plan și era hotărât să se țină de el. 

Luscious nu era deloc încântată să primească ordine de la un 
client, ca o sclavă. Chiar dacă erau plătite, nu trebuia să le 
trateze mai frumos? Dar era bărbat și aflase de multă vreme că 
toți bărbaţii erau niște porci; doar că unii erau mai porci ca alții. 

Pe Seducta o durea undeva, pentru că, atunci când le 
chemase Armand, era atât de beată, încât nu-i păsa cum era 
tratată, atâta timp cât își lua banii la final. Șeful de la Dirty Den 
le spusese că avea să ţină banii la el până când terminau treaba, 
lucru cu care Luscious fusese de acord. Astfel, nu trebuiau să se 
roage de client, care putea să le dea un bacșiș gras când termina 


cu ele, iar ea spera că repede, pentru că stăteau acolo de o oră și 
era deja miezul nopții. 

Luscious se întreba ce făcea Randy. Măcar nu avea ocazia s-o 
vrăjească pe Seducta. Era mai bine s-o aibă aici cu ea, beată, și 
tot mai turnând în ea. Luscious nu-și dăduse seama ce beţivă era 
Seducta. Era ușurată să vadă că ea era cea trează, cea care 
deținea controlul. 

— Tre' să pui niște muzică dacă vrei să dansăm, îi spuse ea lui 
Armand, hotărâtă să înceapă odată treaba. 

El mormăi. 

Fără să mai aștepte vreo vorbă de la el, se duse la combina 
muzicală și îi dădu drumul. Începu să răsune cu putere piesa 
Love The Way You Lie, cântată de Eminem și Rihanna. 

O, da, o melodie pe gustul ei. Aprecia faptul că acea 
cântăreață sexy, care fusese bătută măr de Chris Brown, îl ataca 
în piesa asta. Era mult prea tare! 

Seducta stătea în fața lui Armand și a Annabellei ca o 
proastă, uitându-se cu poftă la muntele de cocaină. 

— Vrei și tu? o întrebă Armand, privind-o cu ochii lui roșii. 
Dacă vrei, serveşte-te. 

Seducta nu așteptă să i se spună a doua oară. Se apropie în 
grabă, se aplecă deasupra măsuţei ca să tragă o linie și, până să- 
și dea seama, Armand se sculase deja în picioare, o luase de 
ceafă și îi împinsese fața în praful alb. 

Din instinct, Luscious sări la el și-l împinse departe de 
Seducta. El se întoarse și o plesni peste obraz. 

Seducta își reveni, scuipând și înecându-se, cu fața albă de la 
cocaină. 

— Ticălosule! ţipă Luscious. Ar fi putut să se înece! 

Armand râse malefic. Se simțea puternic și invincibil. Era 
puternic și invincibil. 

— Acum sunt pregătit, așezându-se din nou. Dansaţi fetelor, 
dacă nu vreţi să vă pedepsesc și mai aspru! 


Annabelle se uita îngrozită și tăcută. Era şocată de 
comportamentul lui. Armand era nebun, iar acum era convinsă 
că trebuia să plece de acolo. Și încă repede. Armand Jordan era 


bolnav, iar lucrurile se puteau înrăutăți. 

Acum își dădea seama că trebuia să fi încercat să scape de 
prima oară, când se dusese la baie, dar ceva o oprise. Chiar 
credea că le va da afară pe cele două femei ca să rămână cu ea, 
dar nu era cazul. 

Acum se purta oribil cu ele și le silea să danseze. 


Era ceva sinistru și dezgustător. Voia să plece și să se întoarcă 
la Eddie. 


Să plece sau să rămână: asta era dilema cu care se confrunta 
Luscious. O durea unde o plesnise clientul, iar Seducta era o 
ruină. Dar suma de bani era prea mare ca să plece. Poate că șeful 
de la Dirty Den trebuia s-o dea înapoi dacă nu terminau cu 
tâmpitul ăsta. Și, cum el se așezase din nou pe canapea, 
Luscious începu să se miște fără chef ca o stripteuză, 
încurajând-o și pe Seducta să facă la fel. 

Deodată, prietena lui se ridică în picioare, bălmăji ceva că și-a 
uitat telefonul la baie și trecu în fugă pe lângă ele. 

Luscious avea o presimţire că nu se va mai întoarce, iar de 
obicei avea dreptate. La 15 ani, în timp ce i-o sugea unui 
predicator, el o oprise în mijlocul actului și îi spusese că avea 
puteri supranaturale și că îndeplinea vrerea Domnului. 

„Trebuie să vii în fiecare zi la mine, insistase el. Așa vrea 
Dumnezeu.” 

Așa și făcuse până când el se mutase. 

Și azi mai credea în puterile ei paranormale. Nu era ea cea 
care îi spusese lui Randy că o să o ducă mai bine anul ăsta? lar 
Mikey îi dăduse o slujbă. Mă rog, să livrezi droguri nu era cea 
mai bună slujbă din lume, dar era mai bine decât găinăriile în 
care fusese implicat până atunci. 

Da, cu siguranță avea asemenea puteri, care îi spuneau că 
târfa aia arogantă nu se va mai întoarce. 


După ce trecuse în fugă pe lângă prostituatele care dansau, 
Annabelle se duse repede la baie, unde încuie imediat ușa și se 
sprijini de ea, încercând să-și recapete suflul. Ce scenă de 
coșmar! Trebuia să plece acum. 


Mai devreme, observase o fereastră mare deasupra căzii, și, 
decât să se ia la ceartă cu Armand - fiindcă, dacă îi spunea că 
pleacă, nu avea s-o lase cu una cu două - mai bine ieșea pe 
fereastră. 

Își scoase pantofii cu toc și îi băgă în poșetă, apoi intră în 
cadă, se urcă pe marginea din marmură, deschise fereastra și, 
cum era mai sus decât se așteptase, se prăbuși pe iarba udă de 
afară, într-un aranjament de palmieri pitici. 

Înjurând încet, se ridică în picioare și o luă spre hotelul 
principal. 

Gândul că-l va vedea din nou pe Eddie Falcon îi surâdea din 
ce în ce mai mult. 


Fouad încerca să adoarmă, dar fără succes, căci, tot foindu-se 
în pat, nu putea nicidecum să intre în lumea viselor. Își dădu 
seama că se obișnuise atât de mult să-i stea oricând lui Armand 
la dispoziție, încât îl îngrozea gândul că acesta nu mai dăduse 
niciun semn de viață de douăsprezece ore. 

Își amintea vorbele lui Armand... „Mai bine s-o văd moartă pe 
Lucky Santangelo decât să mă mai facă de râs” 

Erau amenințări fără acoperire, însă Armand exagerase cu 
consumul de droguri. Trebuia să acționeze cumva, și mai 
repede. 

Apoi Fouad decise că-i va spune mâine totul mamei lui 
Armand. Despre droguri, prostituate, poate și despre familia lui 
Armand din Akramshar, deși știa că, dacă făcea asta, Armand 
nu-i va mai vorbi niciodată. 

Poate îi va spune doar de droguri, și nu totul deodată. 

Armand Jordan avea nevoie disperată de ajutor, iar Fouad 
credea că Peggy era singura de care ar fi ascultat. 

Acum Fouad se putea odihni, căci mâine va rezolva totul. 

Annabelle Maestro era ultima persoană pe care se aștepta 
Max să o vadă pe cărarea spre vila lui Billy. 

Și Annabelle era la fel de surprinsă. 

Se opriră amândouă, încercând să inventeze o scuză care să 
justifice de ce erau acolo la miezul nopții. 

— Bună, făcu Annabelle în cele din urmă. 

— Ăăă... bună, îi răspunse Max, gândindu-se că Annabelle nu 
arăta la fel de bine ca de obicei. Era neîngrijită și își ţinea 
pantofii în mână. 

— N-ai greșit cumva hotelul? o întrebă Annabelle. N-ar 
trebui să fii la The Keys? 

— Păi... mă văd cu niște prieteni, îi spuse Max evaziv. 

— Și eu, îi răspunse Annabelle la fel de evaziv. 

— De ce umbli desculță? 

— Pentru că mă dor picioarele de mor. 

— A da, știu cum e. 

Urmă o pauză stânjenitoare. 

— Acuși e ziua ta, remarcă Annabelle. Ce mişto! 

— Da, mâine e. 

— La mulți ani! 

— Mersi. 

— Am înțeles că Lucky dă o mare petrecere în cinstea ta. 

— Da, așa e, spuse Max, întrebându-se dacă Annabelle voia o 
invitaţie, caz în care nu ar fi putut să o cheme, pentru că 
prietena ei Cookie era împreună cu fostul lui Annabelle. 

— Ce drăguţ, făcu Annabelle. 

— Așa e, încuviință Max. 

— Ei bine... atunci îți urez distracţie plăcută. 

— Şi ție. 

Amândouă porniră în direcții diferite, bucuroase că scăpaseră 
una de cealaltă. 


După ce o tot aşteptă pe Denver vreo zece minute în fața 


toaletei, Bobby îl găsi pe M.]. și-i spuse că pleacă. 

— Ce s-a întâmplat cu Denver? îl întrebă MJ. 

— Cred că-i supărată pe mine. Și-a luat tălpășița. 

— Nu-mi spune că marelui Bobby S. i s-au dat papucii, îi zise 
râzând M.J. Există un Dumnezeu până la urmă! 

— Hai, mai du-te în pana mea! îi spuse Bobby, scuturând din 
cap. Poate mă așteaptă în cameră. 

— Crezi tu! 

— Ştiu, frate. N-are unde să se ducă în altă parte. 

— Poate a luat avionul spre L.A. Denver nu e genul care să 
suporte rahaturi. 

— Ce rahaturi? 

— Juma' de club te-a văzut dansând cu Gia. E pe coperta 
Sports Illustrated, deci destul de cunoscută. 

— Hai, frate, a fost o nimica toată. 

— Bine, să-i spui asta prietenei tale. 

Bobby se grăbi să plece din club și să ajungă în hotelul 
principal, de unde luă liftul particular până la etajul unde era 
camera lor. 

Spre nefericirea lui, în cameră nu era nimeni. Nici urmă de 
Denver. Dar hainele ei erau acolo, alături de laptop și de telefon. 
Nu era de mirare că nu-i răspunsese la telefon când o sunase. 

La naiba! Oare avea să-l facă s-o aștepte? 

Se părea că da. 


Annabelle luă un taxi de la Cavendish înspre The Keys. Nu-i 
venea să creadă în ce se băgase. Prostituate bete care dansau, 
plus o cantitate enormă de cocaină. Armand era un nebun 
obsedat de sex, cu ochi necruțători și nemilos pe deasupra. Oare 
ce crezuse ea? 

A da, credea că Armand Jordan ar putea fi lozul ei câștigător. 
Cât de mult se înșelase în această privinţă! 

Apoi - colac peste pupăză - mai dăduse nas în nas și cu fata 
lui Lucky. Unde se ducea Max atât de târziu? 

Nu o privea. 

După ce plăti taximetristului, intră la The Keys și se duse 
glonţ la baie, unde încercă să se curețe. Fusta ei albă Chanel 


avea câteva urme de noroi pe ea și-și dădu seama că trebuia să 
se schimbe. Prea târziu acum, nu voia să întârzie la întâlnirea cu 
Eddie, așa că, după ce-și împrospăta machiajul, se pieptănă și se 
îndreptă spre Mood. 

Armand Jordan era doar o amintire urâtă și îndepărtată. 


Lennie și Alex se certau pe unul dintre subiectele lor 
preferate - pedeapsa cu moartea. Alex era pentru, Lennie 
împotrivă, și niciunul dintre ei nu era dispus să accepte părerea 
celuilalt. Lucky mai auzise această discuţie și, cum nu voia să 
ţină cu vreunul dintre ei, se mută ca să stea de vorbă cu Venus, 
Eddie, M.J. și Cassie. Jorge stătea incomod la capătul mesei. 

— Deci el e mica ta jucărie, spuse Lucky în timp ce se uita la 
Jorge. 

— Nu-i așa mic, i-o întoarse Venus zâmbind. 

— Îl cam ignori. 

— O să-i acord mai multă atenţie mai târziu, îi spuse Venus, 
înfoindu-și părul platinat. Oricum, îi ţinea de urât prietena lui 
Bobby. 

— Da? o întrebă Lucky mirată. Cum a reacționat Bobby? 

— De unde să știu eu? Tu ești mama lui. Și, crede-mă, dacă 
nu erai tu, el era următorul pe lista mea. 

— Calmează-te, e prea tânăr pentru tine, îi spuse Lucky 
râzând pe înfundate. 

— Scuză-mă dacă te dezamăgesc, dar Bobby are vârsta 
potrivită pentru mine. 

— Da, îmi amintesc că tot timpul ţi-a plăcut de el. 

— Asta-i adevărat, îi mărturisi Venus rânjind cu aroganță. 

— Măcar recunoști. 

— lar tu trebuie să recunoști că fi-tu e o partidă bună. Lucky 
încuviință din cap. 

— Să știi că ai dreptate, de aceea trebuie să evite fetele care 
vor să se ridice pe spatele lui. E bogat, e frumos și disponibil. 
Urmă o pauză. Ce zici de Denver? 

— N-am avut ocazia să vorbesc cu ea. 

— Se pare că-l face fericit pe Bobby, se gândi Lucky. Cred că- 
mi place de ea. 


— Ce drăguţ, zise tărăgănat Venus. Poate se căsătoresc și-ţi 
vor face niște nepoţei drăgălași. 

— Fii serioasă, îi spuse Lucky pe un ton vesel. Bobby își mai 
trăiește viața până când se va gândi să se așeze la casa lui. 

— Ooo, mămica e foarteee protectoare, îi zise Venus râzând, 
înainte să adauge succint: au venit problemele. 

Lucky se uită în spate și o văzu pe Annabelle Maestro cum se 
apropia de masa lor. Cu toţii o cunoșteau pe Annabelle de când 
fusese cu Frankie, îi știau părinţii și cartea în care făcuse 
numeroase dezvăluiri. 

— Amintește-ţi ce-a spus marele Andy Warhol despre cele 15 
minute de celebritate, remarcă Venus, sorbind dintr-un cocteil. 
Ei bine, tipa asta vrea să profite de alea 15 minute ca să ajungă 
pe primul loc. Îmi pare rău de tatăl ei. 

— Îţi pare rău de Ralph Maestro? o întrebă Lucky șocată. De 
ce să-ți fie milă de el? Pentru numele lui Dumnezeu, a 
împușcat-o pe nevastă-sa. Ar trebui să putrezească în pușcărie. 

— A pus pe cineva să o ucidă, preciza Venus. Nu e același 
lucru. 

— La naiba! exclamă Lucky, scuturând șocată din cap. Ar 
trebui să vorbeşti cu Lennie - voi doi ați putea discuta 
avantajele menţinerii criminalilor în libertate. Vă veți distra pe 
cinste! 

— Scuzaţi-mă, spuse Eddie, ridicându-se când Annabelle 
ajunse la masă. Aș vrea să o cunoașteți cu toții pe prietena mea, 
Annabelle Maestro. 


— Bună, spuse Billy. 

— Hei, îi răspunse Max, stând în ușa vilei și simțindu-se cam 
rușinată. 

Muzica se auzea tare de la vila de vizavi, o șopârlă îi trecu 
prin față, iar briza serii sufla ușor. Ea se cutremuă, Billy îi zâmbi, 
și totul era din nou bine în lumea lui Max. 

— Nu mă iei în braţe? o întrebă el, iar ea se simți vrăjită de 
ochii lui pătrunzători și albaștri. 

„Obţii tot ce vrei, Billy Melina” 

— Sigur că da, îi spuse ea, căzându-i la piept și uitând pe 


dată cât de mult îl urâse. 

El o îmbrăţișa, apoi o pofti înăuntru. 

— Cineva dă o petrecere aici, remarcă el. 

— Se pare că da, răspunse, privindu-l cu răsuflarea tăiată. 

El închise ușa și se priviră drăgăstos. 

— Îmi pare rău de ce s-a întâmplat la L.A. zise el în cele din 
urmă. 

— Ce anume? întrebă ea pe un ton neutru. 

— Ştii tu, începu el. Te-am lăsat să scapi. 

— De ce anume? îl întrebă ea ironică. 

— Apoi tu ai plecat. 

— Ti-am zis că mă duc la Vegas. 

— Tu de ce crezi că-s aici? 

— Serios? Doar ca să mă vezi pe mine? 

— Da, serios. 

O sărută, spulberându-i toate îndoielile că nu făcea ce 
trebuie. 


— Plecăm, anunţă Venus, ridicându-se și făcându-i semn lui 
Jorge că era vremea să o întindă de-acolo. 

Pe fața lui frumoasă de bărbat tânăr se citea mânia și 
supărarea. Îl ignorase toată noaptea, iar acum îl trata ca pe un 
cățeluș. 

Se ridică totuși și rămase ţeapăn lângă ea. Nu avea de ales. 

— Mai vorbim noi, îi spuse Eddie lui Venus, ridicându-se la 
rândul său, făcând o plecăciune și măgulind-o astfel, pentru că 
ar fi dat lovitura dacă ar fi avut-o clientă. O să facem lucruri 
măreţe împreună. 

— Sunt sigură, îi șopti Venus. Trebuie doar să-mi dovedești. 

— Cu siguranță, se lăudă Eddie, zâmbind afectat. Nu vei fi 
dezamăgită. 

— Vorbim noi. 

— Să fii sigură! Şi se așeză la loc, părând mulțumit de sine. 

— Ai luat-o pe Venus de la agentul ei? îl întrebă Annabelle, 
vizibil impresionată. 

— Încă nu, dar se va întâmpla, replică Eddie încrezător, fără 
să știe unde fusese prietena lui atâtea ore. 


— Felicitări! îi spuse Annabelle. Sunt mândră de tine. 

— E mult mai bine decât „porc împuţit, cum m-ai făcut 
acum câteva ore. 

— Ştii că nu am vorbit serios. 

— Îmi dai în scris? 

— Ai vorbit ca un agent adevărat, chicoti ea. „Doamne! se 
gândi ea. Ce bine e să fii din nou printre oameni normali! 

Se întoarse spre Lucky. 

— Cred că trebuie să te felicit și eu, îi spuse ea, încântată că 
avea ocazia să stea lângă Lucky Santangelo. 

— De ce? o întrebă Lucky, uitându-se prin jur să vadă pe 
unde era Bobby. 

Annabelle își coborî vocea. 

— Știu că trebuie să rămână secret, dar am auzit că vinzi The 
Keys. 

— Poftim? făcu Lucky mirată. 

— Nu te îngrijora, nu suflu o vorbă. 

— Nu sunt îngrijorată, ci nedumerită. Cine ţi-a spus asta? 

Annabelle îi aruncă o privire rapidă lui Eddie, care vorbea cu 
Lennie și Alex. 

— Păi... Armand Jordan. M-am întâlnit cu el la cazinou. 

— La cazinoul meu? 

— Nu, la Cavendish. Stă acolo la o vilă. Urmă o pauză lungă. 
Îmi cer scuze, mai bine nu ziceam nimic. Armand m-a rugat să 
păstrez secretul. 

— În legătură cu ce? 

— Mi-a spus că va cumpăra The Keys și că tranzacţia va avea 
loc mâine. 

— Tu glumești, nu? 

— Nu, deloc, răspunse Annabelle, înnorată de mânia din 
ochii lui Lucky. Îți repet doar ce mi-a zis Armand. 

— De unde îl știi pe tipul ăsta? 

— De la New York. Noi... am ieșit împreună de câteva ori. 

— Cât de bine îl ştii? o întrebă Lucky, cu ochii ei negri 
scăpărând de furie. 

— Păi... nu prea bine. E mai mult o cunoștință decât un 
prieten, se bâlbâi Annabelle, dându-și seama că probabil 


spusese ceva greșit. Lucky nu părea deloc încântată. 

— Dacă-l știi cât de cât, cred că ţi-ai dat seama că e un 
misogin, un mincinos și un ticălos nebun. 

Alex se aplecă să audă mai bine ultimele cuvinte rostite de 
Lucky. 

— lar vorbiţi de mine? spuse el cu un zâmbet prefăcut. 

— Ai vrea tu, replică Lucky, ridicându-se brusc în picioare, îi 
făcu semn lui M.J. să vină la ea. Vreau să dau un telefon. Du-mă, 
te rog, la birou. 

— Desigur, îi spuse M.J. ridicându-se. Vino după mine! 

— Cred că am supărat-o pe Lucky, îi spuse tristă Annabelle 
lui Eddie. 

— Dragă, îi răspunse el, se pare că te pricepi de minune la așa 
ceva. Hai să dansăm, am chef să mă distrez. 

După un timp, Armand își dădu seama că Annabelle nu se va 
mai întoarce. Acum nici nu mai vedea bine de la atâta cocaină, 
băutură și tot ce ingerase. 

— Unde e? o întrebă pe Luscious care folosea un palmier în 
ghiveci pe post de bară de striptease. 

Luscious se opri și îl întrebă cu vulgaritate: 

— Auzi, noi ne-o tragem odată sau ce naiba? 

În acest timp, Seducta era pe jumătate leșinată și zăcea pe 
podea cu ochii aproape închiși. 

Era o scenă jalnică, dar Armand era prea drogat ca să-și dea 
seama. 

— Unde e? repetă el, ridicându-se de pe canapea, clătinându- 
se și aproape pierzându-și echilibrul. 

— Prietena ta a spălat putina acu' o oră, îi spuse Luscious, 
lăsând palmierul și venind spre el. Cel puţin așa cred. Sau poate 
a dat ortu' popii în baie, râse Luscious. 

Ar fi ceva. O altă dovadă a puterii ei de medium. Dacă 
prietena lui murise, atunci nu era bine să rămână pe acolo. 

— În baie? o întrebă nedumerit Armand. Nu gândea deloc 
limpede. Inima îi bătea să-i sară din piept și îi era greață. 

— Da, îi spuse Luscious. A intrat acolo. Vrei să verific? 

— De ce? o întrebă Armand, uitându-se urât la ea. 

— Să văd dacă-i acolo. 

— Ai un pistol? 

— Ce? 

Armand îi aruncă o privire disprețuitoare. 

— Ai un pistol? 

Luscious strâmbă din nas; tâmpitul ăla era mai nebun decât 
crezuse. Totuși îi prefera purtarea de acum, față de aceea când le 
pocnise pe ea și pe Seducta. 

— De ce-ai nevoie de un pistol? îl întrebă ea, crezând că e 
mai bine să-i cânte în strună. 

— D-aia, replică Armand pe un ton secretos. 


— D-aia, ce? 

— Pentru c-am chef să omor pe cineva, tună el. 

Rahat! Era clar dus cu pluta - singurul lucru pe care îl spunea 
vaca aia de maică-sa când era încă suficient de trează ca să mai 
scoată vreun cuvânt. Ce naiba! Ori era nebun de legat, ori un 
psihopat periculos. 

— Nu arăţi prea bine, îngăimă ea. Mai bine stai naibii jos. 

— Ştii că am bani cât n-o să vezi tu în toată viaţa ta? se lăudă 
Armand, băgând mâna în buzunar și scoțând un fișic cu 
bancnote de o sută de dolari. Eşti o curvă, ar trebui să-ți placă 
banii, adăugă el, aruncând spre ea o mână de bancnote. 

Banii plutiră în jurul trupului ei slăbănog, tatuat și gol, apoi 
căzură la pământ. 

Nebunul ăsta cu ochi ca de reptilă era mult mai dus decât 
crezuse. 

Se stăpâni să nu se aplece și să înșface banii de pe jos. 

Dar Seducta, nu. După ce văzu banii căzând, începu să se 
târască în patru labe să-i adune. 

Luscious nu o lăsă. Până să ajungă Seducta la bani, se aplecă 
repede și luă cât de multe bancnote posibil. „Sfinte! se gândi ea, 
adunând banii, „aici sunt câteva mii. Ăsta e chiar diliu” 

— Un asasin, spuse Armand. Aș vrea să plătesc un asasin. 
Ştiţi unde pot găsi unul? 

— De ce? îl întrebă cu tupeu Luscious. Vrei să-ți împuști 
prietena? 

— Cum îndrăznești să-mi vorbeşti așa? o întrebă Armand, 
uitându-se urât la ea. Tu știi cu cine vorbeşti? 

— Nu mi-ai zis numele tău, îi răspunse Luscious, văzând 
câteva bancnote de o sută pe care nu le luase. 

— Nu doar un nume, îi spuse el făcând un gest teatral, ci un 
titlu. Sunt prințul Armand Mohamed Jordan, în curând rege al 
Akramsharului. 

— Bine, dragă, replică Luscious, cântându-i în continuare în 
strună, în timp ce-și înșfăca poșeta și își îndesa banii în ea. Nu 
vrei mai bine să-ți spun Arnie? 

— Am nevoie de un ucigaș plătit, continuă Armand pentru 
sine, ca să omor un dușman al poporului. Dacă-mi faci rost de 


unul, îți dau oricât vrei. 
— Oricât? făcu Luscious, iar prin cap i se învârteau o mie de 
gânduri. Ştii ceva, Arnie? Cred că putem ajunge la o înţelegere. 


Randy Sorrentino stătea într-un șezlong (canapeaua avea să 
vină săptămâna viitoare) și își mângâia absent „bijuteriile”, 
urmărind la TV o emisiune din seria Real Housewives. Era 
distractiv să te uiţi la bogătașele alea cu fețe întinse, sâni falși și 
soți idioţi. În plus, îi plăcea să le admire casele extravagante, ca 
să vadă cât de ușor era să intre prin efracție și le fure din lucruri. 
Tot aveau prea multe - ce rău era dacă se „servea” și el puțin? 

Randy terminase pe ziua de azi. Se ocupase de afaceri, iar 
acum se putea relaxa până când venea Luscious acasă. 

Prietena lui de aproape un an de zile era extraordinară. Avea 
grijă de el cum nu făcuse niciuna înainte, iar el avusese parte de 
multe. Da, atât de multe că nu și le amintea pe toate, mai ales 
de când juca în filme porno, pentru că în fiecare săptămână 
veneau prospături - toate dorindu-și cu disperare să devină 
noua Jenna Jameson. 

Da, Luscious era diferită, și dacă nu ar fi fost așa geloasă, 
chiar ar fi luat-o de nevastă. Dar gelozia aia îi tăia tot cheful. Nu 
era el de vină că avea ditamai mătărânga. N-avea ce face că 
multe femei voiau să i-o sugă. 

De pildă, Seducta se dădea mereu la el și-și freca țâțele de 
pieptul lui, îi șoptea cuvinte porcoase la ureche, încercând să-l 
pipăie, spunându-i că se potriveau. 

Nici nu voia să audă. Ea era căsătorită cu fratele lui mai mare, 
iar Mikey - ca și Luscious - era bolnav de gelozie. Așa că Randy 
voia să se țină departe, dar Seducta nu se lăsa cu una, cu două, 
tot insista, iar Luscious credea că el se dă la Seducta. 

Era o situație complicată și, dacă Mikey afla, îl bătea de-i 
suna apa în cap. Ar fi fost păcat, pentru că în ultimele luni el și 
cu Mickey trecuseră peste neînțelegerile din trecut și se aveau 
bine, ceea ce nu se întâmplase întotdeauna. Acum puseseră pe 
picioare o afacere bănoasă, care li se potrivea amândurora. 
Câștigau bani ușor, era o schimbare bine-venită. 

Randy nu știa dacă să se masturbeze sau nu, când îi sună 


telefonul. Era Luscious. 

— Ce e? o întrebă el repezit. 

— Mișcă-ţi fundu' încoace, îi șopti ea cu vocea ei răgușită, 
ridicând apoi tonul de încântare. Avem un client aici. Adu pipa 
pentru droguri, pistolul, și curu' ăla bătrân al tău. O să facem 
bani frumoși. 

„Pui de curvă! se gândi Lucky, Pui de curvă nenorocită! Ce 
mai tupeu avea Armand Jordan de împrăștia zvonul că el avea să 
cumpere The Keys! În niciun caz n-avea să-l lase pe idiotul ăla 
să scape teafăr. Se punea cu femeia cu care nu trebuia. 

Știuse că tipul îi va aduce numai necazuri din momentul în 
care pusese piciorul în biroul ei, cu atitudinea lui de „femeile 
sunt inferioare” și expresia îngâmfată de pe faţă. Ce cretin! Și, în 
lumea lui Lucky, dacă vreun nemernic avea curajul s-o provoace, 
ea riposta fără întârziere. O, da, nimeni nu scăpa teafăr din așa 
ceva. Când te gândești că avusese tupeul să împrăștie zvonul că 
mâine The Keys va fi al lui! Trebuia să-l oprească imediat. Nu-i 
păsa că era trecut mult după miezul nopţii. O enerva prea tare 
ca să mai aștepte: trebuia să rezolve problema asta acum. 

Nu-i spuse lui Lennie unde se ducea, pentru că Lennie - 
mereu vocea rațiunii — ar fi încercat s-o împiedice. lar acum era 
în acea stare în care nimeni n-o putea opri. 

În schimb, încercă să dea de Danny la telefon, dar nu era 
acasă. Danny era la un club de gay cu Buff, unde aveau să 
danseze toată noaptea. Îi trimise un mesaj pe mobil. 

Apoi îl sună pe Jeffrey Lonsdale, care nu răspunse nici el. 
Jeffrey era în pat cu o tipă divorțată cu vino 'ncoa, pe care o 
întâlnise la masa de blackjack și-și pusese telefonul pe vibrații. 
Nu se mai obosi să-i lase un mesaj. 

În cele din urmă, îl sună pe Fouad Khan, despre care 
presupunea că e cazat tot la Cavendish. Telefonul sună în 
camera lui, dar nimeni nu răspunse. Fouad stătea pe terasă 
fumând o ţigară - obicei căruia nu i se deda prea des, dar acum 
spera să-l ajute să adoarmă. Nu auzi telefonul pentru că ușa de 
sticlă era închisă, ca nu cumva fumul să ajungă în cameră și să-l 
deranjeze. 

Frustrată, Lucky luă o decizie pe loc. Avea să se descurce 
singură. 

M.J. o aștepta în faţa biroului. 


— Spune-i lui Lennie că a trebuit să rezolv o problemă 
urgentă, spuse ea pe neașteptate. În regulă? 

— Pot să te ajut cu ceva? întrebă M.J. 

Clătină din cap. 

— Nu, e ceva ce trebuie să fac personal. Și fiindcă nu vreau ca 
Lennie să vină cu mine, spune-i că o să ne vedem la apartament. 

— Bine, zise M.J., întrebându-se ce se petrecea. 

— Bobby e pe-aici? 

— Cred că a plecat, vrei să mai verific o dată? 

— Nicio problemă, spuse ea, gândindu-se: „Domnule 
Armand Jordan, vei primi în curând o vizită de la cel mai 
nenorocit de coșmar al tău, o femeie - care o să ţi-o tragă de nu 
te vezi.” 


Denver își dădu repede seama că o femeie singură într-un 
cazinou era considerată o pradă ușoară. Fiecare bărbat părea să 
aibă impresia că avea dreptul să intre în vorbă cu ea. 

„De unde ești, gagico?” 

„Ai venit în vacanță?” 

„Ce-ai zice de un păhărel?” 

Întrebările astea veneau de la bărbaţii care călătoreau singuri. 
Totuși, cei care mergeau în haită erau mult mai îndrăzneți. 

„Drăguţe balcoane! Cât ceri pentru o noapte?” 

„Vrei să facem sex în grup?” 

„Ai un fund de mă bagi în boală.” 

După o vreme se satură - probabil că arăta ca o prostituată, 
dând târcoale pe acolo. Și totuși, nu era pregătită să urce la etaj. 
Dacă Bobby ar fi fost cu ea, probabil s-ar fi luat la ceartă și, cum 
el nu era... ei bine, refuza să se gândească la faptul că el nu era 
acolo. 

Mintea i-o luă razna și și-l închipui pe Bobby în pat cu Gia, 
sărutând-o pe Gia, făcându-i sex oral Giei. 

„Oh, Doamne! Mă transform într-una din idioatele alea 
îndrăgostite lulea!” 

Se hotărî să facă și ceva folositor și, găsind un loc liber la o 
masă de blackjack, se așeză pe taburetul gol. 


Nu era ceea ce Max intenționase să se întâmple, dar era 
inevitabil - să ajungă în pat cu Billy. Era așa de sexy, puternic și 
superb, mirosea așa de bine, și cu asta basta. 

Domnul Star-de-Cinema - omul pe care chiar în acea după- 
amiază crezuse că-l urăște, făcea încă o dată dragoste cu ea și, 
de data asta, era chiar mai bine ca prima oară. 

Dacă așa ceva era posibil. 

Da, era posibil. 

Felul în care o atingea era electrizant. Habar n-avusese că 
putea să fie atât de plăcut s-o faci. Uau! Dacă ar fi știut ar fi 
făcut-o de mai demult. 

Sau poate că nu. Exista un motiv pentru care așteptase, și 
motivul era Billy. 

— N-am putut să mi te scot din cap, șopti Billy, trecându-și 
blând degetele peste spatele ei. Îmi tot aminteam de plajă și 
cum te-am găsit acolo singură, de parcă erai o paria. 

— Paria societăţii, protestă ea, întinzându-se languros în pat. 
Era petrecerea mea. 

— Şi nu te simţeai deloc bine. Până să vin eu. Recunoaște, 
Ochi-Verzi, că te ascundeai. 

— Aşa e. 

— Dar, dacă nu te-ai fi ascuns, n-aș fi dat peste tine și n-am fi 
aici amândoi. Așa-i? 

— Așa-i, murmură ea, gândindu-se cât de fericită avea să fie 
cu el. 

— Ştii că e trecut de miezul nopţii? Deci azi e ziua ta, afirmă 
el. Mă enervează că n-o s-o petrec cu tine. 

— Aș vrea să poți, răspunse ea, dar închipuie-ţi cum ar 
reacționa toți dacă aș apărea cu tine. 

— Înţeleg, spuse Billy. Lucky și Lennie ar face un scandal 
monstru. 

— Nu te înșeli deloc. Şi - ezită ea un moment - Venus e în 
oraș. Am văzut-o mai devreme la Mood. Probabil va veni și ea la 
petrecere. 

— Şi eu am văzut-o. Am dat peste ea în fața restaurantului 
unde am luat masa cu Kev. 

— Kev e cu tine? 


— A venit să se distreze. Nu-ţi face griji, n-o să ne deranjeze, 
i-am dat instrucţiuni clare. 

— Nu că nu-l plac..., spuse ea într-o doară. 

— Ascultă, Kev poate să fie o pacoste uneori, dar are intenţii 
bune. 

— Ai vorbit cu Venus? întrebă Max curioasă. 

— Puțin. Mă urăște acum. 

— Da? 

— Divorțul scoate ce e mai rău din oricine. 

— Ştii, spuse Max distrată, întorcându-se, Venus a fost cea 
mai bună prietenă a mamei de când eram copil. 

— Încă eşti un copilaș, o tachina el, gâdilând-o leneș pe barbă 
și gândindu-se cât de proaspătă și drăgălașă era, cu pielea ei 
măslinie și ochii verzi ca de smarald. Nu era doar drăgălașă, era 
o frumusețe. 

Ea chicoti și se rostogoli de lângă el. 

El râse și veni după ea, lăsându-și trupul suplu și bronzat 
deasupra ei, mișcându-se încet înăuntrul ei până ce ea gemu de 
plăcere. 

Max înţelegea acum ce voia să spună Cookie când bătea 
mereu apa-n piuă despre cât de minunat era s-o faci, în loc să 
amâni marele eveniment. 

Încă o dată își dădu seama că se bucura că așteptase. Billy 
Melina era perfect, cadoul de ziua ei de naștere la care visase. 


— Unde e fiica mea? întrebă Gerald M. dintr-odată, uitându- 
se în jurul mesei aglomerate de la Mood. Bea Jack Daniel's și 
uitase de toate. 

Frankie, care reușise să se înfigă între două blonde durdulii, 
ridică nepăsător din umeri. 

— Dansează în draci, răspunse el, deși habar n-avea unde 
dispăruse Cookie, și nici că-i păsa prea tare. 

Blondele îl invitaseră deja la apartamentul lor și plănuia să se 
ducă, poate împreună cu Gerald M., dacă ar fi avut chef. 

— N-ar trebui să fii cu fetița mea? întrebă Gerald M., cu o 
sclipire de furie în ochi. Mi-a spus că aţi venit împreună cu 
mașina. 


„Adio, blonde”, se gândi Frankie. „Tipu' tocmai și-a amintit că 
are o fiică.” 

— Așa-i, spuse Frankie tot nepăsător. Doar că o știi pe 
Cookie, e o fată căreia-i place să își vadă de ale ei. N-aș vrea s-o 
rețin. 

— Du-te și găsește-o! îi ceru Gerald M. încruntat. E târziu. 
Nu-mi place s-o știu învârtindu-se pe-aici de una singură. 

— Sunt sigur că e bine, spuse Frankie, făcându-i cu ochiul. 

Gerald M. îi aruncă o privire de Mare Star - o privire care 
spunea „Când îți spun să faci ceva, fă-o.” 

— În regulă, spuse Frankie, ridicându-se în silă. Mă duc acu' 
s-o caut. 


Când Lucky își punea în minte ceva, nimic nu era în stare s-o 
oprească. Trăia după propriile reguli, iar regulile ei erau stricte. 
„Nu te pune niciodată cu un Santangelo” spunea tot. 

Armand Jordan se punea cu ea, iar Lucky n-avea de gând să 
tolereze așa ceva. Să dai din gură că vrei să cumperi The Keys ar 
reprezenta pentru unii un delict minor, dar pentru ea era război 
pe față. N-avea de gând să-i permită nebunului să spună 
asemenea lucruri. Avea să pună capăt imediat unei astfel de 
atitudini. 

Se duse în parcarea privată de la subsol, unde îl găsi pe 
paznic dormind în post. În loc să-l trezească, își băgă mâna în 
ghereta lui până la polița cu chei și luă cheia de contact de la 
mașina ei din Vegas, un Aston Martin albastru-argintiu, 
spunându-și să nu uite să-l concedieze pe acel paznic - asta 
dacă nu cumva avea nevastă și familie — caz în care s-ar fi putut 
răzgândi. 

Se simţea bine să facă ceva în privința lui Armand Jordan. 
Nu-i plăcuse omul din momentul în care pusese piciorul în 
biroul ei în acea dimineață. Avusese presimţiri negre. Ceva nu 
era în regulă. 

Nenorocitul de Jeffrey nu ar fi trebuit să-l aducă la ea. Dar 
Jeffrey trecea printr-un divorț și probabil nu gândea limpede. 
Divorţurile păreau să aibă un asemenea efect asupra multor 
oameni, ba chiar și asupra avocaţilor. 


leși cu mașina din garaj, iar nivelul de adrenalină îi crescu 
brusc. 

Nu conta că era ora unu dimineaţa. De fapt, era și mai 
dramatic. 

În curând, Armand Jordan avea să afle că nimeni nu se punea 
cu cineva din familia Santangelo. Nimeni. 

Randy Sorrentino își ridică anevoie de pe scaun trupul 
musculos și masiv și se întrebă ce să pună pe el. Să se îmbrace ca 
atunci când livra droguri - cu o geacă sport peste o cămașă 
maronie și cu niște pantaloni? Sau să poarte ceva mai lejer - ca 
de pildă hanoracul lui preferat cu Guns N' Roses și o pereche de 
blugi rupți? 

Randy Sorrentino nu voia să se grăbească, ba dimpotrivă. 
Mintea lui lucra încet, așa că nu se putea grăbi. 

Îi plăcea să se gândească pe îndelete înainte de a părăsi 
apartamentul lui, care îi oferea siguranță. 

Mai devreme în acea seară, Luscious îi spusese că azi nu va 
dansa la Dirty Den, pentru că trebuia să meargă la hotelul 
Cavendish pentru o slujbă bine plătită și că o luase pe Seducta 
cu ea. Randy nu știa dacă vor face striptease sau se vor prostitua. 
El nu întrebase, pentru că nu avea nevoie de detalii. Dacă 
prietena lui voia să-și desfacă picioarele și să facă sex pentru 
bani, pe el nu-l deranja, atâta timp cât nu venea acasă mirosind 
a alt bărbat. Când lucrase în industria porno, învățase multe 
despre protecţie și igienă, așa că o pusese în temă și pe Luscious, 
care se jura că îl obliga pe client să-și pună tot timpul 
prezervativ. 

Banii pe care-i aducea nu le prisoseau. Poate că mai târziu vor 
cumpăra o casă sau poate se vor căsători și-și vor întemeia o 
familie. Dar asta se va întâmpla într-un viitor îndepărtat. Acum 
voiau să se distreze, iar Randy se pricepea de minune la asta. 

Se gândi la ce-i spusese Luscious la telefon. „Mișcă-ţi fundu' 
încoace, avem un client aici.” 

Asta putea însemna orice. Unul viu, nu un cadavru care zăcea 
într-o cameră de motel. Luscious mai păţise asta în urmă cu 
câteva luni. Era un tip cu inima slăbită care murise sub ea. ÎI 
sunase panicată pe Randy, iar el o sfătuise să fure totul din 
cameră și să plece naibii de-acolo, ceea ce și făcuse. Nu 
avuseseră probleme. 


„Şi adu și pipa de droguri, pistolu' și curu' ăla bătrân al tău." 

Pentru o petrecere? Sau trebuia să facă o vânzare? 

Lui Randy nu-i plăcea să fie făcut bătrân. Avea 28 de ani și da, 
unii îl considerau masiv - avea 104 kilograme de mușchi - dar 
era mare în toate locurile care contau, ceea ce îl ajutase mereu 
în viață. Asta îl deosebea de Mikey - o sculă mai mare, cu care 
sfredelea femeile. 

Se întreba dacă să-l ia și pe Mikey cu el. Mikey era cel mai 
forțos și cel mai isteț din familie. Așa că, dacă aveau să facă bani 
frumoși, cum spusese Luscious, n-ar fi fost corect să-l ia și pe 
Mikey cu el? 

Și, oricum, Mikey era cel care avea o armă bună. Un pistol 
Glock semiautomat. Şi - ce era mai important - știa cum să-l 
folosească. 

Da, Mikey era omul de care avea nevoie. 

Randy își trase pantalonii pe el și îl sună pe fratele său mai 
mare. 


Trântit pe canapea, Armand se gândea la multe lucruri. Nu 
mai combinase niciodată alcool cu cocaină - nici mai multe 
feluri de alcool. Băuse câteva shoturi de tequila, iar cu 
Annabelle câteva pahare de limoncello la barul hotelului. Apoi 
mai băuse și două sticle de șampanie Cristal - doar ce era mai 
bun pentru Armand. Acum se simțea confuz. 

Curvele nu dansau, deși muzica urla hârâit, iar ritmul ei 
nebun îi despica țeasta în două. Una dintre târfele goale leșinase 
pe canapea de beată ce era. Sforăia cu gura deschisă, iar sânii 
enormi i se mișcau odată cu respiraţia. 

— Ce are? o întrebă el pe târfa slabă, goală și tatuată, care, 
dintr-un motiv sau altul, stătea lângă bar cu un telefon în mână. 

— Am găsit pe cineva, îi spuse ea. Cineva care o să-ți execute 
ordinele. După o pauză de efect, urmă: Contra cost, bineînţeles. 

„Contra cost.” Armand rumegă cuvintele. „Contra cost.” 

Oare ce trebuia să facă persoana aia contra cost? își aminti. 
Trebuia să-i zboare creierii lui Lucky Santangelo. Da, asta era. 

lar el avea să plătească oricât. 


Randy îl luă pe fratele lui cu Dodge-ul lui auriu și tunat. 

Mikey stătea în fața casei, îmbrăcat în negru ca un călău și cu 
ochelarii fumurii pe care îi purta fie zi, fie noapte. Nimeni nu-l 
vedea pe Mikey fără ochelari, nici măcar Seducta, care îl rugase 
odată să-i scoată și primise o palmă peste față pentru că 
îndrăznise să-i ceară așa ceva. 

Mikey și Randy erau frați doar de mamă. Tatăl lui Mikey, un 
infractor recidivist, era în pușcărie, în timp ce tatăl lui Randy - 
care făcuse bodybuilding - stătea acasă și își încasa pensia de 
invaliditate. 

Mikey nu era solid și înalt ca fratele lui mai mic, ci mai 
mărunţel, având doar 1,72 metri. Ca să compenseze, purta cizme 
de cowboy din piele de șarpe cu tocuri de șapte centimetri, în 
care se găsea un compartiment secret, unde ţinea un cuţit de 
vânătoare cu lama de cincisprezece centimetri. 

Ori de câte ori Randy și Mikey ieșeau în oraș cu iubitele lor, 
oamenii credeau mereu că Mikey era cu Luscious, iar Seducta cu 
Randy. Păreau să se potrivească împreună, dar lucrurile nu 
stăteau așa. Mikey ieșise întotdeauna cu fete mai plinuţe și cu 
țâțe mari. Îi plăcea să se cuibăreacă la pieptul lor cald, apoi să 
ejaculeze peste ele. Cam asta era tot ce prefera Mikey, spre 
deosebire de Randy. 

— Despre ce naiba e vorba? îl întrebă el, așezându-se pe 
scaunul de lângă șofer. 

— Se pare că e ceva serios, îi zise Randy pe când ambala 
motorul. Nu ne-ar pune Luscious degeaba pe drum. 

— Să sperăm că nu, îi răspunse Mikey. Pentru că dacă mă face 
să pierd vremea, o să-i trag două perechi de palme de nu se 
vede. 

— E ocupat locul ăsta? 

Denver nu se uită la bărbatul care se așezase lângă ea la masa 
de blackjack. Nu mai suporta să se mai dea cineva la ea - era 
prea de tot. Se descurca destul de bine, strânsese o grămadă de 
jetoane. Îi plăcea să joace, deși ar fi preferat să stea cu Bobby. 

Puse următoarea miză și așteptă crupierul să amestece 
cărțile. 

Crupierul o făcu și — blackjack! Câștigase din nou. 

— Frumos, spuse bărbatul de lângă ea. Îi aruncă o privire și-și 
dădu seama că era Bobby. 

— Mersi, îi răspunse ea pe un ton politicos, purtându-se de 
parcă erau doi străini. 

— Cu plăcere, îi spuse el, pe același ton. 

Un burtos cu o cămașă haioasă, așezat la două scaune 
distanță, gesticula cu degetul mare în semn de victorie și 
mormăi în glumă că îi curăţă pe toți. 

— Domnișoara asta câștigă mereu, se plânse el. Dar e prea 
drăguță să mă supăr pe ea. Apoi lui Bobby: Poate echilibrezi tu 
balanţa. 

— O să încerc, spuse Bobby. 

Mai jucară un sfert de oră, până când Denver pierdu un joc. 

Fără să se uite la Bobby, își adună jetoanele și se ridică în 
picioare. 

— Mă duc să-mi iau banii, spuse ea, dându-i crupierului un 
bacșiș generos. 

— O să-ţi simțim lipsa, spuse tipul în cămașă multicoloră. 

Bobby se ridică și el. 

— Vrei să bei ceva? o întrebă el pe Denver. 

— Ei bine..., se gândi ea. 

— Nu arată rău tipul, eu zic să-i dai o șansă, făcu bărbatul în 
cămașă. Doar dacă nu e cumva însurat. Ire' să te uiţi pe inelar, 
sau vezi dacă are vreo urmă de bronz - asta-i dă mereu de gol. 

Denver se uită cu un aer solemn la Bobby. 


— Eşti căsătorit? îl întrebă ea. 

— Nu, îi răspunse el, pe un ton la fel de serios. Tu? 

— Am divorţat recent de-al treilea soţ, îi spuse ea. 

— E periculoasă! exclamă tipul în cămașă hawaiiană. 

— Mersi pentru încurajare, îi spuse Denver, zâmbindu-i. O 
să-ți spun cum iese treaba. 

Tipul dădu din cap încântat. Îi plăcea la Vegas, mereu se 
întâmpla ceva. 

— Așa deci, zise Bobby, continuând să-și joace rolul în timp 
ce se îndreptau spre un separeu din apropiere. Ce te aduce în 
Vegas? 

— Cum am mai spus, tocmai am divorțat de-al treilea soţ. 

— A făcut ceva care te-a supărat? 

— A dansat cu o fostă. 

— Pe bune? 

— Nu mi-a plăcut deloc. 

— Cred și eu. Deși sunt sigur că a fost un gest nevinovat. 

— Poate, spuse ea, ridicând din umeri. Sau poate nu. 

Ajunseră în hol și se așezară la o masă pe colţ. 

— Ce bei? o întrebă Bobby, când o chelneriță drăguță veni să 
le ia comanda. 

— O votcă martini, spuse Denver, plăcându-i jocul lor 
neașteptat. Să fie dublă și fără gheață. 

— Dublă și fără gheaţă? făcu nedumerit Bobby, ridicând din 
sprâncene. Lui Denver pe care o știam eu îi plăcea vinul alb. Dar 
el nu stătea la masă cu Denver - ci cu o străină, de care se 
simțea foarte atras. Bine atunci, o votcă martini dublă pentru 
doamna și pentru mine o bere, îi spuse el chelneriței. 

— Şi de ce ești tu în Vegas? îl întrebă Denver după ce 
chelnerița se îndepărta. 

— Am venit aici să petrec un weekend romantic cu iubita 
mea, dar n-a mers cum m-am așteptat. 

— Da? 

— Se mai întâmplă. 

— Ai dreptate. 

Veniră băuturile, iar Denver dădu pe gât martiniul, de parcă 
era la o nuntă rusească. 


— Hei, îi spuse Bobby, încercând să nu râdă, ia-o ușor. 

— Unii bărbaţi chiar cred că sunt ușoară... îi șopti ea pe un 
ton provocator. 

— Ce fel de bărbați? 

Dădu din umeri. 

— Nu știu, cei cărora le place să riște. 

— Mie-mi place. 

— Da? 

— Desigur. Urmă o pauză. Ce zici să vii sus în camera mea să- 
ţi dovedesc? 

— O să fie și prietena ta acolo? 

— Prietena mea va fi plecată toată noaptea. 

— Eşti sigur? 

— Da, foarte sigur. 

Se uită la el cu îndrăzneală. 

— Atunci ce mai aștepți? 

El aruncă niște bani pe masă, se ridică și îi oferi mâna. 

— Nimic, îi răspunse. 


Lucky nu voia ca Armand Jordan să fie avertizat că venea spre 
el. Voia să-i facă o surpriză de zile mari. 

Nu avea să fie o confruntare fizică cum se întâmplase când se 
dusese la un tip care investise în hotelurile familiei ei și nu mai 
voia să plătească. Îi făcuse o vizită în toiul nopții, în timp ce 
dormea, și îi pusese cuțitul cu lama rece de oţel la boașe. A doua 
zi îi parveniseră banii. 

Lucky surâse la acea amintire. Doamne, fusese sălbatică - și, 
deși acum era o femeie căsătorită cu copii mari - în adâncul 
sufletului ei era tot sălbatică. 

Armand Jordan va afla curând. ÎL va avertiza să nu mai 
deschidă clonţul în legătură cu ceva ce nu se va întâmpla 
niciodată și, dacă el nu se va conforma, iar ea mai auzea că voia 
să cumpere hotelul, atunci va simți și el lama de oţel a cuţitului 
în dreptul boașelor. 


În clipa în care ajunseră în lift, începu nebunia. Bobby o 
trânti pe Denver la perete, îi puse genunchiul între picioare, ca 


să nu mai poată reacționa, apoi începu să o sărute cu pasiune, 
iar ea îi răspunse imediat. 

O ţintuise, nu mai putea scăpa și, din moment ce ea nu-și 
dorea să evadeze, nu avea nicio problemă. ÎI sărută și ea, 
plăcându-i gustul gurii lui, greutatea trupului lui. Doamne! 
lubea totul la el. 

După câteva clipe, aproape îi smulse partea de sus a rochiei, 
scoțându-i la iveală sânii, apoi se aplecă să-i sugă și să-i muște 
sfârcurile întărite. 

Denver simţea că ia foc de excitare. Gura lui pe sânii ei, 
penisul lui erect care se tot împingea în ea. Uitând complet că 
era într-un lift prevăzut cu o cameră de luat vederi, care le 
înregistra orice mișcare, îi desfăcu șlițul de la pantaloni și 
începu să-l mângâie. El se simţea atât de bine! 

Liftul urca, dar nu le păsa. 

Mâna lui Bobby ajunse pe coapsa ei și la chilotul pe care i-l 
rupse. Apoi o ridică, astfel încât picioarele ei lungi să-i 
încolăcească talia, și, fără să se oprească, o penetră iar și iar. 

De obicei, partidele lor de sex erau pasionale, dar acum era 
altfel - ceva lipicios, fierbinte, nebunesc, o experiență sexuală 
extraordinară. 

Liftul se opri, iar ușile se deschiseră. Amândoi auziră o 
femeie icnind, apoi Bobby se aplecă să apese butonul de 
închidere: 

— Poate n-ar trebui să... reuși să îngăime Denver, înainte ca 
Bobby să-i astupe gura cu mâna. Apoi o mângâie din nou pe 
sâni, apropiindu-i, ciupind-o de sfârcuri, în timp ce o penetra. 

Ea gemea de plăcere pe când începeau să urce din nou. Nimic 
nu mai conta când era cu Bobby. El era sufletul ei pereche. El era 
tot ce își dorise ea vreodată. Îl iubea la nebunie. 

— 0... Doamne! făcu ea, când simţi că ajunge la orgasm. E... 

— O nebunie, ţipă Bobby, terminându-i propoziţia, iar apoi 
juisă și el în același timp cu ea. 

Liftul se opri din nou, ușile se deschiseră, iar un grup de 
turiști din Florida se holbă la ei în tăcere. 

Bobby își trase repede fermoarul de la șliț, își dădu jos haina 
și o aruncă pe umerii lui Denver, o apucă de mână și ieși cu ea 


din lift. 
— Suntem în luna de miere, le explică el turiștilor mirați. 
Câteodată trebuie să faci ce e imperios necesar. 


Fără Billy lângă el, Kev nu prea avea sorți de izbândă. De câte 
ori încerca să intre în vorbă cu o fată, ochii ei se roteau prin 
încăpere, în căutarea unui alt mascul mai tentant. 

Până la Ellie. 

Ellie nu era genul lui, dar arăta destul de bine în blugii ei 
rupți, tricoul albastru și hanoracul cu glugă legat în talie. Stătea 
la barul la care se oprise el, bând o bere și scriind ceva într-un 
carneţel. Nu era genul de fată pe care s-o agate, dar venise în 
Vegas, așa că nu voia cu niciun chip să-și petreacă noaptea 
singur. 

— Fetele drăguțe nu ar trebui să bea singure, îi spuse el, 
așezându-se pe scaunul de lângă ea. 

După ce îl măsură din priviri, Ellie se apucă să scrie din nou 
în carneţel. 

— Scrii o carte? glumi el. 

— Lucrez, i-o tăie ea. 

Kev făcu ce știa mai bine: își scoase asul din mânecă. 

— Şi eu, îi spuse el. Tocmai m-am despărţit de șeful meu, 
Billy Melina. Ce tip! Ce mă mai muncește! Îți vine să crezi că e 
trecut de miezul nopții și abia acum am scăpat! Stelele astea de 
cinema au ritmul lor! 

Și, ce surpriză, îi captase interesul. Nu dădea niciodată greș 
pomenind de Billy. 

— E aici Billy Melina? întrebă ea, bătând ușurel cu pixul în 
masă. În Vegas? 

Kev încuviinţă din cap. 

— Da, cu tot cu fițele lui de rahat. 

Ea se uită la el cu luare-aminte. 

— De unde știu că nu inventezi? 

— De ce să fac așa ceva? 

— D-aia. 

— Uite aici dovada, spuse el și-și scoase telefonul și îi arătă 
câteva poze cu el și Billy. Uită-te la mine și la „stăpânul meu”. 


Ellie trecu în revistă pozele, apoi își închise carnețelul. 
— Ai vrea să câștigi câteva mii de dolari? îl întrebă ea. 
— Şi ce să fac? o întrebă Kev curios. 

— Nimic ilegal. 

— Atunci ce? 

— Vino cu mine și-o să-ți spun. 


— Nu vreau să mă duc, dar trebuie, îi spuse Max fără tragere 
de inimă, cu capul de pieptul bronzat al lui Billy. 

— Cum adică? o întrebă Billy, dându-i cu blândeţe o șuviță de 
păr de pe faţă. Nu te așteaptă, nimeni, nu? 

„GREȘIT! Ace sigur mă așteaptă, ce-ar trebui să-i spun?” 

— A, nu, minți ea, Numai că maică-mea s-ar supăra să fiu 
plecată toată noaptea. 

— Ai 18 ani acum, îi aminti el. Nu mai are niciun cuvânt de 
zis, poţi face tot ce vrei. 

— Mda, spuse Max nesigură pe ea. Dar... relația noastră o să 
facă valuri. 

— Mai degrabă un tsunami, replică Billy râzând. 

— Nu-i de glumă, îl mustră ea, așezându-se în capul oaselor. 
Ai fost căsătorit cu prietena cea mai bună a mamei. 

— Rahat! făcu el. Cum de s-a întâmplat asta? 

— Nu-i amuzant, îi spuse Max. De fapt, e destul de ciudat. 

— Mă faci ciudat? o întrebă Billy făcându-l pe seriosul. 

— Nu tu, îi spuse ea repede, ci situaţia. Nu pot să le spun că 
avem o relaţie - tu nici măcar nu ai divorțat încă. 

— Aproape. 

— Nu-i suficient. 

— Eşti o figură. 

— Eu sunt o figură? spuse ea indignată. Tu ești steaua de 
cinema. 

— Şi atunci cum sunt eu o figură? 

— Pentru că așa sunt vedetele de cinema. Toată lumea le 
caută în coarne, iar ele nu se mai poartă ca oamenii normali. 
Crede-mă, mi-am dat seama de asta, când mama era proprietara 
Panther Studios. 

— Acum vrei să-mi spui că nu-s normal? o întrebă el amuzat. 


— Tu ești Billy Melina. N-ai cum să fii normal. 

El râse din nou și o apucă de picior. 

— Tu nu ești normală, îi spuse el. Ești prea al naibii de 
drăguță, sexy și mișto ca să mă gândesc să mă port normal cu 
tine. 

— Mă faci sexy? îl întrebă ea cu încântare. 

— Da, Ochi-Verzi, ești sexy. Așa că nici prin minte să nu-ți 
treacă să fugi de mine. Să vedem ce trucuri o să te-nvăţ în 
continuare. 

— Nu te obosi, am și eu câteva trucuri care te vor da pe spate, 
îi spuse ea încrezătoare în sine. M-oi fi dezvirginat tu, dar nu 
sunt chiar o inocentă, domnule Stea-de-Cinema. 

— Îmi place că ești focoasă. 

— Da? oftă ea, întrebându-se dacă asta simţi când te 
îndrăgostești. 

— Să fii sigură, domnişoară Ochi-Verci, îi răspunse Billy cu 
entuziasm. Te plac mult. Așa că va trebui să ne gândim la un 
plan, pentru că eu nu renunţ la tine. În regulă? 

— În regulă, încuviință ea. lar inima începu să-i bată mai 
tare, pentru că poate de data asta se îndrăgostise cu adevărat. 

Muzica urla de la vila din Cavendish. Zgomotul era asurzitor. 

— Pare să fie o petrecere, spuse Randy, stând în faţa ușii, 
deloc dezamăgit. 

Randy era mereu pus pe distracție. 

— Lasă-mă cu petrecerile, mormăi Mikey, scrutând 
împrejurimile cu ochii săi mici ascunși în spatele ochelarilor. 
Am venit aici pentru afaceri, ai înțeles? 

— Am priceput, spuse Randy. 

Nu era o idee bună să te cerți cu Mikey. Ultima oară își 
pierduse doi dinți când se luase la bătaie cu el - o amintire 
neplăcută. 

Deși Randy era mai tânăr, mai bine făcut și mai puternic, 
Mikey știa toate mișcările care să pună un tip la pământ în mai 
puţin de cinci secunde, așa că Randy refuza să se ia la ceartă cu 
el. Mikey era cel mai tare. 

Randy bătu la ușă, iar aceasta se deschise. 

Mikey apucă pistolul semiautomat - era mereu în alertă, tot 
timpul pe fază. 

Randy intră tiptil în cameră, cu Mikey în spatele său. 

Amândoi rămăseseră șocați de ce le vedeau ochii. Seducta era 
goală pușcă și leșinase pe canapea. Armand stătea lângă ea doar 
în cămașă și cravată, fără pantaloni și cu picioarele rășchirate. 
Luscious era în genunchi în faţa lui, iar gura cu dinţii puţin ieșiți 
în afară îi prinsese mădularul lui în erecţie, iar capul i se mișca 
în sus și în jos. 

Muzica rap umplea camera. Munţi de cocaină se înălțau pe 
măsuţa de cafea, iar pe podea erau împrăștiate sticle goale de 
șampanie, precum și alte sticluțe mici de scotch și vodcă. 

— Ce văgăună! exclamă Mikey cu înverșunare în glas, 
neluându-și mâna de pe pistol. Să închidă naibii cineva porcăria 
aia! 

Luscious se opri din treabă, închise combina și se ridică în 
picioare. Nu se aștepta ca Randy să-l aducă pe Mikey cu el; dacă 


era băgat și Mikey pe felie, ei vor lua mai puţini bani. Era 
furioasă. De ce să împartă cu el dacă nu erau nevoiţi? 

Armand se uită la nou-sosiţi cu ochii săi înceţoșați. Oare îi 
invitase? Cine erau? 

Scutură din cap, încercând să gândească limpede, și se ridică 
în picioare. 

— Pentru numele lui Dumnezeu, bagă-ţi scula în pantaloni, 
mormăi Mikey. 

Randy se bucura de ce spusese Mikey; se rușina la vederea 
„bijuteriilor” altui bărbat. Iisuse! Unii oameni erau nesimțiți de- 
a dreptul. Aici nu se turna un film porno, era un film porno. 

Luscios se șterse cu mâna la gură și îi dădu lui Armand 
pantalonii. 

El se îmbrăcă și îi privi pe cei doi. 

— Cine sunt oamenii ăștia? o întrebă el pe Luscious. De ce- 
au venit aici? 

— E doar prietenul meu, Randy, și fratele lui, Mikey, spuse ea, 
găsindu-și bluza decoltată și fusta scurtă într-un colț și 
îmbrăcându-se. O să se ocupe de ce mi-ai zis tu. Îţi mai 
amintești? 

— Ce anume? întrebă Armand, dându-și seama că, dacă 
încăperea nu înceta să se învârtă, avea să-și piardă echilibrul. 

— Ştii tu, îi spuse Luscious, dându-i un ghiont. Banii nu-s o 
problemă. 

— Aaa... făcu Armand, împleticindu-se. 

Apoi își dădu seama ce făcuse: angajase un asasin plătit. Sau 
doi. 

În timp ce vorbeau, Randy se apropie de Luscious. 

— Nu mi-ai spus niciodată că le-o și sugi, îi spuse el, 
încercând să pară jignit. Cum adică? 

— Fac rost de bani ca să-i cheltui tu, îi răspunse ea cu ţâfnă. 
Și de ce dracu' l-ai adus pe Mickey cu tine? 

— Mikey știe ce face. 

— Și tu, nu? 

— De cine vrei să mă ocup? întrebă Mikey, făcând un pas 
înspre Armand. Să știi că o să te coste foarte mult. Nu va fi 
ieftin. 


Armand făcu din nou eforturi să-și revină. Nu așa făcea el de 
obicei afaceri. Dar astea erau afaceri serioase și urgente. 

Unde era Fouad când avea nevoie de el? Fouad se ocupa 
mereu de detalii. 

— Am banii, spuse el. Oricât vreţi pentru acest serviciu. Dar 
nu primiți nimic până nu semnaţi un contract în care să se 
stipuleze că nu veţi divulga nimic. 

— Tu-ţi baţi joc de mine? făcu Mikey, scuturând din cap 
dezgustat. la auzi-l și pe-ăsta! adăugă el. 

— Dacă nu semnezi, îi spuse cu aroganță Armand, de unde să 
ştiu că va rămâne între noi? 

Mikey râse. 

— Te costă 25 ooo de dolari toată treaba. Vreau bani gheaţă. 
Ai atâţia pe aici? 

— Normal, afirmă Armand, dând aprobator din cap. 

— Jumate în avans, restul după, spuse Mikey. Cine e tipul? Ai 
vreo poză? Și trebuie să știu unde să-l găsesc. 

Armand se holbă la el, fără să pară că-l vede. 

Mikey începea să se enerveze în timp ce aștepta un răspuns. 
Din limbajul trupului său se vedea clar că era pe punctul să-l 
bată pe cel care îl târâse până aici, luându-l din faţa televizorului 
lui cu ecran plat, la care urmărea o emisiune despre balene 
ucigașe. 

O văzu pe Seducta, se apropie de ea și îi dădu una cu vârful 
cizmelor lui din piele de șarpe, azvârlind-o de pe canapea. 

Ea căzu la pământ, dar se ridică apoi, ameţită și uimită. 

— Îmbracă-te! îi porunci el. Plecăm. 

— Poftim? mormăi ea. 

Luscious își reprimă un zâmbet triumfător. Randy vedea și 
singur cu ce gunoi se căsătorise fratele său. Poate n-o să se mai 
dea la Seducta, când vedea ce curvă împuţită e. 

— Ne tirăm de-aici, repetă Mikey. 

— Nu poţi pleca, îi spuse Luscious. Arnie vrea să încheie un 
târg, nu-i așa, Arnie? 

— Vrea să semnez nu știu ce contract, mormăi Mikey. Ce puii 
mei? Nu-s io cu de-astea. Batem palma sau m-am cărat. 

Luscious îl trase pe Armand de braţ. 


— Mi-ai zis că vrei să faci ceva, se plânse ea. l-am adus 
special pe tipii ăștia, așa că tre' să le spui ce vrei de la ei, altfel 
pleacă. Și nu vrei asta, nu? 

Nu, se decise Armand, nu voia așa ceva. Trebuia să facă 
treaba asta, iar acum înțelegea că trebuia să le dea banii pe 
încredere. 

Era un om de afaceri. 

Un prinţ. 

Putea să aranjeze treburile așa ca toți să fie mulțumiți. 

leșind de la duș înfășurată cu un prosop ca într-un sarong și 
cu un zâmbet pe față, Denver dădu nas în nas cu Bobby, care 
intra în apartament. 

— Hei! făcu el, prefăcându-se surprins. Mă gândeam eu că te 
găsesc aici. 

— Perfect, răspunse ea cu voioșie. Și eu speram același lucru. 

— A, da? 

— Da. 

Îşi zâmbiră amândoi cu subînţeles. 

— Deci... continuă Denver. Unde eram? 

— Păi, am terminat la club, spuse Bobby, scărpinându-se în 
cap. Apoi am venit direct aici. 

— Direct. 

— Cam așa ceva. M-am oprit un pic în drum. 

— Un pic? 

— Am întâlnit o tipă superbă la masa de blackjack. 

— A, da, și cine e? 

— Cred că o cheamă..., căzu el un pic pe gânduri, Chicago. 

— Chicago? 

— Da, e o tipă superbă, cu sâni naturali, păr lung și mătăsos, 
picioare fenomenale și cu mult spirit de aventură. 

— Să fiu geloasă? 

— Nu știu, depinde. Făcu o pauză. Tu pe unde-ai umblat? 

— Păi, răspunse Denver pe un ton secretos, m-am întâlnit cu 
un străin înalt și oacheș, cu mișcări sexy și cu un corp... tare. 

— Sună mişto. 

— Da. Am făcut sex în lift. 

— Hm... spuse Bobby cu o voce senzuală. Spune-mi ceva - te- 
a făcut să-ți dai drumul cum o să te fac eu? Și, cu o mișcare abilă 
din încheietură, îi dădu jos prosopul. 

Amândoi izbucniră în râs când prosopul căzu. 

— O, Doamne! exclamă Denver, încă râzând. Eşti insaţiabil! 

— Să fii sigură că da! Știu că-ţi place, îi spuse Bobby, ducând- 


o în dormitor și apoi în pat. 

Ea îi zâmbi, iar el începu să o sărute pătimaș. Începu să o 
lingă încet de sus până ajunse jos, îi desfăcu picioarele și apoi o 
linse. 

Dându-și capul pe spate, ea îi savura din plin atingerea. 
Mâinile lui erau pe coapsele ei, ţinându-le depărtate. Ea se 
simţea prinsă din nou într-o dulce capcană. 

După câteva minute, el luă o gură de aer. 

— Mă faci să uit de Chicago, spuse el. Am început deja să uit 
de ea. 

— Şi așa trebuie, îi șopti Denver visătoare, gândindu-se că 
weekendul acesta se dovedise până la urmă a fi unul de pomină. 


Pe de o parte, Kev se simţea vinovat, pe de alta se gândea - ce 
naiba - trebuia să scoată și el un ban. Billy era putred de bogat. 
Billy era ditamai vedeta de cinema, iar el cine era? Sărmanul Kev 
care se ținea după el, iar apoi i se dădea un picior în fund, ca 
unei javre, fără a i se oferi vreo explicaţie. O, da - „Pa, Kev. 
Rezervă-ţi o cameră, Kev. Pune-o în contul meu, Kev.” 

Oare uitase Billy de lunile în care stătuse în apartamentul lui 
Kev, după ce venise prima oară la Hollywood? Billy Melina nu 
avea o lețcaie, iar el, Kev, plătise singur toate facturile, 
cumpărase de mâncare și-l sprijinise necondiționat. 

Mai dă-o în mă-sa! Avea ocazia să facă bani și cine ar fi putut 
să-l condamne? 

Se dovedise că Ellie era mai mult decât o fată drăguță care 
stătea la bar și scria ceva în carnețelul ei. Ellie era fotoreporter și 
venise în Vegas ca să afle cât mai multe bârfe despre celebrităţile 
care roiau prin oraș cu ocazia meciului. 

— Ştii, îi zisese fata lui Kev, după ce băură câteva beri, poţi să 
câștigi până la o sută de mii dacă faci o poză unei mari vedete. 
Și, cum șeful tău trece printr-un divorț intens mediatizat - ei 
bine... dacă aș putea să-i fac o poză la braţul altcuiva, am dat 
lovitura! Ne umplem de bani. Dacă mă ajuţi, îți dau jumătate. 

Cum să refuze o chestie atât de bănoasă? 

La naiba cu loialitatea! Lui Billy oricum nu-i prea păsa de așa 
ceva. 


Frankie se încruntă. Unde s-o caute pe Cookie? Nu era pe 
ringul de dans, nici în nenorocitul ăla de club, așa că unde naiba 
era? Nu avea idee, dar știa că, dacă voia să rămână în grațiile lui 
Gerald M., mai bine începea să o caute serios pe neastâmpărata 
aia mică. 

Gerald M. era genul de om cu care voia neapărat să intre în 
relații strânse. Da, o fi Gerald M. mai puriu, dar era o vedetă 
adevărată - ca Smokey Robinson sau Lionel Richie. De modă 
veche. lar Frankie ar fi fost încântat ca Gerald M. să vină în 
fiecare seară la River și să atragă alte vedete. l-ar da și droguri 
gratis, doar ca să stea în compania lui. 

Dar asta nu se va întâmpla până când nu o va găsi pe iubita 
fiică a lui Gerald M. 

Oare cât de mult ar mai fi iubit-o tati, dacă și-ar fi văzut 
„fetița” sugându-i-o lui Frankie în drum spre el? Nu credea că ar 
mai fi iubit-o chiar atât. 

Frankie se apropie de MJ. și fu surprins să o vadă pe fosta lui 
- Annabelle Maestro - stând la o masă lângă Lennie Golden și 
agentul despre care vorbea toată lumea - Eddie Falcon. El și cu 
Annabelle nu mai vorbiseră de câteva luni, de când el o 
amenințase că o va da judecată dacă va publica acea carte 
calomniatoare și mincinoasă, în care îl descria ca pe un drogat 
nenorocit. 

Îl știa pe Eddie - agentul mai venise pe La River de câteva ori 
—, așa că spuse brusc: 

— Salut! și încercă s-o ignore pe Annabelle. 

Dar Eddie era de cu totul altă părere. 

— i-o prezint pe prietena mea, Annabelle Maestro, spuse el. 
După o pauză, adăugă: Stai așa, voi doi n-aţi fost împreună? 

— Puțin timp, făcu Annabelle, refuzând să se uite la Frankie. 

— Acum mult timp, spuse Frankie, întorcându-se spre M.]. Ai 
văzut-o cumva pe Cookie? îl întrebă el. 

— Acum văd că umbli cu puștoaice, șopti Annabelle. Ce 
nimerit! 

Frankie pretinse că nu o aude. 

— Ea și cu Max se duceau La Wonderball, îi spuse Cassie. 


— Wonder ce? făcu Frankie, dorindu-și să fie oriunde decât 
aici. 

— E un club pentru minori la șosea, îl lămuri Cassie. Toată 
lumea știe de Wonderball. 

Super! Iubita lui adolescentă îl lăsase baltă ca să se distreze 
cu alți copii. Măcar putea să-i zică lui Gerald M. unde e. 

— Mersi, îi spuse el lui Cassie. 

— Nicio problemă, răspunse ea. 

Se întoarse înapoi la masă să-i spună lui Gerald M. pe unde 
umbla fiică-sa. 

La masă nu mai era nimeni. Gerald M. și anturajul său - 
inclusiv cele două blonde pe care le pescuise Frankie pentru mai 
târziu - se făcuseră nevăzuți. Nu lăsaseră decât nota de plată. 

Mare noroc avea! Ce naiba trebuia să facă acum? 


Lui Max îi surâdea că Billy nu voia s-o lase să plece; asta 
însemna că ținea la ea. 

— Când te văd din nou? o întrebă el, stând pe marginea 
patului și uitându-se la ea cum își punea colanţii și cizmele. 
Pentru că, dacă nu ne mai putem vedea, mă sui în avion și mă 
întorc la Los Angeles. 

— Ei bine, zise ea, gândindu-se cum să facă. Trebuie să iau 
prânzul cu familia mea, dar după aceea cred că pot să vin la 
tine. Poate mergem undeva împreună. 

— S-o crezi tu, iubito! râse Billy. Dacă pun piciorul afară, 
paparazzi o să dea năvală peste mine, iar de tine o să spună că 
ești amanta mea. 

— Şi e atât de rău? îl întrebă ea, gândindu-se ce groaznic era 
să nu mai ai intimitate. 

— Crede-mă, o asigură Billy, e foarte rău. Oricum se ţineau 
după mine și înainte de divorţ. Dar acum e și mai rău. Nu-mi 
place deloc. 

— Dar oare știu ei că ești în Vegas? îl întrebă ea. 

— O, da. Doar că nu m-au găsit încă. 

— Asta înseamnă că nu putem ieși nicăieri împreună? Nici 
măcar în L.A.? 

— Nu, în caz că nu vrei să afle toată lumea despre noi. 


Max se gândi cum ar reacționa Lucky sau Lennie și o trecură 
fiorii. Aveau s-o ia razna. 

— În regulă, îi spuse ea. Atunci vin eu mai târziu aici și ne 
uităm la TV sau altceva. 

— Îmi place acel „sau altceva”, surâse el lasciv. Instruirea ta în 
amor continuă. 

— Ha, ha! pufni ea cu dispreț. Să nu-ţi închipui că-s vreo 
floare delicată pe care o uzi să crească. Sincer, nu sunt genul ăla 
de fată. 

— Nu-mi spulbera iluziile, făcu el. Sunt fericit că am fost 
primul. De aceea, relația noastră e mult mai deosebită. 

— Hmm... făcu ea, încercând să nu pară atât de încântată de 
vorbele lui. Trebuia să fie mai calmă, să nu-i arate cât de mult îl 
plăcea. Acum trebuie să plec, adăugă ea, ridicându-se în 
picioare. 

— Sună-mă când ajungi în camera ta, îi spuse el. Vreau să fiu 
sigur că ai ajuns cu bine. Te-aș însoţi eu, dar... 

— Da, știu, știu, tâmpiţii ăia de paparazzi. 

— Da, spuse el zâmbind. Te-ai prins repede. 

— O să vezi tu. 

— De-abia aștept, Ochi-Verzi. 

— Și eu! 


Lucky cunoștea hotelul Cavendish ca-n palmă. Când 
construia The Keys, stătuse de multe ori la vilele de aici. Știa 
exact unde e vila lui Armand, pentru că făcuse rost de număr de 
la recepţie. 

În drum spre hotel, se hotărî să parcheze într-un loc special 
de lângă vile - astfel, nu mai trebuia să treacă prin holul de la 
intrare sau prin cazinou. Mai târziu o va suna pe Renee, 
proprietara de la Cavendish, și o va ruga să-l dea afară pe 
Armand Jordan. 

Dar acum voia să-l intimideze. Era un joc. Un joc în care 
excela. 

Dacă n-ar fi fost atât de drogat, Armand și-ar fi dat seama că 
făcea un lucru nesăbuit și stupid. Trebuia să-l fi chemat pe 
Fouad ca să se asigure că toate detaliile erau puse la punct. Mai 
știa și că Fouad ar fi pus capăt imediat măreţului său plan. 

A, da... Fouad i-ar fi atras atenţia că nu putea să ia o astfel de 
hotărâre periculoasă. Risca foarte mult când avea de-a face cu 
asemenea oameni. Prostituatele și mardeiașii ar face orice 
pentru bani. 

PROSTITUATELE ȘI MARDEIAȘII. 

Armand râse. Nu-i păsa. Se hotărâse deja. 

Se duse clătinându-se în dormitor, scoase valiza cu bani și o 
descuie. Îl costa doar 25.000 de dolari să scape de un dușman. 
Le dădea 25.000 de dolari și s-a zis cu Lucky Santangelo. 

Se uită la grămezile de bancnote frumos aranjate, împărțite 
în teancuri de câte 20.000. Bani gheaţă. Nimic nu se compara cu 
asta. Fără tot felul de hârtii ca să fii apoi prins. 

Până să-și dea seama, Luscious stătea lângă el cu gura căscată 
și se holba la valiza plină cu bani. 

— Ai jefuit o bancă sau ceva de genu' ăsta? îl întrebă ea, 
făcând ochii mari. 

— E banca mea. Sunt banii mei, îi răspunse el întru câtva 
deranjat că-l urmase până în dormitor. 

— Eşti un ticălos bogat, nu? continuă ea, ținându-se de 
brațul lui. Bogat și sexy. 

— Crezi că sunt sexy? o întrebă Armand, destul de încântat 
că ea îi spusese așa ceva. 

Nu-i dăduse niciodată ocazia unei femei să-i spună că e sexy 
- întotdeauna le umilea sau le spunea că nu sunt vrednice să le 
vorbească. 

— Sigur că da, îi spuse Luscious, încă agăţată de el. Și am o 
surpriză pentru tine în cealaltă cameră. Ceva deosebit. 

— Ce anume? 

— Ai fumat vreodată cocaină? Dacă nu, atunci o să te duc 


într-un loc unde nu ai mai fost niciodată. ÎI luă de braţ și îl trase 
de lângă valiza plină cu bani, deschisă. Hai să mergem. O să ai 
parte de-o noapte de neuitat. 


Așezat pe vine în tufișurile de lângă vila lui Billy, alături de 
Ellie și de aparatul ei foto cu teleobiectiv, pe Kev îl apucară 
remușcările. El și cu Billy se știau de mult, erau prieteni buni, iar 
el se pregătea să-l vândă. 

Dar era vina lui. Billy nu avusese încredere în el, așa că el nu 
mai avea nicio obligație. Putea face orice, atâta timp cât nu era 
încredere la mijloc. 

— Am putea rămâne aici toată noaptea, făcu Kev, deloc 
încântat de situaţie. 

— E-n regulă, îi răspunse Ellie, pe un ton exagerat de vesel. 
Oricine e acolo cu el va trebui să iasă la un moment dat, iar 
atunci voi face poza. 

— Ai mai făcut asta și înainte, nu? zise Kev, întrebându-se 
când să facă următoarea mișcare. Una peste alta, era în Vegas, 
iar în această seară avea să și-o tragă, cu siguranţă. 

— De câteva ori, îi spuse ea pe un ton sarcastic. Am învăţat 
de la tata. El era unul dintre cei mai mari. l-a făcut poze lui 
Jackie Onassis. L-a fotografiat pe Elvis și slab, și gras, pe Michael 
Jackson în pijama, pe O.J. Simpson pe fugă, pe prinţesa Diana și 
pe Dodi Fayed. O, da, tata reușea de fiecare dată. M-a învăţat să 
stau la pândă până se ivește ocazia, apoi să profit. Seamănă cu 
observarea păsărilor. Subiectul nici măcar nu știe. E aparat cu 
infraroşii cu o lentilă performantă. E foarte mişto. 

— Nu știu cu cine-i acolo, îi spuse Kev a treia oară. Ar putea fi 
Venus, din câte știu. Ne-am întâlnit cu ea mai devreme. 

— Ce poză ar fi aia, spuse Ellie, potrivindu-și aparatul. Pe 
prima pagină oriunde. Ar fi super! 

— A ieșit și cu Willow Price, îi spuse Kev. 

— Știam asta de mult. Oricum ei îi plac mai mult păsăricile. 

— Apoi a mai fost o fată în L.A. 

— E bine să fie tânără, spuse Ellie. Sau negresă, ori star 
porno. Cel mai bine ar fi să se întâmple ca în cazul lui Charlie 
Sheen. 


— Billy sigur nu ar face așa ceva, îi spuse Kev pe un ton ferm. 
Asta nu-i felul lui. 
— Nu? În industria asta, orice e posibil. 


— Chiar nu vreau să te las să pleci, îi zise Billy, conducând-o 
pe Max la ușă, ţinând-o de mijloc. 

— Nici eu nu vreau să plec, îi răspunse ea, ridicându-se pe 
vârfuri ca să-i atingă gropiţa din bărbie. 

El deschise ușa, apoi rămaseră în prag, scăldaţi în lumina 
lunii, amânând momentul despărțirii. 

Billy se aplecă și o sărută prelung pe buze. 

— Noapte bună, Ochi-Verzi, îi spuse el. Ne vedem mâine. 

— Trebuie să-ți găsesc și eu o poreclă, îi spuse ea, nedorindu- 
și să plece. Ce zici de Gropiţe? 

— Parcă e un nume de maimuţă, făcu Billy amuzat. Nici 
vorbă de Gropiţe. Gândește-te la ceva mai masculin. 

Chicotind, Max îl luă cu braţele pe după gât. 

— Atunci cum? 

— Te gândești tu la ceva, îi spuse el, îmbrăţișând-o cu 
afecțiune. 

— Da, așa voi face. 

— Așa vei face. 

Niciunul din ei nu auzi declicul aparatului foto din tufișuri. 


Euforia care îl cuprinse pe Armand nu se putea compara cu 
nimic altceva. Era extraordinar să fumeze cocaină împreună cu 
acei oameni - noii lui prieteni. Ei erau prietenii lui. 

Nu, chiar mai mult decât atât. Erau supușii lui care îi făceau 
pe plac. Îl ajutau să devină mai puternic. 

Da, mai puternic. ARMAND JORDAN VA FI NOUL REGE. 

lar când va ajunge rege, avea să-i ia pe toţi în Akramshar să 
ducă o viață plăcută și liniștită. 

Se uita la cele două femei - Luscious și Seducta. Aceste femei 
nu erau prostituate, ci ființe superbe, extraordinare. Voia să le-o 
tragă. Voia să le-o tragă amândurora. Voia să le-o tragă tot 
timpul. 

Vor pluti cu toţii pe o mare de fericire. Trupurile lor vor 


atinge plăcerea supremă. Așa trebuia să fie. 

Inima lui tresaltă de bucurie. Bătea atât de tare, încât abia 
mai putea respira. Dar ritmul era liniștitor, îl făcea să se simtă 
bine și în siguranță. 

Putea face orice. 

Viaţa era o desfătare. 

Totul era dumnezeiesc. 

El era divin. 


— Ştii cine e? îl întrebă Ellie, vorbind încet. 

— Cred că e tipa din Los Angeles, răspunse Kev, mijindu-și 
ochii ca să vadă mai bine. O cheamă Max, sau ceva de genul 
ăsta. 

— Pare tânără, observă Ellie. 

— Chiar că e tânără. 

— Cu atât mai bine, spuse Ellie, continuând să le facă poze 
lui Max și Billy care se îmbrăţișau și se sărutau. 

Kev se întreba dacă și-o va trage cu Ellie când va termina 
treaba cu pozele. 

Plătit și cordit. Nu avea cum să iasă în pierdere. 


— Se pare că nevastă-ta s-a făcut nevăzută, spuse Alex, 
tachinându-l ca de obicei pe Lennie. 

— Nevastă-mea este acasă în pat şi mă așteaptă, îi răspunse 
Lennie. 

— Adică te lasă aici în club, fără să-și ia măcar la revedere? îl 
luă Alex în zeflemea, dând pe gât niște scotch. 

Lennie râse sec. 

— N-o cunoști pe Lucky. Face doar cum o taie capul, ca și 
mine, de altfel. Nu simțim nevoia să ne verificăm. 

— Aveţi o căsnicie modernă, nu? 

— Modernă, dar nu ne înșelăm unul pe altul. 

— Întrebam și eu. 

— N-ai decât să întrebi, Alex. Urmă o pauză. Dar trebuie să-ți 
spun că Lucky nu va fi niciodată cu tine. Niciodată. Și poți fi 
sigur de asta. Se lăsă iar tăcerea. Ne-am înţeles, nu? 


— Îţi spun io, îi șopti Luscious la ureche lui Randy, nu mai 
merită să împușcăm pe nimeni. Ăsta are un purcoi de bani în 
valiza din dormitor - mai bine de o sută de mii. 

Randy tocmai trăsese din pipă și nu se concentra, ceea ce o 
înfuria pe Luscious. Pe deasupra, Seducta se și suise pe el, iar el 
nu schița niciun gest să o dea la o parte. Își băgase țâțele în fața 
lui, și pe el nu-l deranja deloc. 

Câteodată, Randy nu vedea imaginea de ansamblu, dar 
Luscious era sigură că Mikey va înțelege mai bine. Își dădea 
seama că era timpul să îi dea papucii lui Randy. 

Mikey stătea la fereastră și fuma o ţigară subţire de foi. Deja 
îşi băgase în buzunar avansul de 12.500 de dolari, iar acum 
aștepta ca Armand să-i spună pe cine trebuia să omoare. 

Lui Mikey îi trecuse prin minte că putea să plece cu banii pe 
care îi avea deja, să-i pună în seif și să nu facă nimic. Idiotul ăla 
era atât de dus, încât nici nu și-ar fi dat seama. Chiar dacă se 
prindea, tot nu avea ce să facă. Va fi regulat și lăsat în mijlocul 
străzii fără nădragi pe el. 

Mikey zâmbi. El nu se droga, doar fuma. Mai și bea, dar nu 
făcea excese. Mikey voia să deţină controlul. 

Îi era milă când se uita la toți cum se făceau praf. Nu aveau 
deloc voință sau coloană vertebrală. Erau doar o adunătură de 
ratați. 

O văzu pe nevastă-sa trăgând din pipă cu droguri. Era proastă 
ca noaptea. Oare de ce se însurase cu ea? 

Oare avusese o clipă de slăbiciune pentru păsărică și țâțele ei 
mari? Ce prost fusese! Chiar și Luscious, care nu era nici ea cine 
știe ce, tot era mai deșteaptă decât Seducta. 

De parcă i-ar fi citit gândurile, Luscious veni lângă el. 

— Tre' să ne mișcăm repede, îi spuse ea în șoaptă. 

— De ce? o întrebă Mikey, scuturând scrumul pe covor. 

— E în dormitor o valiză plină cu bani. Am văzut-o. Arătă 
înspre Armand. E prea dus ca să mai știe ceva. Trebuie să punem 
mâna pe ea și să ne cărăm naibii de-aici. 

— Cât de mulţi bani? o întrebă Mikey, brusc interesat. 

— Vino să vezi și tu, insistă Luscious. Îți spun eu - merită. 

Nu trebuia să-i spună de două ori. Mikey se duse glonţ în 


dormitor. 

— A venit vremea să ne mutăm împreună, spuse Bobby. 

— Tu nu dormi niciodată? mormăi Denver, întinzându-se. 
Cât e ceasul? 

— Vreau să cumpăr o casă, spuse el hotărât. Jumătate a mea, 
jumătate a ta. Eu decorez jumătatea mea, iar tu pe a ta. 

— Aha, spuse ea căscând. Acum te crezi și decorator. 

— Ştiu ce-mi place. Am lucrat cu echipa de design pentru 
Mood. 

— Eşti o figură, Bobby Santangelo Stanislopoulos, oftă ea. Un 
bărbat cu multe talente. 

— Care îţi place cel mai mult? întrebă el, luând-o în braţe. 

— Momentan prefer să dorm după pofta inimii. 

— Atunci, ne-am înţeles? o întrebă el, punându-se peste ea. 
Cumpăr o casă. 

— N-am spus... 

Mâinile lui se băgară pe sub tricoul cu câteva măsuri mai 
mari, pe care îl purta ea în pat, și începură să-i mângâie sânii. 

— Ce nu ai spus? 

— Fără sex. Vreau să dorm, te rog. Te exciți foarte repede. 

— Doar dacă avem o înţelegere. 

— Bine, bine, ne-am înţeles, căzu ea de acord. 

— Îmi promiţi? 

— Da, îți promit. 

— Te vei ține de cuvânt, da? 

— Da, da, da. 

— Bine, îi spuse el zâmbindu-i. Poţi să dormi acum. 

— Eşti sigur? 

— Ei bine... spuse el, începând să o mângâie din nou. Poate 
că... 
— Bobby! 

— Hai că a treia oară e cu noroc! 

— O, Doamne! i-a spus cineva că te transformi într-un 
obsedat sexual? El rânji din nou. 


— Doar tu. 


— Am avut sau nu dreptate? îl întrebă Luscious pe Mikey, cu 
un licăr de triumf în ochi. 

Mikey, care stătea în fața valizei pline cu bani a lui Armand, 
fluieră ușor. 

— Da, făcu el, ai avut dreptate. 

O laudă din partea enigmaticului Mikey era ceva, nu glumă. 
Luscious râse. 

Mikey începu să bată ușor din piciorul drept pe covorul de 
pluș, semn sigur că se gândea. După calculele sale, erau cam 
trei-patru sute de mii în valiză. Poate și mai mult. Nu mai 
văzuse niciodată atâţia bani la un loc, și doar își petrecuse toată 
viaţa în preajma traficanțţilor de droguri și a infractorilor. 

— Cine-i tipul ăsta? întrebă el în șoaptă. 

— Habar n-am, spuse Luscious ridicând din umeri. Un alt 
client cu bani gârlă. 

Mikey știa că trebuia să acționeze prudent. Oare erau bani 
obținuți din droguri? Nu credea, pentru că îi știa pe majoritatea 
traficanţilor din oraș. 

Bani obținuți din jocuri de noroc? Mai mult ca sigur. Clientul 
era vreun bogătaș bolnav care venea la Vegas pentru jocuri de 
noroc și prostituate. 

Luscious era entuziasmată și gata de acțiune. 

— Îi luăm sau ce facem? îl întrebă ea, lingându-se pe buze în 
așteptarea răspunsului. 

— Da, spuse Mikey încetișor, O să-i luăm. Mă gândesc eu 
cum. 


Lucky nu avea îndoieli. Chiar deloc. Nu mai fusese într-o 
asemenea situație de ceva timp, iar acum simțea cum îi 
pompează adrenalina în sânge. 

Domnul Armand Jordan se lăuda oamenilor că-i va cumpăra 
hotelul. Ce tupeu avea! Dar ea avea să-l pună la punct. 

Spera să-l prindă dormind în pat ca să-l sperie de moarte. Ar 
fi fost amuzant. 

Parcă mașina în secțiunea rezervată celor care stăteau la vile. 


Era târziu, nu era niciun paznic de serviciu, ceea ce era perfect 
pentru ea, dar nu și pentru Cavendish. Lucky era de părere că 
paza lăsa de dorit - ea nu ar fi permis asemenea lucruri în 
hotelul ei. Pentru oaspeţii de la hotel paza era o prioritate. 

„De ce faci asta?” se întreba ea. „Nu e cumva sub demnitatea 
ta să provoci la duel pe nu știu ce idiot în toiul nopţii?” 

„Nu, e mișto. E un idiot misogin, iar eu o să-i arăt cine-i 
șeful.” 

De fapt, îi plăcea la nebunie să îl pună pe nenorocit la punct. 


— În regulă, oftă Max, desprinzându-se din îmbrățișarea lui 
Billy și de buzele sale ispititoare. Gata, acum chiar că trebuie să 
plec. 

— Pe bune? o tachină el, apucând-o din nou și sărutând-o. 

— Da, pe bune, chicoti ea, bucurându-se de fiecare clipă. „Te 
iubesc, Billy Melina!” 

— Atunci pleacă și fă-mă să te doresc mai mult. 

— Te sun când ajung în cameră. 

— Neapărat! 

— Așa o să fac, zise ea, eliberându-se din strânsoare. 

Billy o văzu cum pleacă și zâmbi. Ea îl făcea să se simtă ca un 
puști. ÎI făcea să uite de toate fetele care îi făcuseră felație lângă 
piscină. Încercă să facă abstracţie de perioada în care fusese cu 
Venus și de toate problemele care decurseseră ulterior. Când era 
cu Max, nu mai era vedeta de cinema Billy Melina, ci doar un tip 
care se simțea bine cu o fată. 

Deodată, Max se dădu înapoi, trecu în grabă pe lângă el și 
intră în vilă. 

— Închide ușa, rosti ea cu o expresie disperată pe chip. Cred 
că tocmai am văzut-o pe mama! 


— lată ce-o să facem, se hotărî Mikey. Tu și Seducta o să-l 
ţineţi pe dobitocul ăla ocupat, în timp ce eu și Randy o să 
scoatem valiza de-aici. 

— Adică te aștepți ca eu și cu drogata aia de nevastă-ta să 
rămânem aici, iar voi s-o ştergeţi? făcu Luscious indignată. Nici 
să nu te gândești, Mikey. Nu așa se vor desfășura lucrurile. 


— Vrei să cari tu valiza? o întrebă el cu fața împietrită. Asta 
vrei? 

— Nu, replică Luscious, hotărâtă să facă lucrurile în felul ei. 
Randy o să ia valiza, în timp ce tu îi distragi atenţia. lo și cu 
Randy o s-o ducem într-un loc sigur. 

— Şi unde crezi tu că-i un loc sigur? o întrebă cu ironie 
Mikey. O ascunzi sub nenorocitul tău de pat? Pentru că, atunci 
când idiotu' ăla își va reveni mâine, o să vină să te caute. 

— De ce să mă caute? 

— Pentru că tu ești târfa care i-a supt-o. 

— Nu sunt târfă, Mikey, zise Luscious, cu ochii plini de 
lacrimi. Nu ar trebui să-mi spui asta. Nevastă-ta e târfă. 

Mikey nu-i răspunse, se gândea. Își făcea un plan. 

— Gata, spuse el în cele din urmă. Noi doi luăm valiza, îi 
lăsăm aici pe Randy și Seducta. Fi rămân până când leșină 
clientul, sau ce-o face. 

— Dacă începe să-și caute valiza? 

— Dacă se întâmplă așa ceva, o să se ocupe Randy. 

— Cum? 

— Tu cum crezi? 

Luscious preferă să nu se gândească la asta. Una era să fure 
bani, dar cu violenţa nu era de acord. 

— O să-i spun și lui Randy de plan, îi zise Mikey. Tu du-te și 
închide valiza, că o să ieșim pe ușă dintr-o clipă în alta. 

— Cu Seducta ce facem? 

— Ce-i cu ea? 

— O lași aici pur și simplu? 

— Nu-ţi face griji pentru Seducta. E fată mare. Poate să-și 
poarte singură de grijă. 

— Dar e soţia ta, se simți Luscious obligată să precizeze. 

— Asta nu-nseamnă nimic pentru mine, îi replică Mikey cu 
răceală. 

Luscious încuviință din cap. De ce să se certe cu el? În afară 
de asta, tot ce o interesa acum erau banii. 


— Ce tot spui acolo? o întrebă Billy, închizând repede ușa și 
urmând-o pe Max înăuntru. 


— E Lucky, am văzut-o, spuse Max, mai să-i sară inima din 
piept. Vine pe alee direct spre noi. A aflat de noi. Ce-o să ne 
facem? 

— Mai întâi ne calmăm, spuse Billy, încercând să-și ascundă 
panica, pentru că nimeni nu putea fi încântat să dea piept cu 
celebra Lucky Santangelo. În al doilea rând, trebuie să te 
gândești cine știe că suntem aici. 

— Nimeni, n-am spus nimănui. 

— Ştie cineva de noi? 

— Tocmai ţi-am spus, se văicări Max. N-am pomenit nimănui 
de tine. 

— Te-a văzut? 

— Nu cred. 

— Să sperăm că nu, spuse Billy, gândindu-se cu repeziciune. 
Uite ce-o să facem. Tu te ascunzi în baie, iar când bate la ușă, o 
să-i spun că nu știu despre ce vorbește. 

— O, Doamne! Nu pricepi. O să mă omoare. Și pe tine la fel. 

— Eşti sigură că era ea? 

— Ce naiba, Billy! E mama mea, normal că-s sigură. 

— Atunci unde e? 

— Nu ştiu, spuse ea. Unde să fie? Amândoi se duseră glonț la 
fereastră. Lucky era acolo și se pregătea să intre în vila de vizavi. 


Planul lor începuse să fie pus în aplicare. În timp ce Luscious 
stătea în fața lui Armand ca să nu vadă nimic, Mikey târa valiza 
cu bani până la ușă. Era mai grea decât se așteptase; nu putea să 
ajungă cu ea la mașină. Avea nevoie de ajutorul lui Randy, boul 
ăla fără creier care era pe altă lume, cum erau și Seducta, și 
clientul. Dar Luscious nu-și dorea asta. Luscious nu voia ca el și 
cu Randy să dispară cu banii, pentru că ea era suficient de 
isteață să-și dea seama că, odată ce puneau mâna pe bani, nu 
aveau să mai rămână mult pe acolo. Oricum, Randy nu prea avea 
minte - n-avea decât să facă ce naiba voia. Dacă Randy voia să 
rămână în Vegas cu o drogată, așa să fie. Dar Mikey nu avea de 
gând să mai stea. Odată ce băga valiza în mașină, o tulea de 
acolo. Păcat de Seducta și de Randy - erau pe cont propriu. 

Cu Luscious lucrurile stăteau altfel. Îi putea fi de folos. Dar 


avea să plece fără Randy? 

Mikey nu știa. 

Mikey nu era sigur. 

Valiza cu bani era lângă ușă. Luscious dăduse din nou drumul 
la muzică, ca să nu audă clientul când deschidea ușa. După ce 
scotea valiza din vilă, el și cu Luscious se vor sui în mașina lui 
Randy. 

Bani. 

Libertate. 

La naiba cu Las Vegas! 

Deschide ușa și dădu nas în nas cu o femeie. O femeie 
frumoasă cu ten măsliniu și păr negru ca pana corbului. 

Timp de câteva secunde, Mikey nu știu ce să facă. Era oare o 
prostituată pe care o comandase clientul pentru mai târziu? 

Nu, n-avea cum. N-arăta a prostituată, ci ca o stea de cinema. 

Se uitară fix unul la altul timp de câteva clipe. Lucky și Mikey. 

În cele din urmă, Lucky rupse tăcerea. Era calmă și calculată; 
nimic nu o surprindea pe Lucky, ea se aștepta mereu la ceva 
neprevăzut. 

— Cine ești tu? îl luă ea la întrebări, uitându-se la tipul 
sinistru cu ochelari negri care-i acopereau ochii și cu un surâs 
înfiorător pe buze. 

Mikey nu era deloc intimidat. 

— Cine naiba mai ești și tu? i-o întoarse el. 

— Am venit să-l văd pe Armand Jordan. Unde e? 

Mikey îi arătă camera din spatele lui, în timp ce târa valiza cu 
bani pe lângă ea. 

— Acolo, spuse el. Du-te să li te alături, o să te acomodezi 
imediat. 

Lucrurile se mai liniștiseră la Mood. Se făcea târziu, muzica 
era mai lentă, iar majoritatea clienţilor se pregăteau să plece 
acasă. 

Lennie era supărat pe el însuși. Ar fi trebuit să plece când 
dorise Lucky, dar Alex îl enervase cu atitudinea lui, așa că mai 
rămăsese - ca să-i demonstreze că nu se lăsa cu una, cu două. 
Da, Alex Woods era unul dintre puţinii oameni care reușeau să-l 
agaseseze cu aroganţa și cu dorinţa lui pentru Lucky. 

Da... Lucky. Frumoasa și imprevizibila lui soţie. Mai târziu va 
râde de el și îl va tachina în privinţa luptei pe care o ducea cu 
Alex. Apoi vor face dragoste înainte să adoarmă. Lucky era 
femeia viselor lui - îl făcea să se simtă împlinit. 

Îl căută pe M.J. și îi spuse că pleacă. 

— A rezolvat Lucky problema? întrebă MJ. 

— Ce problemă? 

— Nu sunt sigur, spuse M.J., dându-și seama că poate n-ar fi 
trebuit să spună nimic. A dat un telefon, mi-a spus că trebuia să 
se ocupe de ceva urgent și dusă a fost. Mi-a zis că vă veţi întâlni 
la apartament. 

— Mersi pentru informaţie, rosti Lennie încruntat. De ce n-ai 
așteptat până mâine să-mi spui? 

— Scuze, zise M.J. ruşinat. Am uitat. 

Lennie scutură din cap. Dacă Lucky avea o problemă de 
rezolvat, de ce nu apelase la el? 

Dar de ce s-o facă? Lucky își rezolva mereu singură 
problemele. Din acest punct de vedere, era ca Gino. 

Familia Santangelo - tată și fiică. Două figuri. 

Lennie nici nu voia ca ea să se schimbe. Era mândru să facă 
parte din familia Santangelo, la fel cum și Lucky era mândră să 
fie doamna Golden. 

Se întrebă dacă problema respectivă avea vreo legătură cu 
Max. Fiica lui nu păruse prea fericită mai devreme. Și ar fi 
trebuit să fie încântată că era pe cale să împlinească 18 ani. 


Acum era trecut cu mult de miezul nopții, așa că îi împlinise 
deja. 

Avea un cadou-surpriză pentru ea, de care nu îi spusese nici 
măcar lui Lucky, ca să nu-i reproșeze că o răsfață pe Max. Dar el 
chiar dorea să o răsfeţe. Ce naiba - o dată făceai 18 ani, așa că de 
ce să nu conduci un BMW argintiu nou-nouț? 

Lucky avea să-l omoare, dar va merita să vadă reacţia lui Max. 


— Nici să nu te gândești să intri! ţipă Cookie, pe când Frankie 
încerca să deschidă ușa camerei lor. 

— De ce nu? vru el să afle. Tu ai plecat de lângă mine. Eu sunt 
complet nevinovat. 

— Nevinovat pe mă-ta! urlă Cookie prin ușa închisă. Atâta îl 
pupai pe taică-miu în fund că nici măcar nu ţi-ai dat seama că 
lipsesc. 

— Ba da, îi spuse Frankie cu dulceaţă în glas. Mi-a fost foarte 
dor de tine. 

— Pe naiba! Dacă ţi-ar fi fost dor, mi-ai fi dat un telefon sau 
un mesaj. 

— Poate mă lași să intru și să discutăm ca doi oameni în 
toată firea. 

— Nu! 

— Te porţi ca un copil. 

— Să te ia naiba! 

— Atâta ai să-mi spui? 

— Mai am ceva să-ţi spun. Pa! 

— Ce naiba, Cookie, măcar lasă-mă să-mi iau lucrurile. 

— Nu! ţipă ea, încă furioasă. Mi-am distrus părul din cauza ta 
și pentru asta te urăsc. 

Lui Frankie nu-i venea să creadă că o adolescentă îi dădea 
papucii. 

Şi ce făcuse el? 

Nimic. 

Furios, se întoarse din drum și se îndreptă spre lift. 


Peggy nu crezuse niciodată că e lesbiană, dar nici Paige. Erau 
doar două heterosexuale care uneori se puteau bucura de 


plăcerile oferite de altă femeie. 

Peggy nu-și amintea ca Sidney să fi reușit vreodată să-i 
provoace un așa orgasm formidabil cum făcuse Paige acum. De 
fapt, Paige îi amintea de acei ani în care la Vegas doar sexul 
conta, iar orgasmele erau la ordinea zilei. 

Paige cunoștea la perfecție anatomia unei femei. Preluase 
controlul, iar Peggy se bucurase de fiecare clipă. 

Când terminară, Paige se îmbrăcă și-i șopti că trebuie să plece 
la Gino, ca să nu se trezească fără ea. 

— Mi-aș dori să stai toată noaptea, se trezi Peggy spunându-i. 

— Şi eu, îi zise Paige, dar nu-mi place să-l las singur pe Gino 
prea mult timp. E bătrân, nu se știe niciodată... Mâine o să vii 
oricum la petrecerea de ziua nepoatei lui, și poate după aceea... 

— De-abia aștept, îi șopti Peggy. 

lar apoi Paige plecă, iar Peggy rămase din nou singură cu 
gândurile ei. În curând trebuia să discute serios cu Armand în 
privinţa femeilor cu care se înconjura. 

Ca mamă, se simţea datoare s-o facă. 


Ellie tot fotografia. 

— Se întâmplă multe pe-aici, remarcă ea. Fac acum mai 
multe poze, o să vedem ce alegem mai târziu. Oricum, cred că 
am dat peste o mină de aur. 

— Crezi? o întrebă Kev, încercând să-și dezmorțească 
picioarele. 

Nu-i plăcea să stea pe vine prin tufișuri, dar pe Ellie nu părea 
s-o deranjeze. Era fascinată de toţi cei care intrau sau ieșeau, 
ceea ce se petrecea destul de des acum. 

— Avem nevoie de numele fetei care e cu Billy, făcu Ellie. 
Crezi că poţi să-l afli? 

— O să-mi dau toată silința, răspunse Kev. N-ar trebui să fie o 
problemă. 


După un timp, Ace își dădu seama că Max nu avea să se 
întoarcă prea curând la hotel. Cookie îi spusese că Max trebuise 
să se vadă cu Lucky, dar nu prea credea asta. Trecuse de unu 
dimineaţa și se cam săturase. Nu condusese atâția kilometri 


până la Vegas ca să fie tratat așa. Până la urmă, Max nici nu 
păruse atât de încântată să-l vadă. Fusese nevoit să-și petreacă 
timpul cu prietenii ei săriți de pe fix, să asiste la un concert 
îngrozitor, iar apoi ea o mai și ștersese. Ce făcea oare acum? 

Nu știa, și nici nu-i mai păsa. Se purta ca și cum el nu conta, 
iar el voia să-i dea papucii. 

Luă cadoul pe care i-l cumpărase și puse cutia pe pat. Apoi 
scrise „La mulţi ani!” pe o bucată de hârtie cu antetul hotelului 
și o lăsă pe cutie. 

După aceea, își luă valiza și plecă. 

Max nu-l mai interesa. 


Fouad tot nu reușea să adoarmă. Încercase de toate - să se 
uite la un film la TV, să comande un ceai cald de la room- 
service, să se întindă pe pat și să nu se gândească la nimic. 

Nu mergea nimic. 

Gândul că lui Armand i se întâmpla ceva rău nu-i dădea pace. 

În decursul ultimelor săptămâni, Armand consumase atât de 
multe droguri, încât nu își mai putea controla faptele. Se culcase 
cu nevasta lui Martin Constatine, apoi o dăduse afară din 
apartament - un exemplu de comportament bizar. După care se 
luase la harță cu Lucky Santangelo și o mai și ameninţase. Plus 
că tot era dependent de prostituate. 

Armand era în cădere liberă și, în ciuda faptului că fusese 
tratat mizerabil în ultima vreme, Fouad tot se mai simţea 
răspunzător de soarta acestuia. Poate că nu trebuia să-l lase de 
izbeliște tocmai acum. 

Fouad hotărî să se îmbrace și să iasă. 

Ce rău făcea dacă se plimba pe lângă vila lui Armand și se 
asigura că totul era în ordine? 

„Așteaptă-te mereu la neprevăzut” era una dintre devizele 
preferate ale lui Lucky, alături de „Nu te pune niciodată cu un 
Santangelo”. Așa că nu a fost surprinsă să vadă ce se petrecea în 
vila lui Armand. Un bărbat drogat cu cocaină, o pipă pentru 
droguri și șampanie. Ăsta era Armand. Un altul - masiv și 
oacheș, poate o gardă de corp - i se alăturase. Mai era acolo și o 
femeie goală. 

Lucky își dădu seama că nu era momentul să-i mai aplice și 
ea o corecție. Oricum nu mai putea să priceapă nimic. Armand 
Jordan era praf. Probabil că nici nu știa cum îl cheamă. 

Ce păcat, chiar dorise să-l pună la punct. 

Rămase nemișcată, uitându-se la cei din fața ei. Femeia cu 
sâni enormi o văzu prima. 

— Nu vrei să stai cu noi? o întrebă ea cu voce tărăgănată. E 
destul pentru toată lumea. 

Lucky scutură din cap și se gândi cât de penibil era Armand 
Jordan. Nu merita să se înfurie pe el. Cine ar fi crezut o iotă din 
ce spunea? Era un nimic, un nimeni, nu merita să-și bată capul 
cu el. 

Se întoarse și dădu să plece, numai că bărbatul cu care se 
întâlnise la ușă n-avea de gând s-o lase să treacă. 

Nu era drogat ca toţi ceilalți. Era perfect treaz și voia să știe 
cine e și ce căuta acolo. 

— Zi tu primul, îi ceru ea, fără să reușească să-i vadă ochii, 
pentru că ochelarii negri îi acopereau fața, ceea ce o enerva 
foarte tare. 

— Te întreb ce faci aici, repetă Mikey. E o petrecere privată. 

— Nu mi-ai spus că o să mă acomodez repede? replică Lucky, 
observându-i pistolul de la șold. 

— N-o face pe deșteapta cu mine, replică Mikey, făcându-i 
semn lui Luscious. Ce cauţi aici? 

Luscious veni repede lângă el, îi aruncă lui Lucky o privire 
scârbită și întrebă: 


— Cine-i şi asta? 

— Asta încerc să aflu, spuse Mikey, pierzându-și răbdarea. Nu 
e din filmu' ăsta. 

— Ai dreptate, aprobă Lucky. Dar cred că nici tu. 


— De ce facem poze și altora? o întrebă Kev pe Ellie, care nu 
se oprise din fotografiat. Ne-am terminat treaba, hai s-o 
întindem de aici. 

— Îmi place și ce văd acum, spuse Ellie, concentrându-se să 
facă alte poze. Tipul cu ochelari de soare e mortal. Și e o femeie 
mişto care tocmai a intrat în casă. 

— Doamne, mormăi Kevin. Eşti un adevărat voyeur! 

— Nu știi că așa fac fotografii adevărați: îi fotografiază pe 
oamenii interesanți. Nu numai pe celebrităţile idioate și 
partenerii lor - alea sunt doar pentru bani. Când fac poze 
oamenilor obișnuiți, mă excit. 

— Eu cred că s-ar putea să te excite și altceva, spuse Kev, 
dându-și seama că era vremea să iasă din tufișuri și să facă sex 
cu ea. Îi puse mâna pe ceafă și i-o masă. 

— Nu mă culc cu tine, îl anunţă Ellie, tot făcând poze. Așa că 
să nu-ți vină idei. 

— Nu? se dezumflă Kevin. De ce? 

— Pentru că, în cazul în care nu te-ai prins, eu am altă 
orientare. 

O clipă, Kev nu înţelese la ce se referea, apoi își dădu seama 
și nu-i veni să creadă ce ghinion avea. Numai el putea să dea de 
o lesbiană! De ce naiba nu-i spusese înainte? 

— Nu te necăji! îl consolă Ellie. Nu ţi-o tragi, dar măcar 
câștigi bani. 

— Mersi, mormăi Kevin, întrebându-se dacă nu era prea 
târziu să găsească o înlocuitoare pentru Ellie. 


— Ne ocupăm de Arnie, spuse Luscious, ștergându-se la nas 
cu dosul palmei. Se distrează pe cinste. Nu ţin minte să te fi 
invitat cineva. 

— Ce-ai acolo? întrebă Lucky, uitându-se la valiza pe care 
Mikey reușise să o târască afară. 


— Nu prea te privește, nu crezi? făcu Mikey pe un ton 
categoric. 

— Poate că ar trebui să-l întreb pe Arnie... spuse Lucky, cu o 
expresie indescifrabilă. Tu ce zici? 

— Eu cred că ar trebui să te cari în mă-ta de-aici dacă ţii la 
viaţa ta, i-o reteză Mikey. Și uită ce-ai văzut. 

— Așa crezi tu? îl întrebă Lucky, încercând să-și dea seama ce 
se petrecea. Pe bune? 

Lui Mikey îi displăcea faptul că nu reușea să o facă să 
înțeleagă pe tâmpită aia. Stătea în fața lui, rece ca un sloi de 
gheaţă. Ar fi trebuit să o ia la sănătoasa, nu să-l înfrunte cu 
tupeul ei de curvă bogată. 

Se dădu la o parte, ca să o lase să iasă. Mai bine scăpa de ea, 
ar fi putut să dea de belea. 

— Cară-te de aici, ţi-am mai spus! îi zise el pe un ton 
ameninţător. 

— Nu cred că vreau, îi răspunse Lucky pe un ton glacial, 
rămânând în prag. 

Mikey veni mai aproape de ea, până când Lucky îi simţi 
respiraţia fetidă. 

— Hai, curvo, fă pași! Apoi adăugă: Cât mai poți. 

Lucky îl privi impasibilă și nu se urni din loc. 

Asta îl înfurie la culme pe Mikey, care era șocat că ea avea 
curajul să nu se clintească din loc - ceea ce ar fi trebuit să facă. 
El speria oamenii, ar fi trebuit să fugă înspăimântată. Dar nu, lui 
Madam Steaua-de-Cinema nu-i era deloc frică. 

— O să plec după ce vorbesc cu Arnie, replică ea. 

— Tu cine dracu' ești, nevastă-sa? explodă Mikey. 

— Şi ce dacă aș fi? 

Mikey nu mai știa ce să spună. Dacă ea era nevasta clientului, 
ar fi putut ști de bani - sau nu? lar dacă știa, n-avea să fie de 
bine, pentru că Mikey avea impresia că doar lui i se cuvin banii 
și nimeni altcineva n-ar dreptul să pună mâna pe ei. 

— Nu vreau să-ţi fac rău, o amenință Mikey. Da' ascultă la 
mine - dacă nu-ți mişti fundu' de-aici, s-ar putea să-mi calc 
cuvântu' și-ar fi păcat să-ți stric fața aia frumoasă. 

Lucky simțea cum îi crește nivelul adrenalinei. Nimeni și 


nimic nu o înspăimânta. Trecuse prin prea multe. Când avea 
cinci ani, dăduse în piscină peste trupul maltratat al mamei sale. 
Îl văzuse pe fratele ei aruncat dintr-o mașină. Marco, logodnicul 
ei, fusese împușcat în fața ei. Chiar credea golanul ăsta și 
schiloada lui de prietenă că o speriau? Sub nicio formă. 

Nu că i-ar fi păsat de Armand Jordan și de mizeria în care se 
băgase. Dar situaţia o intriga. Și trecuse ceva vreme de când nu 
se mai expusese nici unui pericol. Se simţea pregătită pentru 
orice. 

— Nu știu ce șmecherie vreți să faceţi - și credeți-mă că nu- 
mi pasă deloc, spuse ea pe un ton egal. Nu plec de-aici până nu 
vorbesc cu Armand, așa că mă scuzaţi, dar mă duc din nou 
înăuntru. 

Mikey îi puse un braț pe umăr ca s-o oprească. 

Ea scutură din umeri ca să-i dea mâna deoparte, apoi îl săgeta 
cu privirea, de parcă i-ar fi spus „nu mă atinge sau vei regreta 
amarnic”. 

Era ceva în ochii ei negri care-l convinse să nu se pună cu ea. 
La naiba! Dacă voia să intre din nou, foarte bine. El avea banii, 
de ce să mai stea pe-acolo? Târfa asta nu avea să-i aducă decât 
necazuri, așa că mai bine o ștergea de-acolo cât timp lucrurile 
erau încă sub control. 

— Să mergem, îi spuse el lui Luscious, iar Lucky trecu pe 
lângă ei și intră în casă. 

— Poftim? făcu Luscious. O s-o lași... 

— Ţi-am mai spus, mârâi Mikey. O tulim d-aici. Acum ajută- 
mă cu valiza asta blestemată. 


Billy și Max stăteau la fereastră, observând ce se întâmpla în 
vila de vizavi. O văzură pe Lucky cum se dusese la ușa de la 
intrare și dăduse nas în nas cu un tip care târa o valiză după el. 
Amândoi crezuseră că, odată ce-și dădea seama că greșise vila și 
că Billy nu era acolo, va pleca. Dar nu se întâmplase așa. Intrase, 
apoi revenise în pragul ușii și purta o discuţie animată cu acel 
tip și cu o femeie. Din păcate, Billy și Max nu auzeau nimic în 
afară de muzica dată la maximum. 

— Oare ce face acolo? se întrebă Max, uitându-se cu atenţie. 


— Habar n-am, îi răspunse Billy. Apoi o văzură dispărând în 
vilă. 

— Unde crezi că e Lennie? întrebă Max. E foarte aiurea. 

— Hei, făcu Billy. E clar că nu știe de noi. Se pare că acum are 
alte treburi de rezolvat. 

— Ce vrei să spui cu asta? îl întrebă Max, făcând ochii mari. 

— E o coincidență că suntem în vila alăturată. Acolo e o 
petrecere care va dura probabil toată noaptea și... Lucky pare 
hotărâtă să rămână. 

— Ai înnebunit? exclamă Max. Cum să se ducă mama la o 
petrecere fără Lennie? 

Billy ridică din umeri. 

— Câteodată, oamenii căsătoriți mai fac unele lucruri și 
singuri... Nu știu, Ochi-Verzi, zi mersi că nu ne vânează pe noi. 

Dar Max nu era mulțumită deloc. Se întâmpla ceva, iar ea 
voia să afle ce anume. 

Martin Constantine nu era un tip violent. Poate era crud, dar 
trebuia să fii dur și necruţător dacă voiai să-ți construieşti un 
imperiu în lumea afacerilor. Și, cum nu dusese o viață ușoară, 
Martin avea aceste „calități”. 

Viaţa lui Martin însemna afaceri, negocieri și câștiguri grase. 
O iubea nespus pe soţia lui, Nona. 

El și Nona se cunoscuseră printr-un prieten comun din New 
York, iar lui Martin i se aprinseseră imediat călcâiele după acea 
frumuseţe exotică din Slovacia. În curând, divorțase de soţia lui, 
cu care fusese împreună treizeci de ani și se însurase cu 
minunata Nona. Martin avea 65 de ani, iar Nona 25. Diferenţa 
de vârstă nu conta pentru el. Ce contau patruzeci de ani pentru 
două suflete-pereche ca ei? 

La opt luni după ce se căsătoriseră, Nona îl născuse pe 
singurul lor fiu. Din moment ce fosta nevastă nu-i dăruise decât 
fete - trei la număr -, Martin era în culmea fericirii, își iubea 
nespus soţia și fiul. 

Da, avea o viață minunată până când i se făcuse o 
mărturisire. 

Asta se întâmplă la micul dejun. Nona izbucnise brusc în 
lacrimi. Îngrijorat, Martin o întrebase care era problema. Printre 
suspine, Nona îi povesti tot. 

Făcuse o greșeală. O mare greșeală. 

Martin îi spuse că orice greșeală se putea repara. 

Nona era sigură că el o idolatriza, așa că începu să-i spună ce 
se întâmplase: că se dusese la apartamentul lui Armand Jordan 
ca să vadă un tablou rar al lui Picasso pe care miliardarul îl 
cumpărase recent; odată ajunsă acolo, Armand o luase complet 
razna și o violase în toate chipurile posibile. Acum bănuia că e 
însărcinată. 

La început, lui Martin nu-i venise să creadă că Armand 
Jordan putuse comite un asemenea act inimaginabil. Dar Nona 
îi descrisese totul cu lux de amănunte, inclusiv cum o dăduse 


Armand afară din apartament când terminase cu ea, de parcă 
era un gunoi. 

Pe Martin îl cuprinse furia. Nu era supărat pe soţia lui, pentru 
că ea era doar o victimă a unui monstru pervers, care o 
pedepsise pentru frustările lui, din pricină că nu reușise să pună 
mâna pe clădirea dorită de el. Era furios pe Armand. 

Dar Martin Constantine știa cum să facă faţă furiei. Și luă în 
curând măsuri pentru a-și potoli mânia și durerea pricinuite 
soţiei sale. 

Nimeni nu greșea în fața familiei lui Martin Constantine și 
scăpa basma curată. Nimeni. 

Martin știa exact ce să facă. 

Lucky nu-l aștepta în apartamentul lor, ceea ce îl neliniști pe 
Lennie. Era prima noapte de când se întorsese, și, de obicei, 
după ce nu se vedeau o vreme, nu se scăpau din ochi. Acum se 
învinovăţea. Lucky își dorise să plece de la Mood mai devreme 
și, pentru că el era pornit împotriva lui Alex Woods, insistase să 
mai rămână. Acum unde era superba și încăpățânata lui soţie și 
de ce problemă se ocupa la primele ore ale dimineţii? 

Cunoscând-o pe Lucky, făcea asta înadins ca să-i atragă 
atenţia. Nu că ar fi fost necesar, căci avea parte de toată atenţia 
lui de când se cunoscuseră. A da, viaţa lor era plină de amintiri 
plăcute... făcuseră dragoste pe o plută în sudul Franţei, se 
îndrăgostiseră nebunește unul de altul, deși erau amândoi 
căsătoriţi la acea vreme și se bucurau de orice provocare sau 
aventură. 

Așadar, unde era? 

Se tot învârti prin apartament timp de câteva minute, înainte 
să-l sune pe Danny. 

Danny era la un club de gay cu iubitul său, Buff, gândindu-se 
dacă să-l invite pe un tânăr barman să petreacă noaptea cu ei. 

Buff era total de acord, dar Danny, nu. Nu voia să-l împartă 
pe Buff cu nimeni. Și de ce s-o facă? 

Pe de altă parte, dacă Buff își dorea asta atât de mult, de ce 
să-l refuze? 

Telefonul lui Danny începu să sune. Pentru o clipă, se panică. 
Erau sigur vești rele, dacă suna cineva în toiul nopţii. Oare era 
maică-sa cea dornică de afecțiune, tatăl lui vitreg care îi 
condamna orientarea sexuală sau fratele lui heterosexual care 
nu reușea să-și păstreze un loc de muncă pentru mai mult de 
două minute? 

Băuse deja trei cocteiluri Cosmopolitan și, cu toate că nu era 
pregătit să facă față unei situaţii de criză, își reveni și răspunse 
la telefon. 

Era Lennie care voia să știe pe unde umbla Lucky. 


— Sunt în timpul meu liber, se plânse Danny. 

— Să înţeleg că nu-ţi pasă nici cât negru sub unghie? îl 
întrebă furios Lennie. 

Danny încercă să se adune. Vorbea cu soțul șefei lui, așa că ar 
trebui să se prefacă interesat de soarta ei. Ceea ce și făcu, dar nu 
putu să nu-l observe pe Buff cum îi șoptea ceva la ureche 
barmanului, iar asta nu era în regulă, asta nu însemna să 
„împartă” pe cineva. Ménage à trois presupunea sex în trei, nu în 
doi. 

— Scuze, domnule Golden, spuse Danny în timp ce-i aruncă 
lui Buff o privire lascivă. Credeam că doamna Golden e cu 
dumneavoastră. 

— A fost. Dar a intervenit ceva, iar ea a trebuit să plece. Ai 
idee ce anume? 

— Nu. 

— Bine, atunci. Urmă o pauză stânjenitoare. Eşti sigur? 

— Foarte sigur, domnule Golden. Lennie închise telefonul. 

Danny închise și el mobilul și nu observă că avea un mesaj 
necitit. 


Lui Frankie nu-i venea să creadă că fusese dat afară. Cookie 
se dovedise a fi o tigroaică. Nici măcar nu-i deschisese ușa ca să 
poată să-și ia lucrurile. Curva naibii! Avea hainele la ea și, ce era 
mai supărător, provizia de droguri. 

Și ce făcuse el mai exact? Nimic strigător la cer. Se purtase 
foarte frumos cu taică-su, iar ea ar fi trebuit să fie încântată. Dar 
fata lui Gerald M. nu era niciodată mulțumită. Era o răsfăţată, 
deși făcea niște felaţii grozave. 

Și că veni vorba, oare ce făcea Annabelle cu Eddie Falcon? 
Sau, mai degrabă, ce făcea Eddie Falcon cu ea? Ce cuplu ciudat! 
Eddie voia să-și facă un renume, dar nu trebuia să se 
mulțumească cu rebuturi. 

Frankie se întoarse la cazinou în speranța să-l găsească pe 
Gerald M. la una dintre mesele de joc. Aveau să fie din nou 
prieteni, mai ales că acum îi putea spune lui Gerald M. că 
scumpa lui fiică se culcase. 

Frankie voia să tragă câteva linii, dar nu mai avea deloc 


droguri, iar Cookie nu intenționa să-i deschisă ușa prea 
devreme. 
Avea un nume și un număr de telefon. Randy - furnizorul. 
Frankie se hotărî să-l sune. 


— Am impresia, făcu Max, că se întâmplă ceva dubios. 

— Hei, exclamă Billy, maică-ta e la o petrecere. Care-i 
problema? 

— Nu pricepi, spuse Max, încercând să nu-și piardă răbdarea 
cu Billy, care începea s-o calce pe nervi. Lennie a venit azi acasă. 
Nu s-ar duce la o petrecere fără el. 

— Așa cum spuneam, se întâmplă tot felul de lucruri într-o 
căsnicie. Lucky se distrează și ea. Ştiu că e mama ta, dar e o 
femeie foarte atrăgătoare și poate că s-a săturat de Lennie. 

— Mănânci rahat cu polonicu'”, făcu Max, înfuriindu-se 
deodată. Nu știi nimic despre părinții mei, așa că te rog să-ţi ţii 
fleanca. 

— la uite ce s-a burzuluit, remarcă el. 

— Da, îi zise ea, săgetându-l cu privirea. Da, chiar m-ai 
enervat. 

— Scuză-mă, iubito. 

— Pentru ce? îl întrebă Max la fel de furioasă. Că ai vorbit 
urât despre părinții mei? 

— Nu am vorbit urât, ci doar am vrut să-ți spun că așa se 
întâmplă în unele căsnicii. 

— Şi de când ești tu așa un mare expert? 

— Hai, Ochi-Verzi, se vaită el. Nu vreau să ne certăm pe tema 
asta. 

— Mă duc acolo, se hotărî ea. 

— Poftim? se încruntă Billy. 

— Vreau să văd cu ochii mei ce se întâmplă. 

— Faci o mare greșeală. 

— De ce? 

— Pentru că, unu la mână, o să-și dea seama ce faci aici, o 
lămuri Billy. Şi doi la mână, dacă se simte bine, o vei face de râs. 

— E o petrecere, Billy. O să mă furișez și nici n-o să mă vadă. 

— Atunci vin cu tine. 


— Nu, sub nicio formă. 

— De ce? 

— Pentru că, dacă ne vede împreună... ei bine, o știi pe Lucky 
- nu e proastă. 

— Şi dacă te vede, ce-o să spui? 

— Habar n-am. Mă gândesc eu la ceva. 

— Nu e o idee bună, o preveni Billy. 

— E bine, e ideea mea, așa că mă duc. 

Pe Armand îl săgetă un junghi în stomac. Se sperie și îi veni 
să verse. Dar nu se lăsă copleșit de durere, pentru că se simțea 
minunat. Nu mai avusese niciodată un sentiment atât de plăcut. 
Era cuprins de o stare euforică, ce putea să fie dată de drogul 
injectabil pe care îl împărțise Randy cu el - o combinaţie letală 
de heroină și cocaină. 

Randy și Seducta erau cei mai buni prieteni ai lui. Țineau la el 
atât de mult. Seducta își dădu iar jos bluza, iar el își vârî din nou 
capul între sânii ei enormi. Îi amintea de mama lui - scumpa, 
dulcea de Peggy. 

Randy priză cocaină de pe sfârcurile ei. 

Armand zâmbi. Împărţeau totul. Așa și trebuia să fie. 

Și, deodată, Lucky Santangelo îl aţinti cu privirea. Spunea 
ceva, dar el nu deslușea nimic. 

Ajunse la concluzia că și Lucky era frumoasă. Era prietena lui. 
Nu voia s-o omoare, nu dorea să ucidă pe nimeni. Aveau să 
dețină amândoi The Keys și să trăiască împreună în deplină 
armonie. 

Pe Armand îl săgetă din nou durerea. Țipă și se încovoie. 
Apoi îl împresură întunericul. 

— Pentru numele lui Dumnezeu, să sune cineva la salvare! 
ţipă Lucky, întrebându-se cum de ajunsese amestecată în toată 
povestea asta. Era de presupus să-l pună la punct pe Armand, nu 
să-i salveze viața. Cum de se întâmplase așa ceva? 

Randy se ridică împleticindu-se. Era aproape la fel de drogat 
ca Armand, dar i se activă instinctul de conservare și își dădu 
seama că trebuia să spele putina. Se uită după Luscious. 

— Doamne! exclamă Lucky, apucând telefonul. Omul ăsta 
poate să moară și tu nu dai un telefon! Ce fel de oameni sunteţi? 

Seducta râse isteric. 

— Oameni de treabă, spuse ea cu limba împleticită și cu 
nasul tot alb de la cocaină. Arnie ne iubește. 

— V-o iubi Arnie, dar trage să moară, vacă proastă ce ești, se 


răsti Lucky, iar apoi sună la salvare și ceru o ambulanţă. 

— Unde-i Mikey? întrebă Seducta, căreia i se prelingea 
rimelul pe obraz. 

Randy își încordă mușchii. 

— Unde dracu: îs banii? întrebă el. 

— Sunteţi niște nenorociţi, spuse Lucky cu dispreţ, verificând 
dacă Armand mai avea puls. Mai avea. 

— Tre' să plecăm d-aci, spuse Randy, dându-și seama că-i 
pășteau necazurile. 

— Foarte bine, luați-vă tălpășița, spuse Lucky. Gunoaielor! 

— Unde-i Mikey? se văicări Seducta pentru a doua oară. Îl 
vreau pe Mikey al meu! 


La zece minute după convorbirea cu Lennie, Danny își 
verifică mesajele de pe telefon. Bineînţeles că unul era de la 
Lucky. 

Îi venea să-și dea două palme, pentru că Danny se lăuda că 
era totul timpul la dispoziţia șefei lui. Se uită la mesajul trimis 
de ea și simți că leșină. 


Armand Jordan se tot laudă că The Keys e al lui. Mă duc la 
Cavendish să mă confrunt cu el. Vrei să vii cu mine? 


Da, i-ar fi plăcut să se ducă, dacă ar fi știut. Era numai vina 
lui Buff, care flirta cu barmanul și care astfel îi distrăsese atenţia 
de la muncă. Sex în trei. Ce prostie! Cine avea nevoie de așa 
ceva? 

Îl sună pe Lennie și-l puse la curent, spunându-i despre 
întâlnirea nefericită de dimineață și ce porc misogin era 
Armand. 

— Şi-ai lăsat-o pe Lucky să se ducă acolo singură? îl întrebă 
Lennie furios. 

— Habar n-aveam! se apără Danny, știind că era vina lui. 
Oricum, ai fi putut s-o oprești pe Lucky să facă ceva? Știi că-i 
imposibil. 

— Mă duc la Cavendish, spuse Lennie. 

— Ne vedem acolo, făcu Danny. 


La naiba cu Buff și cu barmanul. Lucky era prioritatea lui 
acum. 


— Așa deci, exclamă Ellie. Se întâmplă multe la vila aia. 

— N-ar trebui să te concentrezi asupra lui Billy și a fetei? 

— Am o grămadă de poze cu ei. Oricum, sunt din nou în vilă. 
Ce vrei să fac, să mă strecor pe gaura cheii? 

— Ce poznaşă ești! 

— Ce cuvinte mari scoţi pe gură, micuţule! 

— Oi fi eu mai scund, da' nu știi că esenţele tari se țin în 
sticluțe mici? 

— Îţi pierzi vremea cu mine, Kev, scutură Ellie din cap. Ți-am 
mai spus că-s lesbiană. 

— Aș putea să-ţi iau gândul de la femei. 

— Ce încrezători suntem în forțele noastre! 

— Vrei să încerci? 

— Nu, mulțumesc. 

— Nu poţi să mă condamni că mi-am încercat norocul. 

— Pe de altă parte, spuse Ellie zâmbind ironic, dacă ai fi Billy 
Melina... 

— Să ţi-o trag! se răsti Kev la ea. 

De ce era tot timpul vorba de Billy? 

— Nicio șansă, râse Ellie. Poate dacă-ţi tai scula și îți zici 
Daisy! 


Danny se întâlni cu Lennie la capătul aleii care ducea la vile. 

— E vila patru, spuse el pe un ton profesional. Se pare că 
lumea s-a plâns de zgomot. 

— Ce zgomot? 

— Muzică. Tipul de la recepţie spune că probabil e o 
petrecere. Dacă se mai plânge cineva, trimit pe cei de la pază. 

— De ce nu au făcut-o încă? 

— Nu le place să se pună rău cu bogătanii, îl lămuri Danny. 
Dăunează afacerii. 

— Şi tu crezi că Lucky s-a dus la o petrecere? făcu Lennie. 

Danny ridică din umeri. 

— Habar n-am. Nu mi s-a părut că Armand Jordan e mare 


petrecăreţ dacă nu sunt și niște curve la mijloc. 
— De ce face Lucky asta? îl întrebă Lennie. 
— Ce anume? 
— Să se amestece în niște chestii pe care nu le poate controla. 
— E soția ta. 
— Mersi, Danny, îi spuse sec Lennie. Știu și eu treaba asta. 
— Sigur e totu-n regulă, îl liniști Danny. 


Fouad alerga pe aleea spre vile. Avea o presimţire rea - era 
sigur că ceva nu era în ordine. Nu fusese înțelept din partea lui 
să-l lase pe Armand singur să facă orice poftește. Armand era 
prea imprevizibil şi trebuia temperat. Fouad fusese mereu vocea 
rațiunii, avea o influență benefică asupra lui. Adevărul e că 
Armand avea nevoie de el. 

Era frig și întuneric, dar Fouad auzea muzica urlând și era 
sigur că venea dinspre vila lui Armand. 

Pe când se apropia, dădu nas în nas cu doi oameni, unul care 
purta ochelari de soare noaptea și o slăbănoagă amărâtă, Târau 
amândoi una dintre valizele Louis Vuitton ale lui Armand, care 
avea inițialele lui pe mâner. 

Fouad își dădu imediat seama: era valiza plină cu bani pe care 
Armand insistase să o ia cu el la Vegas. Acolo erau peste 750 000 
de dolari. 

— Mă scuzațţi, spuse Fouad. 

Mikey se opri o clipă. 

— Ce-i? mârâi el. 

— Cred că valiza aceea nu vă aparține. 

Fix la miezul nopţii, Domnul O ajunse în Las Vegas cu un 
avion particular. O mașină închiriată îl aștepta în locul stabilit, 
iar cheile erau sub covoraș, așa cum ceruse. 

Domnul O putea fi model pentru revista GQ sau un actor 
celebru. Era negru și chipeș, arătând ca o combinaţie între 
Denzel Washington și Blair Underwood. Totuși, Domnul O 
alesese altă meserie - pe care o putea face cât timp dorea. 
Câștiga bani buni din asta, pentru că era cel mai priceput. 

Domnul O era „mecanic”. Un ucigaș plătit, un om care 
rezolva problemele oricui - pentru suma potrivită. 

Domnul O era cel mai bun. Și doar cei mai bogaţi îl angajau. 

Asta nu era prima oară când lucra pentru Martin 
Constantine, și nu avea să fie nici ultima. 

Domnul O își îndeplinea întotdeauna misiunea. 

Mikey nu era dispus să accepte rahaturi de la nimeni. Avusese 
o seară foarte grea, iar acum era hotărât să-și ia marele trofeu - 
o valiză plină cu lovele. Ultimul lucru de care avea nevoie Mikey 
era ca nu știu ce tolomac să-i spună că valiza nu-i a lui. 

Luscious stătea lângă el, dârdâind în fusta minusculă. Și 
maiou. Nu îi era de niciun folos într-o confruntare, ba chiar s-ar 
fi dovedit un obstacol. 

Mikey hotărî că, după ce ajungeau la mașina lui Randy, o va 
trimite chipurile să-i aducă și pe ceilalți, apoi va demara în 
noapte, lăsându-i pe toți în urmă. Erau niște neisprăviți - 
inclusiv namila de frate-su. Adevărul e că nu-i erau de niciun 
folos. 

Mikey se uită cu atenţie la tipul din fața lui. Nu părea o 
amenințare; mai degrabă emotiv, ceea ce era bine, pentru că lui 
Mikey îi plăcea să intimideze oamenii. 

— Mai bine ţine-te deoparte, amice, îi spuse el, stând 
nemișcat. Am câștigat valiza asta pe drept, așa că dă-te în mă-ta 
de lângă mine. 

— Da, sări și Luscious, iar vocea ei subţire îl călca pe nervi. 
Dă-te naibii din drumu' nostru! 

Mikey o fulgeră cu privirea. Ce naiba - erau Stan și Bran? 

— Mă tem că va trebui să-mi confirme prințul, spuse Fouad, 
făcând uz de autoritatea lui, deși mâinile îi tremurau și nu era 
sigur dacă putea să o scoată la capăt. 

— Prinţul? chițăi Luscious mirată. 

— Ăsta-i orașul jocurilor de noroc, spuse Mikey pe un ton 
egal. Am câștigat pe drept, nu tre! să verifici nimic. 

— Mă tem că da, insistă Fouad. 

După câteva clipe de tăcere, pe Mikey îl apucară toţi dracii și, 
aplecându-se, scoase din cizmă cuțitul de vânătoare. Se săturase 
și era vremea să plece. 

— Asta cauţi? ţipă el la Fouad. Vrei să te tai, tâmpitule? Asta 
vrei? 


— Valiza nu-ţi aparține, spuse Fouad, cu gâtlejul atât de 
uscat că abia mai putea vorbi. Te rog s-o lași și să pleci. 

— Idiotule, spuse Mikey printre dinţi și-l înjunghie pe Fouad 
în piept. Tâmpitui naibii ce ești! 

Fouad se împletici, se gândi o secundă la soţie și la copii, apoi 
căzu secerat la pământ. 


Stând la fereastră, Max și Billy se uitau cu groază cum tipul 
cu valiza scosese un cuțit și îl înjunghiase pe celălalt. 

— O, Doamne! urlă Max înspăimântată. Trebuie să facem 
ceva! 

— O să sun la pază, spuse repede Billy. 

— Nu, nu, e prea târziu, făcu Max. Trebuie să-l ajutăm acum! 


Lucky își dădu seama că nu mai avea ce face pentru Armand, 
decât să aștepte paramedicii. Apoi auzi țipete, așa că ieși în fugă 
din vilă și-l văzu pe Mikey înjunghiindu-l cu sete pe Fouad - 
care acum era căzut la pământ. 

Nu ezită. Îl înșfăca pe Mikey de brațul drept și i-l răsuci la 
spate, până când bărbatul fu nevoit să dea drumul cuţitului. 

Mikey se năpusti furios asupra ei. 

— Târfă nenorocită, ţipă el, în timp ce o lovea cu picioarele și 
îi căra pumni. Te omor! 

— O, Doamne, ţipă Max, aflată tot la fereastră. E mama, 
trebuie s-o ajutăm! 

Alergă afară și, fără să se gândească de două ori, îi sări în 
spate lui Mikey, îl apucă de gât și îl zgârie pe faţă, în timp ce 
Lucky încerca să se ridice și să apuce cuțitul. 

Urlând de furie, Mickey o azvârli pe Max din spatele lui, se 
aplecă și ajunse la cuţit înaintea lui Lucky. Moment în care 
apăru Billy ca un erou, un rol pe care-l jucase de multe ori pe 
ecran. Se mai bătuse la viaţa lui și știa că cea mai bună apărare e 
atacul, așa că îi trase una lui Mikey în boașe. 

Mikey se încovoie de durere câteva secunde, înainte să mai 
scoată un urlet și îl zgârie pe Billy pe obraz cu șișul. Sângele 
începu să țâșnească. 

Lucky era acum în picioare și se gândea doar să-și apere fiica. 


Nu știa de unde apăruse Max și ce făcea acolo - nu conta. Lucky 
voia doar să o protejeze pe Max de pericole și să o ducă undeva 
în siguranţă. 

— Pleacă de aici, urlă ea la Max. Fugi! Du-te după ajutor! 

— Nu pot să-l las pe Billy, strigă Max, punându-se pe jos și 
ținându-i capul lui Billy în poală, încercând să-i oprească 
hemoragia. E rănit! Doamne, îi curge sânge! 

Fouad era și el la pământ gemând, în timp ce Luscious se uita 
la ei fascinată. Să fie adevărat? Oare era chiar Billy Melina, 
vedeta de cinema? 

Mikey era puternic ca un taur. Adrenalina îi curgea prin vene. 
Trei erau la pământ. Doar femeia mai rămăsese și nu dădea 
înapoi. O, nu! Se uita la el ca văduva neagră care se pregătea să 
atace. 

Mikey simţea nevoia să o taie pe nenorocita aia. Dar era mai 
important s-o șteargă cu valiza. 

Unde naiba era Randy? 

— Randy! strigă el după fratele lui mai mare, iar nenorocitul 
ieși împleticindu-se din vilă și închizându-se la pantaloni. 

— Ce dracu'? mormăi Randy, văzând haosul din faţa lui. 

— O ştergem de-aici, îi porunci Mikey. la rahatu' ăla de valiză 
și s-o-ntindem! 

Lucky stătea și se uita la ei, suficient de inteligentă să-și dea 
seama că nu putea face nimic, deși, dacă ar fi avut o armă, nu ar 
fi pregetat s-o folosească. Erau niște nenorociţi, niște criminali 
nenorociți. Și proști pe deasupra. Ştia fără urmă de îndoială că 
vor fi prinși în nici 24 de ore. 

— Pe curând, târfo, îi spuse Mikey, uitându-se victorios la ea. 
Oricine mă-ta ai fi. 

Încăierarea se sfârșise. Frații Sorrentino o luară din loc, cu 
Luscious după ei, în timp ce Seducta sforăia pe canapeaua din 
vilă. 

După ce plecară, Lucky preluă controlul. Izbucnirea violentă 
se terminase. În ciuda a ceea ce se întâmplase, Max părea în 
regulă, Fouad nu prea, iar Billy încă mai sângera. 

— Paramedicii o să vină din clipă-n clipă, spuse ea, uitându- 
se fix la fiica ei. Ești bine? 


Max încuviiță din cap, și o lacrimă stingheră îi brazdă 
obrazul. 

— M-am temut așa de tare pentru tine, mamă. Am încercat 
să te ajut. Noi am încercat să te ajutăm. 

— Da, spuse Lucky solemn. Știu asta. Apoi adăugă, zâmbind: 
Formăm o echipă pe cinste. Unde ai învăţat să te baţi? 

Max îi surâse slab. 

— De la minunata mea mamă, de unde altundeva? 

Se uitară una la alta cu multă afecțiune. 

Lennie și Danny ajunseră și ei câteva minute mai târziu, 
urmaţi de paramedici. 

Lucky știa că nu era momentul potrivit să o întrebe pe Max 
ce se petrecea. Era și mâine o zi. În cele din urmă, va afla totul. 

Uneori se întâmplă lucruri ciudate, care nu-și găsesc 
niciodată rezolvarea. 

Armand Jordan e un bun exemplu. Tipul își pierduse 
cunoștiința din cauza abuzului de alcool, heroină și cocaină. 
Paramedicii ajunseseră însă la timp să-i salveze viața, dar nu a 
fost să fie, din cauza glonţului ce i se înfipsese între ochi. 

Prințul Armand Mohamed Jordan fusese executat în stil 
mafiot, și doar doi oameni știau de ce. 

Pentru ceilalți, era un mister de nepătruns. 


Epilog 


Trei luni mai târziu 


Toată lumea a fost interogată în privința asasinării lui 
Armand, chiar și Lucky. Detectivilor care anchetau cazul le era 
foarte clar că, în timp ce avea loc încăierarea din fața vilei, un 
criminal se strecurase în vilă și îl ucisese pe Armand. 

Fusese un asasinat la comandă, nimeni nu se îndoia de asta. 
Singura martoră era o dansatoare exotică, cunoscută sub 
numele de Seducta Sinn. Dar Seducta spusese că dormea (era 
leșinată) atunci, și nu văzuse și nu auzise nimic. 


După câteva zile, Mikey și Randy Sorrentino au fost arestați 
lângă Nashville și acuzaţi de tâlhărie și de vătămare corporală 
gravă. 

Amândoi își făcură rost de avocaţi și se întoarseră unul 
împotriva celuilalt. 

Mikey ajunse din nou în spatele gratiilor, iar Randy primi 
zece luni cu suspendare. 

Lui Fouad i-a fost restituită valiza cu bani, din care lipseau 15 
ooo de dolari. 


Seducta Sinn se bucură de câteva luni de expunere mediatică. 
Era femeia care se aflase în aceeași cameră de hotel cu victima - 
un cunoscut om de afaceri newyorkez. Era o dansatoare exotică 
și toate televiziunile îi cerură un interviu. 

Celebritatea ei nu dură mult, așa că se întoarse la Dirty Den. 
Câteva săptămâni mai târziu, depuse cerere de divorț, iar la 
scurt timp se mută cu Randy. 

Cei doi erau fericiți împreună, deși Randy era șomer, iar 
Seducta era uneori prea beată ca să mai danseze la Dirty Den. 

Dar fericirea îmbracă tot felul de forme, iar ei erau foarte 
mulțumiți de acest aranjament. 


Luscious dispăru cu cei 10 ooo de dolari pe care îl convinsese 
pe Mickey să-i dea din acea vestită valiză. După ce părăsi Las 
Vegas, ea nu mai vru să stea cu el. Mikey o speria, iar Randy i se 
părea un tâmpit și jumătate. 

Se tot rugase de Mikey până când îi dăduse niște bani, apoi îi 
luase și se făcuse nevăzută. Nu dorea să se implice în incidentul 
de la Cavendish. Își schimbase numele și luase un autobuz până 
la Chicago, unde se angajă pe post de chelneriță și se cufundă 
într-o viață anostă. Pentru moment, acest stil de viață i se 
potrivea foarte bine. 


Paco îi mărturisi rușinat lui Harry la toaleta de la Wonderball 
că nu era gay (așa cum bănuise și Max). Dezamăgit, Harry 
continuă să-și caute alesul. 


Annabelle și Eddie se căsătoriră la Beverly Hills Hotel. Era 
prima căsnicie pentru amândoi, iar fiecare avea motivele lui. 

Eddie își închipuia că, dacă se căsătorea cu Annabelle, va avea 
acces în lumea bună de la Hollywood. În definitiv, părinţii ei 
erau vedete de cinema, deși taică-su - celebrul Ralph Maestro - 
se aflase în spatele asasinării Gemmei Summer Maestro, mama 
ei la fel de celebră. Cui îi păsa? Era o crimă de la Hollywood. 
Ralph Maestro scăpase basma curată. 

lar Annabelle era sigură că era o idee bună să se mărite cu 
Eddie, pentru că se afirmase și avea drept clienți o droaie de 
vedete de primă mână. 

Într-o zi, Eddie avea să conducă un studio, Annabelle era 
sigură. lar ea va fi puternica doamnă Eddie Falcon. Nu era rău 
deloc. 

Nu mai vorbi niciodată de seara petrecută cu Armand Jordan. 
Mai bine o dădea uitării. 


Alex Woods încă o mai dorea pe inabordabila Lucky 
Santangelo. Mai luă o asiatică la el ca să-i treacă timpul mai 
Ușor. 

Alex nu era genul de bărbat care se lăsa cu una, cu două. 


Rămânând timp de trei luni iubitul lui Venus, Jorge avu parte 
de multă expunere mediatică. Cei doi erau peste tot pe internet, 
pe site-urile tabloidelor, care îi puneau mereu pe prima pagină. 
Făceau un cuplu minunat. 

Amândoi aveau de câștigat. Femeile o invidiau pe Venus, dar 
o și admirau pentru că, la patruzeci și ceva de ani, putea să 
atragă atenţia unui tânăr atât de viril. 

Jorge deveni un nume cunoscut. Într-atât de mult, încât 
Calvin Klein îl angajă ca imagine a noii sale linii de lenjerie 
intimă. 

Jorge era pe cale să obțină exact ce-și dorise. 

Celebritate. 

Bani. 

Recunoaștere. 

Dragostea avea să vină mai târziu. 


Între timp, Venus cunoscu un regizor venezuelean de filme 
de avangardă, care vedea în ea mai mult decât un superstar 
blond și frumos care cânta, dansa și juca în filme. El o percepea 
ca pe o Femeie, o ființă în carne și oase al cărei potenţial nu 
fusese încă atins. 

Ea îl văzu ca pe intelectualul care știa c-o va salva într-o zi. 

Amândoi aveau planuri mari. 


Danny și Buff se căsătoriră în Oregon. Călătoria a fost cadoul 
de nuntă al lui Lucky, care credea că Danny merita un concediu. 

Danny se plânse încontinuu pe drum despre cât de ridicol era 
că nu se puteau căsători legal în California, cel mai liberal stat 
din America. 

Buff era cu totul de acord cu el. 

Și, după cinci zile minunate, se întoarseră la Vegas proaspăt 
căsătoriți. 


M.J. nu mai apucă să o ducă pe Cassie în excursia-surpriză, 
pentru că ea pierdu copilul exact în noaptea asasinării lui 
Armand Jordan, așa că toate problemele lor se rezolvară de la 
sine. Deși M.J. bănuia că ea își provocase avortul. 


Încercă să alunge gândul ăsta, dar tot nu-i dădea pace. 


Fouad se recuperă foarte bine. Soţia și copiii lui sosiră cu 
avionul la Las Vegas ca să-i fie alături, și, mai târziu, la New 
York, au fost surprinși să afle că Armand Jordan își împărţise 
averea în două: jumătate mamei lui și jumătate lui Fouad. 

Fouad era foarte trist că Armand avusese un sfârșit atât de 
tragic; în ciuda faptului că Armand fusese foarte dificil, ei doi 
avuseseră o colaborare fructuoasă până când drogurile îi luaseră 
mințile. 

Ciudat, dar Fouad îi simţea lipsa. 

Pentru a sărbători faptul că acum era șef la Jordan 
Developments, Fouad strânse toate DVD-urile porno ale lui 
Armand și le distruse. 

Hotări ca memoria lui Armand să nu fie întinată, iar 
reputaţia lui să rămână nepătată. 


Peggy Dunn dori să facă o înmormântare spectaculoasă 
pentru fiul ei la New York. Îl puse pe Fouad să-l contacteze pe 
rege și să-i dea trista veste, în caz că voia să participe. Regele 
afirmă că-și dorea ca funeraliile să aibă loc la Akramshar. Urma 
să fie o înmormântare cu toate onorurile, iar oamenii săi aveau 
să se ocupe de toate. 

Peggy a fost de acord, iar atunci Fouad o anunţă că Armand 
avea o soție și patru copii în Akramshar. 

La început, Peggy fusese îngrozită și șocată. Cum să aibă 
Armand o familie de care ea să nu știe nimic? De ce nu-i spusese 
niciodată? Era incredibil. 

Când își mai reveni, a fost cuprinsă de încântare și emoție. 

Avea nepoți. Patru. Nu era singură, avea o familie. 

Peggy abia aștepta să-i cunoască. 

În avionul care-i ducea la Akramshar, Peggy stătea lângă 
Fouad și frumoasa lui nevastă, Alison. Scotoci în geantă și scoase 
plicul cu rezultatele testului ADN. Nu-l deschisese și nici nu 
avea să o mai facă. 

Pentru ea, Armand era prinţ, să-i fie țărâna ușoară. 


Ace se întoarse la Big Bear, unde se combină cu o chelneriță 
tânără și drăguță care provenea cam din același mediu ca el. 
Încerca să o dea uitării pe Max Santangelo. Nu era de nasul lui — 
cum de se amăgise? Trăiau în lumi diferite și, oricât încercase să 
se adapteze, își dăduse în cele din urmă seama că acest lucru nu 
se va întâmpla niciodată. 


Kev își spori veniturile - căci cei de la tabloide licitaseră 
pentru pozele făcute de Ellie, care se ţinu de cuvânt și îi dădu 
jumătate din bani. 

Dar Kev nu era mulțumit. Își trădase prietenul. Pe deasupra, 
se mai și ascunsese prin tufișuri ca un laș, când individul ăla 
începuse să atace pe toată lumea cu un cuțit. 

Nici măcar nu ieșise să-l ajute pe Billy, iar acum era chinuit 
de remușcări. 

Îşi luă banii și plecă la New York. 


Ellie vându pozele tabloidelor înainte să discute cu poliția. Ca 
potenţial martor, fusese avertizată că ar fi trebuit să iasă în faţă, 
să nu ascundă dovezile. Nu mărturisi că mai era cineva cu ea. 
Kev o rugase să nu dezvăluie că fusese de față, iar ea îi 
respectase dorinţa. 

În cele din urmă, angajase un avocat, pledase nevinovat și 
predase instanţei toate fotografiile. 

Toate, în afară de una. 

Surprinsese în obiectiv un afro-american în costum negru, 
care se strecura în vilă în timp ce Randy ieșea. Oare doar ea îl 
văzuse? Se pare că da. 

Puse poza într-un seif și îi scrise un bilet iubitei sale în care o 
ruga să dea poza poliției dacă i se întâmpla ceva. Ellie era o fată 
foarte isteaţă. 


Filmul lui Sam apăru pe marile ecrane și avu un succes 
răsunător. Cei de la Hollywood îl doreau și erau dispuși să 
plătească pentru acest privilegiu. 

Încă îi mai trimitea lui Denver câte un mesaj, dar ea nu îl 
vizitase încă pe platou. 


După Sam, și mâine era o zi. 


Gerald M. porni într-un turneu european alături de o suedeză 
blondă pe care o cunoscuse în Vegas. Era mândru s-o ducă la 
Londra, Paris sau Berlin, ţări în care mai era un superstar. Fanii 
apreciau muzica soul cântată de Gerald M. ÎI idolatrizau. 

O întrebase pe Cookie dacă ar vrea să-i însoțească. 

Ea îl refuzase. I se părea mult mai tentant să rămână stăpână 
pe casa din Bel Air. 

De când se despărțise de Frankie și își schimbase tunsoarea, 
Cookie își dăduse seama că avea balta pește și nu avea de ce să 
se mai agate de un ratat ca Frankie. 

Cookie se hotărî că voia să fie actriță și se înscrise la cursuri 
de actorie. 

Actori tineri și sexy în devenire erau peste tot. 

Curând, Cookie avea să se distreze de minune. 


Părăsit de o adolescentă obraznică și răsfăţată, Frankie 
Romano se întoarse la Los Angeles, hotărât să nu se mai culce 
cu nicio fată sub 21 de ani. Făcea parte din lumea cluburilor de 
la Hollywood, ce Dumnezeu? Păsărici erau peste tot. Era o 
vedetă în cercurile pe care le frecventa. 

Afacerea cu drogurile scăpase de sub control. Era greu să mai 
facă faţă cererilor. Intră în parteneriat cu un tânăr columbian, 
Alejandro Diego, care avea legături cu traficanţii din Columbia, 
care îl asiguraseră că îl vor aproviziona constant. Acum avea să 
se umple de bani. 


Lui Frankie îi plăcea acest stil de viață. Nici nu-și dorea să fie 
altfel. 


Max și Billy fuseseră suprinși de fotoreporteră. Erau pe 
copertele tabloidelor, și imaginea lor trona cu litere de-o 
șchioapă titlul CRIMA LA UN HOTEL DIN LAS VEGAS. Billy 
devenise eroul tuturor. Acest actor nemaipomenit fusese tăiat pe 
chipul său frumos în timp ce-și apăra tânăra iubită. Echipa sa de 
PR negă că el ar avea o relație cu Max - în ciuda fotografiilor. 
Potrivit agenţilor lui, fata era doar un membru al familiei pe 


care îl proteja. 

Billy fusese dus imediat dus la urgenţă, iar cel mai bun 
chirurg plastic din Beverly Hills fusese chemat ca să se ocupe de 
fața lui. Se dovedise că tăietura de pe obrazul lui era 
superficială, și, în câteva săptămâni, Billy se vindecase complet, 
iar toți cei din anturajul lui (avocaţi, cei de la PR, studioul) îl 
sfătuiră să nu se vadă cu Max pe perioada divorțului de Venus. 

Fusese de acord, deși nu îi convenea. Până la urmă, divorța de 
o vedetă, iar publicului nu i-ar fi plăcut să iasă cu o adolescentă. 

„Oamenii se pot întoarce oricând împotriva ta”, îl avertizară 
apropiații lui. „Nu-ţi bate joc de o carieră strălucitoare. Nu 
acum! 

Vorbi cu Max la telefon și îi spuse că ar trebui să facă o pauză 
de câteva săptămâni. Max însă nu fusese prea afectată, căci se 
întâmplau prea multe și trebuia să-și pună ordine în gânduri. 
Era mare acum. Avea 18 ani. Deși Lucky hotărâse să amâne 
petrecerea de ziua ei din Vegas, nu avusese nimic împotrivă. Mai 
ales că Lucky îi sugerase să meargă cu toţii în sudul Franţei. 

Mama ei se dovedise a fi mai de treabă decât crezuse. Lucky 
nu o certase în legătură cu Billy, ci doar ridicase din umeri și îi 
zisese: „Dragostea își are propriile legi. Dar poate că Billy nu a 
fost cea mai bună alegere”. 

Max încă se mai gândea la Billy. 

Și la Ace. 

Ace îi lăsase un dar așa de frumos și un bilet atât de trist. Cu 
siguranță văzuse pozele cu ea și Billy și suferea gândindu-se la 
reacţia lui. 

Ace fusese mereu punctul ei de sprijin, iar ea îl dezamăgise, 
dar, cum spunea și Lucky - dragostea își are propriile legi. 


După ce își mărturisiseră dragostea, Denver și Bobby se 
întorseseră la L.A. și se mutaseră în casa cumpărată de Bobby. 

— Să nu fie nu știu ce vilă impresionantă, îl avertizase 
Denver. Să fie ceva decent, te rog. Și nu în vreo zonă exclusivistă. 
Vreau să trăiesc ca un om normal. 

Se dovedi a fi o casă cu un etaj pe colinele de la Hollywood, 
cu trei dormitoare și o vedere panoramică asupra orașului. Avea 


o grădină de dimensiuni normale și o piscină simplă. Amy 
Winehouse era în raiul căţeilor. 

În cele din urmă, Denver îl prezentă pe Bobby familiei ei, dar 
nu fără emoţii. Ce supriză! Toți îl îndrăgiră! Și, cum spunea și 
mama ei — „Ce să nu-ţi placă la el? E un tip extraordinar.” 

Da, Bobby era un tip extraordinar, iar ea era fericită că se 
mutaseră împreună. Era mulțumită și de noul post de la Secţia 
Narcotice. Era grozav să lucreze alături de Leon, și aveau multe 
de făcut. Leon îl umărea de luni de zile pe un dealer de droguri 
columbian, Pablo Diego, și era cât pe ce să-i prindă pe 
americanii care lucrau pentru el. Fiul lui Pablo, Alejandro, era 
una dintre principalele ţinte ale poliţiei, alături de alți dealeri 
cărora le furniza marfă. Urmau să aibă loc mai multe arestări. 

Denver era conștientă că Frankie Romano va fi și el arestat. 
Din rațiuni de etică profesională, nu îi dezvălui nimic lui Bobby. 
Ce nu știa nu avea cum să-l afecteze și, chiar dacă nu mai era 
amic cu Frankie, Bobby avea un simţ înnăscut al loialității și ar fi 
încercat să-l avertizeze pe Frankie, care astfel ar fi putut să 
părăsească orașul. 

Asta nu trebuia să se întâmple, așa că tăcerea era de aur. 

Denver îl iubea foarte mult pe Bobby. Chiar și participase la 
câteva dintre evenimentele din familia lui și reușise să 
stabilească o legătură cu Lucky - care nu era așa de autoritată pe 
cât crezuse. Îl iubea și pe Lennie, care era atât de deștept și de 
spiritual! lar ea și cu Max începeau să se înţeleagă din ce în ce 
mai bine. 

Una peste alta, Denver era foarte încrezătoare în privința 
viitorului ei cu Bobby. 


Lucrurile mergeau atât de bine, încât Bobby își făcu un plan. 
Reușise să cumpere o casă și să se mute cu Denver, iar acum își 
dorea și mai mult. Denver era atât de specială. Deșteaptă, 
frumoasă, sexy, cea mai bună prietenă a lui. Ce-și putea dori mai 
mult de la o femeie? 

Voia să-i ceară mâna, dar simţea că-l va refuza. Îi luase ceva 
să o convingă să se mute cu el - dacă o mai și cerea de soție, ar fi 
luat-o la sănătoasa. 


Sau nu. 

Nu știa. 

Avea nevoie de ajutor, așa că se întâlni în secret cu Carolyn, 
cea mai bună prietenă a ei, care era implicată într-o relaţie 
lesbiană toridă, și îi ceru părerea. Carolyn îi dădu un sfat de 
bun-simţ. 

— Nu o grăbi, îi spuse ea. Când va veni vremea, veţi ști 
amândoi. 

Între timp, Bobby se duse la Tiffany's să cumpere un inel de 
logodnă de șapte carate, de care Denver avea să spună cu 
siguranță că era prea bătător la ochi. Dar ce naiba - era de 
datoria lui să o răsfeţe. 

Ascunse inelul și așteptă răbdător momentul potrivit. 


Lucky Santangelo Golden și Lennie Golden. Suflete-pereche. 
De ce se spune că nu durează căsniciile de la Hollywood? 

Făcuseră față situaţiei în care erau Max și Billy cum știau ei 
mai bine - cu înțelegere, dragoste și fără să judece pe nimeni. 

Călătoria în sudul Franţei a fost exact ce aveau nevoie. 
Petrecură timp cu prietenii lor francezi într-o vilă superbă cu 
vedere la orașul Cannes, iar Max se înţelese foarte bine cu fiul 
familiei, un scenarist debutant de 20 de ani. Nu era nimic serios 
între ei, doar se distrau. Lucky își dădea seama că Max avea 
nevoie să se relaxeze. 

Lennie avea și el planuri. 

— Azi ne ducem la Saint Tropez, își anunţă soţia. Doar tu și 
cu mine. 

— Să mergem, îi spuse Lucky, pentru că știa exact ce are de 
gând. 

Așa că retrăiră prima lor noapte de amor. Se duseră pe aceeași 
plajă și plonjară de pe aceeași plută. A fost fantastic să facă 
dragoste pe ea - a fost chiar mai bine decât prima dată. 

Lucky era înnebunită când o atingea Lennie. Pasiunea lor era 
la fel de intensă. Dar totul se sfârși brusc când câţiva puști 
veniră înot spre plută și se suiră pe ea. 

Chicotind de parcă erau ei înșiși adolescenţi, Lucky și Lennie 
plonjară în mare și înotară până la țărm, unde se prăbușiră pe 


nisip, râzând din toată inima. 

— Te iubesc, îi șopti Lennie după ce se liniștiră. 

— Ştiu, îi răspunse ea, privindu-l cu ochii ei negri ca noaptea. 

Erau două suflete-pereche pe care nu le putea despărți 
nimeni Și nimic. 

Doi oameni pasionali, impulsivi, cu poftă de viaţă, care-i 
ajuta să obţină tot ce voiau. 

Lucky și Lennie. Erau două feţe ale aceleiași monede. 


1 Porecla lui Mike Sorrentino, protagonistul unuia dintre cele mai de succes 
reality-show-uri din America, Jersey Shore (n.tr.) 


2) Meyer Lansky (născut Majer Suchowlinski, 1902-1983) a fost un gangster 
american care, alături de Charles „Lucky” Luciano, a avut un rol principal în 


dezvoltarea „Sindicatului Naţional al Crimei” (National Crime Syndicate) din 
SUA. (n.tr.) 


43) Charles „Lucky” Luciano (născut Salvatore Lucania; 1897-1962) a fost un 


gangster italian născut în Sicilia, Italia. Luciano este considerat părintele crimei 
organizate moderne în America, (n.tr.) 


14 Ai înţeles (sp.) 

153 Scorbura murdară (n.tr.) 

16; Cocteil făcut din votcă şi lichior de cafea (n.tr.) 

17 Atrăgător, senzual (n, tr.) 

{8} Canal de televiziune care se axează pe picanterii din viaţa celebrităților (n.tr.) 
19 Recepție la care o persoană publică se întâlneşte cu presa sau cu fanii (n.tr.) 
110; Aluzie evidentă la infidelităţile celebrului jucător de golf (n.tr.) 

{11} Cocaină sub formă de ţigări (n.tr.) 


112; Amestec periculos de heroină şi cocaină (n.tr.) 


